
Kitados Delaino karalystėje gyveno karalius ir du jo sūnūs. 
šioji karalystė buvo be galo sena, ji turėjo šimtus, gal net tūks- 
tančius karalių, kurių karaliavimas siekė tokius senus laikus, jog 
net istorikai neįstengia visko prisiminti. Rolandas Gerasis nebu- 
vo nei geriausias, nei blogiausias iš visų šalies valdovų. Jis iš 
paskutiniųjų stengėsi nedaryti didžiai blogų darbų, ir dažniau- 
siai tai jam pavykdavo. Ir dar jis geidė įvykdyti kažką gero bei 
kilnaus, bet, deja, čia jam sekėsi kur kas prasčiau. Taigi Rolan- 
das buvo niekuo neišsiskiriantis, vidutiniškas karalius. Jis ne- 
sitikėjo, kad po mirties žmonės ilgai minės jo vardą. O mirtis 
galėjo užklupti jį bet kurią akimirką, nes karalius Rolandas jau 
paseno, ir širdis jo buvo ligota. Jam beliko vieneri, na galbūt 
treji metai. Visi, kas tik jį pažinojo, kas matė papilkėjusį jo veidą 
bei drebančias rankas dvare vykstančių priėmimų metu, visi su- 
tikdavo, jog daugių daugiausia po penketo metų didžiojoje 
aikštėje, Adatos bokšto papėdėje, įvyks naujojo karaliaus karū- 
nacija... ir nežinia, ar maloningasis Dievas padovanos seneliui 
dar penkerius metus. Taigi kiekvienas karalystės gyventojas - ir 
pats turtingiausias baronas bei prašmatniausiai išsipustęs dva- 
riškis, ir pats didžiausias driskius bei skarmalė jo žmona - vis 
pagalvodavo ir nuolat šnekėjo apie laukiamąjį karalių, vyresnįjį 
Rolando sūnų Piterį. 

Tačiau vienas žmogus galvojo, kūrė planus ir rūpinosi visai 
kuo kitu: kaip čia padarius, kad karaliumi taptų jaunesnysis Ro- 
lando sūnus Tomas. Šis žmogus buvo Flegas - karaliaus burti- 
ninkas. 

Nors karalius Rolandas buvo senas - jis pripažino turįs sep- 
tyniasdešimt metų, bet iš tiesų turėjo kur kas daugiau, - jo sū- 
nūs buvo jaunučiai. Mat vesti karaliui teko gana vėlai, nes jam 
niekaip nepavykdavo sutikti savo svajonių moters. Be to, jo mo- 
tina, garbioji Delaino karalienė našlė, Rolandui bei visiems ki- 
tiems atrodė nemirtinga (beje, taip pat manė ir pati karalienė). 
Ji valdė karalystę jau beveik penkiasdešimt metų, bet štai sykį, 
gurkšnodama arbatą, ji įsidėjo burnon ką tik atpjautą citrinos 
skiltelę, siekdama palengvinti kosulį, kankinusį ją jau ilgiau 
nei savaitę. Tuo pat metu karališkąją našlę bei jos dvariškius 
linksmino žonglierius. Jis žongliravo penkiais dailučiais kriš- 
tolo rutuliukais. Vos tik karalienė įsidėjo burnon citrinos skil- 
telę, tuo pat momentu žonglierius pametė vieną rutuliuką, ku- 
ris tėškėsi į akmenines menės grindis ir baisingai barškėdamas 
sudužo. Nuo šio garso karališkoji našlė paspringo; citrinos 

griežinėlis įstrigo jos gerklėje, ir karalienė akimirksniu užduso. 
Po ketverto dienų Adatos aikštėje įvyko Rolando karūnacija. Be- 
je, žonglierius šios ceremonijos jau nebematė, kadangi prieš 
tris dienas ant ešafoto, esančio kitapus Adatos bokšto, vargše- 
lis neteko savo galvos. 

Karalius be įpėdinių tampa visos karalystės susirūpinimo 
priežastimi, juolab kad karaliui jau penkiasdešimt, o jo galva 
praplikusi. Todėl Rolandas buvo pasiryžęs kuo greičiau vesti ir 
įsigyti sūnų - sosto įpėdinį. Artimiausias Rolando patarėjas Fle- 
gas be paliovos jam apie tai šnekėjo. Ir dar burtininkas pabrėž- 
davo, kad, sulaukus tokio amžiaus, karaliui belieka vos keletas 
metų, per kuriuos jis dar gali viltis sugebėsiąs sukurti kūdikį 
moters pilve. Todėl Flegas patarė jam tuojau pat vesti, nelau- 
kiant, kol kokia nors kilminga gražuolė pavergs jo širdį. Jeigu 
tokios damos nepavyko sutikti ištisus penkiasdešimt metų, - iš- 
keldavo pirštą Flegas, - ji jau gali niekados nebepasirodyti. 

Rolandas suvokė šį patarimą esant išmintingą, bet jis nė ne- 
numanė, jog Flegas - glotniaplaukė, išblyškusi žmogysta, nuo- 
latos slepianti savo veidą po gobtuvu - žinojo svarbiausiąją jo 
paslaptį: karalius niekados nesutiko savo svajonių moters todėl, 
kad jis apskritai nesvajodavo apie moteris. Moterys jį baugino. 
Jis niekados nesvajodavo apie veiksmą, nuo kurio moterų pil- 
vuose atsiranda kūdikiai. Šitas veiksmas jį taipogi baugino. 

Ir visgi karalius pripažino, jog Flegas patarinėja protingai. 
Taigi praslinkus šešetui mėnesių po karalienės našlės laidotu- 
vių, karalystė sulaukė kur kas linksmesnio įvykio - karalius Ro- 
landas vedė Sašą, kuri vėliau taps Piterio bei Tomo motina. 

Rolandui Delaino karalystėje niekas nejautė nei ypatingos 
meilės, nei neapykantos. Na, o Sašą mylėjo visi. Kai, gimdyda- 
ma antrąjį sūnų, karalienė mirė, visą šalį apgaubė juodžiausias 
gedulas, trukęs ištisus metus ir vieną dieną. 

Saša buvo viena iš šešeto merginų, iš kurių Flegas pasiūlė 
karaliui išsirinkti nuotaką. Rolandas nepažinojo nė vienos iš šių 
savo padėtimi bei kilme panašių damų. Jos visos buvo kilmin- 
gos, bet ne karališkojo kraujo, visos kuklutės, malonios ir nuo- 
lankios. Flegas nė nemanė siūlyti moters, kuri vėliau galėtų 
užimti jo paties vietą ir taptų lūpomis, artimiausiomis karaliaus 
ausiai. Rolandas išsirinko Sašą, nes ji atrodė pati romiausia ir 
nuolankiausia iš pustuzinio merginų, be to, Saša mažiausiai jį 
baugino. Taigi jiedu susituokė. Iš Vakarinės Baronijos atvyku- 
siai Sašai tuo metu buvo septyniolika, trisdešimt trejais metais 
mažiau nei jos vyrui. Iki pirmosios povestuvinės nakties mergi- 
nai nė sykio neteko matyti vyro be apatinių kelnių. Taigi pama- 
čiusi suglebusią Rolando varpą, jaunoji sutuoktinė didžiai susi- 
domėjusi paklausė: “Kas čia, mano vyre?" Jeigu ji būtų pasakiu- 
si ką nors kita arba paklaususi to paties, tik mažumėlę kitokiu 

tonu, anos nakties įvykiai, o drauge ir visa ši istorija galėjo pak- 
rypti kita linkme. -Nebūtų pagelbėjęs nė specialus Flego gėri- 
mas, kurį jis sugirdė karaliui prieš valandą, jau besibaigiant ves- 
tuvių pokyliui. Rolandas galėjo tiesiog imti ir nusliūkinti šalin. 
Tačiau jis pamatė savo žmoną tokią, kokia ji iš tiesų buvo - jau- 
nutę mergaitę, apie vaikų gaminimą tenutuokiančią dar men- 
kiau už jį patį. Rolandas suprato, jog jos lūpos geba tarti tik 
švelnius žodžius, ir jis pamilo ją taip, kaip pamilo vėliau visa ka- 
ralystė. | | 
- Čia yra karaliaus geležis, - atsakė šis. 
- Lyg ir nepanašu į geležį, - dvėjodama ištarė Saša. 
- Ji dar neužgrūdinta, - atsiliepė vyras. 
- A-a... - pratarė jaunamartė. - Tuomet kurgi kalvė? 
. Jeigu tu manimi pasitikėsi, - tarė jis, šmurkštelėdamas 10- 
von šalia karalienės, - aš parodysiu tau, kur kalvė, mat tu, pati 
1ma, atsigabenai ją iš Vakarinės Baronijos. 


to nežinodą2 


2. 
S 


z 

Delaino žmonės ją mylėjo, nes ji buvo švelni ir gera. Juk bū- 
tent ji, karalienė Saša, pastatydino didžiąją ligoninę; ji malda- 
vo karaliaus, kad šis panaikintų mokesčius baisiosios sausros 
metais, kai net didžiojo senojo karalystės medžio lapai papilkė- 
jo. Tai ji, karalienė Saša, taip raudojo dėl Adatos aikštėje ren- 
giamo lokių pjūudymo, kad karalius galiausiai panaikino tokius 
renginius. Jūs galite paklausti, nėjaugi Flegas nerezgė jai pink- 
lių? Ne iš karto. Jo požiūriu, tokie dalykai tebuvo smulkmenos, 
nes jis buvo tikras burtininkas, nugyvenęs ištisus šimtmečius. 

Jis netgi leido sumažinti karališkuosius mokesčius, mat prieš 
metus Delaino laivynas sutriuškino Andujos piratus, kurie jau 
daugiau nei šimtmetį puldinėjo ir plėšė pietinius karalystės 
krantus. Andujos piratų vado kaukolė vaipėsi pamauta ant Stry- 
po, išstatyto už rūmų sienų, o Delaino iždas buvo pilnas iš pi- 
ratų .atimtojo grobio. Taigi, sprendžiant reikšmingus valstybi- 
nius reikalus, Flego lūpos vis dar buvo artimiausios Rolando au- 
siai, ir iš pradžių burtininkas buvo patenkintas. 


4 
Nors Rolandas ir pamilo savo žmoną, jis niekad nepamėgo 
darbo, kurį dauguma vyrų laikė malonumu, kuris sąlygojo tiek 
simpatiškos virėjos padėjėjo atsiradimą, tiek aukščiausiojo sos- 
to įpėdinio užgimimą. Jiedu su Saša miegojo atskiruose miega- 
muosiuose, ir karalius žmoną aplankydavo gana retai - ne daž- 
niau nei penketą ar šešetą kartų per rhetus. Ir tai ne visuomet 

pavykdavo užgrūdinti kalvėje geležį... negelbėdavo nei stipru- 
sis Flego gėrimas, nei neblėstantis Sašos žavesys. 

Tačiau praslinkus ketvertui metų po sutuoktuvių, karalienės 
lovoje buvo pradėtas Piteris. Tanakt Rolandui neprisireikė nė 
žaliojo putojančio Flego gėrimo, nuo kurio karaliaus galva tap- 
davo kažkokia keista, tarsi jis kraustytųsi iš proto. Tą dieną Ro- 
landas su dvylikos žmonių svita medžiojo savo draustinyje. Me- 
džioklė visuomet buvo mėgstamiausias karaliaus užsiėmimas - 
miško aromatas, gaiviai žvangantis oras, rago garsas bei tvirtai 
suspaustas lankas, iš kurio ką tik išlėkė tiksliai nutaikyta strėlė, 
teikdavo jam malonumo. Parakas Delaino karalystėje buvo žino- 
mas, tačiau žmonės retai jį naudodavo. Medžiojimas, pasitelkus 
geležinius vamzdžius, laikytas niekingu ir žeminančiu dalyku. 

Kai Rolandas įraudusiu, švytinčiu barzdotu veidu įėjo į mie- 
gamąjį, Saša gulėjo lovoje ir skaitė. Jinai pasidėjo knygą ant krū- 
tinės ir ėmė susižavėjusi klausyti audringais gestais nuspalvin- 
to pasakojimo. Pagaliau jis atsilošė demonstruodamas, kaip pa- 
leido įžymiąją savo tėvo strėlę, Priešų Kapotoją, kuri nuskriejo 
per visą nediduką slėnį. Jam suvaidinus šią sceną, Saša suplo- 
jo rankomis ir nusikvatojo, galutinai pavergdama vyro širdį. 

Karaliaus draustinyje nuolatos vykdavo medžioklės ir žvėrių 
ten beveik nebuvo likę. Pastaruoju metu ten retai besutikdavai 
padoraus dydžio elnią, o drakonų niekas nebematė nuo neat- 
menamų laikų. Jeigu jūs užsimintumėte, kad šiame sukultūrin- 
tame miške galima rasti tokių mitologinių padarų, jus papras- 
čiausiai išjuoktų. Tačiau tąsyk, likus valandai iki saulės laidos, 
kai Rolandas ir jo kompanija jau rengėsi sukti atgal, jie ėmė ir 
aptiko tokį padarą... arba, tiksliau tariant, padaras aptiko juos. 

Drakonas triukšmingai laužydamas šakas išniro iš pamiškės 
krūmų: žalsvai variniu atspalviu sužvilgo Žvynai, iš suodinų 
šnervių virto dūmai. Tai buvo gan nemažas patinas, pasirengęs 
pirmąsyk nusimesti odą. Visa karaliaus palyda tiesiog suakme- 
nėjo, nepajėgdama nei išsitraukti strėlės, nei pajudėti. 

Drakonas įsistebeilijo į medžiotojus: paprastai žalios jo akys 
pageltonavo, pabaisa įniko plakti sparnais. Nuskristi šalin tas 
padaras, aišku, negalėjo; skraidyti jis pradėtų tik po kokių pen- 
kiasdešimties metų, dar bent du sykius pakeitęs odą. Tačiau vai- 
kiškoji plėvelė, pritvirtinanti sparnus prie kūno pirmuosius de- 
šimt ar dvylika drakono gyvenimo metų, buvo jau nukritusi, ir 
nuo vienui vieno sparnų mostelėjimo vyriausiasis medžioklis iš- 
virto iš balno, vėjo gūsis išplėšė jam iš rankų ragą. 

Tik vienintelis Rolandas neprarado amo, nors kuklumas ir 
neleido jam pasigirti Sašai, kaip jis elgėsi tomis minutėmis. Jo 
veiksmus išties galima pavadinti herojiškais. Karalių užvaldė 
sportinis įkarštis, tikra medžiotojo žudymo aistra. 

Tereikėjo Rolandui tik akimirksnį sudvejoti, ir visus sustin- 
gusius medžiotojus drakonas būtų iščirškinęs gyvus. Tačiau 

karalius veikė vikriai ir tiksliai, nelaukdamas, kol įvyks nelaimė. 
Jis paragino žirgą, žengtelėjo penketą žingsnių į priekį, įtempė 
lanką ir paleido įžymiąją savo strėlę tiesiog į tikslą - mažą 
minkštą dėmelę po pačia drakono gerkle; mat kaip tik pro šią 
angą baisūnas įtraukia oro, kad paskui galėtų laidyti ugnies lie- 
žuvius. Milžiniškoji kirmėlė krito negyva, prieš mirtį iškvėpda- 
ma tokį galingą liepsnų kamuolį, jog užsiplieskė visi pakelės 
krūmai. Medžiotojai skubiai užgesino gaisrą - kas vandeniu, kas 
alumi, o kas tiesiog šlapimu, nors šlapinosi jie, ko gero, irgi gry- 
nu alumi, mat Rolandui vykstant į medžioklę palyda pasiimda- 
vo didžiulį kiekį šio putojančio gėralo - ko jau ko, o alaus Ro- 
landas niekuomet nešykštėjo. 

Taigi gaisrą medžiokliai užgesino alumi per penketą minu- 
čių. Drakoną išmėsinėjo per penkiolika. Ir netgi pašalinus siau- 
būno vidurius, jo šnervės tebebuvo tokios įkaitusios, jog ant jų 
galėjai užvirinti arbatinuką. Krauju varvančią devynių kamerų 
drakono širdį iškilmingai įteikė Rolandui, o šis, pagal savo kraš- 
to paprotį, suvalgė ją žalią. Karalius pripažino, jog dar nė sykio 
neragavo tokio gardaus vatgio ir, deja, daugiau turbūt nebepa- 
ragaus. 

Galbūt drakono širdis suteikė jam tą vakarą tiek stiprybės, o 
gal jį įkvėpė sėkmingos medžioklės džiaugsmas, suvokimas, jog 
tik jis vienintelis neprarado sveikos nuovokos, veikė žaibiškai ir 
šaltakraujiškai, o tuo tarpu kiti sustingę augte įaugo į savo bal- 
nus, išskyrus tik vyriausiąjį medžiotoją, kuris aukštielninkas 
kėpsojo ant žemės. Ir nesvarbu, kokia buvo geros Rolando nuo- 
taikos priežastis, tačiau Sašai suplojus delnais ir sušukus: “Tu 
tikras šaunuolis, narsusis mano vyre!" - Rolandas ėmė ir įsiran- 
gė į jos lovą. Saša sutiko jį šypsodamasi, plačiai atmerktomis 
akimis, kuriose atsispindėjo jo triumfas. Tąnakt pirmą ir pasku- 
tinį sykį Rolandas mėgavosi savo žmonos glamonėmis, būdamas 
visiškai blaivus. Praslinkus devynetui mėnesių - po mėnesį kiek- 
vienai drakono širdies kamerai - toje pačioje lovoje gimė Pite- 
ris. Džiūgavo visa karalystė - pagaliau karalius susilaukė sosto 
įpėdinio. | 


Jūs. tikriausiai manote (jeigu tik apskritai sukate sau galvą 
dėl tokių dalykų), kad po Piterio gimimo Rolandas liovėsi ger- 
ti keistąjį žaliąjį gėrimą, kurį Flegas reguliariai jam gamindavo. 
Tačiau jis nesiliovė. Karalius norėjo bent kartkartėmis suteikti 
Sašai malonumo, nes jis mylėjo savo žmoną. Kai kur žmonės 
mano, kad seksas teikia pasitenkinimo tiktai vyrams, o moterys 
tegeidžia, kad jas paliktų ramybėje. Tačiau dauguma Delaino 
gyventojų šiai nuomonei nepritarė - jie buvo įsitikinę, kad 

moterys nė kiek ne mažiau nei vyrai mėgaujasi tuo intymiu ak- 
tu, kuris padeda atsirasti patiems mieliausiems ir gležniausiems 
žemės padarėliams. Rolandas suvokė šiuo atžvilgiu žmonai ski- 
riąs mažokai dėmesio ir nusprendė kiek įmanydamas dažniau 
išreikšti jai savo švelnumą, netgi jei jam teks gerti pasišlykštė- 
tino skonio Flego gėrimą. Ir vien tiktai Flegas težinojo, kad ka- 
ralius karalienės miegamajame lankydavosi labai retai. 

Praslinkus ketvertui metų po Piterio gimimo, šventinę Nau- 
jųjų Metų dieną Delaino karalystėje pakilo siautulinga pūga. 
Per visą savo istoriją Delainas dar nematė tokios stiprios vėtros, 
išskyrus, ko gero, dar vieną atvejį, apie kurį aš papasakosiu vė- 
liau. 

Flegas, kaip visuomet, gamino Rolandui gėrimą ir, paklusda- 
mas kažkokiam vidiniam impulsui, kurio jis nė pats negalėjo 
paaiškinti, burtininkas paruošė dvigubai stipresnį nei paprastai. 
Matyt, jį paskatino paslaptinga jėga, slypinti šėlstančioje pūgo- 
je. Paprastai Rolandas, išgėręs skystį, susiraukdavo nuo bjau- 
raus jo skonio arba tiesiog nepalietęs pastumdavo gėralą į ša- 
lį. Tačiau nirtulingosios pūgos dėka naujametė puota buvo 
ypač audringa bei linksma. Taigi Rolandas gerokai įkaušo. Židi- 
nyje šokčiojanti ugnis priminė karaliui iš nukautojo drakono 
šnervių virtusias liepsnas, ir jis pasakė keletą tostų ant sienos 
kabančiai drakono galvai. Rolandas vienu mauku išgėrė žaliąjį 
skystį, ir jį tuojau pat užvaldė blogio jėgos. Karalius išsyk išėjo 
iš pokylių salės ir patraukė pas Sašą. Tačiau užuot išreiškęs savo 
meilę, jis ją įskaudino. 

- Prašau, mano vyre, - sukūkčiojo ji. 

- Atleisk, - išlemeno šis ir tuojau pat užknarkė, sudribęs ša- 
lia jos. Šitaip, it negyvas, Rolandas išgulėjo ištisas dvylika valan- 
dų. Saša niekados neužmiršo to keisto kvapo, sklidusio jam iš 
burnos tą naktį. Tai buvo pašvinkusios mėsos ar tarytum pačios 
mirties tvaikas. “Ko gi jis valgė ar gėrė?" - susirūpinusi svarstė ji. 

Nuo to laiko Rolandas nebelietė Flego gėrimo. Tačiau Flegas 
buvo patenkintas. Po devyneto mėnesių Saša pagimdė antrąjį 
sūnų - Tomą, bet gimdydama mirė. Juk šitaip kartais nutinka. 
Ir nors visiems buvo be galo gaila Sašos, tačiau niekas nenus- 
tebo. Visi buvo įsitikinę, jog jie žino karalienės mirties priežastį. 
Ir visgi tikrosios Sašos mirties aplinkybės tebuvo žinomos 
dviem žmonėms: pribuvėjai Anai Krukbrous bei karaliaus bur- 
tininkui Flegui. Pastarajam nepatiko nuolatinis karalienės kiši- 
masis į ne savo reikalus, ir raganiaus kantrybė trūko. 


- pų ž i 
- 


Piteris tebuvo vos penkerių metų, kai mirė jo motina. Ber- 
niukas labai liūdėjo, prisiminė ją buvus gerą, švelnią, gailestin- 

gą, kupiną šilumos bei meilės. Tačiau penkeri metai nėra daug, 
ir daugelis jo prisiminimų buvo ne itin ryškūs. Tačiau vieną epi- 
zodą Piteris įsidėmėjo labai aiškiai: tąsyk mama davė jam pas- 
tabą dėl elgesio. Gerokai vėliau šis įvykis suvaidino labai svar- 
bų vaidmenį jo gyvenime. Visa tai nutiko dėl servetėlės. 

„Kiekvienais metais pirmąją penktojo mėnesio dieną karalys- 
tėje būdavo rengiamos iškilmės pavasarinės sėjos darbų užbai- 
gimo proga. Kai Piteriui sukako penkeri, jam taip pat leido da- 
Iyvauti puotoje. Pagal tradiciją karalius turėjo sėdėti stalo gale, 
sosto įpėdinis užimdavo vietą jam iš dešinės, o karalienė - 
prie priešingo stalo galo. | 

Mažajam Piteriui ši puota reiškė rimtą išbandymą. Jam teks 
sėdėti toli nuo mamos, ir ji negalės vaišių metu padėti jam val- 
gyti. Todėl Saša nusprendė iš anksto jį šiek tiek pamokyti, kaip 
dera elgtis prie stalo. Karalienė norėjo, kad jos sūnus pasirody- 
tų esąs gerai išauklėtas berniukas, kad jis išmoktų gerų manie- 
rų. Saša suprato, jog Piteriui prie stalo teks elgtis visiškai sava- 
rankiškai, mat tėvas karalius, nors ir bus šalia, apie etiketą ne- 
turi nė menkiausio supratimo.. 

Kai kurie iš jūsų gali nusistebėti, kodėl Saša turėjo pati rū- 
pintis savo sūnaus auklėjimu: nejaugi princas neturėjo guver- 
nantės? Turėjo, ir netgi dvi. Nejaugi karalystėje nebuvo vien tik 
mažuoju princu besirūpinančių tarnų? Ištisi batalionai. Na, o 
Saša siekė padaryti taip, kad visi šie tarnai ir guvernantės būtų 
kuo atokiau nuo Piterio. Ji norėjo pati auklėti Piterį, bent jau 
tiek, kiek įstengė. Karalienė, auklėdama sūnų, vadovavosi labai 
tiksliais principais bei nuostatomis. Saša labai mylėjo berniuką 
ir egoistiškai geidė kuo daugiau laiko praleisti drauge su juo, 
tačiau tuo pat metu ji neužmiršo nei atsakomybės, nei savo, 
kaip princo motinos, užduoties iškilmingumo. Šis mažas ber- 
niukas, jos sūnus, kada nors taps karaliumi. Taigi, be daugybės 
kitų dalykų, ji geidė, kad Piteris taptų geru žmogumi. Na, o ge- 
ras žmogus bus geru karaliumi. 

Karalystėje rengiamos puotos dideliu tvarkingumu nepasižy- 
mėjo, o princo auklytėms geros berniuko manieros nė kiek ne- 
rūpėjo. “Betgi jis yra būsimasis karalius!" - tikriausiai sušuktų 
jos ir baisiausiai nustebtų: kaip galima priekaištauti būsimajam 
karaliui dėl to, kad jis netikusiai elgiasi prie stalo? “Kas gi čia to- 
kio, jei berniukas apvertė padažinę? Tik pagalvokit, jis susitepė 
apykaklę arba nusivalė į drabužiūs rankas! Na ir kas? Argi kita- 
dos karalius Alanas neprivemdavo į savo lėkštę, o paskui, pa- 
sikvietęs rūmų juokdarį, neliepdavo jam suvalgyti šios “šiltos 
gardžios sriubytės"? Argi karalius Džonas nemėgdavo nutraukyti 
galvų gyviems upėtakiams ir kaišioti negyvų kūnų į patarnaujan- 
čių merginų suknelių iškirptes? Argi šios iškilmės nesibaigs taip 
pat, kaip ir visos, kai puotautojai puola mėtyti vieni į kitus 

maisto liekanas?" Be jokios abejonės, šventės pabaiga kaip tik 
tokia ir bus, tačiau tuo metu Saša ir Piteris bus jau išėję. 

Sašai ypač nepatiko nuostata “kas gi čia tokio?" Šią idėją ji 
laikė pačia blogiausia iš visų, kurios tik gali būti pasėtos berniu- 
ko, likimo valia kada nors tapsiančio karaliumi, sąmonėje. Štai 
todėl karalienė atkakliai mokė Piterį gerų manierų ir atidžiai 
stebėjo jį šventinių pietų metu. Vėliau, kada Piteris jau gulėjo 
lovoje, Saša atėjo pas jį pasišnekėti prieš miegą. Kadangi ji buvo 
gera Motina, todėl pirmiausia pagyrė sūnų už deramą elgesį 
prie stalo bei puikias manieras. Pagyrimai buvo pelnyti, nes Pi- 
teris iš tiesų viską atliko beveik nepriekaištingai... Tačiau Saša 
žinojo, kad jeigu ji pati nepareikš jam pastabos, nepamokys jo, 
tuomet jau niekas kitas nepasakys princui, jog jis padarė kažko- 
kią klaidą. Motina privalėjo pamokyti būsimąjį karalių dabar, 
kol jis ją dievino ir visados jai paklusdavo. Taigi, baigusi saky- 
ti komplimentus, ji pratarė: 

- Tačiau tu padarei vieną klaidą, Piteri, ir aš nenoriu, kad ka- 
da nors ją pakartotum. 

Piteris gulėjo savo lovelėje ir atidžiai žvelgė į ją tamsiai mė- 
lynomis akutėmis: 

- Kokią, mamyte? 

- Tu pamiršai servetėlę, - paaiškino Saša, - ji taip ir liko gu- 
lėti sulankstyta šalia tavo lėkštės. Aš labai dėl to nusiminiau. 
Keptą viščiuką tu valgei rankomis - elgeisi teisingai, nes visi vy- 
rai taip daro, tačiau, padėjęs viščiuką atgal į lėkštę, tu - o siau- 
be! - nusivalei pirštus į marškinius, o taip daryti labai negražu, 
mano berniuk! 

- Taip, betgi tėvas... ir Flegas... ir kiti didikai... 

- Man nerūpi Elegas, nerūpi nė vienas Delaino didikas! - su- 
riko ji taip garsiai, jog mažasis Piteris net susigūžė savo lovutė- 
je. Jis išsigando ir drauge jautėsi susigėdęs, kad šios raudonos 
rūstybės rožės pražydo ant motinos skruostų dėl jo kaltės. 

- Viskas, ką daro tavo tėvas, yra teisinga, nes jis - karalius. 
Kai tu tapsi karaliumi, visi tavo poelgiai taip pat bus laikomi tei- 
singais. Bet Flegas - ne karalius, nors ir labai norėtų juo būti, 
ir visi dvariškiai - taip pat ne karaliai, ir tu dar nesi karalius, o 
tik mažas berniukas, pamiršęs, kaip privalo elgtis geri vaikai. 

Saša suprato, jog jos sūnus išsigando, todėl uždėjo ranką 
jam ant kaktos ir švelniai nusišypsojo. 

- Nurimk, - pasakė ji, - čia tik smulkmenos, bet jos reikšmin- 
gos, nes tu kada nors tapsi karaliumi. O dabar nubėk ir atnešk 
savo grifelinę lentelę. 

- Bet juk dabar metas miegoti! 

- Nieko baisaus, išsimiegosi vėliau. Nagi atsinešk grifelinę 
lentelę. | 


| 

Piteris nubėgo ir atnešė lentelę. Saša paėmė prie jos pritvir- 
untą kreidos gabalėlį ir spausdintinėmis raidėmis parašė trum- 
pa žodį - tik tris raides GOD*. 

- Ar gali perskaityti šį žodį, Piteri? - paklausė ji. 

Berniukas linktelėjo. Skaityti jis pradėjo mokytis dar visai 
neseniai ir sugebėjo perskaityti vos keletą žodžių. Tačiau šios 
raidės jam kaip tik buvo žinomos, ir jam pavyko perskaityti 
žodį, kurį mama užrašė ant lentelės. 

- Tai žodis “Dievas", - pasakė jis. - 

- Teisingai. O dabar parašyk šį žodį atbulai. Ką turėsime tuo- 
met? 

- Atbulai? - suabejojo Piteris ir pradėjo rašyti, vaikiškai krei- 
vazodamas. Raidės griuvinėjo viena ant kitos ir labai skyrėsi nuo 
tvarkingai išvedžiotų jo mamos rašmenų. Parašęs žodį DOG**, 
Piteris labai nustebo, kad ir jį moka perskaityti. 

- “Šuo"! Mama, aš perskaičiau: “šuo"! 

- Taip, šuo, - pratarė Saša, bet jos balsas nuskambėjo taip 
liūdnai, kad džiaugsmingas Piterio įkarštis tuoj pat užgeso. 

- Čia, - Saša bakstelėjo į žodį “Dievas", o paskui į žodį “šuo", 

- yra dvi žmogaus prigimties pusės. N iekados jų neužmiršk, nes 
kada nors tu tapsi karaliumi, o karaliai visuomet būna didingi, 
galingi ir aukšti it drakonai, kurie jau devynis sykius nusimetė 
odą ir tapo suaugę. 

- Tačiau tėtis nėra itin didingas bei aukštas... - paprieštara- 
vo Piteris. 

Rolandas iš tiesų buvo nedidukas, kreivakojis. Ir dar jį puošė 
didžiulis pilvas, užaugęs nuo daugybės alaus bei midaus, ku- 
riuos karalius be paliovos maukdavo. 

- Ir visgi jis yra didis, nes karaliai auga nepastebimai, sūne- 
li. O tampama jais per vieną akimirksnį, išsyk, kai Adatos aikš- 
tėje jiems įteikiamas skeptras, o ant galvos uždedama karūna. 

- Tikrai? - Piterio akys išsiplėtė ir suapvalėjo iš nuostabos. Jis 
galvojo apie tai, kaip toli juos nuvedė šis pokalbis, prasidėjęs 
nuo jo nesėkmės su servetėle; tačiau berniukas nė kiek nesigai- 
lėjo, nes ši tema jam atrodė labai. įdomi. Ir dar jis tvirtai nusp- 
rendė, kad daugiau niekados neužmirš servetėlės: jeigu ji. tokia 
svarbi motulei - bus svarbi ir jam. 

- O taip! - tęsė Saša. - Karaliai virsta tokiais Ša iiiidijė ir stip- 
riais, jog jiems reikia elgtis labai atsargiai ir atidžiai, nes dide- 
lis žmogus gali, nė nepastebėdamas, sužeisti-ar net sutraiškyti 
silpnesnį bei menkesnį už save. Taip nutinka tiesiog neatsargiai 
vaikščiojant, besigręžiojant ar tiesiog staigiai atsisėdus netinka- 


* GOD (angl.) - Dievas. " 
** DOG (angl.) - šuo. 

mon vieton. Blogi karaliai gana dažnai šitaip elgiasi. Ir netgi ge- 
riems karaliams ne visuomet pavyksta išvengti klaidų. 

- Aš nelabai suprantu, mamyte... 

- Tuomet dar minutėlę pasiklausyk. - Ji vėl bakstelėjo į gri- 
felinę lentelę. - Pamokslininkai tvirtina, jog mūsų sielos suda- 
rytos iš dviejų dalių: dieviškosios ir tos, kurią valdo šlubas se- 
nis skelta kanopa. Ar žinai, kas yra tas šlubas senis, Piteri? 

- Velnias. 

- Taip, Pitai. Taigi velniai egzistuoja ne tik pasakose, jų yra 
ir gyvenime. Tačiau blogi žmonės dažnai būna labiau panašūs 
į šunis, o ne į velnius. Šunys yra draugiški, bet kvaili, lygiai taip 
pat, kaip daugelis vyrų bei moterų, kada jie girti. Jei šuo suer- 
zintas ar sutrikęs, jis puola kandžiotis, na, o žmogus tokiu at- 
veju šoka muštis. Kodėl šunys yra tokie mėgstami naminiai gy- 
vulėliai? Ogi todėl, kad jie ištikimi šeimininkui. Bet jeigu šuo 
yra tiksli savojo šeimininko kopija, vadinasi, šis - blogas žmo- 
gus. Aš taip manau. | 

Šunys gali būti drąsūs, bet gali būti ir bailiai, stūgaujantys 
tamsoje arba sprunkantys nuo pavojų, pabrukę uodegas. Šuva 
laižo rankas savo šeimininkui nesirūpindamas, ar jis geras, ar 
blogas žmogus. Juk gyvulys neskiria gėrio nuo blogio. Šuo ga- 
li ėsti pamazgas, išvemti dalį, kurios jo skrandis nesugeba su- 
virškinti, ir sugrįžti naujos pamazgų porcijos... 

Saša minutėlei nutilo, matyt, galvodama apie tai, kas tuo 
momentu vyko pokylių salėje: pasigėrę vyrai bei moterys, ark- 
liškai kvatodamiesi, svaido vieni į kitus maisto likučius ir kart-- 
kartėmis žiaukčiodami nusisuka nuo stalo bei pašalina maisto 
perteklių, nė nepakilę nuo kėdės. 

Ir Rolandas buvo lygiai toks pat kaip visi. Saša labai liūdėjo 
dėl to. Tačiau ji nepriekaištavo vyrui ir nesipiktino, nesistengė 
jo pakeisti. Jis galėjo pažadėti, kad pasikeis, norėdamas suteikti 
jai džiaugsmo; galėjo netgi ištesėti... Bet tuomet Rolandas ne- 
bebūtų savimi... 

- Ar tu supranti, sūneli? 

Piteris linktelėjo. 

- Puiku! O dabar pasakyk man, - ji pasilenkė prie sūnaus, - 
ar šunys naudoja servetėles? 

Pažemintas bei susigėdęs Piteris nuleidęs akis įsistebeilijo į 
lovatiesę ir papurtė galvą. Pasirodo, pokalbis ne itin nutolo nuo 
nelemtosios servetėlės. Ko gero, todėl, kad šis vakaras buvo 
toks įtemptas, ir dėl to, kad Piteris jautėsi toks nuvargęs, jo aku- 
tes akimirksniu užtemdė ašaros ir tuoj pat nusirito per skruos- 
tus. Jis iš paskutiniųjų stengėsi sulaikyti kūkčiojimą, ir visgi ber- 
niukui pavyko užgniaužti raudą krūtinėje. 

Saša viską matė ir žavėjosi jo vyriškumu. 

- Neverk dėl užmirštosios servetėlės, mylimas sūneli, aš ne- 
norėjau tavęs nuliūdinti, ne toks buvo mano tikslas. 

Ji atsistojo, atkišdama didžiulį apvalainą pilvą - Tomas turėjo 
gžmti jau visai netrukus. 

- Šiaip ar taip, aš tavimi patenkinta, nes elgeisi pavyzdingai. 
Bet kuri motina mūsų karalystėje didžiuotųsi tokiu sūnumi kaip 
tu. Mano širdis kupina susižavėjimo. Aš esu tikro princo moti- 
na. Ir nors šios pareigos gana sunkios, nieko negalima pakeis- 
a tačiau netgi galėdama, aš nenorėčiau nieko keisti. Taigi pri- 
szmink, jog kada nors kitų žmonių gyvybės gali priklausyti ne 
uk nuo tavo poelgių, bet netgi nuo netikėtų įgeidžių ar sapnų, 
kurie lankys tave naktimis. Galbūt įprotis po valgio naudotis 
servetėle neturės jokios įtakos tavo pavaldiniams, o gal ir tu- 
rės... Ką gali žinoti? Pasitaikydavo, kad Žmonių mirties priežas- 
timi tapdavo ir kur kas menkesnės smulkmenos. Taigi viskas, 
ko tavęs prašau: ką bedarydamas, visuomet prisimink geresnią- 
ja, dieviškąją, savo prigimties pusę. Ar pažadi man, Piteri? 

- Taip, mama, - atsakė Piteris. 

- Na ir puiku! - Saša švelniai pabučiavo sūnų. - Kaip gerai, 
kad mes abu dar jauni ir turėsime daugybe progų pasišneku- 
čiuoti apie šiuos dalykus tuomet, kai tu šiek tiek paūgėsi ir tapsi 
protingesnis. . | 

Tačiau daugiau niekados jiedu šitaip nesišnekučiavo, ir Pi- 
teris įsiminė šią pamoką visam gyvenimui. Jis visados naudojosi 
servetėle, netgi tuomet, kai niekas aplink šitaip nesielgė. 

7 

Taigi Saša mirė. 

Ir nors šioje istorijoje jai skirta visai nedaug vietos, tačiau 
yra vienas dalykas, kurį jūs privalote žinoti: Saša turėjo lėlių na- 
melį. Jis buvo didelis ir labai gražus, tikra miniatiūrinė pilis. Ar- 
tėjant sutuoktuvių metui, Saša iš visų jėgų stengėsi atrodyti lai- 
minga ir linksma, tačiau iš tiesų ji liūdėjo. Liūdėjo todėl, kad jai 
reikėjo skirtis su visais žmonėmis bei daiktais, kurie supo ją 
gimtuosiuose namuose Vakarų Baronijoje. Saša nerimavo, jau- 
dinosi ir netgi prisipažino savo motulei: “Juk aš dar nė sykio 
nebuvau ištekėjusi ir nežinau, ar man patiks". | 

Tačiau iš visų vaikiškų brangenybių, liksiančių namuose, 
sunkiausia buvo skirtis su žaisliniu lėlių namuku, kurį mergai- 
tė turėjo nuo pat ankstyvos vaikystės. k 

Rolandas buvo geros širdies žmogus. Jis kažkokiu būdu su- 
žinojo apie Sašos rūpestį, ir nors jis taip pat jaudinosi dėl bū- 
simojo vedybinio gyvenimo (juk, šiaip ar taip, ir jis dar nė sy- 
kio nebuvo vedęs), visgi karalius susirado Kventiną Elenderį, 

geriausią šalies amatininką, ir liepė jam pagaminti naują lėlių 
namelį. 

- Aš noriu, kad šis lėlių namelis būtų gražiausias iš visų, ku- 
riuos kada nors turėjo bet kuri jauna mergina, - pareiškė jis 
Elenderiui. - Ir kad ji, vos tik pažvelgusi į šį žaislą, visiems lai- 
kams užmirštų savo senąjį lėlių namelį. 

Toks Rolando pageidavimas, be abejo, buvo kvailokas, nes 
niekas niekados neužmiršta seno žaisliuko, kuris vaikystėje su- 
teikė tiek džiaugsmo. Netgi tuomet, jei naujasis žaislas kur kas 
gražesnis. Taigi ir Sašai niekad nepavyko užmiršti seno, mylimo 
lėlių namelio, bet ir naujasis žaislas ją sužavėjo. Ir nenuostabu. 
Juo nesigėrėti galėjo nebent tik visiškas žioplys. Visi mačiusie- 
ji šį Elenderio kūrinį vienbalsiai tvirtino, jog tai yra geriausias 
iš visų jo dirbinių. 

Mažutėlis kaimiškas namas buvo labai panašus į tą, kuriame 
gyveno Saša su savo tėvais kalvotoje Vakarų Baronijoje. Visi vi- 
duje esantys daiktai buvo be galo smulkūs, tačiau pagaminti 
taip meistriškai, kad atrodė visai kaip tikri. Galėjai pamanyti, 
jog jie tuoj pat ims veikti... Ir daugelis jų iš tiesų veikė! 

Pavyzdžiui, krosnis iš tikrųjų įkaisdavo, ir ant jos galėjai ma- 
žutėlytėmis porcijomis gaminti maistą. O įkišus į ją anglies ga- 
baliuką, ne didesnį už degtukų dėžutę, krosnis kūrentųsi ištisą 
dieną. Na, o jeigu jūs įkištumėte gremėzdiškus savo pirštus vir- 
tuvėn ir netyčia paliestumėte krosnį - kaipmat nudegtumėte. 

Vandentiekio čiaupų bei tualetų su vandens nuleidimo ba- 
keliu namelyje, aiškų, nebuvo - Delaino karalystėje niekas nė 
nežinojo apie tokius dalykus; ir šiandien, ko gero, dar nežino. 
Tačiau, jei būsite itin kruopštus, galėsite pripumpuoti vandens 
mažute čia pat stovinčia pompa, didumo sulig jūsų smiliumi. 
Namelyje buvo netgi nedidukės siuvimo dirbtuvės. Cia stovėjo 
ratelis, kuriuo galėjai verpti, bei veikiančios audimo staklės. 
Svetainėje stovėjo tikrų tikriausias klavikordas, kurį palietus pa- 
prastu dantų krapštukų, namelyje nuskambėdavo švelni melo- 
dija. Visi, kas matė šį stebuklą, buvo sužavėti ir neabejojo, kad 
pats Flegas prisidėjęs prie šio darbo. Burtininkas, girdėdamas 
tokias šnekas, tik patylomis šypsojosi. Iš tikrųjų jisai čia buvo 
niekuo dėtas - netgi laikė namelį kvaila išmone, tačiau Flegas 
buvo tikras, jog, norėdamas atrodyti didingas, neprivalai girtis 
ar įrodinėti, koks esi nuostabus, pakanka dėtis protingu ir iš- 
raiškingai tylėti. 

Sašos lėlių namelio grindys buvo nuklotos minkštais kili- 
mais, ant langų kabojo aksominės užuolaidos, indaujoje puika- 
vosi porcelianiniai indai, šaldymo kamera iš tiesų atšaldydavo 
produktus. Mediniai prieškambario bei svetainės paneliai buvo 
pagaminti iš juodojo ąžuolo, languose blizgėjo stiklai, o para- 
dines duris puošė spalvotas vitražas. Žodžiu, šis namelis buvo 

pats nuostabiausias, linksmiausias ir jaukiausias namelis, apie 
kurį bet kuris vaikas gali tik pasvajoti. 

Kada žaislas buvo įteiktas Sašai sutuoktuvių ceremonijos me- 
tu, ji iš džiaugsmo net suplojo delnais ir jautėsi iš visos širdies 
dėkinga Rolandui už tokią dovaną. Vėliau ji nuvyko į dirbtuvę, 
aplankė Elenderį ir padėkojo jam žemai nusilenkdama - poel- 
gis buvo išties negirdėtas tais laikais: iškilmių dieną, ir dar bū- 
damos tokio amžiaus, karalienės niekados nesilankstydavo pa- 
prastiems meistrams. Rolandas atrodė patenkintas, Elenderis, 
kurio regėjimas, gaminant namelį, gerokai suprastėjo, jautėsi 
be galo sujaudintas. 

Ir nors namelis buvo iš tiesų žavus, jis negalėjo išstumti iš 
Sašos širdies paprastučio, tačiau labai mielo senojo žaislo, ku- 
rį ji paliko namuose. Lietingais vakarais ji jau nebesėdėdavo 
prie namelio ir nebežaisdavo su juo kaip anksčiau, kada buvo 
penkiolikos ar šešiolikos metų: nebeperstatinėdavo baldų, ne- 
bekurdavo krosnies, stebėdama iš kamino rūkstančius dūmus 
bei įsivaizduodama, tarsi namelyje vyktų pasiruošimas iškilmin- 
gai arbatėlei arba grandiozinei, karalienės garbei skirtai, vaka- 
rienei. O priežastis buvo visai paprasta: juk neįdomu žaisti, jog 
esi karalienė, kai tu iš tikrųjų tapai karaliene. Ir, ko gero, buvo 
dar viena, pati pagrindinė priežastis: Saša užaugo ir suprato, 
jog suaugusiųjų gyvenimas nėra toks nepaprastas, kokį ji įsivaiz- 
davo būdama maža mergaitė. Anksčiau ji manė, jog vieną gra- 
Žią dieną jai teks skausmingai apsispręsti ir palikti visus mielus 
vaikiškus žaislus, žaidimus bei fantazijas. Tačiau nieko panašaus 
nenutiko. Saša suprato, jog domėjimasis žaislais išnyko. Jis tie- 
siog pamažu geso ir visus vaikystės džiaugsmus nuklojo metų 
dulkės. Žaidimai liko užmiršti visiems laikams. 


Mažasis Piteris, kuris kada nors ketino tapti karaliumi, turėjo 
tuzinus įvairiausių žaislų. Ne, ką aš kalbu, jis turėjo ištisus :žks- 
tančius žaislų. Su šimtais alavinių kareivėlių Piteris galėjo rengti 
didžiulius mūšius. O dar daugybė žaislinių arkliukų, žaidimų, 
sviedinių, vėliavėlių bei rutuliukų... Berniukas turėjo stebuklin- 
gą spyruoklinę lazdą, kuria galėdavo šokuoti, ir kojūkus, kurių 
dėka tapdavo penketo pėdų ūgio. Na, o piešimo popieriaus jam 
niekad nestigo, nors tais laikais popieriaus buvo išties sunku 
gauti, ir tik didžiausi turtuoliai mėgaudavosi tokia prabanga. 

Tačiau iš visų pilyje buvusių žaislų labiausiai Piteris mėgo sa- 
vo mamos lėlių namelį. Juk jis niekados nebuvo matęs senojo, 
Vakarų Baronijoje likusio, namelio, todėl šis jam atrodė pats 
nuostabiausias lėlių namelis pasaulyje. Jis galėjo ištisas valandas 
sėdėti prie namelio, kai lauke pliaupdavo nesibaigiantis lietus 

arba kai šalčiu alsuojanti žiemos pūga stūgaudama žarstydavo 
sniegą. 

Piteriui susirgus vėjaraupiais, tarnas pastatė prie berniuko 
lovos specialų staliuką ir užkėlė ant jo lėlių namelį. Princas žais- 
davo su juo bemaž be paliovos tol, kol pasveiko. 

Jam patiko įsivaizduoti mažus žmogučius, kurie tarsi gyveno 
namelyje arba ateidavo į svečius. Kartais jo fantazijos tapdavo 
tokios ryškios, jog berniukui atrodė, tarytum jis girdi mažųjų 
gyventojų balsus ir mato juos pačius. Jis dažnai kalbėdavo už 
juos savo balsu, įvairiai keisdamas intonacijas, ir pats juos su- 
sigalvodavo. Jie buvo karališkos šeimos nariai. Karalius Rodžeris 
buvo stiprus ir narsus, nors ir nelabai aukštas ir truputį kreiva- 
kojis. Vieną sykį šis karalius net sumedžiojo drakoną. Puikioji 
jo žmona buvo vardu Sara, o mažąjį savo sūnelį jiedu vadino Pe- 
tia. Karalius ir karalienė labai mylėjo sūnų, o šis irgi tiesiog die- 
vino savo tėvus. Piterio vaizduotė, be abejo, sukurdavo ir tar- 
nus, kurie privalėjo tvarkyti namus: kloti lovas, atnešti anglių ir 
laiku užkurti krosnį, atgabenti vandens, gaminti maistą, adyti 
bei lopyti drabužius. 

Kadangi Piteris buvo berniukas, jo istorijos Bijės šiek tiek 
kraugeriškesnės ir skyrėsi nuo tų, kurias žaisdama vaikystėje 
kurdavo Saša. Pavyzdžiui, vienoje iš jų namelį apsupo Andujos 
piratai. Jie ketino įsibrauti vidun ir išžudyti visą karaliaus šeimą. 
Įvyko kautynės. Daugybė piratų Žuvo, tačiau mūšio pabaigoje jų 
pasirodė besą pernelyg daug. Ir jie puolė paskutiniojon atakon. 
Tačiau pačiu laiku atskubėjo šaunioji karaliaus gvardija - ja ta- 
po alaviniai Piterio kareivėliai - ir vieną po kito sutriuškino vi- 
sus jūrų šunis. 

O kitoje istorijoje artimiausiame miške susisuko lizdą drako- 
nai (mišką dažniausiai atstodavo tamsi vieta po Sašos kanapa 
šalia lango) ir savo ugniniu kvėpavimu ketino supleškinti namą. 
Tačiau karalius Rodžeris su Petia nuvyko į mišką ir nukovė vi- 
sus drakonus. “Jie kovojo tol, kol žemė pajuodo nuo drakonų 
kraujo“, - šitaip vakarienės metu Piteris apie kautynes pasako- 
jo Rolandui. Rolandas buvo sužavėtas. 

Po Sašos mirties Flegas pareiškė Rolandui, kad berniukui 
nedera žaisti su lėlių nameliu. 

- Galbūt jis ir netaps lepūnėliu bci ištižėliu, o gal ir taps. O 
jeigų dar žmonės sužinos, kad princas žaidžia su lėlėmis - argi 
gražų? - įspėjo karalių Flegas. Ir iš tiesų panašios istorijos visuo- 
met plačiai pasklisdavo. Pilyje buvo pilna tarnų, o šie be galo 
mėgo paskalas. 

- Betgi jam dar tik šešeri! - sumišęs paprieštaravo Rolandas. 
Flegas baltu, alkanu veidu, paslaptingai žvelgiančiu iš po gilaus 
gobtuvo, visuomet jį trikdė. 

- Šešeri metai yra pats tinkamiausias amžius pradėti pratin- 
ti berniuką prie vyriško gyvenimo, kuris jo laukia ateityje, - pra- 
tarė Flegas. - Rimtai pasvarstykite apie tai. Karaliaus sprendimas 
bet kuriuo atveju bus teisingas, kaip ir visuomet. 

“Rimtai pasvarstykite apie tai" - tokie buvo Flego žodžiai. Bet 
juk Rolandas nieko daugiau nė neveikė - vien tik svarstė ir 
svarstė apie tai. Aš galiu nė kiek neabejodamas pasakyti, jog per 
visą savo dvidešimties metų valdymo laikotarpį Rolandas dar nė 
sykio dėl nieko šitaip stipriai nesuko galvos. Jūs, įsivaizduodami 
visas reikšmingas karaliaus priedermes, galite didžiai nustebti. 
Juk jam reikia spręsti kur kas svarbesnes problemas: ar įvesti 
mokesčius vienoms veiklos rūšims, ar panaikinti juos kitoms? 
Ar skelbti karą, ar jo neskelbti? Įvykdyti mirties bausmę ar pa- 
sigailėti nusikaltėlio? 

Argi gali tokiems dalykams prilygti dilema: leisti ar neleisti 
princui Žaisti su lėlių nameliu? Galbūt ne, o gal ir taip. Verčiau 
spręskite patys. Aš tik norėjau pasakyti jums, kad Rolandas ne- 
buvo pats išmintingiausias karalius iš visų, kurie kada nors val- 
dė Delaino karalystę. Mąstymas jam visuomet buvo sunkus dar- 
bas. Rolandui atrodydavo, jog jo galvoje ridinėjasi didžiuliai ak- 
menys; akys imdavo ašaroti, tvilkčiodavo smilkiniai. Vos tik im- 
davo įtemptai galvoti, jam užsikimšdavo nosis, ir jis negalėda- 
vo normaliai kvėpuoti... 

Kada dar mokykloje Rolandas studijavo literatūrą, matema- 
tiką bei istoriją, nuo mokslo jam taip įsisopėdavo galvą, kad tek- 
davo išleisti jį anksčiau, kad galėtų veikti, kas jam patinka. O la- 
biausiai jam patikdavo medžioklė. | 

Rolandas iš paskutiniųjų stengėsi būti geru karaliumi, tačiau 
tuo pat metu jis jautė, kad niekados nebus nei pakankamai ge- 
ras, nei išmintingas, kad galėtų deramai išspręsti visas karalys- 
tės problemas arba reikiamų momentu priimti teisingą spren- 
dimą. Rolandas suprato, jog dėl netinkamo jo nutarimo gali nu- 
kentėti nekalti Žmonės, o jis visai nenorėjo nieko skriausti. Jei- 
gu jis būtų girdėjęs, ką Saša pasakojo Piteriui apie karalius po 
iškilmingos vakarienės, jis būtų be užuolankų pritaręs jos nuo- 
monei. Karaliai iš tiesų buvo gerokai didesni už savo pavaldi- 
nius, ir kartais, net labai dažnai, Rolandas norėjo tapti už visus 
mažesnis. Jeigu kada nors gyvenime jums teko susimąstyti apie 
tai, ar jūs deramai atliekate likimo jums patikėtus darbus bei 
užduotis, tuomet jūs suprasite Rolando savijautą. Tačiau jūs tik- 
riausiai nė nenutuokiate, kad širdyje kirbantis nerimas pamažu 
ima jus graužti. Ir netgi tuomet, jei nuogąstavimai dėl nepilna- 
vertiško pareigų atlikimo yra nepagrįsti, netrukus jie iš tiesų iš- 
sipildo. Būtent šitaip ir nutiko Rolandui. Todėl metams bėgant 
jis vis dažniau pasikliaudavo Flegu. Kartkartėmis jį kankindavo 
mintis, kad tikrasis valdovas yra ne jis, o Flegas. Tačiau pasta- 


19 


rasis nerimas aplankydavo jį tik naktimis. o dieną jis jausdavo 
si dėkingas Flegui už paramą. 

Jeigu ne Saša, Rolandas būtų buvęs žymiai blogesniu kara. 
liumi. Tačiau tylus, švelnutis balselis, raminantis karalių kanki- 
nančiomis nemigos naktimis, labai dažnai buvo kur kas teisin- 
gesnis už tuos visus balsus, kuriuos Rolandas girdėdavo dieną. 

Iš tikrųjų karalystę valdė Flegas, o jis buvo labai nedoras 
žmogus. Deja, šio ilgo pasakojimo metu mums dar ne sykį teks 
jį sutikti. Bet dabar aš mielai su juo atsisveikinsiu. Lai nešdinasi 
kuo toliau. 

Sašai pavyko šiek tiek susilpninti Flego įtaką karaliui. Jos pa- 
tarimai karaliui visuomet buvo sąžiningi ir praktiški, diktuoja- 
mi geros karalienės širdies. Flegas viską darė atvirkščiai. Sis 
žmogus Sašai niekuomet nepatiko - jis negalėjo patikti nė vie- 
nam karalystės gyventojui: daugelis krūptelėdavo iš siaubo, vos 
tik išgirdę jo vardą. Tačiau Saša niekados atvirai neišreiškė sa- 
vo priešiškumo. Galbūt ji būtų nemėgusi Flego kur kas labiau, 
jei būtų Žinojusi, su kokia tulžinga, vis didėjančia neapykanta 
burtininkas stebi kiekvieną jos žingsnį. 

Sykį Flegas jau tvirtai apsisprendė nunuodyti Sašą. Tuomet 
jai pavyko įkalbėti Rolandą pasigailėti dviejų karališkosios armi- 
jos dezertyrų, kuriuos Flegas troško pamatyti Adatos aikštėje 
nuo pečių nuritintomis galvomis. Dezertyravimas - blogas pa- 
vyzdys, ir jeigu vieno ar dviejų prasikaltusiųjų nenubausi, armi- 
joje visai nebeliks drausmės. Vienintelis būdas sustabdyti dezer- 
tyrus - nubausti pažeidėjus griežčiausia bausme - viešai nukirsti 
jiems galvas. Tuomet visi, kurie paslapčia pagalvodavo apie 
pasprukimą, žiūrės į nukirstas galvas išplėstomis akimis ir kaip 
reikiant susimąstys apie tarnystės karaliui reikšmingumą. 

Tačiau Saša iš savo tarnaitės sužinojo priežastį, dėl kurios 
kareiviai pažeidė armijos režimą ir apie kurią Rolandas nė ne- 
nutuokė. Pasirodo, sunkiai susirgo vyresniojo vaikinuko moti- 
na. Šeimoje, be jo, augo dar trys jaunesni broliukai ir dvi visai 
mažos sesytės. Jeigu kareivis nebūtų išėjęs iš stovyklos, nep- 
rikirtęs malkų ir neprinešęs jų namo, kad galėtų užkurti kros- 
nį ir sušildyti šeimą, visi jie tikriausiai būtų mirę nuo šalčio (juk 
Delaino žiemos paprastai būdavo labai atšiaurios). O jaunesny- 
sis kareivis išvyko drauge tiesiog iš draugiškumo. Be jo vyresny- 
sis būtų užtrukęs kokias dvi savaites, o gal ir ilgiau, kol priruoš- 
tų malkų ištisai žiemai. O dviese jiedu suspėjo per šešetą dienų. 

Dezertyravimas dėl tokios priežasties atrodė jau visiškai ki- 
taip. Rolandas pats be galo gerbė ir mylėjo motiną, nė kiek 
neabejodamas, jog, siekdamas ją išgelbėti, paaukotų savo paties 

gyvybę. Jis ištyrė šį įvykį ir išsiaiškino, kad Saša buvo teisi. Ir dar 
Rolandas sužinojo, kad kareiviai pabėgo iš stovyklos tik tuomet, 
kai sadistas vyresnysis seržantas ne pirmą sykį atsisakė pranešti 
vyresnybei apie dviejų kareivių prašymą dėl šeimyninių aplin- 
kybių išleisti trumpalaikių atostogų. 

Ir štai, nors ir žinodami, kad jiedviems gresia tribunolas bei 
mirties bausmė, kareivukai, prikirtę pakankamai malkų, išsyk 
sugrįžo į stovyklą. 

Rolandas jų pasigailėjo. Flegas, sužinojęs apie tai, nusišyp- 
sojo, pritariančiai linktelėjo ir pratarė: “Jūsų didenybės valia yra 
visos Delaino karalystės valia". Nė už jokias brangenybes Flegas 
negalėjo leisti Rolandui išvysti jo viduje siautėjančios įsiūčio bei 
nepasitenkinimo audros. 

O karalystės gyventojai labai džiaugėsi, kad Rolandas pasi- 
gailėjo kareivių, ir gyrė savąjį karalių. Mat daugeliui pabėgimo 
aplinkybės buvo žinomos, na, o tie, kurie nieko nežinojo, net- 
rukus viską išgirdo ir šlovino gerą valdovo širdį. Vėliau šį išmin- 
tingą ir jautrų karaliaus poelgį žmonės ilgai prisiminė, o ypač 
tuomet, kai jis, Flego skatinamas, priimdavo kur kas mažiau hu- 
maniškus įstatymus. 

Tačiau burtininkui piliečių džiaugsmas nerūpėjo. Jis norėjo 
nubausti dezertyrus, ir juos iš tiesų būtų nubaudėe, jei tik nebū- 
tų įsikišusi Saša. Kodėl Rolandas nepasirinko kitos žmonos? Juk 
jis nepažinojo nė vienos iš šešeto merginų: moterys apskritai 
jam nerūpėjo. Taip, išgirdęs apie pasigailėjimą, Flegas nusišyp- 
sojo, tačiau širdies gilumoje raganius prisiekė, jog jis pirmasis 
ateis į Sašos laidotuves. 

Tą patį vakarą, kai Rolandas pasirašė pasigailėjimo raštą, Fle- 
gas nusileido rūsin į savo niūriąją laboratoriją. Jis užsimovė ant 
rankos sunkią pirštinę ir ištraukė iš narvo mirtinai nuodingą vo- 
ro patelę. Jis laikė ją narve jau ištisus dvidešimt metų ir maitin- 
davo ką tik gimusiomis pelėmis. Be to, prieš patiekdamas pe- 
les vorei, Flegas jas nunuodydavo. Sitaip jis dar labiau sustip- 
rindavo vorės nuodų galią, kurie jau buvo tapę nenusakomai, 
tiesiog neįtikėtinai stiprūs. 

Vorė buvo kraujo raudonumo spalvos, o dydžiu prilygo žiur- 
kei. Riebus, nuodų sklidinas jos kūnas kliukėte kliukėjo, skaid- 
rūs mirtino skysčio lašai varvėjo nuo geluonies; jiems nukritus 
ant Flego darbo stalo, tuoj pat parūkdavo dūmai ir pradegda- 
vo juodos skylės. 

- O dabar, meilute, tu mirsi ir nužudysi karalienę, - sušnibž- 
dėjo Flegas ir sugniaužė kumštį, sutraiškydamas vorę. Pirštinė 
buvo pagaminta iš specialaus plieno lydinio, nepraleidžiančio 
nuodų - ir visgi vakare, kai burtininkas atsigulė miegoti, jo ran- 
ka tvinkčiojo, buvo ištinusi ir paraudusi. 

Sutraiškytosios vorės nuodus Flegas supylė į taurę, šliūkšte- 
lėjo į juos brendžio ir išmaišė. Kai jis ištraukė iš pragariškojo 

mišinio šaukštelį, šis buvo visas susisukęs bei sumaitotas. “Ka- 
ralienė gurkštelės mažytį gurkšnelį ir tuoj pat kris negyva - mir- 
tis bus greita, tačiau labai skausminga". - patenkintas galvojo 
Flegas. 

Saša buvo įpratusi vakare išgerti taurelę brendžio, kad ge- 
riau miegotų. 

Flegas paskambino tarnui, ketindamas paliepti nunešti gė- 
rimą karalienei. 

Saša nė nenujautė, kaip pražūtingai arti prie jos tą vakarą 
buvo prisėlinusi mirtis. 

Praslinkus maždaug minutei po pragaištingojo gėrimo pa- 
ruošimo, tarnui dar nespėjus pasibelsti į duris, Flegas staiga 
šliūkštelėjo nuodus į kambario centre žiojėjančią kanalizacijos 
angą. Raganius stovėjo neapykantos perkreiptu veidu ir klausė- 
si, kaip skystis šnypšdamas nuburbuliavo vamzdžiu. Šnypštimui 
nutilus, Flegas taip stipriai tėškė krištolinę taurę į patį tolimiau- 
siąjį kampą, jog ši pokštelėjo tarsi bomba ir subyrėjo į smulkias 
šukeles. 

Į duris pastukseno tarnas. Flegas įleido jį. 

- Aš sudaužiau taurę, - pasakė burtininkas, rodydamas į kam- 
pe žibančias šukes. - Sutvarkyk, tik pasiimk šluotą, idiote! Jei 
bent pirštu paliesi šukes, teks gailėtis! 

Paskutinią akimirką Flegas nusprendė išpilti nuodus, nes 
suprato, kad jo nusikaltimas gali būti atskleistas. Jeigu Rolandas 
nors truputį silpniau mylėtų jaunąją karalienę, Flegas būtų su- 
rizikavęs. Tačiau jis išsigando, kad netekties skausmo iškankin- 
tas Rolandas nenurims tol, kol nesuras žudiko, nenukirsdins 
jam galvos ir nepamaus jos ant paties Adatos bokšto smaigalio. 
Jis tikrai pasistengs nubausti nusikaltėlį, kad ir kas jis bebūtų. 
Tik ar įstengtų surasti žudiką? Flegas nusprendė, jog gali suras- 
ti. Juk Rolandas buvo išties puikus medžiotojas. 

Taigi šį sykį Sašą nuo mirties išgelbėjo jos vyro meilė, kurios 
išsigando klastingasis Flegas. | 

Tačiau raganiui pavyko išlikti pirmuoju karaliaus patarėju: 
jo lūpos dažniausiai būdavo artimiausios karaliaus ausiai. 

Na, o prisiminus lėlių namelio istoriją, čia, galima sakyti, lai- 
mėjo Saša, nors tuo metu Flegui jau buvo pavykę ja atsikratyti. 

Netrukus po to, kai Flegas paniekinančiai atsiliepė apie lė- 
lių namelį bei apie išlepintuosius karalaičius, Rolandas paslap- 
čia nutykino į mirusiosios karalienės buduarą ir ėmė stebėti sa- 

vo sūnų, žaidžiantį su lėlių nameliu. Karalius stovėjo tarpduryje 
suraukęs antakius ir įtemptai mąstė. Prie tokio darbo jis nebuvo 
pripratęs, taigi valdovo galvoje pradėjo lėtai ridinėtis sunkūs 
akmenys, jam užgulė nosį. 

Jis pastebėjo, jog Piteris, žaisdamas su nameliu, išgalvoja ir 
pats sau pasakoja įvairias istorijas iš karalystės gyvenimo, kurios 
labai panašios į teisybę ir visai nelepūniškos. Berniukas kūrė 
pasakojimus apie kovas su drakonais, apie armiją, apie griaus- 
tinį bei žaibus, žodžiu, apie viską, kas buvo artima netgi paties 
karaliaus širdžiai. Jis suvokė, jog pats trokšta drauge su sūnu- 
mi žaisti tokius žaidimus ir padėti berniukui išgalvoti dar pui- 
kesnių pasakų apie žaislinį namelį bei įsivaizduojamuosius jo 
gyventojus. | 

Svarbiausia, ką tądien suvokė Rolandas, buvo tai, kad Pite- 
ris žaisdamas su nameliu siekė išsaugoti savo širdelėje gyvą mo- 
tinos paveikslą. Rolandas dėl to labai džiaugėsi, mintyse jis net 
pagyrė sūnų, nes ir pats nenusakomai gedėjo Sašos. Kartais jis 
jausdavosi toks vienišas, jog norėdavo verkti. Tačiau karaliai, 
aišku, niekados neverkia... na ir kas, kad vieną ar porą kartų po 
Sašos mirties jis nubusdavo ant drėgnos pagalvės?.. 

Karalius patyliukais ištykino iš kambario; Piteris taip ir ne- 
pastebėjo tėvo. Visą naktį Rolandas negalėjo užmigti, svarstyda- 
mas apie tai, ką matė iš ryto. Ir nors Rolandui buvo sunku iškęs- 
ti Flego nepritarimą, visgi kitą rytą jis susitiko su burtininku akis 
į akį ir be užuolankų pareiškė kruopščiai apsvarstęs Piterio po- 
mėgį ir nusprendęs leisti berniukui Žaisti su nameliu tiek, kiek 
jis panorės; jis esąs tikras, jog šie žaidimai princui bus tik nau- 
dingi. 

Pabaigęs Rolandas atsilošė ir pasirengė atremti Flego puoli- 
mą. Tačiau puolimo nebuvo. Burtininkas tik kilstelėjo antakius. 
Rolandui vos pavyko pastebėti šį judesį: trukdė gobtuvas, nuo- 
latos dengiantis raganiaus veidą. 

- Jūsų valia, sere, - visos karalystės valia. - Iš balso tono Ro- 
landas suprato, jog Flegas nepritaria karaliaus sprendimui, ta- 
čiau aptarinėti jo neketina. 

Karalius, taip lengvai išsisukęs, išsyk pajuto palengvėjimą. 
Jau vėliau, dieną, Flegui pasiūlius padidinti mokesčius Rytinės 
Baronijos fermeriams (nors po pernykštės sausros pražuvo vi- 
sas jų derlius), Rolandas skubiai sutiko. 

Flegas, tiesą sakant, pernelyg nesijaudino, kad dėl tokios 
smulkmenos - princo žaidimo su lėlių nameliu - jam teko nusi- 
leisti, ir Rolandas, tasai senas kvailys, kokiu jį laikė Flegas, ne- 
paklausė patarimo. Tačiau kur kas rimtesnį reikalą - mokesčių 
padidinimą - jis pakreipė savaip. 

Burtininkas turėjo ir dar didesnę paslaptį, kuri jį labai 
džiugino: juk jam vis dėlto pavyko numarinti Sašą. 

Tais laikais, kada karalienę arba kitą kilmingą damą guldy- 
davo patalan prieš gimdymą, paprastai kviesdavo pribuvėją. Juk 
visi gydytojai buvo vyrai, o vyrams neleistina dalyvauti gimdymo 
metu. Gimstant Piteriui, jį priėmė pribuvėja Krukbrous, gyve- 
nanti Trečiojoje Pietinėje alėjoje. Ją pakvietė pagelbėti Sašai ir 
tada, kai atėjo metas gimti Tomui. Kai karalienė gimdė antrąjį 
kartą, Anai buvo daugiau nei penkiasdešimt, ji našlavo. Pribu- 
vėja taip pat turėjo sūnų, kuris, sulaukęs dvidešimties metų, su- 
sirgo drebulio liga. Ši sunki liga sukeldavo nežmoniškus skaus- 
mus, o po keleto kančių metų ligonis mirdavo. 

Ana Krukbrous labai mylėjo savo berniuką. Stengdamasi jį 
išgydyti, moteris išbandė visas priemones, o įsitikinusi, kad nie- 
kas negelbsti, ji kreipėsi į Flegą. 

Visa tai nutiko prieš dešimtį metų, kai nė vienas princas dar 
nebuvo gimęs, o Rolandas tebebuvo karališkasis viengungis. 
Flegas priėmė Aną Krukbrous viename tamsiame rūsio kamba- 
rėlyje, esančiame šalia kalėjimo. Pokalbio metu suglumusi mo- 
teris kartkartėmis išgirsdavo prislopintus kalinių šūksnius bei 
dejones. Sie žmonės sėdėjo užrakinti kamerose ir jau keletą 
metų nematė saulės šviesos. Ji krūptelėjo pagalvojusi, kad ir 
kankinimo kameros taip pat turėtų būti netoliese. Paties Flego 
buveinė irgi nekėlė jokių malonių jausmų. Ant grindų mirgėjo 
įvairiaspalvėmis kreidomis nupiešti keisti piešiniai; Anai mirk- 
čiojant, piešiniai, rodos, be paliovos mainėsi. Ant ilgos juodos 
antrankių grandinės kybojo narvas, o jame tupėjo dvigalvė pa- 
pūga. Kartkartėmis ji klyktelėdavo arba imdavo šnekėtis pati su 
savimi: viena galva kalbėjo - kita klausėsi. Nuo burtininko būsto 
sienų į Aną niūriai žvelgė įvairios magijos knygos, o tamsiuose 
kampuose kirbėjo ir rezgė tinklus vorai. Iš laboratorijos sklido 
paslaptingi cheminių mišinių kvapai. Bet visgi šiek tiek užsikirs- 
dama ji išklojo Flegui savo nelaimę ir apmirusi laukė atsakymo. 

- Aš išgydysiu tavo sūnų, - galiausiai pratarė burtininkas. 

Negražus Anos Krukbrous veidas iš džiaugsmo virto bemaž 
dailiu. 

- Mano pone! - sušuko ji. - O, mano pone! - ištarė moteris 
dar kartą, nepajėgdama išlementi nieko daugiau. 

Po gobtuvu boluojantis Flego veidas išliko šaltas ir drauge 
susimąstęs - Aną vėl apėmė baimė. 

- Kuo tu man atsilyginsi už šį stebuklą? - paklausė Flegas. 

- Kuo tik pageidausite! - suriko ji, ir iš tiesų buvo pasiryžu- 
si bet kam. - Kuo tik pageidausite, pone Flegai. 

- Aš paprašysiu vienos paslaugos. Įvykdysi ją? 

- Mielai! 

- Kol kas dar nežinau, koks bus mano prašymas, tačiau ateis 
laikas ir aš sužinosiu. 

Ji parklupo priešais Elegą, ir šis palinko prie moters. Gobtu- 
vas nukrito, atidengdamas mago galvą: numirėliškai baltas jo 
veidas juodomis akiduobėmis atrodė kraupiai. 

- Jeigu tu, atėjus laikui, atsisakysi įvykdyti mano paliepimą... 

- Ne, ne, neatsisakysiu! Aš neatsisakysiu, mano pone! Prisie- 
kiu brangiojo savo vyro vardu! 

- Gerai, rytoj vakare, kai sutems, atvesk pas mane savo sūnų. 

Kitą vakarą sutartu laiku ji atvedė nelaimingąjį berniuką. Šis 
visas drebėjo ir trukčiojo, galva nevaldoma tabalavosi ant kak- 
lo, akys vartėsi į visas puses, per smakrą varvėjo seilės. 

Flegas padavė Anai puodelį, sklidiną tamsaus violetino skys- 
čio, ir pasakė: 

- Nors vaistai nudegins jam gerklę, tegu išgeria viską iki dug- 
no, o paskui išvesk šį kvaišelį kuo toliau nuo mano akių. 

Moteris kažką suvebleno, berniukas, stengdamasis linktelėti 
galvą, ėmė dar labiau drebėti. Jis išgėrė skystį, o tuomet sulin- 
ko dvilinkas ir sukliko iš skausmo. 

- Išgabenk jį iš čia, - pasakė Flegas. 

- Taip, išgabenk jį iš čia! - riktelėjo viena papūgos galva. 

Ana parsivedė sūnų namo, nė kiek neabejodama, kad Flegas 
jį nunuodijo. Tačiau kitą rytą drebulys liovėsi, ir berniukas pas- 
veiko. 

Slinko metai. 

Ir štai, kada Sašai atėjo laikas gimdyti Tomą, Flegas pasikvie- 
tė Aną Krukbrous ir kažką sušnibždėjo jai į ausį. Kambaryje jie- 
du buvo vieni, tačiau Flego įsakymą geriausiai tiko ištarti paš- 
nibždom - toks baisus jis pasirodė Anai. Ji prisiminė Flego įspė- 
jimą: “Jeigu tu atsisakysi..." ir visa išbalo. 

Bet argi karalius neturės dviejų vaikų? Tuo tarpu ji pati tetu- 
ri tik vieną. O jei valdovas panorės vesti antrą kartą, kas gi jam 
trukdys? Delaine moterų tikrai nestinga. 

Taigi pribuvėja patraukė pas Sašą priimti naujagimio, ėmė ją 
drąsinti, o lemtinguoju momentu moteriškės rankoje žybtelėjo 
mažytis peiliukas, ir niekas nepastebėjo, kaip ji nežymiai brūkš- 
telėjo aštriais ašmenimis. Pribuvėja tuoj pat puolė raginti Sašą: 
“Pasistenk, mano karaliene, na dar truputėlį, kūdikis jau pasi- 
rodė!" Saša sustenėjo - ir Tomas užgimė taip lengvai, tarsi 
čiuožte iščiuožė. Tačiau Saša paplūdo krauju. Praslinkus dešim- 
čiai minučių po Tomo gimimo, jo motina mirė. 

Taigi Flegas ne itin jaudinosi dėl to, kad pralaimėjo ginčą 
dėl lėlių namelio. Svarbiausia, kad Rolandas vis labiau seno, o 
karalienė daugiau nebestovėjo Flegui skersai kelio. Dabar bur- 
tininkui reikėjo pasirinkti būsimąjį karalių: kuris iš dviejų Ro- 

lando sūnų geriau tiks šiam vaidmeniui - štai kokios mintys su- 
kosi Flego galvoje. 

Aišku, Piteris buvo vyresnis, tačiau šis faktas dar nieko ne- 
reiškė. Paaiškėjus, kad Piteris nepritampa prie Flego planų, 
princą palengva buvo galima pašalinti. Juk jis dar vaikas ir nejs- 
tengs apsiginti. 

Aš jums jau pasakojau, kad Rolandas per visą savo karaliavi- 
mą dėl nieko nebuvo taip rimtai susimąstęs, kaip dėl Piterio bei 
Sašos lėlių namelio, kurį taip puikiai sumeistravo auksarankis 
Elenderis. Ir dar aš sakiau, kad po ilgų svarstymų Rolandas ap- 
sisprendė paprieštarauti Flegui, tačiau Flegas savo pralaimėji- 
mo nelaikė rimtu. 

Bet ar jis iš tiesų nebuvo rimtas? Galėsite nuspręsti patys, kai 
išklausysite šią istoriją iki galo. 

O dabar imkime ir tiesiog per vieną akimirką praleiskime 
daug ilgų metų. Vienas iš puikiausių pasakų bruožų ir yra tas, 
kad nereikšmingas laiko tarpsnis prašvilpia čia labai greitai. 
Realiame gyvenime niekad taip nenutinka, ir, man rodos, labai 
gerai, kad nenutinka. Tik istorija leidžia laikui lėkti taip spar- 
čiai. O kas gi yra istorija, jei ne didžiulė pasaka, kurioje ilgi 
praeities šimtmečiai virsta metais? 

Tai štai, visus šiuos ilgus metus Flegas labai atidžiai stebėjo 
berniukus. Pasislėpęs už senstančio karaliaus peties, jis stebė- 
jo, kaip jie augo, nuolatos svarstydamas, kuris princas geriau 
tinka karaliaus vaidmeniui po Rolando mirties. Burtininkui ne- 
reikėjo ilgai galvoti, kad nuspręstų, jog karaliumi privalo tapti 
Tomas. Ir visai nesvarbu, kad jis buvo jaunėlis. Tuo metu, kai 
Piteriui sukako septyneri metai, Flegas tiksliai žinojo, kad ber- 
niukas jam nepatinka. O kai Piteris sulaukė devynerių, Flegas 
pastebėjo nemalonų dalyką: jis bijojo berniuko. 

Piteris buvo stiprus, žvalus ir gražus vaikas. Tamsiaplaukis, 
mėlynomis akimis, kokios yra būdingos Vakarų Baronijos žmo- 
nėms. Kartais, kai Piteris staigiai į ką nors pažvelgdavo, jis kils- 
telėdavo galvą lygiai taip pat, kaip ir jo tėvas. Šis bruožas buvo 
vienintelis, paveldėtas iš tėvo. Visais kitais atžvilgiais Piteris bu- 
vo Sašos vaikas: ir išore, ir elgesio manieromis. Priešingai nei 
tėvas, kuris buvo nedidukas ir kreivakojis (grakščiu Rolandą ga- 
lėjai pavadinti tik tuomet, kai jis jodavo ant žirgo), Piteris išau- 
go aukštas ir lieknas. Jis mėgo medžioti ir buvo puikus medžio- 
tojas, tačiau medžioklė netapo vieninteliu džiaugsmu jo gyve- 
nime. Mokytis jis taip pat mėgo, o labiausiai jam patikdavo is- 
torijos bei geografijos pamokos. 


26 


Jo tėvui ne visuomet pavykdavo suprasti jam pasakojamus 
pokštus bei anekdotus. Rolandas susierzindavo, kai nesupras- 
davo esmės ir tekdavo laukti papildomo paaiškinimo - pokštas 
netekdavo viso savo įdomumo. Labiausiai Rolandui patikdavo, 
kai klounai apsimesdavo paslydę ant banano žievės arba nety- 
čia susidūrę kaktomis. Rolandui be galo patikdavo stebėti peš- 
tynes dėl pyrago, kurias juokdariai surengdavo Didžiojoje rūmų 
salėje. Tokie pasilinksminimai atitiko Rolando skonį, tačiau čia 
jo fantazija ir pasibaigdavo. Piteris turėjo kur kas labiau išsivys- 
čiusį humoro jausmą, jis buvo daug sąmojingesnis ir guvesnis 
už tėvą - toks kaip Saša. Rūmuose tai šen, tai ten nuaidėdavo iš- 
dykėliškas berniuko kvatojimas, kurį išgirdę tarnai pritariamai 
nusišypsodavo vienas kitam. | 

Bet kuris kitas berniukas Piterio vietoje, suvokdamas aukš- 
tą savo padėtį, išpuiktų ir nežaistų su žemesnės kilmės vaikais. 
„Na, o jis susibičiuliavo su berniuku, vardu Benas Stadas. Jiedu 
abu tuomet buvo aštuonerių metų amžiaus. Beno šeima nebu- 
vo kilminga, nors jo tėvas teigė turįs aukštakilmių protėvių iš 
savo motinos pusės. Tačiau pagal visas taisykles šios šeimos nie- 
kaip negalėjai pavadinti kilminga. “Skvairas" - tai, ko gero, bu- 
vo vienintelis kreipinys, kuriuo derėjo kreiptis į Endį Stadą, Be- 
no tėvą, o patį Beną vadindavo tiesiog “skvairo sūnumi". 

Kažkada klestėjusi Stadų šeima dabar išgyveno sunkius lai- 
kus, ir todėl galėjo pasirodyti labai keista, kad artimiausiuoju 
princo draugu tapo Benas. Berniukai susitiko kasmet rengiamo- 
je termerių šventėje, kuri vykdavo atvirame ore ir todėl buvo va- 
dinama “Svente ant pievos“. 

Piteris tuomet buvo aštuonerių. Karaliai ir karalienės šias iš- 
kilmes paprastai laikydavo neišvengiama ceremonija, kurioje jie 
būtinai privalo dalyvauti, jiems ši šventė atrodė nenusakomai 
nuobodi ir neįdomi. Jų didenybių pasirodymas buvo vienas iš 
pagrindinių šventės atributų, kurio dėka susirinkdavo labai 
daug žmonių. Todėl karališkoji pora stengėsi kuo greičiau pa- 
sakyti tradicinį tostą, išgerti po taurę vyno ir pasišalinti, palin- 
kėjusi fermeriams nuotaikingo pasilinksminimo bei padėkoju- 
si jiems už dar vienerius vaisingo darbo metus (netgi tuomet, 
jei metai buvo nederlingi). 

Jeigu Rolandas irgi būtų buvęs toks karalius, Piteris ir Benas 
galėjo niekada nė nepamatyti vienas kito. Tačiau, kaip jūs jau 
tikriausiai supratote, Rolandas be galo mėgo fermerių šventę ir 
kasmet nekantriai jos laukdavo. Dažniausiai jis dalyvaudavo 
linksmybėse iki pat galo, pasitaikydavo, kad po puotos jį, abso- 
liučiai girtą ir baisingai knarkiantį, tekdavo nešte parnešti 
namo. 

Taip jau nutiko, kad Piteriui ir Benui per varžybas teko bėgti 
dviese viename maiše (įkišus po vieną koją į bendrą maišą, 

išeidavo tarsi bėgimas trimis kojomis; ir tokiu būdu reikėjo 
lenktyniauti su kita pora). Jiedu laimėjo šias varžybas ir čia už- 
simezgusi jų draugystė vėliau tapo tokia tvirta, kokios iš pra- 
džių niekas nė nesitikėjo. 

Jie jau buvo aplenkę priešininkų porą daugiau nei šešiais 
jardais, kai staiga abu suklupo ir Piteris įsidūrė ranką. 

- Aš labai atsiprašau, mano prince, - sušuko Benas. Jo veidas 
išbalo, gali būti, jog mintyse jis jau įsivaizdavo kalėjimo kame- 
rą (manau, jog Beno tėvai, kurie susirūpinę stebėjo varžybas, 
tikriausiai taip pat pagalvojo apie kalėjimą; toks jau visų Stadų 
likimas: jiems niekas nesiseka). Nors veikiausiai Benas labiau 
jaudinosi dėl to, kad dėl jo kaltės (bent taip jam atrodė) prin- 
cas susižeidė, o pamatęs būsimojo Delaino karaliaus kraują, 
berniukas nustebo, kad šis lygiai toks pat raudonas, kaip ir jo 
paties. 

- Nekvailiok, - nekantriai riktelėjo Piteris, - aš pats kaltas, o 
ne tu, buvau tikras kerėpla, ir tiek. Greičiau kelkis ir bėgam, 
nes mus tuoj pat pavys. 

Abu berniukai vėl čiupo maišą, įbruko į jį po vieną (Piteris 
- kairę, Benas - dešine) koją, kurios buvo tvirtai surištos tarpu- 
savyje, ir, virtę nerangiu trikoju gyvūnų, vargais negalais atsis- 
tojo ir tęsė varžybas. Kritimas jiems gerokai sutrukdė, varžovai 
lipo ant kulnų. Artėjant prie finišo, kur fermerių minia garsiais 
šūksniais stengėsi paskatinti bėgikus (sirgalių tarpe, be abejo- 
nės, buvo ir Rolandas, kurio fermerių draugija nė kiek netrik- 
dė), du stambūs suplukę kaimo berniokai ėmė energingai vytis 
Piterį ir Beną. Atrodė, jog, belikus dešimčiai jardų, jie neišven- 
giamai aplenks berniukus. 

- Greičiau, Piteri, greičiau! - kriokė Rolandas, taip entuzias- 
tingai purtydamas midaus bokalą, jog bemaž visas jo. turinys iš- 
tiško jam ant galvos, tačiau įsiaudrinęs karalius to nė nepaste- 
bėjo. - Šokuok kaip kiškis, sūneli! Girdi - kaip kiškis! Tie nenau- 
dėliai jau taikosi jus aplenkti! 

Beno motina sudejavo, keikdama likimą, kad jos sūnui teko 
stoti poron su princu. 

- Jeigu jie pralaimės lenktynes, vargšelį mūsų Beną patupdys 
į patį giliausią pilies požemį, - rypavo ji. | 

- Cit, moterie, - maldė ją Endis. - Nepasodins. Rolandas - ge- 
ras karalius. - Ir nors jis pats tuo tikėjo, bet vis vien baiminosi 
- likimas Stadams niekad nebuvo palankus. 

Tuo tarpu Benas staiga pratrūko kikenti. Jis pats netikėjo ga- 
lis juoktis, tačiau iš tiesų juokėsi. 

- Šokuok kaip kiškis! Ar taip jis pasakė? 

Piteris nesusilaikęs taip pat pradėjo kikenti. Siaubingai mau- 
dė kojas, sužeistoji ranka kraujavo, per veidą sruvo prakaitas, 

skruostai nusidažė tamsiai violetine spalva, tačiau liautis kikenti 
jis negalėjo. 

- Taip, jis taip ir pasakė. 

- Tuomet imkime šokuoti! 

Perkirtę finišo liniją abu berniukai visai nebuvo panašūs į 
kiškius, jie labiau panėšėjo į du šlubus varniukus. Tik per ste- 
buklą jie neparkrito ir išlaikė pusiausvyrą. Trimis dideliais šuo- 
liais jie pasiekė finišą, kur abu krito ant žemės, springdami iš 
juoko. 

- Kiškis, kiškis! - šaukė Benas, rodydamas į Piterį. 

- Pats tu kiškis! - juokdamasis erzino Beną Piteris. 

Berniukai tebekvatodami apsikabino, o fermeriai užsikėlė 
juos ant galingų savo pečių ir nunešė prie karaliaus Rolando, 
kuris savo rankomis užkabino jiems ant kaklų po mėlyną nuga- 
lėtojo juostą. Tarp fermerių, be abejo, buvo ir Endis Stadas, ku- 
ris galėjo prisiekti, jog šioji našta buvo pati lengviausia jo gyve- 
nime. Na, o karalius pabučiavo berniukus abu iš eilės ir, aidint 
garsiems fermerių sveikinimams, išpylė jiems ant galvų midaus 
likučius iš savo bokalo. Netgi patys seniausieji ūkininkai nepri- 
siminė tokių linksmų ir juokingų šventinių lenktynių. 

Likusią dienos dalį berniukai praleido drauge. Netrukus jie 
abu suvokė, jog mielai nesiskirtų ir visą likusį gyvenimą. Tačiau 
kiekvienas, netgi aštuonmetis, berniukas turi savų pareigų (o 
jeigu tam berniukui lemta vieną dieną tapti karaliumi, pareigų 
jis, aišku, turi dar daugiau), todėl Piteris ir Benas negalėjo vi- 
są laiką būti kartu, tačiau, pirmai progai pasitaikius, jie steng- 
davosi susitikti. Kai kas šaipėsi iš tokios draugystės, šnekėjo, jog 
būsimajam karaliui nedera draugauti su berniūkščiu, kuris nė 
kiek ne geresnis už paprasčiausią karalystės valkatą. Tačiau dau- 
gelis žmonių gyrė jų draugystę. Ir ne sykį prie alaus bokalo su- 
sirinkę kaimynai šnekučiuodavosi apie tai, jog Piteris paveldė- 
jo pačius geriausiuosius savo tėvų bruožus - motinos išmintį bei 
tėvo meilę paprastiems žmonėms. 

Piteris, rodos, neturėjo nė lašo niekšiškumo. Bręsdamas jis 
nepatyrė. to periodo, kada berniukai ima mėgautis žiaurumu, 
nutrauko drugeliams sparnelius, padega šunims uodegas ir pa- 
tenkinti stebi, kaip šie bėga nuo ugnies. Priešingai, sykį Piteris 
netgi sutrukdė vyriausiajam karaliaus arklininkui Jozefui pri- 
baigti ligotą arklį. Apie šį jo poelgį kažkokiu būdu sužinojo Fle- 
gas ir, kiek pasvarstęs, ėmė bijoti vyresniojo karaliaus sūnaus. 
Jis netgi pagalvojo, kad laiko ne taip jau daug, kaip jam atrodė, 
ir reikia paskubėti pašalinti Piterį sau iš kelio. O šitokias min- 
tis Flegui sukėlė berniuko pademonstruotas atkaklumas bei ryž- 
tas gelbstint arklį sulaužyta koja. Burtininkui tokios sosto įpė- 
dinio būdo savybės visai nepatiko. 

Beeidamas pro arklides, Piteris netyčia pastebėjo už didžio- 
sios daržinės prie turėklų pririštą arklį. Užpakalinę koją jis lai- 
kė kažkaip keistai pakeltą. Šalimais stovėjęs Jozefas pasispjau- 
dė rankas ir čiupo sunkią tvoklę. Jo ketinimai buvo tokie aiš- 
kūs, jog Piteris išsigando ir pasibaisėjo vienu metu. Berniukas 
pripuolė prie Jozefo ir riktelėjo: 

- Kas tau liepė užmušti šį arklį? 

Šešiasdešimtmetis Jozefas buvo tvirtas ir stiprus senis - tik- 
ras dvaro senbuvis. Jis negalėjo pakęsti, kai kas nors kišosi į jo 
reikalus, nesvarbu, kas išdrįstų taip pasielgti - princas ar koks 
kitas žmogus... Jis nužvelgė Piterį sunkiu grėsmingu žvilgsniu, 
nuo kurio bet kas kitas sugniužtų ir imtų trauktis. Na, o Piteris, 
kuriam tuomet tebuvo devyneri, paraudo it burokas, bet neat- 
sitraukė. Atrodė, kad arklio akyse jis išskaitė tylų prašymą: “Tu 
- paskutinioji mano viltis, kad ir kas tu bebūtum, pagelbėk man, 
maldauju". 

- Mano tėvas, senelis bei prosenelis - štai kas liepė, - niūriai 
pratarė Jozefas jausdamas, jog nori nenori teks kažką pasakyti. 
- Arklys sulaužyta koja niekam tikęs, iš jo nebėra jokios naudos, 
gyvulys tik kankintųsi. - Arklininkas šiek tiek kilstelėjo tvoklę. - 
Dabar šį įnagį tu laikai žudymo įrankiu, o kai paaugsi, suprasi, 
jog tokiais atvejais jis išreiškia tik... gailestingumą. O dabar pa- 
sitrauk, kad netyčia tavęs nepripločiau. 

Arklininkas vėl abiem rankom kilstelėjo tvoklę. 

- Nuleisk, - tvirtai pasakė Piteris. 

Jozefas apstulbo - niekas niekados nedrįso šitaip įžūliai kištis 
į jo reikalus. 

- Ką?! Ką tu pasakei?! 

- Juk girdėjai. Pasakiau: padėk kirvį į vietą, - žemu balsu pra- 
tarė Piteris. Jozefas staiga suvokė, kad priešais jį stovi būsimas 
karalius, tikrų tikriausias karalius stovi čia, dulkėtoje, purvinoje 
arklidėje ir valdingai jam įsakinėja. Jei Piteris būtų plepys ir im- 
tų ilgai bei įkyriai zaunyti: “Aš - būsimasis karalius, taigi nedrįsk 
man nepaklusti, nuleisk savo kirvį ir padėk jį į vietą!" - Jozefas, 
ko gero, tik paniekinančiai prunkštelėtų, nusispjautų, raume- 
ningomis savo rankomis pastvertų tvoklę ir vienu smūgiu pri- 
baigtų šlubą arklį. Tačiau Piteris neištarė daugiau nė žodžio. 
Griežtas jo įsakymas pakibo ore. Įsakmus buvo ne tik balsas, 
bet ir akys. 

- Apie šią istoriją gali išgirsti jūsų tėvas, mano mažasis prin- 
ce, - pratarė Jozefas. 

- Kai tu jam papasakosi, jis jau viską Žinos iš manęs, - atsa- 
kė Piteris. - O aš leisiu tau toliau dirbti savo darbą ir niekam 

nieko neskųsiu, jei tu, pone vyriausiasis arklininke, teigiamai at- 
sakysi į vieną klausimą. 

- Nagi klausk savo klausimą, - sutiko Jozefas. Teko pripažin- 
ti, kad berniukas prieš paties arklininko valią padarė jam stip- 
rų įspūdį. Kai Piteris pasakė, jog pirmasis pasipasakos tėvui 
apie šį nutikimą, Jozefas patikėjo - berniuko akys nemelavo. Ir 
dar, jo niekas niekad nėra pavadinęs ponu vyriausiuoju arkli- 
ninku, šis kreipinys Jozefui labai patiko. 

- Ar arklį apžiūrėjo veterinaras? - paklausė Piteris. 

Jozefas neteko amo. 

- Ką, ką?.. Čia ir yra tavo klausimas? 

- Taip. 

- Dievulėliau tu mano!!! Na, žinoma, ne! - subliuvo Jozefas, 
tačiau pamatęs, kaip Piteris krūptelėjo, pritūpė priešais berniu- 
ką ir tęsė tylesniu balsu: - Arklys sulaužyta koja - beviltiškas, jū- 
sų šviesybe. Absoliučiai beviltiškas. Koja niekados nesugyja, pra- 
sideda kraujo užkrėtimas. Gyvuliui teks kęsti siaubingus skaus- 
mus, galiausiai jo širdis nebeišlaikys ir sprogs, gyvulys nudvės. 
O prieš tai užkrėtimas gali apimti ir smegenis, tuomet arklys pa- 
sius. Dabar tu tikriausiai supratai, kodėl kirvį aš pavadinau gai- 
lestingumo, o ne žudymo įnagiu. 

Piteris liūdnai nuleido galvą ir ilgai mąstė. Jozefas, atsitūpęs 
priešais berniuką, taip pat tylėjo (ši poza jam buvo visai pato- 
gi, ji tarsi išreiškė arklininko pagarbą princui). Paskui Piteris pa- 
kėlė galvą ir paklausė: 

- Tu tvirtini, jog visi sako tą patį? 

- Taip, jūsų aukštybe. Pavyzdžiui, mano tėvas... 

- Gerai, pažiūrėsime, ką pasakys veterinaras, ar jis patvirtins 
tavo žodžius. 

- Še tau, kad nori! - arklininkas ne juokais įsiuto. Jis taip stip- 
riai švystelėjo tvoklę, jog šioji, perlėkusi per visą kiemą, tėškė- 
si stačiai į kiaulidės purvą. Išsigandusios kiaulės sužvigo ir suk- 
riuksėjo, plūsdamos arklininką savąja kiauliška šnekta. Jozefas, 
lygiai kaip ir Flegas, nemėgo likti nugalėtas, ir į kiaulių Žvyga- 
vimą nekreipė jokio dėmesio. Jis atsistojo ir nuėjo šalin. Piteris, 
žvelgdamas jam pavymui, susirūpinęs pagalvojo pasielgęs netei- 
singai ir buvo tikras, jog užsitarnavo geros pylos. 

Perėjęs pusę kiemo, arklininkas staiga atsigrįžo, jo veide at- 
sirado šykštus šypsnys tarsi menkutis saulės spindulėlis, nušvie- 
tęs ūkanotą, pilką rytą. 

- Eik, kviesk savąjį arklių daktarą, - pasakė jis, - atsivesk jį 
pats, sūneli! Manau, jog rasi jį veterinarijos gydykloje, Trečio- 
joje Vakarinėje alėjoje. Duodu tau dvidešimt minučių. Jeigu po 
dvidešimties minučių negrįši drauge su veterinaru, aš ištaškysiu 
luošo arklio smegenis - man nerūpi, ar tu princas, ar ne. 

- Taip, pone vyriausiasis arklininke! Ačiū!!! - riktelėjo Piteris 
ir nurūko tolyn. 

Kai Piteris, visas suplukęs, sugrįžo vedinas jaunu veterinaru, 
buvo beveik tikras, kad arklio jau nebėra gyvo - jis pagal saulę 
žinojo, kad praslinko trigubai daugiau laiko nei jam suteik- 
tosios dvidešimt minučių. Tačiau suintriguotas Jozefas, nesit- 
verdamas smalsumų, laukė, sugrįš berniukas ar ne. 

Tais laikais Delaine veterinarai buvo gan naujas reiškinys, ir 
Piterio atsivestasis jaunas gydytojas buvo tik trečiasis ar ketvir- 
tasis iš eilės, dirbęs šioje srityje. Todėl nieko stebėtino, kad Jo- 
zefas žvelgė į jį susiraukęs ir nepatikliai. Gydytojas taip pat ne 
itin džiaugėsi tuo, kad nuo bėgimo suprakaitavęs jaunasis prin- 
cas išsiplėtusiomis akimis tempte ištempė jį iš laboratorijos. Ta- 
čiau, vos tik jis ėmėsi savo darbo, susierzinimas atlėgo. 

Gydytojas atsiklaupė prie arklio ir, tyliai niūniuodamas sau 
panosėje, pradėjo čiupinėti sulaužytą koją. Arkliui, matyt, sus- 
kaudėjo, nes jis krūptelėjo. 

- Stovėk, stovėk, mažyli, - ramiu balsų pratarė daktaras, - sto- 
vėk ir nejudėk. 

Arklys nurimo. Piteris stebėjo gydytoją, kankinamas nežinios 
bei laukimo. Jozefas, sukryžiavęs rankas ant krūtinės, stovėjo 
atokiau, šalimais gulėjo tvoklė. Arklininko nuomonė apie dak- 
tarą šiek tiek pagerėjo. Žinoma, jis dar visai jaunas, tačiau įgu- 
dusios švelnios rankos darbavosi profesionaliai. 

Galiausiai veterinaras atsistojo, palingavo galvą ir nusipurtė 
dulkes nuo rankų bei kelių. 

- Na kaip? - nekantraudamas paklausė Piteris. 

- Arklį reikia užmušti, - skubiai ištarė daktaras, atsigrįžęs į Jo- 
zefą ir tarsi nepastebėdamas berniuko. Jozefas išsyk pasiėmė 
tvoklę, mat jokio kito rezultato nė nesitikėjo. Tačiau pasitenki- 
nimo nejautė: skausminga berniuko veido išraiška varstyte vars- 
tė arklininko širdį. 

- Palaukite! - riktelėjo Piteris, ir nors buvo be galo susisielo- 
jęs, jo balsas nuskambėjo griežtai, ir nuo to berniukas, rodos, 
išsyk tapo vyresnis. Veterinaras apstulbęs pažvelgė į jį. 

- Jūs manote, kad arklys mirs nuo kraujo užkrėtimo? - pak- 
lausė princas. 

- Ką? - daktaro akyse atsirado nauja išraiška. 

- Ar, palikus jį gyvą, jis mirs nuo kraujo užkrėtimo? Arba jam 
sprogs širdis? Arba jis išprotės? Taip? 

Veterinaras visai suglumo. 

- Apie ką tu kalbi? Koks kraujo užkrėtimas! Jokio kraujo užk- 
rėtimo čia negali būti. Lūžis gyja švariai, - jis dėbtelėjo į Jozefą 
šiek tiek paniekinančiai. - Esu kažkada girdėjęs panašių istori- 
jų, bet visa tai - netiesa. 

- Jei netikite jomis, jaunuoli, jums dar daug ką reikės suži- 
noti, - burbtelėjo Jozefas. 

Piteris daugiau nebesiklausė. Berniukas galutinai susipai- 
niojo. 

- Kodėl jūs sakote arklininkui, kad arklį reikia užmušti, jei jis 
gali išgyti? | 

- Jūsų didenybe, - griežtai tarė daktaras, - šiam arkliui reikia 
kasdien ir kas naktį dėti kompresus bei tvarsčius, kad nepatek- 
tų infekcija. Gydymas užsitęs mėnesį, o gal ir ilgiau. Aišku, ga- 
lima pamėginti, bet kuo viskas pasibaigs? Žirgas vis vien šlu- 
buos. O šlubas arklys - ne darbininkas, jis netinka nei bėgimui, 
nei lenktynėms, tik ėda ir geria, o atidirbti už maistą neįstengia. 
- Jis patenkintas nusišypsojo - mat įrodė savo teiginį. 

Jozefas vėl siektelėjo kirvio, tačiau Piteris jį sustabdė. 

- Aš dėsiu jam kompresus, aš tvarkysiu žirgo koją, ir jei bent 
vieną dieną negalėsiu aptvarstyti pats, mane pavaduos Benas 
Stadas. Arklys pasveiks ir priklausys man, o aš jodinėsiu juo net 
ir tuomet, jei mane pykins nuo jo šlubčiojimo. 

Jozefas pratrūko kvatotis ir taip stipriai pliaukštelėjo berniu- 
kui per nugarą, jog jam net dantys subarškėjo: 

- Turi gerą ir narsią širdį, mano berniuk, tačiau jaunuoliai 
lengvai dalina pažadus, o paskui gailisi. Esu tikras, jog tu nejįs- 
tengsi atlikti šio darbo. 

- Aš atsakau už savo žodžius, - ramiai pareiškė Piteris. 

Jozefas išsyk liovėsi juoktis. Jis atidžiai pažvelgė į Piterį ir įsi- 
tikino, jog šis kalba rimtai arba bent jau taip mano. Jo veide ne- 
buvo nė lašelio abejonės. 

- Na gerai, negaliu stypsoti čia ištisą dieną, - pasakė veteri- 
naras, jo tonas vėl virto tarnybiniu ir profesionaliu. - Mano diag- 
nozę jūs žinote. O sąskaitą deramu laiku pateiksiu iždui. O gal 
jūs, jūsų didenybe, apmokėsite sąskaitą iš savo kišenpinigių? 
Šiaip ar taip, tolesni jūsų sprendimai - ne mano reikalas. Viso 
geriausio. 

Piteris ir arklininkas žvelgė jam pavymui, nulydėdami akimis 
ir vidurdienišką jo šešėlį. 

- Jis - tikras mėšlas, - pratarė Jozefas, kai gyvulių gydytojas 
jau negalėjo išgirsti jo žodžių. - Supraskite, jūsų didenybe, jūs 
tik be reikalo užsikraunate aibę beprasmiškų rūpesčių. Dar nėra 
buvę nė vieno arklio, kuris, susilaužęs koją, nežūtų nuo krau- 
jo užkrėtimo. Tokia yra Dievo valia. 

- Man reikia pasišnekėti su tėvu, - pasakė Piteris. 

- Taip, ir aš taip manau, - rūsčiai ištarė Jozefas, bet, berniu- 
kui nukėblinus šalin, nusišypsojo. Jis nusprendė, kad princo 
pasirinkimas teisingas. Na, o karaliaus garbė, be abejo, reikalau- 
ja pasirūpinti, kad berniukas būtų išpertas už kišimąsi į suau- 
gusiųjų reikalus. Tačiau arklininkas taip pat žinojo, kad Rolan- 

das jau sensta ir turi tik du sūnus - Piterį ir Tomą. Piteris, be 
abejo, turi daugiau šansų tapti karaliumi. Todėl Jozefas buvo 
įsitikinęs, kad galų gale šis arklys atiteks berniukui. Tiesa, jei 
arklys nugaiš, vaiko širdutė bus sužeista, tačiau čia, p sakė 
veterinaras, jau ne jo reikalas. 

Jozefas sugebėdavo puikiai išjodinėti bei sutramdyti arklius, 
na, O princų tramdymą jis mielai perduos į kitas, kilmingesnes 
rankas. 

Piteris gavo rykščių už tai, kad kišo nosį į vyriausiojo rūmų 
arklininko reikalus ir, nors jį mažai guodė maudžianti minkštoji 
vieta, kada reikėdavo atsisėsti, tačiau protu jisai suvokė, jog jam 
buvo suteikta didžiulė garbė, mat tėvas pats jį išpėrė, o ne per- 
davė princo tiems, kurie, vykdydami karaliaus įsakymą, galėjo 
sušvelninti bausmę. Ir nors Piteris ištisas tris dienas negalėjo 
miegoti ant nugaros, o sėdėti jam nesinorėjo daugiau nei savai- 
tę, tačiau arklį princas gavo. Arklininkas buvo teisus - Rolandas 
leido berniukui slaugyti gyvulį. | 

- Ilgai vargti tau neteks, Piteri, - pasakė jis sūnui. - Jeigu Jo- 
zefas tvirtina, kad arklys mirs, vadinasi, taip ir bus. 

Rolando veidas buvo išbalęs, drebėjo rankos. Sūnaus pėri- 
mas brangiai jam kainavo. Atrodė, jog jam skaudėjo labiau nei 
berniukui: juk Piteris buvo jo numylėtinis, nors karalius ir įsi- 
vaizdavo, kad niekas to nežino. 

- Tikiuosi, kad gyvulių gydytojas žinojo, ką sako, - paprieš- 
taravo Piteris, - ir arklį galima išgydyti. 

Vėliau pasirodė, kad veterinaras iš tikrųjų buvo teisus: juk 
jis savo darbą išmanė. Arklys nenugaišo nuo kraujo užkrėtimo, 
jis apskritai nenugaišo. Galų gale netgi šlubčiojimas tapo vos 
žymus, ir Jozefas su pasitenkinimu patvirtindavo šį faktą. “Bent 
jau tuomet, kai arklys dar nepavargęs", - mėgdavo patikslinti jis. 

Piteris kuo ištikimiausiai vykdė savo pažadą: reguliariai dė- 
jo kompresus ir tvarstė arkliui koją. Šis darbas jam tapo tarsi re- 
liginėmis apeigomis. Berniukas keitė tvarsčius tris kartus per 
dieną, o prieš guldamasis miegoti ateidavo dar sykį ir atlikda- 
vo visą procedūrą ketvirtąkart. 

Kartais Piterį pavaduodavo Benas Stadas, bet jo pagalbos 
prireikdavo labai retai. 

Žirgą Piteris pavadino Peonu, ir jiedu gan greitai susibičiu- 
liavo. 

Dėl vieno dalyko Flegas buvo teisus, kada patarė Rolandui 
uždrausti sūnui žaisti su Sašos lėlių nameliu - jis bijojo tarnų 
paskalų, mat šie plepiai visuomet viską žinojo. 

Scena arklidėje taip pat negalėjo likti nepastebėta tarnų. Ta- 
čiau jeigu kiekvienas tarnas, tvirtinantis, jog pats asmeniškai ją 
stebėjo, būtų sakęs tiesą, tuomet išeitų, kad tą vidudienį ark- 
lidėje susirinko didžiulė tarnų minia, bet jos ten, žinoma, ne- 

buvo. Tačiau pats jų melavimo faktas bylojo, jog Piteris tapo įžy- 
mia bei populiaria asmenybe. Apie jį bei apie pastarąjį nutiki- 
mą Žmonės taip daug šnekėjo, jog šis tapo Delaino legenda. Jo- 
zefas irgi šį bei tą papasakodavo, na, o gyvūnų daktaras, aišku, 
taip pat. Tačiau viskas, apie ką jie kalbėjo, viskas buvo Piterio 
naudai. Ypač žmonės klausėsi Jozefo nuomonės, nes jis jau se- 
niai buvo reikšminga, visų gerbiama figūra. Jis netgi pradėjo Pi- 
terį vadinti “jaunuoju karaliumi", ko anksčiau niekados nedary- 
davo. 

- Mano manymu, Viešpats pasigailėjo arklio tik todėl, kad 
mūsų jaunasis karalius jį taip narsiai gynė, - kalbėdavo arklinin- 
kas. - O kiek jis triūsė dėdamas kompresus bei tvarsčius, a? Tar- 
si vergas! Tikras šaunuolis! Šis berniukas turi drakono širdį. Jis 
būtinai taps karaliumi. Ai! Ai! Kad jūs būtumėte girdėję meta- 
linį jo balso skambesį, kai jis man įsakė mesti kirvį! 

Taip, pasakojimas išties buvo puikus. Norėdami išgirsti jį iš 
paties Jozefo lūpų, žmonės vaišino arklininką alumi dar ištisus 
septynerius metus - tol, kol Piterį netikėtai areštavo už baisų 
nusikaltimą, pripažino jį esant kaltą, nuteisė kalinimui iki gyvos 
galvos bei uždarė celėje, esančioje Adatos bokšto viršūnėje. 

Jūs tikriausiai norite sužinoti, koks gi buvo Tomas, ir, gali- 
mas daiktas, kai kurie iš jūsų įsivaizduoja jį esant baisų nedo- 
rėlį, drauge su Flegu rezgantį įvairiausias intrigas bei siekiantį 
kuo greičiau paveržti karūną iš teisėto jos paveldėtojo. 

Tačiau nieko panašaus nebuvo, nors kai kuriais atvejais ga- 
lėjo pasirodyti, jog jūs esate teisūs. Šiokios tokios Tomo kaltės, 
be abejo, būta. Reikia pripažinti, jog jis neatrodė labai geras, są- 
žiningas berniukas kaip, pavyzdžiui, Piteris. Tačiau, ko gero, 
joks brolis neįstengtų prilygti Piteriui. Ir Tomas suvokė šį fak- 
tą gan anksti, dar neturėdamas nė ketverių metukų, praslinkus 
metams po įžymiųjų lenktynių maiše bei po garsiojo nuotykio 
arklidėje. 

Piteris beveik niekada nieko neapgaudinėjo. Jis buvo protin- 
gas, geraširdis, gražus, aukštas vaikinas, labai panašus į motiną, 
kurią karalius be galo mylėjo (beje, ją mylėjo visi Delaino gy- 
ventojai). Kaip galėjo Tomas rungtis su visais šiais privalumais? 
Paprastas klausimas, paprastas ir atsakymas: jis negalėjo. 

Tomas, priešingai nei Piteris, buvo tiksli tėvo kopija, ir Ro- 
landas dėl to, aišku, jautėsi pamalonintas. Tačiau bet kuris vy- 
ras, turintis sūnų - tikslų savo privalumų, o drauge ir trūkumų 
atvaizdą, puikiai supras šį malonumą. Žiūrėdamas į Tomą, Ro- 
landas jautėsi taip, tarsi žiūrėtų į veidrodį. Jis puikiai žinojo, 
kad gražūs gelsvi sūnaus plaukai anksti pražils ir ims slinkti, o 

sulaukęs keturiasdešimties, Tomas prapliks. Ir dar jis žinojo, 
kad jaunėlis niekados nebus aukštas, o jei dar paveldės tėvo 
apetitą, alaus bei midaus pomėgį, tuomet, nesulaukęs nė dvide- 
šimt penkerių, įgis solidų pilvuką. Tomo pėdutės jau dabar 
krypsta į vidų, vadinasi, jis taip pat bus kreivakojis. 

Tai štai, Tomo negalėjai pavadinti visapusiškai šauniu ber- 
niuku, tačiau nereikia manyti, kad jis buvo blogas. Ne, Tomas 
labai dažnai liūdėdavo, jausdavosi sutrikęs bei susipainiojęs 
(taigi jis paveldėjo dar vieną tėvo savybę: vos tik rimtai susimąs- 
tydavo, jam tuoj pat užsikimšdavo nosis, o galvoje tarsi pradė- 
davo ritinėtis rieduliai). Ir dar, labai dažnai Tomą apimdavo 
nežmoniškas pavydas. Tačiau blogas žmogus jis, aišku, nebuvo. 

O kam jisai pavydėjo? Be abejo, savo broliui. Jis pavydėjo Pi- 
teriui tėvo. Negana, kad Piteris taps karaliumi, negana, kad tė- 
vas jį labiau myli, kad tarnai jam malonesni, kad jis labiau nei 
Tomas patinka mokytojams, kad jis visuomet pasirengęs atsaki- 
nėti bet kurią pamoką. 

Negana, kad absoliučiai visi Piterį mėgo labiau nei Tomą ir 
kad būtent Piteris turėjo geriausią draugą... Tačiau buvo dar 
vienas dalykas. 

Kai tik kas nors žvelgė į Tomą, ypač tėvas karalius, berniu- 
kui atrodė, kad visi jie tegalvoja viena: per tave mirė motina, tu 
nužudei ją savo atsiradimu. O kas gi mums liko vietoj jos netek- 
ties valandą? Kvailas, mažas, apvaliaveidis berniūkštis, bemaž 
neturintis smakro. Kvailas mažas berniūkštis, iki aštuonerių me- 
tų nesugebėjęs įsiminti nė penkiolikos didžiųjų raidžių, o tuo 
tarpu tavo brolis, būdamas šešerių, jau mokėjo visas raides. Tad 
ką gi mes gavome vietoj Sašos? Kam tu gimei, Tomai? Kad tap- 
tum sosto paveldimumo garantija? Garantija, kad sostas neliks 
tuščias, jei Piteris, šuoliuodamas savo raišu kuinu, netyčia nu- 
sisuktų sprandą? Juk mums tavęs tokio visai nereikia. Niekam 
tavęs nereikia... 

Tomo vaidmuo areštuojant Piterį buvo išties gėdingas, ir vis 
tik jo nederėtų laikyti blogu žmogumi. Aš tuo tikiu ir viliuosi, 
kad kada nors jūs taip pat patikėsite. 

Sykį, būdamas septynerių metų, Tomas ištisą dieną triūsė sa- 
vo kambaryje, gamindamas tėvui siurprizą. Jis sumanė išdrož- 
ti iš medžio laivelį ir padovanoti jį tėvui. Jis susikaupęs darba- 
vosi ir nežinojo, kad tą pačią dieną jo vyresnysis brolužis Pite- 
ris vėl išgarsėjo. Šįkart jam pasisekė šaudymo iš lanko varžybo- 
se, kurias tėvas karalius taip pat stebėjo. 

Apskritai Piteris nebuvo geras lankininkas, Tomas iš lanko 
šaudydavo kur kas geriau už savo vyresnijį brolį. Tačiau tądien 

Piteriui vienu ypu pavyko numušti visus pradedantiesiems skir- 
tus taikinius, tarsi jį būtų kas įkvėpęs. O Tomui, liūdnam sut- 
rikusiam berniukui, dažnai nesisekdavo. Nepasisekė jam ir šį 
sykį. | 

Tomas sumanė pagaminti laivelį, nes kartais sekmadienio 
popietę Rolandas mėgdavo nueiti prie rūmus juosiančio grio- 
vio, leisti vandenin mažučius laivų maketus bei stebėti juos. To- 
kie paprasti malonumai suteikdavo karaliui nemaža džiaugsmo. 
Jis jausdavosi laimingas tarsi vaikas, užmiršęs viską pasaulyje. Ir 
Tomas neužmirš niekad gyvenime, kaip vieną kartą tėvas pasi- 
ėmė jį drauge prie griovio, tik jį vieną, ir nieko daugiau. Tais 
laikais tėvas turėjo patarėją, kurio vienintelis darbas buvo mo- 
kyti Rolandą gaminti popierinius laivelius, ir karalius tapo dide- 
liu jų entuziastu. Tąsyk, kai Rolandas nuėjo prie griovio drau- 
ge su Tomu, netikėtai iš drumzlino vandens iškišo galvą didžiu- 
lis senas karpis ir prarijo visą popierinį laivelį. Rolandas kvato- 
josi lyg vaikas ir pareiškė, kad šis nuotykis buvo puikesnis už 
bet kurią pasaką apie jūrų pabaisą. Taip sakydamas, jis stipriai 
apkabino berniuką ir prispaudė prie savęs. O Tomas įsiminė tą 
dieną visiems laikams: skaisti skaisti saulė, vandens skleidžia- 
mas kvapas, stiprios ir šiltos tėvo rankos, dygi jo barzda... 

Ir štai sykį, kai Tomas jautėsi ypač liūdnas bei vienišas, jam 
šovė galvelėn mintis pagaminti ir padovanoti tėvui burinį laivelį. 
Jis vylėsi, kad įstengs įvykdyti savo sumanymą, nors ir žinojo tu- 
rįs negrabias rankas. (Tiesa, mokslas jam taip pat sunkiai sekė- 
si.) Tomas taipogi žinojo, kad tėvas įsigeidęs galėjo paprašyti 
bet kurio iš gausybės Delaino meistrų, kad pagamintų jam lai- 
velį, netgi paties Elenderio, kuris buvo jau beveik apakęs. Skir- 
tumas tebuvo toks, jog karaliui, Tomo manymu, atrodys svarbu, 
kad jo sūnus darbavosi ištisą dieną ir savo paties rankomis išd- 
rožė medinį laivelį tam, kad tėvas galėtų sekmadienį papramo- 
gauti. 

Tomas kantriai sėdėjo prie lango ir iš medžio gabalėlio skap- 
tavo laivelį. Jis pasiėmė aštrų peiliuką ir nesuskaičiuojamą dau- 
gybę sykių susibadė rankas, tiesa, stipriai įsipjovė tik vieną kar- 
tą. Tačiau, nekreipdamas dėmesio į žaizdas, jis atkakliai dirbo 
ir įsivaizdavo, kaip sekmadienį jiedu su tėvu nueis prie tvenki- 
nio ir nuleis laivelį vandenin. Vėl eis tik jie vieni, nes Piteris tik- 
riausiai jodinės miške arba žais su Benu. Tomas buvo pasiren- 
gęs susitaikyti netgi su tuo, jei vėl išniręs karpis prarytų jo lai- 
velį. Tegu, juk tėvas tikriausiai vėl prajuktų, vėl prisispaustų jį, 
patapšnotų per petį ir pasakytų, kad jų nuotykis dar šaunesnis 
už visas pasakas apie jūrų pabaisas, kurios praryja ištisus Andu- 
jos piratų laivus. 

Tačiau Tomui įėjus į karaliaus apartamentus, ten jau buvo 
Piteris, ir berniukas, slėpdamas už nugaros laivelį, pusę valan- 

dos stovėjo ir klausė, kaip tėvas liaupsino Piterio šaudymo iš 
lanko laimėjimus. Tomas pastebėjo, kad Piteris jautėsi nejaukiai 
ir atrodė sutrikęs dėl nesibaigiančių pagyrimų, kuriuos žarstė 
tėvas. Berniukas taip pat suprato, kad brolis matė Tomą gei- 
džiant pasišnekėti su tėvu ir stengėsi apie tai pasakyti Rolandui. 
Tačiau dabar Tomui jau buvo nesvarbu. Jam neberūpėjo nei tė- 
vas, nei Piteris. Jis nekentė jų abiejų. 

Galiausiai Piteriui buvo leista pasišalinti. Tomas priėjo prie 
tėvo, ir šis teikėsi maloniai į jį pažvelgti - nes juk Piteris jau bu- 
vo išėjęs. 

- Tėti, aš tau paruošiau dovaną. Pagaminau ją pats! - ištarė 
Tomas jusdamas, kad rausta. Burlaivį jis slėpė už nugaros, iš su- 
sijaudinimo net rankos sudrėko ir tapo lipnios. 

- Tiesa, Tomi? - paklausė Rolandas. - Šaunuolis, tu labai gra- 
Žiai pasielgei, ar ne? - pratarė jis, pastaraisiais žodžiais kreipda- 
masis į Flegą, kuris buvo šalia ir susidomėjęs atidžiai stebėjo 
Tomą. 

- Labai gražiai, sere, - nerūpestingai ištarė Flegas. 

- Nagi parodyk man, ką gi tu pagaminai? Parodyk! 

- Aš prisiminiau, kaip tau patikdavo sekmadieniais eiti prie 
griovio ir plukdyti valteles bei laivelius ir... - jis nepaprastai troš- 
ko ištarti: “Ir aš norių, kad tu dar sykį pasiimtum mane drauge, 
todėl išdrožiau šį laivelį", tačiau Tomas jautė, kad negali ištar- 
ti nieko panašaus... - ir todėl aš ns gi tau laivelį, dirbau 
visą dieną... net susižeidžiau ranką... ir... ir... 

Sėdėdamas savo kambaryje ir is laivelį, jis sukū- 
rė ištisą kalbą, kurią ketino pasakyti, kai įteiks tėvui dovaną, iš- 
kilmingai ištraukdamas ją iš už nugaros. Tačiau dabar jis neįs- 
tengė prisiminti nė vieno žodžio iš savo parengtosios kalbos, 
viskas, ką prisiminė, neturėjo jokios prasmės. Berniuko liežu- 
vis stingte sustingo, ir jis negrabiai ištraukė iš už nugaros laivelį 
suglebusia bure ir padavė jį Rolandui. Karalius paėmė jį dide- 
lėmis storapirštėmis rankomis. Tomas net sulaikė kvėpavimą 
stebėdamas, kokį įspūdį padarys tėvui jo dovana. 

Pagaliau Rolandas pakėlė akis nuo dovanėlės. 

- Labai šauni dovanėlė, Tomi. Čia kanoja, tiesa? 

- Burlaivis. - “Nejaugi tu nematai burės!" - Tomas vos never- 
kė. - Aš ištisą valandą mezgiau mazgus, ir ne mano kaltė, kad 
vienas mazgas atsirišo ir burė suglebo... it skarmalas... 

Karalius palietė pirštais dryžuotą burę, kurią Tomas iškirpo 
iš savo pagalvės antvalkčio. 

- Taip, iš tiesų, burė. O aš iš pradžių pamaniau, kad čia ka- 
noja, o štai čia - orianietės merginos išdžiaustyti skalbiniai. - Ro- 
landas linksmai mirktelėjo Flegui, kuris tik miglotai šyptelėjo ir 
nieko nepasakė. Tomas staiga pajuto galįs tuoj susivemti. 

Rolandas rimtai pažvelgė į berniuką ir pamojo prieiti arčiau. 
Tomas, tikėdamasis pagyrimo, droviai prisiartino. 

- Tavo laivelis geras, Tomai. Tvirtas, kaip ir tu pats, šiek tiek 
gremėzdiškas, kaip ir tu, tačiau geras - toks, kaip ir tu. O jeigu 
tu nori pradžiuginti mane išties puikia dovana, patariu tau rim- 
tai padirbėti šaudymo iš lanko pamokų metu, kad galėtum 
užimti pirmą vietą ir gautum medalį, kaip šiandien Piteris. 

Bet juk prieš metus Tomas užėmė pirmąją vietą pradedan- 
čiųjų šaudymo iš lanko varžybose ir gavo medalį! Nejaugi tėvas 
neprisimena? Užmiršo, be abejo, užmiršo. Jį tedžiugino tik Pi- 
terio pergalės. Tomą graužė apmaudas, tačiau jis nepriminė tė- 
vui pernykščio savo laimėjimo. Jis tik stovėjo ir žiūrėjo į apgai- 
lėtiną savo laivelį didžiulėse tėvo rankose. Jo kakta ir skruostai 
degte degė ir buvo jau beveik vyšnių spalvos. 

- Likus tik dviem varžovams - Piteriui ir lordo Tausono sū- 
nui, instruktorius paskelbė, jog jie turi dar kartą numušti kam- 
pinį keturiasdešimtąjį taikinį. Tausono berniukas išsyk nukabi- 
no nosį, o Piteris ramiai prisiartino prie žymens, įstatė strėlę ir 
ištempė templę. Aš pastebėjau jo žvilgsnį ir tariau pats sau: Die- 
ve mano! Jis laimėjo! Jis dar neiššovė, bet jau laimėjo, aš buvau 
visiškai tikras! Ir jis iš tiesų numušė taikinį ir tapo nugalėtoju. 
Tomi, tau reikėjo būti ten! Būtum savo akimis išvydęs, kaip... 

Karalius padėjo laivelį į šalį ir tęsė audringą pasakojimą apie 
Piterio pergalę. Laivelis, kurį Tomas dirbo visą dieną, liko už- 
mirštas, karalius į jį daugiau nė nepažvelgė. Tomas stovėjo, 
klausėsi ir mechaniškai šypsojosi vis dar tokiu pat išraudusiu 
veidu. Tapo aišku: tėvas niekados nenusineš laivelio prie grio- 
vio ir nenuleis jo vandenin. Burlaivis atrodė toks nenaudingas 
ir niekam nereikalingas, kaip ir patsai Tomas tuo momentu. Pi- 
teris tikriausiai užrištomis akimis išdrožtų kur kas gražesnį lai- 
velį ir sugaištų dusyk mažiau laiko. Ir, žinoma, tėvui jo darbe-- 
lis labiau patiktų. Savosios egzistencijos niekingumą bei patir- 
tąjį pažeminimą Tomas suvokė vėliau ir kankinosi dėl to amži- 
nai, o dabar jam buvo leista išeiti, taigi jis taip ir padarė. 

- Berniukas tikriausiai ilgai triūsė, kol išdrožė šią valtelę, - 
nerūpestingai pastebėjo Flegas. 

- Taip, ir aš taip manau. Apgailėtinas daiktelis, panašus į 
šuns šūduką, į kurį įsmeigta styro nosinaitė, - apibūdino Rolan- 
das, o mintyse pridūrė: “Būdamas jo amžiaus, aš pagaminčiau 
lygiai tokį patį, nė kiek ne geresnį". 

Tėvo minčių Tomas išgirsti negalėjo, tačiau akustika iškrėtė 
velnišką pokštą: nors berniukas buvo jau išėjęs iš Didžiosios sa- 
lės, Rolando žodžiai pasiekė jo ausis. Tuštuma jo pilve dar la- 
biau sustiprėjo, ir jį taip stipriai supykino, jog vargšelis vos ne 
vos pasiekė savo vonios kambarį. 

Kitą dieną, kai Tomas be tikslo slankiojo išoriniame kieme, 
šalia virtuvės, jis pamatė seną nukaršusi šunį ir ėmė sekioti jam 
iš paskos. Šuva šniukštinėjo po šiukšlių dėžes, ieškodamas 
maisto. Berniukas pakėlė akmenį ir švystelėjo į šunį. Akmuo pa- 
taikė į taikinį, gyvulys sucypė ir parkrito. Tomas žinojo, jog jo 
brolis, nors ir penkeriais metais vyresnis, nepataikytų į šunį net 
ir iš dusyk trumpesnio nuotolio. Tačiau pasitenkinimo jausmas 
jo nešildė. Tomas taip pat žinojo, kad Piteris niekados nelaidytų 
akmenų į šunį, ypač į tokį seną, ligotą bei alkaną kaip šis. 

Minutėlei jį užvaldė gailestis ir užuojauta šuniui, berniuko 
akys prisipildė ašarų. Bet staiga jis prisiminė tėvo žodžius apie 
šuns šūduką bei iš jo styrančią nosinaitę ir, prisirinkęs pilną 
saują akmenų, priėjo prie šuns. Šiam iš ausies sruveno kraujas. 
Ir šit viena Tomo pusė troško paleisti šunelį, gal net jį išgydy- 
ti, kaip Piteris išgydė savo arklį Peoną - tapti jo šeimininku ir vi- 
sados visados jį mylėti. Kita berniuko pusė geidė pribaigti šu- 
nį, tarsi nuo to jam palengvėtų, tarsi šuniui suteiktas skausmas 
palengvintų jo paties skausmą. Tomas neryžtingai stovėjo prie 
šuns ir netikėtai jam galvon šovė baisi mintis: “Įsivaizduok, kad 
šis šuo - tai Piteris!" Jis apsisprendė akimirksniu: akmenys lėkė 
į šunį vienas po kito tol, kol užmušė jį. 

Niekas nematė šio įvykio. O jeigu kas nors būtų matęs, bū- 
tinai pagalvotų: “Tas berniukas tikras nedorėlis, jis blogas, gal 
net velnio apsėstas". Tačiau jeigu kas nors būtų stebėjęs žiau- 
rų šuns nužudymą, jis vis tiek nebūtų matęs to, kas nutiko To- 
mui praėjusią dieną ir kaip karčiai jis verkė. 

Aš tvirtinu, kad Tomas dažnai jautėsi labai nelaimingas, jam 
dažnai nesisekė, jis buvo liūdnas bei vienišas berniukas, tačiau 
jis niekados nebuvo iš tiesų blogas. Ir dar aš sakiau, kad niekas 
nematė, kaip Tomas užmušė šunį, tačiau buvau neteisus. Fle- 
gas, be abejo, viską matė žvelgdamas į savo magiškąjį kristalą, 
jis matė, kaip Tomas pribaigė šunį. Raganius buvo labai paten- 
kintas. 

Rolandas... Saša... Piteris... Tomas... Beliko pašnekėti dar 
apie vieną Žmogų, kuris tarsi šešėlis visuomet buvo šalia. Atė- 
jo metas pašnekėti apie Flegą, kad ir koks grėsmingas jis be- 
būtų. 

Kartais Delaino žmonės vadino jį gobtuvuotuoju Flegu, kar- 
tais tiesiog tamsiuoju žmogumi, mat, nors jo veidas buvo bal- 
tas it numirėlio, burtininko siela buvo juoda. Šnekėjo, jog pa- 
gal savo metus jis jaunai atrodo, tačiau terminas “jaunai atrodo" 
skambėjo ne kaip komplimentas, o kaip mįslė. Į Delainą jis atsi- 
dangino iš Garleno tais laikais, kai karaliavo Rolando senelis. 

Tuomet jis buvo liesas, niūriaveidis maždaug keturiasdešimties 
metų vyras. Dabar, jau artėjant Rolando viešpatavimo pabaigai, 
jis vis dar tebeatrodė toks pat liesas, niūriaveidis, maždaug pen- 
kiasdešimties metų vyras, nors, patys suprantate, jog praslinko 
ne dešimt ir netgi ne dvidešimt - nuo to laiko praslinko ištisi 
septyniasdešimt šešeri metai. Bedančiai kūdikiai, kurie žindo 
motinos krūtį, kai Flegas pasirodė Delaine, spėjo užaugti, ves- 
ti, užauginti vaikus ir numirė savo pataluose vėl tokie pat be- 
dančiai, kaip ir buvo. O Flegas paseno tik dešimčia metų. “Tai 
kerai", - šnibždėjosi žmonės. Bet, žinoma, geriau rūmuose tu- 
rėti tikrą burtininką, o ne kažkokį cirko pokštininką, tesugeban- 
tį delne paslėpti monetą, o rankovėje - miegantį karvelį. 

Ir visgi širdies gilumoje visi suprato, kad Flegas neturėjo nė 
lašo gėrio. Sutikę jį gatvėje ir pamatę iš po gobtuvo dėbčiojan- 
čias raudonas akis, žmonės skubėdavo pereiti į kitą puse. 

Ar tiesa, kad Flegas atvyko iš Garleno, iš plačių jo lygumų 
bei purpurinių apsnūdusių kalnų - nežinia. Garlenas visuomet 
buvo ir tebėra stebuklų kraštas - kartkartėmis ten skrajodavo ki- 
limai, o šventieji, grodami dūdele, priversdavo atsiverti pin- 
tines, iš kurių išlįsdavo virvės ir iškildavo ligi pat dangaus; tuo- 
met jie užsliuogdavo jomis ir dingdavo pačiame danguje, ir nie- 
kas jų daugiau niekados nematė. Kokia daugybė medžiotojų iš 
Delaino ir Andujos vykdavo į Garleną, ieškodami žinių! Daugu- 
ma jų negrįždavo, dingdavo, kaip ir tie, kurie virvėmis užsliuog- 
davo į dangų. Na, o tiems, kurie sugrįždavo, įgytosios žinios 
neką tepagelbėdavo. 

Zinoma, labai galimas daiktas, kad Flegas atvyko į Delainą 
iš Garleno, tačiau netgi tuomet jis atsidangino čionai gerokai 
anksčiau nei Rolando senelio valdymo laikais. Tiesą sakant, De- 
laine jis lankėsi keletą kartų ir atvykdavo čia gana dažnai, tik 
kiekvieną sykį pasivadindavo kitu vardu. Tačiau kas kartą jis at- 
nešdavo vien vargą, nelaimes bei mirtį. Dabar jis vadinosi Ele- 
gu. Ankstesnijį sykį jo vardas buvo Bilas Hinčas, o pareigos - “Jo 
šviesybė Vyriausiasis karaliaus rūmų budelis“. Nuo tų laikų 
praslinko jau du šimtai penkiasdešimt metų, tačiau jo vardu 
motinos lig šiol gąsdina nepaklusnius vaikus. “Jeigu tu tuoj pat 
nesiliausi zyzti ir žliumbti, ateis Bilas Hinčas ir išsineš tave!" - 
sako jos. Ištarnauti vyriausiuoju budeliu valdant iš eilės trims 
karaliams, beje, patiems didžiausiems kraugeriams - ne juokai; 
O, ši istorija labai ilga... Bilo Hinčo kirvis sutrumpino gyvenimus 
ne vienam šimtui, ir netgi ne vienam tūkstančiui pasmerktųjų. 

O dar anksčiau, prieš keturis šimtus metų iki to laiko, kai ša- 
li ėmė valdyti Rolandas sų sūnumis, Flegas pasirodė pasivadinęs 
dainininku Brousonu, tapusiu artimiausiuoju karaliaus ir kara- 
lienės patarėju, tačiau, ištrimitavęs kruvino karo tarp Delaino ir 
Andujos pradžią, jis išnyko lyg dūmelis. 

O prieš tai... 

Bet ar verta testi? Nesu tikras, jog net norėdamas įstengčiau 
viską papasakoti. Kai istorija tokia ilga, netgi pasakotojai už- 
miršta ištisus periodus, nesugeba visko smulkiai nupasakoti 
nuo pradžios iki galo. 

Taigi Flegas visuomet pasirodydavo skirtingu pavidalu, krės- 
davo vis kitokias niekšybes. Nesikeisdavo tik viena - gobtuvas; 
jis tiesiog geidė likti beveidis arba sudaryti tokį įspūdį. Ir dar: 
Flegas nė sykio nebuvo karaliumi. Jis visuomet tik šnibždėjo, 
slėpdamasis šešėlyje, ir dosniai liejo nuodus į karalių ausis. 
Kas gi iš tiesų buvo šis juodasis žmogus? Nežinau... Ir kur jis 
dingdavo tarp savo pasirodymų Delaine? Ir į šį klausimą aš ne- 
turiu atsakymo. | 

Nejaugi niekas niekados neįtarė, kad jis atsirasdavo vien tik 
siekdamas blogo? Be abejo, įtarė, bet tik nedaugelis: metrašti- 
ninkai bei visokie pasakotojai, panašūs į mane. Įtarė, jog žmo- 
gus, kuris dabar vadinosi Flegu, ir anksčiau buvojo Delaine, ta- 
čiau jo Ketinimai niekados nebuvo tyri. Bet visi įtarinėtojai bi- 
jojo apie tai šnekėti. Žmogus, išgyvenęs septyniasdešimt šeše- 
rius metus ir sugebėjęs pasenti tik dešimčia metų, tikriausiai 
buvo raganius; žmogus, kurio gyvenimas dešimt kartų ilgesnis 
už įprastinį, gali būti net ir pačiu velniu. 

Ko jis troško? Tikiuosi, jog į šį klausimą aš įstengsiu atsakyti. 
Kaip ir kiekvienas piktas bei pavydus žmogus, jis troško val- 
džios. O pasinaudodamas valdžia, jisai kėlė nesantaiką bei vai- 
dus. Karaliumi tapti jis nenorėjo. Labai dažnai karaliai liūdnai 
baigdavo savo dienas, o kai karalystės reikalai pablogėdavo, val- 
dovų galvos neretai atsidurdavo ant virbų palei pilies sienas. 
Bet štai karaliaus patarėjai, rezgantys savo pinkles tamsiuose 
užkaboriuose... Šie žmonės dažniausiai dingdavo taip lengvai, 
kaip dingsta vakaro šešėliai po saulėlydžio, nelaukdami, kol bu- 
delis iškels kirvį. Flegas sirgo liga, karštlige, ieškančia šalto pro- 
to, kurį galėtų įkaitinti. Jis slėpė savo veiksmus lygiai taip pat, 
kaip ir veidą, o kai užslinkdavo sunkūs laikai (o šitaip po kurio 
laiko visuomet nutikdavo) - Flegas išnykdavo kaip saulėtekio še- 
šėlis. 

Vėliau, praslinkus krizei bei karštymečiui, pasibaigus tvarkos 
atkūrimo darbui ir atėjus momentui, kai vėl atsirasdavo ką ar- 
dyti bei griauti, Flegas, kur buvęs, kur nebuves, vėl pasirodyda- 
vo ir imdavo kurti bei įgyvendinti savo pragaištingus planus. 

Šįsyk, pasirodęs Delaino Jai biesėje, Flegas iš karto pamatė 
ir suprato, kad aplinkybės susiklosčiusios kuo puikiausios. 
Rolando senelis Lendris buvo senas kvailys ir girtuoklis, jį pa- 

veikti galėjai visai lengvai - imk ir kedenk it šiltą vilną. Tačiau 
jis pernelyg greitai numirė: vargšelį ištiko širdies priepuolis ir 
galas. Teisybė, Flegas tuo metu jau buvo visiškai tikras, jog jis 
nė truputėlio negeidžia, kad skeptras atsidurtų Litos, Rolando 
motinos, rankose. 

Nepatrauklios išorės, tačiau labai geros širdies Lita buvo per- 
nelyg stiprios valios, kad Flegui pavyktų paversti ją savo bepro- 
tiškų idėjų vykdytoja. 

Jeigu Flegas būtų atkeliavęs anksčiau, jam būtų štėkė laiko 
bei galimybių pašalinti Litą, tai yra padaryti tą patį, ką jis keti- 
no įvykdyti dabar: pašalinti Piterį sau iš kelio, tiksliau, Tomui 
iš kelio. 

Tačiau tuomet Flegui tebuvo likę šešeri metai. O tokiems 
darbams šešeto metų nepakanka. 

Ir visgi Lita leido Flegui būti jos patarėju, ir šis faktas buvo 
reikšmingas. Litai Flegas nepatiko, bet vis dėlto ji neišvarė bur- 
tininko. Matyt, todėl, kad jis mokėjo burti kortomis ir nuspėda- 
vo likimą. Ir dar Litai kartais patikdavo klausytis įdomių šnekų 
bei paskalų apie įvairius karalystės bei rūmų skandalus, o juk 
Flegas pasakydavo ne tik apie tai, kas įvyko, bet ir apie tai, kas 
dar tik įvyks, tad karalienė patirdavo dvigubą malonumą ir ga- 
lėdavo apsispręsti, kaip teisingiausiai pasielgti. 

Prisipažinkite, sunku atsispirti tokiai pagundai, netgi jau- 
čiant, kad žmogus, suteikiantis tau šiuos malonumus, gali bū- 
ti pavojingas. Tačiau Flegas elgėsi atsargiai ir niekados nepasa- 
kojo karalienei apie tamsiąsias įvykių puses, apie kurias bylojo 
jam kortos ir kurios galėjo nuliūdinti karalienę. Litą paprastai 
domindavo tik meilės intrigos. Kas turi kokį meilužį ar meilu- 
žę ir kas apkalbėjo jį arba ją vyrui arba žmonai, ir taip toliau, ir 
panašiai. 

Na, o apie įvairiausius slaptus sąmokslus ką nors nužudyti 
bei apie kitokius baisius dalykus karalienė stengėsi nieko negir- 
dėti. Būrimas kortomis, padedant Flegui, jai buvo beveik nekal- 
tas užsiėmimas. 

Ilgo ilgo Litos karaliavimo metu Flegui pavyko įgyvendinti 
pagrindinę savo užduotį - išsilaikyti savo vietoje ir neleisti, kad 
kas nors įtartų nedorus jo kėslus. Kitaip tariant - likti šešėlyje. 
Be abejo, laikinai. Aišku, netgi per šį laikotarpį Flego veikloje 
pasitaikydavo ryškių žybtelėjimų - pavyzdžiui, jam pavyko sukel- 
ti vaidą tarp dviejų turtingų Pietinės Baronijos dvarininkų, disk- 
redituoti gydytoją, kuriam pavyko rasti vaistą nuo kažkokios 
kraujo infekcijos (Flegas norėjo, kad bet kokie vaistai būtų pri- 
pažinti karalystėje tik tuomet, jei jie turi maginės galios). Stai 
jums mažytės taikaus ir ramaus Flego gyvenimo laikotarpio 
iliustracijos. Gryniausios smulkmenos, o ne rimti darbai. 

Į valdžią atėjus kreivakojui vargšeliui. bejėgiui Rolandui, Fle- 
go reikalai ėmė sparčiai judėti pagrindinio jo tikslo link. O tiks- 
lą jis turėjo. Tikslą, kurio siekti galėjo tik liguistas jo protas, bai- 
sų ir drauge grandiozinį. Flegas sumanė nei daugiau, nei ma- 
žiau, tik galutinai nuversti monarchiją, surengti kruviną per- 
versmą ir ištisiems tūkstantmečiams nugramzdinti šalį į chaoso 
bei anarchijos liūną. Žinoma, ne iš karto, prireiks vienerių, gal 
dvejų metų: mažiau ar daugiau - koks skirtumas? 

Šaltame Piterio žvilgsnyje Flegas matė realią grėsmę savo 
planams bei kruopščiam darbui. Jis vis tvirčiau ir tvirčiau įsiti- 
kino, jog būtinybė pašalinti Piterį jau pribrendo. Burtininkas 
jautė Delaine gyvenąs jau pernelyg ilgai. Metas artėti prie finalo. 
Griaunančioji jėga jau pradėjo savo darbą, ir liaudis ėmė niurz- 
gėti. Viskas, kas prasidėjo valdant Rolandui - stabilus mokesčių 
didinimas, naktiniai įsiveržimai į fermerių svirnus, siekiant atim- 
ti visą paslėptą derlių bei maisto produktus; rūmų armijos ap- 
ginklavimas - visa tai turi tęstis Tomo valdymo laikotarpiu iki 
paties galo. Flegui, jo paties manymu, jau nebebuvo laiko lauk- 
ti, kol praslinks Piterio karaliavimo laikotarpis. Jis ir taip jau 
beprasmiškai pralaukė, kol valdė Piterio senelė. Juk tapęs kara- 
liumi, Piteris nelauktų, kol liaudies niurzgėjimas pasiektų jo au- 
sis. O labiausiai Flegas baiminosi, kad pirmasis karaliaus Pite- 
rio įsakymas gali būti Flego išvijimas iš karalystės iki gyvos gal- 
vos, už sugrįžimą baudžiant mirties bausme. Zinoma, Flegas ga- 
lėjo pašalinti patarėją, šiam dar nespėjus duoti tokio patarimo, 
tačiau visa bėda, kad Piteriui apskritai nereikėjo patarėjų. Jisai 
pats sau patardavo - ir kai Flegas pastebėdavo į save nukreiptą 
šaltą, bebaimį dabar jau penkiolikmečio jaunuolio žvilgsnį, jam 
atrodydavo, kad Piteris jau davė sau tokį patarimą. 

Berniukui patiko skaityti, jis mėgo istoriją, o per pastaruo- 
sius dvejus metus, kai tėvas ėmė stipriai senti bei Žžilti, Piteris 
pradėjo pernelyg daug klausinėti apie tėvo patarėjus bei kai ku- 
riuos mokytojus. Daugelis šių klausimų buvo vienaip ar kitaip 
susiję su Flegu ir vertė Piterį susimąstyti. 

Flego manymu, faktas, kad keturiolikmetis penkiolikmetis 
berniukas uždavinėja tokius klausimus, jau pats savaime blogas, 
o kad visi tie baikštūs, bet pastabūs metraštininkai bei rūmų pa- 
tarėjai atsakinėdavo jam gan sąžiningai, buvo dar blogiau. Tai 
reiškė, kad žmonių sąmonė jau laikė Piterį karaliumi ir džiau- 
gėsi tokiu būsimuoju valdovu. Jie juo tikėjo ir mielai dalijosi su 
juo žiniomis vildamiesi, jog galiausiai karalius taps toks pat in- 
teligentiškas, kokiais jie laikė save. Ir dar jiems buvo malonu, 
kad Piteris, ne taip kaip jie, buvo drąsus ir ryžtingas berniukas, 

tapsiantis karaliumi liūtaširdžiu, apie kurį žmonės kurs legen- 
das. Su jo vardu jie siejo savo viltį susigrąžinti šviesųjį žmonių 
visuomenės pradą - šią seną nuostabią jėgą, kuri įveiks ją beuž- 
gožiančią tamsą. 

“Taip, Piterį reikia pašalinti, ir kuo greičiau", - pats sau šne- 
kėjo Flegas kiekvieną vakarą, prieš nugrimzdamas į savo vidinio 
"aš" juodumą ir užmigdamas, o kitą rytą, kai pakirsdavo iš tos 
juodumos, jo pirmoji mintis būdavo lygiai tokia pati. 

Tačiau įvykdyti šią užmačią buvo sunkiau, nei atrodė. Rolan- 
das mylėjo savo sūnus ir galėjo nedvejodamas atiduoti savo gy- 
vybę už bet kurį iš jų. Tačiau jo meilė Piteriui buvo ypač karšta. 

Kol princas dar buvo kūdikis ir gulėjo lopšyje, ko gero, bu- 
vo galima padaryti taip, kad jo mirtis atrodytų natūrali, tačiau 
dabar Piteris jau tapo sveiku ir tvirtu paaugliu. Reikėjo sugalvoti 
ką nors kita. Jeigu, įvykus nelaimingam atsitikimui, berniukas 
žus, skausmo kamuojamas Rolandas ištyrinės menkiausias tra- 
gedijos smulkmenas. 

Flegas neretai pagalvodavo, kad likimo ironija gali būti ir to- 
kia: jeigu berniukas staiga iš tiesų žūtų nelaimingo atsitikimo 
metu, karalius vis vien imtų įtarinėti ir kaltinti Flegą. Juk terei- 
kia tik akimirksniui užsižiopsoti, ir berniukas gali patekti į van- 
dens sūkurį; tik mažumėlę slystelėti, ir, bežaisdamas su bičiu- 
lių Stadu “Siūlau tau" bei šliauždamas arklidės stogu, gali nuo 
jo nusiristi... šuoliuodamas visu greičiu jis gali nukristi nuo ark- 
lio... Na, o paskui? Ko reikėtų tikėtis iš susisielojusio Rolando? 

Jis tikriausiai pagalvotų apie žmogžudystę, ir tuomet jo 
žvilgsnis, ko gero, nukryptų į Flegą. Rolando motina burtinin- 
ku nepasitikėjo, ir sūnus apie tai žinojo. Jis ir pats juo nepasi- 
tikėjo, tiesa, baimės bei susižavėjimo skatinamas, karalius giliai 
slėpė šį jausmą... | 

Kartais Flegas klausdavo pats savęs, ar turėjo Rolandas prie- 
žasčių, dėl kurių galėtų įtarti Flegą prikišus nagus prie jo sū- 
naus mirties. Burtininkas privalėjo padaryti viską, kad jokių įta- 
rimų karaliui nekiltų. Jis netgi išgalvodavo situacijas, kuriose 
berniuko gyvybei iškildavo pavojus, tačiau Flegas, demonstruo- 
damas savo rūpestį dėl jo sveikatos, princą išgelbėdavo, ir Ro- 
landas būtinai sužinodavo apie šį įvykį. 

“Berniuką reikia pašalinti! Reikia! Ir kuo greičiau!" 

Lėkė dienos, slinko savaitės ir mėnesiai, plaktukėlis Flego 
galvoje stukseno vis dažniau ir atkakliau: “Pašalinti! Pašalinti! 
Metas!" Rolandas kas dieną vis labiau seno ir silpo, o Piteris 
brendo, įgavo vis daugiau išminties ir darėsi vis pavojingesnis 
priešininkas. Ką gi daryti? Visos Flego mintys nuolatos sukosi 
apie tą patį, jis pasidarė irzlus ir piktas. Tarnai, ypač Piterio lio- 
kajus Brendonas bei Brendono sūnus Denis, stengėsi apeiti Fle- 
gą kuo didesniu lankstu ir šnibždėjosi tarpusavyje apie šiurpius 

kvapus, kurie vėlyvais vakarais sklisdavo iš Flego laboratorijos. 
Denis, kuris ateityje turėjo užimti tėvo vietą ir tapti Piterio lio- 
kajumi, ypač bijojo Flego ir sykį paklausė tėvo, ar galįs pasišne- 
kėti su Piteriu apie keistą burtininko elgesį. “Tiesiog kad pers- 
pėčiau jį dėl pavojaus", - paaiškino Denis tėvui. 

- Jokiu būdų, nė vieno žodžio, - uždraudė tėvas berniukui, 
išraiškingai į jį pažvelgdamas. - Aš draudžiu tau. Tas žmogus 1a- 
bai pavojingas. 

- Tada juo labiau reikia įspėti princą, - nedrąsiai tęsė Denis. 

- Tik bukagalvis šliaužiančios gyvatės šnypštimą gali palaikyti 
vandens nugludintų akmenėlių šnarėjimu ir mėginti juos palies- 
ti ranka, - pratarė Brendonas, - o mūsų princas toli gražu ne bu- 
kagalvis, Deni. Nagi įpilk man dar vieną taurele džino, ir dau- 
giau apie tai nebešnekėsime. 

Taigi Denis nieko nepasakė Piteriui apie savo įtarimus, ta- 
čiau didžiulis atsidavimas bei meilė savo jaunajam šeimininkui 
po pokalbio su tėvu kasdien tolydžio stiprėjo, lygiai kaip ir siau- 
bas, kurį keldavo gobtuvuotasis karaliaus patarėjas. Vos tik pa- 
matęs ilgo apsiausto skvernais siaurus pilies koridorius šluojan- 
tį Flegą, jis, tirtėdamas visu kūnų, kaipmat sprukdavo šalin ir ty- 
liai sau galvodavo: “Gyvatė, tikra gyvatė. Būk atsargus, Piteri, 
stebėk jį, klausykis, ką jis šneka". 

Vieną vakarą '(Piteriui tuomet jau buvo sukakę šešiolika me- 
tų, ir Flegas bemaž patikėjo, jog pats nerizikuodamas neįstengs 
jo pašalinti) burtininko galvon staiga toptelėjo šitaip ilgai jį kan- 
kinusios problemos sprendimas* Buvo audringa naktis. Gatvė- 
je siautėjo neregėtai galingas rudens viesulas; nuo vėjo dejavo 
ir girgždėjo visa pilis. Delaino gatvės liko tuščios, nes visi praei- 
viai stengėsi pasislėpti nuo šalto, permerkiančio lietaus ir kiau- 
rai košiančio vėjo. 

Tą naktį Rolandas smarkiai peršalo. Pastaruoju metu jis daž- 
nai sirgo, o visi stiprieji Flego vaistai karaliui kažkodėl nebe- 
padėdavo. Menkiausias peršalimas, galbūt net ir šis, nuo kurio 
Rolandas dabar šniurkšėjo ir čiaudėjo, galėjo nesunkiai apim- 
ti plaučius ir baigtis mirtinu plaučių uždegimu. Magiškieji vais- 
tai didžiai skiriasi nuo paprastų vaistų, kuriuos paskiria gydyto- 
jas, ir Flegas žinojo, kodėl jo gydymas Rolandui nebepadeda. 
Ogi todėl, kad Flegas nebenorėjo, kad jo vaistai būtų veiksmin- 
gi. Bet visgi burtininkas vis dar palikdavo Rolandą gyvą, nes pri- 
vengė Piterio. 

“Kaip aš trokštu, kad tu, seni, greičiau pakratytum kojas!" - 
galvojo Flegas, sėdėdamas priešais smilkstančią žvakę, klausy- 
damasis stūgaujančio vėjo bei dvigalvės papūgos, per miegus 
besišnibždančios pačios su savimi, ir nesitverdamas kone vaikiš- 
ku įtūžiu. 

“Už sudilusį skatiką, už patį menkiausią sudilusį skatiką nu- 
žudyčiau tave savo paties rankomis - šitiek nedorybių man prik- 
rėtei tu, kvailė tavo žmona ir vyresnysis jūsų sūnus. Na ir tegu, 
tegu žlunga visi mano planai, tavojo nužudymo džiaugsmas at- 
lygins netektį! Taip, pats susidorojimo procesas suteiks man lai- 
mės..." 

Staiga Flegas sustingo, pasitempė ir įsispoksojo į savojo po- 
žemio tamsą, kur sklandė beveik nematomi šešėliai. Galvoje it 
fakelas sužibo ir įsiliepsnojo idėja. Žvakės liepsnelė pažaliavo ir 
netrukus užgeso. 

- Mirtis! - sukliko tamsoje viena dvigalvės papūgos galva. 

- Zmogžudystė! - spygtelėjo antroji. 

Ir tuomet neperžvelgiamoje tamsoje nuaidėjo niekieno ne- 
matomo Flego kvatojimas. 

Visais laikais iš visų priemonių, kurios buvo naudojamos ka- 
raliaus arba karališkosios šeimos narių nužudymui, nuodai bu- 
vo pats populiariausias būdas. O kas gi kitas, jei ne burtininkas 
puikiausiai išmanė įvairiausius nuodus? Flegas, vienas galin- 
giausių magų iš visų, kurie kada nors gyveno Zemėje, žinojo vi- 
sas egzistuojančių nuodų rūšis, kurios žinomos ir mums: arse- 
nas, strichninas, kurarė, paralyžiuojanti raumenis bei paskiau- 
siai širdį, nikotinas, šunvyšnė, šungrybis... Flegas žinojo galybės 
rūšių vorų bei gyvačių nuodus, karštąjį nuodingosios lelijos mi- 
šinį, kvepiantį medumi bei mirštančioms aukoms suteikiantį ne- 
pakeliamus skausmus ir konvulsijas, nuo kurių jos klykia širdį 
veriančiais balsais. Gali būti, jog Flegas nežinojo gal tik kokio 
tuzino pasaulyje egzistuojančių nuodų, tačiau jam buvo žinomi 
tuzinų tuzinai vienų už kitus baisesnių nuodų. 

Visi šie milteliai ir skysčių indeliai buvo kruopščiai suvynioti, 
sunumeruoti ir paslėpti ant lentynų pačiame tolimiausiame ir 
sunkiausiai pasiekiamame Flego kambaryje, kur nepatekdavo 
nė vienas tarnas. Čia buvo tarytum Flego “koplyčia", kur atlei- 
džiamos nuodėmės būsimosioms jo aukoms, kurios klyks ir 
blaškysis, ištiktos priešmirtinės agonijos. Flegas dažnai lankyda- 
vosi šiame kambaryje, norėdamas pataisyti prastą nuotaiką. Šio- 
je velnio vitrinoje savo eilės laukė visi tie dalykėliai, kurių be ga- 
lo bijojo paprasti mirtingieji, silpnos dvasios žmoneliai: galvos 
sopė, lyg plaktukas kaukšinti smegenyse, pilvo mauduliai, nuo. 
kurių nelaimingasis rėkia ir raitosi, vyma, viduriavimo priepuo- 
liai, kraujagyslių sutrūkinėjimas, širdies paralyžius, akių obuolių 
išsprogimas, liežuvio pajuodavimas, išsikraustymas iš proto ir 
taip toliau. 

Tačiau pačius baisiausius nuodus Flegas laikė atskirai. Jo ka- 
binete stovėjo stalas, kurio visi stalčiai buvo užrakinti, tačiau 
vienas stalčius buvo užrakintas trimis spynomis; jo viduje gulėjo 
geležinė dėžutė, visa aprašinėta maginiais simboliais. Dėžutės 
užraktas buvo unikalus. Atrodė, jog jo paviršių sudaro oranži- 
nio atspalvio metalas, tačiau apžiūrėjus iš arčiau paaiškėdavo, 
jog čia ne metalas, o augalinės kilmės medžiaga, tiksliau, spe- 
cifinė daržovės rūšis - klefos morka. Sykį per savaitę Flegas lais- 
tė šią “gyvąją spyną" skysčiu iš mažyčio buteliuko. Ir toji klefos 
morka, rodos, turėjo šiokio tokio proto: jeigu kas nors pamė- 
gintų išlaužti arba atrakinti klefos užraktą, spynelė imtų garsiai 
rėkti. Dėželės viduje glūdėjo dar viena, mažesnė, dėželė, kurią 
galėjai atrakinti rakteliu, kybančiu Flegui ant krūtinės. 

Antrojoje dėželėje gulėjo paketėlis, o jame - žiupsnelis žals- 
vo smėlio. “Gražus smėliukas, - pagalvotumėte jūs, - tačiau nie- 
ko ypatingo, apie ką vertėtų papasakoti mamai laiške į namus". 
Tačiau čia buvo stipriausi pasaulyje nuodai - netgi Flegas jų bi- 
jojo. Jam juos atvežė iš Greno dykumos. Didžiulė nuodinga 
Greno dykuma driekėsi už Garleno ribų, o Delaino žmonės 
apie ją nieko nežinojo. Prie dykumos galėjai prisiartinti tik ei- 
damas pavėjui, nes vos tik vėjas papūstų iš dykumos pusės, 
karštas jos kvėpavimas drauge su užnuodytu oru atneštų neiš- 
vengiamą mirtį. Tačiau ne staigią mirtį, ne. Nuodai veikė ne iš 
karto. Dieną, dvi, o gal ir tris žmogus, įkvėpęs dykumos lieps- 
nos ar net prarijęs keletą smiltelių, jautėsi gana normaliai - net- 
gi geriau nei bet kada anksčiau. Tačiau staiga jo plaučiai imda- 
vo degti, parūkdavo oda, kūnas susiraukšlėdavo ir tapdavo pa- 
našus į mumiją. Paskui žmogus krisdavo negyvas, vien tik plau- 
kai dar degdavo. Įkvėpusieji nuodingo dykumos oro arba pra- 
rijusieji keletą jos smiltelių sudegdavo iš vidaus. Jos smėlį vadi- 
no “drakono smėliu", o priešnuodžių jam tiesiog neegzistavą. 
Puiku, ar ne?! 

Tai štai, tą lietingą vėjuotą naktį Flegas nusprendė keletą 
“drakono smėlio" kruopelyčių įberti į vyno taurę ir įteikti ją Ro- 
landui. Mat Piteris pradėjo tokią tradiciją: kas vakarą jis atneš- 
davo tėvui taurę vyno. Visi pilyje apie tai žinojo ir gyrė berniu- 
ką, kad rūpinasi tėvu. “Rolandui išties maloni sūnaus draugija, 
ir jis mielai išgerdavo berniuko atneštąjį vyną", - mąstė Flegas. 
Tačiau pastaruoju metu Piteris susižavėjo kažkokia mergina ir 
kiekvieną laisvą minutę stengėsi pabūti su ja; todėl pas tėvą jis 
paprastai užtrukdavo ne ilgiau nei pusvalandį. Taigi Flegas pa- 
galvojo, kad jeigu jis atėis, Piteriui pasišalinus, ir taipogi atneš 
vyno, Rolandas tikriausiai neatsisakys antrosios taurės. Na, o to- 
ji taurė bus ypatinga! 

- Puikus karštas vynas, mano valdove! - galvojo Flegas, o jo 
piktame siaurame veide šmėstelėjo šypsenos šešėlis. - Nuosta- 


48 


bus vynas, o kodėl gi ne? Juk vynuogynas yra visai šalia praga- 
ro vartų... O kai nuodai ims ėsti tavo vidurius, tuomet sužino- 
si, kas yra tikras pragaras. 

Flegas krestelėjo galvą ir nusikvatojo. 

Vos tik paaiškėjus veiksmų planui, kuriuo Flegas ketino 
atsikratyti abiejų - ir Rolando, ir Piterio, burtininkas laiko vel- 
tui nebegaišo. Jis griebėsi visų savo magiškųjų sugebėjimų, kad 
grąžintų karaliui puikią savijautą. Raganius patenkintas stebė- 
jo, kaip gerai karalių veikė visi jo stebuklingieji vaistai, ko ne- 
buvo jau ilgą laiką. Mat jis iš tiesų norėjo, kad karalius gerai 
jaustųsi, nes pagal planą Rolandą reikėjo nužudyti taip, kad visi 
suprastų jį mirus ne sava mirtimi. Rimtai pasvarsčius, situacija 
gali pasirodyti išties juokinga. Ė 

Vieną vėjuotą vakarą, praslinkus Iuoiii savaitei po to, kai ka- 
ralius liovėsi čiaudėjęs ir kosėjęs, Elegas atrakino baisųjį stalčių, 
išėmė dėžutę ir burbtelėjo, kreipdamasis į klefos morką: “Šau- 
niai padirbėjai". Šioji atsakydama kvailai suspigo. Flegas kilste- 
lėjo sunkų dangtelį ir išėmė antrąją, visai mažą, dėželę, kurią at- 
rakino jam ant kaklo kabojusiu rakteliu. Iš mažosios dėželės jis 
išėmė paketėlį su “drakono smėliu". Pastarąjį raganius užkerėjo 
iš anksto, todėl buvo apsaugotas nuo pražūtingo nuodų povei- 
kio, bent jau pats taip manė. Tačiau visgi, nenorėdamas rizi- 
kuoti, burtininkas paėmė sidabrinį pincetą, juo atidarė paketėlį 
ir padėjo jį ant savo stalo šalia karaliaus taurės. Nuo įtampos 
jam ant kaktos sužibo prakaito lašai. Tereikėjo vieno netikslaus 
judesio - ir už klaidą jis sumokėtų savo paties gyvybe. 

Flegas išėjo į koridorių, besileidžiantį kalėjiman, sukaupti 
oro atsargų. Jis kvėpavo giliai ir dažnai, stengdamasis kaip rei- 
kiant išvėdinti plaučius. Greitai kvėpuojant, visas kūnas prisipil- 
do deguonies, tad paskui galima ilgesniam laikui sulaikyti kvė- 
pavimą. Kritiniu savo pasiruošimų momentu Flegui reikėjo kurį 
laiką visai nekvėpuoti ir jis ruošėsi šiam momentui. “Negali būti 
jokių klaidų, - mąstė Flegas, - nei didelių, nei mažų". Pernelyg 
daug malonumų jo laukia, tad nedera tiesiog imti ir numirti. 

Jis paskutinį sykį giliai iškvėpė ir įtraukė oro pro grotuotą 
langą, esantį netoli jo apartamentų. Paskui įėjo į savo kambarį. 
Priėjęs prie stalo, ant kurio gulėjo paketas, išsitraukė iš už juos- 
tos durklą ir atsargiai perpjovė paketą. Ant stalo dar gulėjo 
plokščias obsidiano gabalas, kurį Flegas naudojo kaip prespa- 
pjė ir kuris tais laikais buvo laikomas pačiu kiečiausiu akmeniu 
Žemėje. Burtininkas pincetu apvertė paketą ir visą jo turinį iš- 
bėrė ant akmens. Pakete smėlio liko labai mažai - ne daugiau 
nei tuzinas smiltelių, tačiau šis tuzinas buvo ypač reikšmingas 

Flego planui. Kad ir koks tvirtas buvo akmuo. jis tuoj pat pra- 
dėjo rūkti. Prabėgo trisdešimt sekundžių. Flegas atsargiai paė- 
mė į rankas obsidianą, taip, kad nė viena smiltelė nepatektų 
jam ant odos, nes tuomet ji pradegintų kūną, pasiektų vidurius 
bei širdį ir sudegintų ją kraupia ugnimi. Jis palenkė akmenį prie 
taurės ir subėrė į ją kristalėlius. Paskubomis, kol smėlis nepra- 
dėjo ėsti stiklo, Flegas įpylė į bokalą karaliaus mėgstamojo vy- 
no, tokio pat, kokio jam kas vakarą atnešdavo Piteris ir kurio 
tikriausiai neša jam dabar. 

Smėlis akimirksniu ištirpo, raudonas vynas blykstelėjo žaliu 
atspalviu, o paskui vėl tapo toks kaip anksčiau. Iš viso praėjo 
penkiasdešimt sekundžių. Flegas sugrįžo prie stalo ir paėmė ak- 
menį bei durklą (laikydamas šį už koto). Perpjaunant paketą, 
ant peilio ašmenų pateko vos keletas “drakono smėlio" krista- 
lų, tačiau jie jau dirbo savo darbą: nuo garsiojo Andujos plie- 
no paviršiaus kilo keletas mažyčių dūmų srovelių. Akmenį bei 
durklą Flegas išnešė į koridorių. 

Prabėgo septyniasdešimt sekundžių, ir Flegui jau spaudė 
krūtinę: oro atsargos baigėsi, jam reikėjo įkvėpti. 

Paėjėjęs trisdešimt pėdų kalėjiman vedančiu koridoriumi (ši 
kelionė nė vienam Delaino gyventojui neatrodė maloni), ant 
grindų galėjai pamatyti groteles. Flegas išgirdo po jomis gur- 
gant vandenį, ir jeigu jau būtų pradėjęs kvėpuoti, čia pajutęs 
nuo grotelių sklindantį dvoką. 

Čia buvo rūmų kanalizacija. Flegas švystelėjo į angą peilį bei 
kubėjo prie lango ir ėmė godžiai ryti orą. Atgavęs kvapą, burti- 
ninkas sugrįžo į savo kabinetą. Dabar ant stalo gulėjo tik pin- 
cetas, paketas ir stovėjo vyno taurė. Flegas ėmėsi visų atsargu- 
mo priemonių ir buvo tikras, kad šie daiktai jam nebepakenks. 
Jis jautė pasitenkinimą, kad gerai atliko savo darbą. Tiksliau, 
darbas dar nebuvo atliktas, tačiau pasiruošimai jau baigti. Bur- 
tininkas pasilenkė prie taurės ir pauostė. Pavojaus nebebuvo - 
skystyje ištirpęs “drakono smėlis" neskleidė nei kvapo, nei nuo- 
dingų garų. Štai jeigu jis patektų ant kieto paviršiaus, pavyz- 
džiui, ant kūno arba akmens, tuomet imtų veikti be jokio pasi- 
gailėjimo. | 

Flegas pakėlė vyno taurę prieš šviesą ir ausis kruvina 
gėrimo spalva. 

- Paskutinioji vyno taurė, mano karaliau! - ištarė jis ir r nusik- 
vatojo. Jis juokėsi tol, kol siaubo apimta dvigalvė papūga klyk- 
telėjo: “Kai kas tikrai sušildys tau žarnas!" 

Burtininkas atsisėdo, apvertė smėlio laikrodį ir ėmė skaity- 
ti storą užkeikimų bei. užkalbėjimų knygą. Šią žmogaus oda įriš- 
tą knygą Flegas skaitė jau ištisą tūkstantį metų, o perskaitė tik 
ketvirtadalį. Jos negalima buvo skaityti pernelyg ilgai - per daug 


50 


didelė rizika išsikraustyti iš proto nuo viso to, ką čia buvo pri- 
rašęs pamišėlis Alhazredas iš tolimųjų Lengo kalnų slėnių. 

Valandą, bet ne daugiau. Kai viršutinioji smėlio laikrodžio 
dalis ištuštės, Flegas bus tikras, kad Piteris atėjo pas karalių ir 
jau išėjo. Po valandos jis galės nunešti Rolandui paskutiniąją vy- 
no taurę. Minutėlę Elegas stebėjo, kaip plonytė balto smėlio 
srovelė sunkiasi pro liekną smėlio laikrodžio liemenį, o paskui 
pasilenkė prie knygos. 

Rolandas buvo labai patenkintas, net susijaudino, kad Flegas 
jam prieš miegą atnešė taurę vyno. Jis dviem gurkšniais išgėrė 
vyną ir padėkojo tvirtindamas, kad vynas puikiai jį sušildė. Fle- 
gas, šyptelėjęs pats sau po slaptinguoju gobtuvu, pratarė: 

- Aš tikėjausi, kad sušildys, jūsų didenybe! 

Nežinia, ar likimas lėmė Tomui pamatyti tą naktį Flegą su sa- 
vo tėvu, ar tik paprasčiausia sėkmė - spręskite patys. Aš Žinau 
tik, kad jis juos pamatė, ir taip nutiko, ko gero, todėl, kad Fle- 
gas ilgus metus nėrėsi iš kailio, siekdamas tapti vienišo nelai- 
mingo berniuko draugu. 

Aš tuoj pat jums viską paaiškinsiu, bet pirmiausia jums rei- 
kia sužinoti, kas yra magija, nes gali būti, kad jūs ją supranta- 
te neteisingai. 

Pasakojimuose apie kerus paprastai minimos trys stebuklų 
rūšys, ir taip nerūpestingai, tarytum juos daryti galėtų bet ku- 
ris antros kategorijos burtininkas. Kokios yra šios rūšys? Pra- 
šom: švino pavertimas auksu, kūno formos pakeitimas ir pasi- 
vertimas nematomu. | 

Pirmasis dalykas, kurį privalote žinoti, yra toks: tikroji ma- 
gija - tai sunkus darbas. Jei netikite - pamėginkite priversti iš- 
nykti savo mielą tetulę, kai ji atvyks paviešėti pas jus keletui sa- 
vaičių. Ne, tikroji magija - sudėtingas dalykas, ir nors kurti blo- 
gus kerus yra lengviau nei geruosius, tačiau ir blogoji magija 
yra ganėtinai sudėtinga. 

Norint šviną paversti auksu, reikia žinoti priderančius užkei- 
kimus bei susirasti žmogų, kuris pamokytų jus skaldyti švino ga- 
balus. Na, o kūno formos pakeitimas ir virtimas nematomu yra 
neįmanomi arba beveik neįmanomi dalykai. 

Kartkartėmis Flegas, didis mėgėjas slapta klausytis, nugirsda- 
vo kvailius pasakojant apie jaunus princus, kurie, gelbėdamiesi 
iš blogio genijų nagų, ištaria vienui vieną stebuklingą žodį ir 
išnyksta iš akių. Flegas girdėjo ir apie Žavingas princeses. Pas4- 

kojimuose princesės kažkodėl visuomet buvo be galo gražios, 
nors Flegas iš patirties žinojo, kad daugelis princesių - išlepin- 
tos pikčiurnos, galutinė ilgos išsigimusios giminės linijos išda- 
va, bjaurios ir nenusakomos bukagalvės. Tai štai, pasakų kara- 
laitės didžiulius žmogėdras sugebėdavo paversti zvimbiančio- 
mis musėmis, kurias paskui akimirksniu priplodavo. Jos visuo- 
met pataikydavo lengvai ir tiksliai, nors nė viena iš daugelio Fle- 
go matytų išpaikusių damų neįstengtų priploti netgi apdujusios 
gruodžio muspalaikės, rėpliojančios palange. 

Pasakojimuose viskas vyko sklandžiai, herojai dažnai keisda- 
vo kūno formą arba tapdavo perregimi it lango stiklas. Gyveni- 
me Flegas nematė nieko panašaus. Jis pažinojo vieną didį An- 
dujos magą, kuris nusprendė išmokęs keisti kūno formą. Kai po 
šešeto meditacijos mėnesių bei po savaitės persikūnijimų į ki- 
tus kūnus jis ištarė paskutinįjį baisųjį užkeikimą, rezultatas bu- 
vo tik toks, kad jo nosis tapo trejeto metrų ilgio ir vargšelis pa- 
mišo. Iš didžiulių jo šnervių pradėjo augti nagai. Flegas prisi- 
mindavo jį niūriai šypsodamasis. Gal jis ir buvo didis magas, ta- 
čiau tikras kvailys. | 

Virsti nematomu taip pat buvo neįmanoma, bent jau taip 
manė Elegas. Tiesa... galima buvo tapti neryškiu. Taip, “neryš- 
kus" - ko gero, pats tinkamiausias terminas, nors galima buvo 
vartoti žodžius “miglotas", “vaiduokliškas", “nepastebimas". Pa- 
siversti nematomu .Flegas nesugebėjo, tačiau suvalgius specia- 
laus magiško patiekalo ir ištarus keletą užkeikimų jis galėjo tap- 
ti neryškus. Kai tampi neryškus, o kitas žmogus, pavyzdžiui, tar- 
nas, eina pro šalį, neryškusis gali tiesiog žengtelėti į šoną ir ty- 
liai pastovėti, kol tas praeis. Tarnas paprastai žiūrėdavo sau po 
kojų arba kažkodėl įsispoksodavo į viršų. Jei neryškusis įeida- 
vo į kambarį, nutildavo kalbos, žmonės sumišdavo, paniurdavo, 
tarsi visiems vienu metu imtų skaudėti pilvą. Deglai ir šviestu- 
vai pradėdavo rūkti, o žvakės dažniausiai užgesdavo. Tačiau ne- 
ryškusis turėjo vengti gerai pažįstamų žmonių, nes labai geri pa- 
žįstami matydavo netgi neryškųjį. Neryškumas - geras dalykas, 
bet jis neprilygsta virtimui nematomu. 

Tąnakt, kai Flegas nešė Rolandui užnuodytąjį vyną, jis pir- 
mąsyk pasivertė neryškiu. Jis vylėsi, kad nesutiks jokių gerų pa- 
žįstamų. Buvo jau po devynių, karalius paseno ir dažnai sirgo, 
dienos sutrumpėjo, ir pilies gyventojai anksti eidavo gulti. 

“Kai karaliumi taps Tomas, - mąstė Flegas, skubiai nešdamas 
vyno taurę koridoriais, - tuomet čia kas vakarą vyks puotos. Jis, 
kaip ir tėvas, jau įgijo pomėgį išgėrinėti, nors labiau jam patik- 
davo vynas, o ne alus ar midus. Tačiau nebus sunku priversti 
ji pamėgti stipresnius gėrimus... Galų gale, argi aš ne jo drau- 
gas? Taip, kai Piteris bus pašalintas iš kelio ir saugiai tupės Ada- 
tos viršūnėje, o Tomas taps karaliumi, pilyje prasidės tikros 

linksmybės... kol pagaliau miesto bei baronijų liaudis sukels 
kruviną maištą. O tuomet įvyks paskutinioji, pati didžioji puo- 
ta... nors nemanau, kad ji patiks Tomui. Finalinė puota bus la- 
bai karšta, kaip ir šis vynas, kurį šiandien nešu jo tėvui". 

Kaip ir tikėjosi, jis nesutiko nė vieno gero pažįstamo. Pro ša- 
lį praėjo keletas tarnų, kurie praeidami nieko nepastebėjo, gal 
tik pajuto vėsų vėjo dvelktelėjimą. 

Ir visgi kai kas matė Flegą. Tomas matė jį tą vakarą, žvelgda- 
mas pro Ninerio akis - pro drakono, kurį jo tėvas kažkada su- 
medžiojo, akis. Tomas pamatė Flegą, nes burtininkas pats bu- 
vo jį išmokęs šio pokšto, 

Kai Rolandas paniekino Tomo padovanotąjį nelemtą laivelį, 
berniukas stengėsi negalvoti apie tėvą, nors labai jį mylėjo ir vis 
taip pat geidė pradžiuginti, kad tėvas mylėtų jį taip, kaip myli 
brolį, arba bent perpus tiek. 

Bet visa bėda, kad visos geros ir šaunios idėjos pirmiausiai 
ateidavo Piterio galvon. Tiesa, kartais jis jas papasakodavo To- 
mui, tačiau šiam jos atrodydavo kvailos ir nevertingos (nors 
paskui viskas pasirodydavo besą priešingai) arba jis tiesiog bai- 
mindavosi nesusidorosiąs su ta darbo dalimi, kurią, pagal Pite- 
rio planą, privalėjo atlikti pats. Sitaip nutiko prieš trejus metus, 
kai Piteris sumanė pats padirbti tėvui kareivių figūrėlių armiją. 

- Aš tėvui padovanosiu kokią nors geresnę dovaną nei kele- 
tas idiotiškų išdrožinėtų kareivėlių, tinkamų tik senam kvailam 
žaidimui, - išdidžiai ir tvirtai tuomet atrėžė Tomas, nors iš tie- 
sų pagalvojo, kad jeigu jau neįstengė išdrožti paprasčiausio lai- 
velio, tad vargu ar sugebės būti naudingu pagalbininku Piteriui 
drožinėjant ištisą medinių kareivėlių armiją. Tad Piteriui teko 
pačiam gaminti visas žaislines figūrėles. Jis dirbo tris mėnesius: 
pėstininkai, riteriai, šauliai, karininkai, generolas ir netgi vie- 
nuolis - visus juos Piteris išdrožė iš medžio pats. Ir, aiškų, Ro- 
landui figūrėlės patiko, nors jos ir buvo šiek tiek gremėzdiškos. 
Jis tuoj pat nužėrė visus kareivėlius, kuriuos jam prieš keturias- 
dešimt metų pagamino Elenderis, ir jų vieton pastatė Piterio pa- 
dovanotuosius. 

Tomas, išvydęs visa tai, nusliūkino savo kambarin ir krito į 
lovą, nors buvo graži saulėta diena. Jam atrodė, kad kažkas įsib- 
rovė jo krūtinėn, atpjovė mažą širdies gabalėlį ir privertė Tomą 
jį praryti. Skonis buvo nežmoniškai kartus, ir Tomas nekentė Pi- 
terio stipriau nei bet kada anksčiau, nors kažkokia savo dalėle 
Tomas tebemylėjo laimingą gražų vyresnįjį brolį ir niekados ne- 
siliovė mylėjęs. Ir nors kąsnelis buvo kartus, tačiau Tomui jis 
patiko. Juk tai buvo jo širdis. 

Paskui įvyko pašnekesys dėl vakarinės vyno taurės. Piteris 
atėjo pas Tomą ir pasakė: 

- Manau, jog būtų visai gražu, jei mudu kas vakarą nuneštu- 
me tėvui taurę vyno. Tomai, aš paprašiau valdytojo, bet jis pa- 
sakė negalįs atidavinėti mums vyno, nes kas šešetą mėnesių pri- 
valo atsiskaityti su vyriausiuoju vyno pirkliu, tačiau jis pasiūlė 
mums atidėti dalį savo pinigų ir nupirkti Penktojo Baronijos Va- 
to - mėgiamiausiojo tėvo vyno. Jis nelabai brangus, mes tikrai 
įstengsime... 

- Manau, jog ši idėja pati kvailiausia iš visų, kurias man ka- 
da nors teko girdėti! - pratrūko Tomas. - Visas karalystės vynas 
priklauso tėvui, ir jis gali gerti jo kiek tinkamas! Kam gi mums 
švaistyti savo pinigus ir pirkti tėvui dalykus, kurie ir taip yra jo! 
Mes tik šiek tiek padidinsime valdytojo pajamas, ir viskas! 

- Tėvui bus malonu, kad mes savo pinigus leidžiame dėl jo, 
nors jis ir žino, kad jam priklauso visas pilies turtas, - kantriai 
paaiškino Piteris. 

- Iš kur tu Žinai? 

- Žinau, - tyliai atsakė Piteris, jau šiek tiek susierzinęs. 

Tomas apniukęs pažvelgė į brolį. Argi jis galėjo pasipasakoti 
Piteriui, kad vos prieš mėnesį valdytojas sugavo jį rūsyje, keti- 
nantį nugvelbti butelį vyno? Storoji kiaulė sučiupo jį, papurtė 
ir prigrasino papasakoti tėvui, jei Tomas neduos jam auksinio. 
Ir Tomas davė, o jo akyse tą minutę blizgėjo pykčio bei gėdos 
ašaros. | 

“Jeigu jo vietoje būtų Piteris, tas nenaudėlis apsimestų nieko 
nepastebis ir praeitų pro šalį, - galvojo jis. - Jei būtų Piteris, jis 
tik nusigrįžtų ir tylėtų, nes Piteris greitai taps karaliumi, o aš vi- 
sados liksiu princu". 

Jo galvon atėjo ir kita mintis, kad Piteris niekados nemėgin- 
tų pasivogti vyno, tačiau šis faktas jį dar labiau siutino. 

- Aš tiesiog galvojau... - tęsė Piteris. 

- Galvojai, galvojai, - tulžingai pertraukė Tomas. - Eik ir gal- 
vok kitur! Kai tėvas sužinos, kad tu sumokėjai valdytojui už savo 
paties karališką vyną, jis juoksis iš tavęs ir išvadins tave kvailiu! 

Tačiau Rolandas nesijuokė iš Piterio ir nevadino jo kvailiu. 
Jis pavadino jį geru sūneliu, pagirdamas berniuką švelniu susi- 
jaudinusiu balsu. Tomas žinojo visa tai, nes nutykino Piteriui iš 
paskos, kai jis pirmąsyk nešė vyną. Jis žiūrėjo pro drakono akis 
ir viską matė. 

Jei tiesiai paklaustumėte Flego, kodėl jis parodė Tomui tą 
vietą bei slaptąjį įėjimą į ją, jis negalėtų aiškiai atsakyti, nes pats 
tiksliai nežinojo, kodėl taip pasielgė. Burtininkas nuspėdavo 

blogi, kaip kad kai kurie sugeba nuspėti skaičius arba reikiamą 
kryptį. Pilis buvo sena ir turėjo daugybę slaptų durelių bei įė- 
jimų. Flegas žinojo beveik visus (nors absoliučiai visų nežino- 
jo netgi jis), tačiau Tomui burtininkas parodė tik šį. Blogio nuo- 
jauta jam pašnibždėjo, kad būtent šis slaptasis įėjimas gali kam 
reikia pakenkti, todėl Flegas pakluso savo instinktui. Juk pikta- 
darystės buvo jo duona. 

Burtininkas dažnai užeidavo į Tomo kambarį ir šnekėdavo: 

- Tomi, tu vėl kažko nusiminęs? Man rodos, galiu tau paro- 
dyti vieną dalyką, kuris tau labai patiks. - Jis visąlaik sakydavo 
“tu nusiminęs", “tu it musę kandęs", “ko nukabinai nosį?" ir bū- 
tinai pavadindavo Tomių, nes žinojo, kad šitaip gali lengvai 
įgyti berniuko pasitikėjimą, ypač tuomet, kai Tomas buvo liūd- 
nas ir nusivylęs. Flegas žinojo, kad berniukas jo bijo ir visuomet 
stengsis išsisukti, kad nereikėtų eiti drauge, jei nepasitikės 
juo... tačiau paklus tuomet, kai princui bus tas pats, kas taps jo 
draugu. 

Flegas žinojo, o Tomas nė nenumanė. Berniuko baimė bu- 
vo pernelyg gili. Jis stengdavosi galvoti, kad Elegas visai neblo- 
gas Žmogus, gebantis pajuokauti ir krėsti puikius pokštus. Kar- 
tais jo pokštai atrodydavo šiek tiek pikti, bet neretai pyktis de- 
rėdavo prie jo nuotaikos. 

Jums pasirodys keista, kad Flegas apie Tomą žinojo daugiau 
nei jis pats apie save. Tačiau iš tiesų nieko keisto čia nėra. Žmo- 
gaus sąmonė, 0 ypač vaiko, panaši į labai gilų šulinį, kurio dug- 
ne tyvuliuoja švarutėlis vanduo. Ir kartais, kai kokia nors min- 
tis tampa nepakeliamai sunki ir žmogus nebegali nuolat apie tai 
galvoti, jis užrakina ją sunkion dėžutėn ir meta šulinio dugnan. 
Pasigirsta pūkštelėjimas... ir dėžutė išnyksta. Nors iš tiesų ji nie- 
kur nedingsta. Senas, išmintingas ir lygiai tiek pat piktas Flegas 
žinojo: kiekvienas, net ir pats giliausias, šulinys turi dugną, ir, 
jeigu daikto nematyti, dar nereiškia, kad jo nėra. Jis guli ten, pa- 
čiame dugne... Na, o dėžutės, kuriose įkaliname savo pyktį, pa- 
mažėle pūva, ir žiaurumo nuodai gali kada nors prasisunkti ir 
užnuodyti vandenį... O kai sąmonės šulinys rimtai apnuodytas, 
gautasis rezultatas vadinamas pamišimu. 

Burtininkas rodydavo Tomui baisius, tamsius pilies užkabo- 
rius tik tam, kad stipriau jį įbaugintų ir galėtų dar tvirčiau jį val- 
dyti. Jis suprato galįs valdyti berniuką, nes šis buvo silpnas, o 
tėvas dažnai jį užmiršdavo ir nesusimąstydavo apie jo silpnumą. 
Flegas norėjo, kad Tomas jo bijotų, ir dar jis geidė įsitikinti, kad 
ilgainiui Tomas primėtys daug daug užrakintų dėžučių į savo vi- 
dinio šulinio tamsą. O jei Tomas, jau tapęs karaliumi, išprotė- 
tų, na ir kas? Flego galia tik sustiprėtų, pamišėlį valdyti būtų dar 
lengviau. 

Kaipgi Flegas atspėdavo akimirkas, kada geriausia aplanky- 
ti Tomą ir išsivesti jį į keistas ekskursijas po pilį? Kartais jis pa- 
matydavo savo magiškajame kristale. kaip kažkas suerzino arba 
nuliūdino Tomą, ir burtininkas kaipmat prisistatydavo. Bet daž- 
niausiai jis tiesiog jausdavo privaląs ateiti pas Tomą ir eidavo, 
nes nuojauta retai jį apgaudavo. 

Sykį jis atvedė Tomą į rytinį bokštą - jie kopė laipteliais aukš- 
tyn, kol Tomas užduso it šuo po ilgo bėgimo. O Flegas, rodos, 
turėjo antrąjį ir trečiąjį kvėpavimą. Viršuje jie rado dureles, to- 
kias mažutėles, jog net Tomui teko rėplioti keturiomis. Už durų 
buvo tamsus priplėkęs kambarėlis, o jame - vienas langas. Fle- 
gas tylėdamas privedė berniuką prie lango, ir šis, pamatęs atsi- 
vėrusį vaizdą, pagalvojo, kad dėl šito vertėjo kopti stačiais laip- 
tais ir kęsti plaučių skausmą. Jis išvydo nuostabią Delaino pa- 
noramą, Artimuosius miestelius, kalvas tarp jų bei Rytų Baroni- 
jos, kurias gaubė žydra migla. Širdis gerte gėrė pamatytąjį grožį, 
ir berniukas atsigrįžo į Flegą, norėdamas jam padėkoti, tačiau 
išblyškusio burtininko veido išraiška privertė žodžius įstrigti 
gerklėje. 

- Dabar pažvelk čionai! - ištarė Flegas ir pakėlė ranką. Nuo 
jo smiliaus plykstelėjo žydros liepsnelės spindulys, ir šnarėji- 
mas, kurį Tomas iš pradžių palaikė vėjo šlamesiu, virto kraupiū 
plėvėtų sparnų plakimu. Po sekundės Tomas rėkė ir, mosuoda- 
mas kumščiais virš galvos, brovėsi prie mažųjų durelių. 

Iš mažučio apvalaus kambarėlio, esančio pačiame Rytinio 
bokšto viršuje, atsivėrė nuostabiausias vaizdas visoje karalystėje 
(jam prilygtų tik panorama, kuri matėsi iš Adatos bokšto kame- 
ros), bet dabar Tomas suprato, kodėl čia niekas neužeidavo: 
kambaryje knibždėte knibždėjo didžiulių šikšnosparnių. Flego 
piršto skleidžiama švieselė juos išgąsdino ir jie pakilo bei pra- 
dėjo blaškytis po visus kampus. Paskui, kai jiedu išėjo ir Flegas 
ėmė raminti Tomą, berniukas puolė isterijon, tačiau raganius 
šnibždėjo, esą čia buvęs tik pokštas, siekiant pralinksminti prin- 
cą. Tomas patikėjo, bet dar keletą savaičių jis kasdien nubusda- 
vo nuo košmariškų sapnų, kuriuose šikšnosparniai plakėsi apie 
jo galvą, įstrigdavo plaukuose ir aštriais nagais bei dantimis įsi- 
kibdavo į veidą. 

Kitos ekskursijos metu Flegas jį nusivedė į karaliaus lobyną 
ir parodė skrynias, pilnas aukso monetų, piramides aukso lydi- 
nių, tvirtas dėžes su užrašais: “smaragdai", “deimantai", “rubi- 
nai", “safyrai" ir taip toliau. 

- Ar jos iš tiesų pilnos brangenybių? - paklausė Tomas. 

- Atidaryk ir pasižiūrėk, - atsakė Flegas. Jis atidarė vieną dėžę 
ir pasėmė saują nenušlifuotų deimantų. 

- Mano tėvo brangenybės! - sušnibždėjo Tomas. 

- Čia menkniekiai! Geriau pažvelk čionai! Piratų lobiai, 
Tomi! 

Flegas parodė berniukui didžiulę trofėjų krūvą, kurie buvo 
užgrobti maždaug prieš dvidešimt metų, susikovus su Andujos 
piratais. Delaino lobynas buvo turtingas, jo tvarkytojai seni, ir 
ši krūva dar nebuvo išdėliota eilės tvarka, Tomas žvairavo į sun- 
kius kalavijus, inkrustuotas jų rankenas, briliantais išpuoštus 
durklus, grėsmingas kuokas aštriais deimantų spygliais. 

- Ir visi šie lobiai priklauso karalystei? - pagarbiai paklausė 
Tomas. 

- Jie visi priklauso tavo tėvui, - atsakė Flegas, nors iš tiesų 
Tomas buvo teisus. - Kada nors jie priklausys Piteriui. 

- Ir man, - vaikiškai patikliai pridūrė dešimtmetis Tomas. 

- Ne, - pareiškė Flegas, jo balse šmėstelėjo gailesčio šešėlis. 
- Tik Piteriui. Jis vyresnysis brolis, todėl ir taps karaliumi. 

- Jis pasidalins su manimi, - vos vos abejodamas užginčijo 
Tomas. - Jis visuomet viskuo pasidalina. 

- Piteris - puikus berniukas, ir aš neabejoju, kad tu teisus. 
Tikriausiai jis pasidalins - jei norės. Bet žinai, niekas negali pri- 
versti karaliaus daryti tai, ko jis nenori. 

Flegas žvilgtelėjo į Tomą, vertindamas paskutiniosios savo 
pastabos sukeltą efektą, paskui vėl atsigrįžo į tamsaus lobyno gi- 
lumą. Kažkur ten senas tarnautojas skaičiavo dukatus, ir įų 
skambesys kartkarčiais trikdė tylą. 

- Šitiek brangenybių - ir visos jos priklauso vienam žmogui, 
- pastebėjo Flegas. - Apie tai verta pagalvoti, Tomi, tiesa? 

Tomas nieko neatsakė, bet Flegas liko patenkintas. Jis sup- 
rato, jog Tomas galvojo apie tai, ir nusprendė, kad Tomo sąmo- 
nės šulinin nugrimzdo dar viena užnuodyta dėžutė - pliukšt! Ir 
jis buvo teisus. 

Paskui, kai Piteris pasiūlė Tomui drauge kas vakarą pirkti 
butelį vyno, Tomas prisiminė lobyną ir kad jis visas priklausys 
jo broliui. “Lengva tau kalbėti apie vyno pirkinėjimą. O kodėl 
gi ne? Greitai visi pasaulio pinigai taps tavo nuosavybe!" - pagal- 
vojo jis. 

Tuo metu, likus maždaug metams iki tos dienos, kai Flegas 
nunešė karaliui užnuodyto vyno, pasikliaudamas savo nuojau- 
ta, burtininkas parodė Tomui slaptąjį įėjimą... bet, deja, tąsyk 
neklystantis Flego instinktas jį suklaidino. Nors geriau spręskite 
patys, kaip ten buvo iš tiesų. 


26 


- Tomi, atrodai juodesnis už audros debesį, - pratarė Flegas. 
Jo apsiausto gobtuvas buvo atmestas ant nugaros, ir jis tapo pa- 
našus į paprasčiausią normalų žmogų. Beveik normalų. 

Tomas iš tiesų prastai jautėsi. Jis kankinosi ilgų nuobodžių 
pusryčių metu, kai tėvas nenuilsdamas gyrėsi savo patarėjams 
gerais Piterio geometrijos bei navigacijos pažymiais. Rolandas 
apie geometriją ir juo labiau apie navigaciją ne ką tenutuokė. 
Jis žinojo, kad trikampis turi tris kampus, o kvadratas - keturis. 
Žinojo, jog, pasiklydus miške, kelią galima susirasti pagal senąją 
dangaus žvaigždę. Čia jo žinios ir baigėsi. Tomas išmanė nė 
kiek ne daugiau, todėl jam atrodė, kad pusryčiai niekados ne- 
sibaigs. O dar mėsa, ji buvo pagaminta pagal tėvo mėgstamą re- 
ceptą - su krauju, o Tomui nuo tokios pusžalės mėsos darėsi 
bloga. 

- Aš kažką netinkamo suvalgiau per pusryčius, štai ir viskas, 
- paaiškino prastos nuotaikos priežastį Tomas. 

- O, aš Žinau, kaip tave pralinksminti, - pareiškė Flegas. - Aš 
parodysiu tau pilies paslaptį. Ar nori, Tomai? 

Tomas tuo metu žaidė su vabalu. Pastatydavo ant stalo užt- 
varas iš savo vadovėlių ir, vos tik vabalui pavykdavo išsikapstyti 
iš nelaisvės, priešais jį išdygdavo nauja kliūtis. 

- Aš pavargau, - pratarė Tomas. Ir jis nemelavo. Broliui skirtų 
pagyrų klausymasis jį visuomet vargino. 

- Bet tau, Tomi, labai patiks, - įkalbinėjo Flegas švelniu, bet 
drauge ir kažkokiu grėsmingu balsu. 

Tomas susirūpinęs pažvelgė į Flegą: 

- Ar ten nebus... šikšnosparnių? 

Flegas linksmai nusijuokė, bet nuo šio juoko berniukui pa- 
šiurpo rankos. Burtininkas patapšnojo jam per petį. 

- Nei šikšnosparnių, nei skersvėjų, nei kiaurų varvančių sto- 
gų. Šilta tarsi užkrosnyje. Be to, tu galėsi vogčiomis dirstelėti į 
savo tėvą. 

Tomas suprato, kad žodžiai “dirstelėti vogčiomis" vartojami 
tuomet, kai nenorima sakyti "šnipinėti" arba “sekti", o šie daly- 
kai buvo labai blogi. Tačiau Flego šūvis pataikė į taikinį. Tomas 
leido vabalui išsikabaroti iš kalėjimo ir pasakė: 

- Eime. Bet ar ten tikrai nebus šikšnosparnių? 

Flegas apglėbė berniuko pečius: 

- Prisiekiu, kad šikšnosparnių ten nebus, tačiau privalai įsi- 
sąmoninti vieną dalyką: tu ne šiaip sau pamatysi savo tėvą, o 
pažvelgsi į jį pro paties didžiausiojo jo trofėjaus akis. 

Tomo akys suapvalėjo iš nuostabos. Flegas džiūgavo - žuvelė 
užkibo ant kabliuko. 

- Ką tai reiškia? 

- Eime - ir pats pamatysi, - pasakė Flegas ir nusivedė berniu- 
ką daugybės koridorių labirintu. Jūs tikriausiai ten tuoj pat pak- 
lystumėte, kaip ir aš, tačiau Tomui jie buvo pažįstami, lygiai 
kaip ir jūs randate kelią tamsiame miegamajame iki savo lovos. 
Jie atrodė pažįstami bent jau tol, kol Flegas drauge su juo pa- 

suko į šalį. Jie beveik pasiekė karaliaus kambarius, kai Flegas 
stumtelėjo medines dureles, kurių Tomas anksčiau niekad ne- 
buvo pastebėjęs. 

Jos, be abejo, buvo ten ir anksčiau, bet pilyse dažnai taip nu- 
tinka, kad ne tik durelės, bet ir ištisi koridoriai atrodo tarsi ne- 
ryškūs, nepastebimi. | 

Siauru koridoriumi prisiartinusi švariais skalbiniais nešina 
tarnaitė taip persigando sutikusi čia karaliaus burtininką, jog 
buvo pasirengusi leisti įsprausti savo kūną į akmenį ir užmūryti 
gyvą, kad tik netyčia prie jo neprisiliestų. Tomas vos nesusijuo- 
kė, nes ir pats dažnai patirdavo panašų jausmą, kai Flegas bū- 
davo šalia. Daugiau jie nieko nebesutiko. 

Tolumoje lojo šunys, tad Tomas galėjo apytiksliai įsivaizduo- 
ti, kur jie atsidūrė. Todėl, kad vieninteliai šunys Delaine buvo 
jo tėvo medžiokliniai šunys. Visi jie dabar buvo beveik tokie pat 
seni, kaip ir Rolandas. Tad karalius, kuris puikiai žinojo, kas yra 
kaulų maudulys persišaldžius, leido įrengti jiems šunidę tiesiog 
pilyje. Norint pasiekti šunidę tiesiog iš tėvo kabineto, reikėjo 
nusileisti laiptais, pasukti dešinėn ir paėjėti dešimt jardų iki vi- 
dinio koridoriaus. Taigi Tomas paskaičiavo, jog jiedu buvo maž- 
daug už trisdešimties pėdų iš dešinės nuo asmeninių tėvo apar- 
tamentų. 

Flegas taip nietikšjai stabtelėjo, jog Tomas vos neužgriuvo 
ant jo. Burtininkas skubiai apsižvalgė aplink, norėdamas įsiti- 
kinti, kad jiedu koridoriuje visiškai vieni. 

- Užčiuopk ketvirtąjį akmenį nuo apačios, tą, kuris išdaužtas, 
ir spustelk jį, greičiau! - paliepė Flegas. 

Stai ir paslaptis, puiku, paslaptis Tomas mėgo. Jis suskaičia- 
vo iš apačios į viršų ketvertą akmenų, susirado išdaužtąjį ir pas- 
paudė jį, laukdamas kokios nors išdaigos: tikėjosi, kad prasis- 
kirs siena arba įvyks kas nors panašaus. Tačiau tai, kas nutiko, 
Tomui buvo visiškai nelaukta. 

Akmuo pajudėjo labai lengvai ir per tris colius slystelėjo vi- 
dun. Pasigirdo spragtelėjimas ir ištisa sienos dalis atsilapojo 
prieš juos; jie pamatė vertikalų plyšį. Čia būta visai. ne sienos, 
o didžiulių durų: Tomui net žandikaulis atvipo. 

Flegas stumtelėjo berniuką: 

- Paskubėk, kvaišiuk, sakau tau! - tyliai paliepė jis. Balsas 
skambėjo nekantriai, ir šįsyk jis, matyt, rūpinosi ne tik Tomu. 
Flegas keletą kartų patikrino, ar kur nors netoliese nėra paša- 
linių. 

- Eik, tuojau pat. 

Tomas žvilgtelėjo į tamsų tarpeklį ir vėl pagalvojo apie šikš- 
nosparnius, tačiau vienintelis Flego dėbtelėjimas privertė jį sup- 
rasti, kad dabar ne metas apie juos galvoti. Jis stumtelėjo duris, 
atlapodamas jas dar plačiau, ir žengė į tamsą. Flegas sekė jam 

iš paskos. Tomas dar spėjo išgirsti šalimais sušlamant Flego ap- 
siausto skvernus, ir durys užsitrenkė. Juos prarijo tamsa. Sau- 
sas oras tvoskė pelėsiais. Tomui dar nespėjus išsižioti, ant Fle- 
go smiliaus įsiplieskė žydra liepsnelė ir nušvietė viską aplink 
blausia šviesa. Tomas instinktyviai susigūžė ir iškart iškėlė į vir- 
šų rankas. 

Flegas nusijuokė. 

- Čia nėra šikšnosparnių, Tomi, aš juk pažadėjau. 

Lubos pasirodė besančios labai žemos, ir Tomas pats galė- 
jo pamatyti, kad šikšnosparnių nebuvo, kaip ir žadėjo burtinin- 
kas; čia buvo šilta kaip užkrosnyje. Flego piršto skleidžiamoje 
šviesoje Tomas įžvelgė esąs dvidešimt penkių pėdų ilgio kori- 
doriuje. Sienos, grindys ir lubos buvo išmuštos ąžuolinėmis 
plokštėmis. Koridoriaus galo gerai nesimatė ir atrodė, tarsi ten 
nieko nėra. Vis dar girdėjosi duslus šunų lojimas. 

- Kai sakiau tau “paskubėk", reikėjo taip ir daryti, - pasakė 
Flegas. Jis pasilenkė prie Tomo - vaiduokliškas, niūrus šešėlis 
tamsoje - pats kaip šikšnosparnis. Tomas išsigandęs atšoko. 
Nuo Flego visuomet sklido keistas nemalonus paslaptingų che- 
mikalų bei žolių kvapas. 

- Dabar tu žinai, kur yra pati slapčiausia pilies praeiga, ir aš, 
aišku, negaliu uždrausti tau joje lankytis, bet jeigu kada nors 
kas nors netyčia tave čia užkluptų, pasakyk, kad atsitiktinai ap- 
tikai ją pats, - perspėjo Flegas. - Jeigu tu pasakysi, kad aš tau ją 
parodžiau, - grėsmingas, vos įžvelgiamas šešėlis artėjo prie To- 
mo, - tau teks gailėtis, aš priversiu tave gailėtis! 

- Aš niekados nepasakysiu, - tyliu virpančiu balsu prižadėjo 
Tomas. | 

- Puiku, bet geriau, kad apskritai niekas nematytų, kaip tū 
čia lankaisi. Šnipinėti karalių - pavojinga, netgi tuomet, jei tu 
princas. O dabar eime su manimi. Elkis tyliai. 

Flegas nusivedė princą iki pat koridoriaus galo. Galinė sie- 
na taip pat buvo išmušta ąžuolu. Tačiau kai Flegas pakėlė lieps- 
nojantį pirštą, Tomas pamatė du mažus skydelius. Flegas užpū- 
tė ugnį. 

- Niekados neatidarinėk šių skydelių, kai dega šviesa. Jis gali 
pamatyti. Nors jis jau senas, bet akis turi geras. Ir nors akių 
obuoliai pagaminti iš tamsaus stiklo, jis vis vien mato kuo pui- 
kiausiai. ' 

- Ką, ką? - nesuprato berniukas. 

- Tyliau... š-š-š... jo ausys taipogi neblogos... 

Tomas nutilo. Širdis ėmė daužyte daužytis. Jis jaudinosi, bet 
nieko nesuprato. Jau paskui jis galvojo, kad jaudinosi todėl, jog 
numanė, kas nutiks. 

Tamsoje jis išgirdo slydimo garsą ir pamatė šviesos spindu- 
lį - tarsi fakelą; paskui vėl išgirdo čiūžtelėjimą - ir tamsą persk- 

rodė antras spindulys. Dabar berniukas vėl galėjo pamatyti Fle- 
gą, tiesa, labai neaiškiai, nes tamsoje vos įstengė įžvelgti savo 
rankų kontūrus. Tomas matė, kaip Flegas žengtelėjo prie sienos 
ir šiek tiek pasilenkė. Burtininkas prigludo prie dviejų sienoje 
atsiradusių angų, iš kur sklido spinduliai, ir šviesa vėl dingo. 
Kurį laiką Flegas žvelgė pro angeles, paskui atsitraukė ir pamo- 
jo Tomui: 

- Eikš, pasižiūrėk! - tyliai pakvietė jis. 

Susijaudinęs labiau nei kada nors anksčiau, Tomas atsargiai 
priglaudė akis prie angų. Jis matė kuo puikiausiai, tik viską gau- 
bė kažkokia gelsvai žalsva spalva, tarsi žvelgtų pro aprūkusį stik- 
14. Berniukui atrodė, jog vyksta stebuklas. Jis žiūrėjo tiesiog į tė- 
vo svetainę ir matė tėvą sėdintį prie židinio mėgstamiausiame 
jo krėsle aukšta atkalte su dviem sparnais, metančiais šešėlį ant 
raukšlėto jo veido. Svetainė buvo tipiškas medžiotojo kambarys. 
Mūsų pasaulyje tokį kambarį pavadintų medžioklės nameliu, 
nors jis buvo didesnis už bet kurį namelį. Ant sienų kabojo de- 
gantys deglai bei sumedžiotųjų žvėrių galvų iškamšos: meškos, 
elnio, laukinio šerno... Buvo čia ir paukščių iškamšų, ypač akį 
traukė vienas paukštis - didžiulis ir labai gražus, kuris buvo lai- 
komas įžymiojo Fenikso giminaičiu. 

Tomas nematė tik Ninerio galvos - drakono, kurį tėvas nu- 
dobė dar prieš Tomo gimimą. Nors išsyk Tomas šito dar nesu- 
vokė. Tėvas neskubėdamas valgė saldų patiekalą, šalimais sto- 
vėjo arbatos puodelis. Štai, ko gero, ir viskas, kas vyko tėvo sve- 
tainėje, kurioje galėjo sutilpti (ir kartais sutilpdavo) mažų ma- 
žiausiai du šimtai žmonių. Jiedu pamatė karalių, sėdintį vieni- 
šą, įsisupusį į vilnonį apsiaustą ir gurkšnojantį arbatą. Tačiau 
Tomui atrodė, kad praslinko amžinybė. Neįmanoma aprašyti 
jaudulio, kurį jis jautė stebėdamas tėvą. Širdis daužėsi dvigubai 
sparčiau, kraujas tvinkčiojo smilkiniuose, kumščiai buvo taip 
stipriai suspausti, jog, atgniaužus pirštus, ant delnų dar ilgai 
mėlynavo pusmėnuliai - nagų paliktos žymės. 

Kodėl jis taip jaudinosi žvelgdamas, kaip senyvas žmogus ge- 
ria arbatą ir valgo saldų pyragą? Na, visų pirma, ne šiaip koks 
senyvas Žmogus, o jo tėvas. O stebėjimas slapčiomis - jau savai- 
me be galo jaudinantis ir netgi patrauklus užsiėmimas. Tu ra- 
miai stebi žmogų, o tuo tarpu jis nė nenumano esąs stebimas: 
tuomet pačios menkiausios smulkmenos atrodo stebuklingos. 

Tiesa, Tomas netrukus susigėdo dėl savo elgesio, ir nieko 
stebėtino. Šnipinėjimas arba stebėjimas vogčiomis prilygsta va- 
giliavimui. Juk tu žiūri į žmogų tuo momentu, kai jis įsitikinęs. 
esąs visiškai vienas. Bet juk visa tai taip įdomu, taip vilioja! Jei 
ne Flegas, Tomas būtų lindėjęs čia ne vieną valandą. 

- Ar tu žinai, kur mes dabar esame, Tomi? - paklausė berniu- 
ko burtininkas. 

- Aš... “nelabai" - ketino pridurti princas, betgi jis žinojo. Jis 
gebėjo neblogai orientuotis ir šiek tiek pasvarstęs berniukas įs- 
tengė įsivaizduoti šio kampelio padėti. Staiga jis suvokė, kodėl 
Flegas sakė, jog jis pamatys savo tėvą pro paties brangiausiojo 
Rolando trofėjaus akis. Jis žvelgė į tėvą iš tos sienos pusės, kur 
kabojo svarbiausioji iškamša - drakono Ninerio galva. Zinoma, 
juk Flegas sakė, jog jis mato kuo puikiausiai, nors jo akys paga- 
mintos iš tamsaus stiklo. Dabar berniukas viską suprato. Tomas 
prisidengė delnu burną, kad nesigirdėtų, kaip jis kikena. 

 Flegas atitraukė skydėlius į vietą ir kažkodėl taip pat nusi- 
šypsojo. 

- Ne, - sušnibždėjo Tomas, - aš noriu dar pasižiūrėti. 

- Ne šiandien, - - griežtai paprieštaravo Flegas. - Šiai dienai pa- 
kaks. Tu galėsi ateiti čionai ir prisispoksoti iki soties, bet jeigu 
ateidinėsi dažnai, tave gali sučiupti. Gana! Eime atgal! 

Flegas vėl įžiebė stebuklingąjį savo pirštą ir, pasišviesdamas 
it žibintuvėliu, nusivedė Tomą koridoriumi. Jo gale raganius vėl 
užpūtė liepsnele. Vėl pasigirdo čiūžtelėjimas, atsivėrė nedide- 
lis plyšelis, pro kurį galėjai pažvelgti į abi koridoriaus puses ir 
pamatyti, ar aplinkui nieko nėra. 

- Įsidėmėk, tu būtinai turi apžiūrėti koridorių, abi jo puses, 
- pasakė Flegas. - Atidarinėdamas slaptąsias duris, būk atsargus, 
nes kada nors tavęs ten gali laukti siurprizas. 

Tomas žvilgtelėjo pro plyšį ir kitapus koridoriaus pamatė 
dailų langą išlenktais stikliniais šonais. Tokiam siauram korido- 
riui jis atrodė pernelyg prašmatnus, tačiau Tomas ir be paaiš- 
kinimų sumetė, kad slaptosios praeigos statytojai ne atsitiktinai 
įrengė šį langą. Žvelgiant į stiklinius jo šonus, kuo puikiausiai 
matėsi abu koridoriaus galai. 

- Na kaip? Tuščia? - paklausė Flegas. 

- Taip, - sušnibždėjo Tomas. 

Flegas Tomo ranka nuspaudė vidinę spyruoklę (kad vėliau 
berniukas mokėtų pats viską atlikti), ir durys spragtelėjusios at- 
sivėrė. 

- O dabar vikriau, - ištarė Flegas. Jie išėjo, ir durys akimirks- 
niu užsisklendė trimis užraktais. Po dešimties minučių berniu- 
kas ir burtininkas sugrįžo į Tomo kambarį. 

- Vienai dienai nuotykių jau pakaks, - pasakė Flegas. - Prisi- 
mink, ką tau sakiau, Tomi: nesilankyk slaptoje praeigoje itin 
dažnai, nes gali įkliūti. Bet jei jau įkliūsi - žiūrėk, - Flego akys 
grėsmingai žybtelėjo, - prisimink, jog slaptas dureles aptikai ne- 
tyčia. 

- Taip, šitaip aš ir pasakysiu, - skubiai atsakė Tomas, o jo bal- 
sas nuskambėjo nenatūralių aukštu tonu, girgžteldamas it ne- 
suteptas durų vyris. Kai Flegas žvelgdavo į jį tokiu žvilgsniu, 
berniuko širdis imdavo plazdenti lyg sugautas paukštis narvelyje. 

Tomas klausė Flego patarimo neiti slaptojon praeigon itin 
dažnai, tačiau kartkartėmis jis joje apsilankydavo ir žvelgdavo į 
tėvą pro stiklines Ninerio akis, žvelgdavo į pasaulį, nuspalvin- 
tą žalsvai auksine spalva. Paskui išeidamas bjauriai skaudančia 
galva, kuri įsisopėdavo beveik visuomet, jis galvodavo: “Galvą 
tau skauda todėl, kad pasaulį matei tokį, kokį jį mato drakonai 
- tarytum viskas išdžiūvo ir tuoj tuoj įsiliepsnos". Ir galbūt Fle- 
go nuojauta, jog čia slypi blogis, jo neapgavo, nes šnipinėda- 
mas savo tėvą Tomas patyrė naują jausmą. Kai dar nieko neži- 
nojo apie slaptąją praeigą, jis jausdavo tėvui meilę, kartais - ap- 
gailestavimą, kad negali jam įtikti, o kartais - baimę. Tuo tarpu 
dabar jis išmoko niekinti Rolandą. 

Kai, pažvelgęs į karaliaus svetainę, pamatydavo tėvą esant ne 
vieną, jis greitai pasišalindavo. Ilgiau užtrukdavo tik tuomet, ka- 
da Rolandas būdavo vienas. Anksčiau jis retai būdavo vienas, 
netgi savo darbo kambaryje, kuris laikytas “asmeninių aparta- 
mentų" dalimi. Visuomet atsirasdavo koks nors skubus reikalas, 
kur jam būtinai tekdavo dalyvauti asmeniškai, reikėdavo susitik- 
ti su patarėjais ar išklausyti dar vieną peticiją. 

Tačiau Rolando galybės laikai jau artėjo prie pabaigos. Ka- 
raliaus reikšmingumas geso drauge su jo sveikata, jis vis daž- 
niau pats pastebėdavo prisimenąs tuos laikus, kai skųsdavosi 
Sašai arba Flegui: “Nejaugi tie žmonės niekados nepaliks manęs 
ramybėje?" Tokie prisiminimai sukeldavo jam liūdną šypseną. 
Dabar, kai jį paliko ramybėje, jam trūko tų žmonių. 

: Tomas ėmė niekinti savo tėvą, nes likę vieni žmonės retai 
kada atrodo itin šaunūs. Jie dažniausiai nusimeta mandagumo 
bei nepriekaištingų manierų kaukę. O kas po ja? Gauruota pa- 
baisa? Kažkas pasišlykštėtino, nuo ko žmonės klykdami išbėgio- 
ja? Galbūt kartais, bet paprastai ne viskas būna taip kraupu. 
Dažniausiai žmonės, pamatę mus be kaukės, tik nusišaipo arba 
paniekinančiai susiraukia, arba ir viena, ir kita drauge. 

Tomas matė, kad jo tėvas, kurį jis visuomet mylėjo, kurio bi- 
jojo, kuris jam atrodė esąs pats didingiausias žmogus pasauly- 
je, taigi jis dažnai krapštydavo nosį, kai likdavo vienas. Iš pra- 
džių jis knaisiodavosi vienoje šnervėje, paskui kitoje, kol išt- 
raukdavo iš ten riebų žalią gumulą. Tuomet didžiai patenkintas 
imdavo jį atidžiai apžiūrinėti, sakinėdamas į visas puses priešais 
židinio skleidžiamą šviesą, panašiai kaip juvelyras sukalioja ypa- 
tingai gražų smaragdą. Paskui dažniausiai nubraukdavo juos į 
savo kėdės apačią. O kartais, gėda sakyti, jis įsikišdavo juos bur- 
non ir čiaumodavo, nutaises džiaugsmingą susimąsčiusį veidą. 

Vakare jis išgerdavo tik taurę vyno - taurę, kurią atnešdavo 
Piteris, - tačiau, Piteriui išėjus, jis išliurlindavo galybę alaus, 

bent jau taip atrodydavo Tomui. (Tik po daugelio metų Tomas 
suprato, jog tėvas tiesiog nenorėdavo, kad Piteris pamatytų jį 
girtą.) O užsimanęs nusišlapinti, jis retai naudodavosi kampe 
stovinčiu unitazu. Dažniausiai tiesiog atsistodavo ir paleisdavo 
čiurkšlę židinin, neretai dar ir purpsėdamas. 

Jis šnekėdavosi pats su savimi. Kartais jis vaikštinėdavo ilgo- 
je salėje tarsi Žmogus, nesusivokiantis, kur esąs, imdavo kalbėtis 
su tuštuma arba su galvomis, kybančiomis ant sienų. 

- Aš pamenu tą dieną, Bonsi, kai mes nutvėrėme tave, - 
kreipdavosi jis į briedžio galvą (čia buvo dar viena jo.keisteny- 
bė, kad kiekvienam savo trofėjui jis sugalvodavo vardą)..- Su 
manimi medžiojo Storulis Bilas ir vaikinukas su didžiuliu gum- 
bu ant skruosto. Prisimenu, kaip tu išnirai iš už medžių, ir-Bi- 
las iššovė, paskui šovė vaikinas, o paskui aš paleidau strėlę... 

Tada tėvas vaizduodavo, kaip jis leido strėlę, pakeldavo koją 
ir net pirsteldavo demonstruodamas, kaip įtempė lanką ir iššo- 
vė. Tuo pat metu nusijuokdavo šaižiu, nemaloniu seniokišku 
juoku. 

Po kurio laiko Tomas užstumdavo mažus skydelius ir vogčio- 
mis ištykindavo koridoriun. Jo galva pulsuodavo, o veide atsis- 
pindėjo nerimas bei pašaipa - žodžiu, jis jausdavosi lyg ber- 
niūkštis, slapta prisivalgęs neprinokusių obuolių ir žinantis, kad 
rytoj gali apsirgti. 

Ir čia buvo jo tėvas, kurį jis visuomet mylėjo, kurio bijojo? 
Šis senis, pirdaujantis ir skleidžiantis šlykščią smarvę? Argi jis 
yra karalius, ištikimų pavaldinių vadinamas Rolandu Geruoju? 

Jis šlapinosi į židinį, skleisdamas dar bjauresnę smarvę. Ir šis 
žmogus sudaužė jo širdį, paniekindamas jo laivelį? 

Jis šnekėdavosi su iškamšomis ir vadindavo jas kvailais var- 
dais: Bonsiu, Stag-Pulu ar Pukerstrigu; jis krapštydavo nosį ir 
kartais čiaumodavo iš jos ištrauktus gumulus. 

“Tu man nebereikalingas, - galvojo Tomas, pro langelį tikrin- 
damas, ar koridorius tuščias, o paskui kaip vagis tykindamas at- 
gal į savo kambarį. - Tu kvailas niekingas senis, man tu esi nie- 
kas! Menkysta! Tuščia vieta!" 

Bet visgi Rolandas šį tą reiškė Tomui. Kažkuri jo dalelė my- 
lėjo jį, kaip ir anksčiau, toji dalelė norėjo nueiti pas tėvą, kad 
jis turėtų tinkamesnį pašnekovą nei iškamšų virtinė ant sienų. 

Tačiau buvo ir kita jo dalis, kuri pasirinkdavo šnipinėjimą. 

Tą vakarą, kai Rolando svetainėje apsilankė užnuodyto vyno 
taure nešinas Flegas, Tomas pirmą sykį po ilgos pertraukos išd- 
rįso eiti šnipinėti. Berniukas turėjo rimtą priežastį. 

Sykį naktį, prieš tris mėnesius, Tomą kankino nemiga. Jis 
vartėsi nuo vieno šono ant kito tol, kol sargybinis išrėkė vienuo- 
liktą valandą. Tuomet jis pakilo, apsirengė ir išėjo iš kambario. 
Neprabėgus nė dešimčiai minučių, jis jau dirsčiojo į tėvo svetai- 
nę. Jis manė, kad tėvas tikriausiai jau miegos, bet Rolandas ne- 
miegojo ir buvo labai labai girtas. Tomas ne sykį matė jį girtą, 
tačiau jo būklė dar nė karto nė iš tolo nebuvo panaši į dabar- 
tinę. Berniukas apstulbo ir išsigando. 

Yra žmonių, ir gerokai vyresnių už tuometinį Tomą, kurie 
nepaliauja galvoję, jog senatvė - tai ramus tylus tarpsnis; seniai 
gali demonstruoti išmintį, romų gudrumą, vaidingumą, gali būti 
šiek tiek kvaištelėję. Šias savybes jie pripažįsta, bet yra įsitikinę, 
jog tikrosios ugnies seniai nebeturi. Jie tikėjo iliuzijomis, jog 
septintame dešimtmetyje bet kuri liepsna virsta žarijomis. Gal 
ir tiesa, bet tą naktį Tomas pamatė, kad kartais žarijos gali už- 
siplieksti audringa liepsna. 

Tėvas energingai vaikštinėjo po svetainę. Jo chalatas plaiks- 
tėsi, naktinė kepuraitė buvo nukritusi; reti plaukai susivėlusio- 
mis sruogomis draikėsi apie ausis. Jis nesvyrinėjo, kaip kitomis 
naktimis, kai ištiesęs ranką apčiupinėdavo kelią, kad neatsit- 
renktų į baldus. Jis vaikščiojo krypuodamas kaip jūreivis, bet ne 
svyrinėdamas. O atsimušęs į kėdę aukšta atkalte, kasis Joe prie 
dę į šalį, kraupiai riaumodamas; Tomas net susigūžė nuo šio 
garso. Plaukeliai ant jo rankų atsistojo piestu. Kėdė prašvilpė 
per kambarį ir tėškėsi į priešpriešinę sieną. Ąžuolinė atkaltė 
suskilo - įkaušusiam karaliui sugrįžo brandos amžiaus jėgos. 

Raudoniu liepsnojančiomis akimis jis dėbtelėjo į lūšies 
galvą. 

- Įkąsk man! - sustūgo jis. Grubus kimus jo balsas vėl priver- 
tė Tomą susigūžti. - Įkąsk man! O gal bijai? - Jis atsilapojo cha- 
latą, apnuogindamas kaulėtą krūtinę. - Sok nuo sienos, Krake- 
ri! Šok! Štai mano krūtinė, matai? - Jis iššiepė kelis belikusius 
savo dantis, atsukęs juos Krakeriui, kuris tebeturėjo visus. Ro- 
landas pakėlė galvą. - Štai mano kaklas! Šok! Aš sudorosiu tave 
plikomis rankomis! IŠDRASKYSIU TAU VISUS SUSMIRDUSIUS 
VIDURIUS! 

Rolandas dar kurį laiką pastovėjo atstatęs krūtinę, iškėlęs 
galvą, ir pats atrodė panašus į kažkokį žvėrį - galbūt į senovinį 
elnią, patekusį į pinkles, kuriam nebeliko jokios vilties, vien tik 
garbingai numirti. Paskui jis staigiai pasitraukė ir sustojo prie 
lokio galvos, pagrūmojo jai kumščiu ir pratrūko riaumodamas 
plūstis - laidė tokius siaubingus prakeiksmus, jog tamsoje susi- 
rietusiam Tomui atrodė, kad įsiutusio lokio dvasia gali nusileisti 
iš dausų, atgaivinti mirusią galvą ir jo akivaizdoje sudraskyti tė- 
vą. Bet Rolandas jau atsitraukė, čiupo taurę, ištuštino ją, paskui 

staigiai grįžtelėjo. Jam nuo smakro varvėjo alus. Jis švystelėjo si- 
dabrinę taurę į kitą kambario galą - ši taip stipriai trenkėsi į ak- 
meninį židinio kampą, jog metale liko įspaudas. 

Dabar tėvas per kambarį artinosi prie jo. Eidamas nušveitė 
šalin dar vieną kėde, basa koja nustūmė pasipainiojusį stalą. Jo 
akys žybtelėjo... ir susitiko su Tomo akimis. Taip, susitiko; To- 
mas pajuto jų susidūrimą ir jo širdin dvelktelėjo pilkas, ledu 
stingdantis siaubas. Iššiepęs pageltusius dantis, tėvas sėlino 
prie jo. Apie ausis karojo plaukų liekanos, per smakrą bei lūpų 
kampučius varvėjo alus. 

- Tu, - sušnypštė Rolandas žemu kraupiu balsu. - Ko spoksai 
į mane? Ką tu tikiesi pamatyti? 

Tomas neįstengė nė krustelėti. “Mane pastebėjo, - šmėstelė- 
jo jo galvoje, - prisiekiu visais praeities ir ateities dievais, jis ma- 
ne pastebėjo, ir dabar, be abejo, ištrems!" 

Tėvas stovėjo įsistebeilijęs į drakono galvą, pakabintą ant 
sienos. Kaltės jausmo užvaldytas Tomas neabejojo, kad tėvas 
kreipėsi į jį, bet taip nebuvo - Rolandas šnekėjo tik su Nineriu, 
kaip kad anksčiau kalbėjosi su kitomis galvomis. Ir visgi, jei To- 
mas galėjo matyti pro spalvoto stiklo akis, tuomet jo tėvas taip 
pat galėjo pro jas matyti, bent jau šiek tiek. Jei tik baimė nebūtų 
Tomo visiškai sukausčiusi, jis būtų puolęs paniškai bėgti - netgi 
tuomet, jei išsaugotų pakankamai drąsos ir nesitrauktų, jo akys 
tikriausiai sumirkčiotų. O ką pamanytų tėvas, pamatęs mirksint 
drakono akis? Kad drakonas atgijo? Tikriausiai. Manau, jog bū- 
damas šitoks girtas, jis galėjo taip pagalvoti. Jei tik Tomas bū- 
tų mirktelėjęs, Flegui jau nebeprireiktų nuodų. Karalius buvo 
jau senas ir nusilpęs, ko gero, nepadėtų nė laikinas alkoholio 
sukeltas jėgų antplūdis - jis numirtų iš baimės. 

Rolandas staigiai šoktelėjo į priekį. 

- KO TU Į MANE SPOKSAI? - spygtelėjo jis, girtu balsų kreip- 
damasis į Ninerį, paskutinįjį Delaino drakoną, bet Tomas, aiš- 
ku, šito nežinojo. - KO TU ŠITAIP SPOKSAI Į MANE? AŠ PADA- 
RIAU VISKĄ, KĄ GALĖJAU, VISADA DARIAU VISKĄ, KĄ GALĖ- 
JAU! AR AŠ TO PRAŠIAU? PRAŠIAU? ATSAKYK MAN, VELNIAI TA- 
VE GRIEBTŲ! AŠ DARIAU VISKĄ, KĄ GALĖJAU, IR DABAR VĖP- 
SOK Į MANE! VĖPSOK Į MANE DABAR! 

Jis atlapojo chalatą, atidengdamas nuogą kūną papilkėjusia 
oda, nuo alkoholio išmuštą raudonomis dėmėmis. 

- VEPSOK Į MANE DABAR! - vėl riktelėjo jis ir staiga apsipy- 
lęs ašaromis pats pažvelgė į save. 

Tomas daugiau nebegalėjo ištverti. Tuo momentu, kai tėvas 
nukreipė žvilgsnį nuo Ninerio ir pažiūrėjo į savo sunykusį kū- 
ną, berniukas uždengė drakono akis skydeliais. Tomas dūmė 
tamsiu koridoriumi, nežiūrėdamas sau po kojomis, atsitrenkda- 
mas į sienas, galiausiai iš visų jėgų rėžėsi į uždaras duris ir iš- 

sitiesė visų ūgiu praskelta galva. Po akimirksnio jis pakilo ir, 
nekreipdamas dėmesio į veidu srūvantį kraują, suko slaptąją 
spyruoklę tol, kol durys atsivėrė. Jis iššoko į koridorių, nė ne- 
pagalvojęs, kad reikėtų patikrinti, ar nieko nėra. Jam prieš akis 
stovėjo vien liepsnojantis, krauju pasruvęs tėvo žvilgsnis, o au- 
syse aidėjo jo balsas: “KO SPOKSAI Į MANE?" 

Tomas negalėjo žinoti, kad tėvas jau užmigo kietu girtu miė- 
gu. Nubudęs kitą rytą, jis vis dar tebegulėjo ant grindų ir nors 
jam plyšte plyšo galva (tokiam lėbavimui Rolandas jau buvo 
pernelyg senas), visų pirma jis pažvelgė į drakono galvą. Prisi- 
gėręs jis retai sapnuodavo - tiesiog nugrimzdavo kuriam laikui 
į svaigią tamsą. Tačiau šiąnakt jis sapnavo baisų sapną: stikliniai 
drakono akių vyzdžiai judėjo, ir Nineris atgijo. Ši kirmėlė pūs- 
telėjo į jį savo mirtinu kvapu, ir nors Rolandas nematė šio kva- 
po, jis jautė jį savo viduje, tokį karštą, nuolatos vis karštėjantį. 

Rodos, sapnas dar nesibaigė, jis išliko jo smegenyse, ir ka- 
ralius bijojo vaizdo, kurį išvys, žvilgtelėjęs į viršų. Tačiau dabar 
viskas atrodė lygiai taip pat, kaip ir per daugybę metų. Nineris 
kybojo grėsmingai išsišiepęs, tarp dantų tysojo dvišakis liežuvis, 
ilgumo sulig tvoros mietu, žalsvai gelsvos neregės akys žvelgė 
į kambarį. Viršum pasakiškojo grobio kabojo iškilmingai sukry- 
žiuoti Rolando lankas ir strėlė Priešų Kapotoja, kurios antgalis 
bei kotas tebebuvo pajuodavę nuo drakono kraujo. Sykį apie šį 
šiurpų sapną jis užsiminė Flegui, ir burtininkas tik linktelėjo, 
nutaisęs dar paslaptingesnį veidą nei paprastai. Vėliau Rolandas 
paprasčiausiai viską užmiršo. 

Tomui užmiršti buvo kur kas sunkiau. Keletą savaičių jį per- 
sekiojo košmarai, kuriuose tėvas žiūrėjo į jį ir šaukė: “Ziūrėk, 
ką tu man padarei!" ir atlapodavo chalatą, demonstruodamas 
nuogą savo kūną - seni susiraukšlėję randai, nukaręs pilvas, 
suglebę raumenys - tarytum dėl viso to kaltas būtų Tomas bei 
jo šnipinėjimas... 

- Kodėl nebenori matyti tėvo? - kartą paklausė Piteris. - Jis 
mano, kad supykai ant jo. 

- Kad aš ant jo supykau? - pakartojo apstulbęs Tomas. 

- Jis taip pasakė šiandien gerdamas arbatą, - atsakė Piteris ir 
įdėmiai pažvelgė į brolį, tyrinėdamas ratilus po akimis, išbalu- 
sius skruostus, sumuštą kaktą. - Kas nutiko, Tomai? 

- Turbūt nieko, - lėtai atsakė Tomas. 

Kitą dieną jis gėrė arbatą su tėvu ir broliu. Jam teko sukaupti 
visą savo vyriškumą, kol pasiryžo ten nueiti, tačiau Tomas turė- 
jo vyriškumo ir kartais atrasdavo jo savyje - paprastai tuomet, 
kai stovėdavo nugara prie sienos. Tėvas pabučiavo jį ir paklau- 
sė, kas nutiko. Tomas išlemeno prastokai jautęsis, tačiau dabar 
esą viskas gerai. Tėvas linktelėjo, grubokai jį apkabino ir vėl 
ėmė elgtis taip kaip visuomet: į Tomą nebekreipė jokio dėme- 

sio, domėjosi vien tik Piteriu. Šįsyk Tomas neprieštaravo - jis 
nenorėjo, kad tėvas žiūrėtų į jį daugiau nei reikia, bent jau kol 
kas. Tą naktį jis ilgai negalėjo užmigti, gulėjo lovoje, klausėsi 
vėjo stūgavimo ir nusprendė, jog vos vos išvengė pavojaus... jog 
jam kažkaip stebuklingai pavyko jo išvengti. 

“Daugiau niekados“, - pagalvojo jis. Po keleto savaičių koš- 
marai ėmė retėti ir galiausiai visai išnyko. 

Ir visgi dėl vieno dalyko senasis arklininkas Jozefas buvo tei- 
sus: berniukai visuomet kur kas mieliau dalija pažadus, nei vyk- 
do juos, ir Tomo potroškis slapta stebėti tėvą galiausiai išstūmė 
baimę bei gerus ketinimus. Taip jau nutiko, kad tąnakt, kai Fle- 
gas atnešė Rolandui užnuodyto vyno, Tomas viską matė. 

Kai Tomas įėjo tenai ir atvėrė du mažyčius skydelius, jo tė- 
vas ir brolis kaip tik baigė gerti vakarinį vyną. Piteriui buvo be- 
veik septyniolika, jis buvo aukštas ir gražus vaikinas. Jiedu dvie- 
se sėdėjo prie ugnies, gurkšnojo vyną ir šnekučiavosi kaip se- 
ni bičiuliai, ir Tomas pajuto, kaip senas pavydas ima griaužti jo 
širdį. Netrukus Piteris pakilo ir mandagiai atsisveikino su tėvu. 

- Pastaruoju metu tu išeini vis anksčiau ir anksčiau, - paste- 
bėjo Rolandas. Piteris mėgino šiek tiek prieštarauti. Rolandas 
nusišypsojo gera, liūdna, beveik bedante šypsena. - Girdėjau, - 
pratarė jis, - ji labai žavi. 

Piteris sutriko, kas jam buvo labai nebūdinga, ir ėmė mikčio- 
ti, kas buvo jam dar mažiau būdinga. 

- Eik, - pertraukė jį Rolandas: - Eik. Būk jai švelnus ir geras... 
bet drauge būk ir karštas, jei tavyje liepsnoja aistra. Senatvė - 
šaltas metas, Piteri. Kol esi jaunas, kol dar yra malkų, galinčių 
įsiliepsnoti, būk karštas. 

Piteris nusišypsojo. 

- Tu taip šneki, tarsi pats būtum labai senas, tėve, bet man 
tu vis dar atrodai stiprus ir žvalus. 

Rolandas apkabino Piterį. 

- Aš mylių tave, - pasakė jis. 

Piterio šypsenos nebetemdė „nė menkiausias sumišimo še- 
šėlis. 

- Aš taip pat tave myliu, tėti, - pasakė jis, ir vienišo, tamso- 
je lindinčio Tomo veidą perkreipė baisi grimasa. (Juk šnipinė- 
tojai visuomet būna vieniši ir dirba savo darbą patamsyje.) Pi- 
teris išėjo, ir bemaž ištisą valandą nieko neįvyko. Rolandas niū- 
riai sėdėjo prie židinio, siurbčiojo alų, tuštindamas stiklines vie- 
ną po kitos. Jis nėriaumojo ir nestūgavo, nesišnekėjo su iškam- 
šų galvomis, visi baldai buvo savo vietose. Tomas jau ketino 
išeiti, kai staiga kažkas dusyk pabeldė į duris. 

Rolandas žvelgė į ugnį tarsi užhipnotizuotas jos mirgėjimo. 
Paskui jis pakilo ir šūktelėjo: 

- Kas ten? 

Tomas neišgirdo atsakymo, tačiau tėvas priėjo prie durų, 
tarsi būtų išgirdęs. Jam atidarius duris, Tomas iš pradžių pagal- 
vojo, kad tėvo įprotis šnekučiuotis su iškamšų galvomis įgavo 
naują, keistą pavidalą - tarsi jo tėvas, siekdamas praskaidrinti 
vienatvę, susikurtų sau nematomų žmonių draugiją. 

- Keista matyti jus tokiu laiku, - pasakė Rolandas, dūlinda- 
mas atgal prie židinio ir tarsi lydimas kažkokio nematomo as- 
mens. - Aš maniau, jog sutemus jus visuomet apgaubia burtai ir 
kerai. 

Tomas mirksėjo, trynėsi akis ir galiausiai pamatė, kad ten 
kažkas yra. Dar kurį laiką jis neįstengė įžvelgti, kas... o paskui 
nusistebėjo, kaip jis galėjo pamanyti, kad tėvas vienas, kai tie- 
siog šalia jo stovėjo Flegas. Burtininkas ant sidabrinio padėklo 
atnešė dvi taures vyno. 

- Bobų tauškalai, jūsų didenybe - burtininkai gali kerėti bet 
kuriuo metu: ir anksti, ir vėlai. Bet mums, be abejo, reikia iš- 
saugoti savo tamsųjį įvaizdį. 

Alus visuomet sustiprindavo Rolando humoro jausmą taip 
smarkiai, jog jis dažnai kvatodavo iš visai nejuokingų dalykų. Po 
šios pastabos jis atmetė galvą ir ėmė taip leipti juokais, tarsi šis 
pokštas būtų pats nuostabiausias iš visų, kuriuos jis kada nors 
girdėjo. Flegas šyptelėjo. Kai Rolandui baigėsi juoko priepuo- 
lis, jis paklausė: 

- Kas čia? Vyygmas? 

- Jūsų sūnus - dar vaikas, bet jo pagarba tėvui bei karaliui 
privertė mane, suaugusį žmogų, nurausti iš gėdos, - pasakė Fle- 
gas. - Aš atnešiau jums taurę vyno, karaliau, norėdamas parody- 
ti, jog taipogi jus myliu. 

Jis ištiesė vyną Rolandui, kuris atrodė nenusakomai sujau- 
dintas. 

“Tėve, negerk!" - staiga pagalvojo Tomas: jis jautė nesupran- 
tamą išgąstį. Rolando galva krūptelėjo ir palinko į šalį, tarsi jis 
būtų išgirdęs. 

- Jis geras berniukas, mano Piteris, - ištarė Rolandas. 

- Visiškai teisingai, - atsiliepė Flegas. - Visi karalystėje taip 
šneka. 

I . Nejaugi? - aiškiai pamalonintas paklausė Rolandas. - Nejau- 
gi kalba! 
 - Taigi, kalba. Išgerkime už jį? - Flegas pakėlė savo taurę.. 

“Tėve, ne!" - vėl mintyse riktelėjo Tomas, bet jei pirmąsyk tė- 
vas jį ir išgirdo, tai šįsyk jis nieko nebegirdėjo. Jo veidas spin- 
duliavo meile vyresniajam broliui. 

- Tada už Piterį! - Rolandas aukštai iškėlė užnuodyto vyno 
taurę. 

- Už Piterį! - šypsodamasis sutiko Flegas. - Už karalių! 

Tomas susigūžė tamsoje. Flegas ištarė skirtingus tostus. Ne- 
žinau, ką jis turi galvoje, bet... Tėvas! Šįsyk Flegas nukreipė savo 
blausų slaptingą žvilgsnį drakono galvos pusėn, tarsi jis būtų iš- 
girdęs pastarąją mintį. Tomas sustingo, bet po akimirksnio Fle- 
gas vėl atsigrįžo į Rolandą. Jie susidaužė ir išgėrė. Kai tėvas iš- 
tuštino savo taurę, Tomui pasirodė, kad jo širdelėn pliumpte- 
lėjo ledukas. 

Flegas grįžtelėjo savo krėsle ir tėškė taurę į židinį. 

- Piteris! 

- Piteris! - it aidas atkartojo Rolandas ir nušveitė savąją tau- 
rę, kuri atsitrenkė į aprūkusią galinę židinio sieną ir sudužo, o 
ugnis tarytum plykstelėjo šlykščia žalia šviesa. 

Rolandas prisidengė ranka burną, tarsi sulaikydamas rau- 
gulį. 
- Ar dėjai į jį kažkokių prieskonių? - paklausė jis. - Skonis ašt- 
rokas... | 

- Ne, milorde, - rimtai atsakė Flegas, tačiau po rimtumo kau- 
ke Tomui pasivaideno šypsenos šešėlis, ir ledukas jo širdyje nu- 
grimzdo dar giliau. Staiga jam visiškai praėjo noras šnipinėti, 
praėjo visiems laikams. Jis užvėrė stebėjimo angeles ir nutyki- 
no į savo kambarį. Jį apėmė karštis, paskui - šaltis, paskui - vėl 
karštis. Iš ryto jam prasidėjo karštinė. Tomui dar nespėjus pas- 
veikti, jo tėvas numirė, brolį uždarė vienutėn Adatos bokšto vir- 
šūnėje, o pats jis tapo vaiku-karaliumi, mat tyomet jam ką tik 
sukako dvylika metų. Karūnacijos metu jam suteikė Tomo Svie- 
sos Nešėjo vardą. O kas tapo artimiausiu jo patarėju? 

Įspėkite patys. 

Palikęs Rolandą (senis tuo momentu pastebimai atgijo, va- 
dinasi, “drakono smėlio" poveikis prasidėjo), Flegas sugrįžo į 
tamsųjį savo požemį. Jis paėmė pincetą bei paketą, kuriame be- 
liko vos kelios smėlio smiltelės, ir padėjo juos ant didžiulio sa- 
vo stalo. Paskui apvertė smėlio laikrodį ir vėl įniko skaityti. 

Lauke stūgavo, šūkaliojo vėjas - senos moterys gūžėsi lovo- 
se ir sakė savo vyrams, kad Tamsioji Kuso ragana Rianjona la- 
kioja ant prakeiktosios savo šluotos ir krečia piktadarystes. Vy- 
rai neaiškiai burbtelėdavo, apsiversdavo ant kito šono ir liepda- 
vo žŽmMonoms miegoti bei palikti juos ramybėje. Didžioji jų dau- 
guma buvo nuobodūs žmonės. Jei man prisireiktų akių, suge- 
bančių įžvelgti vėjyje sklandančius ateities ženklus, aš visuomet 
pasirinkčiau seną moterį. 

Burtų knygos puslapiu nuropojo voras; pusiaukelėje jis pa- 
siekė tokį baisų užkeikimą, jog net Flegas neišdrįsdavo juo nau- 
dotis, ir voriūkštis akimirksniu pavirto akmenėliu. 

Flegas nusišaipė. 

Kai viršutinioji smėlio laikrodžio dalis ištuštėjo, burtininkas 
vėl jį apvertė. Paskui dar sykį. Ir dar. Jis apvertė laikrodį aštuo- 
netą kartų, o besibaigiant aštuntajai valandai, ėmėsi paskutinio- 
sios savo plano dalies. Tamsioje patalpoje, netoliese savo kabi- 
nete, jis laikė daugybę įvairių gyvūnų. Taigi pirmiausia patraukė 
ten. Flegui besiartinant, mažyčiai padarėliai baimingai susigū- 
žė. Jis jų dėl to nekaltino. 

Tolimajame kampe stovėjo pintinis narvelis, o jame tūnojo 
pustuzinis rudų pelių - tokios pelės šmižinėjo po visą pilį, ir šis 
faktas buvo svarbus. Cia jis turėjo ir stambių žiurkių, tačiau šią- 
nakt žiurkės Flegui nereikėjo. Karališkoji Ziurkė viršuje jau nu- 
nuodyta, užteks paprastos pelytės, ir nusikaltimas pasieks kara- 
liškosios Tarybos ausis. Jei viskas vyks sklandžiai, netrukus Pi- 
teris bus užrakintas taip pat patikimai, kaip ir šios pelės. 

Flegas kyštelėjo narvelin ranką ir ištraukė pelę. Vargšelė be- 
viltiškai blaškėsi sugniaužtame jo delnė. Raganius juto plakant 
jos širdį ir žinojo, kad jeigu jis ją tiesiog šitaip laikys, ji tuoj pat 
mirs iš siaubo. 

Flegas iškėlė prieš pelę kairiosios rankos mažąjį pirštelį. Jo 
nagas akimirksniui blykstelėjo žydra šviesa. 

- Miegok, - įsakė magas, ir pelė, nusvirusi ant šono, užmigo 
ant atgniaužto jo delno. Flegas atsinešė ją į savo kabinetą ir pa- 
dėjo ant stalo, kur stovėjo obsidiano prespapjė. Paskui jis nuėjo 
į sandėliuką ir iš ąžuolinės statinaitės šliukštelėjo į dubenėlį šla- 
kelį midaus. Pasaldino jį bičių medumi ir, išėjęs koridoriun, pro 
langą giliai įkvėpė oro. 

Tuomet sulaikęs kvėpavimą grįžo į kabinetą ir prilaikydamas 
pincetu subėrė likusius tris ar keturis “drakono smėlio" grūde- 
lius į pasaldintą midų visus, išskyrus vienui vieną. Paskui jis ati- 
darė dar vieną stalčių ir išėmė iš jo tuščią paketą, o tada įkišo 
ranką iki pat stalčiaus galo ir ištraukė labai neįprastą dėžutę. 

Naujasis paketas buvo užburtas, bet jame slypėjo ne itin 
stipri maginė jėga. “Drakono smėlis“ jame galėjo išbūti tik 
trumpą laiką, o paskui popierius pradėtų irti. Užsidegti jis gal- 
būt ir neužsidegtų, bent jau dėžutės viduje, kur stigtų oro. Ta- 
čiau jis ims rusenti, parūks dūmai, ir jų pakaks. Bus nuostabu. 

Flego plaučiai reikalavo oro, bet jis vis vien sugaišo dar vie- 
ną akimirką, kad galėtų žvilgtelėti į dėžutę ir pasveikinti save. 
Raganius pavogė ją prieš dešimt metų, ir jei kas nors paklaus- 
tų, kam jis taip padarė, atsakyti jam būtų nė kiek ne lengviau, 
nei paaiškinti, kodėl jis parodė Tomui slaptąją praeigą, besi- 
baigiančią prie drakono galvos - jo blogio nuojauta jam 

šnibždėjo, kad reikia ją paimti, ir ji kada nors pravers. Taip ir 
nutiko. Pagaliau, šitiek metų gulėjusi stale, dėžutė sulaukė tin- 
kamo momento. 

“PITERIS" - puikavosi ant dangtelio išgraviruotos raidės. 

Dėžutę berniukui padovanojo Saša; Piteris paliko ją kori- 
doriuje ant stalo, kai jam prireikė kažkur nubėgti; tuo momen- 
tu pro šalį ėjes Flegas ją pastebėjo ir įsibruko kišenėn. Piteris, 
be abejonės, nusiminė, o jei princas liūdi - netgi jei jam dar tik 
šešeri, - jo liūdesys nelieka nepastebėtas. Imta nuodugniai ieš- 
koti, tačiau dėžutė dingo be pėdsakų. 

Flegas pincetu atsargiai perdėliojo paskutiniąsias “drakono 
smėlio" daleles iš pirmojo, kerų visiškai apsaugoto, paketo į 
antrąjį, apsaugotą tik dalinai. Paskui jis sugrįžo koridoriun prie 
lango įkvėpti gryno oro. Daugiau jis nebekvėpavo tol, kol nau- 
jasis paketas nebuvo įdėtas į senovišką medinę dėželę, pincetas 
nepaguldytas šalimais ir lėtai neužvožtas dėžutės dangtelis, o 
pirmasis paketas neišmestas į nutekamąjį vamzdį. 

Flegas skubėjo, bet dabar jau' absoliučiai pasitikėjo savimi. 
Pelė miega, dėžutė uždaryta, nusikaltimo įkalčiai saugiai paslėp- 
ti jos viduje. Viskas vyksta kuo puikiausiai. 

Burtininkas nukreipė mažąjį kairiosios rankos pirštą į pelę, 
kuri tysojo ant stalo it kailinis kilimėlis, skirtas mažutėms fė- 
joms, ir paliepė: 

- Nubusk. 

Pelės letenėlės krustelėjo. Ji atsimerkė ir pakėlė galvą. Fle- 
gas nusišaipė, mažuoju piršteliu apibrėžė apskritimą ir įsakė: 

- Bėk. 

Pelė pasileido bėgti ratu. 

Flegas palingavo pirštą aukštyn žemyn. 

- Šokinėk. 

Pelė baisingai vartydama akutes ėmė šokuoti ant užpakalinių 
kojyčių lyg dresiruotas šunelis. 

- Dabar gerk, - pasakė Flegas, parodydamas pasaldinto mi- 
daus dubeni. 

Vėjas už lango pratrūko riaumote riaumoti. Kitame miesto 
gale kalė atsivedė dvigalvių šunyčių vadą. 

Pelė išgėrė. | 

- Dabar, - pasakė Flegas, kai pelė išgėrė pakankamai, kad“ 
nuodai atliktų savo darbą, - vėl miegok. - Ir pelė užmigo. 

Flegas nuskubėjo į Piterio kambarius. Dėžutė gulėjo vieno- 
je iš nesuskaičiuojamos' daugybės jo kišenių, o mieganti pelė - 
kitoje. Jis praėjo pro keletą tarnų bei pro kvatojančią įkaušusių 
dvariškių kompaniją, tačiau niekas jo nepastebėjo. Jis vis dar te- 
bebuvo neryškus. 

Piterio kambariai buvo užrakinti, tačiau, turint Flego suge- 
bėjimus, tokia problema - ne problema. Trys magiški gestai - ir 

durys atsilapojo. Princo apartamentai, be abejo, buvo tušti: jis 
išskubėjo į pasimatymą su savo drauge. Apie Piterį Flegas neži- 
nojo tiek daug kaip apie Tomą, tačiau turimų žinių jam paka- 
ko: pavyzdžiui, jis žinojo, kur Piteris laiko keletą savo brange- 
nybių, kurias manė esant būtina slėpti. 

Flegas patraukė tiesiai prie knygų lentynos ir ištraukė tris ar 
keturis nuobodžius vadovėlius. Spustelėjęs medinį kraštą, jis iš- 
girdo spragtelint spyruoklę. Paskui jis nustūmė skydelį, atver- 
damas galinėje lentynos sienelėje esantį įdubimą. Šis netgi ne- 
buvo užrakintas. Ten gulėjo šilkinis plaukų kaspinas, padova- 
notas Piteriui jo damos, šūsnelė jos laiškų, keletas jo laiškų jai, 
tokių liepsningų, jog jis net nesiryžo jų išsiųsti, ir nedidelis me- 
dalionas su princo motinos portretu. 

Flegas atvožė išgraviruotą dėželę ir labai atidžiai įplėšė pa- 
keto antvožo kraštelį. Paskui užvožė dangtelį ir padėjo dėžutę 
nišon. | 

- Tu taip raudojai, brangusis Piteri, kai praradai dėžutę, - su- 
murmėjo jis. - Manau, jog dar smarkiau raudosi, kai ji atsiras. 
- Jis sukikeno. Paskui padėjo šalia skrynelės miegančią pelę, už- 
darė nišą ir tvarkingai sustatė knygas į vietą. 

Tuomet išėjo ir gerai išsimiegojo. Buvo rezgama didžiulė 
piktadarystė, ir jis buvo tikras, jog viską įvykdė taip, kaip labiau- 
siai troško - pats likdamas šešėlyje, niekieno nepastebėtas. 

Tolesnes trejetą dienų karalius Rolandas atrodė sveikesnis, 
žvalesnis ir ryžtingesnis nei pastaruosius keletą metų - rūmuo- 
se visi apie tai tik ir tešnekėjo. Piteris, aplankęs sergantį brolį, 
gulintį patale, apimtą karščio, susirūpinęs pasakojo Tomui, kad 
tėvo plaukų likučiai, atrodo, pastebimai keičia spalvą: vaikiškas 
švelnus baltas atspalvis, vyraves paskutiniuosius ketverius me- 
tus, virsta pilkšvai varinių, buvusiu Rolando žydėjimo metais. 

Tomas nusišypsojo, tačiau jo kūnu vėl perbėgo šiurpulys. Jis 
paprašė Piterio dar vieno apkloto, nors iš tiesų ne apkloto jam 
reikėjo; jam reikėjo užmiršti keistąjį paskutinįjį tostą, o užmiršti 
jį buvo neįmanoma. 

Trečiąją dieną po pietų Rolandas pasiskundė, kad nevirški- 
nąs jo skrandis. Flegas pasiūlė iškviesti rūmų gydytoją. Bet Ro- 
landas tik numojo ranka ir pasakė jaučiąsis puikiai, kur kas ge- 
riau nei pastaruosius keletą mėnesių, netgi metų... 

Staiga jis atsirūgo. Sausas griausmingas garsas nusirito per 
visą salę. Šurmuliuojanti minia pritilo iš nustebimo bei niūrios 
nuojautos, nes garsas vėl pasikartojo. Muzikantai kampe liovėsi 
groję. Rolandui atsitiesus, per salę nušnarėjo atodūsis. Kara- 

liaus skruostai degė. Iš jo akių ritosi garuojančios ašaros. Iš bur- 
nos rūko dūmai. 

Didžiuliame valzomajame buvo apie septyniasdešimt Žmo- 
nių - paprastai apsitaisę riteriai, išsidabinę dvariškiai su savo da- 
momis, svita, kurtizanės, juokdariai, muzikantai, nedidelė artis- 
tų trupė, kampe besirengianti kiek vėliau suvaidinti spektaklį, 
daugybė tarnų. Tačiau tik Piteris pribėgo prie tėvo: visi pama- 
tė, jog prie pasmerktojo žmogaus prisiartino būtent jis, ir Fle- 
gas dėl to visai nenusiminė. 

Piteris. Jie įsidėmės, jog jis taip pasielgė. 

Vieną ranką Rolandas prispaudė prie pilvo, kita įsitvėrė sau 
į krūtinę. Staiga jam iš burnos išsirito pilkšvai baltas dūmų ka- 
muolys. Atrodė, tarsi karalius sumanė naują būdą papasakoti 
apie savo didijį žygdarbį. 

Tačiau čia nebuvo jokia gudrybė, ir kai iš burnos, nosies, au- 
sų bei akių kampučių virsdavo dūmai, jis klyktelėdavo. Jo gerk- 
lė paraudo iki purpuro raudonumo. 

- Drakonas! - suriko karalius Rolandas, krisdamas ant savo 
sūnaus rankų. - Drakonas! 

Toks buvo paskutinysis jo ištartas žodis. 

Seniokas buvo stiprus - neįtikėtinai stiprus. Iki pat mirties 
nuo jo sklido toks karštis, jog niekas, netgi patys ištikimiausi 
tarnai, negalėjo prieiti arčiau nei per keturias pėdas. Keletą sy- 
kių ant nelaimingo mirštančiojo karaliaus jie kibirais pylė van- 
denį, nes pastebėjo, kad ima rusenti patalai. Kas kartą vanduo 
„akimoju pavirsdavo garais, kurie užpildydavo miegamąjį ir virs- 
davo svetainėn, o ten stovėjo nebylūs dvariškiai bei riteriai. Da- 
mos, susibūrūsios krūvon, raudojo laužydamos rankas. 

Apie vidurnaktį Rolandui iš burnos išsiveržė žalios liepsnos 
liežuvis, ir jis mirė. | 

Flegas niūriai ir iškilmingai išėjo iš miegamojo paskelbti šios 
žinios. Įsivyravo mirtina tyla, trukusi ilgiau nei minutę. Ją sut- 
rikdė vienintelis žodis, atsklidęs iš susispietusios minios. Flegas 
nežinojo, kas ištarė šį žodį, bet jam ir nerūpėjo. Pakako, kad 
kažkas jį ištarė. Burtininkas mielai būtų papirkęs ž žmogų, kuris 
sutiktų taip pasakyti, tačiau taip nepadarė, nes bijojo užsitrauk- 
ti įtarimą. 

- Žmogžudystė! - ištarė tasai kažkas. 

Pasigirdo visuotinis atodūsis. 

Flegas prisidengė ranka burną, slėpdamas šypseną. 

Rūmų daktaras vieną žodį papildė dar vienu: žmogžudystė 
- nunuodijimas. Jis nepasakė “Nunuodijimas “drakono smėliu", 
nes apie šiuos nuodus Delaino karalystėje nebuvo girdėjęs nie- 
kas, išskyrus Flegą. 

Karalius mirė dar prieš pusiaunaktį, tačiau auštant žinia jau 
sklandė po miestą ir skverbėsi vis toliau: Rytinės, Vakarinės, Pie- 
tinės bei Šiaurinės Baronijų ribų link. “Žmogžudystė, karalius 
nužudytas, Rolandas Gerasis nunuodytas". 

Dar anksčiau Flegas surengė paiešką pilyje, pradedant aukš- 
čiausiuoju jos tašku (Rytiniu bokštu), baigiant žemiausiuoju 
(inkvizicijos bei kankinimo patalpa su visais ten buvusiais kan- 
kinimų suolais, pančiais bei kitais kraupiais įnagiais). Reikėjo 
ieškoti ir tuoj pat pranešti apie bet kokius įkalčius, susijusius su 
šiuo baisiu nusikaltimu. Visa pilis ūžė ir gaudė. Ją naršė šeši 
šimtai niūraus ryžto kupinų vyrų. Nelietė tik dviejų nedidelių 
pilies dalių: dviejų princų - Piterio ir Tomo - apartamentų. 

Vargu ar Tomui visa tai rūpėjo: jam taip pakilo karštis, kad 
rūmų gydytojas ne juokais sunerimo. Kai rytmečio spinduliai 
šmurkštelėjo pro langą, Tomas gulėjo paslikas ir kliedėjo. Jis re- 
gėjo dvi iškeltas vyno taures, vis išgirsdamas tėvo balsą: “Jūs 
įdėjote kažkokių prieskonių? Aštrokas skonis". 

Paiešką pradėjo Flegas, tačiau apie antrą valandą nakties Pi- 
teris atitoko ir perėmė vadžias į savo rankas. Flegas nepriešta- 
ravo. Tolesnės kelios valandos bus ypač svarbios, per tą laiką 
galima laimėti arba viską prarasti, ir Flegas kuo puikiausiai tai 
suprato. Karalius mirė, karalystė trumpam liko be valdovo. Bet 
tik trumpam: tą pačią dieną Adatos bokšto papėdėje jį karū- 
nuos, jei tik nepavyks skubiai ir ryžtingai primesti jam kaltės. 

Flegas žinojo, jog kitokiomis aplinkybėmis Piteris iškart tap- 
tų įtariamuoju. Žmonės visuomet įtaria tuos, kurie daugiausiai 
įgyja, o Piteris po tėvo mirties įgijo daugiau už kitus. Nuodai - 
siaubingas dalykas, tačiau nuodai padeda gauti ištisą karalystę. 
Tačiau šiuo atveju Žmonės daugiau kalbėjo apie tai, ką berniu- 
kas prarado, o ne ką jis įgijo. Žinoma, Tomas taip pat neteko tė- 
vo, galėjo pridurti jie po neilgos pauzės, tarsi susigėdę netyčia 
išsprūdusios pastabos. Tačiau Tomas buvo paniuręs, užsisklen- 
dęs, nerangus berniukas, dažnai nesutardavęs su savo tėvu. Ir, 
priešingai, Piterio prieraišumas bei pagarba tėvui buvo plačiai 
žinomi faktai. Kam, paklaustų žmonės (jei ši baisi mintis ateitų 
jiems į galvas, bet kol kas dar neatėjo), kam Piteriui Žudyti tė- 
vą, jei jis ir taip paveldės karūną po vienerių, trejų ar penkerių 
metų? 

Tačiau jeigu nusikaltimo įkalčiai bus surasti slaptoje, tik vie- 
nam Piteriui žinomoje vietoje - jo asmeniniuose apartamentuo- 

se, - viskas kaipmat apvirs aukštyn kojomis. Po meilės bei pa- 
garbos kauke žmonės išsyk įžvelgs žmogžudžio veidą. Jie tuo- 
jau pat pastebės, kad jaunystėje vieneri metai slenka kaip tre- 
ji, treji - kaip devyneri, penkeri - kaip dvidešimt penkeri. Tuo- 
met prisimins, jog paskutiniosiomis gyvenimo dienomis kara- 
lius, rodos, iškopė iš kažkokio tamsiojo periodo, tapo žvalus ir 
tvirtas. Galbūt, pasakys jie, Piteris nusprendė, jog tėvui prasidė- 
jo ilgas ir sveikas gyvenimo ruduo, vaikinas supanikavo ir žen- 
gė šį kvailą ir lygiai tiek pat siaubingą žingsnį. 

Flegas žinojo ir dar kai ką: žinojo, jog žmonėse glūdi gilus, 
instinktyvus nepasitikėjimas visais karaliais ir princais, nes šie 
gali vienu galvos linktelėjimu pasmerkti juos mirčiai už nereikš- 
mingą prasižengimą, pavyzdžiui, už nosinaitės išmetimą jų aki- 
vaizdoje. Didžius karalius myli, menkesnius pakenčia; būsima- 
sis valdovas tebėra nepažįstamas ir atrodo bauginantis. Suteikus 
jiems galimybę, jie gali pamilti Piterį, tačiau Flegas žinojo, jog, 
suradus svarų įkaltį, jie nesvyruodami jį pasmerks. Flegas pagal- 
vojo, jog įrodymai privalo būti atrasti artimiausių metu. Vien tik 
pelė, ir daugiau nieko. Mažytė... tačiau ganėtinai didelė, kad 
sukrėstų karalystę iki pat pamatų. 

Delaine egzistavo trys būties pakopos: vaikystė, paauglystė 
ir branda. Paauglystė tęsėsi nuo keturiolikos iki aštuoniolikos 
metų. 

Piteriui tapus paaugliu, valdingas jo auklytes pakeitė lioka- 
jus Brendonas ir Denis, Brendono sūnus. Brendonas tarnaus 
Piteriui keletą metų, bet, aišku, ne visuomet. Piteris buvo labai 
jaunas, o Brendonas - jau penkiasdešimtmetis. Kai Brendonas 
jau nebeišgalės dirbti, jo pareigas perims Denis. Brendonų gi- 
minė jau aštuonis šimtus metų tarnavo karališkajai š šeimai ir pel- 
nytai didžiavosi šiuo faktų. 

Kiekvieną rytą Denis keldavosi penktą valandą, apsirengda- 
vo, paruošdavo tėvo drabužius ir išblizgindavo jo batus. Paskui 
apsnūdęs kulniuodavo virtuvėn pusryčiauti. Be ketvirčio šešios 
jis išeidavo iš namų, kur gyveno su savo šeima, rytinėje Centri- 
nio bokšto pusėje, ir pro mažus užpakalinius vartelius įeidavo 
į pilį. 

Lygiai šeštą jis įžengdavo į Piterio kambarius ir neskubėda- 
mas imdavosi kasdieninės ruošos - sukišdavo židinin malkas, 
paruošdavo pustuzinį bandelių pusryčiams, užkaisdavo vandenį 
arbatai. Paskui greitai apeidavo ir sutvarkydavo tris kambarius. 
Šis darbas paprastai ilgai netrukdavo, nes Piteris nebuvo neva- 
leika. Na, o visų paskiausiai jis sugrįždavo į kabinetą ir padeng- 
davo stalą pusryčiams, nes pusryčiaudamas savo apartamentuo- 


76 


se Piteris mėgdavo valgyti prie savojo rašomojo stalo, priešais 
rytinį langą, laikydamas priešais save atverstą istorijos knygą. 

Denis nemėgo anksti keltis, bet jis labai mėgo savo darbą ir 
dar mylėjo Piterį, kuris visuomet buvo jam malonus, netgi tuo- 
met, jei Denis suklysdavo. Vienintelį kartą gyvenime Piteris pa- 
kėlė balsą, kai Denis atnešė jam lengvus priešpiečius ir nepadė- 
jo prie jų servetėlės. 

- Aš didžiai apgailestauju, jūsų didenybe, - atsakė Denis. - Aš 
tiesiog nemaniau... 

- Tad kitą sykį manyk! - pasakė Piteris. Jis nerėkė, nors jau 
nedaug trūko. Denis daugiau niekados neužmiršdavo ant Pite- 
rio padėklo padėti servetėlę. O kartais, kad būtų tikriau, padė- 
davo net dvi. 

Atlikęs rytines priedermes, Denis pasitraukdavo į antrą pla- 
ną, užleisdamas vietą tėvui. Brendonas buvo pavyzdingas lioka- 
jus iki pat kaulų smegenų: visuomet kruopščiai užrištas kakla- 
ryšis, plaukai sušukuoti atgal ir ant sprando surišti į kuodelį, 
ant jo švarko bei kelnių - nė vienos dėmelės, batai žvilga veid- 
rodiniu blizgesiu (už veidrodinį blizgesį atsakingas buvo De- 
nis). Tačiau vakarais, kai Brendonas nusiaudavo batus, švarką 
pasikabindavo į spintą, nusirišdavo kaklaryšį, o jo rankose at- 
sirasdavo džino taurelė, Denio akimis žiūrint, jis atrodydavo kur 
kas natūralesnis. 

- Pasakysiu tau šį tą įsimintino, Deni, - ne sykį tardavo jis, 
būdamas toje komfortiškoje būklėje. - Šiame pasaulyje yra dau- 
gybė dalykų, kurie gali tęstis ilgiau ar trumpiau, bet nėra pas- 
tovūs. Meilė moteriai - nėra ilgalaikė, palankus vėjas - neilgalai- 
kis, pagyrūniškumas - taip pat neilgalaikis, ir vasaros šienapjūtė, 
ir šiltos rudens dienos greit praeina. Tačiau du dalykai visuo- 
met lieka pastovūs. Pirma, monarchija, antra - tarnyba. Jeigu tu 
liksi šalia savo jaunojo šeimininko iki pat senatvės, jei rūpinsies 
juo kaip dera, jis taip pat kaip reikiant pasirūpins tavimi. Tu 
tarnausi jam, o jis tarnaus tau, jei supranti mano minčių bėgs- 
mą. O dabar įpilk man dar taurelę ir sau lašelį, jeigu nori, bet 
ne daugiau kaip lašelį, nes motina mums abiem nudirs kailius. 

Nėra jokios abejonės, kad tokie įkyrūs pamokslai kai ku- 
riems sūnums tuojau pat įgristų, bet tik ne Deniui, vaikinui, sų- 
laukusiam dvidešimties metų ir vis dar pripažįstančiam, kad tė- 
vas yra išmintingesnis žmogus už jį patį. 

Rytą po karaliaus mirties Deniui neteko per jėgą apsnūdu- 
siam ristis iš patalo penktą valandą: tėvas pažadino jį trečią ir 
pranešė apie valdovo mirtį. 

- Flegas suorganizavo paiešką, - pasakė tėvas, o jo akys iš 
nuovargio buvo pasruvusios krauju, - ir teisingai pasielgė. Bet 
aš esu tikras, jog gan greitai jiems vadovauti ims mano ponas, 

ir, jei jis sutiks, aš eisiu jam padėti ieškoti išgamos, įvykdžiusio 
šią niekšybę.. 

- Aš taip pat! - čiupdamas kelnes. riktelėjo Denis. 

- Jokių būdu, jokiu būdu, - pasakė tėvas taip griežtai, jog De- 
nio įkarštis išsyk atlėgo. - Viskas turi tekėti savo vaga, ir nesvar- 
bu, ar žmogžudystė buvo įvykdyta, ar ne. Dabar reikia dar griež- 
čiau nei bet kada laikytis įprastinės tvarkos. Vidurdienį įvyks 
manojo ir tavojo pono karūnacija, ir šis faktas iš esmės neblo- 
gas, nors karūna jam atitenka ne pačiu geriausiu metu. Tačiau 
prievartinė karaliaus mirtis, ištikusi jį ne mūšio lauke, visuomet 
yra blogis. Senieji papročiai, be abejo, išliks, tačiau kol kas gali 
kilti netvarka. Tau, Deni, geriausiai dera nueiti pilin kaip visuo- 
met ir dirbti įprastinius darbus. - Ir jis išėjo, nė nesuteikęs De- 
niui galimybės paprieštarauti. 

Penktą valandą Denis papasakojo motinai apie tai, ką jam 
sakė tėvas, ir pranešė ketinąs atlikti rytinę ruošą, nors ir žino- 
jo, kad Piterio ten nebus. Denio motina karštai pritarė. Jai mir- 
tinai knietėjo-išgirsti naujienas. Ji pasakė, kad jis nueitų... bū- 
tinai nueitų, o paskui, ne vėliau nei aštuntą, sugrįžtų pas ją ir 
papasakotų viską, ką išgirdo. | 

Taigi Denis patraukė į visiškai tuščius Piterio kambarius. Ta- 
čiau jis nepažeidė įprastinės procedūros ir galiausiai princo ka- 
binete paruošė pusryčius. Denis liūdnai žvilgtelėjo į lėkšteles, 
taures, džemus bei želė ir liūdnai pagalvojo, jog tikriausiai šian- 
dien niekam jų neprireiks. Ir visgi įprastiniai darbai privertė jį 
pasijusti geriau pirmąsyk nuo to laiko, kai tėvas jį pažadino. Da- 
bar jis suprato, kad viskas gali pasikeisti į gerą arba į blogą pu- 
sę, bet taip kaip seniau jau nebebus. Laikai keičiasi. 

Jis jau ketino išeiti, kai išgirdo kažkokį garsą. Garsas buvo 
toks prislopintas, jog Denis netgi negalėjo tiksliai pasakyti, iš 
kur jis sklinda - sugebėjo nustatyti tik apytikrę kryptį. Jis žvilg- 
telėjo į Piterio knygų lentyną... Ir jam suvirpėjo širdis. Tarp lais- 
vai išrikiuotų knygų vinguriavo dūmelis. 

Denis puolė prie lentynos ir ėmė abiem rankom traukyti 
knygas. Jis pamatė, kad dūmai veržiasi pro plyšius tik vienoje 
pusėje, palei galinę lentynos sienelę. Išėmus knygas, garsas ta- 
po aiškesnis ir priminė kažkokio gyvūnėlio cypimą, tarsi jį bū- 
tų ištikęs siaubingas skausmas. Denis karštligiškai naršė knygų 
lentyną jausdamas, kaip jo paniką pranoksta siaubas. Jei tais lai- 
kais šios šalies žmonės ko nors bijojo, tai bijojo gaisrų. 

Neilgai trukus jo pirštai netyčia užčiuopė slaptąją spyruok- 
lę. Ir šį dalyką Flegas buvo numatęs: galų gale slaptasis skyde- 
lis pasirodė besantis ne toks jau slaptas - jis galėjo būti tik pra- 
moga princui, bet ne daugiau. Galinė lentynos sienelė šiek tiek 
pasislinko dešinėn, ir iš jos išvirto pilkas dūmų kamuolys. 
Pasklido ypač nemalonus tvaikas - apsvilusios mėsos, kailio bei 

degančio popieriaus kvapų mišinys. Denis nesvyruodamas atit- 
raukė skydelį iki galo. Dabar orui nebeliko kliūčių, ir visa tai, 
kas dar tik ruseno, staiga įsiplieskė. 

Prasidėjo kritiškasis momentas, ta Flego plano dalis, kai bur- 
tininkas galėjo pasidžiaugti ne tuo, ką tiksliai žinojo, o tuo, ką 
sugebėjo numatyti, turėdamas įvairiausių tikimybių. Visos jo 
septyniasdešimties metų pastangos dabar kybojo ant plonyčio 
siūlelio: ko griebsis (arba nesigriebs) liokajaus sūnus per arti- 
miausias keletą sekundžių. Tačiau Brendonai tarnavo karaliui 
nuo neatmenamų laikų, ir Flegas nusprendė pasikliauti šimtme- 
čių išugdytomis jų tarnystės tradicijomis. 

„Jeigu Denis, pamatęs įsiliepsnojančią ugnį, sustingtų iš siau- 
bo arba nusigręžtų ir nubėgtų ąsočio vandens, visi Flego 
kruopščiai parengti įkalčiai supleškėtų žaliose liepsnose. Kara- 
liaus nužudymo kaltė niekuomet nebūtų suversta Piteriui ir vi- 
durdienį jį vainikuotų karaliumi. Tačiau Elego apskaičiuota kuo 
tiksliausiai. Užuot sustingęs arba nudūmęs vandens, Denis sub- 
ruko lentynon rankas ir puolė gesinti ugnį plikais delnais. Jis 
užtruko vos kelias sekundes ir beveik neapsidegino. Gailus cy- 
pimas nenutilo ir, išvaikęs rankomis dūmus, jis pirmiausia pa- 
matė ant šono gulinčią pelę, apimtą priešmirtinės agonijos. Cia 
buvo tik paprasta pelė; vykdydamas savo pareigas, Denis nudė- 
jo ne vieną dešimtį tokių pelių ir nejautė nė menkiausio gailes- 
čio. Tačiau dabar jis gailėjo šio mažyčio padarėlio. Pelei nutiko 
kažkas siaubingo, jis net nesuprato kas, ir pražūtingas poveikis 
tebesitęsė. Jis palietė gyvūnėlį ir atitraukė šnypščiantį pirštą - at- 
rodė, lyg būtų prisilietęs prie mažytės krosnelės, tokios kaip Sa- 
šos lėlių namelyje. 

Dūmai rūko ir iš praviros medinės raižytinės dėžutės. Denis 
šiek tiek atvožė dangtelį ir pamatė viduje gulint pincetą bei pa- 
ketą. Ant paketo atsirado rudos dėmelės, ir šis iš lėto ruseno, 
bet dar neužsidegė... kol kas. Ugnies liežuvėliai lyžčiojo Piterio 
laiškus, kurių, be abejonės, nesaugojo jokie kerai. Tai pelė už- 
degė juos savo neįtikėtinai įkaitusiu kūnelių. Dabar pamažu 
smilko tiktai paketas, ir kažkas tarsi pašnibždėjo Deniui, kad jo 
nedera liesti. Jam buvo baisu. Čia buvo kažkas, ko jisai nesuvo- 
kė, ir nebuvo tikras, jog nori suvokti. Vienintelis dalykas, kuriuo 
jis nė kiek neabejojo, buvo tas, jog būtina pasišnekėti su tėvu. 
Tėvas žinotų, ką reikia daryti. 

Denis paėmė prie krosnies stovėjusį anglių krepšiuką, ma- 
žą samtelį ir grįžo prie slaptojo skydelio. Samteliu susėmė rūks- 
tantį pelės kūną ir įmetė jį į krepšiuką. Kad būtų patikimiau, jis 
dar sudrėkino apsvilusius laiškų kampučius. Paskui uždarė sky- 
delį, pastatė į vietą knygas ir išėjo iš Piterio kambario. Jis pasi- 
ėmė anglių krepšelį ir dabar jautėsi ne ištikimu Piterio tarnu, o 
vagišiumi - jo grobis buvo vargšė pelytė, pastipusi anksčiau, nei 

jis spėjo išeiti pro mažuosius vakarinius pilies vartelius. Jam dar 
nepasiekus namų tolimajame centrinio bokšto krašte, galvoje 
šmėstelėjo keistas įtarimas - jis buvo pirmasis žmogus Delaine, 
kuriam toptelėjo šis įtarimas. Tačiau ne paskutinis. Jis stengė- 
si išmesti iš galvos bjaurią minti, bet ši atkakliai sugrįždavo. 
Tarp: kitko, pagalvojo jis, kokiais nuodais buvo nunuodytas ka- 
ralius Rolandas? Kokios rūšies nuodais? 

Kai pagaliau grįžo į Brendono namus, Denis jautėsi taip 
prastai, jog neatsakinėjo i jokius motinos klausimus ir nerodė 
jai, ką atsinešęs krepšelyje. Vos tik įėjęs, jis pareiškė privaląs pa- 
matyti tėvą - reikalas ypač svarbus. Paskui jis nuėjo į savo kam- 
barį ir spėliojo toliau, kokie nuodai buvo panaudoti. Apie juos 
jis žinojo tik vieną dalyką, bet to nepakako. Jie buvo kažkaip su- 
siję su karščiu. 

Brendonas sugrįžo namo apie dešimtą, pavargęs, sudirgęs, 
nenusiteikęs kvailai pokštauti. Jis buvo suprakaitavęs, purvinas, 
ant kaktos matėsi siauras įpjovimas, plaukai apkibę ilgais vora- 
tinklių siūlais. Jie nesurado jokių žmogžudystės pėdsakų. Vie- 
nintele jo parnešta naujiena buvo žinia apie tai, kad pasiruoši- 
mai Piterio karūnacijai aikštėje, prie Adatos, vyksta pilnu tem- 
pu, jiems vadovauja aukščiausiasis Delaino teisėjas Andersas 
Peina. | 

Žmona pranešė jam apie Denio sugrįžimą. Brendonas surau- 
kė antakius, priėjo prie sūnaus kambario durų ir pasibeldė, tik 
ne krumpliais, o sugniaužtu kumščiu. 

- Išeik iš ten, sūnau, ir papasakok mums, kodėl parsinešei 
anglių krepšelį iš savo pono kabineto? 

- Ne, - pasakė Denis. - Tu tėti, užeik čionai, - aš nenoriu, kad 
mama matytų, ką aš parsinešiau, ir nenorėčiau, kad ji išgirstų, 
apie ką mes šnekėsimės. 

Brendonas sunkiai įlingavo vidun. Denio motina liko stovėti 
prie krosnies, baimingai laukdama. Ji buvo beveik tikra, jog jie 
kalbėsis apie kažkokią pusiau liguistą kvailystę, apie berniuko 
sumanytą nevėkšlišką pokštą, ir jog netrukus ji išgirs Denio 
sriūbavimą, kai sutrikęs, išvargęs jos vyras, šiandien vidurdienį 
pradėsiantis tarnauti nebe princui, o karaliui, visus savo nuo- 
gąstavimus bei abejones išlies ant berniuko nugaros. Ji Denio 
beveik nekaltino; pilyje šiandien nuo pat ryto visi atrodė/it pa- 
mišėliai, blaškėsi be jokios tvarkos, tarsi ką tik būtų išleisti iš 
beprotnamio. Visi kartojo šimtus melagingų gandų, paskui juos 
paneigdavo, kad galėtų kartoti šimtus naujų. 

Tačiau iš Denio kambario nepasigirdo pikto balso; ir nė vie- 
nas iš judviejų neišėjo iš ten ilgiau nei valandą. Kai jie išėjo iš 

kambario, tik sykį žvilgtelėjusi į perbalusį vyro veidą, vargšė mo- 
teris VOS neapalpo. Denis, lyg išgąsdintas šunytis, suglumęs se- 
kė tėvui iš paskos. Dabar anglių krepšelį nešė Brendonas. 

- Kur einate? - baikščiai paklausė ji. 

Brendonas nieko neatsakė. Denis atrodė taip, tarsi kažką ži- 
notų, bet nieko negalėtų pasakyti. Jis tik pažvelgė į motiną ir 
išėjo paskui tėvą. Nuo šio momento ji nematė jų ištisą parą ir 
nusprendė, jog abiejų nebėra tarp gyvųjų arba dar blogiau - 
juos kankina inkvizitoriai pilies požemiuose. 

Nevilties kupinos jos mintys nebuvo vien tik iš piršto išlauž- 
tos, kadangi šioji para buvo išties siaubinga Delaino istorijoje. 
Kai kur tos dvidešimt keturios valandos gal ir neatrodytų tokios 
baisios, pavyzdžiui, ten, kur vyksta perversmai bei maištai, kur 
naktiniai pavojai bei mirties bausmės tapę įprastiniu dalyku... 
tokios vietos iš tiesų egzistuoja, nors man ir nemalonu apie jas 
šnekėti. Tačiau Delainas ilgus metus - net šimtmečius - buvo ra- 
mus kampelis, kur gyvenimas tekėjo nustatytąja vaga, ir turbūt 
todėl žmonės čia buvo šiek tiek išpaikę. Iš tiesų ši juodoji die- 
na prasidėjo tuomet, kai vidurdienį neįvyko Piterio karūnacija, 
o baigėsi stulbinančia žinia, jog jis stos prieš teismą Adatos 
bokšto salėje ir bus apkaltintas savo tėvo nužudymu. Jeigu De- 
laine egzistuotų vertybinių popierių rinka, manau, kad ją ištiktų 
katastrofa. 

Tik išaušus, buvo pradėta statyti pakyla, ant kurios turėjo 
įvykti karūnacija. Andersas Peina žinojo, jog šis statinys bus lai- 
kinas, iš paprastų lentų, ir dar jis žinojo, kad pakankamas gė- 
lių bei drapiruočių kiekis pridengs visus nesklandumus. Apie 
karaliaus mirtį niekas nebuvo perspėtas, nes žmogžudystės nep- 
riklauso tokiems įvykiams, kuriuos galima numatyti. O jei būtų 
įmanoma jas numatyti, tuomet jokių žmogžudysčių nebeliktų ir 
pasaulis tikriausiai taptų kur kas laimingesnis. O be to, prašmat- 
nios ceremonijos nebuvo svarbiausias dalykas, svarbiausia - pa- 
rodyti žmonėms, jog valdžia ir toliau egzistuoja. Jeigu, nežiūrint 
į klaikųjį įvykį, pavyktų įtikinti žmones, esą viskas puiku, Peinai 
visai nerūpėtų, kelios gėlininkės įsivarė rakštis. 

Tačiau vienuoliktą valandą darbai staiga sustojo. Gėlininkes 
- dauguma jų ašarojo - sargyba išsiuntė atgal. 

Septintą ryto daugelis rūmų sargybinių ėmė vilktis nuosta- 
bius raudonus paradinius švarkus, aukštas pilkas kepures, pa- 
dabintas vilkų galvomis. Jie turėjo išsirikiuoti dviguba iškilmin- 
ga greta ir sudaryti praeigą, kuria Piteris eis iki karūnacijos pa- 
kylos. Paskui, vienuoliktą valandą, jie gavo naują įsakymą: keis- 
tą, nerimą keliantį įsakymą. Paradinius švarkus teko nusivilkti, 
o vietoje jų apsivilkti niūrias pilkšvai rudas kovines uniformas. 
Vietoj įspūdingų, bet gremėzdiškų kalavijų jie apsiginklavo 
mirtinais trumpais kardukais, kurie buvo įprastinės ginkluotės 

dalis. Prašmatnios, bet nepraktiškos vilkų kepurės užleido vietą 
įprastiniams odiniams šalmams. 

Kovinė uniforma - jau pats terminas kelia nerimą. Nejaugi 
įmanomas toks dalykas: įprastinė kovos uniforma? Man taip 
neatrodo. Tačiau visur stovėjo kovos apranga apsitaisę kariai at- 
šiauriais griežtais veidais. 

. Princas Piteris nusižudė! Šis gandas plačiausiai pasklido pi- 
lyje. 

Princas Piteris nužudytas! Šis gandas ėmė sklandyti tuoj pat 
po ankstesniojo. 

Rolandas nemirė; paskelbtoji diagnozė klaidinga, gydytojui 
nukirsta galva. Tačiau senasis karalius pamišo, ir dabar niekas 
nežino, ką daryti. Toks buvo trečiasis gandas. 

Buvo ir kitokių, netgi dar kvailesnių. 

Kai gedinčius, sutrikdytus rūmus apgaubė tamsa, niekas ne- 
galėjo užmigti. Buvo įžiebti visi žibintai priešais Adatos bokštą, 
ugnys nušvietė pilį, miestą bei aplinkines kalvas; visur degė Ži- 
bintai ir žvakės, kai įbauginti žmonės rinkosi aptarti dienos įvy- 
kių. Visi sutiko, jog vyksta baisūs dalykai. 

Naktis atrodė dar ilgesnė už dieną. Ponia Brendon, siaubin- 
gai vieniša, sėdėjo prie lango, vis žvilgčiodama ir laukdama sa- 
vųjų vyrų. Pirmąsyk gyvenime ore sklandė daugiau paskalų, ne- 
gu jai norėjosi išgirsti. Bet argi ji galėjo liautis klausiusi? Nega- 
lėjo. 

Ir kada rytmečio valandos beviltiškai lėtai ėmė slinkti link 
aušros, kuri, kaip jai atrodė, niekados nebeišauš, visus ankstes- 
nius gandus išstūmė nauji. Jie buvo neįtikėtini, neįmanomi, ir 
visgi šią naujieną papildydavo vis nauji ir nauji patvirtinimai, 
kol galiausiai netgi sargybiniai savo postuose ėmė pusbalsiu 
kartoti ją vienas kitam. Naujasis gandas labiausiai iš visų išgąs- 
dino ponią Brendon, nes ji pernelyg gerai prisiminė, koks išb- 
lyškęs buvo Denio veidas, kai jis grįžo iš princo apartamentų 
nešinas krepšeliu. Ten viduje kažkas buvo, iš ten sklido šleikš- 
tus degėsių kvapas; ten buvo kažkas, ko jis nenorėjo jai paro- 
dyti. 

Princas Piteris uždarytas kalėjiman už savo tėvo nužudymą 
- grot šiurpus „gandas. Jį areštavo... Princas Piteris areštuo- 

„princas užmušė savo tėvą! 

"2. beviltiškai sutrikusi moteris įsikniaubė į delnus ir 

pravirko. Po kurio laiko jos kūkčiojimas nutilo, ir vargšelė uŽ- 


migo nerimastingu miegu. 

- O dabar kuo greičiau sakyk, kas yra šiame krepšyje! Mums 
nėra kada kvailioti, Deni, supranti? - tokie buvo pirmieji 
Brendono ištarti žodžiai, kai jis įėjo pas sūnų ir uždarė duris. 

„- Aš parodysiu, tėti, bet pirmiausia atsakyk man į vieną klau- 
simą: kokiais nuodais buvo nunuodytas karalius? 

- Niekas nežino. 

- Kaip jie veikė? 

- Parodyk, kas krepšyje, vaikine. Tuojau pat. - Brendonas 
sugniaužė didžiulį sunkų kumštį. Jis nemosavo juo, bet tik pa- 
kėlė. - Tuoj pat parodyk, arba aš tau įkrėsiu. 

Brendonas ilgai žiūrėjo į negyvą pelę ir tylėjo. Jo veidas pa- 
laipsniui balo, niaukėsi, pilkėjo, o Deniui darėsi vis baisiau. Pe- 
lės akys buvo visiškai išdegusios, iš jų beliko vieni angliukai. Ru- 
das kailiukas virto juodomis garbanėlėmis. Iš ausyčių vis dar rū- 
ko dūmelis, o priešmirtine grimasa iššiepti dantys buvo suodini 
it židinio grotelės. Brendonas krustelėjo, tarsi norėdamas ją pa- 
liesti, bet tuoj pat atitraukė ranką. Jis atsigrįžo į sūnų ir kimiai 
sušnibždėjo: 

- Kur tu ją radai? 

Denis ėmė mikčioti, veblenti kažkokias bereikšmės frazių 
nuotrupas. Brendonas, mažumėlę paklausęs, spustelėjo jo petį. 

- Giliai įkvėpk, Deni, ir surikiuok savo mintis, - pasakė jis. - 
Šįsyk, kaip ir visuomet, aš palaikau tavo pusę, tu juk žinai. Tei- 
singai padarei, kad nerodei mamai to nelaimingo padarėlio. O 
dabar pasakyk, kaip ir kur suradai šią pelę. 

Nurimęs ir padrąsintas Denis dabar jau galėjo viską papasa- 
koti tėvui. Jo pasakojimas buvo gerokai trumpesnis už manąjį, 
bet vis vien truko keletą minučių. Tėvas sėdėjo krėsle, įrėmęs 
krumplius kakton ir prisidengęs akis. Jis nieko neklausinėjo, 
neišleido nė vieno garso. Deniui baigus, tėvas pusbalsiu burb- 
telėjo vieną frazę. Tiktai tris žodžius - bet nuo šių žodžių ber- 
niuko širdis virto ledu - bent jau jam pačiam tuomet šitaip pa- 
sirodė. 

- Lygiai kaip karalius. 

Brendono lūpos virpėjo iš siaubo, bet atrodė, jog jis mėgi- 
na šyptelėti. 

- Ar tau neatrodo, Deni, kad šis padarėlis buvo pelių kara- 
liumi? 

- Tėti... tėti, aš... aš... 

- Tu sakei, kad ten dar buvo dėžutė. 

- Taip. 

- Tr paketas. 

- Taip. 

- Paketas apsvilo, bet nesudegė? 

- Taip. 

- Ir pincetas. 

- Taip. Toks, kokiu mama rauna plaukelius sau iš nosies. 

- Tš-š, - pratarė Brendonas ir vėl pasirėmė kaktą. - Leisk 
pagalvoti. 


63 


Praslinko penkios minutės. Brendonas sėdėjo nejudėdamas, 
ir galėjai pagalvoti, jog jis užmigo, tačiau Denis žinojo, jog taip 
nėra. Brendonui nebuvo žinoma. kad motina padovanojo Pite- 
riui raižytinę dėžutę ir jog Piteris dar vaikystėje ją pametė; abu 
šie įvykiai nutiko tuomet, kai Piterio paauglystės amžius buvo 
dar toli ir Brendonas dar netarnavo jo liokajumi. Tačiau slap- 
tąjį skydelį jis žinojo: aptiko jį jau pirmaisiais tarnystės Piteriui 
metais (pačioje metų pradžioje). Aš tikriausiai jau sakiau, ši 
slaptavietė nebuvo pernelyg slapta - jos slaptumo pakako ne- 
bent tokio atviro berniuko, kaip Piteris, poreikiams. Brendonas 
žinojo apie šią vietelę, tačiau po pirmojo karto niekuomet te- 
nai nežvilgčiodavo - tuomet ten buvo saugomas visoks šlamštas, 
kurį bet kuris berniukas vadina turtu: nepilna kortų kaladė, 
stiklinių rutuliukų maišelis, laiminga moneta, Peono karčių ka- 
selė. Jei geras liokajus viską supranta, tuomet jis turi ir tą savy- 
bę, kurią mes vadiname delikatumu, tai yra pagarba kitų žmo- 
nių asmeniniam gyvenimui. Jis daugiau niekados nežiūrėjo į 
slėptuvę, nes toks elgesys, jo manymu, prilygtų vagiliavimui. 

- Ar mes eisime tenai, tėve, kad tu galėtum žvilgtelėti į dė- 
žutę? 

- Ne. Mes eisime pas aukščiausiąjį teisėją, ir tu privalėsi pa- 
pasakoti jam tą patį, ką pasakojai man. | | 

Denis priblokštas klestelėjo ant sofos. Jautėsi taip, it būtų 
gavęs smūgį į paširdžius. Peina, žmogus, siunčiantis žmones į 
kalėjimą ir pasmerkiantis myriop! Peina, išbalusiu, nepermal- 
daujamu veidu, aukšta vaškine kakta! Peina, kuris po karaliaus 
buvo aukščiausioji valdžia! | 

- Ne, - galiausiai sušnibždėjo jis. - Tėti, aš negaliu... aš... aš.. 

- Tu privalai, - rūsčiai pasakė tėvas. - Šis reikalas baisus - nie- 
ko baisesnio nesu regėjęs, bet viskas turi būti apžiūrėta ir sus- 
tatyta į reikiamas vietas. Tu papasakosi jam viską, ką pasakojai 
man, ir tuomet byla bus jo rankose. | 

Denis pažvelgė tėvui į akis ir suprato, jog Brendonas apsisp- 
rendė tvirtai. Jeigu jis nepaklus, tėvas sučiups jį už apykaklės ir 
tarsi kačiuką nusitemps pas Peiną, nekreipdamas dėmesio, kad 
jam jau dvidešimt metų. 

- Taip, tėti, - sielvartingu balsu pratarė jis galvodamas, jog, 
Peinai nukreipus į jį savo šaltą vertinantį žvilgsnį, jis išsyk kris 
negyvas, ištiktas širdies priepuolio. Paskui jis prisiminė (berniu- 
ko panika vis stiprėjo), jog jis pavogė iš princo kambario ang- 
lių krepšelį. Jeigu tuo momentu, kai Peina lieps jam viską pa- 
kartoti, jis nenumirs iš baimės, tuomet likusį savo gyvenimą tur- 
būt praleis pačiame giliausiame pilies požemyje, nes jį nuteis už 
vagystę. 

- Nurimk, Deni, nurimk, juk tu gali. Peina - rūstus žmogus, 
bet ir teisingas. Tu nieko gėdingo nepadarei. Tiesiog papasakok 
jam tą patį, ką šnekėjai man. 

- Gerai, --sušnibždėjo Denis. - Ar eisime stačiai dabar? 
Brendonas pakilo nuo sofos ir atsiklaupė ant kelių. 

- Pirmiausia pasimelsime. Klaupkis šalia manes, sūnau. 
Denis parklupo. 

Piteris stojo prieš teismą, buvo pripažintas kaltu dėl 
karaliaus nužudymo ir nuteistas kalėti iki gyvos galvos dviejuo- 
se šaltuose kambarėliuose Adatos bokšto viršūnėje. Visa tai įvy- 
ko tik per tris dienas. Neprireiks daug laiko, kol papasakosiu 
jums, kaip tvirtai užsitrenkė žiaurūs Flego spąstai, paspęsti ber- 
niukui. | 

Peina iš karto dar neliepė nutraukti pasiruošimų karūnaci- 
jai - jis pagalvojo, kad Denis turbūt apsiriko, kad šis nesusipra- 
timas gali būti logiškai paaiškintas. Tačiau į tokį faktą, kad pe- 
lės mirtis buvo tokia panaši į karaliaus mirtį, negalima nekreipti 
dėmesio, o Brendonų šeima nuo senų laikų buvo užsitarnavu- 
si sąžiningų, nekarštakošių žmonių reputaciją. Tačiau kai kurie 
dalykai buvo dar reikšmingesni: jeigu Piterį karūnuos, jo garbės 
neturi temdyti nė viena dėmelė. 

Peina išklausė Denio pasakojimo, o paskui iškvietė Piterį. 
Pamatęs savo poną, Denis išties galėjo numirti iš baimės, tačiau 
jo pasigailėjo ir leido drauge su tėvu išeiti į kitą kambarį. Pei- 
na niūriai paaiškino Piteriui, jog jam iškeltas kaltinimas... esą jis 
kaltinamas tuo, kad galbūt pats suvaidino kažkokį vaidmenį, 
nužudant Rolandą. Andersas nebuvo toks žmogus, kuris gali 
sušvelninti žodžius, kad ir kaip žiauriai jie beskambėtų. 

Piteris apstulbo... buvo priblokštas. Jūs privalote nepamiršti, 
jog jis vis dar stengėsi susitaikyti su mintimi, kad jo tėvo nebėra 
gyvo, kad jis nunuodytas baisiais nuodais, kurie sudegino jį iš 
vidaus. Jūs turite prisiminti, jog jis visą naktį vadovavo paieškai, 
buvo nemigęs ir pervargęs. O visų pirma, jums reikia prisiminti, 
jog nors Piteris buvo aukštas, plačių vyriškų pečių, jis teturėjo 
tik šešiolika metų. Tad galų gale, išgirdęs šitokią naujieną, jis 
padarė visiškai natūralų dalyką, tačiau, žvelgiant šaltu, tiriančiu 
Peinos žvilgsniu, berniukui nieku gyvu nederėjo šitaip elgtis: jis 
pravirko. 

Jeigu Piteris karštai neigtų kaltinimą arba jei išgirdęs šį ab- 
surdišką įtarimą pratrūktų laukiniu juoku, išreiškiančiu visą jo 
nuostabą, nuovargį bei skausmą, viskas tuoj pat ir pasibaigtų. 
Aš esu tikras, jog Flegui tokia galimybė nė galvon neatėjo, nes 
viena iš silpnųjų Flego vietų buvo įprotis spręsti apie žmones 
pagal tai, kas tūnojo juodoje, niūrioje jo paties sieloje. Flegas 
į visus žvelgė įtariai ir buvo tikras, jog kiekvienas turėjo slaptų 
priežasčių savo poelgiams. 

Sudėtingas jo mąstymo būdas priminė veidrodžių kambarį, 
kuriame visi daiktai atsispindi daugybę kartų, kur iškraipomi jų 
dydžiai. 

Peinos minčių eiga visiškai nebuvo susiraizgiusi, priešingai 
- tiesi tiesutėlė. Jam atrodė be galo sunku, beveik neįmanoma 
patikėti tuo, kad Piteris galėjo nunuodyti savo tėvą. Jeigu prin- 
cas įsiustų arba garsiai nusikvatotų, tuomet, ko gero, viskas čia 
ir pasibaigtų, nė nebeprireiktų niekur eiti.bei tyrinėti kažkokią 
dėžutę, ant kurios išgraviruotas vardas, arba paketą ir pincetą, 
kurie neva joje gulėjo. Tačiau ašaros atrodė prastai. Ašaros ta- 
rytum išreiškė kaltę berniuko, ganėtinai suaugusio ir sugeban- 
čio įvykdyti žmogžudystę, bet nepakankamai subrendusio, kad 
nuslėptų savo nusikaltimą. 

Peina nusprendė privaląs tęsti tyrimą. Jam nesinorėjo šito 
daryti, nes buvo būtina pasiimti sargybinius, o tai reiškė, jog 
prasidės klausymasis bei šnabždėjimasis. O jeigu šie migloti įta- 
rimai prasiskverbs pro pilies sienas, pirmosios Piterio valdymo 
savaitės bus aptemdytos. Tačiau paskui jis sumetė, jog ir šių pa- 
sekmių galima išvengti. Jis pasiims ne daugiau kaip pustuzinį 
rūmų sargybinių. Ketvertą paliks saugoti durų. Pabaigus šį kvai- 
lą reikalą, išsiųs juos į pačią nuošaliausią karalystės dalį. Bren- 
donus taip pat reikės išsiųsti, - pagalvojo Peina, - nors ir gaila, 
tačiau liežuviai yra linkę atsipalaiduoti, ypač paveikti alkoholio, 
o senio Brendono pomėgis gurkšnoti džiną - niekam ne pas- 
laptis. 

Taigi Peina paliepė laikinai nutraukti karūnacijai skirtos pa- 
kylos statybą. Jis nė kiek neabejojo, jog daugių daugiausiai po 
pusvalandžio darbus bus galima tęsti, ir suplukę darbininkai 
keikdamiesi stengsis pavyti prarastą laiką. 

Deja... 

Kaip jau žinote, paketas, pincetas ir dėžutė buvo ten. Pite- 
ris prisiekė motinos vardu neturėjęs tokios raižytinės dėžutės; 
tačiau karštas paneigimas dabar atrodė labai kvailai. Peina pin- 
cetu atsargiai pakėlė apsvilusį paketą, žvilgtelėjęs-vidun, pamatė 
tris žalsvo smėlio kruopelytes, tokias mažutes, jog vos galėjai jas 
įžiūrėti. Tačiau Peina, prisimindamas, kas ištiko didįjį karalių 
bei mažą pelytę, padėjo paketą atgal į dėžutę ir užvožė dangtelį. 
Dviem sargybiniams iš keturių, vis dar tebestovėjusių koridoriu- 
je, jis paliepė įeiti į kambarį. Peina nenoriai pripažino, jog rei- 
kalas tampa vis rimtesnis. | 

Dėžutė užvožtu dangteliu, iš po kurio vinguriavo dūmų sro- 
velė, buvo atsargiai pastatyta ant Piterio stalo. Vieną sargybinį 
pasiuntė atvesti žmogaus, kuris apie nuodus išmanė kur kas 

daugiau nei bet kuris kitas karalystės gyventojas. Tasai žmogus, 
be abejonės, buvo Flegas. 

- Aš čia niekuo dėtas, Andersai, - pasakė Piteris. Berniukas 
jau susitvardė, tačiau jo veidas buvo išblyškęs ir nelaimingas, o 
žydros akys taip patamsėjo, jog senas aukščiausiasis teisėjas nie- 
kuomet jų tokių nematė. 2 

- Bet juk dėžutė jūsų? 

- Taip. 

- Kodėl gi neigėte turįs tokią dėžutę? 

- Užmiršau. Nemačiau jos jau vienuolika metų, o gal ir dau- 
giau. Ją man padovanojo motina. | 

- Ir kas gi jai nutiko? 

“Jis daugiau nebesikreipia į mane “jūsų didenybe", - pašiur- 
pęs pagalvojo Piteris. - Jis apskritai neišreiškia nė menkiausios 
pagarbos mano atžvilgiu. Nejaugi visa tai iš tiesų vyksta? Tėvas 
nunuodytas? Tomas sunkiai serga? Peina stovi čia ir iš paskuti- 
niųjų stengiasi apkaltinti mane žmogžudyste? O mano dėžutė - 
iš kur, o dievai, jinai atsirado ir kas padėjo ją slaptavietėn už 
knygų?" 

„Aš ją pamečiau, - lėtai pasakė Piteris. - Andersai, nejaugi jūs 
tikite, kad aš nužudžiau savo tėvą? 

“Netikėjau, bet dabar abejoju", - pagalvojo Andersas Peina. 

- Aš jį labai mylėjau, - pasakė Piteris. 

“Aš visuomet taip manydavau... tačiau dabar taip pat abejo- 
jų", - pagalvojo Andersas. Peina. 

Flegas įpuolė į kambarį ir, nė nežvilgtelėjęs Peinos pusėn, iš- 
syk apipylė klausimais tylų, siaubo apimtą, įžeistą princą: “Ar 
surasti kokie nors nunuodijimo ar nuodų pėdsakai?" “Ar aptikti 
kokio nors sąmokslo pėdsakai?" Jis pats laikąsis nuomonės, jog 
nusikaltimą galėjo įvykdyti vienui vienas žmogus, tačiau visiškas 
beprotis. Esą ištisą rytmetį jis praleidęs priešais savąjį kristalą, 
bet šis atkakliai liko tamsus. Nors, beje, tai nesvarbu, jis suge- 
bąs ne tik mėtyti kaulelius arba spoksoti į kristalus. Jis reikalau- 
jąs veiksmų, o ne kerų. Viskas, ką tik įsakys princas, bet kuris 
tamsus užkaboris bus išnaršytas... 

- Mes ne tam jus čionai iškvietėme, kad klausytume šių tauš- 
kalų, primenančių jūsų papūgą, kai abi galvos šneka vienu me- 
tu, - šaltai pratarė Peina. Jis nemėgo Flego. Peinos manymu, po 
Rolando mirties burtininkas neteko viso savo įtakingumo ruū- 

muose. Gal jis ir gali nustatyti, kokios čia grėsmingos žalsvos 
kruopelės šiame pakete, tačiau tuo jo naudingumas ir baigiasi. 

“Po karūnacijos Piteris neturės su šiuo tipu nieko bendro", 
- pagalvojo Peina, ir pats suglumo, nes susigriebė, kad Piterio 
šansai tapti karaliumi nuolatos mažėja. 

- Taip, - pasakė Flegas, - aš manau, kad ne dėl to, - jis žvilg- 
telėjo į Piterį ir paklausė: - Kam mane kvietėte, mano karaliau? 

- Nevadinkite jo šitaip, - pratrūko Peina, didžiai susierzinęs 
prieš savo paties valią. Flegas pamatė rūstų Peinos veidą ir, nors 
stengėsi nutaisyti susirūpinimo išraišką, suprato, ką tai reiškia, : 
ir pajuto pasitenkinimą. Abejonės kirminėlis įsiskverbė paso 
ledinėn aukščiausiojo teisėjo širdin. Gerai. 

Perbalęs Piteris nusigrįžo nuo jų abiejų ir pro langą pažvel- 
gė į miestą, vėl stengdamasis susitvardyti. Jo pirštai buvo stip-- 
riai suspausti, net kauliukai pabalę. Dabar jis atrodė kur kas 
vyresnis už šešiolikmetį. 

- Ar matote ant stalo stovinčią dėžutę? - paklausė Peina. 

- Taip, pone aukščiausiasis teisėjau, - tvirtu bespalviu balsu 
atsakė Flegas. 

- Joje yra paketas; sprendžiant pagal išorinius požymius, pa- 
ketas pamažu anglėja. Pakete guli kruopelės, panašios į smilte- 
les. Aš norėčiau, kad jūs jas apžiūrėtumėte ir nuspręstumėte, ar 
galite man pasakyti, kas tai yra. Aš primygtinai reikalauju, kad 
jų neliestumėte, nes manau, kad šioji medžiaga galėjo būti ka- 
raliaus Rolando mirties priežastimi. 

Flegas leido sau išreikšti šiokį tokį susijaudinimą. Tiesą sa- 
kant, jis jautėsi savo stichijoje. Vaidmens atlikimas visuomet 
keldavo jam pasitenkinimą. Jam patiko vaidinti. Jis pincetu paė- 
mė paketą ir žvilgtelėjo vidun. Burtininko žvilgsnis surimtėjo. 

- Man reikia gabalėlio obsidiano, - pasakė jis. - Tuojau pat. 

- Mano stale yra gabalėlis, - niūriai pasakė Piteris, išimdamas 
jį. Jis buvo mažesnis nei Flego turėtasis, tačiau ganėtinai storas. 
Piteris padavė akmenį vienam sargybiniui, o šis - Flegui. Burti- 
ninkas pakėlė jį prieš šviesą, šiek tiek susiraukė... tačiau jo vi- 
duje mažas Žmogutis šokinėjo aukštyn žemyn, bėgiojo ratu, ver- 
tėsi kūlio. Obsidianas labai priminė jo turėtąjį, tačiau viena pu- 
sė buvo išdužusi ir dantyta. Aha, dievai šypsosi jam! Iš tiesų šyp- 
sosi! 

- Aš netyčia išmečiau jį, prieš metus ar prieš dvejus, - pasa- 
kė Piteris, pastebėjęs Flego susidomėjimą. Jis nesuprato (kaip 
ir Peina, bent jau pirmosiomis akimirkomis), kad aplink save 
kylančią sieną sustiprino dar viena plytų eile. - Ta pusė, kurią 
jūs laikote, nukrito ant kilimo, sušvelninusio smūgį. Kita pusė 
atsitrenkė į akmenines grindis ir suskilo į šimtą gabalėlių. Ob- 
sidianas labai kietas, bet trapus. 

- Tikrai, pone? - niūriai pasakė Flegas. - Aš niekad nemačiau 
tokio akmens, nors, žinoma, esu apie jį girdėjęs. 

Jis padėjo obsidianą ant Piterio stalo, apvertė ties juo paketą 
ir išbėrė ant akmens tris smilteles. Po akimirksnio nuo obsidia- 
no paviršiaus ėmė kilti plonos dūmų srovelės. Visi pamatė, kaip 
kiekviena smiltelė pamažu sminga į įdubimą, jos pačios išdegin- 
tą pačiame kiečiausiame delainiečių žinomame akmenyje. Sar- 
gybiniai, išvydę šį reginį, ėmė nerimastingai šurmųliuoti. 

- Tylos! - staigiai atsigręžęs į juos užriaumojo Peina. -Sargy- 
biniai, iš siaubo pabalusiais bei ištįsusiais veidais, nutilo. Jiems 
viskas čia vis labiau ir labiau priminė kerus. 

- Viliuosi žinąs, kokios čia smiltelės ir kaip patvirtinti mano 
spėjimą, - išstenėjo Flegas. - Bet jeigu aš teisus, bandymas turi 
būti įvykdytas kiek galima greičiau. 

- Kodėl? - griežtai paklausė Peina. 

- Manau, jog čia yra “drakono smėlio" dalelės, - pasakė Fle- 
gas. - Kažkada aš turėjau nedidelį jo kiekį, bet, deja, man dar 
nespėjus atidžiai jo ištyrinėti, smėlis dingo. Galimas daiktas, jog 
jis buvo pavogtas. 

Flegas pastebėjo, kaip po šių žodžių blykstelėjo į Piterį nuk- 
reiptas Peinos žvilgsnis. 

- Nuo to laiko, kai jis dingo, aš nerimavau, - tęsė Flegas, - 
nes “drakono smėlis" - viena iš pavojingiausių medžiagų pasau- 
lyje. Aš neturėjau galimybės ištirti jo savybių ir daug kuo abe- 
jojau, bet dabar matau, jog daugelis mano girdėtų faktų pasit- 
virtina čia. - Flegas parodė į obsidianą. Duobelės, kuriose gulė- 
jo trys žalsvo smėlio smiltelės, pasidarė jau colio gilumo - iš 
kiekvienos vinguriavo dūmelis tarsi nuo mažyčio stovyklautojų 
laužo. Flegas pastebėjo, jog kiekviena kruopelė jau išgraužė 
pusę akmens storio. 

- Šios trys smiltelės greitai skverbiasi pro patį kiečiausią 
mums žinomą akmenį, - pasakė jis. - Manoma, esą “drakono 
smėlis" toks aitrus, jog pragraužia bet kurią kietą medžiagą - bet 
kurią. Ir tuo pat metu jis išskiria milžinišką šilumos kiekį. Ei, 
sargybini! - Flegas parodė į vieną rūmų sargybinį. Tas žengtelėjo 
į priekį, aiškiai nejausdamas jokio malonumo, kad burtininkas 
pasirinko jį. 

- Paliesk akmens šoną, - pasakė Flegas, o kai sargybinis bai- 
mingai palinko prie obsidiano, staigiai pridūrė: - Tiktai šoną! 
Nesiliesk arti įdubimų! 

Sargybinis prisilietė, atitraukė šnypščiančią ranką ir susibru- 
ko pirštus į burną, tačiau Peina dar spėjo pamatyti iškylančias 
pūsles. 

- Girdėjau, jog obsidianas labai prastai praleidžia šilumą, - 
pasakė Flegas, - tačiau šis gabalas įkaito tartum krosnis... ir tik 


69 


nuo trijų smiltelių, kurios sutilptų ant jūsų nago galelio, ir dar 
liktų vietos! Palieskite princo stalą, pone aukščiausiasis teisėjau. 

Peina pakluso. Jis pasijuto priblokštas ir apstulbęs, kai ranka 
pajautė šilumą. Netrukus tvirta mediena ims rusenti ir smilkti. 

- Todėl mes privalome veikti kuo skubiau, - pasakė Flegas. 
- Greitai užsiliepsnos stalas. Jeigu mes įkvėpsime šių dūmų, - 
mano girdėti pasakojimai visuomet pasitvirtina, - mes numirsi- 
me po keleto dienų. Tačiau, kad būtume visiškai tikri, reikia at- 
likti dar vieną bandymą... 

„Sargybiniai dar labiau sunerimo. 

- Gerai, - pasakė Peina. - Kokį bandymą? Pasiskubinkite! - Da- 
bar jis nekentė Flego labiau nei kada nors anksčiau, ir jei jis ka- 
da nors jautė, kad šio žmogaus negalima neįvertinti, tai dabar 
jis jautė tą patį dvigubai stipriau. Prieš penketą minučių jis ma- 
nė Flegą visiškai praradus įtakingumą karaliaus rūmuose. O da- 
bar atrodė, kad jų gyvybės ir Peinos byla prieš Piterį visiškai 
priklauso nuo jo. 

- Prašyčiau pripilti kibirą vandens, - pasakė Flegas gerokai 
skubiau nei paprastai. Tamsios jo akys žybčiojo. Sargybiniai ir. 
Peina it pasmerktieji žvelgė į mažas tamsias skylutes obsidiane, 
į plonytes dūmų sroveles, spoksojo tarytum užhipnotizuoti 
paukščiai, negalintys atitraukti akių nuo besiraitančių pitonų 
jauniklių. Kokio gylio duobelės jau pragraužtos akmenyje? Koks 
atstumas liko iki medienos? Neįmanoma nustatyti. Netgi Piteris 
žiūrėjo tenai, nors jo veide vis dar atsispindėjo nuovargis, liū- 
desys bei sumišimas. 

- Vandens iš princo siurblio! - riktelėjo Flegas vienam sargy- 
biniui. - Mums reikia kibiro vandens, gilaus samčio arba puodo. 
Tuojau pat! Vikriau! ||| 

Sargybinis žvilgtelėjo į Peiną. 

- Vykdykite, - ištarė Peina stengdamasis, kad jo balse ne- 
pasigirstų baimė; tačiau Flegas žinojo - Peina įbaugintas.- 

Sargybinis išėjo: Po keleto sekundžių jie išgirdo jį pumpuo- 
jant vandenį liokajaus spintoje surastan kibiran. 

Flegas vėl prabilo: | 

- Aš noriu pamirkyti kibire pirštą ir įlašinti vandens į vieną 
kurią angelę. Mes atidžiai stebėsime bandymą, pone aukščiau- 
siasis teisėjau. Mes turime įžvelgti, ar vanduo angelėje akimirks- 
niui pažaliuos. Šitas požymis yra patikimas. 

- O paskui? - nekantriai paklausė Peina. 

Sugrįžo sargybinis. Flegas paėmė iš jo kibirą ir pastatė ant 
stalo. 

- Paskui aš labai atsargiai įvarvinsiu keletą lašų į kitas dvi an- 
geles, - pasakė Flegas. Jis kalbėjo ramiai, tačiau paprastai išblyš- 
kę jo skruostai nusidažė raudoniu. - Aišku, “drakono smėlio" 
vanduo nesustabdys, tačiau sulėtins jo poveikį. - Tokie bandy- 

mai šiek tiek apsunkino visą reikalą, bet Flegas troško juos pa- 
gąsdinti. 

- O kodėl mums visko paprasčiausiai neužliejus vandeniu? - 
nesusilaikė vienas sargybinis. 

Peina dėbtelėjo į jį kraupiu žvilgsniu, tačiau Flegas, mirky- 
damas kibire rausvą savo pirštą, ramiai atsakė į klausimą: 

- Ar tik nenori, kad šios smiltelės iš akmens išplauktų kur 
nors ant stalo? - beveik linksmai pasiteiravo jis. - Galėsime pa- 
likti tave čionai gesinti ugnies, kai vanduo išgaruos! 

Sargybinis daugiau nebeištarė nė žodžio. Flegas ištraukė iš 
kibiro šlapią pirštą. 

- Vanduo jau šiltas, - pranešė jis Peinai, - tiesiog nuo to, kad 
stovi ant stalo. | 

Burtininkas atsargiai priartino pirštą su pakibusiu vandens 
lašu prie vienos angelės. 

- Atidžiai stebėkite! - griežtai pasakė Flegas, ir Piteriui tuo 
momentu jis pasirodė besąs pigus fokusininkas, ketinantis vir- 
tuoziškai apdumti akis. Tačiau Peina palinko artyn. Sargybiniai 
irgi ištempė kaklus. Lašelis kybojo ant Flego piršto, ir vieną aki- 
mirką jame atsispindėjo visas, tik miniatiūrinis, Piterio kamba- 
rys. Lašelis kabėjo... tįso... ir nukrito į angelę. 

Pasigirdo šnypštimas, tarsi sviestas būtų nukritęs ant įkaitu- 
sios keptuvės. Iš angelės šoktelėjo plonų garų srovė... bet prieš 
tai Peina pamatė katės akių spalvos žalią blykstelėjimą. Tą aki- 
mirksnį išsisprendė Piterio likimas. 

- “Drakono smėlis", prisiekiu dievais! - kimiai sušnibždėjo 
Flegas. - Nieku gyvu neįkvėpkite šių garų! 

Peinos narsumas, kaip ir jo reputacija, nekėlė jokių abejo- 
nių, bet dabar jam buvo baisu. Šis vienintelis žalias blykstelėji- 
mas jam dvelkė kažkokia grėsme. 

- Išimkite iš ten kitas dvi, - džeržgiančiu balsu ištarė jis. - 
Greičiau! 

- Aš jau sakiau, - ramiai atsakė Flegas, vėl mirkydamas pirš- 
tą ir apžiūrinėdamas obsidianą. - Jų negalima iš ten išimti. Nors, 
anot padavimo, vienas būdas yra, bet tiktai vienas. Jums jisai 
nepatiks. Ir visgi mes galime jas sutūrėti, o paskui atsikratyti jo- 
mis. Man taip atrodo. 

Jis atsargiai įvarvino po lašelį į kitas dvi angas, ir kiekvieną- 
syk žybtelėdavo tamsiai žalias blyksnis ir pakildavo garai. 

- Manau, jog kol kas esame saugūs, - pasakė Flegas. Kažku- 
ris sargybinis lengviau atsikvėpė trūkčiojančiu atodūsiu. - Atneš- 
kite man pirštines... arba susukto audeklo... ką nors, kuo galė- 
čiau paimti šį akmenį. Jis velniškai karštas, o šie lašeliai tuojau 
pat virdami išgaruos. 

Iš liokajaus kambarėlio kaipmat buvo atneštos dvi pagalvė- 
lės. Flegas jomis atsargiai pakėlė obsidianą, iš paskutiniųjų 


91 


stengdamasis nepasilenkti, o paskui nuleido akmenį kibiran; vi- 
si pamatė, kad vanduo sekundei nusidažė žalia spalva. 

- O dabar, - susijaudinęs pasakė Flegas, - viskas gerai. Vienas 
iš šių sargybinių turi išnešti kibirą iš pilies ir nugabenti prie 
siurblio šalia Didžiojo Sėnojo Medžio miesto centre. Ten reikia 
parengti didžiulį vandens rezervuarą ir įmesti į jį kibirą. Rezer- 
vuarą būtina nugabenti į Johano ežero vidurį ir nuskandinti. 
“Drakono smėlis" gali įkaitinti ežerą tik per šimtą tūkstančių 
metų, tačiau tuo tegu rūpinasi žmonės; kurie atsiras tais laikais 
„jei tik atsiras. | . | | 

Peina mažumėlę padelsė, kramtydamas lūpą bei demonst- 
ruodamas jam nebūdingą neryžtingumą, o paskui pasakė: - Tu, 
tu ir tu. Vykdykite, ką jis paliepė. 

Kibirą išnešė. Sargybiniai tempė jį it besirengiančią sprogti 
bombą. Flegas linksminosi kaip dera, nes (kaip Piteris jau įta- 
rė) visi šie bandymai tebuvo burtininko surengtas spektaklis. Į 
angeles patekusių vandens lašelių nepakako, norint sustabdy- 
ti ardomąjį smėlio poveikį - bent jau ilgesniam laikui, - tačiau 
jis žinojo, kad kibiras vandens gerokai sulėtins šį procesą. Netgi 
mažesnio vandens kiekio būtų užteke didesniam smiltelių skai- 
Čiui... pavyzdžiui, taurės vyno. Tačiau lai jie tiki tuo, ką pama- 
tė: nuo to tik padidės jų įsiūtis, kurį kiek vėliau išlies ant Pi- 
terio. 

Kai sargybiniai išėjo, Peina kreipėsi į Flegą: 

- Jūs sakėte, kad yra tik vienas būdas nukenksminti “drako- 
no smėlį". 

- Taip, padavimas byloja, kad smėliui patekus gyvo padaro 
vidun, šis ims degti, kęsdamas baisias kančias, ir galiausiai nu- 
mirs... o ištikus mirčiai - “drakono smėlio" galia miršta drauge. 
Aš ketinau patikrinti šį pasakojimą, bet nespėjau, nes bandymui 
numatytasis padaras dingo. | 

Peina žiūrėjo į Flegą. Teisėjo lūpos pabalo. 

- Ir kokį gi gyvą padarą jūs ketinote panaudoti šios prakeik- 
tosios medžiagos išbandymui, burtininke? 

Flėgas pažvelgė į Peiną švelniu, nekaltu žvilgsniu. 

- Na, žinoma, pelę, ponas aukščiausiasis teisėjau. 


Al 


Tą pačią dieną trečią valandą po vidurdienio karališkajame 
Delaino teisme Adatos bokšto žemutinėje salėje, jau daugelį 
metų vadinamoje “Peinos teismu", įvyko neįprastas posėdis. 

Posėdis - man nepatinka šis žodis. Jis pernelyg banalus ir ne- 
reikšmingas, kad galėtų būti siejamas su šitokiu ypač svarbiu tą- 
dien paskelbtu sprendimų. Aš negaliu jo pavadinti nei svarsty- 

mu, nei teismu, nes tas susirinkimas neturėjo jokios teisinės 
reikšmės, tačiau jis buvo labai svarbus, ir manau, kad jūs man 
pritarsite. 

Salėje galėjo sutilpti penki šimtai žmonių, bet tą dieną ten 
susirinko tik septyni. Šešetas susispietė į krūvą, tarsi įuos trik- 
dytų, jog tokioje erdvioje patalpoje jų tėra tiek mažai: Ant vie- 
nos apskritos sienos kabojo Delaino karaliaus herbas - vienara- 
gis, persmeigęs drakoną, - ir Piteris susigriebė, jog jo žvilgsnis 
be paliovos krypsta į šį herbą. Be Piterio, čia.buvo ir Peina, taip 
pat ir Flegas (bet burtininkas, aišku, sėdėjo šiek tiek atokiau 
nuo kitų), ir keturi didieji karalystės teisėjai. Iš viso Delainas tu- 
rėjo dešimt didžiųjų teisėjų, tačiau likusieji šeši buvo išvykę į 
įvairias tolimiausias karalystės provincijas, kur vykdė teismo 
procesus. Peina nusprendė negalįs jų laukti. Jis žinojo privaląs 
veikti greitai ir ryžtingai, nes kitaip karalystė gali paplūsti krau- 
ju. Peina žinojo, tačiau jautė kartėlį, pagalvojęs apie tai, kad, 
norint išvengti kraujo praliejimo, jam prireiks šio ramaus jau- 
no žŽmogžudžio pagalbos. 

Andersas Peina širdies gilumoje jau nusprendė, jog Piteris 
buvo žmogžudys. Ir ne dėžutė, ne žaliasis smėlis ir net ne su- 
degusi pelė privertė jį apsispręsti. Jį įtikino Piterio ašaros. Na, 
o tuo tarpu Piteris dabar neatrodė nei kaltas, nei silpnas. Vai- 
kinas buvo išblyškęs, bet ramus, visiškai susitvardęs. 

Peina kostelėjo. Garsas dusliai nuaidėjo tarp nedraugiškų 
akmeninių teismo salės sienų. Peina palietė ranka kaktą ir ne- 
nustebo, apčiuopęs šalto prakaito lašus. Jis klausėsi parodymų, 
spręsdamas šimtus stambių ir niūrių bylų: jis pasiuntė į ešafo- 
tą daugiau žmonių, nei įstengė prisiminti. Tačiau jis niekados 
nepagalvojo, jog jam teks dalyvauti tokiame “posėdyje", kai tei- 
siamas princas, kuris kaltinamas karūnuotojo savo tėvo nužu- 
dymu... ir tikriausiai toks teismas įvyks, jei šią dieną reikalai 
klostysis taip, kaip jis tikėjosi. Tad nieko stebėtino, kad jį išpylė 
prakaitas, ir dar šaltas prakaitas. 

Tiesiog posėdis. Čia nėra nieko įstatymiško, nieko oficialaus, 
čia nebus šnekama visos karalystės vardu. Tačiau nė vienas iš jų 
- nei Peina, nei Flegas, nei didieji teisėjai, nei pats Piteris - ne- 
buvo kvailiai. Šis posėdis - tai tikrų tikriausias teismas. Čia veikė 
valdžia. Sudegusioji pelė išjudino didžiulę įvykių grandinę. Šioji 
grandinė čia dar gali būti apgręžta, kaip didžiulę upę prie pat 
šaltinio dar galima pakreipti, kol ji ssuvena maža srovele, o jei 
ne, ji nuliūliuos pirmyn, pakeliui kaupdama jėgas, ir jokia pa- 
saulio galybė nebejįstengs jai pasipriešinti arba nukreipti at- 
galios. 

“Tiesiog posėdis", - pagalvojo Andersas Peina ir vėl nusib- 
raukė nuo kaktos prakaitą. | 

Flegas atidžiai stebėjo įvykius. Jis, kaip ir Peina, žinojo, kad 
viskas bus nuspręsta čia, šioje salėje, ir jautėsi patenkintas. 

Piterio galva buvo pakelta, žvilgsnis tvirtas. Jis akimis susiti- 

ko su visais iš eilės šio neoficialaus teismo nariais. 
„ Į visus septynis dalyvius niūriai žvelgė akmeninės sienos. 
Žiūrovų suolai stovėjo tušti, tačiau Peinai atrodė, kad jis jaučia 
sunkius vaiduokliškus žvilgsnius, reikalaujančius teisingumo, 
sprendžiant šią siaubingą bylą. 

- Milorde, - pagaliau pratarė Peina, - saulė prieš trejetą valan- 
dų padarė jus karaliumi. 

Piteris nustebęs pažvelgė į Peiną, tačiau nutylėjo. 

- Taip, - tęsė Peina, tarytum Piteris būtų kažką pasakęs. Di- 
dieji teisėjai linkčiojo be galo iškilmingais veidais. - Karūnacija 
neįvyko, tačiau karūnacija - tik visuomeninis įvykis. Kad ir ko- 
kia iškilminga, ji tėra tik vaidinimas, bet ne esmė. Karalių pada- 
ro karaliumi Dievas, įstatymas ir saulė, o ne karūnacija. Ir šią 
pat minutę jūs esate karalius bei turite įstatymišką teisę įsaki- 
nėti man, visiems čia esantiems, visai karalystei. Todėl mums iš- 
kyla kebli dilema. Ar jūs suprantate, apie ką aš kalbų? 

- Taip, - niūriai atsakė Piteris. - Savo karalių jūs laikote Ž ŽmMOg- 
žudžiu. 

Peiną toks tiesmukiškumas šiek tiek nustebino, bet visai ne- 
nuliūdino. Piteris visuomet buvo tiesus vaikinas; tik apmaudu, 
kad po išoriniu tiesumu slypėjo išskaičiavimas, tačiau galbūt 
kvailas berniokiškas tiesmukiškumas paspartins įvykius. 

- Mūsų nuomonė, milorde, neturi reikšmės. Kaltė arba ne- 
kaltumas - štai ką privalo nustatyti teismas; mane visuomet ši- 
taip mokė, ir aš nuoširdžiai tuo tikiu. Čia yra tik viena išimtis. 
Karaliai viršesni už įstatymą. Ar suprantate? 

- Taip. 

- Bet... - Peina iškėlė pirštą. - Tačiau šis nusikaltimas įvykdy- 
tas jums dar netapus karaliumi. Kiek aš žinau, tokia kraupi si- 
tuacija dar niekad nebuvo sprendžiama Delaino teismuose. Pa- 
sekmės gali būti siaubingos. Anarchija, chaosas, pilietinis karas. 
Norint jų išvengti, milorde, mums reikalinga jūsų pagalba. 

Piteris niauriai pažvelgė į jį. 

- Aš pagelbėsiu, jei įstengsiu, - pasakė jis. 

“Aš manau - aš maldauju, - kad tu turėtum sutikti sa manuo- 
ju pasiūlymu", - pagalvojo Peina. Jis pastebėjo, jog jo kakta vėl 
išrasojo, bet šįsyk jis nesišluostė prakaito. Piteris dar tik berniu- 
kas, bet jis nuovokus berniukas ir gali palaikyti šį gestą silpnu- 
mo požymiu. “Tu pasakysi, jog sutinki karalystės labui, tačiau 
jaunuolis, kuriam užteko beprotiškos, baisios drąsos nužudyti 
savo tėvą, manau, turėjo tikėti išsisuksiąs. Tu tikiesi, jog mes 

norime padėti viską nuslėpti, bet, deja, milorde, jūs labai klys- 
tate". 

Flegas, bemaž perskaitęs šias mintis, prisidengė ranka veidą, 
slėpdamas šypseną. Peina nekentė burtininko, tačiau, nė pats 
to nenumanydamas, tapo pirmuoju jo pagalbininkų. 

- Aš noriu, kad karūną jūs atidėtumėte į šalį, - pasakė Peina. 

Piteris nustebęs niūriai pažvelgė į jį. 

- Atsisakyti sosto? - paklausė jis. - Aš... aš nežinau, pone aukš- 
Čiausiasis teisėjau. Prieš atsakydamas “taip" arba “ne" aš priva- 
lau pagalvoti. Toks mėginimas padėti karalystei gali padaryti.jai 
žalos - panašiai kaip gydytojas, duodamas pernelyg daug vais- 
tų, gali numarinti ligonį. 

“Berniokas protingas“, - vienu metu pagalvojo Flegas ir 
Peina. 

- Jūs neteisingai mane supratote. Aš neprašau atsisakyti sos- 
to, o tik atidėti karūnavimą, kol ši byla bus išspręsta. Jeigu jus 
pripažins nekaltu dėl jūsų tėvo mirties... 

- Taip ir bus, - pertraukė jį Piteris. - Jeigu tėvas būtų valdęs 
tol, kol aš tapčiau bedančiu senuku, aš jausčiausi tik laimingas. 
Aš geidžiau vien tik jam tarnauti, palaikyti jį ir mylėti jį visais sa- 
vo darbais. 

-- Tačiau jūsų tėvo nebėra gyvo, o jūs esate čia, jūs kaltina- 
mas pasitelkus įrodymus. 

Piteris linktelėjo. 

- Jeigu būsite pripažintas nekaltu, atgausite karūną. O jeigu 
būsite pripažintas esąs kaltas... 

Po šių žodžių didieji teisėjai neramiai susižvalgė, tačiau Pei- 
na nė nemirktelėjo. 

- Jeigu jus pripažins kaltų, tuomet keliausite Adatos bokšto 
viršūnėn, ir ten praleisite visą savo likusį gyvenimą. Nė vienas 
karališkosios šeimos narys negali būti baudžiamas mirties baus- 
me. Sis įstatymas yra jau tūkstančio metų senumo. 

- O karaliumi taps Tomas? - susimąstęs paklausė Piteris. Fle- 
gas šiek tiek įsitempė. 

- Taip. 

Piteris suraukęs antakius susimąstė. Jis atrodė be galo pavar- 
gęs, tačiau neparodė nė lašo sumišimo ar baimės, ir Flegas pa- 
juto širdyje kirbantį nerimą. 

- O jeigu aš nesutiksiu? 

- Jei nesutiksite, tuomet, nekreipiant dėmesio į visus neatsa- 
kytus baisius kaltinimus, jūs tapsite karaliumi. Daugelis jūsų pa- 
valdinių - galima numanyti, jog didžioji jų dauguma - manys 
sostan atsisėdus jaunuolį, kuris, siekdamas valdžios, nužudė sa- 
vo paties tėvą. Mano manymu, gan greitai kils maištai ir pilie- 
tinis karas. Na, o pats aš palikčiau savo postą ir išvykčiau į va- 
karus. Esu per senas pradėti gyvenimą iš naujo, tačiau tektų pa- 

mėginti. Mano gyvenimas paaukotas įstatymui, todėl negalėčiau 
tarnauti karaliui, nepanorėjusiam atsiklaupti prieš įstatymą, sp- 
rendžiant tokią bylą. 

Salėje įsivyravo tyla, kuri atrodė labai ilga. Piteris sėdėjo nu- 
lenkęs galvą, delnu prisidengęs akis. Visi kiti stebėjo jį ir laukė. 
Dabar netgi Flegas pajuto ant kaktos atsiradusius prakaito laše- 
lius. 

Pagaliau Piteris pakėlė galvą ir patraukė nuo akių rankas. 

- Labai gerai, - pasakė jis. - Štai mano karališkasis sprendi- 
mas. Aš atidėsiu karūną, kol bus įrodytas mano nekaltumas dėl 
tėvo nužudymo. Kol Delaine nėra teisėto karaliaus, jūs, Peina, 
būsite kancleriu. Aš norėčiau, kad teismas įvyktų kuo greičiau 
- jei įmanoma, netgi rytoj. Aš paklusiu teismo sprendimui. Ta- 
čiau mane teisite ne jūs. 

Jie sumirkčiojo ir nejučia pasitempė, stebėdami šį valdingu- 
mo pasireiškimą, tačiau Jozefas iš karališkųjų arklidžių nebūtų 
dėl to nustebęs; šią gaidelę berniuko balse jis girdėjo dar tuo- 
met, kai Piteris tebebuvo vaikas. 

- Teismui vadovaus vienas iš keturių likusiųjų teisėjų, - tęsė 
Piteris. - Manęs negali teisti žmogus, vietoj manęs esantis val- 
džioje... žmogus, kurio išorė bei elgesys byloja širdies gilumo- 
je jį esant tikrą, jog šį baisų nusikaltimą įvykdžiau aš. 

Peina pajuto, jog rausta. 

- Vienas iš ketverto, - pakartojo Piteris, atsigrįžęs į didžiuo- 
sius teisėjus. - Įdėkite puodelin keturis akmenėlius, tris juodus 
ir vieną baltą. Tas, kuris ištrauks baltąjį, pirmininkaus teisme. 
Jūs sutinkate? 

- Taip, milorde, - lėtai ištarė Peina, nekęsdamas savęs už tą 
raudonį, kuris vis dar neišnyko nuo jo skruostų. 

Flegas vėl kilstelėjo ranką, dengdamas šypseną. “Ir šis spren- 
dimas, mažasis pasmerktasis milorde, bus vienintelis, kurį ištar- 
si kaip Delaino karalius“, - pagalvojo jis. 

Trečią valandą prasidėjęs posėdis baigėsi po ketvirčio valan- 
dos. Senatai bei parlamentai ištisas dienas bei mėnesius laužo 
ietis, spręsdami vienui vieną klausimą - ir dažniausiai po dau- 
gybės ilgų šnekų problema lieka neišspręsta. Tačiau iš tiesų 
reikšmingi sprendimai paprastai padaromi greitai. O po trijų 
valandų, jau pradėjus temti, vienas įvykis privertė Piterį suvokti, 
jog jis bus pripažintas įvykdęs šį siaubingą nusikaltimą, kad ir 
kokia absurdiška ši mintis beatrodytų. 

Tylūs susiraukę sargybiniai palydėjo princą į jo kambarius. 
Maistą, kaip pasakė Peina, jam atneš čionai. 

Vakarienę atnešė kresnas kareivis šeriuotu veidu. Jis laikė 
padėklą, ant kurio stovėjo pieno stiklinė ir didžiulis garuojan- 
čio karšto patiekalo dubuo. Sargybiniui įėjus, Piteris atsistojo ir 
jau siekė padėklo. 

- Luktelėkite, milorde, - pasakė sargybinis aiškiai pašaipiu 
balsu. - Man rodos, čia stinga prieskonių. - Taip taręs, jis spjo- 
vė į dubenį. Paskui nusišiepė, parodydamas kreivus, panašius 
į retą tvorą dantis, ir ištiesė padėklą. - Štai. 

Piteris nė nekrustelėjo jo pasiimti. Jis buvo neįtikėtinai aps- 
tulbes. 

- Kodėl tu taip padarei? Kodėl spjovei į mano maistą? 

- Argi sūnus, nužudęs savo tėvą, nusipelno ko nors geresnio, 
milorde? 

- Ne. Bet tas, kuris dar nestojo prieš teismą už nusikaltimą, 
nusipelno, - . pasakė Piteris. - Pasiimk visa tai ir atnešk man mais- 
to. Privalai atnešti per penkiolika minučių, kitaip teks nakvoti 
belangėje po Flego apartamentais. 

Akimirksniui šlykšti sargybinio pašaipa dingo, tačiau netru- 
kus vėl atsirado. 

- Aš taip nemanau, - pasakė jis ir palenkė padėklą. Iš pradžių 
tik truputėlį, paskui vis daugiau ir daugiau. Stiklinė ir dubenė- 
lis nukrito ant akmeninių grindų. Tirštas maistas nusidriekė il- 
gomis srovelėmis. 

- Išlaižyk, - pasakė sargybinis. - Išlaižyk kaip šuo, juk tu ir esi 
šuo. - Jis nusigręžė, ketindamas išeiti. Piteris staiga įtūžo, puolė 
prie jo ir skėlė antausį. Pliaukštelėjimas nuskambėjo kambary- 
je kaip pistoleto šūvis. 

Sargybinis užriaumojo iš pykčio ir išsitraukė kalaviją. 

Piteris, nelinksmai šypsodamasis, pakėlė smakrą ir apnuogi- 
no kaklą. 

- Pirmyn, - pasakė jis. - Žmogus, galintis spjauti kito žmo- 
gaus lėkštėn, tikriausiai kaip tik ir yra tasai, kuris sugeba pers- 
meigti gerklę beginkliui. Pirmyn. Manau, jog ir kiaulės vykdo 
Dievo valią. Didi mano gėda ir manasis skausmas. Ir jei Dievas 
nori, kad aš gyvenčiau, aš privalau gyventi, bet jeigu Viešpats 
nori mano mirties ir siunčia tokią kiaulę kaip tu manęs nužu- 
dyti, ką gi, gerai. 

. Sargybinio pyktį pakeitė sumišimas. Po akimirksnio jis įsiki- 
šo kalaviją dėklan. 

- Netepsiu savo ašmenų, - ištarė jis, bet jo žodžiai skambė- 
jo netvirtai, ir jis negalėjo žiūrėti Piteriui į akis. 

- Atnešk šviežio maisto ir gėrimo, - ramiai pasakė Piteris. - Aš 
nežinau, kareivi, su kuo tu šnekėjai, ir man nesvarbu. Aš neži- 
nau, kodėl tu taip trokšti apkaltinti mane nužudžius savo tėvą, 
kai dar neištirti įrodymai, bet ir šis dalykas man nerūpi. Tačiau 
tu atneši man šviežio maisto bei gėrimo ir dar servetėlę; privalai 

sugrįžti anksčiau, nei rodyklė pasieks pusę septynių, o jei ne, 
aš iškviesiu Peiną, ir tu nakvosi po Flego kambariais. Mano kal- 
tė neįrodyta, Peina tebėra mano pavaldinys, ir aš prisiekiu, jog 
sakau tiesą. 

Jam bešnekant, sargybinis vis labiau blyško, nes matė, jog Pi- 
teris nemeluoja. Tačiau tai buvo ne vienintelė jo išblyškimo 
priežastis. Kai jo draugužiai sakė, jog princas sučiuptas, remian- 
tis daiktiniais įrodymais, jis jais patikėjo - jis norėjo tikėti, - ta- 
čiau dabar jis abejojo. Nei Piterio išorė, nei jo žodžiai nė kiek 
nepanėšėjo į nusikaltėlio. 

- Taip, pone, - pasakė sargybinis ir išėjo. Po keleto sekun- 
džių duris pravėrė gvardijos kapitonas ir žvilgtelėjo vidun. 

- Man pasirodė, jog girdėjau kažkokį triukšmą, - pasakė jis. 
Jo žvilgsnis nukrypo į stiklinės bei dubens šukes. - Kažkas.nu- 
tiko? | 

- Nieko, - šaltakraujiškai atsakė Piteris. - Man iškrito padėk- 
las. Sargybinis nuėjo atnešti kito maisto. 

Kapitonas linktelėjo ir dingo. 

Tolesnes dešimt minučių Piteris giliai susimąstęs sėdėjo ant 
savo lovos. 

Pasigirdo trumpas beldimas į duris. 

- Įeikite, - pasakė Piteris. 

Įėjo kresnasis apšepęs sargybinis, nešinas nauju padėklu. 

- Milorde, aš norėjau atsiprašyti, - negrabiai išstenėjo jis. - 
Niekad gyvenime šitaip nesielgiau, nežinau, kas čia man užėjo. 
Niekad gyvenime. Aš.. 

Piteris numojo ranka. Jis jautėsi labai pavargęs. 

- O kiti jaučiasi taip pat? Kiti sargybiniai? 

- Milorde, - ištarė kareivis, atsargiai statydamas padėklą ant 
Piterio stalo. - Aš nesu tikras, jog jaučiu tą patį, ką ir anksčiau. 

- Tačiau kiti laiko mane kaltu? | 

Po ilgos pauzės sargybinis linktelėjo. 

- O ar yra kokia nors viena pagrindinė priežastis? 

- Jie šneka apie sudegusią pelę... šneka, jog jūs apsiverkėte, 
iškviestas pas Peiną... 

Piteris niūriai linktelėjo. Ašaros buvo didžiulė klaida, bet jis 
neįstengė susitvardyti... kas įvyko, nebepakeisi. 

- Tačiau daugiausiai šneka apie tai, jog jūs KUO, jog no- 
rėjote tapti karaliumi ir jog taip turi būti. 

- Jog aš norėjau tapti karaliumi ir jog taip turi būti, - pakar- 
tojo Piteris. 

- Taip, pone. - Sargybinis stovėjo priešais Piterį ir atrodė la- 
bai apgailėtinai. 

- Dėkoju. Gali eiti. 

- Milorde, prašau atleisti... 

- Atleidžiu. Gali eiti. Man reikia pagalvoti. 

Sargybinis, panašus į žmogų, apgailestaujantį, kad atsirado 
šiame pasaulyje, išėjo ir uždarė duris. 

Piteris išskleidė servetėlę sau ant kelių, tačiau valgyti nepra- 
dėjo. Taip stipriai jį kankinęs alkis visiškai dingo. Jis nutraukė 
servetėlę ir pagalvojo apie savo motiną. Vaikinas džiaugėsi, iš 
tiesų džiaugėsi, kad ji nesulaukė šių dienų ir nemato, kokioje 
padėtyje jis atsidūrė. Visą gyvenimą jis buvo laimingas berniu- 
kas, palaimintas berniukas, atrodė, jog nesėkmės jo nepaliečia. 
O dabar visos nelaimės, turėjusios jį ištikti per visus tuos me- 
tus, tarytum susikaupė draugėn, kad jis sumokėtų su šešiolikos 
metų nuošimčiais. 

“Tačiau daugiausiai šneka apie tai, jog jūs norėjote tapti ka- 
raliumi ir jog taip turi būti." Širdies gilumoje jis juos suprato. 
Jie norėjo turėti gerą karalių, kurį galėtų mylėti. Tačiau jie tai- 
pogi geidė žinoti, kad paskutiniąją akimirką jiems pavyko išsi- 
gelbėti nuo blogo karaliaus. Jie troško piktadarysčių bei paslap- 
čių; jiems reikėjo šios kraupios pasakaitės apie supuvusią mo- 
narchiją. Vienas Dievas težino kam. “Sneka, jog jūs norėjote 
tapti karaliumi, šneka, jog taip turi būti." 

“Peina tuo tiki, - pagalvojo Piteris, - ir tas sargybinis patikė- 
jo; visi patikės. Ir čia visai ne košmariškas sapnas. Mane kalti- 
na nužudžius savo tėvą, ir joks pavyzdingas elgesys nei akivaizdi 
meilė jam nepanaikins šio kaltinimo. O kai kurie iš jų netgi nori 
tikėti tuo, kad aš įvykdžiau žmogžudystę". 

Piteris kruopščiai sulankstė servetėlę ir padėjo ją ant dube- 
nėlio. Valgyti jis negalėjo. 

Įvyko teismas, kuris apstulbino visus; apie tai surašyti ištisi 
pasakojimai, nors kažin ar jums užtektų kantrybės juos skaity- 
ti. Jų esmė tokia: Piteris, Rolando sūnus, stojo prieš aukščiau- 
siąjį Delaino teismą dėl sudegusios pelės; jo byla peržvelgta 
septyneto žmonių posėdyje, kurio negalima pavadinti teismu; 
ji pasmerkė rūmų sargybinis, savo nuosprendį išreikšdamas sp- 
jūviu į dubenį. Štai koksai pasakojimas, o kartais pasakojimai 
atskleidžia daugiau nei pati istorija, ir dar kur kas greičiau. 

Kai baltąjį akmenėlį ištraukęs Ulrikas Viksas užėmė teisėjų 
suole Peinos vietą ir paskelbė teismo nuosprendį, žiūrovai - 
daugelis jų ilgus metus dievagojosi Piterį tapsiant geriausiu ka- 
raliumi per visą Delaino istoriją, - pratrūko pasiutiškai ploti. Jie 
pakilo iš vietų ir siūbtelėjo į priekį, ir jei rūmų sargybinių gran- 
dinė plikais kalavijais nebūtų jų atstūmusi, jie, ko gero, būtų 

pakeitę nuosprendį (įkalinti Adatos bokšto viršūnėje iki gyvos 
galvos) ir čia pat būtų nulinčiavę jaunąjį princą. Kai jį išvedinė- 
jo, spjūviai žiro it lietus, Piteris buvo visas apspjaudytas. Ir visgi 
jis ėjo iškėlęs galvą. 

Kairiosios didžiulės salės durys vedė į siaurą, maždaug ketu- 
riasdešimties žingsnių koridorių. Paskui prasidėjo laiptai. Laip- 
teliai spirale kilo vis aukštyn ir aukštyn, iki pačios Adatos viršū- 
nės, kur buvo du kambarėliai. Juose nuo šiol iki pat savo mir- 
ties ir turėjo gyventi Piteris: Iš viso trys šimtai laiptelių. Reikia- 
mu laiku mes dar grįšime pas Piterį į jo kambarėlius, jo istori- 
ja, kaip patys pamatysite, dar nesibaigė. Tačiau mes nekopsime 
laipteliais drauge su juo, nes šioji kelionė buvo gėdinga, nes jis 
paliko apačioje jam teisėtai priklausantį karaliaus vardą ir, iš- 
tempęs pečius, iškėlęs galvą, kopė viršūnėn, į savąjį kalėjimą. 
Kažin ar derėtų jį lydėti šios negarbingos kelionės metu. 

Geriau kuriam laikui prisiminkime Tomą ir pažiūrėkime, kas 
įvyko, kai jis atsitokėjo ir suprato tapęs Delaino karaliumi. 

- Ne, - sušnibždėjo Tomas siaubo kupinu balsu. Akys išblyš- 
kusiame veide atrodė didžiulės, lūpos drebėjo. Flegas ką tik 
jam pranešė: nuo šiol jis - Delaino karalius, tačiau Tomas neat- 
rodė panašus į berniuką, kuriam ką tik pasakė, jog jis karalius; 
jis labiau panėšėjo į žmogų, ką tik sužinojusį, jog iš ryto jį su- 
šaudys. - Ne, - pakartojo jis. - Aš nenoriu būti karaliumi. | 

Jis kalbėjo tiesą. Tomas visą gyvenimą pavydžiai žvelgė į Pi- 
teri, bet tik vieno dalyko jis niekados nepavydėdavo broliui - 
sosto paveldėjimo. Netgi pačiuose baisiausiuose sapnuose To- 
mas nesvajojo apie tokią atsakomybę. O dabar košmarai griuvo 
ant jo vienas po kito. Pasirodo, negana, kad atsipeikėjus jo lau- 
kė žinia apie brolio įkalinimą Adatoje už jų tėvo, karaliaus, nu- 
žudymą. O čia dar Flegas atneša šlykščią naujieną apie tai, kad 
dabar jis, Tomas, tampa karaliumi vietoj Piterio. 

- Ne, aš nenoriu būti karaliumi. Aš nebūsiu karaliumi. Aš... 
aš atsisakau! AŠ GRIEŽTAI ATSISAKAU! Ė 

- Jūs negalite atsisakyti, Tomai, - atkakliai pasakė Flegas. Jis 
nusprendė, jog šitoks bendravimo su Tomu būdas bus tinka- 
miausias: draugiškai, bet atkakliai. Dabar Flego Tomui reikėjo 
labiau nei bet ko kito visą gyvenimą. Flegas tai žinojo, bet jis Ži- 
nojo ir kitą dalyką: kad pats visiškai priklauso nuo Tomo. Pak- 
vailios kurį laiką, pasispyrios, ir iš jo galėsi laukti, ko tik nori, 
taigi iš pat pradžių reikia į jį tvirtai įsikibti. | 

“Aš reikalingas tau, Tomi, tačiau jeigu pats tau apie tai pa- 
sakyčiau, padaryčiau didžiulę klaidą. Ne, tu privalai man pasa- 

kyti. Neturi nė iškilti tokio klausimo, kuris čia viršesnis. Nei da- 
bar, nei vėliau". 

- Negaliu atsisakyti? - sušnibždėjo Tomas. Išgirdęs baisiąją 
Flego naujieną, jis pasirėmė ant alkūnių. Dabar vėl bejėgiškai 
parkrito ant pagalvių. - Negaliu? Man vėl darosi silpna. Tikriau- 
siai kyla temperatūra. Pakvieskite daktarą. Gali būti, jog man 
reikia nuleisti kraują. Aš... 

- Jūs sveikas, - pasakė Flegas. - Aš penėjau jus geriausiais 
vaistais, karštligė jau praėjo, jums betrūksta tik gryno oro 
gurkšnelio, ir liga bus nugalėta. Bet jeigu, Tomi, jums reikia, 
kad tą patį pasakytų daktaras (Flegas leido savo balse nuskam- 
bėti nežymiai priekaišto gaidelei), tad jums belieka tik skimb- 
telėti. - Flegas parodė varpelį ir šyptelėjo. Šioji šypsena nebu- 
vo geraširdė. - Aš suprantu jūsų troškimą pasislėpti lovoje, ta- 
čiau aš nebūčiau jūsų draugas, jei nepasakyčiau, kad saugumo 
jausmas, slepiantis lovoje arba sergant, yra melagingas jausmas. 

- Melagingas? 

- Aš patariu jums keltis ir atgauti jėgas. Jus karūnuos ne vė- 
liau kaip po trejeto dienų, bus atliekamos visos deramos kara- 
liškos prašmatnios ceremonijos. Karaliavimo pradžia būtų labai 
žeminanti, jei leistumėte, kad pro sargybinių gretą jus su visa 
lova nugabentų prie paaukštinimo, kur lauks Peina su karūna 
bei skeptru. Tačiau jeigu to prireiks, patikėkite, jie taip ir pa- 
sielgs. Karalystė be valdovo - nesaugi karalystė. Peina pasiryžęs 
kuo greičiau jus karūnuoti. 

Tomas gulėjo ant priegalvių ir stengėsi suvirškinti šias žinias. 
Jo žvilgsnis buvo panašus į užguito triušiuko. 

Flegas nutraukė savo apsiaustą raudonais apvadais nuo lo- 
vos stulpelio, užsimetė jį ant pečių ir susisegė prie kaklo auk- 
sine grandinėle. Pasiėmė iš kampo lazdą sidabriniu bumbulu. 
Pasidėjęs ją į šalį, susijuosė diržą ir žemai nusilenkė Tomo pu- 
sėn. Apsiaustas... skrybėlė... lazda... visi šie daiktai gąsdino To- 
mą. Atėjo metas, kai Flegas jam reikalingesnis nei kada nors 
anksčiau. O jis atrodo taip, tarsi būtų susiruošęs į... 

Jis, atrodo, pasirengęs iškeliauti. 

Prieš keletą sekundžių Tomą apėmusi panika tebuvo įžanga 
prieš šį siaubą, kuris sugniaužė jo širdį lediniais pirštais. 

- O dabar, brangusis Tomi, aš linkiu jums visuomet išsaugoti 
gerą sveikatą, linkiu kuo geriausios nuotaikos, ilgo, sėkmingo 
karaliavimo... ir sudiev! 

Flegas patraukė prie durų ir jau iš tiesų ėmė galvoti, jog jam, 
Flegui, pačiam teks sugalvoti kokią nors gudrybę, kad galėtų 
sugrįžti prie mažojo žiopliuko lovos, tačiau Tomas nelaimingu 
balsu išstenėjo vienui vieną žodį: 

- Palaukite! 

Flegas atsigrįžo, jo veide atsispindėjo mandagus susirūpini- 
mas. 

- Taip, pone karaliau? 

- Kur... kur jūs išsiruošėte? 

- Na... - Flegas išreiškė susirūpinimą, tarsi tik dabar supratęs, 
kad Tomui gali būti įdomu. - Pirmiausia į Andują. Jūs žinote, jie 
puikūs jūreiviai, o už Rytdienos jūros daugybė šalių, kuriose aš 
niekados nebuvau. Kartais kapitonai priima į laivus burtininkus, 
kad juos lydėtų sėkmė ir kad, laivui patekus į štilį, burtininkas 
prišauktų vėją arba nuspėtų orą. O jeigu niekam neprireiks ma- 
go, tuomet... ką gi, aš jau ne toks jaunas, kaip tais laikais, kai 
atvykau čionai, bet vis dar sugebėčiau sutvarkyti lyną arba išsk- 
leisti burę. - Flegas šypsodamasis, nepaleisdamas iš rankų 1az- 
dos, gestais pademonstravo, kaip jis darbuosis. 

Tomas vėl pasirėmė ant alkūnių. 

- Ne! - beveik riktelėjo jis. - Ne! 

- Pone karaliau... 

- Nevadinkite manęs šitaip! 

Flegas priėjo arčiau, šįsyk nutaisęs kur kas labiau susirūpi- 
nusį veidą. 

- Tuomet, Tomi, senas geras bičiuli Tomi. Ar kas nors ne 
taip? 

- Kas ne taip? Kas ne taip? Nejaugi esate toks kvailas? Mano 
tėvas nunuodytas, Piteris už nusikaltimą įkalintas Adatoje, aš 
privalau tapti karaliumi, jūs ketinate išvažiuoti, ir dar klausiate, 
kas ne taip? - Tomas nusijuokė šaižiu spiegiančiu juoku. 

- Betgi jau niekur nedingsi, Tomi, - švelniai pasakė Flegas. 

- Aš negaliu būti karaliumi, - pasakė Tomas. Jis sučiupo Fle- 
gą už rankos, ir jo nagai giliai sasmigo į keistą mago kūną. - Ka- 
raliaus vieta buvo skirta Piteriui. Piteris visuomet buvo protin- 
gas, o aš - kvailas, aš ir tebesu kvailas, aš negaliu būti karaliumi! 

- Dievas sukuria karalius, - pasakė Flegas. Dievas... ir kartais 
burtininkai, pagalvojo jis, sukikenęs mintyse. - Jis padarė jus ka- 
raliumi, ir, įsidėmėkite mano žodžius, Tomi, jūs būsite kara- 
liumi. Arba tapsite karaliumi, arba jus apdrabstys purvais. 

- Geriau jau purvais! Aš nusižudysiu! 

- Nenusižudysite. | 

- Geriau jau padaryti sau galą, negu leisti, kad iš manęs šai- 
pytųsi tūkstantį metų, kaip iš princo, numirusio iš baimės. 

- Jūs tapsite karaliumi, Tomi. Nieko nebijokite. Bet aš turiu 
eiti. Dienos jau vėsios, o.naktys dar vėsesnės. Noriu palikti 
miestą dar nesutemus. 

- Ne, pasilikite! - Tomas, nevilties apimtas, įsikibo į Flego ap- 
siaustą. - Jeigu aš turiu tapti karaliumi, pasilikite ir patarinėki- 
te man, kaip patarinėdavote mano tėvui! Neišeikite! Aš vis vien 
nesuprantu, kodėl jūs norite išeiti! Jūs visuomet buvote čia! 

“Aha, pagaliau, - - pagalvojo Flegas. - Čia jau gerai - netgi 
ĮDOMU". | 

- Man buvo sunku apsispręsti, - niūriai pratarė Flegas. - La- 
bai sunku. Aš myliu Delainą. Ir jus myliu, Tomi. 

- Tuomet likite! 

- Jūs nesuprantate mano padėties. Andersas Peina - galingas 
žmogus, be galo galingas. Jis manęs nemėgsta. Manau, nesume- 
luosiu sakydamas, jog jis manęs nekenčia. 

- Kodėl? 

“Viena vertus, todėl, kad žino, jog aš jau ilgai Č čia gyvenu - la- 
bai ilgai. O dar, aš manau, todėl, kad jis jaučia, ką aš iš tiesų 
reiškiu Delainui" ; 

- Sunku pasakyti, Tomi. Aš manau, čia reikšmingas tas fak- 
tas, jog jis yra labai galingas žmogus, o tokie žmonės paprastai 
nemėgsta tų, kurie prilygsta jiems savo įtakingumu. Pavyzdžiui, 
artimiausiojo karaliaus patarėjo. 

- Kai jūs buvote artimiausiuoju mano tėvo patarėju? 

- Taip. - Flegas paėmė Tomo ranką ir trumpai ją spustelėjo. 
Paskui paleido ir liūdnai atsiduso. - Karaliaus patarėjai daug 
kuo panašūs į elnius karaliaus draustinyje. Šiuos elnius visi 
glosto ir paikina, maitina rankomis. Ir patarėjų, ir elnių gyveni- 
mas puikus bei malonus, tačiau man pernelyg dažnai teko ma- 
tyti, kaip prijaukinti elniai iš parko savo dienas baigia ant kara- 
liškojo stalo, kai žlėgtainiui arba keptos elnienos patiekalui ne- 
pavyksta sumedžioti laukinio elnio. Kai miršta karalius, senie- 
ji patarėjai paprastai dingsta. 

Tomas tuo pat metu atrodė supykęs ir susirūpinęs: 

- Ar Peina jums grasino? 

- Ne... jis atrodė labai maloningas, - atsakė Flegas. - Buvo 1a- 
bai kantrus. Bet aš perskaičiau jo akyse, be to, ir pats žinau, kad 
kantrybė negali būti amžina. Jo akys man pasakė, jog Andujos 
klimatas bus kur kas palankesnis mano sveikatai. - Jis pakilo, vėl 
suplevėsavo apsiaustu. - Ką gi... nors ir nesinori išeiti... 

- Palaukite! - vėl riktelėjo Tomas, ir Flegas perskaitė išblyš- 
kusiame iškankintame jo veide, kad garbėtroškiškos jo užma- 
čios netrukus išsipildys. - Jeigu būdamas mano tėvo patarėju jūs 
jautėtės saugus, tuomet ar man tapus karaliumi ir paskyrus jus 
savo patarėju, jūs nesijausite toks pat saugus? 

Flego veide atsispindėjo gilus, nelengvas susimąstymas. 

- Taip... Aš manau... jeigu jūs Peinai leisite aiškiai suprasti... 
labai aiškiai suprasti... kad bet koks išpuolis prieš mane užt- 
rauks jam karaliaus nemalonę. Didžiulę karaliaus nemalonę... 

- Na, žinoma, aš taip ir padarysiu! - karštai sušuko Tomas. - 
Padarysiu! Na ką, jūs pasiliekate? Prašau! Jeigu jūs išeisite, aš 
tikrai nusižudysiu! Aš nieko neišmanau apie karaliavimą, ir tik- 
rai taip pasielgsiu! 

Flegas vis dar stovėjo nuleidęs galvą. Jo veidą slėpė šešėlis, 
ir atrodė, jog jis įtemptai svarsto. Tačiau iš tiesų jis šypsojosi. 
Bet kai burtininkas pakėlė galva, jo veidas buvo susirūpinęs. 

- Aš beveik visą gyvenimą tarnavau Delaino karalystei, - ištarė 
jis, - ir jeigu jūs įsakysite man pasilikti... pasilikti ir, kiek leis ma- 
no jėgos, tarnauti jums... 

- Tuomet aš įsakau! - karštligišku virpančiu balsu riktelėjo 
Tomas. 

Flegas parklupo ant vieno kelio. 

- Milorde! - ištarė jis. 

„ Tomas, iš palengvėjimo kūkčiodamas puolė Flegui į glėbį. 
Sis pagavo jį ir suspaudė. 

- Neverkite, mažasis mano pone, - šnibždėjo jis. - Viskas bus 
gerai. Taip, taip, viskas bus gerai jums, man ir visai karalystei. 
- Jo pašaipi šypsena praplatėjo, atidengdama baltus, labai stip- 
rius dantis. 

Naktį prieš karūnaciją, turėjusią įvykti Adatos bokšto aikštė- 
je, Tomas nesumerkė akių, o tos baisios dienos rytą jį ėmė py- 
kinti ir paleido vidurius. Taip nutiko dėl jaudulio, panašaus į 
“scenos baimę", pažįstamą pradedantiems aktoriams. Kvailoka 
ir juokinga padėtis, bet tuo momentu nebuvo nieko juokingo 
nė kvailo. Tomas tebuvo tik mažas berniukas, ir naktį, kai dau- 
stiprus, jog nesuklysime pavadindami jį mirtina baime. Jis pas- 
kambino tarnui ir paprašė pakviesti Flegą. Tarnas, susirūpinęs 
dėl Tomo blyškumo bei kambaryje tvyrančio vėmalų kvapo, visą 
kelią bėgo ir vos sulaukė, kol jį įleido. Tuomet šaute įšovė į Fle- 
go kambarius ir pranešė, esą jaunasis princas labai prastai jau- 
čiasi. Galimas daiktas, jog jis jau prie mirties. 

Flegas maždaug numanė, kas ten galėjo nutikti; jis paliepė 
tarnui grįžti pas savo poną ir pasakyti, jog Flegas netrukus ateis 
ir kad jis nieko nebijotų. Burtininkas pasirodė po dvidešimties 
minučių. 

- Aš negaliu tenai eiti, - sudejavo Tomas. Jis apsivėmė lovo- 
je, ir visi patalai dvokė. - Aš negaliu būti karaliumi. Aš negalių, 
na prašau, jūs privalote visa tai sustabdyti, kaip aš ištversiu, jei 
galiu apsivemti tiesiog priešais Peiną bei visus kitus, apsivem- 
ti arba... arba... | 

- Nieko jums nenutiks, - šaltakraujiškai atsakė Flegas. Jis pa- 
ruošė vaistų, kurie turėjo nuraminti Tomo skrandį bei žarnyną. 
- Išgerkite šitą. 

Tomas išgėrė. 

- Aš numirsiu, - suaimanavo jis, pastatydamas stiklinę. - Man 
nebereikės žudytis. Mano širdis tiesiog sprogs iš baimės. Tėvas 
pasakojo, jog kartais šitaip numiršta triušiai spąstuose, netgi ne- 
būdami rimtai sužeisti. Būtent šitaip aš ir jaučiuosi. Tarsi į spąs- 
tus įkliuvęs triušis. 

“Tu šiek tiek teisus, brangusis Tomi, - pagalvojo Flegas. - 
Nors ir nemirsi iš baimės, kaip tau atrodo, bet iš tiesų esi į spąs- 
tus įkliuves triušis". | 

- Aš manau, jog jūsų nuomonė šiuo atžvilgiu pasikeis, - pa- 
sakė Flegas. Jis ruošė dar vieną mikstūros porciją. Ji buvo rami- 
nančios debesų rausvumo spalvos. 

- Kas čia? 

- Kai kas, kas nuramins tavo nervus ir leis pamiegoti. 

Tomas vėl išgėrė. Flegas atsisėdo ant jo lovos krašto. Netru- 
kus Tomas kietai užmigo - taip kietai, jog jeigu tuo momentu jį 
būtų pamates tarnas, žmogelis pamanytų, kad jo pranašystė iš- 
sipildė ir Tomas numirė. Flegas paėmė miegančio berniuko 
ranką ir beveik meiliai ją paglostė. Jis savotiškai mylėjo Tomą, 
tačiau Saša teisingai apibūdintų Flego meilę: šeimininko meilė 
savo šuniui. 

“Jis toks panašus į savo tėvą, - galvojo Flegas, - o senis taip 
šito ir nesužinojo. Ak, Tomi, mudviejų laukia puikūs laikai, ir, 
man dar nesulaukus savojo galo, karalystėje bus pralietas kara- 
liškas kraujas. Aš išeisiu, tačiau netoli, bent jau iš pradžių. O 
paskui aš sugrįšiu kitu pavidalu, kad pamatyčiau tavo galvą, pa- 
mautą ant virbo... ir savo durklu persmeigčiau tavo brolio krū- 
tinę, išplėščiau jo širdį ir suvalgyčiau ją žalią, kaip jo tėvas su- 
valgė savo neįkainojamojo drakono širdį". 

Flegas šypsodamasis išėjo iš kambario. 

Karūnacija praėjo be jokio jaudulio bei sunkumų. Tomo tar- 
nai (dėl savo jaunumo jis dar neturėjo liokajaus, tačiau netru- 
kus ši klaida buvo ištaisyta) aprengė jį nuostabiu šiai progai de- 
rančiu juodo aksomo kostiumu, išpuoštu brangakmeniais (“Visi 
mano", - nusistebėjo Tomas, jame pamažu budo godumas) bei 
aukštais juodais švelniausios ožkų odos batais. Kai pusė dvyli- 
kos pasirodė Flegas ir pasakė: “Metas, milorde", - Tomas ner- 
vinosi jau kur kas mažiau, nei tikėjosi. Raminantieji, kurių iš va- 
karo jam davė burtininkas, vis dar tebeveikė. 

- Paimkite mane už parankės, - pasakė jis, - kad aš nesuklup- 
čiau. 

Flegas paėmė Tomą už parankės. Ateityje miesto gyvento- 
jams šis paveikslas taps pažįstamas - Flegas, prilaikantis už 

parankės berniuką-karalių, tarsi šis būtų sukriošęs senis, o ne 
sveikas jaunuolis. | 

Jiedu išėjo drauge pasitikti saulėtos žiemos dienos. 

Juos pasitiko sveikinimo šūksniai, aidėję taip garsiai, jog ta- 
po panašūs į dūžtančių bangų ošimą prie ilgų Rytinės Baroni- 
jos pakrančių. Šių garsų apstulbintas Tomas apsidairė į šalis. 
Pirmiausia jam galvon šovė mintis: “Kur Piteris? Jie turbūt lau- 
kia Piterio!" Paskui jis prisiminė, kad Piteris bokšte, ir suprato, 
jog visi sveikinimai - jam. Jis pradėjo jausti malonumą... ir tu- 
riu jums pasakyti, jog pasitenkinimo teikė ne vien suvokimas, 
jog visi šie pašlovinimai skirti jam. Jis žinojo, kad bokšto vienu- 
tėje uždarytas Piteris taip pat turi girdėti šiuos susižavėjimo 
šūksnius. 

“Argi dabar svarbu, kad tu visuomet geriau mokeisi?" Ši ne- 
dora mintis tuo pat metu ir dilgčiojo, ir šildė Tomą. “Koks gi 
dabar skirtumas? Dabar tu sėdi uždarytas Adatoje, o aš... o aš 
turiu tapti karaliumi! Argi dabar svarbu, kad tu kas vakarą at- 
nešdavai jam taurę vyno ir..." 

Tačiau nuo paskutiniosios minties jo kakta išrasojo keistais 
lipniais prakaito lašeliais, ir jis nuginė šią mintį šalin. 

Sveikinimo šūksniai netilo, kai jie su Flegu įžengė pirmiau- 
sia į Adatos bokšto aikštę, o paskui paniro po arka, sudaryta iš 
pakeltų paradinių sargybinių kalavijų. (Kareiviai vėl pasidabino 
savo raudonais šventiniais švarkais bei aukštomis kepurėmis su 
vilkų galvomis.) Tomas ėmė džiūgauti. Jis pasisveikindamas 
kilstelėjo ranką ir džiaugsmingi jo pavaldinių riksmai virto aud- 
ra. Vyrai mėtė aukštyn kepures. Moterys verkė iš susijaudinimo. 
Ore sklandė šūksniai: “Karalius! Karalius! Žiūrėkite, karalius! 
Tomas Šviesos Nešėjas! Tegyvuoja karalius!" Tomas, kuris bu- 
vo dar vaikas, manė, kad visa tai skirta jam. Flegas, kuris galbūt 
niekados nebuvo vaikas, žinojo, ką tai reiškia. Triumfo šūksniai 
aidėjo todėl, kad baigėsi neramūs laikai. Žmonės džiūgavo, kad 
gyvenimas grįš į įprastines vėžes, kad vėl atsidarys krautuvėlės 
ir atšiauriaveidžiai kareiviai odiniais šalmais nebebudės nakti- 
mis visame mieste, kad po iškilmingosios ceremonijos kiekvie- 
nas galės prisigerti ir nebijoti nubusti nuo naktinių neramumų 
garsų. Tomo vietoje galėjo būti bet kuris kitas, bet kas. Jis te- 
buvo dekoratyvinė figūrėlė. Tačiau Flegas pasirūpino, kad To- 
mas niekuomet šito nesužinotų. 

Bent jau tol, kol nebus pernelyg vėlu. 

Pati ceremonija truko neilgai. Vadovaujančiojo rolę vaidino 
Andersas Peina, atrodęs dvidešimčia metų senesnis nei prieš sa- 
vaitę. Tomas, Flego pamokytas, reikiamose vietose ištardavo: 
“Vykdysiu", “Įsipareigoju", “Pasižadu". Ceremonija vyko tokioje 
iškilmingoje tyloje, jog kiekvienas žodis girdėjosi net pačiuose 
tolimiausiuose aikštės kampuose. Galiausiai Tomui ant galvos 

uždėjo karūną. Vėl nuaidėjo sveikinimo šūksniai, dar garsesni 
nei anksčiau, ir Tomas pažvelgė aukštyn - žvilgsnis slydo glot- 
nia, apvalia akmenine siena iki pat viršūnės, kur buvo vienui 
vienas langas. Jis neįstengė įžvelgti, ar Piteris žiūri pro langą, 
bet vylėsi, kad žiūri. Vylėsi, kad Piteris žvelgia žemyn ir iš nu- 
siminimo kramto lūpas, kol per smakrą ima lašėti kraujas, lygiai 
taip pat, kaip ir Tomas dažnai kandžiodavo savo lūpas - kan- 
džiodavo tol, kol ant jų atsirasdavo plonų baltų randelių 
tinklas. 

“Ar girdi šiuos šūksnius, Piteri? - mintyse plyšojo jis. - Jie 
sveikina MANE! Jie sveikina MANE! Galų gale jie sveikina 
MANE!" 

Pirmąją naktį po karūnacijos Tomas Šviesos Nešėjas nubu- 
do ir atsisėdo lovoje, spoksodamas priešais save neregio žvilgs- 
niu. Jo veide sustingo siaubas, jis delnais užsispaudė burną, tar- 
si stengdamasis užgniaužti klyksmą. Jis ką tik susapnavo košma- 
rą, dar šiurpesnį už tą, kurį atgaivindavo kraupusis vakaras Ry- 
tiniame bokšte. Siame sapne taipogi atsispindėjo prisiminimai. 
Tomas vėl tūnojo slaptojoje praeigoje ir stebėjo savo tėvą. Jis 
regėjo tą naktį, kai tėvas buvo ypač girtas ir įtūžęs, kai blaškė- 
si po kambarį, plūsdamas ant sienų kabančias iškamšas. Tačiau, 
prisiartinęs prie Ninerio galvos, tėvas kalbėjo kitaip. 

“Ko tu spoksai į manė? - rėkė tėvas jo sapne. - Jis nužudė 
mane, ir aš tikiu, kad negalėjai jam sukliudyti, bet kaip tu ga- 
lėjai ramiai Žiūrėti į savo brolį, nekaltai įmetamą kalėjiman? At- 
sakyk man, velniai tave griebtų! Aš padariau viską, ką įstengiau, 
o dabar vėpsok į mane! Vėpsok į mane!" 

Tėvas užsiliepsnojo. Jo veidas įgavo tamsiai raudoną ugnies 
atspalvį. Jam iš akių, iš šnervių, iš burnos virto dūmai. Jis susi- 
rietė apimtas priešmirtinės agonijos, ir Tomas pamatė, jog už- 
siliepsnojo tėvo plaukai. Tuo momentu jis nubudo. 

“Vynas!" - persigandęs pagalvojo jis. Tą naktį Flegas atnešė 
jam taurę vyno! Visi žinojo, jog Piteris kas vakarą jam atnešda- 
vo vyno, todėl visi ir pagalvojo, kad vyną užnuodijo Piteris! Ta- 
Čiau tąnakt vyno atnešė ir Flegas, nors anksčiau niekad šito ne- 
darydavo! Juk ir nuodus turėjo Flegas! Jis sakė, kad prieš keletą 
metų nuodus iš jo pavogė, bet... 

Jis negalėjo sau leisti ilgiau apie tai galvoti. Ir neleis. Nes jei- 
gu jis apie tai galvos... 

- Jis mane užmuš, - sušnibždėjo persigandęs Tomas. 

“Tu gali nueiti pas Peiną. Peina jo nemėgsta". 

Taip, jis gali nueiti pas Peiną. Tačiau tuomet prabudo senas 
priešiškumas bei pavydas Piteriui. Jeigu jis viską papasakos, 

tuomet Piterį išleis iš Adatos, ir jis užims karaliaus vietą. Tomas 
vėl taps niekuo, vien tik dykinėjančiu princu, vieną dieną pabu- 
vusiu karaliumi. 

Tomui pakako vienos dienos, kad suvoktų, jog karaliumi bū- 
ti malonu - jam gali labai patikti, ypač jeigu Flegas padės. Juk 
iš tiesų jis nieko nežino, ar ne? Vien tik galvoje šmėstelėjusi spė- 
lionė. O jo spėlionės visuomet pasirodo besančios klaidingos. 

“Jis Mane nužudė, ir aš tikiu, jog tu negalėjai jam sukliudy- 
ti, bet kaip tu galėjai ramiai žiūrėti į savo brolį, nekaltai įmeta- 
mą kalėjiman?" 

Nereikia kreipti dėmesio, galvojo Tomas, tikriausiai tai ne- 
tiesa, privalo būti netiesa, o jei net ir tiesa, juo geriau. Jis apsi- 
vertė ant šono, nusprendęs vėl užmigti. Nors ne iš karto, bet 
miegas pamažu atslinko. 

Ateityje košmaras kartais kartojosi - tėvas šaukė, kaltindamas 
pasislėpusį šnipinėjantį sūnų, ir vėl raitėsi, iš jo rūko dūmai, 
liepsnojo jo plaukai. Per tuos metus Tomas suvokė du dalykus: 
kaltė bei paslaptys, kaip ir nusikaltimų aukos, niekuomet nesu- 
randa ramybės, tačiau netgi pažinus visus šiuos tris dalykus, ga- 
lima gyventi. 

Jeigu jūs paklaustumėte Flego, jis paniekinančiai šypsoda- 
masis pasakytų, jog Tomas įstengtų ką nors nuslėpti nebent tik 
nuo ne visai pilnaverčio protiniu atžvilgiu žmogaus, nors, ko 
gero, ir tokia gudrybė jam nepavyktų. Na, o nuo žmogaus, pa- 
sodinusio jį sostan, jis nieku gyvu nesugebėtų ko nors nuslėp- 
ti. Tačiau į Flegą panašūs žmonės kupini išdidumo bei pasitikė- 
jimo savimi, ir nors jie sugeba daug ką įžvelgti, kartais tampa 
neįtikėtinai akli. Flegas taip ir nesusiprotėjo, kad Tomas lemtin- 
gąją naktį kiūtojo už Ninerio galvos ir matė burtininką paduo- 
dant Rolandui užnuodyto vyno taurę. 

Šią paslaptį Tomas išsaugojo. 

Adatos bokšto viršūnėje, viršum karūnacijos iškilmių, prie 
mažo langelio stovėjo Piteris ir žvelgė žemyn. Kaip ir tikėjosi 
Tomas, jis viską matė ir girdėjo, nuo pat pirmųjų sveikinimų, 
kai Tomas pasirodė, prilaikomas Flego, iki paskutiniųjų šūks- 
nių, kuomet jis dingo rūmuose, taip pat pasiremdamas į Flego 
ranką. Ceremonijai pasibaigus, Piteris dar beveik tris valandas 
stovėjo prie lango ir stebėjo minią. Zmonės netroško išsiskirs- 
tyti ir grįžti į namus. Jie turėjo ką aptarinėti, ką prisiminti. Vie- 
nas pasakojo kitam, kur jis buvo, kai išgirdo apie senojo kara- 

liaus mirtį, o-paskui jiedviem norėjosi apie tai papasakoti tre- 
čiajam. Moterys paskutinįsyk nuoširdžiai apverkė Rolandą ir da- 
bar aikčiojo, kaip puikiai atrodė Tomas ir koks jis buvo ramus. 
Vaikučiai gainiojo vienas kitą, vaizdavosi esą karaliai, ritino sta- 
tinių lankus, žliumbė, nusibalnoję kelius, paskui kvatojo ir vėl 
gainiojo vienas kitą. Vyrai tapšnojo vieni kitiems per nugaras ir 
šnekėjo manantys, jog dabar viskas bus gerai - savaitė buvusi 
siaubinga, tačiau nuo šiol viskas bus gerai. Ir visgi virš viso šio 
šurmulio sklandė nerimo dvasia, tarytum žmonės būtų supra- 
tę, jog po senojo karaliaus mirties viskas krypo negera vaga ir 
dar nesugrįžo į normalias vėžes. 

Zinoma, Piteris negalėjo nieko girdėti iš vienišo, aukšto Ada- 
tos bokšto viršūnės, tačiau jis kažką jautė. Taip, kažką jautė. 

Trečią valandą dienos, trim valandom anksčiau nei papras- 
tai, atidarė alines. Galbūt taip buvo pasielgta naujojo karaliaus 
garbei, nors tikriausiai todėl, kad alinės turėjo darbo - žmonės 
troško gerti ir linksmintis. Apie septintą vakaro didžioji miestie- 
čių dalis svyrinėdama slampinėjo gatvėmis, gėrė į Tomo Sviesos 
Nešėjo sveikatą arba kivirčijosi tarpusavyje. Ir tik atslinkus tam- 
sai puotautojai pradėjo skirstytis. 

Piteris pasitraukė nuo lango, priėjo prie kėdės, stovinčios jo 
“svetainėje" (toks pavadinimas buvo žiaurus pokštas) ir atsisė- 
do, susidėjęs rankas ant kelių. Jis sėdėjo ir žiūrėjo, kaip kam- 
barį gaubia tamsa. Atnešė vakarienę - riebios mėsos, skysto 
alaus ir rupios duonos, tokios sūrios, jog jam būtų ėmę graužti 
gerklę, jei būtų nors truputį jos paragavęs. Tačiau Piteris neval- 
gė nei mėsos, nei duonos, negėrė alaus. 

Apie devintą vakaro, kai linksmybės gatvėje vėl atgijo, šįsyk 
buvo dar aktyvesnės, audringesnės, tiesiog siautulingos, Piteris 
perėjo į antrąjį savo kalėjimo kambarėlį, nusirengė, likdamas tik 
su apatiniais baltiniais, nusiprausė vandeniu iš dubens, atsik- 
laupė prie lovos ir pasimeldė. Paskui atsigulė miegoti. Antklo- 
dę teturėjo vieną, nors mažyčiame miegamajame tvyrojo šaltis. 
Piteris užsitraukė antklodę iki krūtinės, pasikišo po galva ran- 
kas ir gulėjo atmerkęs akis, žvelgdamas viršun į tamsą. 

Iš gatvės apačioje sklido šūksniai, klykavimai ir juokas. Tai 
šen, tai ten nuaidėdavo pliauškynių garsai, o sykį, apie pusiau- 
naktį, sudundėjo parako sprogimas, mat kažkoks įkaušęs karei- 
vis padegė tuščią užtaisą (kitą dieną nelaimėlį išsiuntė tęsti tar- 
nybos į patį tolimiausią rytinį karalystės užkampi - parakas De- 
laine buvo tikra retenybė, ir jį be galo uoliai taupydavo). 

* Tik pirmą valandą nakties Piteriui pagaliau pavyko užmerkti 
akis ir užmigti. 

Iš ryto jis atsikėlė septintą. Tirtėdamas nuo šalčio atsiklau- 
pė. Jo kvapas virto iš burnos baltais kamuoliais, nuoga rankų 
bei kojų oda pašiurpo. Pasimeldęs jis apsirengė. Paskui beveik 

dvi valandas prastovėjo “svetainėje" prie lango stebėdamas, 
kaip apačioje, mieste, bunda gyvenimas. Miestas pakirdo lėčiau 
ir skausmingiau nei paprastai: daugumai suaugusiųjų Delaino 
gyventojų nuo pagirių sopėjo galvos. Žmonės, prastai nusitei- 
kę, svyrinėdami cimpino į darbą. Daugelis vyrų ėjo darban iš- 
koneveikti įtūžusių žmonų, nejaučiančių nė menkiausios užuo- 
jautos “ligoniams" plyštančiomis galvomis. (Beje, Tomui taip 
pat skaudėjo galvą - vakare jis išgėrė pernelyg daug vyno, bet 
jam bent jau neteko klausytis pamokslaujančios žmonos.) 

Piteriui atnešė pusryčius. Vyriausiasis prižiūrėtojas Bezonas 
(pats sergantis pagiriomis) patiekė jam grynų sėlenų košės be 
cukraus, vandeningo, beveik prarūgusio pieno ir padidintą por- 
ciją rupios sūrios duonos. Šis maistas pernelyg skyrėsi nuo tų 
subtilių pusryčių, kuriuos Piteris valgydavo savo kabinete, tad 
jis nieko nė nelietė. 

Vienuoliktą valandą vienas iš jaunesniųjų prižiūrėtojų paty- 
lom viską išnešė. 

- Man rodos, jaunasis princas įsigeidė numirti iš bado, - pa- 
sakė jis Bezonui. | 

- Na ir gerai, - šaltakraujiškai burbtelėjo šis. - Mums bus ma- 
-Žžiau bėdos. 

- Gal jis bijo nuodų? - spėliojo jaunesnysis prižiūrėtojas, ir 
Bezonas, užmiršęs skaudančią galvą, pratrūko kvatotis. Pokštas 
buvo vykęs. 

Didžiąją dienos dalį Piteris praleido “svetainėje" sėdėdamas 
ant kėdės. Vėliau, vakarėjant, jis vėl atsistojo prie lango. Lango 
nedengė grotos. Jei nesi paukštis, niekur pro jį nepaspruksi, 
nebent kaip akmuo nulėksi žemyn. Niekas - nei Peina, nei Fle- 
gas, nei Aronas Bezonas - nesibaimino dėl to, kad kalinys suge- 
bės kažkokiu būdu nusileisti žemyn. Apvali akmeninė bokšto 
siena buvo pernelyg glotni. Ja nusileisti žemyn įstengtų tik mu- 
sė, bet ne žmogus. 

O jeigu jis taip nusimins, jog iš nevilties nušoks žemyn, ar- 
gi kas nors susirūpins? Vargu. Tokiu atveju karalystė tik sutau- 
pytų lėšas, skiriamas kilmingojo žmogžudžio išlaikymui. 

Saulė slinko grindimis, paskui siena aukštyn, o Piteris sėdėjo 
ir stebėjo spindulį. Atnešė vakarienę - dar riebesnės mėsos, pa- 
vandenijusio alaus ir sūrios duonos. Piteris maisto nelietė. Po 
saulėlydžio jis sėdėjo tamsoje iki devintos valandos, o tada nuė- 
jo į miegamąjį. Nusirengė, likęs vienais apatiniais baltiniais at- 
siklaupė ir pasimeldė, tuo tarpu jam iš burnos virto balti garų 
kamuoliai. Paskui jis atsigulė į lovą, susidėjo po galva rankas ir 
gulėjo ant nugaros, žvelgdamas į tamsą. Jis gulėjo ir mąstė apie 
tai, kas jam nutiko. Apie pirmą nakties jis užmigo. 

Tokia buvo jo antroji diena. 

Ir trečioji. 

Ir ketvirtoji. || 

Ištisą savaitę Piteris nieko nevalgė, nešnekėjo ir nieko nevei- 
kė - tik stovėjo prie savo svetainės lango arba sėdėjo ant kėdės 
ir stebėjo saulės spindulį, šliaužiantį grindimis, paskui siena iki 
pat lubų. Bezonas buvo įsitikinęs, kad jaunuolį griaužte griau- 
žia kaltės bei beviltiškumo jausmas - tokių dalykų jis matė ir 
anksčiau, ypač tarp karališkojo kraujo personų. Berniukas nu- 
mirs, galvojo jis, kaip laisvas paukštelis, niekados negalvojęs, 
kad paklius į narvelį. Berniukas numirs, na ir gerai. 

Tačiau aštuntąją dieną Piteris pasikvietė Aroną Bezoną ir 
pateikė jam šiokių tokių nurodymų... jis neprašė kaip kalinys. 

Jis įsakė kaip karalius. 

Piterį apėmė neviltis... tačiau ji nebuvo tokia gili, kaip ma- 
nė Bezonas. Pirmąją savaitę Adatoje jis praleido nuodugniai 
apsvarstydamas savo padėtį ir mėgindamas nuspręsti, ką dary- 
ti toliau. Pasninku jis siekė praskaidrinti galvą. Galva išties praš- 
viesėjo, tačiau dar kurį laiką jis jautėsi baisiai sutrikęs, situaci- 
jos sunkumas slėgė jį it milžiniškas svarstis. Bet paskui jis pri- 
siminė vieną paprastą tiesą: juk pats jis žinojo, jog nenužudė sa- 
vo tėvo, net jeigu visi karalystės gyventojai manytų priešingai. 

Pirmąsias dvi dienas Piteris stengėsi įveikti nereikalingas 
emocijas. Vaikiškoji jo esybės dalis be paliovos klykė: “Negar- 
binga! Nesąžininga!" Na, taip, teisybė, su juo pasielgta nesąži- 
ningai, tačiau iš tokių minčių nebuvo jokios naudos. Badauda- 
mas jis palengva atitoko ir susitvardė. Tuščias pilvas pagelbėjo 
atsikratyti vaikiškosios jo sielos dalies. Jis pasijuto švaresnis. 
Nuo jo tarsi nusinėrė luobas, ir jisai tapo tuščias... tartum stik- 
linė, kurią reikia užpildyti. Po trejeto ar ketverto dienų pilvas 
liovėsi urzgęs, ir Piteris ėmė aiškiau jausti tikrąsias savo mintis. 
Jis meldėsi, tačiau kažkuria savo sielos dalimi jautė, jog ne šiaip 
meldžiasi, o šnekasi pats su savimi, įsiklauso į save, svarsto 
apie galimybę ištrūkti iš šio padebesių kalėjimo, kur jį taip pa- 
tikimai paslėpė. 

Visų pirma, jis savo tėvo nežudė. Antra, kas primetė jam kal- 
tę? Kas? Taip pasielgti, be abejonės, sugebėjo tik vienui vienas 
žmogus; vienintelis žmogus Delaine, kuris galėjo turėti tokių 
baisių nuodų, kaip “drakono smėlis". 

Flegas. 

Gan logiška. Flegas žinojo, jog Piterio valdomoje karalystė- 
je jam nebeliks vietos. Flegas pasistengė susibičiuliauti su To- 
mu... ir priversti Tomą jo bijoti. Paskui Flegas kažkaip nužudė 
Rolandą, ir viską pakreipė taip, kad Piteris atsidurtų Adatoje. 

Šioji mintis pribrendo trečiąją Tomo valdymo naktį. 

Ir ką gi jam dabar daryti? Tiesiog susitaikyti? Ne, šitaip jis ne- 
sielgs. Bėgti? Jis negali šito padaryti. Iš Adatos dar niekas nepa- 
bėgo. 

Išskyrus... 

Piterį aplankė prašviesėjimas. Buvo ketvirtoji naktis, jis Žiū- 
rėjo į padėklą su vakariene. Riebi mėsa, skystas alus, sūri duo- 
na. Paprasta balta lėkštė. Servetėlės nėra. 

Išskyrus... 

Prašviesėjimas tapo dar aiškesnis. 

Turi būti kažkoks būdas pasprukti. Turi. Jis gali būti be ga- 
lo pavojingas ir gali užimti daug laiko. O atlikęs gigantišką dar- 
bą, jis galėjo žūti, ir visos pastangos bus bergždžios. Bet... pri- 
valo būti būdas. 

O jeigu jis pabėgs - kas tuomet? Ar yra bent maža galimybė 
įrodyti burtininko kaltę? Šito Piteris nežinojo. Flegas - gudrus 
paukštelis, jis nepalikinės pėdsakų, kad šie vėliau neatsigręžtų 
prieš jį patį. Ar įstengs Piteris priversti raganių prisipažinti? Jis 
privalo įstengti, bet reikalinga viena sąlyga: suspėti jį nutverti. 
Piteris numanė, kad Flegas, vos tik sužinojęs apie Piterio pabė- 
gimą iš Adatos bokšto, gali išnykti kaip dūmelis. O jeigu Piteris 
visgi išgaus jo prisipažinimą, ar kas nors juo patikės? Na, taip, 
jis prisipažino nužudęs Rolandą, šnekės žmonės. Iš kalėjimo 
pasprukęs tėvažudis Piteris įrėmė jam gerklėn kardą. Tokiomis 
aplinkybėmis gali prisipažinti nužudęs bet ką, net patį poną 
Dievą! 

Jums gali kilti noras pasijuokti iš Piterio, kurio galvoje suko- 
si tokios mintys - juk jis vis dar tebesėdėjo užrakintas trijų šimtų 
pėdų aukštyje. Jūs galite pasakyti, jog jis vežimą kinko priešais 
arklį. Tačiau Piteris įžvelgė Pabėgimo galimybę. Zinoma, tuo pat 
metu tai galėjo būti galimybė žūti ankstyvoje jaunystėje, bet jis 
manė turįs šansų įvykdyti savo sumanymą. Ir visgi... ar yra bent 
kiek prasmės dirbti šį milžinišką darbą, jei galų gale jam gali te- 
likti suskilusi gelda? Arba dar blogiau: ar nepadarys jis kokios 
nors žalos visai karalystei, žalos, kurios dabar neįžvelgia? 

Jis mąstė apie visa tai ir meldėsi. Praslinko ketvirtoji naktis... 
penktoji... šeštoji... Septintąją naktį Piteris suprato: geriau pa- 
mėginti, negu nieko neveikti, reikia pamėginti atitaisyti blogį, 
net jei bemėgindamas žūtum. Įvykdyta neteisybė. Jis pastebėjo 
keistą dalyką - pati neteisybė jam atrodė kur kas reikšminges- 
nis faktas negu tai, kad ji įvykdyta jo atžvilgiu. Klaida privalo bū- 
ti ištaisyta. 

Aštuntąją Tomo valdymo dieną jis pakvietė Bezoną. 

Bezonas nepatikliai, vis labiau tūždamas klausėsi kalinamojo 
princo kalbos. Piteriui baigus, Aronas Bezonas pratrūko tokių 
nešvankybių srautu, kuris net vežiką priverstų parausti. 

Piteris ramut ramutėlis stovėjo priešais jį. 

- Ak tu, varvanosi šunyti! - beveik nustebusiu tonu užbaigė 
Bezonas. - Manding, tu įsivaizduoji vis dar tebegyvenąs praban- 
giai, manai, jog tereikia pamoti iškvėpintu piršteliu, ir pas tave 
kiek įkabindami atskubės tarnai. Bet šičia taip nebus, jaunasis 
prince. Ne, sere. 

Bezonas palinko prie Piterio, bet, nekreipdamas dėmesio į 
šlykštų kalėjimo sargo dvoką - prakaito, pigaus vyno bei juo- 
džiausio purvo mišinį, - vaikinas nė nekrustelėjo. Tarp juodvie- 
jų nebuvo grotų: Bezonas privengė kalinių, tačiau šis šunytis 
nekėlė jam nė menkiausios baimės. Vyriausiasis prižiūrėtojas 
buvo kresnas, plačiapetis, pilvotas penkiasdešimtmetis senis. 
Ant skruostų bei sprando karojo prakaituotų plaukų sruogos. 
Jam įėjus į Piterio kamerą, vienas jaunesnysis prižiūrėtojas tuoj 
pat užrakino duris. 

Bezonas sugniaužė kairįjį kumštį ir papurtė jį Piteriui pano- 
sėj. Dešiniąją ranką senis susibruko kišenėn ir suspaudė pirštais 
glotnų metalinį cilindrą. Vienas smūgis šitaip ginkluotu kumš- 
čiu galėjo sulaužyti žmogui žandikaulį. Bezonui ne sykį teko 
taip padaryti. 

- Tuoj pat atsiimk savo užgaidas ir susikišk jas sau į nosį 
drauge su visais kitais paistalais, mano brangusis mažasis prin- 
ce. Ir jei dar bent kartą pasikviesi mane dėl tokių karališkų juo- 
kelių, sumokėsi už juos savo paties krauju. 

"Kresna, susikūprinusi, į trolį panaši Bezono figūra, apgaubta 
tiršto savo paties dvoko debesies, patraukė prie durų. 

- Jūs rizikuojate padaryti ypač reikšmingą klaidą, - ištarė Pi- 
teris. Jo balsas nuskambėjo tyliai, bet grėsmingai ir sukėlė rei- 
kiamą efektą. | 

Bezonas vėl atkreipė į jį savo marmūzę, kurioje atsispindė- 
jo nuostaba. 

- Ką tu pasakei? 

- Jūs girdėjote, ką pasakiau, - prabilo Piteris. - Ir kai kitą sy- 
kį su manimi kalbėsite, nelemtas smirdaliau, geriau neužmirš- 
kite, jog kreipiatės į karališkojo kraujo asmenį. Užkopus šiais 
laiptais, mano kilmė nepasikeitė. 

Bezonas akimirksniu prarado amą. Jis tik be garso žioptelė- 
jo, tarsi į krantą ištraukta žuvis - beje, bet kuris žvejys, sužvejo- 
jęs tokį atgrasų padarą, kaip Bezonas, tikriausiai išmestų savo 
laimikį atgal į vandenį. Ramūs Piterio prašymai, pareikšti tokiu 
tonu, kuris nekėlė nė menkiausios abejonės, jog jie prilygsta 

kategoriškiems reikalavimams, taip įsiutino Bezoną, jog jam net 
ausyse ėmė spengti. Vieną prašymą galėjo pateikti arba mamy- 
tės sūnelis, arba visiškas idiotas. Bezonas nedvejodamas palai- 
kė jį paikais paistalais ir atmetė. Tačiau antrasis buvo susijęs su 
maistu. Šis Piterio noras bei tvirtą ryžtingumą išreiškiantis 
žvilgsnis leido suprasti, jog jaunasis princas įveikė neviltį ir nep- 
rarado noro gyventi. 

Iki šio momento puikios perspektyvos ištisas dienas dyka- 
duoniauti, o naktimis lėbauti netemdė joks debesėlis. Dabar 
šviesi ateitis apsiniaukė. Šis jaunuolis atrodė sveikas ir tvirtas. 
Jis gali gyventi ilgai. Galimas dalykas, jog visą likusį gyvenimą 
Bezonui teks prieš save matyti jaunojo žmogžudžio veidą - vien 
nuo tokios minties galėjo apimti neviltis! O dar... 

Smirdalius? Nejaugi jis iš tiesų pavadino mane smirdaliumi? 

- Ak brangusis mažasis prince, - ištarė Bezonas. - Manding, 
tu pats padarei klaidą... bet aš galiu pažadėti, jog daugiau nie- 
kada jos nepakartosi. - Jo lūpos išsiviepė, virsdamos bjauria 
šypsena ir atidengdamos keletą pajuodusių stimburių dantų 
vietoje. Tuo momentu, prieš puldamas, jis judėjo neįtikėtinai 
lengvai. Bezonas ištraukė iš kišenės dešiniąją ranką, kurioje 
gniaužė metalo gabalą. 

Piteris žengtelėjo atgal, žvilgčiodamas į Bezono kumščius, į 
jo veidą, vėl į kumščius. Mažytis langelis kameros duryse už Be- 
zono nugaros buvo atviras. Prie jo, suglaudusios šeriuotus žan- 
dus, bolavo dvi išsiviepusios jaunesniųjų prižiūrėtojų fizionomi- 
jos. Jie laukė linksmybių pradžios. 

- Jūs žinote, jog karališkojo kraujo kaliniams daromos šio- 
kios tokios nereikšmingos nuolaidos, - pratarė Piteris tebesit- 
raukdamas ir eidamas ratu. - Yra tokia tradicija. Aš neprašiau 
nieko, ko nederėtų. 

Bezono šypsnys dar praplatėjo. Piterio balse jam pasigirdo 
baimės gaidelė. Tačiau vargšelis vėliau suprato klydęs, savo kai- 
lių patirdamas pamoką, prie kokių nebuvo įpratęs. 

- Už tokias tradicijas netgi karališkojo kraujo personos pri- 
valo sumokėti, mano mažasis prince. - Bezonas patrynė vieną į 
kitą kairiosios rankos smilių bei nykštį, parodydamas iškalbin- 
gą ženklą. O dešiniąja vis stipriau spaudė metalo gabalą. 

- Jeigu jūs turite galvoje tam tikrą sumą, kurią norėtumėte 
retsykiais gauti, šį dalyką galime sutvarkyti, - pasakė Piteris vis 
dar traukdamasis. - Bet tik tuomet, jei jūs tuojau pat liausitės 
kvailiojęs. 

- Ar tik neišsigandai? 

- Bijoti čia derėtų nebent jums, nes, kaip matau, jūs ketinate 
užpulti Delaino karaliaus brolį. 

Šūvis pataikė į taikinį, ir Bezonas minutėlei sutriko. Jo aky- 
se šmėstelėjo sumišimas. Tačiau dėbtelėjęs į atvirą durų langelį 

ir pamatęs jaunesniųjų prižiūrėtojų fizionomijas, jis vėl susirau- 
kė. Jeigu jis dabar atsitrauks, turės su jais vargo; aišku, jis ne- 
sunkiai susidorotų, tačiau šis mažas šunsnukis nevertas nė to- 
kių jo pastangų. 

Bezonas pašaipiai išsiviepęs puolė į priekį mosuodamas sun- 
kiuoju kumščiu. Jis įsivaizdavo, kad princas šleptelės ant žemės 
ir, suspaudęs delnais praskeltą kraujuojančią nosį, klyks šaižiu 
kūdikio balsu. 

Piteris nežymiai atšlijo, kojas perstatė grakščiai it šokdamas. 
Jis sugriebė Bezono kumštį ir nė kiek nenustebo dėl jo 
sunkumo - jau anksčiau tarp paburkusių kalėjimo prižiūrėtojo 
pirštų jis pastebėjo blykčiojant metalą. Piteris truktelėjo Bezo- 
no ranką tokia jėga, apie kurią šis nė nenutuokė. Senis apsisu- 
ko aplink ir taip tėškėsi išgaubton Piterio “svetainės" sienon, 
jog net subarškėjo jo dantų likučiai, o iš akių pasipylė kibirkš- 
tys. Jam iš kumščio iškritęs metalinis cilindras nuriedėjo grin- 
dimis. Bezonui dar nespėjus bent kiek atsipeikėti, Piteris šoko 
paskui geležėlę ir pačiupo ją. Jo judesiai buvo kupini paprastos, 
natūralios katiniškos gracijos. 

“Šitaip negali būti, - pagalvojo Bezonas, jusdamas augančią 
baimę ir buką nuostabą. - Sitaip tiesiog negali būti". 

Anksčiau, įeidamas į dviejų kambarėlių kalėjimo kamerą 
Adatos viršūnėje, jis niekuomet nejautė baimės, kadangi čia nie- 
kados nebuvo kilmingo ar karališkojo kraujo kalinio, sugeban- 
čio su juo susiimti. Žinoma, čia įvyko keletas šaunių peštynių, 
tačiau Bezonas parodė jiems, kuris čionai viršiausias. Galbūt jie 
ir įsakinėdavo ten, apačioje, tačiau čia, viršuje, vadovavo jis, ir 
jiems visiems teko gerbti grubią, galingą Arono Bezono jėgą. 
Tačiau dabar šis vaikiščias... 

Bezonas, nesitverdamas pykčiu, pasitraukė nuo sienos, pa- 
purtė galvą, kad atsikvošėtų, ir puolė Piterį, kuris jau spaudė 
kumštyje metalinį cilindrą. Jaunesnieji prižiūrėtojai apstulbę 
stebėjo netikėtą įvykių eigą. Nei vienas, nei kitas nė neketino 
įsikišti, jie, kaip ir Bezonas, negalėjo patikėti savo akimis. 

Bezonas atkišęs į priekį rankas lėkė prie Piterio. Dabar, kai 
jo geležėlė atsidūrė princo rankose, jam neberūpėjo smūgiai, 
kuriuos jis vadindavo “boksu". Jis ketino prisiartinti prie Pite- 
rio, susikibti su juo, pargriauti ant grindų ir smaugti, kol šis ne- 
teks sąmonės. 

Tačiau vieta, kur ką tik stovėjo Piteris, tarsi stebuklingąja 1aZ- 
dele mostelėjus, pasirodė besanti tuščia; mat jaunuolis pasit- 
raukė į šalį ir pritūpė. Kai kresnas, į trolį panašus vyriausiasis 
prižiūrėtojas prašvilpė pro šalį, stengdamasis pasukti, Piteris 
triskart smogė jam dešiniuoju kumščiu, kuriame laikė sugniau- 
žęs geležėlę. “Vargu ar tokį žaidimą galima pavadinti sąžiningu, 
- pagalvojo Piteris, - betgi, galų gale, ne aš pirmas pasiėmiau tą 

gelžgalį". Smūgiai neatrodė stiprūs. Jei Bezonas stebėtų šias 
grumtynes iš šalies, jis tik nusišaipytų, pamatęs tris žaibiškus 
lengvučius smūgius, ir pavadintų juos “mamytės lepūnėlio 
trinktelėjimais". Tikru vyrišku smūgiu Bezonas laikė platų vož- 
telėjimą, kai kumštis švilpdamas skrodžia orą. 

Tačiau šie trys smūgiai nebuvo mamytės lepūnėlio trinktelė- 
jimai, kad ir ką apie juos begalvotų Bezonas ir į jį panašūs tipai. 
Kiekvienas smūgis smogtas iš peties - būtent taip, kaip pasta- 
ruosius šešerius metus dukart per savaitę Piterį mokė jo bokso 
mokytojas. Smūgiai buvo ekonomiški, jie neskrodė oro švilpda- 
mi, tačiau Bezonui atrodė, kad jam tris kartus iš eilės įspyrė ma- 
žutis ponis neįtikėtinai didelėmis kanopomis. Kairiąją jo veido 
pusę nutvilkė skausmas, kadangi jam lūžo skruostikaulis. Bezo- 
nui atrodė, kad jo galvoje triokštelėjo šaka. Jis vėl tėškėsi į sieną 
it skudurinė lėlė ir atšoko nuo jos sulenkęs kelius. 

Pro langą spoksantys jaunesnieji prižiūrėtojai negalėjo ati- 
tokti iš nustebimo, tarytum būtų išvydę perkūną iš giedro dan- 
gaus. Bezoną muša berniukas? Vienas prižiūrėtojas dėbtelėjo į 
raktą savo rankoje ir pamanė, kad reikėtų įeiti, bet apsigalvojo. 
Ten gali ir į skudurus gauti. Jis įsibruko raktą kišenėn, kad pas- 
kui galėtų pasiteisinti jo nesuradęs. 

- Na, o dabar ar sugebėsite protingai pasišnekėti? - Piteris nė 
neužduso. - Juk jūs elgiatės kvailai. Aš prašau tik dviejų menk- 
niekių, kuriuos išpildęs, jūs galėsite tikėtis solidaus atlygio. 
Jūs... 

Bezonas riaumodamas vėl puolė Piterį. Šįsyk princas nelau- 
kė puolimo, bet visgi jis spėjo atšlyti, panašiai kaip matadoras 
išvengia netikėtai puolusio buliaus smūgio - matadorą galima 
užklupti nelauktai, jis netgi gali gauti smūgį ragais, bet jis nie- 
kados nepraras grakštumo. Piteris taip pat liko grakštus, tačiau 
jį sužeidė. Bezonas turėjo ilgus, purvinus, aplūžusius nagus - la- 
biau panašius į žvėries nei į Žmogaus - ir tamsiais žiemos vaka- 
rais, kai norėdavosi papasakoti kokią nors baisią istoriją, senis 
mėgdavo porinti jaunesniesiems prižiūrėtojams apie nutikimą, 
kai sykį vienam kaliniui jis nykščio nagu perrėžė gerklę nuo vie- 
nos ausies iki kitos. 

Dabar vienas jo nagas nubrėžė kruviną brūkšnį ant kairiojo 
Piterio skruosto, kai Bezonas lėkė pro šalį. Žaizda driekėsi nuo 
smilkinio iki pat smakro, tik per stebuklą neužkliudžiusi akių. 
Žaizdos kraštai ant Piterio skruosto išsiskyrė ir nuo šiol jis visą 
gyvenimą nešios randą, primenantį peštynes su Bezonu. 

Piteris supyko. Atrodė, jog visos skriaudos, ištikusios jį per 
pastarąsias dešimt dienų, susikaupė jo galvoje į vieną daiktą, ir 
akimirksnį jis beveik - ne visai, bet beveik - taip įtūžo, jog galėjo 
užmušti bukagalvį prižiūrėtoją, užuot suteikęs jam pamoką, ku- 
rios šis neužmirštų niekad gyvenime. 

Vos tik Bęzonas atsigrįžo, iš kairės jį pasitiko šoniniai smū- 
giai, o iš dešinės - priešakiniai. Apskritai, pastarieji nebūtų buvę 
tokie pavojingi, jei pusantro svaro gelžgalis nebūtų pavertęs Pi- 
terio kumščio patrankos sviediniu. Jo pirštikauliai susmigo Be- 
zono žandikaulin, šis sustūgo iš skausmo ir pamėgino prisiar- 
tinti prie Piterio. Bet čia senis padarė klaidą. Pasigirdo lūžtan- 
čios nosies trakštelėjimas, Bezono burna bei smakru plūstelė- 
jo kraujas, raudonai nudažydamas purviną jo liemenę. Paskui - 
vėl skausmo plykstelėjimas, kai sunki Piterio dešinioji ranka 
perskėlė jam lūpą. Bezonas išspjovė ant grindų dantį ir pamė- 
gino atsitraukti. Jis jau pamiršo į juos vėpsančius jaunesniuo- 
sius prižiūrėtojus, bijančius įsikišti. Bezonas užmiršo, jog buvo 
nepatenkintas princo elgesiu, ir nebetroško jo pamokyti. 

Pirmąsyk, dirbdamas vyriausiuoju prižiūrėtoju, jis užmiršo 
viską pasaulyje, beliko vienui vienas aklas noras išlikti gyvam. 
Pirmąsyk per visus tarnybos metus Bezonui pasidarė baisu. 

Jis išsigando ne todėl, kad Piteris baisiai. energingai jį mušė. 
Bezonui ir anksčiau teko gauti į kailį, nors dar nė sykio jo ne- 
lupo kalinys. Ne, siaubą jam įvarė Piterio akių išraiška. Jis žvelgė 
karaliaus žvilgsniu. Viešpatie, pasigailėk, tikras karaliaus žvilgs- 
nis - jo įtūžis skleidė saulei prilygstantį karštį. 

Piteris vėl priplojo Bezoną prie sienos, nužvelgė atstumą iki 
jo smakro, o paskui atmetė atgal dešinę ranką. 

- Ar tave dar reikia įtikinėti, smirdaliau? - niūriai paklausė Pi- 
teris. | 

- Nebereikia, - sumikčiojo Bezonas, judindamas spėriai tins- 
tančias lūpas. - Nebereikia, mano karaliau. Prašau, pasigailėki- 
te, meldžiu pasigailėjimo. 

- Ką? - netikėdamas savo ausimis, paklausė Piteris. - Kaip tu 
mane pavadinai? | | 

Tačiau Bezonas pamažu slydo žemyn palei akmeninę sieną. 
Jis pavadino Piterį karaliumi, būdamas jau be sąmonės. Jisai ne- 
beprisimins, ištaręs šiuos žodžius, tačiau Piteris jų niekados 
neužmirš. 

Bezonas daugiau nei dvi valandas neatgavo sąmonės. Jei ne 
sunkus, kimus jo kvėpavimas, Piteris galėjo pagalvoti iš tiesų 
užmušęs vyriausiąjį prižiūrėtoją. Tiesa, šis žmogus buvo vulgari, 
niekinga, nevalyva kiaulė... tačiau, šiaip ar taip, Piteris negeidė 
jo užmušti. Jaunesnieji prižiūrėtojai paeiliui dėbčiojo pro ma- 
žytį langelį ąžuolinėse duryse. Išplėstos suapvalėjusios jų akys 
panėšėjo į mažų vaikų akutes, spoksančias į Andujos tigrą žmo- 
gėdrą karaliaus žvėryne. Nė vienas iš jų nė nemėgino gelbėti sa- 
vo viršininko; Piteris suprato iš jų veidų, kad jiedu tikėjo, jog jis 

bet kurią akimirką užšoks ant apsvaiginto Bezono ir perplėš 
jam gerklę. Galimas dalykas, dantimis. 

“Ką gi, o kodėl jie turėtų manyti kitaip? - karčiai klausė Pi- 
teris pats savęs. - Jie įsitikinę, jog aš nužudžiau savo tėvą, o tė- 
važudis juk gali taip žemai pulti ir nužudyti be sąmonės gulin- 
tį priešininką". 

Pagaliau Bezonas sudejavo ir krustelėjo. Dešinysis jo akies 
vokas virptelėjęs atsimerkė - kairiojo vargšelis neįstengė atmerk- 
ti dar keletą dienų. 

Dešinioji akis žvelgė į Piterį be jokios neapykantos, neslėp- 
dama siaubo. 

- Ar jūs pasirengęs išmintingai pasišnekėti? - paklausė Piteris. 

Bezonas kažką ištarė, bet Piteris nieko nesuprato, nes prižiū- 
rėtojo kalba skambėjo gan neaiškiai. 

- Aš nieko nesuprantu. 

Bezonas pamėgino dar sykį. 

- Jūs galėjote mane užmušti. 

- Aš niekados nieko neužmušiau, - pasakė Piteris. - Galbūt 
kada nors būsiu priverstas taip pasielgti, bet jei jau taip nutiks, 
tikiuosi, man neteks pradėti apalpusiu kalėjimo prižiūrėtojų. 

Bezonas atsisėdo ant grindų, atsirėmė į sieną ir vienintele at- 
merkta akimi žvelgė į Piterį. Ištinusiame sumuštame veide atsi- 
radusi gilaus susimąstymo išraiška atrodė keistoka ir šiek tiek 
bauginanti. 

Pagaliau jam pavyko išstenėti dar vieną nesuprantamą frazę. 
Piteris nusprendė, jog šįsyk viską suprato, tačiau norėjo galuti- 
nai įsitikinti. 

- Prašom pakartoti, pone vyriausiasis prižiūrėtojau Bezonai. 

Bezonas atrodė sumišęs. Lygiai kaip ir Jozefo anksčiau nie- 
kas niekados nepavadino “pone vyriausiasis arklininke", taip ir 
Bezonas nebuvo tituluojamas “ponu vyriausiuoju prižiūrėtoju“. 

- Mes galime susitarti, - pratarė jis. 

- Labai gerai. 

Bezonas vargais negalais atsistojo. Jis nebenorėjo su Piteriu 
turėti jokių reikalų, bent jau šiandien. Jisai turėjo kitų proble- 
mų. Jaunesnieji prižiūrėtojai ką tik matė, kaip jį kaip reikiant 
prilupo jaunuolis, kuris ištisą savaitę nieko nevalgė. Matė - ir 
nieko nedarė, tie bailūs išsigimėliai. Jam plyšte plyšo širdis, ir 
prieš nušliauždamas iki lovos, jis geidė įkrėsti proto tiedviem 
avigalviams. 

Jis pasuko prie išėjimo, tačiau Piteris jį pašaukė. 

Bezonas atsigrįžo. Šis lašas buvo paskutinis. Jie abu supra- 
to, kieno viršus. Bezonas sumuštas. Kaliniui įsakius sustoti, pri- 
žiūrėtojas pakluso. 

- Aš norėjau jums kai ką pasakyti. Tai bus naudinga mums 
abiem. 

Bezonas nieko nepasakė. Jis tiesiog stovėjo ir įdėmiai žvel- 
gė į Piterį. | 

- Pasakykite jiems, - Piteris mostelėjo galva durų pusėn, - kad 
uždarytų langelį. 

Dar akimirką Bezonas neatitraukė akių nuo Piterio, paskui 
atsigrįžo į vėpsančius sargus ir davė jiems įsakymą. 

Tuo momentu jaunesnieji prižiūrėtojai kaip tik suglaudę 
žandus stypsojo prie langelio, nesuprasdami neaiškaus Bezono 
marmaliavimo... arba apsimesdami nesuprantančiais. Bezonas 
perbraukė liežuviu kruvinus dantis ir prašneko aiškiau; tokios 
pastangos jam, be abejonės, kėlė skausmą. Šįsyk langelis buvo 
užsklęstas ir užrakintas iš išorės... bet prieš tai Bezonas dar iš- 
girdo paniekinantį savo pavaldinių prunkštimą. Jis pavargęs at- 
sidūsėjo - taip, pirmiausia teks juos kaip reikiant pamokyti, tik 
paskui eiti namo. Beje, bailių ilgai mokyti nereikia. Šitas prin- 
cas, nežiūrint visų kitų jo savybių, jokiu būdu ne bailys. Prižiū- 
rėtojas pagalvojo, ar tikrai nori turėti su Piteriu kokių nors rei- 
kalų. 

- Noriu, kad jūs perduotumėte raštelį Andersui Peinai, - pa- 
sakė Piteris. - Tikiuosi, šįvakar užeisite jo paimti. 

Bezonas nieko nepasakė, tik pasistengė labai gerai pasukti 
smegeninę. Šioji užduotis vis dar tebebuvo ypač sunki. Peina! 
Raštelis Peinai! Jam jau teko krūptelėti, kai Piteris priminė esąs 
karaliaus brolis, tačiau greta šitos užduoties anoji užuomina te- 
buvo mažmožis. Peina. Viešpatie, pasigailėk! 

Kuo ilgiau jis svarstė, tuo labiau jam nepatiko Piterio už- 
mačia. 

Karalius Tomas tikriausiai nekreips ypatingo dėmesio į gru- 
bų elgesį su Adatoje sėdinčiu jo broliu. Juk vyresnysis brolis nu- 
žudė tėvą, ir šiuo momentu Tomas, matyt, nejaučia Piteriui ypa- 
tingų broliškų jausmų. O dar svarbiau, kad Bezono beveik nė 
kiek nebaugino karaliaus Tomo Šviesos Nešėjo vardas. Panašiai, 
kaip ir beveik visi kiti Delaino gyventojai, Bezonas jau pradėjo 
šiek tiek paniekinančiai žvelgti į Tomą. Tačiau Peina... Peina - 
visai kas kita. 

Žmonėms, panašiems į Bezoną, Peina įvarydavo kur kas dau- 
giau baimės nei ištisas karalių pulkas. Karalius - tarsi saulė - to- 
lima, paslaptinga, didinga būtybė. Visai nesvarbu, ar saulė sle- 
piasi po debesimis ir jums darosi šalta, ar plieskia taip karštai, 
jog gali jus gyvus sudeginti - šiaip ar taip, jums tenka taikytis 
prie jos tokios, kokia ji yra, nes saulės keliai mirtingiesiems ne- 
žinomi ir nepasiekiami. 

Peina buvo kur kas žemiškesnis padaras. Jį Bezonas galėjo 
suprasti... ir bijojo jo. Siauraveidis Peina žydru lediniu žvilgsniu, 
Peina, vilkintis teisėjo mantiją aukšta apykakle. Peina, spren- 
džiantis, kam likti gyvam, o kam guldyti galvą po budelio kirviu. 

Nejaugi šis jaunuolis iš tiesų gali iš Adatos viršūnės įsakinėti 
Peinai? O gal čia tik beviltiškas blefas? 

“Kaipgi čia gali būti blefas, jei jis rimtai ketina parašyti Pei- 
nai laišką, kurį aš pats privalėsiu nunešti?" 

- Jei aš būčiau karaliumi, Peina vykdytų visus mano paliepi- 
mus, - pasakė Piteris. - Dabar aš ne karalius, o tiktai kalinys. Ir 
visgi neseniai aš padariau jam vieną paslaugą, už kurią, manau, 
jis jaučia man dėkingūmą. 

- Aišku, - atsiliėpė Bezonas stengdamasis, kad jo balsas 
skambėtų kuo abejingiau. 

Piteris atsiduso. Staiga jis pajuto begalinį nuovargį ir pagal- 
vojo, kokios gi kvailos mintys šauna jam galvon. Nejaugi jis tik- 
rai mano suradęs kelio į laisvę pradžią, sumušdamas šį bukagal- 
vį prižiūrėtoją ir priversdamas jį paklusti? Nejaugi jis turi rea- 
laus pagrindo tikėtis, kad Peina padarys dėl jo bent menkiau- 
sią mažmožį? Galbūt mintis apie dėkingumą už paslaugą egzis- 
tuoja tik Piterio vaizduotėje. 

Tačiau reikia pamėginti. Argi po ilgų apmąstymų naktų, liū- 
dėdamas dėl savo tėvo ir dėl savęs paties, jis neapsisprendė, 
kad vienintelė tikra nuodėmė būtų, jei jis nepamėgintų? 

- Peina nėra mano bičiulis, - tęsė Piteris. - Aš nė neketinu jū- 
sų tuo įtikinėti. Mane apkaltino nužudžius savo tėvą, ir man ne- 
dera tikėtis, jog visame Delaine nuo pat šiaurės iki pietų turiu 
bent vieną bičiulį. Ar jūs sutinkate, pone vyriausiasis prižiūrė- 
tojau Bezonai? 

- Taip, - niūriai atsiliepė Bezonas. - Sutinku. 

- Ir visgi aš viliuosi, kad Peina malonės aprūpinti jus nedide- 
le pinigų sumele, kurią jūs paprastai gaunate iš savo gyventojų. 

Bezonas linktelėjo. Kai Adaton bet kokiam terminui patek- 
davo kilmingas žmogus, Bezonas paprastai pasistengdavo, kad 
jie gautų geresnį maistą nei riebi mėsa ir skystas alus, kartą per 
savaitę būtų keičiami baltiniai ir kad kartkartėmis jį aplankytų 
žmona arba mylimoji. Tik, aišku, nieko jis nedarė už dyką. Kil- 
mingieji kaliniai beveik visuomet buvo kilę iš turtingų šeimų, ir 
visados atsirasdavo giminaitis, kuris pareikšdavo norą užmokėti 
Bezonui už paslaugas, nesvarbu, kokio sunkumo nusikaltimas 
būdavo įvykdytas. 

Pastarasis nusikaltimas buvo ypač sunkus, tačiau įkalintasis 
jaunuolis tvirtino, kad niekas kitas, o pats Andersas Peina gali 
pareikšti norą duoti pinigų Bezono papirkimui. 

- Ir dar vienas dalykas, - negarsiai pratarė Piteris. - Aš tikiuo- 
si, jog Peina išpildys mano prašymą, nes jis garbingas žmogus. 
Ir jeigu man kas nors nutiks - pavyzdžiui, jei jūs su keletu pa- 
galbininkų šiąnakt įsiveršite čionai ir sumušite mane, keršyda- 
mi už tai, kad prilupau jus, - tikiuosi, jog Peiną sudomins toks 
įvykis. - Piteris patylėjo. - Jį asmeniškai sudomins toks įvykis. 

Jis įdėmiai pažvelgė į Bezoną. 

„ Ar suprantate, ką turiu galvoje? 

- Taip, - atsakė Bezonas ir dar pridūrė: - Milorde. 

- Atneškite man plunksną, rašalinę, sugeriamojo popieriaus 
ir rašomojo popieriaus. 

- Taip. 

- Prieikite arčiau. 

Bezonas, mažumėlę nerimaudamas, pakluso. 

Vyriausiasis prižiūrėtojas skleidė siaubingą kvapą, tačiau Pi- 
teris neatsitraukė - jis pastebėjo, kad nusikaltimo, kuriuo jį ap- 
kaltino, dvokas beveik įpratino jį prie prakaito bei purvo tvai- 
ko. Zvilgtelėjus į Bezoną, jo lūpomis nuslinko šypsenos šešėlis. 

- Pašnibždėkite man į ausį, - pasakė Piteris. 

Bezonas neramiai sumirksėjo. 

- Ką aš turiu pašnibždėti, milorde? 

- Skaičių, - paaiškino Piteris. 

Bezonas ilgai nesvarstydamas taip ir padarė. 


22 


Vienas jaunesnysis prižiūrėtojas atnešė Piteriui jo pareika- 
lautus rašymo reikmenis. Jis baimingai dėbtelėjo į Piterį prasi- 
kaltusio katino žvilgsniu, katino, dažnai gaunančio į kailį, ir iš- 
cimpino laukan nelaukdamas, kol jį ištiks piktas Bezono liki- 
mas. 

Piteris atsisėdo prie išklibusio stalelio prie lango, kur nuo 
šalčio kvėpuojant iš burnos sklido garas. Jis girdėjo vėją, be pa- 
liovos stūgaujantį apie Adatos bokšto viršūnę, ir pažvelgė že- 
myn, į miesto žiburius. | 

“Gerbiamas aukščiausiasis teisėjau Peina“, parašė jis ir stab- 
telėjo. “Galbūt pamatęs, nuo ko šis laiškas, jūs suglamžysite jį 
ir neperskaitęs įmesite į ugnį? O gal perskaitysite, o paskui pa- 
niekinančiai pasijuoksite iš kvailio, nužudžiusio savo tėvą ir 
drįstančio tikėtis pagalbos iš aukščiausiojo karalystės teisėjo? O 
gal jūs net įžvelgsite planą ir suprasite, ką aš sumaniau?" 

Tą vakarą Piteris buvo žvaliau nusiteikęs ir pagalvojo, kad at- 
sakymas į visus tris klausimus bus neigiamas. Jo sumanymas ga- 
li žlugti, bet vargu ar toks tikslus bei metodiškas žmogus, kaip 
Peina, gali jį nuspėti. Tokia pat tikimybė, kad aukščiausiasis tei- 
sėjas sugebėtų užsitempti moterišką suknelę ir, šviečiant pilna- 
čiai, imtų šokti Adatos bokšto papėdėje pagal dūdmaišio melo- 
diją. Taigi jis neturėtų perprasti Piterio ketinimų: “O juk prašau 
menkos smulkmenos, - pagalvojo Piteris. Toksai pat šypsenos 
šešėlis vėl sujudino jo lūpas. - Bent jau aš pats viliuosi ir tikiu, 
jog jam susidarys būtent toks įspūdis." 

Jis palinko į priekį, pamirkė rašalinėje žąsies plunksną ir 
pradėjo rašyti. 

Kitą vakarą, jau išmušus devynias, Anderso Peinos liokajus, 
išgirdęs neįprastą vėlyvą beldimą, nuėjo atidaryti durų. Tiesiai 
priešais ilgą savo nosį jis pamatė ant slenksčio stovinčią vyriau- 
siojo prižiūrėtojo figūrą. Arlenui - toks buvo liokajaus vardas, - 
be abejonės, teko ir anksčiau matyti Bezoną; panašiai, kaip ir 
Arleno šeimininkas, Bezonas buvo juridinio karalystės mecha- 
nizmo dalis. Tačiau dabar Arlenas jo nepažino. Po Piterio su- 
rengtos pirties praslinko viena diena, ir Bezono veidas, spindu- 
liuojantis raudonų, violetinių bei geltonų spalvų deriniu, tapo 
panašus į saulėlydį. Jis jau galėjo šiek tiek atmerkti kairiąją akį, 
bet ji vis dar tebuvo tik mažytis plyšelis. Jis atrodė it baisusis 
gnomas, ir liokajus bemaž iškart puolė uždarinėti duris. 

- Palaukite, - žemu kriokiančiu balsu ištarė Bezonas, privers- 
damas dvariškį stabtelėti. - Aš atnešiau jūsų šeimininkui laišką. 

Liokajus akimirksnį susvyravo, o paskui vėl ėmė uždarinėti 
duris. Niūrus, ištinęs atėjūno veidas atrodė šiurpokai. O gal čia 
tikrai iš šiaurės šalies atkeliavęs gnomas? Kiek yra žinoma, pas- 
kutinieji šių laukinių, kailiais apsitaisiusių genčių atstovai išmirė 
arba buvo sumušti dar jo senelio laikais, bet visgi... ką gali Ži- 
noti... | 

- Cia nuo princo Piterio. Jeigu jūs uždarysite duris, manding, 
jums teks išklausyti daug nemalonių žodžių iš savo šeimininko. 

Arlenas vėl suabejojo, jį draskė noras užtrenkti duris priešais 
pabaisą bei galią, kurią vis dar skleidė princo Piterio vardas. Jei- 
gu šį Žmogų siuntė Piteris, tuomet jis turėtų būti vyriausiasis 
Adatos bokšto prižiūrėtojas. Ir visgi... 

- Jūs nepanašus į Bezoną, - pasakė jis. 

- O jūs, Arlenai, nepanašus į savo tėvą, ir šis faktas ne sykį 
vertė mane susimąstyti, kurgi klajojo jūsų motinėlė, - grubiai at- 
kirto aplamdytas baisūnas ir pro vis dar praviras duris įbruko 
aprūkusį voką. - Štai... nuneškite jam. Aš palauksiu. Jei norite, 
uždarykite duris, nors lauke velniškai šalta. 

Arlenui nerūpėjo, kad lauke dvidešimt laipsnių šalčio. Jis ne- 
ketino įsileisti šio šiurpaus baisūno tarnų virtuvėn ir leisti jam 
šildytis kojas prie židinio. Liokajus pačiupo voką, uždarė duris, 
užšovė sklendę ir nuėjo vidun... paskui sugrįžo ir užstūmė dar 
vieną sklendę. 

Peina sėdėjo savo kabinete ir žvelgė į ugni, skendėdamas gi- 
liuose apmąstymuose. Tomą karūnavo per pilnatį, mėnulis dar 
nespėjo nė per pusę sumažėti, o jam jau nepatiko, kaip klostosi 
reikalai. Flegas - štai kas buvo visų blogiausia. Flegas. Burtinin- 

kas jau sutelkė savo rankose daugiau valdžios, negu turėjo Ro- 
lando valdymo metu. Rolandas nebuvo gudruolis, tačiau jis bu- 
vo bent jau suaugęs vyras. O Tomas - dar vaikas, ir Peina baimi- 
nosi, kad netrukus Flegas, prisidengęs Tomo vardu, valdys vi- 
są Delainą. Riesta bus visai karalystei... ir Andersui Peinai bus 
riesta, juk jis niekados neslėpė neapykantos Flegui. 

Cia, kabinete, traškėjo ugnelė ir buvo gera, tačiau Peina gal- 
vojo apie tai, jog jis jaučia palei kulkšnis dvelkiantį šaltą vėją. 
Šis vėjas gali sukilti ir sugriauti... viską. 

Bet kodėl, Piteri? Kodėl, na kodėl gi? Kodėl tu negalėjai pa- 
laukti? Ir kodėl tavo išorė atrodė tokia tobula, tarytum rausvas 
rudens obuoliukas, o vidus supuvęs? Kodėl? 

Peina nežinojo... ir netgi dabar jis nenorėjo pripažinti, kad 
abejonė, ar tikrai Piteris pasirodė supuvęs iš vidaus, jau ėmė 
graužti jo širdį. 

Pasigirdo beldimas į duris. 

- Įeikite! Ir kuo greičiau, tuo geriau. 

Įėjo susitaršęs ir sutrikęs Arlenas. Rankoje jis laikė voką. 

- Aš klausau. 

- Pone... ten prie durų kažkoks žmogus... bent jau panašus 
į Žmogų... jo veidas tarsi siaubingai išdažytas ir ištinęs, lyg jis 
būtų nežmoniškai sumuštas... arba... - Arleno balsas nutilo. 

- Kuo gi aš čia dėtas? Juk jūs žinote, jog taip vėlai aš nieko 
nepriiminėju. Pasakykite jam, kad išeitų. Pasakykite, tegu neš- 
dinasi po velnių! 

- Jis sakėsi esąs Bezonas, milorde, - pasakė Arlenas, dar la- 
biau susijaudinęs. Jis pakėlė purviną voką, naudodamasis juo 
kaip skydu. - Štai ką jis atnešė. Sako, jog čia laiškas nuo prin- 
co Piterio. 

„Nuo šių žodžių Peinai virptelėjo širdis, bet jis tik dar griež- 
čiau pažvelgė į Arleną. 

- Ir ką? Ar ten jis? 

- Princas Piteris? - Arleno balsas skambėjo labai neaiškiai. Jis 
visiškai prarado įprastinę savitvardą, ir Peinai pasidarė įdomu. 
Jis visados manė, jog nei gaisras, nei potvynis, nei nuožmių dra- 
konų antpuolis negalėtų priversti Arleno netekti savitvardos. - 
Milorde, aš negaliu žinoti... Mat aš... aš... 

- Ar ten Bezonas, kvaily jūs neraliuotas? 

Arlenas apsilaižė lūpas... iš tiesų apsilaižė lūpas. Čia jau bu- 
vo visiškai negirdėtas dalykas. | 

- Ko gero, galimas daiktas, milorde... jisai šiek tiek į jį pana- 
šus... tačiau tasai žmogus prieangyje, jis visas mėlynas ir gum- 
buotas... aš... - Arlenas nurijo seiles. - Aš pamaniau, jog jis pa- 
našus į gnomą, - išpyškino jis pačią baisiausią žinią, paskui mė- 
gindamas sušvelninti savo žodžius kreiva šypsena. 

“Bezonas, - pagalvojo Peina. - Ten Bezonas, o sumuštas jis 
atrodė todėl, kad Piteris įkrėtė jam į skudurus. Todėl senis ir at- 
nešė laišką. Piteris jį prilupo, ir jisai pabūgo nepaklusti. Tokius 
tipus įtikina tik mušimas". 

Paskui Peina staiga pajuto džiugesį; jis jautėsi tarytum kelei- 
vis, netikėtai pamates šviesą tamsioje oloje. 

- Duokite man laišką, -.pratarė jis. 

Arlenas atidavė laišką, o paskui kažkaip keistai susimąstė, 
nors anksčiau jam niekad taip nenutikdavo. “Bent jau aš, - pa- 
galvojo Peina, kurio protas, kaip visuomet, dirbo metodiškai, - 
niekados nemačiau jo sutrikusio". 

Jis leido Arlenui nueiti iki kabineto durų, panašiai kaip pri- 
tyręs Žvejys tampo kabliuką prarijusią žuvį, o paskui staigiai jį 
sustabdė: 

- Arlenai! 

Arlenas atsigrįžo. Jis atrodė toks išsigandęs, tarsi ruoštųsi iš- 
girsti nuosprendį. 

- Gnomų nebebūna. Nejaugi jūsų mama jums šito nesakė? 

- Sakė, - nenoriai prisipažino Arlenas. 

- Labai gerai pasielgė. Išmintinga moteris. Tikriausiai šios 
fantazijos jūsų galvoje paveldėtos iš tėvo. Įleiskite vyriausiąjį 
prižiūrėtoją ir nuveskite jį virtuvėn, - skubiai pridūrė Peina. - Aš 
nepageidauju jo čia matyti. Jisai dvokia. Tačiau įleiskite jį tar- 
nų virtuvėn, kad galėtų sušilti. Naktis šalta. - Peinai čia pat top- 
telėjo galvon mintis, kad po Rolando mirties visos naktys buvo 
šaltos, tarsi priekaištas už tai, kad senasis karalius sudegė iš vi- 
daus. 

- Taip, pone, - aiškiai nenorom pasakė Arlenas. 

- Netrukus aš jus pakviesiu ir pasakysiu, ką su juo daryti. 

Arlenas paklusęs išėjo ir uždarė duris. 

Peina pavartaliojo rankose voką, kol kas dar jo neatplėšda- 
mas. Purvą ant jo, be abejonės, paliko murzini Bezono pirštai. 
Jis beveik jautė nuo voko sklindantį to niekšo prakaito kvapą. 
Vokas buvo užantspauduotas paprastu žvakės vaško lašu. 

Jis svarstė: “O gal geriau įmesti laišką į ugnį ir daugiau apie 
jį nebegalvoti. Taip, įmesti į ugnį, paskui pakviesti Arleną ir 
liepti pagirdyti mažą kuprotą vyriausiąjį prižiūrėtoją - betgi jis 
iš tiesų PANAŠUS į gnomą - karštu punšu ir išprašyti jį laukan. 
Taigi taip ir reikės padaryti". 

Tačiau jis žinojo šitaip nepasielgsiąs. Toji keista nuojauta - 
nuojauta, jog beviltiškoje tamsoje sušvito šviesos spindulys - jo 
nebeapleido. Jis nykščiu perplėšė antspaudą, išėmė trumputį 
laišką ir ėmė jį skaityti židinio šviesoje. 

Peina, 

aš nusprendžiau gyventi. 

Apie Adatą esu skaitęs labai nedaug, kol pats čia neatsidū- 
riau, ir nors girdėjau apie šią vietą šiek tiek daugiau, dauguma 
mano turimų žinių tėra tik gandai. Taigi aš girdėjau, jog čia ga- 
lima susitarti dėl tam tikrų nedidelių privilegijų. Atrodo, jog 
šios žinios sutampa su tiesa. Žinoma, pinigų aš neturiu, tačiau 
pamaniau, kad galbūt jūs šiuo atveju imsitės apmokėti mano 
išlaidas. Ne per seniausiai padariau jums paslaugą, ir jeigu jūs 
sumokėtumėte vyriausiajam prižiūrėtojui aštuonetą gilderų - 
tokią sumą reikėtų mokėti kiekvienų metų, kuriuos aš pralei- 
siu šioje kraupioje vietoje, pradžioje, - už mano paslaugą bū- 
tų atlyginta. Suma, kaip jau galėjote pastebėti, nedidelė, nes 
man reikia tik dviejų dalykų. Jeigu jūs pasirūpinsite Bezono at- 
lygiu, kad aš galėčiau gauti, ko pageidauju, daugiau jūsų ne- 
betrukdysiu. 

Aš suprantu, jog jūs atsidursite nemalonioje padėtyje, jeigu 
paaiškės, kad bent truputėlį man pagelbėjote. Tad jei nutartu- 
mėte išpildyti mano prašymą, siūlau basinaudoti mano drau- 
gu Benu Stadu ir padaryti jį savo tarpininku. Po arešto aš ne- 
bendravau su Benu, tačiau manau ir tikiuosi, kad jis liko man 
ištikimas. Aš mieliau prašyčiau pagalbos jo, o ne jūsų, tačiau 
Stadai ne itin turtingi, ir Benas neturi savų pinigų. Man gėda 
prašyti pinigų, tačiau aš neturiu daugiau į ką kreiptis. Jeigu jūs 
jaučiate negalįs išpildyti mano pageidavimo, aš jus suprasiu. 

Aš nežudžiau savo tėvo. 

Piteris 

Peina dar kurį laiką apžiūrinėjo šį stebėtiną laišką. Jo žvilgs- 
nis sugrįždavo prie pirmosios eilutės, paskui vėl prie paskuti- 
nės. 

“Aš nusprendžiau gyventi" 

“Aš nežudžiau savo tėvo" 

Jam neatrodė netikėta, kad jaunuolis ir toliau viską neigia - 
jis matė nusikaltėlių, kurie ilgus metus neprisipažindavo įvyk- 
dę nusikaltimų, nors jų kaltė buvo nenuginčijamai įrodyta. Ta- 
čiau nė vienas nusikaltėlis nesigina taip naiviai. Sitaip... Sitaip 
kategoriškai. 

Taip, kaip tik šis kategoriškas tonas labiausiai jį sujaudino 
princo laiške. Tikro karaliaus, manė Peina, negali pakeisti nei 
tremtis, nei kalėjimas, netgi kankinimai. Jis nešvaistys laiko tei- 
sindamasis nė aiškindamasis. Jis tiesiog pareikš savo valią. 

“Aš nusprendžiau gyventi" 

Peina atsiduso. Ilgokai pasvarstęs, jis prisitraukė rašalinę, 
pasiėmė iš dėžutės plono pergamento lapą ir ėmė ant jo rašy- 
ti. Jo laiškas buvo dar trumpesnis už Piterio. Teprireikė vos 
penketo minučių, kol jį parašė, nusausino, apibarstė smėliu, su- 
lankstė ir užantspaudavo. Kai viskas buvo atlikta, Peina paskam- 
bino Arlenui. 

Arlenas prisistatė bemaž akimirksniu ir atrodė labai susi- 
telkęs. 

- Bezonas dar čia? - paklausė Peina. 

- Manau, jog taip, sere, - atsakė Arlenas. Nors iš tiesų jis Ži- 
nojo, jog Bezonas vis dar tebebuvo ten, mat žvilgčiojo į jį pro 
rakto skylutę ir stebėjo, kaip šis be paliovos vaikštinėja iš vie- 
no tarnų virtuvės galo į kitą, rankoje it vėzdą spausdamas viš- 
tos kulšį. Kai šlaunelės mėsa buvo suvalgyta, Bezonas, baisiai 
treškindamas, perkando kaulą ir patenkintas iščiulpė iš ten 
smegenis. 

Arlenas vis dar nesijautė visiškai tikras, kad jis ne gnomas... 
o gal net trolis. 

- Atiduokite jam šitą, - pasakė Peina, paduodamas Arlenui 
laišką, - o čia už vargą. - Kitoje Arleno rankoje skimbtelėjo du 
gilderai. - Pasakykite jam, jog gali būti pasiųstas atsakymas. 
Tuomet lai atgabena jį naktį, taip pat, kaip ir šį sykį. 

- Taip, pone. 

- Neužtrukite ir neplepėkite su juo, - pasakė Peina. Pastarieji 
žodžiai nuskambėjo jo lūpose beveik kaip pokštas. 

- Klausau, pone, - niūriai atsiliepė Arlenas ir išėjo. Jis vis dar 
galvojo apie Bezono graužiamų vištos kaulų traškėjimą. 

- Štai, - irzliai pratarė Bezonas, kitą dieną įėjęs į Piterio ka- 
merą ir tiesdamas jam laišką. Jis iš tiesų jautėsi suirzęs. Arleno 
įteiktieji du gilderai nubyrėjo netikėtai tarsi sniego lavina ant 
galvos, ir Bezonas beveik visą naktį juos pragėrinėjo. Dviejų gil- 
derų pakako milžiniškam kiekiui midaus, tad šiandien jam stip- 
riai skaudėjo galvą. - Berniuku pasiuntinuku - štai kuo aš pa- 
virtau. | 

- Dėkoju, - pasakė Piteris, paimdamas voką. 

- Na ir ką? Jūs neketinate jo atplėšti? 

- Ketinu. Jums išėjus. 

Bezonas iššiepė dantis ir sugniaužė kumščius. Piteris papras- 
čiausiai stovėjo ir žvelgė į jį. Bezonas nuleido kumščius. 

- Pasiuntinukas, ir daugiau nieko! - pakartojo jis ir išėjo, užt- 
renkdamas paskui save sunkias duris. Pasigirdo skardus rakina- 
mų geležinių spynų žvangesys, o paskui subildėjo trys užstu- 

miamos sklendės, kiekviena iš jų savo storiu prilygo Piterio rie- 
šui. 

Garsams nutilus, Piteris atplėšė voką. Laišką sudarė tik trys 
sakiniai. 

As esu girdėjęs apie jūsų minimas senas tradicijas. Pagei- 
daujamoji suma gali būti mokama. Tačiau pažadą įvykdysiu tik 
tuomet, kai sužinosiu, už kokias privilegijas jūs pageidaujate 
sumokėti mūsų bendram bičiuliui. 

Piteris nusišypsojo. Aukščiausiasis teisėjas Peina - ne veid- 
mainys, priešingai nei Flegui, veidmainiškumas jam niekuomet 
nebuvo būdingas, tačiau jis elgėsi ypač atsargiai, ką dar sykį įro- 
dė šis raštelis. Piteris tikėjosi, kad Peina iškels kokias nors są- 
lygas. Jis būtų nustebes, jei Peina nepanorėtų sužinoti, ko prin- 
cas reikalauja. Tarpininku taps Benas, ir Peina netrukus nebe- 
bus realiu kyšio davimo bendrininkų, ir visgi atsargumo jis 
neužmiršo, panašiai kaip žmogus, einantis laisvai gulinčiais ak- 
menimis, kurie bet kuriuo momentu gali išslysti jam iš po kojų. 

Piteris priėjo prie kameros durų, pabeldė ir po neilgų dery- 
bų su Bezonu gavo rašalinę bei žąsies plunksną. Bezonas dar 
kažką bumbėjo apie berniuką pasiuntinuką, tačiau tikro nepa- 
sitenkinimo dėl susiklosčiusios padėties jis nejautė. Galimas da- 
lykas, jog už paslaugą jis gaus dar du gilderus. 

“Jeigu tiedu susirašinės ganėtinai ilgai, manding, aš iš to pra- 
turtėsių", - burbtelėjo jis, į nieką nesikreipdamas, ir nusikvato- 
jo, užmiršęs net savo skaudančią galvą. 

Peina išlankstė antrąjį Piterio laiškelį ir pamatė, kad šįsyk 
princas praleido abu vardus. Labai gerai. Berniukas greitai mo- 
kosi. Perskaitęs raštelį, aukščiausiasis teisėjas pakėlė antakius. 

“Galbūt jūsų noras sužinoti mano asmeninius reikalus yra 
įžūlokas, o gal ir ne. Tai nėra labai svarbu, nes aš priklausau 
nuo jūsų malonės. Štai tie dalykai, už kuriuos bus mokami jū- 
siškiai aštuoni gilderai per metus: 

1. Aš noriu gauti savo motinos lėlių namelį. Jis visuomet pa- 
dėdavo man persikelti į mielas vietas bei patirti malonių 
nuotykių, vaikystėje aš jį labai mėgau. 

2. Aš norėčiau, kad kartu su maistu man atneštų servetėlę - 
tikrą karališką servetėlę. Karališkasis herbas, jei norite, gali būti 
nuardytas. 

Tokie yra manieji pageidavimai." 

Peina dar ir dar kartą skaitė raštelį, prieš įmesdamas jį į ug- 
nį. Jis kėlė teisėjui rūpestį, nes atrodė nesuprantamas. Berniu- 
kas kažką sumanė... o gal ne? Kam jam prireikė motinos lėlių 
namelio? Peinos žiniomis, namelis buvo saugomas kažkur pily- 

je, uždengtas drobule ir apdulkėjęs. Nebuvo jokios priežasties, 
dėl kurios turėtų neduoti princui namelio. Tik, žinoma, pir- 
miausia kuris nors sąžiningas tarnas privalės nuodugniai jį ap- 
žiūrėti ir pasirūpinti, kad visi aštrūs daiktai (mažutėliai peiliu- 
kai ir panašūs įnagiai) būtų pašalinti. Peina puikiai prisiminė, 
kaip Piteris mėgo Sašos lėlių namelį, kai buvo dar mažas ber- 
niukas. Ir dar jis prisiminė, nors ir labai blausiai, kad Flegas dėl 
to protestavo tvirtindamas, kad vargu ar pritinka berniukui, ku- 
ris kada nors taps karaliumi, žaisti su lėlėmis. Tuomet Rolandas 
pasipriešino ir nepaklausė Flego patarimo... ir išmintingai pa- 
sielgė, manė Peina, nes Piteris galiausiai liovėsi žaisti su lėlių 
nameliu: viskas savo laiku. 

Iki šios dienos. 

Tad gal jis pamišo? 

Peina taip nemanė. 

Ir dar servetėlė... šį norą jis galėjo suprasti. Piteris visuomet 
reikalaudavo, kad drauge su maistu jam paduotų „servetėlę, kų- 
rią jis tvarkingai išskleisdavo ant kelių tarsi mažutę staltiesę. 
Netgi iškylaudamas su tėvu Piteris visad reikalaudavo servetėlės. 
Taip, šis poelgis labai būdingas Piteriui - paprašė ne geresnio 
maisto vietoj vargano kalėjimo raciono, kaip pasielgtų bet ku- 
ris kitas kilmingasis ar karališkosios šeimos kalinys, prieš pra- 
šydamas kažko kito. Ne, jis tepaprašo servetėlės. 

“Šis atkaklus, nuolatinis tvarkingumo siekimas... siekimas vi- 
sados turėti servetėlę... kaip tik šitaip visuomet elgdavosi jo mo- 
tina. Aš visiškai tuo tikras. Nejaugi tie du įgeidžiai kažkaip su- 
siję? Tačiau kaip? Servetėlės... ir Sašos lėlių namelis. Ką jisai su- 
manė?" 

Peina nežinojo, tačiau neaiškus vilties pojūtis jo nebeaplei- 
do. Jis vis dar prisiminė, kaip Flegas nenorėjo, kad mažasis Pi- 
teris turėtų lėlių namelį. Ir štai dabar, po daugelio metų, Pite- 
ris vėl panoro jį gauti. 

Už pastarosios minties slėpėsi dar viena, panašiai kaip ban- 
delėje slypi iš išorės nematomas įdaras. Peinai sunku buvo išd- 
rįsti apie tai galvoti. Jeigu - tiktai jeigu - Piteris nežudė savo tė- 
vo, tuomet kas jį nužudė? Na, žinoma, kai kas, kas iš pat pra- 
džių turėjo baisiuosius nuodus. Žmogus, kuris taptų niekuo, jei 
Piteris paveldėtų iš tėvo sostą ir karalystę... žmogus, tapęs be- 
maž viskuo dabar, kai Piterio vietą soste užėmė Tomas. 

Flegas. 

Tačiau Peinai ši mintis buvo pernelyg siaubinga. Ji liudijo, 
kad teisingumas nuklydo klaidingu keliu, o tai yra blogai. Ta- 
čiau ji liudijo ir dar vieną dalyką: elementari logika, kuria jis vi- 
suomet didžiavosi, jį apvylė, užleisdama vietą susijaudinimui, 
kurį patyrė pamatęs Piterio ašaras. Tasai suvokimas - suvoki- 
mas, kad patį reikšmingiausią visų savo darbo metų nuosprendį 

jis padarė paskatintas emocijų, o ne faktų - buvo kur kas krau- 
pesnis. 

“Kokia gi čia žala, jei, pašalinus visus aštrius daiktus, jis gaus 
lėlių namelį?" 

Peina prisitraukė rašymo reikmenis ir skubiai kažką parašė. 
Bezonas vėl gavo du gilderus, kuriuos galėjo pragerti - jam bu- 
vo sumokėta jau pusė sumos, kurią gaus kasmet už mažytes 
nuolaidas princui. Jis vylėsi, kad susirašinėjimas tėsis, tačiau 
laiškai baigėsi. 

Piteris gavo tai, ko norėjo. 

Vaikystėje Benas Stadas buvo žvalus žydraakis berniukas 
šviesiais garbanotais plaukais. Mergaitės dūsaudavo ir žvilgčiojo 
į jį dar tuomet, kai jam tebuvo devyneri. 

- Gan greitai jo pasisekimui ateis galas, - kalbėjo Beno tėvas. 
- Visi Stadų berniukai gimsta gana gražūs, tačiau manau, jog pa- 
augęs jis taps panašus į mus visus - jo plaukai patamsės, ir jis 
vaikščios, žvairakiuodamas kur papuolė, o laimės teturės tiek 
pat, kiek riebi kiaulė karaliaus skerdykloje. 

Tačiau nei pirmoji, nei antroji pranašystė nepasitvirtino. Be- 
nas tapo pirmuoju keleto Stadų kartų vyru, kuris, sulaukęs sep- 
tyniolikos, išliko toks pat šviesiaplaukis, kaip ir septynerių, ir iš 
keturių šimtų jardų nuotolio jis galėdavo atskirti juodąjį vana- 
gą nuo rudojo. Užuot tapusios žvairos ar trumparegės, jo akys 
liko neįtikėtinai aiškios... ir merginos, kaip ir anksčiau, dūsau- 
davo ir žvilgčiodavo į septyniolikmetį vaikiną lygiai kaip tuomet, 
kai jam buvo devyneri. 

Na, o laimė... ką gi, čia jau visai kas kita. Faktas, kad Stadų 
giminės vyrai neturėjo laimės jau mažų mažiausiai šimtą metų, 
buvo nenuginčijamas. Beno šeima manė, kad būtent jis gali tap- 
ti žmogumi, išvaduosiančiu juos iš kilnaus skurdo. Jeigu jau jo 
plaukai galų gale nepatamsėjo, o akys neapsiblausė, tad kodėl 
jis negalėtų išvengti giminę slegiančio nesėkmių prakeiksmo? 
Juk princas Piteris buvo jo bičiulis, o Piteris vieną sykį taps ka- 
raliumi. 

Paskui Piteris stojo prieš teismą ir buvo apkaltintas savo tėvo 
nužudymu. Sutrikusiai Stadų šeimai dar nespėjus susivokti, kas 
nutiko, jis atsidūrė Adatos bokšte. Beno tėvas Endrius nuvyko 
Tomo karūnacijon ir grįžo namo sukruvintu skruostu - jo žmo- 
na nusprendė, jog išmintingiausia bus neaptarinėti šios mėly- 
nės kilmės. 

- Aš įsitikinęs, kad Piteris nekaltas, - tą vakarą vakarieniaujant 
pasakė Benas. - Aš tiesiog atsisakau patikėti. 

Kitą akimirksnį jis jau tysojo ant grindų, o ausyse jam gau- 
dė. Viršum jo palinko tėvas, kuriam nuo ūsų varvėjo žirnienė, 
jo veidas taip pasruvo krauju, jog tapo beveik burokinės spal- 
vos, O ant aukštos kėdutės pasodinta mažoji Beno sesutė Ema- 
lina pravirko. 

- Daugiau niekados šiuose namuose neminėk to išsigimusio 
nusikaltėlio vardo, - pasakė tėvas. 

- Endriau! - sukliko motina. - Endriau, jis nesupranta... 

Tėvas, paprastai romus žmogelis, pakreipė galvą ir nužvelgė 
motiną. 

- Nutilk, moterie, - sušnypštė jis, jo balso skambesys privertė 
ją atsisėsti. Netgi mažoji Emalina liovėsi verkusi. 

- Tėve, - ramiai pasakė Benas, - aš nė neprisimenu, kada tu 
paskutinį sykį mane mušei. Turbūt prieš dešimt metų, o gal ir 
daugiau. Ir iki pat šio momento aš niekad nemaniau, jog gali 
įtūžęs man užvožti. Tačiau dėl to mano nuomonė nepasikeitė. 
Aš netikiu... 

Endrius Stadas įspėdamas pakėlė pirštą: 

- Aš sakiau tau neminėti jo vardo, - tarė jis, - būtent tai ir tu- 
riu galvoje. Aš myliu tave, Benai, tačiau jeigu ištarsi jo vardą, 
tau teks palikti šiuos namus. . 

- Aš jo neištarsiu, - atsistodamas atsakė Benas, - tačiau todėl, 
kad myliu tave, tėti, o ne dėl to, kad tavęs bijočiau. 

- Liaukitės! - riktelėjo ponia Stad, kuri atrodė kaip niekad iš- 
sigandusi. - Aš neleisiu jums taip triukšmauti! Jūs ką, norite iš- 
varyti mane iš proto? 

- Ne, mama, nesijaudink, mes jau baigėme, - pasakė Benas. 
- Tiesa, tėti? 

- Baigėme, - atsiliepė tėvas. - Tu, Benai, visapusiškai geras 
sūnus, visuomet toks buvai, bet neminėk jo vardo. 

Endrius Stadas jautė, jog esama dalykų, kurių jis negalėjo 
pasakyti sūnui - nors Benui buvo jau septyniolika metų. End- 
rius būtų labai nustebęs, jei žinotų, jog Benas puikiai suprato, 
dėl kokios priežasties tėvas puolė jį kumščiais. 

Prieš jums jau žinomą nelemtą įvykių posūkį Beno draugys- 
tė su princu jau kai ką pakeitė Stadų gyvenime. Kažkada jų val- 
dos buvo gana plačios. Pastaruosius šimtą metų jie buvo pri- 
versti dalimis pardavinėti savo žemę. Dabar beliko mažiau nei 
šešiasdešimt rilų, kurių dauguma buvo užstatyta. 

Tačiau paskutinįjį dešimtmetį reikalai ėmė palengva gerėti. 
Bankininkai, anksčiau grasinę, staiga pareiškė norą pratęsti pa- 
sibaigusius terminus ir netgi siūlė naujų paskolų už negirdėtai 
mažus procentus. Endriui Stadui buvo skaudu žiūrėti į rilas po 
rilo tirpstančią savo prosenių žemę, ir jam laiminga tapo ta die- 
na, kai jis galėjo nuvažiuoti pas kaimyninės sodybos šeiminin- 
ką Halvajų ir pasakyti jam, jog apsigalvojo ir nebeparduoda tri- 

jų rilų žemės, kurios Halvajus gviešėsi jau devynetą metų. End- 
rius žinojo, kam turi dėkoti už stebuklingąsias permainas. Sa- 
vo sūnui... sūnui, tapusiam artimiausiu princo draugu, kuris 
dar buvo ir sosto paveldėtojas. | 

O dabar jie vėl tapo tiktai nelaimėliais Stadais. Ir jeigu vis- 
kas tuo ir pasibaigtų, jis dar galėtų iškęsti ir neskeltų sūnui an- 
tausio per vakarienę... šio poelgio jis jau gėdijosi. Tačiau padė- 
tis tapo blogesnė nei anksčiau. 

Stadą užliūliavo bankininkų elgesys, kai jie ėmė elgtis ne 
kaip vilkai, o kaip taikios avelės. Jis pasiskolino didžiules pinigų 
sumas; dalį jų ketino išleisti jau parduotų žemių išpirkimui, o 
kitą dalį - tokių įrenginių, kaip, pavyzdžiui, naujas malūnas, sta- 
tybai. Dabar jis nė neabejojo, kad bankininkai nusimes avių kai- 
lius, ir, užuot praradęs savo valdas po dalelę, jis neteks jų visų 
iš karto. 

Bet ir čia dar ne viskas. Nuojauta jam pakuždėjo, jog reikia 
uždrausti savo šeimos nariams eiti į Tomo karūnaciją, ir jis pak- 
lausė savo vidinio balso. Šįvakar dėl to džiaugėsi. 

Visa tai nutiko po karūnacijos... ir Stadas žinojo, jog tokių 
pasekmių reikėjo tikėtis. Prieš eidamas namo, jis užėjo į alinę 
gurkštelėti alaus. Stadas buvo labai prislėgtas dėl visos šios is- 
torijos: dėl karaliaus nužudymo bei Piterio įkalinimo; ir todėl 
jautė būtinai turįs išgerti. Zmonės tuoj pažino jį esant Beno 
tėvu. 

- Ar tavo sūnus, Stadai, pagelbėjo savo bičiuliui? - riktelėjo 
vienas girtuoklis ir pratrūko šlykščių juoku. 

- Gal jis prilaikė senuką, kai princas pylė šiam į gerklę degi- 
nančius nuodus? - savo ruožtu paklausė dar kažkas. 

Endrius pastatė pustuštį bokalą. Ši vieta ne itin palanki pa- 
sisėdėjimui. Jam reikia išeiti. Kuo greičiau. 

Tačiau išeiti jis nespėjo, nes trečiasis girtuoklis - tikras drim- 
ba, dvokiantis it supuvusių kopūstų statinė - įtraukė jį atgal. 

- O ką tu apie tai Žinai? - žemu griausmingu balsu užbaubė 
drimba. 

- Nieko, - atsakė Endrius. - Nei aš, nei mano sūnus nieko 
apie tai nežinome. Leiskite man išeiti. 

- Tu išeisi tuomet, kai mes nuspręsime - ir jei nuspręsime - 
leisti tau išeiti, - pareiškė gigantas ir stumtelėjo jį atgal, tiesiai 
į jau laukusių savo sugėrovų rankas. 

Na ir prasidėjo linksmybės. Endrių Stadą stumdė nuo vieno 
prie kito plekšnodami, baksnodami alkūnėmis, pakišdami ko- 
ją. Nė vienas neišdrįso nueiti pernelyg toli ir smogti Endriui, ta- 
čiau jis matė iš jų akių, kaip jie troško taip padaryti. Jeigu lai- 
kas būtų vėlyvesnis, o jie - labiau įkaušę, Stadui iškiltų labai rim- 
tas pavojus. 

Endrius nebuvo aukštas, tačiau plačiapetis ir raumeningas. 
Jis matė, jog dorai imdamasis, du tokius nenaudėlius sumaltų 
į miltus - išskyrus drimbą, ir jis pagalvojo, kad gal net šį vyru- 
ką pavyktų prikulti. Vieną, du, gal net tris... tačiau iš viso jų bu- 
vo aštuonetas arba dešimt. Jeigu jis būtų Beno amžiaus jaunuo- 
lis, išdidus, kunkuliuojančiu krauju, jis visgi galėjo ryžtis juos 
pulti! Tačiau jam buvo keturiasdešimt penkeri, ir jo nė kiek ne- 
džiugino mintis apie tai, kaip jis leisgyvis, sudaužytas paršliauž- 
tų namo pas savo šeimą. Tik išgąsdintų juos, kam reikia? Štai ir 
neliko nieko kito, tik kentėti. Smuklininkas stovėjo ir stebėjo 
susistumdymą, nieko nesiimdamas, nė nesistengdamas nut- 
raukti peštynių. 

Galų gale jie leido jam pabėgti. 

Dabar jisai baiminosi dėl savo žmonos... dėl dukters... o 1a- 
biausiai dėl savo sūnaus Beno, kuris taps pagrindiniu tokių pa- 
dugnių taikiniu. “Jeigu ten mano vietoje būtų Benas, jie tikriau- 
siai paleistų į darbą kumščius. Taip, jie imtų darbuotis kumš- 
čiais ir muštų jį tol, kol vaikinas netektų sąmonės... arba netgi 
dar baisiau", - galvojo jis. 

Taigi todėl, kad mylėjo savo sūnų ir baiminosi dėl jo, todėl 
jis jam vožtelėjo, todėl prigrasino išvysiąs iš namų, jei Benas ka- 
da nors paminės princo vardą. 

Keisti kartais būna žmonės. 

Susiklosčius naujai, keistai padėčiai, Benas dar neįstengė kai 
ko abstrakčiai suvokti, bet jau kitą dieną jis viską labai konkre- 
čiai išsiaiškino. 

Benas nuvedė į turgų šešetą karvių ir pardavė jas už gerus 
pinigus (jo nepažįstančiam gyvulių augintojui, nes kitaip kaina 
galėjo tapti mažesnė). Jam beeinant miesto vartų link, vaikiną 
užgriuvo niekadėjų gauja, apšaukė jį žmogžudžiu, bendrininkų 
bei kitokiais dar nemalonesniais žodžiais. 

Benas grūmėsi su jais kaip reikiant. Bet galiausiai jį apkūlė 
(užpuolikų buvo septynetas), tačiau už šį malonumą niekšai su- 
mokėjo sukruvintomis nosimis, mėlynėmis paakiuose bei iš- 
muštais dantimis. Benas pakilo ir nusvirduliavo namo. Parėjo 
jau sutemus. Maudė visą kūną, tačiau, viską apsvarstęs, jis jau- 
tėsi savimi patenkintas. 

Tėvui pakako užmesti akį ir jis suprato, kas nutiko sūnui. 

- Motinai pasakysi, jog pargriuvai, - pasakė jis. 

- Taip, tėti, - atsakė Benas žinodamas, kad mama tokiomis 
pasakomis nepatikės. | 

- Dabar karves į turgų vedžiosiu aš, aš vešiu kviečius ir vis- 
ką, ką tik reikės... bent jau tol, kol į mūsų sodybą atkulniuos 
bankininkai. 

- Ne, tėti, - pasakė Benas beveik taip pat ramiai, kaip kad pir- 
miau ištarė “taip". Ką tik stipriai saumušto jaunuolio nuotaika iš- 
ties buvo keista - jis atrodė netgi žvalus. 

- Ką tu turi galvoje, sakydamas “ne"? - paklausė apstulbęs tėvas. 

- Jeigu aš spruksiu arba slėpsiuos, jie mane persekios. O jei- 
gu aš išliksiu tvirtas, jiems gan greit nusibos ir teks ieškoti leng- 
vesnio užsiėmimo. 

- O jei kas nors iš aulo išsitrauks peilį, - pasakė Endrius, o jo 
balse suskambo baimė, - tu taip ir nesulauksi, neišvysi to meto, 
kai jiems nusibos, Beni. 

Benas apglėbė tėvą abiem rankom ir stipriai prie jo prisis- 
paudė. 

- Žmogus negali pergudrauti dievų, - prisiminė Benas seną 
Delaino patarlę. - Tu juk žinai, tėve. Ir aš kovosiu už P... už tą, 
kurio vardą tu man uždraudei ištarti. 

Tėvas liūdnai pažvelgė į jį. 

- Tu juk niekada nepatikėsi tuo, kuo jį kaltina? 

- Ne, - tvirtai atsakė Benas. - Niekada. 

- Atrodo, jog aš pražiopsojau, kada tu tapai vyru, - pratarė tė- 
vas. - Nors peštynės turguje su visokiomis padugnėmis - ne pats 
geriausias būdas tapti vyru. Nekokie laikai užėjo Delainui. 

- Taip, - pritarė Benas. - Laikai nekokie. 

- Tepadeda tau dievai, - pasakė Endrius, - ir tepadeda dievai 
mūsų nelaimingai šeimai. 

Tomą karūnavo ilgos žiaurios žiemos gale. Penkioliktąją jo 
valdymo dieną Delainą užgriuvo paskutinioji siautulinga šio 
metų laiko pūga. Be paliovos krito ir krito tirštas sniegas, o su- 
temus vėjas dar ilgai stūgavo, suversdamas į smėlio kopas pa- 
našias pusnis. 

Devintą darganotojo vakaro valandą, kai nė vienas protingas 
žmogus nekiša laukan nosies, į laukujas Stadų duris pasigirdo 
beldimas kumščiu. Beldimas nebuvo lengvas nė baukštus; 
kumštis stipriai ir energingai bumbsėjo į masyvias ąžuolines du- 
ris, tarytum sakydamas: “Pasiskubinkite ir atidarykite man. Ne- 
galiu laukti visą naktį". 

Endrius su Benu sėdėjo prie ugnies ir skaitė, Siuzena Stad, 
Endriaus žmona bei Beno motina, sėdėjo tarp jų ir siuvinėjo. 
Pabaigus siuvinį ant. jo bus galima perskaityti: “DIEVAI, 
LAIMINKITE KARALIŲ". Emalina jau seniai gulėjo lovelėje. Visi 
trys, išgirdę beldimą, pakėlė galvas, o paskui susižvalgė. Beno 
žvilgsnyje nebuvo nieko daugiau, vien tik smalsumas, tačiau 
Endrių ir Siuzeną apėmė nesąmoningas siaubas. 

Endrius pakilo ir įsikišo kišenėn akinius. 

- Ką tu darysi, tėti? - paklausė Benas. 

- Einu pažiūrėsiu, - atsakė Endrius. 

“Tegu ten bus tik tamsoje pasiklydęs keleivis, kuriam reikia 
pastogės", - vylėsi jis, tačiau, atidaręs duris, pamatė priebutyje 
stovintį griežtą plačiapetį karaliaus kareivį. Jam ant galvos it nu- 
lietas pūpsojo odinis kariškas šalmas, o ant juostos, po ranka, 
kabojo trumpas kardas. 

- Tavo sūnus, - ištarė jis, ir Endrius pajuto linkstant kelius. 

- Kam jums jo reikia? 

- Mane atsiuntė Peina, - pasakė karys, ir Endrius suprato, jog 
daugiau nieko jis nepasakys. 

- Kas ten, tėti? - iš už nugaros paklausė Benas. 

“Ne, - nusiminęs galvojo Endrius. - Prašau, tik ne jį, ir taip 
jau nelaimių pernelyg daug, tik ne mano sūnų, tik ne sūnų..." 

- Ar čia jis? | | | 

Ir Endriui nespėjus ištarti “ne" - kad ir koks beprasmiškas 
būtų šis gynimasis - Benas žengė į priekį. 

- Aš esu Benas Stadas, - ištarė jis. - Ko jūs iš manes norite? 

- Tu privalai eiti su manimi. 

- Kur? 

- Į Anderso Peinos namus. 

- Ne! - sukliko motina iš mažojo kambarėlio tarpdurio. - Ne, 
juk dabar vėlu, šalta, visi keliai užversti sniegu... 

- Aš turiu roges, - nepalenkiamu balsu pasakė kareivis, ir 
Endrius pamatė, kaip jis uždėjo ranką ant kardo koto. 

- Aš einu, - pasiimdamas apsiaustą pasakė Benas. 

- Benai... - prabilo Endrius, o jo galvoje sukosi tik viena min- 
tis: “Mes niekados daugiau jo nepamatysim, jį atima iš mūsų, 
nes jis pažinojo princą". 

- Viskas bus gerai, tėti, - pasakė Benas ir apkabino jį. Paju- 
tęs jauno jo glėbio galią, Endrius beveik patikėjo vaikino žo- 
džiais. Bet paskui jis pagalvojo, kad jo sūnus dar nepatyrė, kas 
yra baimė. Jis dar nežinojo, koks žiaurus gali būti pasaulis. 

Endrius Stadas prilaikė žmoną. Jiedu stovėjo tarpduryje ir 
žiūrėjo, kaip Benas su kariu per pusnis klampoja prie rogių, ku- 
rios tamsoje atrodė it šešėlis su abipus jo blausiai mirkčiojan- 
čiais žibintais. Niekas neištarė nė žodžio, kai Benas užsiropštė 
iš vienos rogių pusės, kareivis - iš kitos. 

“Kareivis atvyko vienas - čia jau šis tas, - svarstė Endrius Sta- 
das. - Gal jie nori jį tik apklausti. Meldžių Dievo, kad jie teno- 
rėtų jį apklausti!" S 

Stadai stovėjo tylėdami, o jiems apie kojas sūkuriavo sniego 
verpetai. Rogės tolo nuo namo, žibintuose mirguliavo liepsne- 
lės, tilindžiavo varpeliai. 

Joms nuvažiavus, Siuzena apsipylė ašaromis. 

- Mes niekados daugiau jo nepamatysim, - raudojo ji. - Nie- 
kados, niekados. Jie jį pasiėmė! Prakeiktas Piteris! Tebūnie jis 
prakeiktas, kad įpainiojo mano sūnų į šį reikalą! Tebūnie jis 
prakeiktas! Prakeiktas! | | 

- Nurimk, motin, - pasakė Endrius, stipriai ją spausdamas. - 
Nurimk, nurimk. Mes pamatysim jį dar neišaušus rytui. Vėliau- 
siai - iki vidurdienio. 

Tačiau ji išgirdo virpant jo balsą ir dar stipriau pravirko. Ji- 
nai raudojo taip garsiai, jog pažadino mažylę Emaliną (o gal ją 
išbudino pro praviras duris traukiantis skersvėjis), ir prireikė la- 
bai daug laiko, kol mažiukę vėl pavyko paguldyti. Galiausiai 
Siuzena užsnūdo drauge su ja vienoje didelėje lovoje. 

Endrius Stadas nesumerkė akių visą naktį. 

Jis sėdėjo prie ugnies, iš paskutiniųjų stengdamasis išsaugoti 
viltį, tačiau širdies gilumoje jis buvo tikras, kad savo sūnaus nie- 
kada daugiau nepamatys. 

Po valandos Benas Stadas stovėjo Anderso Peinos kabinete. 
Jis buvo kupinas smalsumo, šiek tiek sumišusio su pagarba, bet 
baimės nejautė. Benas atidžiai klausėsi visko, ką sakė Peina, o 
paskui pasigirdo prislopintas monetų žvangesys, kai pinigai pe- 
rėjo iš vienų rankų į kitas. 

- Ar viską supratai, ką aš sakiau, jaunuoli? - sausu teisėjo bal- 
su paklausė Peina. 

- Taip, milorde. 

- Aš turiu būti tikras. Siunčiu tave ne vaikiškų žaidimų žais- 
ti. Dar sykį man pakartok, ką privalai padaryti. 

- Aš privalau nueiti į pilį ir pasišnekėti su Deniu, Brendono 
sūnumi. | 

- O jeigu įsikiš Brendonas? - staigiai paklausė Peina. 

- Man reikia jam pasakyti, jog jis turės šnekėtis su jumis. 

- Taigi, - pasakė Peina, atsilošdamas krėsle. 

- Aš neturiu sakyti: “Niekam nepasakokite apie šį susita- 
rimą". 

- Taip, - patvirtino Peina. - O ar žinai kodėl? 

Benas nuleido galvą ir akimirkai susimąstė. Peina leido jam 
pagalvoti. Teisėjui patiko šis berniukas: jisai atrodė šaltakrau- 
jiškas ir neišsigandęs. Daugeliui kitų, atgabentų pas jį vidury 
nakties, iš baimės pintųsi liežuvis. 

„- Todėl, kad jeigu aš jam taip pasakysiu, jis greičiau viską išp- 
liurps, negu man nieko nepasakius, - galiausiai atsiliepė Benas. 
 Peinos lūpose pasirodė šypsnys. 

- Gerai, - ištarė jis. - Tęsk. 

- Jūs davėte man dešimt gilderų. Du aš privalau atiduoti De- 
niui, vieną --jam, o kitą - tam, kas suras Piterio mamai priklau- 
siusį lėlių namelį. Kiti aštuoni - vyriausiajam prižiūrėtojui Bezo- 
nui. Tas, kuris suras lėlių namelį, atgabens jį Deniui, Denis per- 
duos man, aš - Bezonui. Na, o servetėles Bezonui perduos pats 
Denis. 

- Kiek? 

- Dvidešimt vieną kas savaitę, - išsyk atsakė Benas. - Karaliaus 
rūmų servetėlės; tik be karūnos. Jūsų žmogus pasamdys moterį, 
kuri nuardys nuo servetėlių karūnas. Kartkartėmis jūs per ką 
nors atsiųsite man dar pinigų Deniui arba Bezonui. 

- Bet ne tau? - paklausė Peina. Jis jau siūlė, tačiau Benas at- 
sisakė. 

- Ne. Manau, jog viskas. 

- Tu sparčiai mokaisi. 

- Aš norėčiau padaryti dar daugiau. 

Peina pasitempė, jo veidas tapo nuožmus ir grėsmingas. 

- Tau negalima, ir tu to nedarysi, - pasakė jis. - Šis reikalas 
ganėtinai pavojingas. Tu rūpiniesi nuolaidomis jaunuoliui, ap- 
kaltintam įvykdžius šlykščią žmogžudystę - antrąją pagal niekin- 
gumą žmogžudystę, kokią tik gali įvykdyti žmogus. 

- Piteris - mano draugas, - atsakė Benas, ir jo žodžiai buvo 
kupini įspūdingai nuoširdaus orumo. 

Andersas Peina nežymiai nusišypsojo ir pakėlė pirštą, rody- 
damas į atslūgstančias mėlynes ant Beno veido. 

- Man atrodo, kad tau jau tenka mokėti už savo draugystę. 

- Aš galiu sumokėti ir šimtąkart daugiau, - pasakė Benas. Aki- 
mirksnį sudvejojęs, jis drąsiai tęsė: - Aš netikiu, kad jis nužudė 
savo tėvą. Jis mylėjo karalių Rolandą ne menkiau, nei aš myliu 
savo tėtį. 

- Nejaugi? - abejingai paklausė Peina. 

- Taip, mylėjo! - riktelėjo Benas. - Nejaugi jūs tikite, kad jis 
nužudė savo tėvą? Jūs tikrai tikite, ar ne? 

Peinos šypsena buvo tokia sausa ir kraupi, jog net karštas 
Beno kraujas atvėso. 

- Jei aš ir netikėčiau, - pasakė Peina, - man derėtų būti be ga- 
lo atsargiam, pasirenkant asmenis, kuriems apie tai pašakyčiau. 
Priešingu atveju, neilgai trukus tektų savo kaklu išmėginti bu- 
delio kirvį. 

Benas tylėdamas žvelgė į Peiną. 

- Tu sakaisi esąs jo draugas, ir aš tavimi tikiu. - Peina tiesiau 
atsisėdo krėsle ir nukreipė į Beną pirštą. - Jeigu nori būti tikras 
draugas, daryk tik tiek, kiek aš tavęs prašau, ir nieko daugiau. 
Jeigu, paslaptingai iškviestas čionai, pas mane, tu pajutai kaž- 
kokią viltį dėl galimo Piterio išlaisvinimo - o iš tavo veido aš ma- 
tau, jog taip ir yra, - tu privalai užmiršti šią viltį. 

Užuot pakvietęs Arleną, Peina pats išlydėjo jaunuolį - pro 
slaptąjį išėjimą. Karys, šivakar jį atgabenęs čionai, jau rytoj iš- 
keliaus Vakarinėn Baronijon. 

Prie pat durų Peina pasakė: 

- Dar sykį: nė per nago juodymą nenukrypk nuo to plano, 
kurį mudu aptarėme! Piterio draugai Delaine dabar ne itin ger- 
biami, apie ką byloja ir tavo mėlynės. 

- Aš kausiuos su visais! - aistringai atsiliepė Benas. - Nesvar- 
bu, ar su kiekvienu atskirai, ar su visais iš karto! 

- Teisingai, - ištarė Andersas Peina, vis taip pat šiurpiai šyp- 
sodamasis. - O savo motinos irgi paprašysi daryti tą patį? Ir sa- 
vo mažosios sesutės? 

Benas sumišęs žvelgė į senį. Jo širdyje it mažytė švelni rožė 
išsiskleidė siaubas. 

- Taip ir nutiks, jei tu nepasitelksi viso savo atsargumo, - pa- 
sakė Peina. - Audros Delaine dar nesibaigė, jos tik prasideda. - 
Jis atidarė duris; vėjo gūsis pūstelėjo vidun žiupsnį sūkuriuo- 
jančio sniego. - Dabar eik namo, Benai. Manau, jog tavo tėvai 
džiaugsis taip greitai tave išvydę. 

Kai Benas įėjo, tėvai vienais naktiniais baltiniais laukė jo prie 
durų. Jie girdėjo prisiartinančių rogių varpelių skimbčiojimą. 
Motina verkdama stipriai prie jo prisiglaudė. Tėvo veidas parau- 
do, jo akyse sutvisko tokios neįprastos ašaros. Jis spaudė Benui 
ranką tol, kol ją ėmė skaudėti. Benas prisiminė Peinos žodžius: 
“Audros Delaine dar nesibaigė, jos tik prasideda". | 

Jau vėliau, gulėdamas lovoje, pasikišęs po galva rankas, 
žvelgdamas į tamsą ir klausydamasis vėjo švilpesio, Benas pri- 
siminė, jog Peina taip ir neatsakė į jo klausimą - nepasakė, ar ti- 
ki, ar ne Piterio kalte. 

Septynioliktąją Tomo valdymo dieną Brendono sūnus Denis 
nugabeno į Adatos bokštą pirmąją šūsnį, sudarytą iš dvidešimt 
vienos servetėlės. Jis atnešė ją iš sandėliuko, apie kurį nieko ne- 
žinojo nei Piteris, nei Tomas, nei Benas Stadas, nei pats Peina 
- nors visi jie dar prieš liūdną Piterio įkalinimą turėjo būti apie 
jį girdėję. Denis jį žinojo, nes jis buvo ilgos liokajų dinastijos 
atstovo sūnus, tačiau žinojimas, kaip sakoma, gimdo abejingu- 
mą, ir jam ne itin rūpėjo sandėliukas, iš kurio jis ėmė servetė- 
les. Vėliau mes plačiau pašnekėsime apie šį kambarį; dabar leis- 
kite man pasakyti tik tiek, jog, pamatę šį kambarį, visi apstulbs, 
o labiausiai - pats Piteris. Kadangi, žinodamas apie šį kambarį, 
kurį Denis laikė savaime suprantamu dalyku, Piteris galėjo įgy- 
vendinti pabėgimo planą trejais metais anksčiau... ir daug kas 
galėjo pasikeisti... tik nežinia, ar į gerą, ar į blogą pusę. 

Karališkąsias karūnas nuo kiekvienos servetėlės nuardydavo 
Peinos pasamdyta moteris, kuri garsėjo rankų miklumu bei re- 
tai prasiveriančia burna. Kiekvieną dieną ji atsisėsdavo į supa- 
mąjį krėslą tiesiog priešais sandėliuko duris ir ardydavo dygs- 
nius, kurie iš tiesų buvo seni. Dirbo ji stipriai suspaudusi lūpas; 
ir ne tik todėl, kad ardyti tokį nuostabų siuvinį jai atrodė bemaž 
šventvagystė, bet ir dėl to, kad jos šeima gyveno vargingai ir Pei- 
nos pinigai jai atrodė tarsi dangaus dovana. Taigi ji sėdėjo ten 
ir sėdės dar keletą metų, kruopščiai darbuodamasi adata, tarsi 
viena iš trijų likimo deivių, apie kurias jūs galėjote sužinoti iš 
kitos pasakos. Moteris niekam, netgi savo vyrui, nepasakojo 
apie šį darbą. 

Servetėlės skleidė keistą silpną kvapą - ne drėgmės, bet pe- 
lėsių, tarsi nuo ilgo laikymo nenaudojant, - tačiau visa kuo ki- 
tu jos buvo nepriekaištingos, ir kiekviena buvo dvidešimties 
prie dvidešimties rondelų dydžio, taigi jos pakako net paties 
aistringiausio rajūno keliams uždengti. 

Pirmojo servetėlių perdavimo metu neišvengta šiokio tokio 
komiško nukrypimo. Denis sukaliojosi apie Bezoną, laukdamas 
arbatpinigių. Bezonas leido jam sukaliotis, mat vylėsi, kad šis 
bukagalvis bernas anksčiau ar vėliau susipras jį, Bezoną, “patep- 
ti". Tačiau galiausiai jiedu abu suprato, kad arbatpinigių neklius 
nei vienam, nei kitam. Denis patraukė prie durų, o Bezonas jam 
pagelbėjo įspirdamas į pasturgalį. Jaunesniesiems prižiūrėto- 
jams ši scena sukėlė nuoširdų juoką. Paskui Bezonas apsimetė 
šūsnimi servetėlių besišluostąs užpakalį, nuo ko jaunesnieji pri- 
žiūrėtojai dar labiau pralinksmėjo, tačiau jis elgėsi ganėtinai at- 
sargiai, iš tiesų tik apsimesdamas - juk galų gale čia kažkiek bu- 
vo įsipainiojęs ir Peina, tad geriau neperlenkti lazdos. 

Beje, galimas daiktas, jog Peinai laiko liko ne itin daug. Alu- 
dėse bei smuklėse pradėjo sklandyti gandai, kad aukščiausiąjį 
teisėją jau užgulė Flego šešėlis, ir jeigu Peina nebus labai labai 
atsargus, tuomet netrukus teismo procesus galės stebėti iš kur 
kas aukštesnės vietos nei teisėjo kėdė. Kaip patylomis šnibždė- 
josi įvairūs dykinėtojai, jam gali tekti žvilgčioti pro langelį nuo 
vieno iš pilies sienų virbų. 

Aštuonioliktąją Tomo valdymo dieną ant ryte atnešto Piterio 
pusryčių padėklo atsirado pirmoji servetėlė. Ji buvo tokia dide- 
lė, o padėklas toks mažutis, jog maistą visiškai uždengė. Piteris 
nusišypsojo pirmąsyk nuo tada, kai pateko šion šalton aukšton 
vieton. Ant jo skruostų bei smakro pasirodė pirmieji požymiai 

barzdos, kuri, ilgainiui jam begyvenant dviejuose skersvėjų var- 
pomuose kambarėliuose, taps ilga ir vešli. Toks apšepęs Piteris 
galėjo pasirodyti besąs visiškai nusivylęs žmogus... bet tik tol, 
kol nusišypsojo. Šypsena įžiebė jo veide stebuklingos jėgos, pa- 
vertė jį ryškiu spinduliuojančiuų švyturiu, paskui kurį, kaip ga- 
lima įsivaizduoti, kariai pultų į mūšį. 

- Benai, - sumurmėjo jis, už kampučio nuimdamas servetė- 
lę. Jo ranka truputį virpėjo. - Aš žinojau, jog tu taip padarysi. 
Ačiū, mano drauge. Ačiu. 

Pirmiausia Piteriui prireikė pirmosios servetėlės tam, kad 
nusišluostytų ašaras, gausiai besiritančias jo skruostais. 

Masyviose medinėse duryse prasivėrė langelis. Nedidelėje jo 
kiaurymėje it dvi Flego papūgos galvos, suglaudusios purvinus 
žandus, pasirodė jaunesniųjų prižiūrėtojų fizionomijos. 

- Tikiuosi, kūdikėlis neužmirš nusivalyti smakrelio! - kimiu 
balsu čiulbėjo vienas. 

- Manau, kad vaikelis nusišluostys nuo marškinėlių kiaušinio 
trynį! - antrino antrasis, ir jie pratrūko pašaipiu juoku. Tačiau 
Piteris nė nežiūrėjo jų pusėn, jo šypsena negeso. 

Išvydę šią šypseną prižiūrėtojai nebesišaipė. Joje buvo kaž- 
ko, kas neleido šaipytis. 

Galiausiai jie uždarė langelį ir paliko Piterį vieną. 

Tądien servetėle buvo uždengti ir jo pietūs. 

Ir vakarienė tą vakarą. 

Dar ištisus penkerius metus servetėlės keliavo į vienišą Pite- 
rio kalėjimą bokšto viršūnėje. 

Lėlių namelis atkeliavo trisdešimtą Tomo Šviesos Nešėjo val- 
dymo dieną. Tuo metu pirmieji pavasario pranašai modilės (ku- 
rias mes vadiname rugiagėlėmis) mažomis dailiomis puokštelė- 
mis jau išsiskleidė pakelėse. Tomas Šviesos Nešėjas jau buvo 
pasirašęs įstatymą dėl mokesčių padidinimo fermeriams; netru- 
kus šis mokestis plačiai imtas vadinti “Juoduoju Tomo mokes- 
čiu". Alinėse bei smuklėse buvo juokaujama apie tai, jog kara- 
lius greitai pakeis savąjį vardą ir pasivadins “Tomu Mokesčių 
Nešėju". Mokesčiai pakilo ne aštuoniais procentais, kas būtų 
dar gan sąžininga, ir ne aštuoniolika, ką dar galėtum pakęsti, o 
ištisais aštuoniasdešimčia procentų. Iš pradžių Tomas dar šiek 
tiek abejojo, tačiau Flegas ilgai netruko jo įtikinti. 

- Mes privalome apkrauti juos mokesčiais už tai, ką jie pri- 
pažįsta turį, šitaip mes atsiimsime bent jau dalį mums priklau- 
sančių mokesčių už tą pelną, kurį jie nuslepia nuo mokesčių 
rinkėjų, - pasakė Flegas. Tomas, kurio galvą buvo aptemdęs vy- 

nas, dabar upeliais besiliejantis pilies menėse, linktelėjo, su- 
teikdamas veidui, kaip jam atrodė, išmintingą išraišką. 

Tuo tarpu Piteris ėmė baimintis, kad lėlių namelis per visus 
tuos metus pasimetė, ir jo baiminimasis buvo gana pagrįstas. 
Benas Stadas jį surasti pavedė Deniui. Po keleto dienų nevaisin- 
gų ieškojimų Denis kreipėsi į savo seną gerą tėtušį - vienintelį 
žmogų, kuriuo galėjo pasikliauti, vykdydamas tokią rimtą už- 
duotį. Brendonui prireikė dar penketo dienų, kol pagaliau vie- 
name nedideliame sandėliuke, esančiame devintame Vakarinio 
bokšto aukšte, jis surado lėlių namelį. Linksmas jo žaidimų pie- 
veles bei ilgus, plačiai nusidriekusius priestatus nuo dulkių sau- 
gojo aptriušęs, šiek tiek apgraužtas kandžių ir nuo laiko papil- 
kėjęs skarmalas. Namelyje buvo išlikusi visa ankstesnioji įranga, 
tad Brendonas, Denis bei Peinos atsiųstas karys sugaišo dar tris 
dienas, kol įsitikino pašalinę iš jo visus aštrius daiktus. Ir galų 
gale du ginklanešiai nugabeno namelį į bokštą; namuką uždė- 
jo ant lentos, kurią jiedu laikė iš abiejų šonų. Taigi jie užkopė 
tris šimtus laiptelių nešini šiuo sunkiu gremėzdišku daiktu. Tie- 
siog jiems iš paskos cimpino Bezonas ir žarstyte žarstė prakeiks- 
mus bei grasino baisiausiomis bausmėmis, jeigu jie išmestų ne- 
šulį. Jaunuolių veidais sruvo prakaito upeliai, tačiau jie neatsi- 
liepė nė menkiausiu žodeliu. 

Atsidarius Piterio kalėjimo durims ir įnešus lėlių namelį, Pi- 
teriui iš nuostabos net kvapą užėmė - ne todėl, kad namelis pa- 
galiau atkeliavo čionai, o todėl, kad vienas iš atnešusiųjų jau- 
nuolių buvo Benas Stadas. 

“Neišsiduok!" - šmėstelėjo perspėjimas Beno žvilgsnyje. 

“Nežiūrėk į mane taip ilgai!" - akimis atsakė Piteris. 

Po savo duotojo patarimo Peina būtų nustebęs, matydamas 
Beną čia. Jis jau užmiršo, kad pasaulyje visų senų išmintingų 
žmonių logika dažnai negali pasipriešinti vienai jaunatviškai šir- 
džiai, jeigu ji yra didelė, gera ir ištikima. O Benas Stadas kaip 
tik ir turėjo tokią širdį. 

Juoko darbas tebuvo pasikeisti vietomis su vienu iš nešikų, 
turėjusiu gabenti namelį Adatos viršūnėn. Už vieną gilderą - be- 
je, tai buvo visi Beno turimi pinigai - Denis viską sutvarkė. 

- Nepasakok apie tai savo tėvui, - perspėjo Benas. 

- O kodėl? - paklausė Denis. - Aš beveik viską pasipasakoju 
savo senukui... o tu ne? 

- Anksčiau ir aš taip darydavau, - pasakė Benas prisiminęs, 
kaip tėvas uždraudė jam kada nors namuose paminėti Piterio 
vardą. - Tačiau manau, jog berniukams užaugus, šis bei tas pa- 
sikeičia. Šiaip ar taip, nedera jam pasakoti, Deni. Jisai gali pa- 
sakyti Peinai, o tuomet man bus riesta. 

-- Gerai, - pažadėjo Denis. Jis ištesėjo savo žodį. Pastarąsias 
keletą dienų Denis labai liūdėjo, nes jo mylimą poną apkaltino, 

o paskui ir nuteisė už žmogžudystę. Per paskutiniąsias dienas 
Benas nuėjo ilgą kelią, kol užpildė tuštumą Denio širdyje. 

- Puiku, - pasakė Benas ir draugiškai pliaukštelėjo Deniui 
per petį. - Aš tik noriu bent minutėlę jį pamatyti ir atgaivinti 
širdį. 

- Juk jis buvo geriausias tavo draugas? 

- Ir tebėra. 

Denis apstulbęs spoksojo į jį. 

- Kaip tu gali vadinti geriausiu draugu žmogų, nužudžiusį sa- 
vo tėvą? 

- Todėl, kad netikiu, jog jis taip padarė, - atsakė Benas. - O tu? 

Visiškam Beno nustebimui, Denis graudžiai pravirko. 

- Mano širdis jaučia tą patį, ir visgi... 

- Tuomet klausyk savo širdies, - pasakė Benas ir tvirtai, ne- 
grabiai jį apkabino. - Ir nusivalyk marmūzę, kol niekas nepas- 
tebėjo tavęs žliumbiančio it mažylio. 

- Pastatykite jį kitame kambaryje, - ištarė Piteris, sunerimęs 
dėl mažumėlę virpančio savo balso. Bezonas nieko nepastebė- 
jo; jis buvo pernelyg užsiėmęs, mat plūste plūdo abu jaunuo- 
lius už lėtapėdiškumą, kvailumą bei patį jų egzistavimą. Jiedu 
įnešė lėlių namelį į miegamąjį ir pastatė jį ant grindų. Vaikinas, 
labai jau kvailu veidu, pernelyg staigiai ir pernelyg greitai nu- 
leido savąjį lentos galą. Namelio viduje pasigirdo negarsus bils- 
telėjimas, tarytum ten kažkas sulūžo. Piteris krūptelėjo. Bezo- 
nas skėlė vaikinui antausį, tačiau šis tik nusišypsojo. Prižiūrėto- 
jas pirmąsyk nuo tų dviejų kerėplų su tuo nelemtu daiktu pa- 
sirodymo patyrė malonumą. 

Kvailasis berniokas atsistojo, trindamasis jau pradėjusį tin- 
ti skruostą ir, neslėpdamas nuostabos bei siaubo, išsižiojęs paž- 
velgė į Piterį. Benas liko klūpėti šiek tiek ilgiau. Prie namelio 
durų gulėjo palmių plaušų kilimėlis - manau, jog mes jį pava- 
dintume svetingumo kilimėlių. Akimirksnį Beno nykštys slyste- 
lėjo juo, jo akys susitiko su Piterio akimis. 

- O dabar nešdinkitės! - užkriokė Bezonas. - Nešdinkitės 
abu! Eikite namo ir prakeikite savo motinas už tai, kad jos pa- 
leido į pasaulį tokius nevėkšlas, kerėplas netikėlius, kaip jūs! 

Jaunuoliai praėjo pro Piterį, o tasai, labiau netikęs, šastelė- 
jo į šalį, tarsi princas sirgtų kažkokia užkrečiama liga. Beno akys 
dar sykį sutiko Piterio žvilgsnį, ir seno bičiulio akyse spindu- 
liuojanti meilė privertė Piterį suvirpėti. Paskui jiedu išėjo. 

- Na štai, dabar turite, ko pageidavote, mažasis gerasis ma- 
no prince, - pasakė Bezonas. - Ką jums dar atnešti? Klostuotų 
marškinėlių? Šilkinių kelnyčių? 

Piteris pamažu atsigrįžo ir pažvelgė į Bezoną. Po akimirksnio 
senis nuleido akis. Piterio žvilgsnyje slypėjo bauginanti jėga, ir 
Bezonui teko dar sykį prisiminti, jog princas, nors ir buvo lepū- 

nėlis, tačiau taip jį prikūlė, jog paskui dar dvi dienas maudė 
šonkaulius, o svaigulio priepuoliai užeidavo ištisą savaitę. 

- Na, tiek to, čia jūsų reikalas, - burbtelėjo jis. - Tačiau dabar, 
kai jums atnešė namelį, aš galėčiau surasti staliuką, ant kurio jį 
pasistatytumėte. Ir kėde, ant kurios sėsdamas jūs... - jis susirau- 
kė, - jūs žaistumėte su juo. 

- Ir kiek viskas kainuos? 

- Drįstu pareikšti, jog tiktai tris gilderus. 

- Aš neturiu pinigų. 

- Tačiau jūs pažįstate įtakingų Žmonių. 

- Jau ne, - atsakė Piteris. - Man buvo padaryta paslauga už 
paslaugą, štai ir viskas. 

- Tada ir sėdėkit ant grindų, ir šalkite užpakalį, velniai jus 
griebtų! - pasakė Bezonas ir skubiai išėjo iš kambario. Nedidelis 
gilderų srautas, kuriuo jis mėgavosi, Piteriui atsidūrus Adatoje, 
be abejonės, baigėsi. Ši mintis Bezonui kelioms dienoms sukėlė 
šlykščią nuotaiką. 

Piteris luktelėjo, kol nutils visų spynų bei sklendžių dunde- 
sys ir kilstelėjo kilimėlį, kurį Benas paglostė pirštu. Tenai jis pa- 
matė pašto ženklo didumo popieriaus ritinėlį. Abi jo pusės bu- 
vo prirašytos, o tarp žodžių nebuvo tarpų. Raidytės buvo tokios 
smulkios, jog Piteriui teko jas skaitant prisimerkti, ir jis pagal- 
vojo, kad Benas tikriausiai jas rašė, žiūrėdamas pro didinamą- 
jį stiklą. 

Piteri, perskaitęs šį laišką sunaikink. Aš netikiu, jog tu taip 
padarei. Esu tikras, jog ir kiti jaučia tą patį. Aš tebesu tavo 
draugas. Myliu tave taip pat kaip visuomet. Denis irgi tuo ne- 
tiki. Jeigu aš kada nors galėčiau tau padėti, susirasi mane per 
Peiną. Tesutvirtėja tavo širdis. 

Piteris perskaitė laišką ir jo akys prisipildė šiltų dėkingumo 
ašarų. Manau, jog tikroji draugystė visuomet sukelia tokį šiltą 
dėkingumą, kadangi pasaulis neretai atrodo panašus į dykumą, 
kurioje, nepaisydamos nepalankių sąlygų, visgi auga gėlės. 

- Gerasis bičiulis Benas! - vis šnabždėjo Piteris. Didžiulis 
jausmų antplūdis neleido jam daugiau nieko ištarti. - Gerasis bi- 
čČiulis Benas! Gerasis bičiulis Benas! 

Jis pirmąsyk pagalvojo, kad iš pažiūros toks nutrūktgalviškas 
ir pavojingas jo planas gali turėti šansų pasisekti. 

Paskui jis pagalvojo apie šį laišką. Benas parašė jį, rizikuo- 
damas gyvybe. Benas kilęs iš kilmingos šeimos, bet ne iš kara- 
liškos, todėl nuo budelio kirvio jo niekas nesaugojo. Jeigu Be- 
zonas ar kuris nors jo šakalas pastebėtų raštelį, jie suprastų, jog 
jį parašė vienas iš lėlių namelį atnešusių jaunuolių. Tasai ne- 
vėkšla, atrodo, nemokėtų perskaityti nė didžiųjų raidžių vaikiš- 
koje knygelėje, nekalbant jau apie tokių mažučių raidelių rašy- 

mą, kaip šios. Todėl jis imtų ieškoti antrojo, ir gerajam bičiuliui 
Benui atsivertų pats trumpiausias kelias į ešafotą. 

Piteris prisiminė vienintelį patikimą būdą atsikratyti rašteliu 
ir nė kiek nesusvyravo: dėšiniosios rankos nykščiu bei smiliu- 
mi sumaigė popierėlį ir prarijo jį. 

Aš esu tikras, jog jūs jau atspėjote, kaip Piteris ketino pabėg- 
ti, nes jūs apie lėlių namelį žinote kur kas daugiau nei Peina, 
kuris skaitė Piterio prašymus. Tačiau, šiaip ar taip, atėjo metas 
tiesiai jums apie tai pasakyti. Jis sumanė iš lininių siūlų nusivyti 
virvę. O siūlų jis, be abejo, išsitrauks iš servetėlių kraštų. Paskui 
jisai virve nusliuogs žemyn ir šitaip pabėgs. Kai kurie iš jūsų gali 
skaniai pasijuokti iš tokio sumanymo. “Servetėlių siūlais nori 
pabėgti iš trijų šimtų pėdų aukščio bokšto? - galite pasakyti jūs. 
- Arba tu, pasakotojau, išsikraustei iš proto, arba patsai Piteris!" 

Nieko panašaus. Piteris žinojo, kokio aukščio yra Adatos 
bokštas, ir suprato, jog neverta būti godžiam iš kiekvienos ser- 
vetėlės ištraukiamų siūlų kiekio atžvilgiu. Jeigu jis ištrauks per- 
nelyg daug siūlų, kas nors gali stipriai tuo susidomėti. Nebūti- 
nai vyriausiasis prižiūrėtojas; servetėles skalbianti skalbėja ga- 
li pamatyti, jog iš kiekvienos dingsta itin daug siūlų. Ji gali iš- 
siplepėti savo draugei... šioji - dar vienai draugei... ir istorija 
pasklis plačiai... ir ne Bezono, kaip žinote, bijojo Piteris. Atvi- 
rai šnekant, Bezonas buvo kvailokas šenis. 

Tačiau Flegas nebuvo kvailys. 

Flegas nužudė jo tėvą... 

„ir Flegas niekuomet neužmiršdavo budrumo. 

Apmaudu, kad Piteriui nešovė galvon pasidomėti silpnu pe- 
lėsių kvapu, sklindančių nuo servetėlių, jis nepagalvojo apie tai, 
ar karališkąsias karūnas pašalinanti samdytoji moteris, nuar- 
džiusi tam tikrą jų skaičių, dirbs ir toliau, ir apskritai, ar ji dar 
tebedirba, tačiau, žinoma, jo galva buvo užimta daugeliu kito- 
kių dalykų. Jis negalėjo nepastebėti, kad servetėlės labai senos, 
ir tai, be abejo, labai gerai - nuo kiekvienos servetėlės jis galė- 
jo nuardyti kur kas daugiau siūlų nei įsivaizdavo pačiuose op- 
timistiškiausiuose svarstymuose. Kokiu kiekiu daugiau jis galėjo 
imti, Piteris suvokė tik po kurio laiko. 

“Ir visgi, - girdžiu sakant kai kuriuos iš jūsų, - argi įmanoma 
iš servetėlių siūlų pasigaminti pakankamo ilgio virvę, kuria ga- 
lėtum nusileisti kieman iš viršutiniosios Adatos kameros? Argi 
įmanoma iš servetėlių siūlų pagaminti pakankamai stiprią vir- 
ve, kuri išlaikytų šimtą septyniasdešimt svarų? Man rodos, jūs 
juokaujate!" . 

Šitaip manantieji užmiršta lėlių namelį... ir jame esančias au- 
dimo stakles, tokias mažutėles stakles, jog servetėlių siūlai kaip 
sykis tiko jų šaudyklei. Šitaip manantieji užmiršta, jog visi lėlių 
namelio daiktai buvo mažučiai, bet veikė nepriekaištingai. Visi 
aštrūs daiktai, o drauge ir staklių pjoviklis, buvo pašalinti... ta- 
čiau kitais atžvilgiais jos išliko sveikut sveikutėlės. 

Čia buvo tas pats lėlių namelis; dėl kurio Flegas jau seniai 
jautė miglotus nuogąstavimus; šis namelis dabar tapo vienintele 
Piterio viltimi pabėgti. 

Aš turėčiau tapti kur kas talentingesniu pasakotoju, kad su- 
gebėčiau jums papasakoti, ką per penkerius Adatos bokšto vir- 
šūnėje praleistus metus teko patirti Piteriui. Jis valgė, jis miego- 
jo; jis žvelgė pro langą, iš kur atsiverdavo vaizdas į vakarinę 
miesto dalį; ryte, dieną ir vakare jis mankštindavosi; jis svajojo 
apie laisvę. Vasarą jo būstas nežmoniškai įkaisdavo, o žiemą at- 
šaldavo. 

Antrąją žiemą jis sunkiai susirgo gripu, nuo kurio vos nenu- 
mirė. | 

Piteris gulėjo lovoje, apsiklojęs plonyte antklode, ir kosėjo. 
Jį apėmė karštinė. Iš pradžių jis baiminosi tik dėl to, kad klie- 
dėdamas užsimirš ir prasitars apie virvę, kuri buvo susukta ir 
kruopščiai paslėpta po dviem akmeniniais blokais prie rytinės 
jo miegamojo sienos. Karštinei sustiprėjus, virvė, nuvyta mažu- 
tėmis audimo staklėmis iš lėlių namelio, jau nebeteko ypatin- 
gos reikšmės, nes jis pradėjo galvoti, jog mirsiąs. 

Bezonas ir jaunesnieji prižiūrėtojai buvo tuo tikri. Jie visai 
rimtai ėjo lažybų, kada princas mirs. Sykį naktį, praslinkus sa- 
vaitei nuo karštinės pradžios, kai gatvėje šaižiai stūgavo vėjai, 
o temperatūra nukrito iki nulio, Piteris sapne išvydo Rolandą. 
Piteris buvo įsitikinęs, kad Rolandas atvyko jo pasiimti į Toli- 
muosius laukus. 

- Aš pasiruošęs, tėti! - riktelėjo jis. Kliedėdamas princas ne- 
suvokė, ar kalba balsu, ar tik mintyse. - Aš pasiruošęs eiti! 

“Tau dar neatėjo metas mirti, - ištarė tėvas jo sapne... arba 
vizijoje - nežinia, kas ten buvo. - Tau dar daug reikia nuveikti, 
Piteri". 

- Tėve! - suriko Piteris. Jo balsas nuskambėjo garsiai, ir pri- 
žiūrėtojai drauge su Bezonu krūptelėjo nusprendę, jog Piteris, 
matyt, išvydo nužudytojo karaliaus Rolando vaiduoklį, kuris at- 
vyko nugabenti Piterio sielos pragaran. Tąnakt jie daugiau ne- 
besilažino, o vienas iš jų jau kitą dieną išvyko Didžiųjų Dievų 
šventyklon, sugrįžo prie savojo tikėjimo ir galiausiai tapo šven- 

tiku. Šis žmogus buvo vardu Kuranas, ir apie jį galėsiu jums pa- 
pasakoti kitoje istorijoje. 

Piteris iš tiesų matė šmėklą, tačiau aš negaliu jums pasaky- 
ti, ar jam tikrai pasirodė tėvo šešėlis, ar jis tematė karščiuojan- 
čios vaizduotės sukurtą vaiduoklį. Jo balsas pritilo ir virto niur- 
nėjimu, tad prižiūrėtojai nieko daugiau neišgirdo. 

- Cia taip šalta... o aš toks karštas. 

“Vargšas mano berniukas, - ištarė miglotas jo tėvo siluetas. 
- Tau jau teko patirti sunkių išbandymų, tačiau, manau, jog 
daug jų dar liko priešaky. Tačiau Denis sužinos..." 

- Ką sužinos? - sušvokštė Piteris. Jo skruostai degė raudoniu, 
o kakta buvo išblyškusi it vaškinė žvakė. 

“Denis sužinos, kur vaikščioja lunatikas", - sušnibždėjo tėvas 
ir išnyko. 

Piteris nugrimzdo užmarštin, kuri netrukus virto giliu, svei- 
ku miegu. Bemiegant jam nukrito temperatūra. Jaunuolis, ku- 
ris per pastaruosius metus buvo įprates kasdien padaryti šešias- 
dešimt atsispaudimų ir šimtą pritūpimų, kitąryt nubudo toks 
silpnas, jog nepajėgė nė pakilti iš lovos... tačiau jis susigrąžino 
aiškią mąstyseną. 

Bezonas ir jaunesnieji prižiūrėtojai jautėsi nusivylę. Tačiau 
po tos nakties į Piterį jie visuomet žvelgė pagarbiai ir baimingai, 
stengdamiesi niekad prie jo pernelyg neprisiartinti. 

Toks jų elgesys, aišku, gerokai palengvino kalinio darbą. 

Šį nutikimą atpasakoti gan lengva, nors, be abejonės, būtų 
kur kas geriau, jei galėčiau tiksliai pasakyti, ar lankėsi pas Piterį 
šmėkla, ar ne. Bet, kaip ir kitais šioje ilgoje istorijoje aprašytais 
atvejais, taip ir dabar, man rodos, jums teks patiems susidary- 
ti savo nuomone. 

Tačiau kaip man įstengti papasakoti apie begalinį, monoto- 
nišką Piterio darbą mažutėlaitėmis audimo staklytėmis? Jis dar- 
bavosi jomis ištisas valandas, kartais jo kvapas virsdavo garų ka- 
muoliais sušalusiame ore, kartais jo kūnu žliaugė prakaitas, ir 
visuomet jis bijojo būti sučiuptas; visas šias ilgas valandas jis lei- 
do vienui vienas, o jo galvoje sukosi begalinės mintys ir beveik 
absurdiškos viltys. Aš galiu jums kai ką papasakoti ir papasako- 
siu, tačiau nesugebu apsakyti taip be galo pamažu tekančio lai- 
ko, valandų bei dienų. Turbūt niekas nesugebėtų šito papasa- 
koti, nebent tik vienas kuris iš didžiųjų pasakorių, kurių tauta 
jau seniai išnyko. 

Vienintelis dalykas, galintis bent kiek padėti įsivaizduoti Pi- 
terio praleistąjį laiką dviejuose kambarėliuose, buvo jo barzda. 
Kai čia įėjo, jis teturėjo tik šešėlį ant skruostų ir dėmelę pano- 
sėje - jaunuoliškus želmenėlius. O per pastarąsias 1825 dienas 
jie virto tankia, ilga barzda, kurios galas siekė vaikino krūtinės 
vidurį, ir, nors jam tebebuvo dvidešimt vieneri metai, ji buvo 

truputį pražilusi. Barzda nežėlė tik vienoje vietoje - ant kreivo 
rando, kurį paliko Bezono nykščio nagas. 

Pirmuosius metus Piteris ryžosi iš kiekvienos servetėlės išt- 
raukinėti po penkis siūlelius - penkiolika siūlelių kasdien. Jis 
laikė juos po čiužiniu, o kiekvienos savaitės pabaigoje turėda- 
vo šimtą penkis siūlus. Mūsų apskaičiavimais, kiekvienas siūlelis 
buvo apytikriai dvidešimties colių ilgio. 

Praslinkus savaitei po to, kai gavo lėlių namelį, jis, kruopš- 
čiai darbuodamasis stakliukėmis, išaudė pirmąją atkarpėlę. Sep- 
tyniolikmečiui nebuvo taip lengva austi staklytėmis, kaip tuo- 
met, kai tebuvo penkerių. Jo pirštai užaugo, o staklės - ne. Be 
to, jis baisiausiai jaudinosi. Jeigu kuris nors prižiūrėtojas užtik- 
tų jį dirbant, jis galėtų pasiaiškinti audžiąs savo paties malonu- 
mui bei naudojąsis iš senų servetėlių iškritusiais siūlais... tik ar 
juo patikės? Ir nežinia, ar staklytės veiks. Jis abejojo tol, kol pa- 
matė pirmąją plonytę virvelę, vinguriuojančią iš kitos staklyčių 
pusės: Tuomet Piteris šiek tiek atsipalaidavo ir galėjo austi tru- 
putį sparčiau. Jis varstė siūlus, trukčiojo juos, kad būtų įtempti, 
ir nykščiu spaudė pedalą. Iš pradžių staklytės trupučiuką girgž- 
dėjo, bet netrukus senasis tepalas pasklido tolygiai, ir jos pra- 
dėjo dirbti taip pat sklandžiai, kaip ir vaikystėje. 

Tačiau virvelė buvo nenusakomai plona, jos skersmuo nesie- 
kė nė ketvirčio colio. Piteris surišo galus ir pamėgino trūktelėti. 
Ji išlaikė, ir tai šiek tiek jį įkvėpė. Virvelė buvo stipresnė, nei at- 
rodė, ir jis manė, jog ji turėtų būti tvirta. Juk galų gale servetė- 
lės buvo karališkos, išaustos iš geriausios karalystės medvilnės, 
o jis standžiai sumegzdavo siūlus. Jis truktelėjo stipriau, steng- 
damasis nustatyti, kokį svorį tenka išlaikyti plonytei medvilnės 
virvelei. 

Piteris patraukė dar stipriau, o virvelė vis tebesilaikė, ir jis 
pajuto dar didesnį energijos antplūdį. Paskui jis susivokė, jog 
galvoja apie Jozefą. 

Juk būtent Jozefas, vyriausiasis arklininkas, pasakojo jam 
apie paslaptingą ir baisų dalykėlį, vadinamą “įtempimo riba". 
Buvo pats vasaros įkarštis, ir jie stebėjo, kaip milžiniški Andu- 
jos jaučiai tempė akmeninius blokus naujai turgaus aikštei. Ant 
kiekvieno jaučio kaklo sėdėjo suprakaitaves, besiplūstantis va- 
rovas. Piteriui tuomet buvo ne daugiau kaip vienuolika metų, 
ir šis reginys berniukui atrodė įdomesnis už cirką. Jozefas atk- 
reipė princo dėmesį į odinius kiekvieno buliaus pakinktus. 
Grandinės, kuriomis vilko šlifuotus akmenis, buvo pririštos prie 
pakinktų, po vieną iš abiejų gyvulio sprando pusių. Jozefas jam 
pasakė, jog akmentašiai privalėjo kuo tiksliau nustatyti kiekvie- 
no akmens svorį. | 

- Todėl, kad stengdamiesi patempti pernelyg sunkų akmenį, 
jaučiai gali susižaloti, - pasakė Piteris. Jis net ne klausė, o teigė, 

nes šis dalykas jam atrodė akivaizdus. Jam buvo gaila jaučių, 
velkančių didžiulius akmens gabalus. 

- Ne, - pasakė Jozefas, užsidegdamas kukurūzų žievių ciga- 
retę ir bemaž nusisvilindamas nosies galiuką. Paskui jis giliai, su 
pasitenkinimu įtraukė dūmo. Jam visuomet patikdavo jaunojo 
princo draugija. - Ne! Jaučiai nėra kvailiai - tik žmonės juos to- 
kiais laiko, nes jie yra didžiuliai, paklusnūs ir naudingi. Šis fak- 
tas labiau charakterizuoja pačius žmones, o ne jaučius, jei jums 
įdomu, na, bet tiek to, tiek to. 

Taigi jeigu jautis gali patempti bloką, jisai jį temps; o jei ne- 
gali, ką gi, jis pamėgins dar sykį, o tuomet nunarins galvą ir sus- 
tos. Taip jis ir stovės, net jei piktas šeimininkas įsirėžęs nup- 
lieks jam šonus. Jaučiai atrodo kvailoki, bet jie visai ne tokie. Vi- 
sai ne tokie. 

- Tuomet kodėl akmenskaldžiai turi rūpintis tašomų akme- 
nų svoriu, jei jautis pats žino, ką jis gali patempti, ko ne? 

- Svarbu ne blokas, o grandinės. - Jozefas parodė į jautį, tem- 
piantį akmens bloką, kuris, Piterio akimis, „prilygo nedideliam 
namui. Jautis ėjo palenkęs galvą, kantriu, į priekį įsmeigtu 
žvilgsniu, viršuje sėdintis varovas valdė jį nestipriais lazdos 
smūgiais. Prie dvigubos grandinės galo pririštas aptašytas ak- 
muo slinko pamažu, išardamas žemėje gilią vagą. Vaga buvo to- 
kia gili, jog mažam vaikui tektų gerokai paprakaituoti, kol iš jos 
išsikapstytų. - Jeigu jautis įstengia pavilkti bloką, jis jį vilks, ta- 
čiau jautis nieko nežino apie grandines nei apie įtempimo ribą. 

- O ką tai reiškia? 

- Bet kuris daiktas, kaip reikiant trūktelėtas arba spustelčtas, 
sulūžta, - pasakė Jozefas. - Įsivaizduokime, kad nutrūktų šios 
grandinės, tuomet nutiktų kažkas siaubingo. Nesinorėtų pama- 
tyti, kas gali atsitikti, jei nuo buliaus tempiamo svorio nutrūk- 
tų šios masyvios grandinės. Akmuo gali nudardėti bet kur. Vei- 
kiausiai atgal. O grandinės gali užmušti varovą ir suplėšyti jį į 
gabalus arba nutraukti paties gyvulio kojas. 

Jozefas dar sykį užsitraukė savos gamybos cigaretę, o paskui 
numetė ją purvan. Jis nužvelgė Piterį skvarbiu draugišku žvilgs- 
niu. 

- Įtempimo riba, - ištarė jis, - apie šį dalykėlį princui paran- 
ku žinoti, Piteri. Per stipriai patraukus, grandinės nutrūksta, 
žmonės taip pat. Įsidėmėkite šį faktą. 

Jis prisiminė jį dabar, išmėgindamas savo pirmosios virvės 
tvirtumą. Kokiu svoriu jis ją veikia? Penkių rulų? Ne mažiau. De- 
šimties? Galbūt. Bet gal jis pageidautiną dalyką laiko esamu? Sa- 
kykime, aštuonių. Ne, septynių. Jei jau klaida neišvengiama, ge- 
riau apsirikti nepalankiojon pusėn. Na, o jei apskaičiuodamas 
jis suklys... ką gi, Adatos bokšto aikštė grįsta labai labai kietais 
akmenimis. 

Jaunuolis truktelėjo dar stipriau, ir jo rankų raumenys pa- 
lengva pūtėsi. Kuomet pirmoji virvė galų galė nutrūko, Piteris 
nusprendė, jog jėgą sudarė maždaug penkiolika rulų - beveik 
šešiasdešimt keturi svarai. 

Rezultatas jo nenuliūdino. 

Vėliau, tą patį vakarą, suplėšytą virvelę jis išmetė pro langą, 
kur kas rytą Adatos aikštę tvarkantys žmonės sušluos ją drauge 
su kitomis šiukšlėmis. 

Piterio motina, pastebėjusi, kaip jis domisi lėlių nameliu ir 
mažučiais jo vidaus įrenginiais, pamokė berniuką nerti juoste- 
les ir gaminti iš jų mažus kilimėlius. Ilgą laiką nedirbus tokio 
darbo, galima viską užmiršti, tačiau Piteris, laiko turėjęs išties 
pakankamai, kelissyk pamėginęs, prisiminė visas nėrimo gudry- 
bes. 

Jo motina vadino šį darbą “nėrimu", ir jis jį vadino taip pat, 
tačiau "nėrimo" pavadinimas ne visai čia tiko; tiksliau tariant, 
taip jie vadino dviejų virvelių sujungimą rankomis. “Sumezgi- 
mas“ - tai ir yra kilimėlių gaminimo būdas, rankomis surišant 
tris ir daugiau virvelių. Mezgant dvi virvelės išskečiamos, tačiau 
apatiniai ir viršutiniai jų galai sulyginami. Tarp jų įpinama tre- 
čioji, bet taip, kad jos galas išlįstų. Juostai ilgėjant, ši padėtis 
kartojasi. Sitaip pasigaminame daikčiuką, panašų į kiniškus 
rankdarbius... arba nertiniūs kilimėlius jūsų mylimos močiutės 
namuose. 

Piteris sugaišo tris savaites, kol prisirinko pakankamai siūlų 
ir išbandė šį metodą, ir dar didesniąją ketvirtosios savaitės da- 
lį, kol tiksliai prisiminė, kaip sumezgamos virvės. Bet kai pabai- 
gė, turėjo tikrą lyną. Jis buvo plonas, ir Piterį galėtume pavadin- 
ti bepročiu, kad jis šiai virvutei rengiasi patikėti visą savo kūno 
svorį, tačiau lynas buvo kur kas stipresnis, nei atrodė iš pirmo 
žvilgsnio. Piteris išmėgino, jog nutraukti jį gali tik stipriai apvy- 
niojęs jo galus aplink riešus ir tik traukdamas taip stipriai, jog 
rankų raumenys visiškai išsipūsdavo, o ant kaklo iššokdavo 
gyslos. 

Miegamojo palubėje buvo daug stiprių ąžuolinių sijų. Turė- 
damas pakankamo ilgio virvę, jis galės permesti ją per siją ir pa- 
tikrinti visu savo kūno svoriu. Jei ji nutrūks, jam teks pradėti 
viską iš pradžių... tačiau tokios mintys buvo nenaudingos, ir Pi- 
teris tai žinojo - todėl jis tiesiog ėmėsi darbo. 

Kiekvienas ištrauktas siūlelis buvo dvidešimties colių ilgio, 
tačiau vydamas ir sumegzdamas Piteris prarasdavo maždaug po 
du colius. Jam prireikė trijų mėnesių, kol iš trijų virvelių pasi- 
gamino trijų pėdų ilgio lyną. Kiekvieną iš trijų virvelių sudarė 
šimtas penki medvilniniai siūlai. Vieną naktį įsitikinęs, jog visi 
sargai girtut girtutėliai apačioje lošia kortomis, jis pririšo šį 
virvagalį prie lyno, permesto per siją; kai slankiojantis kilpos 

mazgas užsiveržė, nuo sijos tekybojo pusantros pėdos ilgio vir- 
vutė. Ji atrodė labai.plona. 

Ir visgi Piteris įsitvėręs jos ir pakibo, kietai sučiaupęs lūpas, 
kurios virto tik balta juostele, laukdamas, kad siūleliai bet ku- 
rią minutę nutrūks, ir jis nubildės ant grindų. Bet jie laikėsi! 

Jie laikėsi. . 

Negalėdamas patikėti tuo, kas vyksta, Piteris ištisą minutę 
kybojo ant plonyčio, vos įžiūrimo lyno. Paskui jis atsistojo ant 
lovos, norėdamas atpalaiduoti slankiojantį mazgą. Jam-drebė- 
jo rankos, ir jis dusyk paleido mazgą, nes jo akis temdė ašaros. 
Jis nė sykio nesijautė toks laimingas nuo tada, kai perskaitė Be- 
no raštelį. 

Piteris virvę slėpdavo po čiūžiniu, tačiau suprato, jog ilgai 
ten jos laikyti negalės. Adatos bokštas nuo pat kūginio stovo 
viršūnės buvo trijų šimtų keturiasdešimties pėdų aukščio; lan- 
gelis viršum akmeninės aikštelės buvo iškilęs trimis šimtais pė- 
dų. Jis pats - šešių pėdų ūgio, ir jis manė, jog virvės galą paleisti 
galės tuomet, kai iki žemės liks maždaug dvidešimt pėdų. Bet 
netgi pačiu geriausiu atveju jam reikės slėpti dviejų šimtų sep- 
tyniasdešimties pėdų ilgio virvę. 

Rytinėje miegamojo pusėje ant grindų Piteris surado neįtvir- 
tintą akmenį. Jis nustebo ir drauge apsidžiaugė, kai surado po 
juo nedidelę tuštumą. Kalinys negalėjo įžiūrėti, kas ten yra, to- 
dėl įkišo ranką ir visiškoje tamsoje ėmė grabinėti. Jo kūnas įsi- 
tempė, tarsi laukdamas, kad kas nors šliūžtelės jo ranka arba... 
įkąs jam. 

Nieko panašaus nenutiko, ir Piteris jau ketino ištraukti ran- 
ką, kai staiga vienas jo pirštas į kažką atsimušė - į šaltą metali- 
nį daiktą. Piteris jį ištraukė ir pamatė ant dailios grandinėlės pa- 
kabintą širdies pavidalo medalioną. Atrodė, jog medalionas ir 
grandinėlė auksiniai. Tačiau jis pagalvojo, jog, sprendžiant pa- 
gal svorį, medalionas veikiausiai pagamintas iš netikro aukso. 
Siek tiek jį pabaksnojęs ir paspaudinėjęs, jis rado mažutę sag- 
telę. Spustelėjo, ir medalionas atsivėrė. Viduje ant abiejų jos 
pusių Piteris išvydo dvi miniatiūras - darbeliai buvo tokie 
kruopštūs, kaip ir visi mažutėliai Sašos lėlių namelio paveikslė- 
liai; o galbūt net dar kruopštesni. Piteris su atviru vaikišku smal- 
sumu žvelgė į du veidus. Dailus vyras ir žavinga moteris. Vyro 
lūpas puošė nežymi šypsena, jo akyse - neįžvelgiama išraiška. 
Moters akys buvo tamsios ir liūdnos. Piterį šiek tiek nustebino 
medaliono senumas, apie ką bylojo pavaizduotųjų Žmonių dra- 
bužiai, bet tik šiek tiek. Labiausiai jis stebėjosi dėl to, kad abu 
veidai jam atrodė keistai pažįstami. Jis jau matė juos anksčiau. 

Piteris užvožė medalioną ir apžiūrėjo priešingą jo pusę. Jis 
tikėjosi perskaitysiąs ten išgraviruotus inicialus, tačiau jie buvo 
tokie įmantrūs ir supainioti, jog jis nieko nesuprato. 

Pagautas įkvėpimo, jis dar sykį pagrabinėjo slėptuvėje. Šįkart 
jis dar kai ką užčiuopė. Piteris ištraukė didžiulį aptriušusį ir su- 
siraičiusį popieriaus lapą, tačiau rašysena jame buvo aiški, o pa- 
rašas nekėlė jokių abejonių. Jis perskaitė Leveno Valeros vardą, 
kuris dar buvo pagarsėjęs Juodojo Pietinės Baronijos kunigaikš- 
čio pravarde. Valera, turėjęs šansų kada nors tapti karaliumi, ta- 
čiau paskutiniuosius dvidešimt penkerius savo gyvenimo metus 
praleidęs Adatos bokšto kameroje už savo žmonos nužudymą. 
Nieko nuostabaus, kad portretai medalione pasirodė pažįstami! 
Tasai vyras - tai Valera, o moteris - nužudytoji Valeros žmona 
Eleanora, apie kurios grožį lig šiolei dainuodavo balades. 

Valeros naudotas rašalas buvo keistos rūdžių juodumo spal- 
vos ir jau po pirmosios jo laiško eilutės Piteriui dilgtelėjo širdį. 
Ir apskritai visas laiškas privertė jo širdį daužyte daužytis, ir ne 
tik dėl jo paties bei Valeros padėties sutapimo, tokio didžiulio 
sutapimo, jog jis negalėjo būti paprasčiausiu sutapimu. 


Laiško radėjui. 

Aš rašau savo paties krauju, paimtu iš dešinės rankos venos, 
kurią specialiai įbjoviau, plunksną man atstoja šaukštuko ko- 
telis - jį aš ilgai smailinau į savo miegamosios patalpos akme- 
nis. Beveik ketvirtį amžiaus aš praleidau čia, badangėse; atėjau 
čionai, būdamas jaunu žmogumi, o dabar esu senis. Mane kan- 
kina kosulio bei karštinės priepuoliai, ir, manau, jog šįsyk ne- 
beišliksiu gyvas. 

Savo žmonos aš nežudžiau. Nors visi įrodymai bylojo prie- 
šingai, aš savo žmonos nežudžiau. Aš ją mylėjau ir tebemyliu, 
nors išdavikiškoje mano atmintyje brangų jos veidą apgaubė 
rūkas. | 

Aš manau, jog Eleanorą nužudė karaliaus burtininkas. Jis 
viską ir sutvarkė taip, kad pašalintų mane, nes aš stovėjau jam 
skersai kelio. Atrodo, jog savo planus jis įgyvendino ir dabar 
klestėte klesti; ir visgi aš tikiu, jog galų gale dievai nubaus blo- 
gi. Jo diena ateis. Manyje vis labiau ir labiau stiprėja nuojauta, 
o artėjant mirčiai, ji darosi dar aiškesnė, jog jį nugalės žmogus, 
kuris ateis į šią nevilties vietą, kuris suras ir perskaitys mano 
krauju parašytą laišką. 

Jeigu taip ir nutiks, aš tau šaukiu: Kerštas! Kerštas! Kerštas! 

Jei nori, nekreipk dėmesio į mane bei mano prarastuosius me- 
tus, tačiau niekuomet neužmiršk mano brangiosios Eleanoros, 
kurią nužudė miegančią jos pačios lovoje! Ne aš užnuodijau 
jos vyną; šiai čia krauju aš rašau žudiko vardą: Flegas! Taip pa- 
darė Flegas! Flegas! 

Paimk šį medalioną ir barodyk jam tą akimirksnį, kai išva- 
duosi pasaulį nuo didžiausio niekšo - parodyk jam medalioną, 
kad tą akimirką jis suvoktų, jog ir aš, nekaltai nuteistas už 
žmogžudystę, prisidėjau prie jo žlugimo, netgi iš kapo. 

Levenas Valera 


Galbūt dabar į jūs suprantate tikrąją Piterio jaudulio priežastį, 
o gal ir ne. Galbūt jums bus aiškiau, jei priminsiu, jog nors Fle- 
gas ir atrodė kaip sveikas, tvirtas vidutinio amžiaus vyras, iš tie- 
sų jis buvo labai senas. 

Taip, žinoma, Piteris skaitė apie numanomą Leveno Valeros 
nusikaltimą. Tačiau jis apie tai skaitė istorijos knygose. Senos is- 
torijos knygose. O šis trapus pageltęs pergamentas iš pradžių 
prabilo apie karaliaus burtininką, o paskui pavadino Flegą var- 
du. Pavadino vardu. Jis šaukė, klykė apie jį krauju. 

Tačiau numanomasis Valeros nusikaltimas įvykdytas Alano II 
valdymo metu... o Alanas II valdė Delainą prieš keturis šimtus 
penkiasdešimt metų. 

- O, Dieve, visagali Dieve, - sušnibždėjo Piteris. Jis prislinko 
prie lovos ir sudribo ant jos nelaukdamas, kol sulinks keliai ir 
jis žnektelės ant grindų. - Jis tą patį darė ir anksčiau! Jis tą pa- 
tį darė ir anksčiau, lygiai tokiu pat būdu, bet seniau nei prieš 
keturis šimtus metų! 

Piterio veidas mirtinai išblyško; jo plaukai atsistojo piestu. 
Jis pirmąsyk suvokė, jog karaliaus burtininkas Flegas iš tiesų bu- 
vo siaubinga pabaisa, kuris vėl ištrūko į laisvę ir tarnauja nau- 
jajam Delaino karaliui - tarnauja kukHam, lengvai valdomam jo 
paties broliui. 

Iš pradžių Piteris puoselėjo lengvabūdišką mintį apie tai, jog 
reikėtų Bezonui pažadėti dar vieną kyšį, jei jis sutiks nugabenti 
Andersui Peinai aptriušusį lapą ir medalioną. Pirmojo audringo 
protrūkio pagautas jis manė, jog šis siuntinys taps Flego kaltę 
nurodančiu pirštu, ir išlaisvins jį patį. Tačiau truputėlį pasvars- 
tęs jis įsitikino, jog toks dalykas įmanomas tik kokiame nors ro- 
mane, o realiame gyvenime taip nenutiks. Peina nusijuoks ir pa- 
vadins tuos daiktus klastote. O jeigu jis pažvelgs į juos rimtai? 
Tuomet jie reikš ir aukščiausiojo teisėjo, ir įkalintojo princo ga- 
14. Piteris turėjo puikią klausą ir jis įdėmiai klausydavosi iš ali- 
nių bei smuklių atnešamų gandų, apie kuriuos plepėdavo Be- 
zonas ir jaunesnieji prižiūrėtojai. Jis girdėjo apie mokesčių fer- 
meriams pakėlimą ir apie nelinksmą pokštą, siūlantį Tomą Svie- 
sos Nešėją pervadinti Tomu Mokesčių Nešėju. Jis netgi girdėjo, 
jog kažkokie nusiminę pokštautojai jo brolį pavadino Tomiu 

Fogiu* - Amžinuoju Nevykėliu. Nuo to laiko, kai Tomas atsi- 
sėdo sostan, budelio kirvis pradėjo darbuotis ritmingai it laik- 
rodžio švytuoklė, tik šis laikrodis mušdavo. taip: "išdavystė-maiš- 
tas", “išdavystė-maištas", “išdavystė-maištas" taip reguliariai, jog 
jo melodija galėjo pasirodyti monotoniška, jei nebūtų pernelyg 
šiurpi. 

Dabar Piteris pradėjo suprasti Flego tikslą: visiškai sužlugdy- 
ti teisėtą Delaino monarchiją. Parodydamas medalioną ir laišką, 
jis tesukels Peinai juoką arba paskatins jį imtis tam tikrų veiks- 
mų, kurie, be abejonės, pražudytų juos abu. | 

Galiausiai Piteris padėjo medalioną ir pergamentą ten, iš kur 
paėmė. O drauge su jais dar padėjo trumputi virvės galelį, nu- 
nertą per mėnesį. Apskritai jis nejautė nusivylimo to vakaro dar- 
bu - virvė jį išlaiko, 6 medaliono bei laiško aptikimas po ketu- 
rių šimtų metų įrodo mažiausiai vieną dalyką - slėptuvę aptik- 
ti ne taip jau lengva. 

Taigi apsvarstymams peno jam pakako, ir tąnakt jis ilgai 
neužmigo. 

O kai užsnūdo, jam pasirodė, jog girdi šaltą, tvirtą Leveno 

Valeros balsą, šnibždantį jam ausin: “Kerštas! Kerštas! Kerštas! 

Laikas bėgo, taip, bėgo - Adatos bokšto viršūnėje Piteris pra- 
leido daugybę laiko. Jo barzda dar labiau pailgėjo, neuždeng- 
dama tik balto rando, it žaibas perrėžusio jo veidą. Ilgėjant 
barzdai jis pro langą stebėjo didžiules permainas. O išgirsdavo 
apie dar baisesnius pasikeitimus. Budelio švytuoklė ne tik ne- 
sulėtino savo darbo, o tik dar labiau jį pagreitino: “išdavystė- 
maištas", “išdavystė-maištas", "išdavystė-maištas" dainavo ji, ir 
kartais per vieną dieną nuo pečių nusirisdavo ne mažiau nei 
puūstuzinis galvų. 

Trečiaisiais Piterio kalėjimo metais, kai jam pirmąsyk pavy- 
ko padaryti trisdešimt prisitraukimų, pakibus ant antrosios mie- 
gamojo sijos, Peina pasibjaurėdamas paliko aukščiausiojo teisė- 
jo postą. Alinėse bei smuklėse apie tai buvo šnekama ištisą sa- 
vaitę. Piterio sargai šį įvykį aptarinėjo savaitę ir vieną dieną. Pri- 
žiūrėtojai manė Elegą norėjus įkišti Peiną į kalėjimą anksčiau, 
nei senis liausis sėdėjęs teisėjo kėdėje, ir jog netrukus Delaino 
piliečiai sykį ir visiems laikams įsitikins, ar aukščiausiojo teisė- 
jo gyslomis teka kraujas, ar ledinis vanduo. Tačiau Peina liko 
laisvas, ir kalbos nutilo. Piteris džiaugėsi, kad Peinos nearešta- 
vo. Jis nejautė jam priešiškumo, nors Peina taip lengvai patikė- 


* Foggy (angl.) - niūrus, ūkanotas. 

jo, jog jis užmušė savo tėvą; princas žinojo, kad visus įkalčius 
prieš jį parengė Flegas. 

Ir dar, trečiaisiais Piterio Adatoje praleistais metais numirė 
senasis gerasis Denio tėtušis Brendonas. Jis pasitraukė iš gyve- 
nimo paprastai, bet kilniai. Nekreipdamas dėmesio į siaubingą 
skausmą šone bei krūtinėje, jis užbaigė dienos darbus ir pama- 
žu parėjo namo. Senukas prisėdo mažame kambarėlyje vilda- 
masis, kad skausmas praeis. Tačiau sopuliai tik sustiprėjo. Jis 
pasikvietė žmoną ir sūnų, pabučiavo juos abu ir paprašė puikio- 
jo džino taurelės. Atnešus džiną, Brendonas jį išgėrė, dar sykį 
pabučiavo žmoną, o paskui išsiuntė ją iš kambario. 

- Dabar tu privalai gerai tarnauti savo ponui, Deni, - pasakė 
jis. - Dabar tu vyras, ir tau iškyla vyriški uždaviniai. 

- Aš tarnausiu karaliui kiek sugebėdamas geriau, tėti, - pasa- 
kė Denis, nors vien mintis apie būtinybę prisiimti tėvo pareigas 
kėlė jam siaubą. Jo geraširdis, ne itin dailus veidas žvilgėjo nuo 
ašarų. Pastaruosius trejus metus Brendonas ir Denis tarnavo 
Tomui. Beveik visos Denio pareigos liko tokios pat, kaip ir tar- 
naujant Piteriui; ir visgi jos buvo visiškai ne tokios - toli gražu 
ne tokios. 

- Tomui, taip, - ištarė Brendonas, o paskui sušnibždėjo: - Bet 
jeigu ateis metas, kai prireiks padėti tavo senajam ponui, Deni, 
tu neturi dvejoti. Aš niekados... 

Tą akimirką Brendonas prispaudė ranką prie kairiosios krū- 
tinės pusės, įsitempė ir numirė. Jis numirė ten, kur turbūt ir 
norėjo numirti - savajame krėsle, priešais savąjį židinį. 

Ketvirtaisiais Piterio kalėjimo mėtais, kai po akmeniu paslėp- 
toji virvė vis ilgėjo ir ilgėjo, dingo Stadų šeima. Karūna pavel- 
dėjo tą nedidelį žemės plotelį, kuris liko iš jų valdų. Šitaip bu- 
vo elgiamasi visuomet, kai dingdavo kilmingos šeimos. Valdant 
Tomui, dingusiųjų skaičius nuolat augo. 

Stadai tapo tik viena iš daugelio alinių paskalų temų, nes sa- 
vaitė buvo gausi įvykių: keturios mirties bausmės, mokesčių pa- 
kėlimas krautuvininkams ir vienos senės įkišimas kalėjiman, 
mat ji tris dienas vaikštinėjo aplink rūmus ir šaukė, jog jos anū- 
ką suėmę ir kankinę už tai, kad jis pasisakė prieš pernykštį mo- 
kesčių pakėlimą už gyvulius. Tačiau, išgirdęs sargus minint Sta- 
dų pavardę, Piteris pajuto, jog jo širdis akimirkai sustojo. 

Įvykių grandinė, nusidriekusi iki Stadų dingimo, buvo žino- 
ma visiems Delaino gyventojams. Ritmingas budelio kirvio-švy- 
tuoklės tiksėjimas siaubingai sumažino kilmingųjų skaičių. Dau- 
gelis aristokratų Žuvo todėl, kad jų šeimos šimtus ar net tūks- 
tančius metų tarnavo karaliui, ir jie neįstengė patikėti, jog toks 
neteisingas likimas gali paliesti ir juos. Kiti, pamatę ant sienos 
kruviną užrašą, bėgdavo. Tarp jų buvo ir Stadai. 

Ir pasklido gandai. 

Žmonės slapčia šnabždėjosi, jog aristokratai ne šiaip sau iš- 
sibėgiojo į visas keturias puses, o kažkur susibūrė, galbūt tan- 
kiuose šiaurinės karalystės dalies miškuose; siekdami suorgani- 
zuoti monarcho nuvertimą. 

Šie pasakojimai pasiekdavo Piterį it pro langą dvelkiantis vė- 
jas, tarsi skersvėjis, besiskverbiantis pro durų apačią... o jis sva- 
jojo apie platųjį pasaulį. Princas daug dirbo, gamindamasis vir- 
vę. Pirmaisiais metais kas trys savaitės virvė ištįsdavo aštuonio- 
lika colių. Metų pabaigoje jis jau turėjo ploną dvidešimt penkių 
pėdų ilgio lyną, kuris teoriškai galėjo išlaikyti jo svorį. Tačiau 
kabėti ant miegamojo sijos ir tabaluoti viršum trijų šimtų pėdų 
aukščio bedugnės nėra tas pats, ir Piteris šį skirtumą suprato. 
Jis tiesiog rengėsi patikėti savo gyvenimą šiai plonytei virvelei. 

Dvidešimt penkių pėdų per metus, ko gero, nepakako; jis 
sugaiš daugiau kaip aštuonerius metus, kol galės bent pamėgin- 
ti, o iš antrų lūpų jį pasiekiantys gandai tapo pernelyg garsūs ir 
kėlė nerimą. Karalystė, jau nekalbant apie nieką kitą, privalo 
būti išsaugota - negalima laukti nei perversmo, nei chaoso. Klai- 
das reikia ištaisyti, bet ne lankais, laidyklėmis, akmenimis bei 
vėzdais, o pasitelkus įstatymą. Tomo, Leveno Valeros, Rolando, 
jo paties, ir netgi Flego likimas nieko nereiškia greta šių didžių- 
jų dalykų. Įstatymas privalo gyvuoti. 

Kaip patiktų tokios mintys Andersui Peinai, sėdinčiam prie 
savojo židinio, senstančiam ir vis labiau nusivylusiam! 

Piteris nusprendė mėginti bėgti kiek galima greičiau. Apsisp- 
rendęs jis ilgai skaičiavo, visus veiksmus atlikdamas mintyse, 
kad nepaliktų pėdsakų. Jis viską nuolatos perskaičiuodavo, no- 
rėdamas įsitikinti, jog nė sykio neapsiriko. 

Antraisiais kalėjimo metais jis pradėjo ištraukinėti po dešimt 
siūlų iš kiekvienos servetėlės, trečiaisiais metais - po penkioli- 
ka, ketvirtaisiais - po dvidešimt. Virvė ilgėjo. Penkiasdešimt aš- 
tuonios pėdos per .antruosius metus; šimtas keturios - per tre- 
čiuosius; šimtas šešiasdešimt, besibaigiant ketvirtiesiems. 

Tuo metu nuo virvės galo iki žemės stigo šimto keturiasde- 
šimties pėdų. 

Paskutiniųjų metų pabaigoje Piteris pradėjo iš kiekvienos 
servetėlės ištraukinėti po trisdešimt siūlų; pirmąsyk jo vagystė 
tapo akivaizdi - servetėlė iš visų pusių atrodė apspurusi, tary- 
tum ją būtų apgraužusios pelės. Piteris sunerimęs laukė, kol jo 
vagiliavimas bus atskleistas. 

Tačiau niekas jo neatskleidė nei tuomet, nei vėliau. Niekam 
netgi neiškilo jokių klausimų. Nesibaigiančiomis-naktimis (bent 
jau jam pačiam jos tokios atrodė) Piteris jaudinosi ir spėliojo, 


154 


-kad Flegą pasieks koks nors pavojingas gandas arba jis gaus 
grėsmingą pranešimą, ir tuomet supras, ką Piteris ketina dary- 
ti. Piteris manė, jog jis atsiųs kokį nors valdininkėlį, ir prasidės 
tardymai. Jis viską kuo kruopščiausiai apgalvojo ir padarė tik 
vieną klaidingą prielaidą, tačiau šioji pagimdė antrąją (taip jau 
dažnai nutinka, padarius klaidą), o antroji sąlygojo laiko prara- 
dimą. Jis manė, jog egzistuoja kažkoks baigtinis servetėlių skai- 
čius - tūkstantis ar kažkiek apie tūkstantį - ir jog jos naudojamos 
ratu vis iš naujo. Jo mintys dėl servetėlių tiekimo niekuomet ne- 
peržengdavo šių ribų. Denis galėjo jam pasakyti, kaip yra iš tik- 
rųjų, bet Denio niekas neklausė. Tiesa buvo paprasta, bet prit- 
renkianti. Servetėlės atkeliaudavo pas Piterį iš sandėlio, kur 
kūpsojo ne tūkstantis, ne du tūkstančiai ir ne dvidėšimt tūks- 
tančių servetėlių; čia buvo saugoma maždaug pusė milijono se- 
nų, pelėsiais dvelkiančių servetėlių. 

Viename giliame pilies požemyje buvo bemaž šokių salės di- 
dumo sandėlis. Jis buvo kimšte prikimštas servetėlių... servetė- 
lių... vien tik servetėlių. Piteris jautė jas dvokiant pelėsiais, ir 
nieko čia stebėtino, nes dauguma jų atsirado sandėlyje netru- 
kus po Leveno Valeros įkalinimo ir mirties, o prie jų atsiradimo 
- atsitiktinai ar ne - netiesiogiai prikišo nagus pats Flegas. Kaž- 
kokiu nenusakomu būdu jisai jas sukūrė. 

Tuomet Delainui teko išgyventi tikrai niūrius laikus. Flego 
išsvajotasis chaosas jau buvo čia pat. Valera pašalintas, vietoje 
jo sostą paveldėjo pamišęs karalius Alanas. Jei tik jis būtų išgy- 
venęs dar dešimt metų, karalystė tikriausiai būtų nuskandinta 
kraujyje... tačiau Alaną užmušė žaibas, kai jis žaidė kėgliais pie- 
velėje už rūmų pliaupiant lietui (aš jau sakiau, jog jis buvo pa- 
mišęs). Kai kas šnekėjo, jog žaibą pasiuntė patys dievai. 

Paskui sostą paveldėjo jo dukterėčia Kaila, kuri išgarsėjo Ge- 
rosios Kailos vardu... o po Kailos paveldėjimo linija iš kartos į 
kartą driekėsi tiesiai iki Rolando ir abiejų brolių, apie kuriuos 
ir pasakoja ši istorija. Ji, Geroji Kaila, ir ištraukė šalį iš tamsos 
bei skurdo. Ji vos nesukėlė bankroto karaliaus ižde, tačiau ji Ži- 
nojo, kad valiuta - tvirčiausioji valiuta - tai karalystės gyvybiniai 
syvai. Didžioji tvirtosios Delaino valiutos dalis buvo išeikvota 
beprotiško pražūtingo Alano II valdymo metu. Šis karalius kar- 
tais gerdavo kraują iš perpjautų savo tarnų ausų ir tvirtino ga- 
lis skraidyti; jį labiau domino magija bei nekromantija nei pa- 
valdinių pajamos, nuostoliai bei jų gerovė. Kaila žinojo, jog pri- 
reiks ištiso meilės bei gilderų srauto tam, kad ištaisytų visą Ala- 
no paskleistą blogį, ir ji pamėgino kiekvieną jauną ir seną De- 
laino gyventoją sugrąžinti prie darbo. 

Daugelis pagyvenusių Delaino gyventojų buvo pasodinti ga- 
minti servetėlių - ne todėl, kad jų reikėjo (aš jau sakiau, kaip jos 
rūpėjo daugeliui karališkųjų bei kilmingųjų šeimų narių), bet 

todėl, kad reikėjo darbo. Šios rankos po dvidešimt metų, o gal 
ir daugiau, nieko neveikė, ir visos jos noriai darbavosi audimo 
staklėmis lygiai taip pat, kaip ir mūsų herojus triūsė Sašos lėlių 
namelyje... tik, aišku, skyrėsi jų staklių dydis. 

Dešimt metų apie tūkstantis nebejaunų žmonių gamino ser- 
vetėles ir gaudavo už jas skambių monetų iš Kailos iždo. Dešimt 
metų šiek tiek jaunesni ir vikresni žmonės nešiojo jas į vėsų 
sausą sandėlį pilies požemyje. Piteris pastebėjo, jog daugelis iš 
jam atnešamų servetėlių ne tik dvelkė pelėsiais, bet ir buvo ap- 
graužtos kandžių. Bet keisčiausia (nors princas to nežinojo), 
jog didžioji jų dalis buvo kuo puikiausiai išsilaikiusios. 

Denis galėjo Piteriui pasakyti, jog servetėles atnešdavo, jis 
jomis pasinaudodavo, jas išgabendavo, o paskui tiesiog išmes- 
davo. O kodėl gi ne? Jų būtų užtekę penkiems šimtams princų 
penketui šimtų metų... o gal dar ilgiau. Jeigu Andersas Peina 
nebūtų lygiai tiek pat gailestingas, kiek ir tvirtas, servetėlių skai- 
čius iš tiesų būtų ribotas. Tačiau jis žinojo, kaip tai bevardei 
moteriai supamajame krėsle reikia darbo ir keleto grašių, ku- 
riuos gaudavo už jį (Geroji Kaila taip pat tai žinojo), ir todėl jis 
jos neišvarė tebesirūpindamas, kad gilderų upelis tekėtų į Be- 
zono rankas net po to, kai Stadams teko bėgti. Šioji moteris ta- 
po neatskiriama interjero dalimi priešais servetėlių sandėlį - se- 
na moteris, laikanti adatą, skirtą ne siuvinėjimui, o ardymui. Ji 
metai iš metų sėdėjo supamajame krėsle, nuardydama tūkstan- - 
čius karališkųjų karūnų, todėl nieko stebėtino, kad žinia apie 
smulkias Piterio vagystes taip ir nepasiekė Flego ausų. 

Taigi matote, jei nebūtų padaryta viena klaidinga prielaida 
ir būtų užduotas vienas klausimas, Piteris galėjo dirbti kur kas 
sparčiau. Kartais jam atrodė, kad servetėlės nemažėja taip grei- 
tai, kaip turėtų, bet jam niekados nešovė galvon suabejoti esmi- 
ne (nors ir abejotina) idėja apie tai, jog jo panaudotos servetė- 
lės reguliariai sugrįžta. Ak, jei tik jis užduotų sau tą vienintelį 
paprastą klausimą... 

Nors galbūt galiausiai viskas pakryps tik į gera. 

O gal ir ne. Stai dar vienas klausimas, į kurį jūs turėsite at- 
sakyti patys. 

Galų gale Denis liovėsi bijojęs būti Tomo liokajumi. Apskri- 
tai Tomas beveik nekreipdavo į jį dėmesio, nebent tik tuomet, 
kai plūsdavo jį užmiršus paduoti batus (paprastai Tomas savo 
batus numesdavo, kur pasitaikė, o paskui užmiršdavo kur) ar: 
ba primygtinai reikalaudavo, kad Denis išgertų drauge su juo 
taurę vyno. Nuo vyno Deniui visuomet sopėdavo pilvą, nors jis 
ir pamėgo vakarais gurkštelėti po lašelį džino. Ir visgi jis gerda- 

vo vyną. Jam nebereikėjo senojo gerojo tėtušio patarimo, kad 
suprastų, jog karaliui paprašius drauge išgerti, atsisakyti nede- 
ra. O kartais, paprastai būdamas jau girtas, Tomas-uždrausda- 
vo Deniui eiti namo, reikalaudamas nakvoti jo apartamentuo- 
se. Denis manė - ir visai neklydo, - jog tomis naktimis Tomui 
būdavo pernelyg sunku ištverti savo vienatvę. Jis sakydavo ilgas, 
beprasmiškas girtas kalbas apie tai, kaip sunku būti karaliumi, 
kaip jis stengiasi viską kuo geriausiai atlikti ir išlikti sąžiningas 
ir kaip visi dėl vienokių ar kitokių priežasčių jo nekenčia. Daž- 
nai kalbėdamas kvatodavo, bet paprastai jis užmigdavo neriš- 
lios, kuriam nors mokesčių įstatymui apginti skirtos kalbos vi- 
duryje. Kartais jis sudribdavo ant savo lovos, ir Denis galėdavo 
nusnūsti ant kanapos. Bet dažniausiai Tomas užmigdavo ant ka- 
napos, ir tuomet Deniui tekdavo pasikloti nepatogų guolį ant 
krosnies. Galbūt toks gyvenimo būdas bet kuriam karaliaus lio- 
kajui pasirodytų keistas, bet Denis, aiškų, laikė jį visai norma- 
liu, nes jokio kitokio jis tiesiog nežinojo. 

Taip, Tomas dažniausiai jį ignoruodavo, bet čia buvo tik vie- 
na medalio pusė. O štai faktas, kad jį ignoravo ir Flegas, buvo 
kur kas reikšmingesnis. Flegas iš tiesų užmiršo, kokią rolę su- 
vaidino Denis, vykdant Piterio patupdymo Adaton planą. Denis 
tebuvo jam tik instrumentas, įnagis, kuris atliko savo paskirtį ir 
gali būti padėtas į šalį. Jei Flegas ir prisiminė Denį, tuomet jam 
atrodė, jog jis pakankamai apdovanotas: juk galų gale Denis ta- 
po karaliaus liokajumi. 

Bet sykį naktį, žiemos pradžioje, kai Piteriui sukako dvide- 
šimt vieneri metai, o Tomui buvo šešiolika, tą vakarą, kai plo- 
nasis Piterio lynas jau buvo bebaigiamas, Denis pamatė vieną 
dalyką, kuris viską pakeitė. Kaip tik apie tai, ką išvydo Denis tą 
žvarbią naktį, aš ir privalau papasakoti, kad priartėtume prie 
baigiamųjų manosios istorijos įvykių. 


17 


Ši naktis buvo daug kuo panaši į bet kurią kitą tų baisių lai- 
kų po Rolando mirties naktį. Juodame danguje stūgaujantis vė- 
jas dejavo Delaino gatvėse. Ganyklas bei gatvių grindinį dengė 
storas šerkšno sluoksnis. Mėnulis iš pradžių atsirasdavo ir vėl 
dingdavo po sparčiai slenkančiais debesimis, tačiau vidurnak- 
tį debesų taip pagausėjo, jog mėnulis galutinai pasislėpė. O 
prieš rytą, apie antrą valandą, kai Tomas pažadino Denį, barš- 
kindamas durų sklendę, lauke ėmė snigti. 

Denis išgirdo bildėjimą ir raukydamasis atsisėdo - jis nugu- 
lėjo nugarą, o nutirpusias kojas badė adatėlės. Vakare Tomas, 
užuot nukėblinęs iki lovos, parvirto ant kanapos, tad jaunajam 
liokajui liko krosnis, kuri, jam nubudus, buvo beveik atvėsusi. 

Šonas, ant kurio gulėjo Denis, bemaž apskrudo, o kitas šonas 
sušalo. | 

Jis pažvelgė ton pusėn, iš kur sklido bildesys... ir akimirks- 
ni iš siaubo jam kraujas sustingo gyslose. Tuo momentu jam pa- 
sirodė, jog tarpduryje stovi vaiduoklis, ir jis vos nesuriko. Pas- 
kui jis pamatė, jog ten tik Tomas baltais naktiniais marškiniais. 

- M-milorde? 

Tomas nekreipė į Denį jokio dėmesio. Jo akys buvo atmerk- 
tos, bet žvelgė ne į sklendę; mieguistos, plačiai atmerktos akys 
buvo nukreiptos į tuštumą priešais jį. Staiga Denis suvokė, jog 
jaunasis karalius vaikščioja miegodamas. 

Tuo tarpu Tomas, rodos, susiprato, jog velkė neatsidaro to- 
dėl, kad sklendė dar užšauta. Atstūmęs skląstį ir išėjęs į salę, ko- 
ridoriaus langų nušviestas, jis tapo dar panašesnis į vaiduoklį. 
Suplazdėjo naktinių marškinių kampas ir Tomas ištipeno basas. 

Denis smarkiai plakančia širdimi dar keletą akimirkų, užmir- 
šęs dilgsinčias kojas, nejudėdamas sėdėjo ant krosnies. Vėjas, 
pratisai stūgaujantis gatvėje, bloškė sūkuriuojantį sniegą į bri- 
liantų formos svetainės langus. Ką gi daryti? 

Be abejonės, beliko vienas dalykas. Jaunasis karalius - jo po- 
nas, ir jis privalo sekti paskui jį. 

Galbūt baisioji naktis ir įsisiautėjusi stichija privertė Tomą 
taip aiškiai savo vaizduotėje išvysti Rolandą - Tomas iš tiesų 1a- 
bai daug galvojo apie tėvą. Kaltės jausmas panašus į visą laiką 
maudžiančią žaizdą. Kaltasis jaučia nenumaldomą norą tyrinė- 
ti savo kaltę, visą laiką apie ją svarstyti, todėl ši žaizda neišgy- 
doma. Tąvakar Tomas išgėrė kur kas mažiau nei paprastai, bet, 
nors ir labai stebėjosi Denis, jis atrodė girtesnis nei bet kada 
anksčiau. Jis ištarė keletą nutrūkstančių beprasmiškų frazių, ne- 
mirksinčios jo akys buvo išplėstos, jos bemaž lipo iš akiduobių. 

Visa tai įvyko daugiausiai dėl to, kad Flegas buvo išvažiavęs. 
Sklido gandai, kad maištingi kilmingieji, tarp kurių buvo ir Sta- 
dai, susibūrė tolimuosiuose miškuose šiaurinėje karalystės da- 
lyje. Jų ieškoti Flegas nusivedė nuožmių, kovose užgrūdintų ka- 
reivių pulką. Flegui išvažiavus, Tomas visuomet atgydavo. Jis Ži- 
nojo, jog taip yra todėl, kad jis tapo visiškai priklausomas nuo 
juodojo mago... tačiau iki galo nesuvokė, kokiu būdu jis įgijo 
šią priklausomybę. Aistra vynui buvo jau ne vienintelis Tomo 
trūkumas. Miegas dažnai nelanko tų, kuriuos kankina paslap- 
tys, Tomas buvo pasmerktas siaubingai nemigai. Jis nė pats ne- 
pastebėjo, kaip priprato prie Elego migdomojo skysčio. Prieš iš- 
sivesdamas šiaurėn karius, Flegas paliko Tomui migdomųjų 
vaistų atsargų, bet Flegas manė, jog išvažiuoja tik trims dienoms 
- ilgiausiai keturioms. Pastarąsias tris dienas Tomas miegojo 
prastai arba visai nemiegojo. Jis jautėsi keistai, pusiau miegoda- 
mas, pusiau nemiegodamas. Jį persekiojo mintys apie tėvą. Vėjo 

ūžesy jam girdėjosi klausiantis tėvo balsas: “Ko spoksai į mane? 
Ko tu į mane taip spoksai?" Vyno sukeltos vizijos... niūrus ir žva- 
lus Flego veidas... liepsnos apimti tėvo plaukai... visa tai atim- 
davo iš jo miegą ir priversdavo ilgomis nakties valandomis gu- 
lėti plačiai atmerkus akis, o tuo tarpu visa pilis miegojo. 

Flegas nesugrįžo ir aštuntąją naktį. Jis drauge su kariais įsi- 
rengė stovyklą už penkiasdešimties mylių nuo pilies; burtinin- 
kas buvo prastai nusiteikęs: apšalę kanopų įspaudai - tai vienin- 
teliai jų surasti maištininkų pėdsakai. Jie galėjo būti palikti ir 
prieš keletą dienų, ir prieš kelias savaites. Aštuntąją naktį To- 
mas liepė pakviesti Denį. Buvo jau vėli naktis, toji naktis, kai 
Tomas pakilo nuo kanapos ir išėjo. 

Taigi Denis sekė paskui karalių, savo poną ir šeimininką, il- 
gais akmeniniais skersvėjų skvarbomais koridoriais, ir jeigu jūs 
taip pat atėjote iki šios vietos, manau, jūs turite susiprasti, kur 
atėjo Tomas Šviesos Nešėjas. 

Vėli audringa naktis virto ankstyvu audringu rytu. Koridoriu- 
je nieko nebuvo, bent jau Denis nieko nematė. Bet jeigu kas 
nors ir būtų pasirodes, jis arba ji veikiausiai būtų pabėgęs prie- 
šingon pusėn, galbūt netgi klykdamas, nes nė kiek nesuabejo- 
tų išvydęs du vaiduoklius: vieną, žygiuojantį priekyje, vilkintį il- 
gais baltais naktiniais marškiniais, kuriuos lengvai galėjai palai- 
kyti lavono drobule; kitas sekė jam iš paskos, jis vilkėjo papras- 
tu švarku, bet buvo basas ir toks išblyškęs, jog nesunkiai galė- 
jai pamanyti jį esant numirėlių. Taip, manau, jog bet kas, išvy- 
dęs juos, leistųsi bėgti, o paskui prieš miegą ilgai skaitytų mal- 
das. 

Tomas sustojo koridoriaus gale - čia Denis retai užsukdavo 
- ir atidarė slaptąsias dureles, kurių Denis niekad nebuvo pas- 
tebėjęs. Jaunasis karalius įėjo į kitą koridorių (pro juos nepraė- 
jo nė viena skalbiniais nešina tarnaitė, skirtingai nei tuomet, kai 
viena iš jų pasitaikė jų kelyje, kada Flegas prieš keletą metų ve- 
dėsi princą šiuo keliu: visos gerosios tarnaitės jau seniai miego- 
jo savo lovose). Šiek tiek paėjėjęs, Tomas taip staigiai stabtelė- 
jo, jog Denis vos į jį neatsitrenkė. 

Tomas apsidairė, tarsi norėdamas įsitikinti, ar niekas nese- 
ka jam iš paskos. Miegančios jo akys slystelėjo tiesiog Denio kū- 
nu, O šiam pašiurpo oda, vaikinas vos susitūrėjo neriktelėjęs. 
Žvakės tame apleistame koridoriuje buvo apgargėjusios ir bjau- 
riai dvokė riebalais; šviesa tapo blausi, bauginanti. Jaunasis lio- 
kajus pajuto, jog plaukai jam atsistojo piestu, kai tos tuščios 
akys - akys, panašios į tuščius žibintus, kuriuos apšviečia tik 
mėnulio šviesa - nuslydo jo kūnu. 


159 


Denis buvo čia, visai čia pat, bet Tomas jo nematė, Tomui jo 
tarnas virto nematomu. 

“Ak, man reikia bėgti, - beviltiškai šnabždėjo kažkuri Denio 
sąmonės dalis, - tačiau jo galvoje šis nevilties šnabždesys aidė- 
jo tarsi klyksmas. - Ak, man reikia bėgti, jis numirė, numirė mie- 
godamas, o aš einu paskui vaikščiojantį numirėlį!" Bet staiga jis 
išgirdo savo tėtušio balsą, brangiojo mirusiojo tėtušio balsą, ku- 
ris šnabždėjo: “Jei ateis metas, kuomet prireiks padėti tavo se- 
najam ponui, Deni, tu neturi dvejoti". 

Dar gilesnis vidinis balsas jam pasakė, jog metas padėti jau 
atėjo. Ir Denis, kuklus tarnas, sykį jau sukrėtęs visą karalystę, 
kai surado degančią pelę, ko gero, dar kartą ją sukrėtė, kai 
apimtas kraują gyslose stingdančios baimės, jis vis dėlto ne- 
paspruko, nors širdis jam bemaž iššoko iš krūtinės. | 

Keistu, žemu, visai nepanašiu į jo paties balsu Tomas ištarė 
(bet Deniui šis balsas pasirodė paslaptingai pažįstamas): 

- Ketvirtas akmuo aukštyn nuo apatiniojo, nudaužtu krašte- 
liu. Spustelėk jį greičiau! 

Denio įprotis paklusti buvo toks stiprus, jog jis išties ženg- 
telėjo į priekį, bet tuoj pat suvokė, jog Tomas miegodamas, sve- 
timu balsu įsakė pats sau. Tomas spustelėjo akmenį greičiau, 
nei Denis spėjo žengtelėti dar bent vieną žingsnį. Akmuo ko- 
kiais trim coliais nusmego gilyn. Pasigirdo spragtelėjimas. De- 
niui atvėpo lūpa pamačius, kaip sienos dalis nugrimzdo vidun. 
Tomas vis dar spaudė, ir Denis pamatė ten didžiules slaptas du- 
ris. Slaptos durys priminė jam slaptąjį skydelį, o šis - degančią 
pelę. Jis vėl pajuto norą bėgti, bet numaldė jį. 

Tomas įėjo ten. Akimirksniui jis virto tamsoje šmėsčiojan- 
čiais naktiniais baltiniais, kuriuose nieko nebuvo. Paskui akme- 
ninė siena vėl užsidarė, nepalikdama jokių slaptųjų durų pėdsakų. 

Denis liko stovėti, mindžikuodamas nuo vienos basos kojos 
ant kitos. Ką jam dabar daryti? 

Ir vėl jis išgirdo tėvo balsą, šįsyk nekantrų, nepripažįstantį 
prieštaravimų: “Eik paskui jį, apgailėtinas berniūkšti! Paskubėk! 
Kaip tik dabar! Eik!" 

- Bet, tėti, tamsu... 

Deniui pasirodė, jog jis pajuto skaudų antausį, ir jis isteriš- 
kai pagalvojo: “Netgi po mirties, tėti, tavo dešinioji išliko tvir- 
ta! Gerai, gerai, aš einu!" | 

Jis atskaičiavo keturis akmenis nuo išdaužtojo ir spustelėjo. 
Durys maždaug ketvertu coliu pasislinko pirmyn, į tamsą. 

Siurpioje koridoriaus tyloje aidėjo negarsus kaukšėjimas - jį 
galėjo skleisti akmeninės pelės. Bet netrukus Denis suvokė, jog 
šitaip kalena jo paties dantys. 

- Ak, tėti, aš taip bijau, - sudejavo jis... ir nusekė paskui kara- 
lių Tomą į tamsą. 

Tuo pačiu momentu, kai Denis paskui savo karalių žengte- 
lėjo slaptojon praeigon, už penkiasdešimties mylių nuo pilies, 
įsisupęs į penketą antklodžių nuo staugiančio vėjo bei gelian- 
čio šalčio, per miegus riktelėjo Flegas. Ant netoliese esančios 
kalvos unisonu sustaugė vilkai. Flegui iš kairės miegojęs karys, 
susapnavęs milžinišką liūtą, kuris atėjo jo sudraskyti, akimirks- 
niu numirė, ištiktas širdies priepuolio. Karys, miegojęs Flegui 
iš dešinės, pabudęs iš ryto suvokė, jog apako. 

Kartais pasauliai sudreba ir pasisuka ant savųjų ašių; dabar 
ir atėjo toks laikas. Flegas jį pajuto, bet nesuvokė. Gerųjų jėgų 
išgelbėjimas įmanomas tik tokiu būdu - didžiųjų įvykių metu 
blogio jėgas apima keistas aklumas. Karaliaus burtininkas, iš 
ryto nubudęs, žinojo, jog regėjo blogą sapną, galbūt apie seniai 
užmirštą praeitį, bet ką sapnavo, neprisiminė. 

Slaptoji praeiga skendėjo visiškoje tamsoje. Kažkur iš prie- 
šakio, iš šių sutemų, Denio ausis pasiekė baisus vienišas garsas. 

Karalius verkė. 

Išgirdus šį garsą, Denio baimė šiek tiek sumažėjo. Jis labai 
nustebo, liokajui pagailo Tomo, kuris visuomet atrodė toks ne- 
laimingas, pasidarė storas ir spuoguotas, dažnai jis būdavo išb- 
lyškęs, o nuo gausių vakarykščių išgertuvių jam drebėdavo ran- 
kos; ir kvėpuodavo jis paprastai labai nelygiai. Tomo kojos jau 
darėsi kreivos, ir kol šalia jo būdavo Flegas, jis vaikščiodavo nu- 
leidęs galvą, ant veido nukarusiais plaukais. 

Denis, ištiesęs į priekį rankas, apsigrabinėjo kelią. Verksmas 
tamsoje vis artėjo ir artėjo... o paskui tamsa staiga truputį išsisk- 
laidė. Jis išgirdo negarsų slystelėjimą, o paskui išvydo neryškų 
Tomo siluetą koridoriaus gale. Iš dviejų nedidelių tamsoje žio- 
jėjančių angelių sklido silpna gintarinė šviesa. Deniui dvi ange- 
lės pasirodė keistai panašios į akis. 

Kaip tik tuo momentu, kai Denis jau pradėjo tikėti, jog vis- 
kas bus gerai, jog galbūt jis ištvers šį keistą naktinį pasivaikščio- 
jimą, Tomas suspigo. Jis cypė taip garsiai, jog atrodė, kad jo 
balso stygos nutrūks. Denio kojos pasidarė it vatinės, ir jis park- 
rito ant kelių, spausdamas delnais burną, kad užslopintų savo 
paties riksmą. Dabar jam atrodė, kad slaptojoje praeigoje knibž- 
dėte knibžda vaiduoklių, panašių į keistus šikšnosparnius, mo- 
suojančius sparnais ir galinčius bet kuriuo momentu įsikibti 
jam į plaukus, ak taip, Deniui atrodė, jog ši vieta pilna slampi- 
nėjančių numirėlių; galbūt taip iš tiesų ir buvo. Galbūt... 

Jis vos neprarado sąmonės... vos neprarado... tačiau ne visai. 

Kažkur apačioje, po savimi, jis išgirdo šunų lojimą ir suprato 
juodu atsidūrus viršum senojo karaliaus šunidžių. Keletas dar 
likusių Rolando šunų nuo to laiko niekuomet nebuvo išvedami 
laukan. Jie ir Denis buvo vieninteliai gyvi padarai, girdėjusieji 
laukinį spiegimą. Tačiau šunys buvo realūs, ne vaiduokliai - De- 
nis įsitvėrė šios minties, kaip kad skęstantysis įsikibtų į praplau- 
kiantį rąstą. 

Po poros akimirkų jis suvokė, jog Tomas ne šiaip sau cypia 
- jis šūkalioja žodžius. Iš pradžių Deniui pavyko suprasti tik vie- 
ną frazę, kurią karalius nuolatos rėkavo: “Negerk vyno! Negerk 
vyno! Negerk vyno!" 

Po trijų naktų vienoje vidinėje baronijoje, netoli tos-vietos, 
kur neseniai gyveno Stadų šeima, pasigirdo tylus beldimas į 
užsklęstas vienos sodybos svetainės duris. 

- Įeikite! - riktelėjo Andersas Peina. - Geriau jau būtų kas 
nors malonaus, Arlenai. 

Arlenas paseno nuo to laiko, kai prie Peinos durų pasirodė 
Piterio rašteliu nešinas Bezonas, tačiau jo pasikeitimo negalė- 
jai nė gretinti su tuo, kaip pasikeitė Peina. Buvęs aukščiausia- 
sis teisėjas beveik visai nupliko. Liesas jo kūnas visiškai sunyko. 
Tačiau plaukai ir liesumas nieko nereiškė, pažvelgus į pokyčius, 
palikusius pėdsaką jo veide. Anksčiau jis buvo rūstus, o dabar 
tapo žiaurus. Po akimis kabojo tamsiai rudi maišeliai. Jo veide 
degte degė beviltiškumo išraiška, kuriai atsirasti buvo rimtų 
priežasčių. Jis matė, jog viskas, ką jis gynė, pašventęs visą savo 
gyvenimą, viskas subyrėjo... viskas sugriauta stulbinančiai leng- 
vai ir stulbinančiai greitai. O, aš manau, jog visi išmintingi žmo- 
nės žino, kokie iš tiesų trapūs dalykai yra įstatymas, teisingumas 
ir civilizacija, tačiau jie nenoriai apie tai galvoja, mat kai kas ne- 
betenka nuo to ramybės, o kai kam dingsta apetitas. 

Buvo labai skaudu viso savo gyvenimo darbo vaisius matyti 
lengvabūdiškai sunaikintus, sugriautus tarsi vaikišką kaladėlių 
bokštelį. Tačiau dar kai kas persekiojo Peiną visus šiuos ketve- 
rius metus ir dar labiau jį kankino. Jį slėgė suvokimas, jog Fle- 
gas negalvojo vienas atlikti Delaine visų savo juodųjų darbų. 
Jam pagelbėjo Peina. O kas gi pasirūpino, kad Piteris būtų tei- 
siamas pernelyg skubotai sušaukto teismo? Kas gi kitas taip tvir- 
tai patikėjo Piterio kalte... ir jos įrodymu palaikė vaiko nevilties 
ašaras? | 

Nuo to laiko, kai Piteris užkopė Adatos bokšto viršūnėn, eša- 
fotas priešais bokštą nusidažė grėsminga rūdžių spalva. Jos ne- 
nuplaudavo net pats smarkiausias lietus. Peinai atrodydavo, jog 
jis regi, kaip šios šiurpios raudonos rūdys varva nuo ešafoto, 

pasklinda po aikštę, nudažo.skersgatvius, turgavietes, gatves. 
Neramiuose savo sapnuose Peina regėdavo šviežią kraują, ryš- 
kiomis kaltinančiomis srovelėmis tekantį tarp grindinio akme- 
nų ir upeliais bėgantį į nutekamuosius griovius. Jis matė Delai- 
no pilies šlaitus, žaižaruojančius krauju saulės spinduliuose. Jis 
matė tvenkinyje pilvu aukštyn plūduriuojantį negyvą karpį, nu- 
nuodytą krauju, srūte srūvančiu iš kanalizacijos vamzdžių bei 
trykštančiu iš pačios žemės šaltinių. Jis visur matė besiveržian- 
tį kraują, kuris užteršė laukus ir miškus. Netgi saulė baisiuo- 
siuose sapnuose tapo panaši į krauju pasruvusią mirštančią akį. 

Flegas paliko jį gyvą. Aludėse žmonės šnibždėjosi apie tai, 
jog Peina su burtininku sudarė sutartį - galbūt jis išduodavo jam 
kai kurių maištininkų vardus arba galbūt Peina turėjo prieš Fle- 
gą kažkokių įkalčių, žinojo kažkokią paslaptį, kuri atsiskleistų 
netikėtos Peinos mirties atveju. Visi šie gandai, be abejo, buvo 
absurdiški. Nebuvo nei susitarimų, nei sandėrių. Flegas tiesiog 
leido jam gyventi... ir Peina žinojo kodėl. Mirtis galbūt atneštų 
jam ramybę. Gyvas jis liko kankintis ant nešvarios savo sąžinės 
kankinimų suolo. Jam leido gyventi, kad galėtų stebėti siaubin- 
gas permainas, kurias Flegas vykdė Delaine. 

- Na? - susierzinęs paklausė jis. - Kas ten, Arlenai? 

- Atėjo berniukas, milorde. Jis sakosi privaląs pamatyti jus. 

- Vykite jį šalin, - niūriai pasakė Peina. Jis pagalvojo, jog dar 
prieš metus būtų išgirdęs beldimą į laukujas duris, bet dabar at- 
rodė, jog jis kasdien vis labiau kursta. - Po devintos valandos aš 
nieko nepriimu, jūs juk žinote. Daug kas pasikeitė, bet ši taisyk- 
lė - ne. 

Arlenas kostelėjo. 

- Aš pažįstu berniuką. Jo vardas Denis, Brendono sūnus. At- 
silankė karaliaus liokajus. 

Peina žvelgė į Arleną, vargiai bepatikėdamas tuo, ką išgirdo. 
Galbūt kurtumas progresavo greičiau, nei jis manė. Jis paprašė 
Arleno pakartoti, ir šis pakartojo tą patį. 

- Aš jį priimsiu. Atsiųskite berniuką čionai. 

- Labai gerai, milorde. - Arlenas grįžtelėjo, rengdamasis išeiti. 

Dabar Peina labai aiškiai pajuto, kaip ši naktis panaši į tą, 
kada Bezonas atnešė Piterio raštelį, netgi žvarbus vėjas taip pat 
stūgavo lauke. 

- Arlenai, - pašaukė jis. 

Arlenas atsigręžė į jį: 

- Taip, pone? 

Dešinysis Peinos lūpų kamputis nežymiai sutrukčiojo. 

- Ar esate visiškai tikras, jog jis ne gnomas? 

- Aš visiškai tikras, pone, - atsakė Arlenas, ir jam sutrukčio- 
jo kairysis lūpų kamputis. - Mums žinomame pasaulyje gnomų 
nebeliko. Bent jau taip man sakė mano mama. 

- Ji, matyt, buvo išmintinga ir nuovoki moteris, pasišventu- 
si tinkamai išauklėti savo sūnų ir neužsikraunanti atsakomybės 
už įgimtas auklėtinio ydas. Atveskite berniuką tiesiog čionai. 

- Taip, pone. - Arlenas uždarė duris. 

Peina vėl pažvelgė į ugnį ir pasitrynė savo senas, artrito su- 
suktas rankas - jis nepaprastai jaudinosi. Tomo liokajus. Čia. 
Dabar. Kodėl? 

Tačiau svarstymai šia tema neturėjo prasmės: po akimirkos 
atsivers durys ir pro jas įžengs atsakymas, tirtančio nuo šalčio, 
o gal net nušalusio jaunuolio ar vyro pavidalu. 

Denis būtų kur kas lengviau nusigavęs pas Peiną, jei šis te- 
begyventų gražiajame savo name mieste, tačiau tas namas bu- 
vo parduotas dar neišsikrausčius savininkui už “mokesčių nesu- 
mokėjimą", netrukus po jo atsistatydinimo. Tik keletas šimtų 
gilderų, kuriuos Peina sukaupė per keturiasdešimt metų, leido 
jam nusipirkti nediduką, vėjų perpučiamą namelį ir toliau mo- 
kėti Bezonui. Nors namelis stovėjo vidinėje baronijoje, bet nuo 
jo iki rytuose dunksančios pilies buvo daugybė mylių... o oras 
pasitaikė labai žvarbus. 

Iš už durų, iš prieangio, atsklido Galkliosiiusi artėjančiųjų bal- 
sai. Tuoj. Tuoj pro duris įeis atsakymas. Staiga vėl tas absurdiš- 
kas jausmas - vilties nuojauta, panaši į ryškų šviesos spindulį, 
sušvitusį tamsioje oloje - šis jausmas vėl sugrįžo. “Tuojau pro 
duris įeis atsakymas", - pagalvojo Peina ir susigriebė, jog aki- 
mirksnį jis patikėjo savo nuojauta. 

Andersas Peina nusiėmė nuo lentynėlės savo mėgstamą pyp- 
kę ir pamatė, kaip virpa jo rankos. 

Berniukas iš tiesų pasirodė besąs vyras, tačiau Arleno žodį 
"berniukas" galima buvo pateisinti - bent jau šią naktį. Peina 
matė, jog vaikinas sušalo, tačiau vien tik nuo šalčio žmogus ne- 
galėjo taip drebėti, kaip drebėjo Denis. 

- Deni! - ištarė Peina, staigiai palinkdamas į priekį ir nekreip- 
damas dėmesio į šio judesio sukeltą aštrų dieglį nugaroje. - Ar 
kas nors nutiko karaliui? - Senojoje Peinos galvoje staiga iškilo 
bauginantys vaizdiniai - karalius mirė nuo pernelyg didelio iš- 
gerto vyno kiekio arba galbūt jis pakėlė prieš save ranką. Kiek- 
vienas Delaino gyventojas žinojo, jog jaunojo karaliaus nuotai- 
kos labai permainingos. 

- Ne... tai yra... taip... bet ne... ne tai, apie ką jūs galvojate... 
ne tai, apie ką, mano manymu, jūs galvojate... 

- Prieikite čionai, arčiau ugnies, - pratarė Peina. - Arlenai, 
nestypsokite kaip kvailys! Atneškite antklodę! Atneškite dvi 

antklodes! Apmuturiuokite jomis berniuką, kol jis dar nenumi- 
rė nuo drebulio it bagerlago vabzdys! 

- Taip, pone, - atsakė Arlenas. Jis niekad gyvenime nestypso- 
jo kaip kvailys - jis pats tai žinojo, ir Peina taip pat žinojo. Ta- 
čiau jis pamatė, kokia pavojinga ši situacija, ir skubiai išėjo. Ar- 
lenas nutraukė dvi antklodes nuo savosios lovos - kitos dvi šioje 
garbingoje valstietiškoje lūšnoje dar likusios antklodės priklau- 
sė Peinai. Tarnas apklojo jomis Denį, kuris prisislinko taip ar- 
ti ugnies, kaip tik buvo įmanoma. Jaunuolio plaukus apdengęs 
storas šerkšnas pamažu pradėjo tirpti bei varvėti jo skruostais 
tarytum ašaros. Denis įsisupo į antklodes. 

- O dabar arbatos. Mažąjį puodelį man, o didįjį - berniukui. 

- Bet, pone, mums beliko tik pusė dėžutės visai... 

- Se tau, kad nori, kiek daug dar liko! Mažytį man, didįjį - 
berniukui. - Jis mažumėlę pasvarstė. - Išsivirkite ir sau puode- 
lį, Arlenai, o paskui ateikite čionai ir klausykite. 

- Milorde? - Nors ir labai gerai išauklėtas, Arlenas neįstengė 
nuslėpti apstulbusio žvilgsnio. 

- Velniai griebtų! - užriaumojo Peina. - Nejaugi norite pri- 
versti mane patikėti, jog jūs, kaip ir aš, apkurtote? Judinkitės! 

- Taip, pone, - atsakė Arlenas ir nušlepsėjo užplikyti pasku- 
tiniosios namie likusios arbatos. 

Peina neužmiršo nieko, ką kada nors žinojo apie tardymo 
meną; tiksliau sakant, jis užmiršo velniškai mažai, kaip ir apie 
visus kitus dalykus. Ilgomis bemiegėmis naktimis jis gailėjosi, 
kad negali kai ko užmiršti. 

Kol Arlenas ruošė arbatą, Peina stengėsi priversti išsigandusį 
- ne, šį mirtinai įbaugintą - jaunuolį atsipalaiduoti. Jis pasido- 
mėjo Denio motulės sveikata, pasiteiravo, ar sutvarkyta pasku- 
tiniuoju metu sutrikusi pilies kanalizacija. Jis pageidavo išgirs- 
ti Denio nuomonę apie pavasario sodinukus. Zodžiu, aiškiai 
vengė bet kokių temų, kurios galėjo pasirodyti pavojingos... ir, 
palengva atšildamas, Denis pamažu nurimo. 

Arlenui atnešus karštos, stiprios, garuojančios arbatos, De- 
nis vienu mauku išgėrė pusę puodelio, pasiraukė ir išmaukė li- 
kusią. Kaip visuomet šaltakraujiškas Arlenas įpylė jam dar. 

- Palengva, mano berniuk, - pasakė Peina, pagaliau baigęs 
rūkyti pypkę. - Palengva - tinkamas žodis, geriant karštą arba- 
tą ir vadeliojant neramius arklius. 

- Salta. Maniau, mirtinai sušalsiu, kol ateisiu čionai. 

- Jūs ėjote pėsčias? - negalėjo nuslėpti nuostabos Peina. 

- Taip. Jaunesniesiems tarnams motulė pasakė, jog aš gri- 

puoju ir guliu namie. Ši žinia juos nuramins keletui dienų, oras 

šiuo metų laiku toks permainingas... ar bent turėtų nuraminti. 
Aš ėjau pėsčias. Visą kelią. Bijojau prašytis pavežamas. Nenorė- 
jau, kad mane įsidėmėtų. 

Nežinojau, jog jūs taip toli. Jei būčiau žinojęs, būčiau su kuo 
nors pavažiavęs. Išėjau trečią valandą. - Jis užsikirto, nurijo sei- 
les, o paskui pratrūko: - Aš neketinu grįžti, niekados! Aš ma- 
čiau, kaip jis sugrįžęs žiūrėjo į mane! Įdėmiai, žvairomis, o akys 
tokios tamsios! Jis niekados į mane šitaip nežiūrėjo - jis apsk- 
ritai nė nepažvelgdavo į mano pusę! Jis žino, jog aš kažką ma- 
čiau! Žino, kad aš kažką girdėjau! Nežino, ką būtent, bet žino, 
jog kažkas nutiko! Jis girdi visa tai mano galvoje, kaip aš kad 
girdžiu Didžiųjų Dievų šventyklos varpų skambėjimą! Jei aš lik- 
siu ten, jis viską iš manęs iškvos! Aš žinau, jog jis taip ir pa- 
darys! 

Peina žvelgė į jį pro surauktus antakius, stengdamasis perp- 
rasti šį keistą žodžių srautą. 

Denio akyse blizgėjo ašaros. 

- Aš kalbu apie F... 

- Tyliau, Deni, - pertraukė jį Peina. Jo balsas skambėjo švel- 
niai, tačiau akių išraiška buvo kitokia. - Suprantu, apie ką tu kal- 
bi. Bet nereikia garsiai tarti jo vardo. 

Denis atsakė jam bežadžiu dėkingu žvilgsniu. 

- Geriau papasakok man apie tai, apie ką ir atvykai papasa- 
koti, - pasiūlė Peina. 

- Taip. Taip, gerai. 

Denis dar kurį laiką tylėjo, stengdamasis susitvardyti ir sų- 
telkti mintis. Peina abejingai laukė, iš paskutiniųjų maldydamas 
stiprėjantį jaudulį. 

- Suprantate, - galiausiai pradėjo Denis, - prieš tris naktis To- 
mas pasikvietė mane, kad likčiau su juo, kaip kartais būna. Ir vi- 
durnaktį ar maždaug apie vidurnaktį... 

Denis išklojo viską, ką jūs jau žinote, ir, jo garbei, reikia pa- 
sakyti, jog jis nemėgino nuslėpti savo išgąsčio ar kaip nors pa- 
gražinti savo elgesio. Jam bepasakojant, lauke stūgavo vėjas, o 
kai ugnis židinyje vis labiau mažėjo, Peinos akys įsiliepsnojo vis 
stipriau ir stipriau. Jis manė, jog reikalai dar prastesni, nei jis 
galėjo įsivaizduoti. Piteris ne tik nunuodijo karalių. Tomas ma- 
tė, kaip jis tai padarė. 

Tad nieko keisto, kad jaunasis karalius taip dažnai būdavo 
niūrus ir nusiminęs. Galbūt gandai apie tai, jog Tomas jau pu- 
siau pamišęs, nėra tokie melagingi, kaip manė Peina. 

Bet kai Denis liovėsi pasakojęs, kad galėtų gurkštelėti arba- 
tos (Arlenas suvarvino puodelin iš arbatinuko kartokas nuosė- 

das), Peina atmetė šią mintį. Jei Tomas-matė Piterį nunuodijant 
Rolandą, tuomet kodėl Denis-dabar čia... ir taip nežmoniškai bi- 
jo Elego? | 

- Tu dar kažką girdėjai, - pasakė Peina. 

- Taip, pone aukščiausiasis teisėjau, - pasakė Denis. - To- 
mas... jis dar kurį laiką kliedėjo. Mes ilgai tūnojome tamsoje ša- 
lia vienas kito. 

Denis stengėsi kalbėti kaip įmanydamas suprantamiau, bet 
nesugebėjo surasti tinkamų žodžių, kuriais galėtų perteikti jį 
apėmusį siaubą, kai tamsioje slaptojoje praeigoje priešais jį stū- 
gavo Tomas, o apačioje skalijo keli belikę gyvi mirusiojo kara- 
liaus šunys. Jokiais žodžiais jis neįstengė apsakyti tos vietos kva- 
po - paslapčių, sudvisusių tamsoje it išlietas pienas, kvapo. Ne, 
nebuvo tokių žodžių, kurie atskleistų didėjančią jo baimę, kad 
Tomas sapno glėbyje išsikraustė iš proto. 

Tomas vis šaukė ir šaukė karaliaus burtininko vardą; jis mal- 
davo karaliaus atidžiau žvilgtelėti į savo taurę ir pamatyti vyne 
beskęstančią liepsnojančią pelę. “Ko tu taip spoksai į mane?" - 
klykė jis. O paskui: “Aš atnešiau jums vyno, karaliau, norėdamas 
parodyti, jog taipogi jus myliu". O galiausiai jis išrėkė žodžius, 
kuriuos jau žinojo ir pats Piteris, žodžius, kuriems buvo dau- 
giau kaip keturi šimtai metų: “Tai buvo Flegas! Flegas! Tai bu- 
vo Flegas!" 

Denis pačiupo savo puodelį, beveik priglaudė jį prie lūpų ir 
išmetė. Puodelis atsitrenkė į židinio atbrailą ir sudužo. 

Visi trys pažvelgė į šukes. 

- O paskui? - įtaigia, meilia intonacija paklausė Peina. 

- Ilgą laiką nieko nenutiko, ilgą laiką, - užsikirsdamas pasa- 
kė Denis. - Mano akys įprato... įprato prie tamsos, ir aš šiek tiek 
jį mačiau. Jis miegojo... prie tų dviejų mažyčių angelių, įrėmęs 
krūtinėn smakrą ir užmerkęs akis. 

- Kiek laiko jis toks išbuvo? 

- Nežinau, milorde. Visi šunys nurimo. Ir tikriausiai aš... aš... 

- Pats mažumėlę nusnaudei? Aš manau, jog tu šneki tiesą, 
Deni. 

- Paskui, vėliau, pasirodė, jog jis nubudo. Šiaip ar taip, jo 
akys buvo atmerktos. Jis uždarė mažuosius skydelius ir vėl pa- 
sidarė visiškai tamsu. Aš išgirdau jį einant ir pariečiau kojas, kad 
jis neužkliūtų... jo naktiniai baltiniai... palietė mano veidą... 

Denis susiraukė prisiminęs, jog jautėsi taip, tarytum skruos- 
tu čiūžtelėjo voratinklis. 

- Aš ėjau paskui jį. Jis išėjo... aš tykinau tyliai. Jis uždarė du- 
ris, ir jos vėl virto paprasčiausia akmenine siena. Jis sugrįžo at- 
gal į savo kambarį, ir aš nusekiau iš paskos. 

- Ar tu ką nors ten sutikai? - paklausė Peina taip staigiai, jog 
Denis net pašoko. - Bent vieną žmogų? 

- Ne. Ne, pone aukščiausiasis teisėjau. Visiškai nieko. 

- Aha, - Peina lengviau atsikvėpė. - Labai gerai. Ar tąnakt dar 
kas nors nutiko? | 

- Ne, pone. Jis atsigulė į lovą ir užmigo kaip užmuštas. - Siek 
tiek pasvyravęs, Denis pridūrė: - Aš nesumerkiau akių, ir apsk- 
ritai nuo to laiko ne itin daug miegojau. 

- O iš ryto jis... 

- Nieko neprisiminė. 

Peina atsikrenkštė. Jis sujungė pirštų galiukus ir žvelgė į 
blėstančią ugnį pro savąją pirštų “konstrukciją". 

- O ar tu dar sykį ėjai į slaptąją pracigą? 

Denis smalsiai paklausė: 

- O jūs ar sugrįžtumėte tenai, milorde? 

- Taip, - šaltai atsakė Peina. - Bet aš klausiu, ar tu ėjai? 

- Ėjau. 

- Na, žinoma. .Ar tave kas nors matė? 

- Ne. Koridoriuje sutikau tarnaitę. Atrodo, jog toje pusėje 
yra skalbykla. Aš jaučiau šarmo kvapą, panašų į tą, kurį naudoja 
mano mama. Tarnaitei praėjus, aš atskaičiavau keturis akmenis 
nuo nuskeltojo ir įėjau vidun. 

- Pasižiūrėti, ką pamatė Tomas? 

- Taip, pone. 

- Ir pasižiūrėjai? 

- Taip, pone. 

- Kas gi ten buvo? - paklausė Peina, jau žinodamas atsakymą. 
- Ką tu pamatei, atitraukęs du skydelius? 

- Pone, aš pamačiau karaliaus Rolando kambarį, - atsakė De- 
nis. - Ir visas tas galvas ant sienų. Ir... pone... - Nors gęstantis 
židinys skleidė šilumą, Denis krūptelėjo. - Visos galvos... atro- 
dė, jog jos žiūri į mane. | 

- Tačiau buvo viena galva, kurios tu nematei, - pasakė Peina. 

- Ne, pone, aš jas mačiau vi... - Denis užsikirto, jo akys išsip- 
lėtė. - Nineris! - Jis gaudė orą. - Stebėjimo angeles... - Vaikino 
akys pasidarė nenusakomai didelės. 

Namelyje vėl įsivyravo tyla. Lauke dejavo ir stūgavo žiema. O 
už daugelio mylių nuo čia Piteris, teisėtasis Delaino karalius, 
pasilenkęs prie mažučių staklyčių, audė virvę - tokią plonytę, 
jog vos galėjai ją įžiūrėti. | 

Galiausiai Peina giliai atsiduso. Denis žvelgė į jį iš savosios 
vietos prie židinio maldaujančiu... viltingu... baimingu žvilgs- 
niu. Peina lėtai pasilenkė ir palietė jo petį. | | 

- Tu gerai padarei, Deni, Brendono sūnau, kad čionai atėjai. 
Ir gerai, kad savo dingimui sugalvojai priežastį - mano manymu, 
gan panašią į tiesą. Šiąnakt tu miegosi čia, mūsų palėpėje, po 
stogu. Bus šaltoka, bet, man rodos, jog miegosi geriau nei 
paskutiniosiomis dienomis. Teisingai? 

Denis iš lėto linktelėjo. Iš dešiniosios jo akies išriedėjo ašara 
ir lėtai nusirito skruostų. ' | 

- O ar tavo mama nežino, dėl kokių priežasčių tau prireikė 
išeiti? 

- Ne. 

- Tuomet yra puiki galimybė, kad jos šis reikalas visiškai 
neužkliudys. Arlenas palydės tave į viršų. Šios antklodės tikriau- 
siai yra jo, taigi tau teks jas grąžinti. Bet ten yra šieno, ir ten 
švaru. 

- Man pakaks ir vienos antklodės, pone, - pasakė Arlenas. 

- Patylėkite! Jaunas kraujas neatvėsta net naktį per miegus, 
Arlenai. O jūsų kraujas jau atvėso. O be to, jums gali prireikti 
antklodžių... jeigu per sapną jus aplankytų gnomai bei troliai. 

Arlenas šyptelėjo. 

-- Iš ryto mes dar pasišnekėsime, Deni - tačiau dabar kurį lai- 
ką tu nepamatysi savo mamos; aš turiu tau pasakyti, nors įtariu, 
jog tu ir pats žinai, kad sugrįžimas pilin bus ne itin naudingas 
tavo sveikatai, apie ką byloja tavo išorė. 

Denis pamėgino nusišypsoti, tačiau jo akyse atsispindėjo 
siaubas. 

- Aš iš tiesų galvojau apie žymiai rimtesnį dalyką už gripą, ir 
tai gryniausia tiesa. Bet dabar ir jūsų sveikatai aš užtraukiau pa- 
vojų, ar ne? 

Peina šaltai šyptelėjo. 

- Aš senas, ir Arlenas jau senas. Senių sveikata niekad nebū- 
na stipri. Kartais dėl to jie tampa atsargesni, negu reikia... bet 
kartais dėl to jie gali būti ryžtingesni. - “Ypač tuomet, jei juos 
slegia didžiulė kaltė, kurią reikia išpirkti". - Mes dar pasikalbė- 
sime iš ryto. Tu nusipelnei poilsio. Ar pašviesite jam viršuje, Ar- 
lenai? | 

- Taip, pone. 

- O paskui sugrįžkite pas mane. 

- Taip, pone. 

Arlenas išsivedė iš kambario išsekusį Denį, palikdamas An- 
dersą Peiną susimąsčiusį prie blėstančios ugnies. 

Arlenui sugrįžus, Peina negarsiai pratarė: 

- Mums reikia apsvarstyti. šiokius tokius planus, Arlenai, bet 
galbūt jūs įpilsite mums po lašelį vyno? Geriau palūkėti, kol 
berniukas užmigs. 

- Pone, jis užmigo, nė nespėjęs pasidėti galvos ant šieno, ku- 
rį susirinko pagalvei. 

- Labai gerai. Bet vis vien įpilkite po lašelį vyno. 

- Daugiau kaip lašelio ir nesurasčiau, - pasakė Arlenas. 

- Gerai. Tuomet rytoj mums neteks iškeliauti sutinusiomis 
galvomis. 

- Pone? į 

- Arlenai, rytoj mes visi trys išvykstame į šiaurę. Aš apie tai Ži- 
nau, ir jūs apie tai žinote. Denis sako, jog Delaine siautėja “gri- 
pas" - taip ir yra; jis mus sučiups, jei tik įstengs. Mes vykstame 
ieškoti sveikatos. 

Arlenas lėtai linktelėjo. 

- Būtų nusikaltimas palikti šį puikų vyną, kad jis atitektų mo- 
kesčių rinkėjui. Taigi mes jį išgersime... o paskui eisime mie- 
goti. 

- Kaip pasakysite, pone. 

Peinos akys žybtelėjo. 

- Bet prieš eidamas gulti, jūs užlipsite palėpėn ir pasiimsite 
antklodę, kurią palikote berniukui, nepaklausęs mano aiškių ir 
griežtų nurodymų. 

Arlenas įsistebeilijo į Peiną. Peina neįtikėtinai tiksliai pamėg- 
džiojo jo žvilgsnį. Ir Arlenas pirmąsyk per visus tarnystės Peinos 
liokajumi metus leido sau nusikvatoti. 

Peina atsigulė lovon, bet užmigti negalėjo. Tačiau ne vėjo 
garsai neleido jam miegoti, o ledinis juokas, aidintis jo galvoje. 

Kai jau nebegalėjo pakęsti šio juoko, jis atsistojo, nuėjo at- 
gal į svetaine ir atsisėdo priešais vėstančias židinio žarijas. Ži- 
li jo plaukai panėšėjo į baltus debesėlius viršum pliko pakau- 
šio. Nepastebėdamas savo komiškos išorės (net jei ir būtų pas- 
tebėjęs, nebūtų kreipęs jokio dėmesio į savo išvaizdą), jis sėdė- 
jo, apsigaubęs antklodėmis kaip seniausias pasaulio indėnas ir 
žvelgė į nebegyvą ugnį. | 

“Išdidumas - nuopuolio pirmtakas", - sakydavo jo motulė, 
kai jis dar tebuvo vaikas, ir Peinai šis priežodis tuomet buvo 
suprantamas. “Išdidumas - toks dalykas, kuris anksčiau ar vėliau 
privers juoktis tavo viduje tūnantį nepažįstamąjį", - dar sakyda- 
vo ji, bet šito Peina tada nesuprato... tačiau dabar jis suvokė. 
Siąnakt nepažįstamasis juokėsi labai garsiai. Taip garsiai, jog jis 
negalėjo užmigti, nors laukė ilga ir sunki diena. 

Peina laisvai sugebėjo įvertinti savosios padėties ironiškumą. 
Visą gyvenimą jis tarnavo įstatymui. “Pabėgimo iš kalėjimo" bei 
“ginkluoto maišto" sąvokos kėlė jam siaubą. Jos ir dabar jį bau- 
gino, tačiau reikėjo pripažinti kai kuriuos faktus. Pavyzdžiui, to- 
kį, jog Delaine jau egzistavo maištui reikalingos jėgos. Peina Ži- 
nojo, jog šiaurėn pabėgę kilmingieji vadina save tremtiniais, ta- 
čiau jie žinojo ir dar vieną dalyką, jog jie gan greitai gali pasi- 
vadinti maištininkais. Ir jeigu jau jis privalo užkirsti kelią šiam 

perversmui, jis gali pasinaudoti maištininkų jėgomis, kad padė- 
tų kaliniui pabėgti iš kalėjimo. Kaip tik iš šio pokšto ir juokėsi 
jo viduje tūnantis nepažįstamasis, kvatojosi taip garsiai, jog apie 
miegą nė kalbos negalėjo būti. 

Veiksmai, apie kuriuos jis dabar galvojo, prieštaravo viskam, 
kas sudarė jo gyvenimo esme, tačiau, šiaip ar taip, jis eis pir- 
myn, netgi jei šis ėjimas taps jo mirties priežastimi (o šitaip lais- 
vai galėjo nutikti). Piterį įkalino neteisingai apkaltinę. Tikrasis 
Delaino karalius sėdėjo ne soste, o šaltame dviejų kambarėlių 
kalėjime Adatos bokšto viršūnėje. Ir jeigu tiesos atstatymui teks 
panaudoti neteisėtas jėgas, tebūnie. Bet... 

- Servetėles... - suniurnėjo Peina. Jis visą laiką mintimis su- 
grįždavo prie jų. - Servetėlių mįslė turi būti įminta anksčiau, nei 
mes griebsimės ginklų ir jėgos, siekdami išlaisvinti bei pasodinti 
sostan teisėtą karalių. Būtinai reikės jo paklausti. Denio... ir gal- 
būt Stadų berniuko... taip... 

- Pone? - paklausė už nugaros atsiradęs Arlenas. - Jums ne- 
gera? 

Arlenas girdėjo, kaip atsikėlė jo ponas; liokajai beveik visuo- 
met miega jautriai. | 

- Taip, man negera, - niūriai sutiko Peina. - Tačiau mano gy- 
dytojas, Arlenai, nieko neįstengtų pagelbėti. 

- Prašau atleisti, pone. 

Peina atsigrįžo į Arleną ir įsmeigė į jį savo vaiskias įdubusias 
akis. 

- Prieš mums tampant žmonėmis, atsidūrusiais už įstatymo 
ribų, aš norėčiau sužinoti, kodėl jis prašė savo motinos lėlių na- 
melio... ir servetėlių drauge su maistu. 

- Eiti atgal į pilį? - kitą rytą kimiu balsu, beveik pašnibždo- 
mis, paklausė Denis. - Grįžti ten, kur yra jis? 

- Jei jautiesi negalįs, aš primygtinai neliepsiu, - atsakė Peina. 
- Bet aš manau, jog tu pakankamai gerai pažįsti pilį ir gali ne- 
sipainioti jo kelyje. Tai yra, jei žinai, kaip įsigauti pilin nepas- 
tebėtam. Jei pastebės - bus blogai. Tu atrodai pernelyg sveikas, 
nepanašu, jog būtum gulėjęs lovoje ir sirgęs. 

Diena buvo šalta ir giedra. Nuožulnias vidinės baronijos kal- 
veles dengiantis sniegas akinančiai žvilgėjo, net akys tuoj pat 
imdavo ašaroti. “Iki vidurdienio šis sniegas mane galutinai apa- 
kins, taip man ir reikia", - piktai pagalvojo Peina. Jo viduje tupin- 
čiam nepažįstamajam tokia perspektyva atrodė gana linksma. 

Tolumoje ties horizontu boluojančius Delaino rūmus gaubė 
žydra migla, ir pilis atrodė nereali. Ji panėšėjo į pasakų knyge- 
lės paveiksliuką. Tačiau Denis neatrodė panašus į nuotykių 

beieškantį jauną herojų. Jo akyse atsispindėjo baimė, o savo vei- 
do išraiška jis buvo panašus į žmogų, pabėgusį iš liūtų urvo, bet 
užmiršusį ten papietauti ir privalantį grįžti, nors jau seniai ne- 
teko apetito. 

- Ten galima surasti galimybę įsigauti nepastebėtam, - pasa- 
kė Denis. - Bet jeigu jis mane pajus, tuomet bus nebesvarbu, 
kaip aš ten patekau ir kur slapsčiausi. Jeigu jis mane pajus, jis 
mane sunaikins. 

"Peina linktelėjo. Jis nenorėjo sustiprinti jaunuolio baimės, 
bet šiuo atveju jam neliko nieko kito, išskyrus teisybę. 

- Tu šneki tiesą. 

- Ir jūs vis tiek prašote, kad aš eičiau? 

- Jei tik tu gali, aš vis tiek prašau. 

Valgant kuklius pusryčius, Peina papasakojo Deniui, ką no- 
rįs sužinoti, ir pasiūlė keletą būdų, kaip Denis galėtų surinkti 
visus duomenis. Denis palingavo galvą, ne todėl, kad "pritartų, 
bet iš nustebimo. 

- Servetėlės, - pasakė jis. 

Peina linktelėjo: 

- Servetėlės. 

Denis vėl nukreipė žvilgsnį į pasakų pilį, kuri, rodos, miego- 
jo ties horizontu. 

- Mirdamas mano tėtis pasakė, jog jeigu man atsirastų gali- 
mybė pasitarnauti savo pirmajam ponui, aš privalau jam padėti. 
Aš maniau, jog pasitarnausiu jam, ateidamas čia. Bet jeigu aš 
privalau grįžti... 

Arlenas, kuris visą šį laiką darbavosi rakindamas namą, pri- 
siartino prie jų. 

- Prašau duoti savąjį raktą nuo namų, Arlenai, - pasakė 
Peina. 

Arlenas padavė raktą, o Peina atidavė jį Deniui. 

- Mes su Arlenu trauksime šiaurėn ir prisijungsime... - Peina 
sumišęs kostelėjo, - prie tremtinių, - baigė jis. - Aš duodu tau 
Arleno šių namų raktą. Kai pasieksime stovyklą, savąjį aš atiduo- 
siu tavo pažįstamam vaikinui, jei jį ten rasiu. Manau, jis turėtų 
būti ten. 

- Kas jis? - paklausė Denis. 

- Benas Stadas. 

Niūrus Denio veidas nušvito. 

- Benas? Benas su jais? 

- Manau, jog jis gali ten būti, - atsakė Peina. Šnekant atvirai, 
jis kuo puikiausiai žinojo, jog visa Stadų Š šeima yra drauge su 
tremtiniais. Jis stipriai prispaudė prie žemės ausį, ir dar nebu- 
vo tiek apkurtęs, kad neišgirstų daugumos karalystės permainų. 

- Ar jūs atsiųsite jį čionai? 

- Jeigu jis vyko, tuomet.taip, aš ketinu taip ir padaryti, - at- 
sakė Peina. 

- O kam? Pone, aš ne itin suprantu. 

- Aš taip pat, - piktai atšovė Peina. Jis jautėsi ne tik piktas, jis 
jautėsi įtūžęs. - Aš visą gyvenimą dariau tam tikrus dalykus, nes 
jie atrodė man logiški, ir nedariau kitų, nes jie neatrodė man 
logiški. Aš mačiau, kas nutinka, kai žmonės vadovaujasi intui- 
cija arba elgiasi nelogiškai. Kartais rezultatai būna komiški ir 
kvaili, bet dažniausiai - tiesiog siaubingi. Tačiau dabar aš darau 
tą patį tarsi kvaištelėjęs būrėjas iš kavos tirščių. 

- Aš jūsų nesuprantu, milorde. 

- Aš taip pat nesuprantu, Deni. Aš taip pat nesuprantu. Ar Ži- 
nai, kuri šiandien diena? 

Denis sumirkčiojo taip staigiai pasikeitus pokalbio temai, ta- 
čiau atsakė ganėtinai greitai. 

- Taigi... antradienis. 

- Antradienis. Gerai. Dabar užduosiu tau klausimą, kurį ma- 
no prakeiktoji intuicija laiko labai svarbiu. Jeigu nežinai atsaky- 
mo - net jei nesi dėl to tikras - tuomet, dėl Dievo, taip ir pasa- 
kyk! Ar tu pasirengęs išgirsti klausimą? 

- Taip, pone, - atsakė Denis, nors ir nesijautė įsitikinęs. Nuo 
skvarbaus žydrų Peinos akių žvilgsnio, įsmeigto iš po tankių bal- 
tų antakių, vaikinas jautėsi tarytum ne savam kailyje. Tikriausiai 
klausimas bus nenusakomai sunkus. 

Peina ištarė klausimą, ir Denis atsipalaidavo. Šis klausimas, 
jo požiūriu, nebuvo itin reikšminigas - kiek jis suprato, kažko- 
kia nesąmonė apie servetėles - šiaip ar taip, atsakymą jis žino- 
jo ir pasakė jį. 

- Tu įsitikinęs? - neatlyžo Peina. 

--Taip, pone. 

- Tuomet aš noriu, kad tu štai ką padarytum. 

Peina dar kurį laiką kažką šnekėjo Deniui, kol jie trise sto- 
vėjo nešildančios saulės spinduliuose priešais “atsiskyrėlio 
prieglaudą“, kurion senasis teisėjas jau niekad nebesugrįš. De- 
nis sąžiningai klausėsi, ir kai Peina paprašė pakartoti nurody- 
mus, jis įstengė gana tiksliai viską persakyti. 

- Gerai, - pasakė Peina. - Labai gerai. 

- Džiaugiuosi galėjęs jus pradžiuginti, sere. | 

- Visas šis reikalas nė truputėlio manęs nedžiugina, Deni. Vi- 
siškai. Jeigu Benas Stadas yra tarp tremtinių, aš iš sąlyginai sau- 
gios užuovėjos ketinu jį pasiųsti tiesiog pavojams į nasrus, nes 
jis gali būti kuo nors naudingas karaliui Piteriui. Aš siunčiu ta- 
ve pilin, nes mano širdis man šnibžda, kad jo prašytosios ser- 
vetėlės slepia kažkokią paslaptį... ir lėlių namelis taip pat... Kar- 
tais man atrodo, kad aš jau, ko gero, žinau, kam jie reikalingi, 

bet paskui atsakymas vėl išslysta man iš rankų. Jis ne šiaip sau 
prašė tų daiktų, Deni. Galiu galvą guldyti. Bet aš nežinau. - Pei- 
na apmaudžiai taukštelėjo kumščiu sau į koją. - Aš stumiu į pa- 
vojų du puikius jaunus žmones, ir mano širdis man sako, jog el- 
giuosi teisingai, bet... aš... nežinau... KODĖL! 

O žmogaus sieloje, kuris syki savo širdyje apkaltino berniu- 
ką, nes šis pravirko, vis juokėsi, juokėsi ir juokėsi kažkoks ne- 
pažįstamasis. 

Abu senukai pasitraukė nuo Denio. Jie spustelėjo vieni ki- 
tiems rankas; paskui Denis pabučiavo teisėjo žiedą, ant kurio 
buvo didelis Delaino herbas. Peina paliko aukščiausiojo teisė- 
jo kėdę, tačiau neįstengė išsiskirti su žiedu, buvusiu jam visų įs- 
tatymo dorybių įsikūnijimu. Jis žinojo, jog kartais padarydavo 
klaidų, tačiau neleido joms sudaužyti savo širdies. Jis ne blo- 
giau už mus žinojo, kad gerais norais kelias į pragarą grįstas, ta- 
čiau jis žinojo ir kitą dalyką, jog kartais žmogiškajam padarui 
nebelieka nieko daugiau, vien tik geri norai. Galbūt angelams 
prakeikimas negresia, tačiau žmogiškosios būtybės ne tokios 
laimingos, ir joms iki pragaro visuomet netoli. 

Peina nenorėjo, kad Denis bučiuotų žiedą, bet šis užsispyrė. 
Paskui Arlenas paspaudė Deniui ranką ir palinkėjo jam dieviš- 
ko vikrumo. Denis šypsodamasis (tačiau Peina matė jo akyse te- 
beslypintį siaubą) palinkėjo jiems to paties. Tada jaunasis lio- 
kajus pasuko į rytus, link pilies, o abu senukai patraukė į vaka- 
rus, Čarlzo Ričelo sodybos pusėn. Ričelas, besiverčiantis Andu- 
jos šunų auginimu, neniurnėdamas mokėjo negailestingus ka- 
rališkuosius mokesčius ir todėl buvo laikomas doru piliečiu... 
tačiau Peina žinojo, kad Ričelas prijaučia tremtiniams, susibū- 
rusiems tolimuosiuose miškuose, ir padeda naujokams ten nu- 
vykti. Peina niekados nė nepagalvojo apie tai, kad jam gali pri- 
reikti Ričelo paslaugų, bet štai toks metas atėjo. 

Vyriausioji fermerio duktė Naomė vežė Peiną ir Arleną į šiau- 
rę dvylika pačių stipriausių šunų pakinkytomis rogėmis. Trečia- 
dienio vakare jie pasiekė pamiškę. | 

- Kiek dar liko iki tremtinių stovyklos? - tą vakarą Peina pak- 
lausė Naomės. | 

Naomė švystelėjo ugnin plonytį dvokiantį surūkytą cigarą. 

- Dar dvi dienos, jei dangus išliks giedras. Keturios - jei ims 
snigti. O galbūt niekados, jei kils pūga. 

Peina atsigulė miegoti. Jis užsnūdo beveik akimirksniu. Ne- 
žinia, ar logiška, ar nelogiška, bet miegojo jis geriau nei kada 
nors per daugelį metų. 

Kitą dieną oras išliko saulėtas, nepasikeitė nė penktadienį. 
Tos dienos pavakare - ketvirtąją dieną nuo tada, kai Arlenas ir 
Peina išsiskyrė su Deniu - jie pasiekė nedidelę palapinių bei 
greitosiomis suręstų medinių lūšnelių grupelę, kurios dar ne- 
seniai nesėkmingai ieškojo Flegas. 

- Ei! Kas eina? Slaptažodis! - pasigirdo kažkieno balsas. Jis 
nuskambėjo garsiai, tvirtai, žvaliai ir narsiai. Peina jį pažino. 

- Cia Naomė Ričel, - atsiliepė mergina, - o slaptažodis prieš 
dvi savaites buvo “išbandymas". Jei dabar jis jau pasikeitęs, Be- 
nai Stadai, tuomet paleisk į mane strėlę, o aš sugrįšiu kaip vai- 
duoklis ir persekiosiu tave! 

Ir už uolos pasirodė besijuokiantis Benas. 

- Nenorėčiau susitikti tavęs, tapusios vaiduokliu, Naome - tu 
ir gyva būdama keli siaubą. 

Ji, nekreipdama dėmesio į vaikino žodžius, atsigrįžo į Peiną. 

- Atvažiavome, - pasakė ji. 

- Taip, - atsakė Peina. - Matau. 

“Ir, manau, labai gerai, kad atvažiavome... nes man kažkas 
kužda, kad laiko liko nedaug... visai nedaug". 

Piteris jautė tą patį. 

Sekmadienį, praslinkus dviem dienoms po to, kai Peina ir 
Arlenas pasiekė tremtinių stovyklą, Piterio virvei, pagal jo aps- 
kaičiavimus, iki žemės vis dar stigo trisdešimt pėdų. Vadinasi, 
kai jis, laikydamasis ištiestomis rankomis, pakibs ant virvės ga- 
lo, jam teks kristi iš ne mažesnio kaip dvidešimt vienos pėdos 
aukščio. Jis žinojo, jog būtų kur kas išmintingiau tęsti savo dar- 
bą dar keturis, mažų mažiausiai du mėnesius. Jeigu jis nukris, 
susitrenks, susilaužys kojas, ir miesto sargybiniai, apeidami 
aikštę, suras jį dejuojantį ant akmenų, tuomet pasirodys, jog jis 
beprasmiškai sugaišo bemaž penkerius metus vien todėl, kad 
jam pritrūko kantrybės padirbėti dar ketvertą mėnesių. 

Sitokią logiką Peina įvertintų kuo palankiausiai, tačiau Pite- 
ris kur kas stipriau jautė būtinybę pasiskubinti. Kažkada Peina 
būtų paniekinančiai žvelgęs į idėją, kad galima labiau pasikliau- 
ti jausmais, o ne logika... tačiau dabar jis, ko gero, nesijaustų 
toks tikras. 

Piteris sapnavo vieną sapną; jis kartojosi ir kartojosi beveik 
ištisą savaitę, tolydžio tapdamas vis ryškesnis. Sapne jis regėjo 
Flegą, palinkusį prie kažkokio šviesaus, spinduliuojančio daik- 
to, nušviečiančio burtininko veidą negera gelsvai žalsva spalva. 
Sapne visuomet ateidavo momentas, kai Flego akys iš pradžių 
išsiplėsdavo, tarytum iš nustebimo, o paskui susiaurėdavo, virs- 
damos žiauriais plyšeliais. Antakiai nusileisdavo, kakta patam- 

sėdavo, lūpas perkreipdavo karti it jaunas mėnulis grimasa. Ši- 
tokiame veide Piteris galėjo perskaityti tik viena: mirtis. Flegas 
pasvirdavo į priekį, palinkdavo prie ryškiai švytinčio daikto, ku- 
ris plazdendavo lyg žvakė, paliestas mago kvėpavimo, ir ištarda- 
vo vienui vieną žodį. Tik vieną žodį, bet jo pakako. Tasai žodis, 
ištartas Flego lūpų, buvo Piterio vardas, kurį lydėjo piktos nuos- 
tabos gaida. 

Išvakarių naktį, šeštadienį, mėnulį apjuosė neįprastas žiedas 
- pasakiška aureolė. Jaunesnieji prižiūrėtojai manė, jog netru- 
kus pradės snigti. Piteris vakare žvilgtelėjo į dangų ir suprato, 
jog jie teisūs. Dar tėvas išmokė Piterį nuspėti orą. Taigi, stovė- 
damas prie lango, jis pajuto liūdesio antplūdį... ir beiįsiliepsno- 
jančią šalto, ramaus įtūžio kibirkštėlę... 

“Aš pamėginsiu, slepiamas tamsos bei pūgos, - galvojo jis. - 
Ten bus nors šiek tiek sniego, kuris suminkštins mano kritimą". 
Ši mintis kėlė jam šypseną - trys pėdos lengvo, dar nesusigulė- 
jusio sniego, skiriančio jį nuo akmenų, šiaip ar taip, teiks ma- 
ža naudos. O pavojingai plona virvė arba išlaikys... arba nut- 
rūks. Tarkim, ji išlaikys, tuomet jisai šoks. O jo kojos arba atlai- 
kys smūgį... arba ne. 

“O jeigu jos atlaikys, kur tu jomis eisi? - šnibždėjo negarsus 
balselis. - Visi, kas galėtų tau pagelbėti ar tave apginti... pavyz- 
džiui, Benas Stadas... jau iais išguiti iš pilies... iš pačios kara- 
lystės, tu gi Žinai" 

Tuomet teks saikus: sėkme. Karališkąja sėkme. Apie ją 
dažnai šnekėdavo tėvas. “Būna laimingų karalių ir būna nelai- 
mėlių. Bet tu pats būsi karaliumi ir turėsi savąją laimę. Manau, 
jog būsi labai laimingas". 

Jis jau penkerius metus buvo Delaino karalius - bent jau šir- 
dies gilumoje, - ir pagalvojo, jog jo laimė labai panaši į tą, ku- 
ri pažįstama nesėkmėmis pagarsėjusiai Stadų šeimai. Tačiau ši 
naktis viską išspręs. 

Jo virvė, jo kojos, jo baimė. Arba visi šie dalykai išlaikys, arba 
nutrūks, arba sulūš, ir labai galimas dalykas, jog visi vienu me- 
tu. Nesvarbu. Būdamas tokioje apgailėtinoje padėtyje, jis priva- 
lo tikėti savo sėkme. . 

- Šiąnakt, - sušnibždėjo jis, nusigręždamas nuo lango, tačiau 
per vakarienę kai kas nutiko... ir pakeitė jo ketinimus. 

Peina ir Arlenas sugaišo ištisą dieną (antradienį), kol nuėjo 
dešimtį mylių iki Ričelo fermos, ir pasiekė ją jau visai netekę jė- 
gų. Delaino pilis dunksojo dvigubai toliau, tačiau Denis turbūt 
būtų galėjęs pasibelsti į vakarinius vartus - jeigu tik jis būtų ga- 
lutinai pamišęs ir sumanytų taip pasielgti - jau apie antrą valan- 

dą dienos. Štai kuo neabejotinai skiriasi jauni žmonės ir senu- 
kai. Bet dalykai, kuriuos jis galėjo padaryti, niekam nerūpėjo, 
nes Peina davė jam labai aiškius nurodymus (žmogui, neturin- 
čiam nė menkiausio supratimo apie tai, ką jis daro, nurodymai 
buvo ypač reikšmingi), ir Denis ketino nepriekaištingai juos 
vykdyti. O tokiu atveju įsigavimas pilin užims šiek tiek daugiau 
laiko. 

Nuėjęs mažiau kaip pusę kelio, jis ėmė dairytis vietelės, kur 
galėtų pratūnoti kitas porą dienų. Kol kas ant kelio jis nieko ne- 
sutiko, tačiau buvo jau po vidurdienio, ir netrukus iš pilies tur- 
gaus ims grįžinėti žmonės. Denis nenorėjo, kad jį kas nors pa- 
matytų ir įsidėmėtų. Nereikėtų užmiršti, jog jis laikomas sergan- 
čiu ir gulinčiu lovoje, namuose. Jam neprireikė daug laiko, kol 
surado gana tinkamą vietą. Jis apsistojo apleistoje fermoje, kaž- 
kada klestėjusioje, o dabar virtusioje griuvėsiais. Tomo Mokes- 
čių Nešėjo dėka pakeliui į pilį galėjai surasti nemaža tokių vietų. 

Denis pasiliko ten iki šeštadienio vakaro, tai yra iš viso ke- 
turias dienas. Tuo metu Benas Stadas ir Naomė, gindami savo 
šunis tiek, kiek tik šie įkabina, keliavo iš tolimųjų miškų link 
Peinos namelio. Jeigu Denis apie juos būtų žinojęs, jam būtų 
šiek tiek palengvėję - tačiau jis, aišku, nieko nežinojo ir jautė- 
si vienišas. 

Name jokio maisto nebuvo, tačiau rūsyje jis aptiko keletą 
bulvių ir ropių krūvelių. Jis valgė bulves, peiliuku išpjaustinė- 
damas apipuvusias vietas. Ropių Denis negalėjo pakęsti ir anks- 
čiau; nekentė jų nė dabar, ir visados jų nepakęs. Galiausiai jis 
išpjaustė tris ketvirtadalius kiekvienos bulvės, ir liko tik sauje- 
lė baltų rutuliukų, balandžio kiaušinio didumo. Jis suvalgė ke- 
letą bulviukių, dirstelėjo į daržovių aruode gulinčias ropes ir at- 
siduso. Nesvarbu, ar jis jas mėgsta (jis nemėgo) ar nekenčia (jis 
nekentė), bet Denis pagalvojo, kad maždaug penktadienį alkis 
privers jas suvalgyti. 

“Jeigu aš pakankamai stipriai išalksiu, - viltingai pagalvojo 
Denis, - galbūt ropės pasirodys skanios. Galbūt kirsiu jas, kad 
net ausys linguos, ir dar užsimanysiu!" 

Galų gale jam teko suvalgyti nemažai ropių, nors ir pavyko 
ištverti iki šeštadienio vidurdienio. Tuo metu jos iš tiesų pradė- 
jo atrodyti neblogos, tačiau netgi žvėriškas alkis nepavertė jų 
skaniomis. 

Denis įtarė, kad tolesnės dienos bus gana sunkios, tad vis 
vien valgė nelemtas ropes. 

Dar Denis rūsyje surado porą senų sniegbačių. Raiščiai bu- 
vo pernelyg ilgi, tačiau jis turėjo daugybę laiko ir galėjo juos 

sutrumpinti. Kilpelės buvo jau apipuvusios, ir čia jis nieko 
negalėjo padaryti, tačiau nusprendė, jog dar vieną sykį batai ati- 
tarnaus. Sniegbačių jam reikės neilgam. 

Vengdamas netikėtumų, jis miegojo rūsyje, tačiau ilgų ketu- 
rių dienų šviesiąsias valandas dažniausiai praleisdavo tuščių fer- 
merių namų svetainėje ir stebėdavo judėjimą keliu. Ne itin jud- 
rus eismas prasidėdavo maždaug trečią valandą dienos ir beveik 
visiškai baigdavosi apie penkias, kai žemę apgaubdavo anksty- 
vos žiemos sutemos. Svetainė buvo liūdna ir tuščia vieta. Kaž- 
kada šiamė kampelyje džiaugsmingai virė gyvenimas, čia susi- 
rinkusi šeima aptardavo praėjusiąją dieną. Dabar č čia šeiminin- 
kavo tik pelės ir dar, aišku, Denis. 

Deniui pareiškus, jog jis moka skaityti ir rašyti “kaip patar- 
naujantis vaikinas, reikia pasakyti, gana neprastai", ir pade- 
monstravus sugebėjimą rašyti didžiąsias raides (visa tai įvyko 
antradienį, pusryčių metu - kai Denis paskutinįsyk iš tikrųjų val- 
gė po pirmadienio pietų; ir dabar jis prisiminė šiuos pusryčius 
su visiškai suprantamu ilgesiu), Peina įteikė jam keletą popie- 
riaus lapų ir pieštuką. Ir daugelį apleistame name praleistų va- 
landų Denis nuoširdžiai triūsė, rašydamas raštelį. Jis rašė, išt- 
rindavo, perrašinėdavo, skaitydamas baisingai raukėsi, pasika- 
sydavo galvą, peiliu smailino pieštuką ir vėl rašė. Jis drovėjosi 
savosios rašybos ir bijojo užmiršti ką nors svarbaus iš viso to, 
apie ką kalbėjo Peina. Buvo keletas momentų, kai nelaimingos 
iškankintos jo smegenys nebeveikė, ir jis apgailestavo, kad Pei- 
na neužtruko valandėlės ilgiau ir neparašė pats prakeiktojo 
laiškelio arba nepadiktavo jo Arlenui. Nors apskritai jis džiau- 
gėsi turįs darbo. Jisai visą gyvenimą įtemptai dirbo, ir dykinė- 
damas jausdavosi nejaukiai. Jis mieliau būtų pasidarbavęs tvir- 
tais jaunais raumenimis negu ne tokiomis tvirtomis jaunomis 
smegenimis, tačiau darbas yra darbas, ir jis džiaugėsi jį turįs. 

Šeštadienio vidurdienį jis jau turėjo laišką, kuriuo buvo vi- 
siškai patenkintas (jis plušėjo taip smarkiai, jog beliko tik du 
paskutinieji popieriaus lapai). Denis žvelgė į laišką ir gėrėjosi 
juo. Laiškas užėmė abi lapo puses ir buvo gerokai ilgesnis už vi- 
sus kada nors jo rašytus raštelius. Jis susuko laišką, ir šis pasi- 
darė ne didesnis už piliulę. Denis žvilgtelėjo pro svetainės langą 
nekantraudamas, kada sutems ir jis galės eiti. Piteris iš savosios 
varganos svetainės bokšto viršūnėje matė susikaupusius debe- 
sis, o Denis matė juos iš apleistojo namo svetainės; juos abu tė- 
vai - karalius bei to karaliaus liokajus - išmokė skaityti dangaus 
ženklus. Taigi Denis taip pat pagalvojo, jog kitą dieną ims 
snigti. 

Apie ketvirtą valandą, kai nuo namo pamato nušliaužė ilgas 
melsvas šešėlis, Denis jau nejautė ypatingo noro leistis kelio- 
nėn. Priešakyje laukė pavojai... mirtini pavojai. Eiti jam reikėjo 

ten, kur Flegas tikriausiai būtent dabar užsiiminėjo savo praga- 
riškąja magija, galbūt būtent dabar raganius domisi vienu ser- 
gančiu liokajumi. Tačiau šiuo metu jo jausmai nebuvo itin svar- 
būs, jis žinojo: atėjo metas įvykdyti savo pareigą, ir Denis taip 
pat, kaip ir visi jo giminaičiai liokajai per ilgus amžius, padarys 
viską, ką pajėgdamas. 

Užslinkus sutemai, jis išėjo iš trobesio, apsiavė sniegbačius 
ir nužingsniavo pagrindinio pilies bokšto link. Sunerimusioje jo 
sąmonėje šmėstelėjo mintis apie vilkus, tačiau jam beliko tik ti- 
kėtis, kad jie nepasirodys, o jei pasirodys, kad jo nelies. Jis ne- 
turėjo nė menkiausio supratimo apie tai, kad Piteris pasiryžo ri- 
zikingam žingsniui ir sumanė jau kitą naktį bėgti, tačiau taip, 
kaip ir Peina - bei patsai Piteris, - jis jautė būtinybę paskubėti; 
jam atrodė, kad jo širdyje taip pat gūdu, kaip ir danguje! 

Klampodamas dykais apsnigtais laukais, Denis be paliovos 
galvojo apie tai, kaip niekieno nepastebėtam ir neišgirstam įsi- 
gauti pilin. Jis manė žinąs, ką reikia daryti... jei tik Flegas jo ne- 
suuos. 

Dar jam nespėjus nė mintyse ištarti burtininko vardo, iš kaž- 
kur, iš bežadės baltos dykumos, ataidėjo vilko staugimas. Tam- 
siame kambaryje pilies požemyje, asmeniniame burtininko ka- 
binete, Flegas staiga atsitiesė krėsle, kur snūduriavo, nuleidęs 
sau ant pilvo burtų knygą. 

- Kas ištarė Flego vardą? - sušnypštė biaieiiikiikkas: o dvigalvė 
papūga šaižiai riktelėjo. | 

Denis, sustojęs ilgo, tuščio, balto lauko viduryje, išgirdo šį 
sausą šiurkštų balsą savo galvoje. Jis stovėjo, įtraukęs oro ir su- 
laikęs kvėpavimą. Kai pagaliau iškvėpė, oras išvirto jam iš bur- 
nos šaltais kamuoliais. Jis visai sužvarbo, tačiau ant kaktos suž- 
vilgo prakaito lašai. 

Denis išgirdo iš po kojų trūkčiojančius garsus - Pok! Pok! 
Pok! - nutrūko keletas apipuvusių kilpelių. 

Tyloje sustaugė vilkas. Sis garsas buvo alkanas ir negyvas. 

- Nieko, - burbtelėjo Flegas tamsiame savo būste. Jis labai 
sirgo - per visą savo ilgą gyvenimą jis prisiminė ne daugiau kaip 
tris ar keturis kartus, kai buvo susirgęs, - tačiau jis gerokai su- 
šalo šiaurėje, kai miegojo ant suledėjusios žemės, ir, nors liga 
jau atslūgo, vis dar jautėsi prastokai. 

- Nieko. Pasivaideno, ir tiek. 

Jis pasiėmė nuo kelių knygą, užvertė ją ir padėjo ant šoninio 
stalelio - stalelio viršus buvo dailiai aptrauktas žmogaus oda - ir 
vėl atsilošė savajame krėsle. Netrukus burtininkas vėl užmigo. 

Snieguotuose laukuose vakarų pusėje lėtai atitoko Denis. 
Lipnus prakaito lašas įriedėjo akin, ir jis automatiškai jį nu- 
sibraukė. Jis tik pagalvojo apie Flegą... ir Flegas jį kažkokiu bū- 
du išgirdo. Tačiau dabar tamsus burtininko minčių šešėlis jau 

praslinko pro jį, kaip kad vanago šešėlis praslenka pro triuše- 
lį, prisiplojusį prie žemės. Denis virpėdamas giliai atsiduso. Ko- 
jos pasidarė it vatinės. Jis pasistengs - o, jis stengsis iš visų jė- 
gų! - daugiau apie Flegą nebegalvoti. Tačiau, užėjus nakčiai ir 
patekėjus vaiduokliškos pasakų aureolės apgaubtim mėnuliui, 
paaiškėjo, kad pasakyti - lengviau negu padaryti. 

Aštuntą valandą Denis perėjo laukus ir įžengė į karaliaus val- 
das. Jis pakankamai gerai jas pažinojo. Jis padėdavo tėtušiui, 
kai šis lydėdavo senąjį karalių medžioklės metu, o Rolandas, 
netgi sulaukęs garbaus amžiaus, dažnai čia lankydavosi. Tomas 
atvykdavo rečiau, bet retų jaunojo karaliaus išvykų metu lioka- 
jus privalėjo jį lydėti. Netrukus Denis pasiekė pažįstamą taką ir 
dar prieš vidurnaktį pasiekė šio žaislinio miško pakraštį. 

Jisai stovėjo už medžio, apžiūrinėdamas pilies sieną, iki ku- 
rios driekėsi pusmylis atviro apsnigto lauko. Mėnulis švietė kaip 
ir anksčiau, o Denis kuo puikiausiai prisiminė ant apsauginių 
pilies sienų vaikštinėjančius sargybinius. Jam teks luktelėti, kol 
Princas Ailonas savo sidabriniu vežimų nudardės už horizonto, 
ir tik paskui mauti per šį atvirą lauką. Netgi tuomet jis atrodys 
siaubingai atviras. Jis iš pat pradžių žinojo, kad šioji operacijos 
dalis bus pati sudėtingiausia. Kada, skaisčiai šviečiant saulei, at- 
sisveikindamas spaudė Peinos ir Arleno rankas, rizika atrodė vi- 
sai pakenčiama. Dabar gi visa tai atrodė absoliuti beprotybė. 

"Sugrįžk", - maldavo bailus vidinis balsas, tačiau Denis žino- 
jo negalįs taip pasielgti. Tėvas jį įpareigojo, ir jei dievai pano- 
rės, kad vykdydamas šį įsipareigojimą jis žūtų, jis numirs. 

Silpnai, bet visgi aiškiai, tarsi balsas per sapną, nuo centri- 
nio pilies bokšto atsklido šauklio riksmas: “Dvylika valandų, ap- 
link ramu..." D 

“Nei ramu, nei ką, - liūdnai pagalvojo Denis. - Niekur nera- 
mu". Jis standžiau apsisiautė ploną savo apsiaustą ir ėmė kant- 
riai laukti, kol nusileis mėnulis. 

Pagaliau jis išnyko, ir Denis suvokė privaląs eiti. Laiko beli- 
ko nedaug. Jis pastoviniavo, sukalbėjo dievams trumpą maldelę 
ir kiek įmanydamas sparčiau nužingsniavo atviru lauku. Jis bet 
kuriuo momentu laukė nuo pilies sienų pasigirstančio riktelė- 
jimo: “Kas eina?" Riktelėjimo nepasigirdo. Nakties danguje kau- 
pėsi debesys. Palei visą sieną apačioje juodavo tamsus jos šešė- 
lis. Denis greičiau nei per dešimtį minučių pasiekė griovį. Jis 
pritūpė ant žemo jo krašto ir, girgždindamas sniegą, nusiavė 
sniegbačius. Paskui čiūžtelėjo į užšalusį apsnigtą griovį. £ 

Beprotiškai besidaužanti Denio širdis aprimo. Dabar jį slė- 
pė masyvios pilies sienos šešėlis, ir pamatyti jį galėjo tik tuo- 

met, jei sargybiniui šautų galvon persisverti per sieną ir žvilg- 
telėti tiesiog žemyn, bet veikiausiai nė tuomet jo nepastebėtų. 

Denis elgėsi ganėtinai atsargiai - jis nepuolė bėgti prie kito 
griovio krašto, nes ledas palei sieną galėjo būti plonas ir trapus. 
Jis žinojo, kodėl taip yra, slapto įsiskverbimo pilin viltį jis sie- 
jo su priežastimi, dėl kurios suplonėjo ledas, dėl kurios šioje 
vietoje sklido nemalonus kvapas, dėl kurios didžiuliai akmenys, 
dunksantys prie pilies sienų, trenkė drėgme bei pelėsiais. Jis, 
ieškodamas tekančio vandens garso, atsargiai paėjėjo kairėn. 

Galiausiai vaikinas išgirdo šį garsą ir pakėlė akis. Ten, akių 
aukštyje, sienoje juodavo apvalios angos kontūrai. Priešais jį 
styrojo kanalizacijos vamzdis paplavoms pašalinti, pro kurį ne- 
sibaigiančia srove tekėjo skystis. 

- Dabar tenai, - burbtelėjo Denis. Jis žengtelėjo penketą 
žingsnių atgal, įsibėgėjo ir liuoktelėjo pajutęs, kaip nuolatinio 
šilto paplavų srauto tirpdomas plonytis ledas trakštelėjo jam po 
kojų. Paskui jis įsikibo į apsamanojusį vamzdžio galą. Vamzdis 
buvo slidus, ir jam reikėjo laikytis stipriai, kad nenukristų. Jis 
įsitempė, ramstėsi kojomis ir galiausiai įvirto vidun. Šiek tiek 
luktelėjęs, kol atgaus kvapą, jis nušliaužė be paliovos siaurėjan- 
čiu vamzdžiu. Šiuos vamzdžius jis su bičiuliais aptiko dar vai- 
kystėje, tačiau tėvai greitai išgujo jų norą tenai landžioti; dali- 
nai todėl, kad jie galėjo pasiklysti, tačiau daugiausiai dėl kana- 
lizacijoje gyvenančių žiurkių. Ir visgi Denis manė žinąs, kur išlįs. 

Už valandos tuščiame rytinės pilies atšakos koridoriuje sud- 
rebėjo kanalizacijos grotelės, sustingo ir vėl sudrebėjo. Paskui 
jos nuslinko į šalį, ir po keleto sekundžių iš angos išlindo labai 
purvinas (ir labai dvokiantis) liokajus, vardu Denis, ir kvapsty- 
damasis atsigulė ant šaltų akmenų. Jam reikėjo ilgesnio poilsio, 
tačiau netgi šiuo ankstyvu metu koridoriuje galėjo kas nors pa- 
sirodyti. Todėl jis įstatė groteles į vietą ir apsižvalgė. 

Jis neišsyk atpažino koridorių, tačiau nė kiek dėl to nesijau- 
dino. Jis pasuko ten, kur koridorius kirtosi su kitu. 

Staiga Deniui dingtelėjo, kad kanalizacijoje po pilimi nebu- 
vo žiurkių. Dėl to jam gerokai palengvėjo. Jis buvo pasirengęs 
jas sutikti, ir ne todėl, kad apie jas pasakojo tėvas, o dėl to, kad 
jam vaikystėje su bičiuliais belandžiojant po vamzdžius, aidin- 
čius nuo siaubingai džeržgiančio juoko, žiurkės buvo neatsieja- 
ma nutrūktgalviškų, bauginančių jų nuotykių dalis. 

“Turbūt ten buvo tik keletas pelių, o tavo atmintis jas padi- 
dino ir pavertė žiurkėmis", - dabar pagalvojo Denis. Tačiau tiesa 
buvo kitokia, bet Denis niekados jos nesužinos. Jo prisiminimai 
apie kanalizacijos žiurkes buvo teisingi. Nuo neatmenamų lai- 
kų vamzdžiuose knibždėte knibždėjo didžiuliai ligas nešiojan- 
tys graužikai. Tik pastaruosius penkerius metus jos liovėsi veis- 
tis nutekamuosiuose vamzdžiuose: Jas sunaikino Flegas. Bur- 

tininkas savo durklą bei akmens gabalą išmetė kanalizacijos an- 
gon, lygiai tokion pačion, pro kurią tą ankstyvą sekmadienio 
rytmetį išlindo Denis. Flegas atsikratė šių daiktų, aišku, todėl, 
kad ant jų liko keletas mirtino žalio “drakono smėlio" dėmių. 
Šių mažų kruopelyčių garai sunaikino žiurkes; daugelis jų sude- 
gė gyvos, netgi plaukdamos vamzdžiuose putojančiu vandeniu; 
o visos kitos užduso, nespėjusios pasprukti. Praslinko penkeri 
metai, o žiurkės vis dar nesugrįžo, nors didžioji nuodingųjų 
medžiagų dalis jau išgaravo. Didžioji dalis, bet ne viskas. Jeigu 
Denis būtų įlindęs į vieną kurį nutekamąjį vamzdį, esantį arčiau 
Flego apartamentų, jis galėjo numirti. Galbūt jam tiesiog pasi- 
sekė, gal jį saugojo likimas, o gal globojo tie dievai, kuriems jis 
pasimeldė; aš neketinu ilgai apie tai svarstyti. Aš pasakoju isto- 
rijas, o ne ką nors kita, ir suteikiu jums teisę patiems padaryti 
išvadas dėl Denio išsigelbėjimo. 

Jis pasiekė koridorių sankirtą, dirstelėjo už kampo ir pamatė 
nutolstantį apsimiegojusį jauną sargybinį. Denis atšoko. Jo šir- 
dis vėl ėmė daužytis, tačiau jis nudžiugo - dabar jau žinojo, kur 
atsidūrė. Kai jis žvilgtelėjo dar kartą, sargybinis buvo nuėjęs. 

Denis skubiai nužingsniavo koridoriumi, laiptais žemyn, dar 
vienu koridoriumi. Jis ėjo nedvejodamas, kaip žmogus, visą sa- 
vo gyvenimą praleidęs pilyje. Zinoma, jis ją pažinojo pakanka- 
mai gerai, tad lengvai suras kelią iš rytinės atšakos, kur jis išlin- 
do iš liuko, iki apatinės vakarų atšakos, kur laikomos servetėlės. 

Tačiau, kad nepakliūtų niekam į akis, Denis ėjo pačiais tuš- 
čiausiais jam žinomais koridoriais ir, išgirdęs menkiausią žings- 
nių garsą (realų arba įsivaizduojamą, nors manau, kad daugu- 
ma garsų jam tik pasivaideno), jis įsisprausdavo į artimiausią 
plyšį arba nišą. Taigi iš viso jo kelionė užtruko valandą. 

Jam atrodė, kad niekad gyvenime jis nebuvo toks alkanas. 
“Deni, dabar nekreipk dėmesio į prakeiktą savo pilvą - pirmiau- 
sia pagelbėk savo ponui, o pilvu pasirūpinsi paskui". 

Jaunuolis stovėjo durų šešėlyje. Tolimas šauklio balsas išrė- 
kė keturias valandas. Denis jau ketino leistis į priekį, kai kori- 
doriuje pasigirdo lėti aidintys žingsniai... plieno žvangėjimas 
dėkle ir odinių antblauzdžių čežėjimas. 

Denį akimirksniu išpylė prakaitas, jis dar labiau susigūžė še- 
šėlyje. 

Sargybinis stabtelėjo tiesiog ties durimis, kurių šešėlyje slė- 
pėsi Denis. Vyrukas šiek tiek pastovėjo, mažuoju pirštu krapš- 
tydamasis nosį, o paskui pasilenkė ir nusišnypštė. Denis galė- 
jo paliesti jį ranka ir buvo beveik tikras, jog tas bet kuriuo 

momentu gali atsigręžti... jis išsprogins akis... išsitrauks savo 
trumpą kardą... štai toks ir bus Denio, Brendono sūnaus, galas. 

“Prašau, - pašnibždomis maldavo vidinis sustingusio Denio 
balsas. - Prašau, na, prašau..." 

Jis jautė sargybinio kvapą: iš burnos sklindantį degtinės dvo- 
ką, o jam atsirūgus, dar ir mėsos tvaiką, jo kūnas rūgščiai smir- 
dėjo prakaitu. 

Sargybinis nuėjo toliau... Denis jau buvo beatsipalaiduojąs... 
tačiau sargybinis sustojo ir vėl ėmė krapštyti nosį. Denis vos ne- 
riktelėjo. | 

- Turiu aš mergytę Marči-Marči-Maldą, - - žemu monotoniškuų 
balsu uždainavo sargybinis, neištraukdamas iš nosies piršto. 
Paskui iškrapštė iš ten kažkokį didelį žalią daikčiuką, susimąs- 
tęs atidžiai jį apžiūrėjo ir nubraukė į sieną. Tekšt! - Ji turi sesėrį 
Esmera-aldą... Septynetą jūrų perplaukčiau... kad dailius jos ke- 
lius pabučiuoti gaučiau! Tuti-tyno, tuti-tyno, duokit man kibi- 
rą vyno. 0 

Deniui nutiko siaubingas dalykas. Nosį apėmęs niežėjimas 
nekėlė jokių abejonių. Jis tuoj nusičiaudės. 

“Eik! - mintyse klykė jis. - Ko gi tu neini, kvaily neraliuotas?" 

- Turiu aš mergytę Darči-Darči-Dalą... Ji turi seserį Rusvap- 
laukę Karlą... Bučiuočiau tūkstantį sykių į puikiąsias lūpytes... 
Tuti-tyno, tuti-tyno, duokit man kibirą vyno. 

“Tuoj kaukštelėsiu tau per GALVĄ kibiru vyno, avigalvi! - gal- 
vojo Denis. - Nagi drožk!" Nosį kuteno dar smarkiau, bet jis 
nedrįso jos nė paliesti bijodamas, ao sargybinis akies krašte- 
liu pastebės jo judesį. 

Sargybinis susiraukė, pasilenkė, dis sykį nusišnypštė pirštais 
ir galų gale nuėjo toliau, monotonišku balsu tęsdamas savo dai- 
ną. Vos tik jam spėjus dingti iš akių, Denis žaibiškai kilstelėjo 
ranką, užsispaudė burną bei nosį ir nusičiaudėjo į saują. Jis lau- 
kė metalo žvangesio, kai sargybinis atsigręš ir išsitrauks kardą, 
tačiau vaikinas buvo apsnūdęs ir dar neišsipagiriojęs po išger- 
tuvių, kuriose dalyvavo prieš stodamas į savo postą. Kažkada 
toks apsileidėlis būtų tuoj pat demaskuotas ir išsiųstas į pačias 
tolimiausias karalystės provincijas, tačiau laikai keičiasi. . 

Barkštelėjo sklendė, sugirgždėjo atidaromų durų vyriai, pas- 
kui durys užsitrenkė, nutraukdamos sargybinio dainą kaip tik 
ties priedainiu. Denis atsilošė nišoje ir akimirksniui suglebo, jo 
skruostai ir kakta degte degė, o kojos buvo šaltos it ledas. 

“Keletą minučių aš užmiršau savo pilvą!“ - pagalvojo jis, ir 
tuoj pat teko abiem rankom užsispausti burną, kad užgniaužtų 
kikenimą. 

Jis dirstelėjo iš savosios slėptuvės, nieko nepamatė ir patrau- 
kė prie durų, buvusių kiek tolėliau koridoriaus dešinėje. Sias 
duris jis žinojo kuo puikiausiai, nors anksčiau nematė čia nei 

supamojo krėslo, nei rankdarbių dėžutės. Čia ir buvo įėjimas į 
kambarį, kur nuo Gerosios Kailos laikų saugomos servetėlės. 
Durų ir anksčiau niekas nerakindavo, dabar jos taip pat nebu- 
vo užsklęstos. Matyt, senų servetėlių niekas nelaikė vertybėmis, 
kurias derėtų saugoti užrakintas. Denis žvilgtelėjo vidun vilda- 
masis, kad jo atsakymas į pagrindinį Peinos klausimą tebėra tei- 
singas. 

Tuomet, prieš penketą dienų, jiems bestovint ant ryškių ryto 
saulės spindulių nuūšviesto kelio, Peina paklausė:-“Deni, ar tu ži- 
nai, kada į Adatos bokštą gabenamos naujos servetėlės?" 

"Klausimas Deniui pasirodė labai paprastas, bet jūs tikriausiai 
jau pastebėjotė, kad visi klausimai atrodo paprasti, jei žinai at- 
sakymą, o priešingu atveju - jie labai sudėtingi. Denis žinojo at- 
sakymą į šį klausimą, ir jo žinojimas tik patvirtino vaikino do- 
rumą bei kilnumą, nors šie bruožai buvo taip giliai įaugę jo pri- 
gimtin, kad vaikinas būtų nustebęs, jei kas nors jam apie juos 
būtų pasakes. Jis paėmė iš Beno Stado Anderso Peinos pinigus, 
kad pasirūpintų, jog servetėlės atsidurtų ten, kur priklauso. Tie- 
sa, jis gavo tik vieną gilderą, tačiau pinigai lieka pinigais, o už- 
mokestis - užmokesčiu. Jis laikė garbės dalyku kartkartėmis įsi- 
tikinti, kad servetėlių pristatinėjimas nenutrūko. 

Jis papasakojo Peinai apie milžinišką sandėlį (Peina apstul- 
bo, išgirdęs apie jį) ir apie tai, kaip kiekvieną šeštadienio vaka- 
rą, apie septintą valandą, tarnaitė paima dvidešimt vieną sėrve- 
tėlę, išpurto jas, išlygina, sulanksto ir sukrauna krūvelėn į ma- 
žą vežimaitį su ratukais. Vežimaitis pastatomas tiesiog prieš san- 
dėlio duris. Sekmadienį, anksti ryte, šeštą valandą - iki šio lai- 
ko neliko nė poros valandų - kuris nors tarnas veža vežimėlį į 
Adatos aikštę. Ten jis beldžiasi į užsklęstas duris bjauraus akme- 
ninio bokšto apačioje, ir vienas jaunesnysis prižiūrėtojas įsitem- 
pia vežimėlį vidun, iškrauna servetėles ant stalo, iš kur jos visą 
savaitę teikiamos Piteriui drauge su maistu. 

Dabar Denis nuskubėjo pirmyn, ieškodamas po marškiniais 
raštelio, kurį parašė fermerio sodyboje. Jis patyrė nemalonią 
akimirką, kai iš pradžių neįstengė jo surasti, tačiau suspaudęs 
pirštais laiškelį, vaikinas lengviau atsiduso. Jis tik šiek tiek nus- 
linko į šalį.. 

Denis kilstelėjo sekmadienio pusryčių servetėlę. Sekmadie- 
nio pietų. Jis vos nepražiopsojo sekmadienio vakarienės, bet 
jeigu būtų taip padaręs, mano istorija baigtųsi kitaip - negaliu 
pasakyti, ar blogiau, ar geriau, bet tikriausiai kitaip. Taigi ga- 
liausiai Denis nusprendė, kad trijų servetėlių gylio visiškai pa- 
kaks. Fermerio svetainėje ant grindų jis rado smeigtuką ir pri- 
sismeigė jį prie grubių drobinių baltinių peties, kuriuos dėvė- 
davo po viršutiniais drabužiais (ir jei būtų truputį pagalvojęs, 
tuo pačiu būtų prismeigęs prie baltinių ir laišką, tuomet būtų 

išvengęs nemaloniojo momento, bet ašjau, rodos, minėjau, jog 
Deniui kartais .pristigdavo nuovokumo). O dabar jis ištraukė 
smeigtuką ir kruopščiai prisegė laiškelį prie išvirkščiosios ser- 
vetėlės pusės. 

- Tegu jis pasiekia jus, Piteri, - burbtelėjo Denis baugioje 
sandėlio tyloje, kur iki pat lubų pūpsojo kitos epochos serve- 
tėlės. - Tegu jis pasiekia jus, mano karaliau. 

„„ Denis žinojo dabar privaląs pasislėpti. Netrukus pilis nubus, 
arklininkai cimpins į arklides, skalbėjos eis į skalbyklas, užtinę, 
apsimiegoję virėjai nušlepsės prie krosnių (mintis apie virtuvę 
vėl suerzino Denio pilvą - dabar netgi bjauriosios ropės jam at- 
rodė visai skanios, - bet jis nusprendė, kad valgis gali palaukti). 

Jis patraukė didžiulės patalpos gilumon. Šūsnys buvo tokios 
-aukštos, o praėjimai tokie vingiuoti, jo vaikščiojimas jais prily- 
g0 klaidžiojimui labirinte. Servetėlės skleidė sausą, salstelėjusį 
medvilnės kvapą. Galiausiai jis pasiekė vieną tolimesnįjį kampą 
ir nusprendė čia būsiąs saugus. Jis išardė servetėlių rietuvę, pa- 
siklojo jas, dar krūvelę pasiėmė pagalvei. 

Tokiame prašmatniame patale jis dar nė sykio nemiegojo; ir 
nors jį kamavo alkis, miegas jam buvo reikalingesnis už maistą, 
nes ilga kelionė bei šiurpi naktis jį nuvargino. Vaikinas užmigo 
tuojau pat, ir sapnai jo netrikdė. Dabar, kai Denis narsiai ir sėk- 
mingai įvykdė pirmąją savo darbo dalį, mes jį paliksime. Palik- 
sime jį, po dešiniu skruostu pasibrukusį ranką, miegantį ant šo- 
no karališkųjų servetėlių guolyje. Ir aš norėčiau, skaitytojau, pa- 
linkėti tau vieną palinkėjimą - kad tavo miegas šiąnakt būtų 
toks pat saldus ir nekaltas kaip jo. 

Šeštadienio vakarą, kai Denis, išsigandęs vilko staugimo, 
sustojo ir pajuto savimi nuslystantį Flego minčių šešėlį, Benas 
Stadas ir Naomė Ričel nusprendė atsikvėpti apsnigtame klonyje, 
už trisdešimties mylių į šiaurę nuo Peinos fermos... arba namo, 
kuris buvo Peinos ferma tol, kol ten pasirodė Denis ir papasa- 
kojo istoriją apie karalių, kuris vaikščioja ir šneka per miegus. 

Jie įsirengė kažką panašaus į laikiną stovyklavietę, kuri pa- 
prastai įrengiama ketinant apsistoti tik keletui valandų, o pas- 
kui vėl leistis į kelionę. Naomė sukinėjosi apie savo mylimuo- 
sius šunis, o Benas pastatė mažą palapinę ir užkūrė kaitrų laužą. 

Netrukus Naomė atėjo prie jo ir ant laužo išvirė elnienos. Jie 
tylėdami pavalgė, o paskui Naomė vėl nuėjo pažiūrėti šunų. Visi 
jau miegojo, išskyrus jos numylėtinę Friskę. Eriskė pakėlė į ją 
beveik žmogiškas akis ir lyžtelėjo ranką. 

- Gerai šiandien tempėte, mieloji, - pasakė Naomė. - Miegok. 
Linkiu tau pagauti mėnulio triušelį. 

Friskė paklusniai pasidėjo galvą ant priešakinių letenų. Nao- 
mė nusišypsojo ir sugrįžo prie laužo, kur, prisitraukęs prie krū- 
tinės kelius ir apglėbęs juos rankomis, sėdėjo Benas. Jo veidas 
atrodė niūrus ir susimąstęs. 

- Snigs. 

- Aš apie debesis išmanau ne blogiau už tave, Benai Stadai. 
O Princo Ailono galvą fėjos apgaubė aureole. 

Benas žvilgtelėjo į mėnulį ir linktelėjo. Paskui jis vėl pažvel- 
gė į ugnį. 

- Aš nerimauju. Susapnavau... na, susapnavau tą, kurio var- 
do geriau neminėti. 

Ji prisidegė cigaretę ir pasiūlė jam mažytę dėžutę, apvynio- 
tą muslinu, kuris saugojo ją nuo perdžiūvimo, tačiau Benas nei- 
giamai papurtė galvą. 

- Manau, jog ir aš sapnavau tą patį sapną. - Ji stengėsi, kad 
jos žodžiai nuskambėtų nerūpestingai, tačiau ją išdavė truputį 
virpantis balsas. 

Jis, išplėtęs akis, pažvelgė į ją. 

- Taip, - tarė ji, tarsi atsakytų į jo klausimą. - Sapne jis Žiūri 
į kažkokį ryškų šviečiantį daiktą ir taria Piterio vardą. Aš niekad 
nebuvau maža baili mergaitė, kuri spiegia pamačiusi pelę arba 
vorą voratinklyje, tačiau po šio sapno man norėjosi garsiai 
klykti. 

Ji tuo pat metu atrodė ir susigėdusi, ir nepalaužiama. 

- Kiek sykių tu sapnavai? 

- Dvi naktis. 

- Aš sapnavau tą patį keturias naktis iš eilės. Lygiai tą patį, ką 
ir tu. Ir nėra čia ko tau vaipytis, tarytum aš ketinčiau iš tavęs pa- 
sišaipyti arba apšaukti Mažąja Nele, raudančia prie šaltinėlio. 
Kai nubudau, man irgi norėjosi bliauti. 

- O tas švytintis daikčiukas... besibaigiant mano sapnui, jis, 
rodos, jį užpūsdavo. Kaip tu manai, ar ten žvakė? 

- Pati žinai, kad ne žvakė. 

Ji linktelėjo. 

Benas pagalvojo. 

- Man rodos, jog ten kažkas žymiai pavojingesnis už žvakę... 
Visgi aš paimsiu iš tavęs vieną cigaretę, jei tu nieko prieš. 

Ji ištiesė cigaretę, ir jis prisidegė ją nuo laužo. Jiedu mažu- 
mėlę pasėdėjo tylėdami ir stebėdami kibirkštis, kylančias aukš- 
tyn pasitikti tamsaus vėjo, kuris tąsė po dangų nuo laukų sukel- 
to sniego maršką. Kibirkštys geso, kaip ir šviesa jų abiejų regė- 
tame sapne. Naktis atrodė be galo tamsi. Benas jautė vėjyje 
dvelkiantį sniego kvapą. Daugybės sniego, pagalvojo jis. 

Naomė, rodos, perskaitė jo mintis. 

- Manau, jog kils tokia pūga, kokią tik senukai teprisimena. 
Kaip tu galvoji? 

- Aha. 

Paskui Naomė paklausė netvirtu balsu,-visiškai nebūdingu 
paprastai tiesmukiškam jos tonui: 

- Ką reiškia tas sapnas, Benai? 

Jis palingavo galvą. 

- Negaliu pasakyti. Viena aišku - Piteriui gresia pavojus. O jei 
jis dar turi kokią nors reikšmę - kiek aš suprantu, - tai gali bū- 
ti raginimas paskubėti. - Jis pažvelgė į ją atviru žvilgsniu, nuo 
kurio jos širdis ėmė smarkiau plakti. - Kaip manai, ar rytoj mes 
įstengsime pasiekti Peinos fermą? 

- Privalome pasiekti. Vieni dievai težino, -ar kuris nors šuo 
nenusilauš kojos arba žiemą nemiegantis lokys-žudikas neiššoks 
iš miško ir nesudraskys mūsų visų, bet visgi... mes turėtume ją 
pasiekti. Aš pakeičiau visus šunis, kuriais mes važiavome, išsky- 
rus Friskę, o Friskė beveik nepailstanti. Jeigu snigti pradės net- 
rukus, sniegas sulėtins mūsų kelionę, bet aš manau, kad pūga 
dar luktelės ir prasidės negreitai, ir kuo ilgiau ji gaišuos, tuo 
bus blogiau, kai galiausiai ji prasidės. Bent jau aš taip manau. 
Bet jeigu ji prasidės negreitai, ir mes paeiliui iššoksime iš rogių 
ir pabėgėsime šalia, manau, įstengsime ten nusigauti. Tik ką 
mes galėsime padaryti? Juk turėsime ten sėdėti, kol grįš tavo 
draugas liokajus? 

„- Nežinau, - atsiduso Benas ir pasitrynė ranka veidą. O iš tie- 
sų ką gero galima nuveikti? Kad ir ką bepranašautų sapnai, vis- 
kas vyks pilyje, o ne fermoje. Peina nusiuntė Denį į pilį, bet 
kaip šis ketina ten patekti? Benas nežinojo, nes Denis Peinai 
nieko nepasakė. O jeigu Denis prasmuktų nepastebėtas, kur jis 
pasislėptų? Ten yra tūkstantis įvairiausių vietų, išskyrus... 

- Benai! 

- Ką? - Atitrūkęs nuo savo minčių, jis atsigrįžo į ją. 

- Apie ką tu dabar galvojai? 

- Apie nieką. 

- Ne, apie kažką galvojai. Tavo akys švytėjo. 

- Taip? Turbūt apie kažką gera. Mums jau metas gulti. Vos 
tik prašvitus, iškeliausime. 

Tačiau palapinėje, kai Naomė jau užsnūdo, Benas dar ilgai 
negalėjo užmigti. Taip, pilyje yra tūkstančiai vietų, kur galima 
pasislėpti. Tačiau jis pagalvojo apie dvi ypatingas vietas ir apie 
tai, kad vienoje... arba kitoje galėtų surasti Denį. 

Galų gale jis užmigo... 

„„. ir sapnavo Flegą. 

Tą sekmadienį Piteris, kaip įprasta, pradėjo mankšta bei 
maldomis. 

Jis nubudo, jausdamasis žvalus ir pailsėjęs. Žvilgtelėjo į dan- 
gų, vertindamas besiartinančios pūgos tikimybę, ir nuėjo pus- 
ryčiauti. 

Ir, be abejo, naudojosi servetėle. 


„956 

Sekmadienio vidurdienį visi Delaino gyventojai išeidinėjo iš 
namų, kad bent kartą nerimastingai žvilgtelėtų į šiaurę. Visi su- 
tiko, jog, prasidėjus šiai pūgai, ji taps įvykiu, apie kurį žmonės 
pasakos daugelį metų. Susikaupę debesys buvo niūrus ir pilki, 
vilko kailio spalvos. Temperatūra taip pakilo, jog skersgatviuose 
nuo namų stogų nukarę varvekliai pradėjo varvėti, tačiau seno- 
liai viens kitam (bei visiems, kas jų klausėsi) šnekėjo, jog jų ši- 
taip neapgaus. Temperatūra akimoju nukris; ir už keleto valan- 
dų - už poros, galbūt už keturių - ims snigti. Ir, anot jų, snigti 
gali keletą dienų. 

Apie trečią valandą dienos tie vidinių baronijų fermeriai, ku- 
rie, savo laimei, dar turėjo kokių nors gyvulių, suginė juos į 
tvartus. Karvės nepatenkintos mykė - sniegas taip aptirpo, jog 
jos pirmąsyk po keleto mėnesių galėjo parupšnoti pernykštės 
žolės. Pasenęs, pražilęs, bet vis dar gyvas septyniasdešimt dve- 
jų metų Jozefas pasirūpino, kad visi karališkieji žirgai būtų ark- 
lidėse. Namų šeimininkės, pasinaudodamos atšilimu, stengėsi 
pradžiovinti šlapias marškas (kurios kitaip tiesiog sustingtų ant 
virvių), o paskui, kai audrą pranašaujančios ūkanos išgujo die- 
nos šviesą, jos tempė paklodes atgal į namus. Moterims teko 
nusivilti: skalbiniai neišdžiūvo. Oras buvo pernelyg drėgnas. 

Gyvuliai nerimavo. Žmonės nervinosi. Gudragalviai smukli- 
ninkai neatvėrė savųjų užeigų durų. Jie stebėjo barometruose 
krintantį gyvsidabrio stulpelį, o daugiametė patirtis atskleidė 
jiėms vieną tiesą: atmosferos slėgiui nukritus, vyrai tampa vai- 
dingesni. 

Delainas ruošėsi pūgai, visi laukė. 

Benas ir Naomė paeiliui bėgo šalia rogių. Peinos fermą jie 
pasiekė apie antrą tos sekmadienio popietės valandą - maždaug 
tuo pat metu, kai Denis nubudęs pasimuistė savame karališkų 
servetėlių guolyje, o Piteris sėdo valgyti kuklių pietų. 

Naomė atrodė nuostabiai - nuo bėgimo įraudę tamsūs jos 
skruostai nusidažė skaisčia pavasario rožių spalva. Kai rogės įva- 
žiavo į Peinos kiemą, šunys pratrūko beprotiškai loti, o ji atsu- 
ko į Beną besijuokiantį veidą. 

- Rekordinis pasibėgiojimas, prisiekiu dievais! - riktelėjo ji. 
- Mes atvažiavome trimis - ne, keturiomis valandomis anksčiau, 
nei aš maniau išvykstant! Ir nenuvarėme nė vieno šuns! Ai-ai, 
Friske! Ai-ai! Geras šunelis! 

Friskė, didžiulė juodai balta Andujos kalė pilkai žaliomis aki- 
mis, buvo kinkinio vedlė. Ji šoktelėjo, įtempdama vadžias. Nao- 
mė ją iškinkė ir ėmė šokti su ja ant sniego. Jos šoko keistą val- 
są, grakštų ir drauge barbarišką. Kai kurie šunys, visiškai nusi- 
kamavę, gulėjo ant sniego ir sunkiai alsavo, bet nei Friskė, nei 
Naomė, rodos, nejautė nė lašo nuovargio. 

- Ai-ai, Eriske! Ai-ai mano mylimiausioji! Geras šunytis! Šau- 
nios buvo lenktynės! 

- Vardan ko? - niūriai paklausė Benas. 

Naomė paleido Friskės letenas ir piktai atsigrįžo į jį... bet kai 
pamatė nusiminusį jo veidą, merginos įtūžis išnyko. Jis žvelgė 
namo pusėn. Ji pasekė jo žvilgsnį ir viską suprato. Taip, jie bu- 
vo čia, na ir kas iš to? Čia tik tuščias fermerio namas, štai ir vis- 
kas. Dėl ko jie taip greitai nukeliavo šitokią tolybę? Namas liks 
toksai pat tuščias ir po valandos... ir po dviejų valandų... ir po 
keturių. Peina ir Arlenas - šiaurėje. Denis - kažkur pilies gilumo- 
je. O gal sučiuptas sėdi kalėjimo kameroje arba guli karste ir 
laukia laidotuvių. 

Ji priėjo prie Beno ir nedrąsiai uždėjo ranką jam ant peties. 

- Neliūdėk, - pasakė ji. - Mes padarėme viską, ką galėjome. 

- Tikrai? - paklausė jis. - Abejoju. - Jis patylėjo ir giliai atsidu- 
so. Paskui nusiėmė kepurę, ir auksiniai jo plaukai švelniai suž- 
vilgo neryškioje pavakario šviesoje. - Atleisk, Naome. Nenorėjau 
tavęs įskaudinti. Tu su savo šunimis padarei stebuklą. Tiesiog 
aš jaučių, kad mes dar pernelyg mažai tenuveikėme, kad galė- 
tume jam realiai pagelbėti. Aš jaučiuosi bejėgis. 

Ji pažvelgė į jį, atsiduso ir linktelėjo. 

- Gerai, - pasakė ji, - eime vidun. Galbūt rasime ten kokį 
nors ženklą, kuris pasufleruos, ką mums toliau daryti. Bent jau 
nestovėsime vėjo pagairėje, kai jis pakils. 

Viduje jokių ženklų nebuvo. Didelį, paskubomis paliktą na- 
mą skvarbė skersvėjai. Benas be paliovos slankiojo iš vieno 
kambario į kitą, bet nieko nerado. Po valandos jis beviltiškai 
sudribo svetainėje ant krėslo, šalia Naomės... ant to paties krės- 
lo, kur sėdėjo Andersas Peina, kai klausėsi neįtikėtinos Denio 
istorijos. 

- Jei tik būtų galima kaip nors surasti jo pėdsakus, - pasakė 
Benas. Paskui jis pakėlė galvą ir pamatė, jog mergina žvelgia į 
jį apvaliomis, liepsnojančiomis, susijaudinimo pilnomis akimis. 

- Gal ir pavyks! - pasakė ji. - Jeigu nepradės snigti... 

- Apie ką tu? 

- Friskė! - riktelėjo ji. - Nejaugi nesupranti? Friskė gali sekti 
pėdsakais! Aš nemačiau dar nė vieno šuns, turinčio tokią jaut- 
rią uoslę! 

- Pėdos jau keleto dienų senumo, - pasakė jis, palingavęs gal- 
vą. - Ko gero, nė pats geriausias pasaulyje pėdsekys šuo nejįs- 
tengtų. 

- Galbūt Friskė ir yra geriausia pasaulyje pėdsekė, - juokda- 
masi atkirto Naomė. - O sekti pėdsakais žiemą - visai kas kita 
nei vasarą, Benai Stadai. Vasarą pėdsakai greitai pražūva... jie 
sugenda, kaip sako mano tėvas, be to, atsiranda šimtai kitų pė- 
dų, užgožiančių tas, kurių ieško šuo. Nebūtinai.kitų žmonių 
arba gyvūnų pėdsakai. Kliudyti gali ir žolės, drungno vėjo, netgi 
tekančio vandens nešami kvapai. Tačiau žiemą pėdsakai gyvuo- 
ja ilgiau. Jeigu mes turėtume ką nors, kas priklausė tam De- 
niui... bent kažką, ant ko liko jo kvapo... 

- O kaip kiti šunys? - paklausė Benas. 

- Aš atidarysiu štai šį sandėliuką... - parodė ji, - ir paliksiu ten 
savo miegmaišį. Jeigu aš jiems jį parodysiu, o paskui paleisiu, 
jie patys pasirūpins maistu - triušiais ar panašiai - ir žinos, kur 
jiems sugrįžti. 

- O ar jie neseks mums iš paskos? 

- Ne, jei aš liepsiu jiems neiti. 

- Tu gali jiems pasakyti? - jis pagarbiai pažvelgė į ją. 

- Ne, - kaip savaime suprantamą dalyką pasakė Naomė. - Šu- 
niškai aš nešneku. Ir Friskė nešneka žmonių kalba, bet ji viską 
supranta. jeigu aš pasakysiu Friskei, ji pasakys kitiems. Jie me- 
džios, ką tik panorės, tačiau neis pernelyg toli, kad, užėjus pū- 
gai, nepamestų manojo miegmaišio kvapo. O kai ji prasidės, jie 
pasislėps po stogu, nekreipdami dėmesio, ar jų pilvai tušti, ar ne. 

- Ir jeigu mes turėtume kokį nors Denio daiktą, tuomet Fris- 
kė galėtų jį surasti? Ar tu iš tiesų taip manai? 

- Taip. 

Benas susimąstęs ilgai žvelgė į ją. Denis išėjo iš fermos ant- 
radienį, dabar.buvo sekmadienis. Jis netikėjo, kad kvapas gali 
taip ilgai išlikti. Bet juk name turėjo būti kas nors, ant ko liko 
Denio kvapo; geriau jau ieškoti, nors ir beprasmiškai, negu 
riogsoti čia. Niekas jo taip neerzino, kaip betikslis sėdėjimas iš- 
tisas valandas, kada kažkur gali vykti ypač svarbūs įvykiai, kol 
jiedu sėdi čia rankas sudėję. Kitomis aplinkybėmis galimybė bū- 
ti užkluptam pūgos drauge su tokia žavinga mergina, kaip Nao- 
mė, jį labai nudžiugintų, tačiau dabar, kai už dvidešimties my- 
lių nuo čia, rytuose, buvo sprendžiamas karalystės likimas... ir 
geriausio jo draugo likimas, draugo, kuriam galbūt grėsė mir- 
tis, o pagelbėti negalėjo niekas, nebent tik vienas kuklus lio- 
kajus. 

- Na? - nekantriai paklausė ji: - Apie ką tu galvoji? 

- Manau, jog sumanymas beprotiškas, - pasakė jis, - bet pa- 
mėginti verta. 

Ji šyptelėjo. 

- O ar mes turime ką nors, kur yra ganėtinai stipraus jo kvapo? 

- Taip, - atsistodamas pasakė jis. - Atsivesk šunį, Naome, ir 
vesk viršun. Į palėpę. | 

Daugelis žmonių nežino, kad šunims kvapai yra tarsi spal- 
vos. Svelnūs kvapai yra švelnaus atspalvio, tarsi laiko išblukin- 
ti pasteliniai dažai. Stiprūs kvapai - tai ryškios spalvos. Kai ku- 
rie šunys turi-silpną uoslę, ir jie kvapus skiria taip, kaip silpna- 
regiai žmonės mato spalvas manydami, jog šviesiai žydra iš tie- 
sų gali būti pilka, o tamsiai ruda - tai juoda. Friskės uoslę, prie- 
šingai, galima palyginti su erelišku žmogaus regėjimu, ir kvapas 
palėpėje, kur miegojo Denis, jai atrodė labai stiprus bei ryškus 
(galbūt dar ir dėl to, kad Denis keletą dienų nesiprausė). Fris- 
kė apuostė šieną, paskui antklodę, kurią jai laikė MERGINA. Ant 
antklodės užuodusi Arleną, ji išsyk šį kvapą atmetė: jis buvo žy- 
miai silpnesnis ir visai nepanašus į tą, kuriuo dvelkė šienas. Ar- 
leno kvape jautėsi nuovargis, jis buvo citrinų spalvos, ir Friskė 
išsyk suprato, jog šis kvapas - seno žmogaus. Denio kvapas bu- 
vo labiau jaudinantis ir gyvastingas. Friskės uoslei jis buvo tar- 
si žydra vasarinės audros žaibo spalva. 

Ji amtelėjo, duodama ženklą, jog jau žino šį kvapą, ir rūpes- 
tingai pastatė jį ant lentynėlės savojoje kvapų bibliotekoje. 

- Puiku, gera mergytė, - pasakė AUKŠTAS VAIKINAS. - Ar ga- 
lėsi jais sekti? 

- Ji galės jais sekti, - tvirtai pasakė MERGINA. - Eime. 

- Po valandos sutems. 

- Teisybė, - nusijuokdama pasakė MERGINA. Kai ji taip nu- 
sijuokė, Friskei pasirodė, kad jos širdis tuoj sprogs iš meilės jai. 
- Bet mums juk reikia ne jos akių, tiesa? 

AUKŠTAS VAIKINAS nusišypsojo. | 

- Ko gero. Žinai, gal aš ir kvaištelėjau, bet aš manau, kad 
mums reikia imti į rankas š šias kortas ir lošti jomis. 

- Žinoma, reikia, - pasakė ji. - Eime, Benai, kol šviesu - jau 
greitai sutems. 

Friskė, kurios nosis buvo pilna šio skaisčiai žydro kvapo, ne- 
kantriai laukė. 

Tą sekmadienio vakarą vakarienę Piteriui atnešė lygiai šeštą. 
Viršum Delaino pakibo sniego debesys; temperatūra ėmė kris- 

ti, tačiau vėjas dar nepakilo ir ant žemės nenusileido nė viena 
snaigė. Tolimojoje aikštės pusėje, pačiame tirščiausiame šešė- 
lyje, kokį tik buvo galima surasti, apsigaubęs iš virėjo nugvelbtu 
baltu chalatu, stovėjo Denis. Jis susijaudinęs žvelgė į vienišą 
blausų geltoną kvadratėlį Adatos viršūnėje - ten degė Piterio 
žvakė. 

Piteris, aiškų, nieko nežinojo apie budintį Denį - jo mintys 
sukosi apie tai, jog paskutinį kartą valgo šiame prakeiktame 
kalėjimo narve, tik nežinia, ar jam bus lemta likti gyvam, ar ne. 
Vakarienei jam patiekė kietesnės nei paprastai persūdytos mė- 
sos, apipuvusių bulvių, pavandenijusio alaus, bet jis privalo vis- 
ką suvalgyti. Pastarąsias tris savaites jis valgė nedaug ir visą laiką 
(kai nemiegojo ir neaudė mažutėmis staklytėmis) praleido tre- 
niruodamas savo kūną. Tačiau šiandien jis valgė viską, ką jam 
atnešė. Šiandien jam prireiks visų jo jėgų. 

“Kas manęs laukia? - vis sugrįždavo ta pati mintis. Jis sėdė- 
jo prie mažo staliuko ir spaudė rankoje servetėlę, dengusią va- 
karienės padėklą. - Kur būtent aš eisiu? Kas mane įsileis? Bet 
kuris žmogus? Visi žmonės, taip sakant, tiki dievais... bet tavo 
pasitikėjimas, Piteri, jau atrodo kvailokas. 

Liaukis. Kas bus, tas bus. Dabar pavalgyk ir daugiau nebegal- 
vok a..." 

Tačiau staiga jo mintys nutrūko, nes nuimdamas servetėlę jis 
pajuto nestiprų, tarsi dilgėlės spygliuko, smygtelėjimą. 

Jis susiraukęs pamatė, kad ant dešiniosios rankos smiliaus 
galiuko pasirodė kraujo lašelis. Pirmiausia Piteris pagalvojo 
apie Flegą. Pasakose visuomet būtent adatos būna užnuodytos. 
Tikriausiai Flegas jį ką tik nunuodijo. Ši, pirmoji, mintis nebuvo 
tokia jau kvaila. Juk Flegas ir anksčiau naudodavo nuodus. 

Piteris kilstelėjo servetėlę, pamatė standžiai susuktą mažutį 
ritinėlį su kažkokiais juodais murzinais ženkliukais... ir tuoj pat 
numetė servetėlę atgal. Jo veidas išliko bejausmis, neatsklei- 
džiantis nė kruopelytės nenusakomo jaudulio, kuris įsiliepsno- 
jo jo širdyje, pamačius prie išvirkščios servetėlės pusės smeig- 
tuku prisegtą raštelį. 

Jis nepastebimai dirstelėjo į duris, staiga išsigandęs, kad pa- 
matys ten kurį nors jaunesnijį sargą - arba patį Bezoną, - įtariai 
į jį spoksantį. Bet ten nieko nebuvo. Iš pradžių, tik atsidūręs 
Adatoje, princas tapo visuotinio susidomėjimo objektu. Jis buvo 
taip smalsiai ir godžiai stebimas, tarsi reta žuvelė kolekcionie- 
riaus akvariume - kai kurie prižiūrėtojai slapta netgi atsivesda- 
vo savo merginas ir rodydavo joms kruvinąjį siaubūną (jeigu 
juos būtų sučiupę, jie patys už tokius darbelius atsidurtų už 
grotų). Tačiau Piteris buvo pavyzdingas kalinys, ir netrukus vi- 
siems įgriso jį apžiūrinėti. Dabar juo niekas nesidomėjo. 

Piteris prisivertė suvalgyti visą atneštąjį maistą, nors apetitas 
visiškai dingo. Jis nenorėjo niekam suteikti nė menkiausio šan- 
so ką nors pastebėti - dabar labiau nei bet kada. Jis neturėjo nė 
mažiausio supratimo, nuo ko galėjo būti šis laiškas, apie ką jis 
ir kodėl taip stipriai jį sujaudino. Tačiau gavo jį kaip tik dabar, 
likus keletui valandų iki numatytojo pabėgimo, tarsi čia būtų 
kažkoks ženklas. Ką jis reiškė? 

Pagaliau sudorojęs savo vakarienę, jis dar sykį žvilgtelėjo į 
duris įsitikindamas, kad stebėjimo langelis uždarytas, ir nuėjo 
į miegamąjį, nerūpestingai suspaudęs servetėlę, tarsi užmiršęs, 
kad ji vis dar jo rankoje. Miegamajame jis nukabino laiškelį (jo 
rankos taip virpėjo, jog jis vėl įsidūrė) ir išskleidė jį. Abi popie- 
rėlio pusės buvo tirštai prirašytos nelygių, šiek tiek vaikiškai at- 
rodančių raidžių, kurios visgi pasirodė besančios gan įskaito- 
mos. Visų pirma jis dirstelėjo į parašą... ir jo akys išsiplėtė. Pa- 
rašas buvo toks: “Denis - jūsų draugas ir amžinas tarnas". 

- Denis? - burbtelėjo Piteris, toks apstulbęs, jog sušnibždė- 
jo šį vardą balsu. - Denis? 

Jis atsivertė kitą laiško pusę ir pati jo pradžia taip pribloškė 
Piterį, jog jo širdies plakimas virto būgno tratėjimu. Kreipinys 
buvo toks: “Mano karaliau". 

Mano karaliau, 

Jūs turbūt žynote, kat paskutynius 5 metus aš buvau tarni- 
boje pas jūsų brolį Tomą. Aną savaitę aš sužinojau, kat Jūs ne- 
žūdėte savo tėvo Rolando Gerojo. Aš žinau, kas taip padarė, ir 
Toras irgi gerai žino. Jūs taib pat sužinotumėte juodojo žudi- 
ko vardą, jeigu aš išdrisčiau jį barašiti, bet aš nedristu. Aš nuė- 
Jau pas Peina. Peina su savo tarnu Arlenu išvažiavo pas trem- 
tinius. Jis isakė man nueiti į pilį ir barašiti jūms šitą laišką. Pei- 
na sako kat tremtiniai greitai gali tapti maištininkais, o taip ne- 
turi atsitikti. Jis galvoja, kad jūs tūrite kažkokį planą, bet jis jo 
nežyno. Jis lėbė man kat jums tarnaučiau, ir mano tėtis prieš 
nurnirdamas tą patį lėbė, ir mano širdis taip lėpia, kadangi mū- 
sų šeima visada tarnavo karaliui, o jūs tykrasis karalius. Jeigu 
jūs tūrite planą, aš kaip galėsiu jums padėsiu, iš visu jėgų net 
Jeigu man reikės numirti. Kai jūs skaitote laiška, as priesingo- 
Je aikštės pusėje šešėlyje žiūriu į Adatą, kur jūs ikalintas. Jeigu 
turite plana meldžiu atsistokite prie lango. Jeigu tūrite ant ko 
galite parašiti, tada numeskite laišką žemin ir aš vėliau vakare 
pasistenksiu jį paimti. Jeigu pamėginsite taip padariti, moste- 
lėkite du kartus. 

Jūsų draugas Benas pas tremtinius. Aš žinau kur jis (Benas) 
bus jeigu jūs basakysite jį (Beną) surasti aš surasiu per vieną 

dieną. Arba per dvi jeigu snigs. Aš žinau kad gali būti bavojyn- 
ga mesti žemin laiškeli, bet jaučiu kad mažai laiko. Peina irgi 
jaučia. Aš žiūrėsiu ir melsiuos. 

Denis 

jūsų draugas ir amžinas tarnas 


101 


Praslinko nemaža laiko, kol Piteris įstengė surikiuoti karšt- 
ligiškai besiblaškančias mintis. Jos sukosi apie vienui vieną klau- 
simą: ką matė Denis, kas privertė jį taip ryžtingai nedvejojant 
pakeisti savo nuomonę? Kas gi, vardan visų dievų, ten galėjo 
būti? 

Pamažu jis priėjo prie išvados, kad šis faktas neturi reikšmės 
- Denis kažką matė, ir to pakako. 

Peina. Denis nuėjo pas Peiną, ir Peina pajuto... taip, senas 
lapinas kažką pajuto. “Jis galvoja, kad jūs tūrite kažkokį planą, 
bet jis jo nežyno." Iš tiesų senas lapinas. Jis neužmiršo Piterio 
prašymo atgabenti jam lėlių namelį ir servetėlių. Jis tiksliai ne- 
žinojo, ką reiškia šis prašymas, bet kažką pajuto. Ir dargi gana 
tiksliai. 

Ką gi dabar Piteriui daryti? 

Viena jo esybės dalis - labai didelė dalis - norėjo tęsti tai, kas 
buvo suplanuota. Šiam žūtbūtiniam žingsniui jis sukaupė visą 
savo drąsą; dabar jam sunku buvo net pagalvoti, kad veltui sten- 
gėsi, ir jam belieka tik dar palūkėti. O be to, juk jis regėjo sap- 
nus, skatinančius šiam žingsniui. 

“Jūs taip pat sužinotumėte juodojo žudiko vardą, jeigu aš 
išdrisčiau jį parašiti, bet aš nedristu." Piteris, be abejo, jį žino- 
jo, ir dėl to tik dar labiau įsitikino, kad Denis iš tiesų su kažkuo 
susidūrė. Piteris jautė, kad Flegas tuoj pat sureaguos į šį nau- 
ją įvykių posūkį, todėl jis norėjo bėgti anksčiau, nei burtininkas 
susigriebs. 

Ar, palaukus dar vieną dieną, nebus per vėlu? 

Tikriausiai ne. Tikriausiai. 

Piterį draskė kankinančios abejonės. Benas... Tomas... Fle- 
gas... Peina... Denis... visi jie sukosi jo sąmonėje tarsi sapnų 
nuotrupos. Ką gi jam daryti? 

Galų gale pats raštelio atsiradimas ir jo turinys jį įtikino. 
Laiškas pasiekė jį smeigtuku prisegtas prie servetėlės tą patį va- 
karą, kai jis rengėsi išbandyti iš servetėlių pasigamintąją virvę... 
visa tai reiškia, jog jam derėtų palaukti. Bet tik vieną naktį. Be- 
nas padėti negalės. 

O Denis galės? Ką jis įstengs padaryti? 

Ir staiga, tarsi plykstelėjus šviesai, galvoje išryškėjo idėja. 

Iki tol Piteris sėdėjo ant savo lovos apsiniaukęs, palinkęs 
prie laiškelio. Dabar jis atsitiesė, o akyse sužibo ugnelės. 

Jeigu tūrite ant ko galite parašiti, tada numeskite laišką že- 
min ir aš vėliau vakare pasistenksiu jį paimti." 

Taip, žinoma, jis turi ant ko rašyti. Ne ant pačios servetėlės, 
nes ji gali pasimesti. Ir ne ant Denio raštelio, nes jis prirašytas 
iš abiejų pusių, nuo viršaus iki apačios. 

Tačiau ant Valeros pergamento dar likę vietos. | 

Piteris nuėjo į kitą kambarį. Žvilgtelėjo į duris ir įsitikino, 
kad stebėjimo langelis uždarytas. Jį pasiekė prislopinti sargų 
balsai - jie sėdėjo apačioje ir lošė kortomis. Piteris priėjo prie 
lango ir du sykius mostelėjo ranka vildamasis, kad Denis iš tie- 
sų kažkur ten ir jį mato. Jam beliko tik tikėtis. 

Piteris sugrįžo į miegamąjį, išėmė neįtvirtintąjį akmenį, šiek 
tiek pagrabinėjęs angoje ištraukė medalioną ir pergamentą. Jis 
atsuko į viršų neprirašytąją lapo pusę... bet kas jam atstos ra- 
šalą? 

Atsakymą jis surado po akimirksnio. Žinoma, jis padarys tą 
patį, ką anuomet padarė Valera. 

Pakrapštinėjęs šiaudų prikimštą savo čiužinį ir šiek tiek pap- 
lušėjęs, jis praardė siūlę. Čiužinio turinyje jis tuoj pat surado 
pakankamą kiekį ilgų stiebų, kurie galės pavaduoti plunksnas. 
Paskui atvožė medalioną. Šis buvo širdies formos, o apatinė da- 
lis - smailėjanti ir aštri. Piteris minutėlei užsimerkė ir sukalbė- 
jo trumpą maldelę. Paskui atsimerkęs perbraukė medaliono 
smaigaliu sau per riešą. Kraujas išsyk pasruvo upeliu - ne taip, 
kaip nuo ką tik patirto smeigtuko dūrio. Piteris pamirkė pirmąjį 
šiaudelį į savo kraują ir pradėjo rašyti. 

Denis stovėjo kitapus aikštės šaltoje tamsoje ir matė nedide- 
liame lange Adatos viršūnėje atsiradusį Piterio siluetą. Jis matė, 
kaip Piteris pakėlė virš galvos rankas ir dusyk jas sukryžiavo. Va- 
dinasi, laiškelis bus. Rizika padidėjo du - ne, tris kartus, bet jis 
nudžiugo. 

Jis nusiteikė ilgam laukimui jausdamas, kaip palengva stings- 
ta kojos, kol galiausiai visai nustojo jas jausti. Laukimas atrodė 
labai ilgas. Šauklys paskelbė dešimtą... paskui vienuoliktą... ga- 
liausiai dvyliktą valandą. Debesys užgožė mėnulį, tačiau oras at- 
rodė neitikėtinai šviesus - dar vienas artėjančios pūgos požymis. 

Jis jau pradėjo manyti, kad Piteris tikriausiai jį užmiršo arba 
apsigalvojo, bet štai prie lango vėl pasirodė tas pats siluetas. 
Denis pasitempė susiraukęs suskaudus kaklui, kuris pastarąsias 
keturias valandas buvo nuolatos ištemptas. Jam pasirodė, jog 

pastebėjo, kaip pro langą kažkas išlėkė... o paskui Piterio silue- 
tas dingo. Po akimirkos šviesa lange užgeso. 

Denis pažvelgė kairėn ir dešinėn, nieko nepamatęs sukaupė 
visą savo drąsą ir išbėgo į aikštę. Jis puikiai žinojo, kad ten ga- 
li kas nors būti - pavyzdžiui, jo nepastebėtas sargybinis, kur kas 
budresnis už vakarykštį klausos neturintį dainininką. Tačiau da- 
bar jau vis vien nieko nebepadarysi. Nepamiršo jis nė tų vyrų 
bei moterų, kuriems netoli nuo čia buvo nukirstos galvos. O ką, 
jei jų šmėklos vis dar slankioja netoliese ir tykoja?.. 

Tačiau šitokios mintys neteikė jokios naudos, ir jis pasisten- 
gė išmesti jas iš galvos. Kur kas svarbesnė užduotis buvo Pite- 
rio išmesto daikto ieškojimas. O Adatos papėdėje bolavo ply- 
nas, vienodas sniego laukas. 

Atviroje vietoje jausdamasis baisiai nesaugiai, Denis puolė 
šniukštinėti aplink it neišmanėlis medžioklinis šuo. Jis nebuvo 
tikras, jog matė kažką blykstelėjus ore - visa tai tetruko trum- 
piau nei sekundę, - tačiau daiktas atrodė masyvus. Juk aišku, Pi- 
teris nenumestų popieriaus lapo, galinčio nuskristi, kur tik no- 
ri. Bet kas gi ten buvo ir kur reikia ieškoti? 

Slinko sekundė po sekundės, jos virto minutėmis, o Denis 
tolydžio grimzdo vis gilesnėn neviltin. Jis parpuolė keturpėsčias 
ir ėmė šliaužioti aplink įsižiūrėdamas į pėdas, kurios dieną ap- 
tirpo ir pasidarė drakono pėdų didumo; dabar jos vėl sušalo, 
sukietėjo ir žvilgėjo žydru spindesiu. Denį ėmė kamuoti įkyri 
mintis - kad ant jo peties nusileis ranka, ir atsigrįžęs jis priešais 
save pamatys iš po tamsaus gobtuvo besišaipančią karaliaus 
burtininko fizionomiją. 

“Ar tik ne vėloka žaisti slėpynes, Deni?" - pasakys Elegas, ir 
nors jo šypsena dar labiau paplatės, akys degs grėsminga, vel- 
niška raudona šviesa. “Ką tu pametei? Gal padėti ieškoti?" 

“Tik neprisimink jo vardo! Vardan visų dievų, tik neprisi- 
mink jo vardo!" 

Tačiau liautis buvo sunku. Na kurgi tasai daiktas? Na kurgi? 

Denis šliaužiojo į visas puses, rankos sustingo lygiai taip pat, 
kaip ir kojos. Tai į vieną, tai į kitą pusę. Tai į vieną, tai į kitą... 
Na kurgi? Bus kur kas blogiau, jeigu jis nesuras laiško. O dar 
blogiau, jei iki aušros nepradės snigti, ir jį suras kas nors kitas. 
Vieni dievai tegali žinoti, kas ten parašyta. 

“Stop, Deni. Sustok, berniuk". 

Jo galvoje nuskambėjo tėvo balsas. Girdėjo jį pernelyg aiš- 
kiai, tad negalėjo su niekuo supainioti. Denis stovėjo keturpės- 
čias, nosį beveik įbedęs į žemę. Dabar jis šiek tiek atsitiesė. 

“Tu gi nieko nebematai, mano berniuk. Sustok ir akimirks- 
niui užmerk akis. O kai atsimerksi, apsidairyk aplink. Tiesiog 
apsidairyk". 

Denis stipriai užmerkė akis, o paskui plačiai jas atmerkė. Šį 
sykį jis žvelgė bemaž paviršutiniškai, permesdamas žvilgsniu vi- 
są apsnigtą bei išmindžiotą aikštelę Adatos papėdėje. 

Nieko. Visiškai nie... 

“Pala! Ten! Štai ten!" 

Kažkas blykstelėjo. | 

Denis pamatė iš po sniego per colį kyšantį išlenktą metalo 
gabalėlį. Šalia jo pamatė apvalainą savojo kelio įspaudą - jis, be- 
viltiškai ieškodamas, vos neužropojo ant šio daikto. 

Jis pamėgino ištraukti jį iš sniego, bet pirmąsyk tik nugramz- 
dino dar giliau. Jo ranka buvo pernelyg sustingusi, ir vaikinas 
negalėjo sugniaužti pirštų. Kapstydamas iš sniego metalinį daik- 
čiuką, Denis suprato, jog jei ieškodamas būtų pastatęs kelį ne 
šalimais, o ant paties daikto, įmintų jį dar giliau, nieko nė ne- 
pajusdamas - jo keliai, kaip ir visas kūnas, tapo nejautrūs. Tuo- 
met jis apskritai nieko nesurastų. Taip šis daiktelis ir liktų pa- 
laidotas sniege iki pavasario atodrėkių. 

Denis palietė daiktą, iš paskutiniųjų jėgų privertė susig- 
niaužti pirštus ir ištraukė jį. Tai buvo širdelės formos medalio- 
nas - visai galimas daiktas, jog auksinis - bei prie jo pritvirtin- 
ta daili grandinėlė. Medalionas buvo uždarytas, tačiau tarp jo 
puselių matėsi suspaustas susukto pergamento lapas, labai se- 
no pergamento. 

Denis ištraukė raštelį ir pasikabino medalioną sau ant kak- 
Io. Traškant kaulams, jis atsistojo ir nuskuodė į šešėlį. Šis bėgi- 
mas tapo kone sunkiausia visos operacijos dalimi. Jis visą gyve- 
nimą nesijautė toks bejėgis ir nesaugus. Kas žingsnis išganingie- 
ji pastatų šešėliai kitapus aikštės, rodos, irgi savo ruožtu atsit- 
raukdavo per žingsnį. 

Pasijutęs sąlyginai saugus, jis, sunkiai kvėpuodamas ir tir- 
tėdamas visu kūnu, šiek tiek pastovėjo šešėlyje. Atgavęs kvapą, 
perėjo Ketvirtąją alėją ir per Virėjų skersgatvį sugrįžo pilin. Prie 
pilies įėjimo stovėjo sargybinis, tačiau savo pareigas jis vykdė ne 
ką uoliau nei jo vakarykštis draugužis. Denis luktelėjo, galų gale 
sargybinis kažkur nuėjo. Denis kaip strėlė šmurkštelėjo vidun. 

Po dvidešimties minučių jis jau saugiai tūnojo karališkųjų 
servetėlių sandėlyje. Čia jis išvyniojo raštelį ir apžiūrėjo jį. 

Viena jo pusė buvo tankiai prirašyta archajiška rašysena. Ra- 
šiusysis naudojo keistą rūdžių spalvos rašalą, ir Denis čia nie- 
ko nesuprato. Atsivertęs kitą laiško pusę, jis suapvalėjusiomis 
akimis įsispoksojo į raštelį. Jis gan lengvai atpažino “rašalą", pa- 
naudotą trumpam pranešimui šiame puslapyje. 

- Ak, karaliau Piteri, - sudejavo jis. 

Raidės buvo murzinos ir išsiliejusios - “rašalas" nespėjo iš- 
džiūti, - tačiau perskaityti raštelį jis galėjo. 

“Ketinau bėgti šiąnakt. Vieną naktį palauksiu. Daugiau laukti 
negaliu. Beno neieškok: nėra laiko. Pernelyg pavojinga. Aš tu- 
riu virvę. Ploną. Gali nutrūkti. Pernelyg trumpa. Šiaip ar taip, 
teks šokti 20 pėdų. Rytoj vidurnaktį. Jei galėsi išeiti, padėk. Rei- 
kalinga saugi vieta. Galiu susižaloti. Dievų valia. Aš myliu tave, 
mano gerasis Deni. Karalius Piteris". 

Denis tris kartus perskaitė laišką, o paskui apsipylė ašaromis 
- džiaugsmo ašaromis. Šviesa, kurią pajuto Peina, dabar skais- 
čiai spindėjo Denio širdyje. Jam buvo gera, netrukus visiems 
bus gera. 

Jo žvilgsnis nuolat sugrįždavo prie karaliaus krauju išvedžio- 
tos eilutės: “Aš myliu tave, mano gerasis Deni". Jis neprivalėjo 
jos pridurti, nes ji nepapildė turinio... ir visgi jis ją parašė. 

“Piteri, aš atiduočiau už tave tūkstantį gyvybių", - pagalvojo 
Denis. Jis paslėpė laišką po baltiniais ir atsigulė drauge su me- 
dalionu, taip ir kabojusiu jam ant kaklo. Šįsyk praėjo nemaža 
laiko, kol miegas jį įveikė. Tačiau miegoti iki netikėto nubudi- 
mo jam teko visai nedaug. Sandėlio durys prasivėrė - silpnas 
durų sklendžių girgždėjimas Deniui atrodė it nežmoniškas 
klyksmas. Jo apsnūdusiai sąmonei dar nespėjus nieko suvokti, 
vaikinas išvydo viršum savęs palinkstantį tamsų šešėlį degančio- 
mis akimis. 

Tą pirmadienį snigti pradėjo apie trečią valandą ryto - Benas 
pamatė pirmąsias prieš akis sušmėžavusias snaiges, kai jiedu su 
Naome stovėjo karališkojo draustinio pakraštyje ir žvelgė pilies 
pusėn. Friskė, sunkiai kvėpuodama, pritūpė ant užpakalinių le- 
tenų. Ir žmonės pavargo, ir Friskė pavargo, tačiau ji veržėsi pir- 
myn - kvapas darėsi vis šviežesnis. 

Ji be ypatingo vargo nuvedė juos nuo Peinos fermos ir tuš- 
čio namo, kur Denis praleido ketvertą dienų grauždamas žalias 
bulves ir graužiamas rūgščių minčių apie ropės, kurios buvo to- 
kios pat rūgščios, kaip ir mintys. Šiame tuščiame fermerio na- 
me skaisčiai žydrais pėdsakais, kuriais iki šiol sekė, dvelkė visur, 
ir Friskė džiaugsmingai lojo, bėgiodama iš vieno kambario į kitą 
į grindis įbesta nosimi ir linksmai vizgindama uodegą. 

- Žiūrėk, - pasakė Naomė, rodydama į židinį. - Mūsų Denis 
čia kažką sudegino. 

Benas priėjo pažiūrėti, bet nepamatė nieko daugiau, vien tik 
pelenų skiauteles, kurios subyrėjo, kai jis jas palietė. Žinoma, 
čia buvo pirmieji Denio laiško variantai. 

- O kas dabar? - paklausė Naomė. - Iš čia jis, aišku, patrau- 
kė į pilį. Iškyla klausimas: ar mes toliau seksime pėdsakais, ar 
nakvosime čia? 

Tuomet buvo šešta valanda vakaro. Lauke jau sutemo. 

- Manau, jog reikia eiti toliau, - lėtai ištarė Benas. - Juk tu pa- 
ti sakei, jog mums reikalinga Friskės nosis, o ne jos akys... na, 
o aš, aš bet kurio teisėto karaliaus akivaizdoje galėsiu paliudy- 
ti, kad Friskės nosis - nepaprasta. 

Prie durų sėdėjusi Friskė amtelėjo, tarsi norėdama pasaky- 
ti, jog pati žinanti. 

- Gerai, - pasakė Naomė. 

Jis įdėmiai į ją pažvelgė. Jie nukeliavo ilgą kelią nuo tremti- 
nių stovyklos, ilsėjosi visai nedaug. Jis suprato, jog jiems reikė- 
tų pasilikti... tačiau suvokimas, kokia neatidėliotina yra jų Už- 
duotis, beveik varė jį iš proto. 

- Ar galėsi eiti toliau? - paklausė jis. - Tik nesakyk, kad galė- 
si, jeigu jau nebeturi jėgų, Naome Ričel. 

Ji prisidengė delnu lūpas ir išdidžiai pažvelgė į jį. 

- Aš galėsiu nueiti dar šimtą konerų nuo tos vietos, kur tu 
sudribsi negyvas, Benai Stadai. 

Benas nusijuokė. 

- Galbūt turėsi progos įrodyti savo žodžius, - pasakė jis. - Bet 
pirmiausia geriau ko nors užkąskime. 

Jie skubiai pavalgė. Paskui Naomė pritūpė priešais Eriskę ir 
tyliai jai paliepė vėl susirasti kvapą. Friskės nereikėjo dusyk pra- 
šyti. Jie trise išėjo iš trobesio. Benui ant nugaros pūpsojo dide- 
lis maišas, Naomė taip pat nešė maišą, tik šiek tiek mažesnį. 

Friskei Denio kvapas buvo tarsi žydra žymė naktyje, tokia 
ryški, koks gali būti ryškus elektrinis, aukštos įtampos siūlas. Ji 
išsyk ėmė sekti pėdomis, ir kai MERGINA pašaukė ją atgal, Eris- 
kė suglumo. Paskui ji viską suprato: jeigu Friskė būtų žmogus, 
ji pliaukštelėtų sau per kaktą ir susikrimtusi atsidustų. Iš ne- 
kantrumo ji suuodė atgal vedančias Denio pėdas. Iki vidurnak- 
čio ji būtų juos vėl atvedusi į Peinos namus. 

- Nieko, Friske, - pasakė Naomė. - Neskubėk. 

- Taip, žinoma, - pasakė Benas. - Gali luktelėti savaitę, Fris- 
ke. Gali mėnesį, jeigu nori. 

Naomė susiraukusi pažvelgė į Beną. Šis nutilo - ir turbūt gan 
išmintingai padarė. Jie stebėjo, kaip Friskė iš pradžių šniukšti- 
nėja po fermos kiemelį, o paskui perbėga kelią. 

- Pametė, ar ką? - paklausė Benas. 

- Ne, po vienos dviejų minučių vėl susiras. - “Tikiuosi", - 
mintyse pridūrė Naomė. - Tiesiog ant kelio ji surado visą puokš- 
tę kvapų, ir jai reikia susivokti. 

- Žiūrėk! - abejodamas pratarė Benas, - ji nubėgo tenai, į lau- 
kus. Betgi šitaip negali būti? 

- Nežinau. Argi jis sumanytų eiti į pilį keliu? 

Benas Stadas pliaukštelėjo sau per kaktą. 

- Ne, žinoma, ne. Aš tikras kvailys. 

Naomė, nieko nepasakiusi, geraširdiškai nusišypsojo. 

Lauke Friskė stabtelėjo. Ji atsigrįžo į MERGINĄ bei AUKŠTĄJĮ 
VAIKINĄ ir, kviesdama juos sekti iš paskos, nekantriai amtelė- 
jo. Andujos šunys - tai prijaukinti baltųjų vilkų palikuonys, ku- 
rių protėviai kadaise keldavo siaubą Šiaurinės Baronijos gyven- 
tojams. Bet nesvarbu, ar prijaukinti, ar ne, visų pirma jie buvo 
medžiotojai ir pėdsekiai. Friskė vėl susirado skaisčiai žydrąjį 
kvapo siūlą, ir dabar ji nekantravo leistis į kelionę. 

- Eime, - pasakė Benas. - Belieka tik viltis, kad ji susirado tą 
patį kvapą. 

- Na, žinoma, ji surado! Žiūrėk! 

Ji parodė, ir Benui pavyko įžvelgti pailgėjusias negilias pė- 
das ant sniego. Netgi patamsyje Benas ir Naomė atpažino šiuos 
pėdsakus - sniegbačių pėdsakus. 

Friskė dar sykį sulojo. 

- Eime greičiau, - pasakė Benas. 

Apie vidurnaktį, jiedviem besiartinant prie karališkojo draus- 
tinio, Naomė ėmė gailėtis dėl savojo pasipūtėliško pasigyrimo, 
jog galėsianti nueiti šimtą konerų nuo tos vietos, kur Benas 
sudribs negyvas. Ji pajuto, jog greitai šitaip nutiks jai pačiai. 

Denis per trumpą laiką nuėjo tą patį kelią, bet Denis išėjo 
po ketverto dienų poilsio, jis turėjo sniegbačius ir jam nereikė- 
jo sekti paskui šunį, kuris kartais pamesdavo pėdsakus, ir jam 
tekdavo ieškoti iš naujo. Naomės kojos liepsnojo ir pasidarė it 
vatinės. Jos plaučius apėmė ugnis. Diegė kairįjį šoną. Ji nurijo 
keletą saujų sniego, bet neįstengė numalšinti nenumaldomo 
troškulio. 

Friskė neturėjo jokios naštos, todėl lengvai judėjo sniego 
pluta ir nejautė nė menkiausio nuovargio. Naomė dar įstengė 
paėjėti sniego pluta šiokį tokį galiuką, bet paskui pataikė į ap- 
tirpusį plotelį ir nugrimzdo į sniegą iki kelių... paskui keletą sy- 
kių - iki šlaunų. O vieną kartą ji susmego iki juosmens ir įrūžusi 
beviltiškai muistėsi, kol prie jos priėjo Benas ir ištraukė. 

- Noriu... rogučių, - gaudydama orą ištarė ji. 

-... norais... kinkomas... elgetos vežimas, - taip pat šniokš- 
tuodamas pokštu atsakė jis ir nusišypsojo, nors ir pats buvo nu- 
sikamavęs. 

- Juokinga, - trukčiojančiu balsu atsiliepė ji. - Cha-cha. Tau 
tiktų būti karaliaus juokdariu, Benai Stadai. 

- Čia karališkasis draustinis. Mažiau sniego... lengviau. 

Jis pasilenkė, įrėmė rankas į kelius ir karštligiškai įkvėpė 
oro, norėdamas atgauti kvapą. Naomė staiga pajuto, kokia ji bu- 
vo egoistė ir nejautri, galvodama vien apie save, juk Benas tu- 
rėjo būti žymiai smarkiau išsekęs - jis už ją kur kas sunkesnis ir 
neša sunkesnį maišą. Jis beveik kas žingsnis grimzdavo sniegan, 
šokčiojo dideliais šuoliais tarsi žmogus, bėgantis per gilų van- 

denį; tačiau jis dar nė sykio nepasiskundė ir nesulėtino žings- 
nio. 

- Benai, ar viskas gerai? 

- Ne, - sušvokštė jis ir šyptelėjo. - Bet aš eisiu toliau, mielo- 
ji pupyte. 

- Aš ne pupytė! - piktai atšovė ji. 

- Bet užtat miela, - pasakė jis ir, pridėjęs nykštį prie nosies 
galiuko, pamojavo prieš ją pirštais. 

- Ok, tu... Aš tau už tai dar įkrėsiu... 

- Vėliau, - atsikvėpė jis. - Bėgam į mišką. Pirmyn. 

Ir jiedu nubėgo, o priešakyje pėdsakais skuodė Friskė; pas- 
kui jis ją aplenkė, dėl to mergina dar labiau įtūžo... bet tuo pat 
metu ji juo žavėjosi. 


104 


Dabar jie stovėjo ir žvelgė į septyniasdešimties konerų ilgio 
atvirą lauką nuo miško (kuriame karalius Rolandas kadaise už- 
mušė drakoną) iki pilies sienų (kurioje jisai pats buvo nužudy- 
tas). Iš dangaus besisūpuodamos nusileido kelios snaigės... ir 
dar kelios, ir staiga, tarsi įvykus stebuklui, oras prisipildė 
sniego. 

Benas, užmiršęs visą savo nuovargį, patyrė ramybės ir 
džiaugsmo akimirką. Jis žiūrėjo į Naomę ir šypsojosi. Ji pasis- 
tengė susiraukti, bet jai nesisekė, ir mergina taip pat nusišyp- 
sojo. Paskui ji iškišo liežuvį ir pamėgino sugauti snaigę. Benas 
tyliai nusijuokė. 

- Kaip jis ten pateko, jei tik, aišku, jam pavyko? - paklausė 
Naomė. 

- Nežinau, - atsakė Benas. Jis užaugo fermoje ir apie pilies 
kanalizacijos sistemą neturėjo supratimo. - Galbūt mūsų ste- 
buklingas šuo parodys, kaip jis įstengė įsigauti vidun. 

- Ar tu tikrai manai, kad jis įsigavo, Benai? 

- Na, žinoma, - atsakė Benas. - O kaip tu manai, Friske? 

Friskė, išgirdusi savo vardą, pašoko ir, uostinėdama pėdsa- 
kus, nubėgo keletą pėdų, paskui atsigrįžo į juos. 

Naomė pažvelgė į Beną. Šis papurtė galvą. 

- Dar ne, - pasakė jis. 

Naomė švelniai pašaukė Friskę, ir ši urgzdama sugrįžo. 

- Jeigu ji mokėtų kalbėti, ji tau pasakytų, kad bijo pamesti 
pėdsakus. Sniegas juos paslėps. 

- Tik truputėlį palauksim. Denis turėjo sniegbačius, tačiau 
mes turėsime kai ką, ko jis neturėjo, Naome. 

- Ką gi? 

- Priedangą. 

Nekreipdamas dėmesio į Eriskės troškimą surasti pėdsakus 
bei jos pasipiktinimą, Benas privertė jas dar penkiolika minu- 
čių palaukti. Iki to meto oras virto kunkuliuojančiu baltu debe- 
siu. Sniegas apdengė kaštoninius Naomės plaukus ir šviesią Be- 
no ševeliūrą; o Friskę apvilko šermuonėlių apsiaustu. Jie prie- 
šais save jau nebematė pilies sienų. 

- Puiku, - tyliai pasakė Benas. - Eime. 

Paskui Friskę jie įžengė į atvirą plotą. Didžiulis šuo dabar ju- 
dėjo pamažu, be paliovos įbedęs nosį į žemę, nuolat prunkštau- 
damas ir keldamas mažus šaltus sniego kamuolius. Skaisčiai 
žydras kvapo takelis darėsi vis blausesnis, jį dengė bekvapė iš 
dangaus krintanti medžiaga. 

- Galbūt per ilgai laukėme, - tyliai pratarė šalia Beno stovinti 
Naomė. 

Jis nieko neatsakė. Pats viską suprato, ir šis suvokimas tar- 
si žiurkė graužė jo širdį. 

Baltutėliame sniege staiga išryškėjo tamsi masė - pilies sie- 
na. Naomė šiek tiek išbėgo į priekį. Benas sugriebė ją už ran- 
kos. 

- Griovys, - pasakė jis. - Neužmiršk. Jis kažkur čia pat. Dar 
nusirisi nuo kranto ant ledo ir nusisuksi spra... 

Jam dar nespėjus baigti, Naomės akyse sutvisko nerimo ug- 
nelės. Ji ištraukė savo ranką. 

- Friske! - pašnibždom pašaukė ji. - Friske! Pavojus! Sustok! 
- Ji žaibiškai puolė paskui šunį. 

“Visiškai pakvaišusi mergiotė", - pagalvojo Benas, nejučia 
šiek tiek ja žavėdamasis. Paskui jis žaibiškai puolė paskui ją. 

Naomė jaudinosi be reikalo. Eriskė stovėjo prie griovio kraš- 
to. Ji snukiu rausė sniegą ir džiaugsmingai vizgino uodegą. Ji ką 
tik kažką sugriebė dantimis ir dabar traukė tąjį daiktą iš po pu- 
raus sniego. Ji atsigrįžo į Naomę, o jos žvilgsnis tarsi i aks “Aš 
geras šunelis, ar ne?" 

Naomė nusijuokė ir apkabino šunį. 

Benas pažvelgė pilies sienų pusėn. 

- Tyliau! - sušnibždėjo jis. - Jeigu tave išgirs sargyba, mes 
kaip matai atsidursime akmens skaldykloje! Kur, tavo manymu, 
mes dabar esame? Tavo sodelyje? 

- Tik pamanyk! Jei kas nors ir išgirs, pagalvos, kad šneka 
sniego elfai, ir nudums pas savo mamytes. - Bet šiuos žodžius 
ji pasakė taipogi pašnibždomis. Paskui jinai įsikniaubė veidu į 
Friskės gaurus ir dar sykį pasakė bičiulei, koks ji geras šuo. 

Benas pakasė Eriskei paausį. Sniego dėka jie nesijautė tokie 
bejėgiai ir nesaugūs, koks jautėsi Denis, kai sėdėdamas toje 

pačioje vietoje jis nusiavė sniegbačius, kuriuos ką tik surado 
Friskė. 

- Dieviška uoslė, tikra tiesa, - pasakė Benas. - Bet kas nuti- 
ko, kai jis nusiavė sniegbačius, ką, Friske? Gal užsiaugino spar- 
nus ir perskrido Vakarinį redutą? Kur jis iš čia nuėjo? 

Tarsi atsakydama į jo klausimą, Friskė ištrūko iš jų abiejų ir 
vartydamasi bei slidinėdama nusileido stačiu šlaitu ant griovio 
ledo. 

- Friske! - negarsiai, bet sunerimusi pašaukė Naomė. 

Friskė stovėjo ant ledo ir žiūrėjo į juos. Ji palengva vizgino 
uodegą, o jos akys maldavo eiti paskui ją. Šuo nelojo; jis kaž- 
kokiu būdu pajuto, jog triukšmauti nedera, nors Naomė jo dėl 
to neperspėjo. Tačiau Friskė lojo mintyse. Kvapas vis dar buvo 
čia, ir ji norėjo sekti jį, kol jis dar visiškai neišnyko, o po kele- 
to minučių tikrai išnyks. 

Naomė klausiamai pažvelgė į Beną. 

- Taip, - pasakė jis. - Žinoma. Reikia eiti. Eime, bet laikyk ją 
prie pat kojų, neleisk į priekį. Čia slypi pavojus. Aš jaučiu. 

Jis ištiesė jai ranką. Naomė ją suspaudė, ir jiedu drauge nu- 
čiuožė į griovį. 

Friskė pamažu vedė juos ledu link pilies sienos. Dabar ji tie- 
siog atkapstinėjo kvapą, nosimi vagodama sniegą. Pasklido ait- 
rus, nemalonus drungno purvino vandens, paplavų bei atmatų 
kvapas. 

Denis žinojo, kad artėjant prie nutekamojo vamzdžio, ledas 
darysis pavojingai trapus. Netgi nežinodamas, jis galėjo paste- 
bėti prie sienos telkšantį trijų pėdų atviro vandens ruožą. 

Benui, Naomei ir Friskei buvo sunkiau. Jie tiesiog nuspren- 
dė, jog jeigu išoriniame krašte ledas buvo ganėtinai storas, jis 
turi būti lygiai toks pat iki kito griovio krašto. O pro tirštą snie- 

Iš viso trejeto silpniausios buvo Friskės akys, o ji ėjo prieša- 
kyje. Ji turėjo pakankamai jautrią klausą ir girdėjo, kaip po švie- 
žiu sniegu dejuoja ledas... tačiau kvapas buvo užėmęs pernelyg 
didelę jos esybės dalį, ir ji neatkreipė dėmesio į silpną braškė- 
jimą... kol ledas po ja prasiskyrė ir šuo pūkštelėjo į vandenį. 

- Friske! Fr... 

Benas ranka užspaudė Naomei burną. Jinai mėgino ištrūk- 
ti, tačiau dabar Benas matė pavojų ir stipriai ją laikė. 

Naomei nereikėjo jaudintis. Visi šunys, be abejo, moka 
plaukti, ir Eriskė, vilkėdama storu savo apdaru, vandenyje bu- 
vo saugesnė už bet kurį žmogų. Ji nupliuškeno beveik iki pilies 
sienos, kapstydamasi tarp suaižėjusio ledo nuolaužų bei plak- 
tą grietinėlę primenančių sniego tumulų, kurie beregint virto 
tamsiomis purvo dėmėmis ir dingdavo. Suo pakėlęs galvą uo- 
dė kvapą... ir supratęs, kur jis dingsta, pasuko atgal pas Beną 

ir Naomę. Pajutusi ledo kraštą, Friskė pamėgino užsiropšti ant 
jo priešakinėmis letenomis, bet ledas įlūžo; ji pabandė dar kar- 
tą. Naomė riktelėjo. | 

- Tyliau, Naome, arba šįryt mes per tave atsidursime pože- 
myje, - pasakė Benas. - Laikyk mane už kulkšnių. - Jis luktelė- 
jo, kol ji prieis, ir išsitiesė ant pilvo. Naomė pasilenkė jam už 
nugaros ir pačiupo jam už batų. Atsigulęs ant ledo Benas išgir- 
do, kaip šis dejuoja ir girgžda. “Friskės vietoje galėjo atsidurti 
kuris nors iš mūsų, - pagalvojo jis, - štai tuomet iš tiesų nutik- 
tų nelaimė". 

Jis šiek tiek praskėtė kojas, kad tolygiai pasiskirstytų jo svo- 
ris, ir sučiupo Friskę už priešakinių letenų, tiesiog po stipria, 
plačia krūtine. 

- Tuoj išsikapstysi, mergyte, - burbtelėjo Benas. - Tikiuosi. - 
Paskui ėmė traukti. 

Iš pradžių Benas pagalvojo, kad nuo Friskės svorio išsiskirs 
ledas, kai jis trauks šunį į save, o tada jis, paskui jį - Naomė nu- 
garmės pas Friskę į griovį. Vasaros dieną, eidamas pažaisti su 
savo draugu Piteriu, jis vaikštinėdavo tilteliu per griovį, žiūrė- 
davo į vandenyje atsispindintį žydrą dangų bei baltus debesis ir 
visuomet galvodavo, jog jis gražus tarsi paveikslėlis. Vaikinas 
niekados negalėjo nė numanyti, jog galbūt vieną tamsią naktį, 
per pūgą, jis žus šiame griovyje. O ir kvepėjo čia ne itin malo- 
niai. 

- Trauk mane atgal! - suurzgė jis. - Tavo prakeiktas šuo sve- 
ria ne mažiau kaip toną. 

- Nešnekėk taip bjauriai apie mano šunį, Benai Stadai. 

Benas nuo įtampos užsimerkė, jo lūpos prasiskyrė, atideng- 
damos sukąstus dantis. 

- Tūkstantį sykių atsiprašau. Bet jeigu tu nepradėsi traukti, 
man rodos, aš tuoj išsimaudysiu. 

Nežinia kaip, bet visgi jai pavyko truktelėti, nors Benas ir 
Friskė drauge turbūt svėrė tris kartus daugiau už Naomę. Iš- 
temptas, persikreipęs Beno kūnas šviežiame sniege išarė provė- 
žą; tarp jo kojų išaugo sniego piramidė, panaši į tą, kuri atsiran- 
da iš medinio plūgo kraštų susidariusiame kampe. 

Pagaliau - Benui ir Naomei pasirodė, kad “pagaliau", nors 
viskas įvyko per kelias sekundes - Friskės krūtinė liovėsi laužiusi 
ledą, ir šuo užšliaužė ant jo. Po akimirksnio užpakalinės jos ko- 
jos suspurdėjo, ieškodamos atramos. Paskui šuo atsistojo ir 
energingai nusipurtė, aptėkšdama Beno veidą purvino griovio 
vandens purslais. . 

- Fe! - valydamasis susiraukė jis. - Labai ačiū, Friske! 

Tačiau Friskė nekreipė į jį jokio dėmesio. Ji vėl žvelgė pilies 
sienos pusėn. Nors ant jos kailio stingo purvini varvekliai, ją 

domino tiktai kvapas. Ji aiškiai jautė jį neaukštai, viršum savęs. 
Ten buvo tamsu. Jokių baltų, šaltų, bekvapių miltų ten nebuvo. 

Benas atsistojo ir nusipurtė sniegą. 

- Atleisk, kad aš taip blioviau, - sušnibždėjo Naomė. - Jei Fris- 
kės vietoje būtų bet kuris kitas šuo... kaip manai, ar kas nors iš- 
girdo? 

- Jei būtų išgirdę, būtų mus jau pasikviete, - atsakydamas 
šnipštelėjo Benas. - O, dievai, dar truputėlį. - Dabar tiesiog prie- 
šais išorinį senovinės Delaino pilies sienos redutą jie matė ty- 
vuliuojantį vandenį, nes jo ieškojo. 

- Ką mums daryti? 

- Aišku, jog toliau eiti negalime, - sušnibždėjo Benas. - Bet 
kaip pasielgė jis, Naome? Kur jis iš čia dingo? Gal nuskrido? 

- Jeigu mes... 

Tačiau Naomė taip ir nepabaigė šios minties, nes kaip tik 
tuo momentu Friskė perėmė iniciatyvą į savo letenas. Visi jos 
protėviai buvo puikūs medžiotojai, medžioklė augte įaugo į jos 
kraują. Ji jautėsi tiesiog pririšta prie šio jaudinančio, viliojančio 
skaisčiai žydro kvapo ir nusprendė negalinti jo palikti. Todėl 
užpakalinėmis letenomis ji įsirėmė į ledą, įtempė ištreniruotus 
kinkomo šuns raumenis ir liuoktelėjo į tamsą. Kaip jau sakiau, 
jos akys buvo patys silpniausi jutimo organai, ir šuolis iš tiesų 
buvo aklas; nuo ledo ji negalėjo matyti tamsios nutekamojo 
vamzdžio angos. 

Tačiau šuo matė ją iš vandens, o jei net ir nebūtų matęs, jis 
dar turėjo uoslę ir žinojo, kad įėjimas yra ten. 

“Flegas, - šmėstelėjo dar neprabudusio Denio sąmonėje, kai 
prie jo pasilenkė tamsus siluetas žiburiuojančiomis akimis. - 
Flegas, jis mane surado, ir dabar dantimis perkąs man gerklę..." 
Jis pamėgino riktelėti, bet iš jo gerklės neišsiveržė nė vienas 
garsas. | 

Atėjusiojo nasrai prasižiojo, Denis pamatė didžiulius baltus 
dantis... o paskui ilgas šiltas liežuvis pradėjo laižyti jo veidą. 

- Oi! - ištarė Denis, stengdamasis nustumti nuo savęs tą pa- 
darą. Tačiau jo pečius užgulė letenos, ir jis, tarsi ant menčių pa- 
guldytas kovotojas, brinktelėjo ant nugaros į savo servetėlių 
guolį. Šlep-šlep, lyžt-lyžt. - Oi! - vėl ištarė Denis, ir tamsus gau- 
ruotas siluetas draugiškai bosu amtelėjo, tarsi sakydamas: “Ži- 
nau, aš taip pat džiaugiuosi, tave matydamas". 

- Friske! - iš tamsos pašaukė tylus balsas. - Nurimk, Friske! 
Nė garso! 

Tamsusis siluetas pasirodė besąs visai ne Flegas, o tik nepa- 
prastai didelis šuo - šuo, labiau panašus į vilką, pagalvojo De- 

nis. Nuskambėjus merginos balsui, šuo pasitraukė ir atsitūpė. 
Jis džiugiai žvelgė į Denį, jo uodega dusliai dunksėjo į Denio 
servetėlių patalą. | 

Tamsoje išryškėjo dar du šešėliai, vienas aukštesnis, kitas Žže- 
mesnis. Tapo aišku, jog čia ne Flegas. Tuomet sargybiniai. De- 
nis išsitraukė kinžalą. Jei dievai bus palankūs, jis įstengs sudo- 
roti abu. O jei ne, tuomet jis pasistengs numirti garbingai, tar- 
naudamas karaliui. 

Dvi figūros sustojo netoli jo. 

- Ateikite čionai, - suurzgė Denis ir ryžtingai pakėlė savo kin- 
žalą (iš tiesų tai buvo tik aprūdijęs, atšipęs kišeninis peilis). - Iš 
pradžių judu, o paskui prakeiktas jūsų šuo! 

- Deni? - balsas pasirodė keistai pažįstamas. - Deni, nejaugi 
mes iš tiesų tave suradome? 

Denis jau ketino nuleisti savo kinžalą, bet tuoj pat jį vėl 
pakėlė. Tikriausiai čia spąstai. Tikriausiai. Bet balsas toks pana- 
šus į... 

- Benas? - sušnibždėjo jis. - Čia Benas Stadas? 

- Benas, - patvirtino aukštesnioji figūra, ir Denio širdis pri- 
sipildė džiaugsmo. Figūra ėmė artintis. Denis sunerimo, vėl pa- 
kėlė kinžalą. 

- Stok! Ar turi ugnies? 

- Taip, titnago ir skiltuvą. 

- Įskelk. 

- Gerai. 

Po akimirkos tamsą perskrodė geltona liepsna, be abejonės, 
pavojinga sausų medvilninių servetėlių pilnoje patalpoje. 

- Eikš, Benai, - pasakė Denis, subrukdamas apgailėtiną kin- 
žalo pakaitalą atgal į dėklą. Virpėdamas iš džiaugsmo bei pa- 
lengvėjimo jis atsistojo. Benas buvo čia. Kokiu stebuklingu bū- 
du jis čia atsidūrė, Denis nežinojo - tik žinojo, jog Benas jį kaž- 
kaip surado. Jo kojos susipainiojo tarp servetėlių, ir jis susvy- 
ravo, bet nepargriuvo, nes jį sugriebė Beno rankos ir tvirtai ap- 
kabino. Benas čia, ir viskas bus gerai, pagalvojo Denis, ir, nie- 
kaip nebegalėdamas susivaldyti, apsipylė visai nevyriškomis aša- 
romis. 

Paskui prasidėjo ilgi savo istorijų pasipasakojimai - manau, 
jog didžioji jų dalis jums jau žinoma, o to, ko nežinote, greitai 
nupasakoti neįmanoma. 

Friskės šuolis pataikė tiesiai į dešimtuką. Ji įlėkė į vamzdį, o 
paskui atsigrįžo pasižiūrėti, ar Naomė ir Benas seks paskui ją. 

Jeigu jie nesektų, Friskė tikriausiai šoktų atgal ant ledo - ji 
jaustųsi labai nusivylusi, tačiau savosios šeimininkės ji nepaliktų 

netgi dėl labiausiai jaudinančio kvapo pasaulyje. Friskė tai žino- 
jo; tuo tarpu Naomė nebuvo tokia tikra. Ji netgi nesurizikavo ir 
nepašaukė Friskės atgal bijodama, kad neišgirstų kuris nors sar- 
gybinis. Ji nepaliks Friskės, o jeigu Benas pamėgins ją sulaiky- 
ti, paguldys jį tiesiu dešinės rankos smūgiu. 

Tačiau ji be reikalo jaudinosi. Vos tik pastebėjęs vamzdį, Be- 
nas suprato, kur dingo Denis. 

- Friskės uoslė nuostabi, - vėl pasakė jis ir kreipėsi į Naomę. 
- Ar tau pavyks? 

- Jeigu atsitrauksiu toliau ir įsibėgėsiu, tuomet pavyks. 

- Tik neužmink ant trapaus ledo, nes niurktelėsi į vandenį. 
Tavo drabužiai sunkūs - nespėsi nė aiktelėti, kai nutemps po 
ledu. 

- Neužminsiu. 

- Aš eisiu pirmas, - pasakė Benas. - Gal pagausiu tave, jei 
reikės. 

Jis keletą žingsnių atsitraukė ir taip stipriai liuoktelėjo, jog 
vos neprasiskėlė galvos į viršutinįjį vamzdžio kraštą. Friskė, iš- 
reikšdama susijaudinimą, sulojo. 

- Nutilk, šunie! - ištarė Benas. 

Naomė pasitraukė nuo griovio krašto, šiek tiek pastovėjo 
(dabar snigo taip tirštai, jog Benas jos nematė) ir puolė į prie- 
kį. Benas sulaikė kvapą vildamasis, kad ji nesuklys ir atsispirs 
nuo kieto ledo. Jeigu prieš šokdama ji žengs nereikalingą žings- 
nį, jos nepagaus netgi pačios ilgiausios pasaulyje rankos. 

Tačiau ji apskaičiavo tiksliai. Benui nereikėjo jos gaudyti; 
vienintelis dalykas, kurį jam teko padaryti - pasitraukti iš kelio, 
kai ji įlėkė į vamzdį. Ji netgi nesusimušė galvos, kaip kad nuti- 
ko Benui. | 

- Pats blogiausias dalykas buvo kvapas, - pasakė Naomė, kai 
jie papasakojo savo istoriją apstulbusiam Deniui. - Kaip tu jį išt- 
vėrei? 

- Tiesiog aš nuolatos sau primindavau, kas nutiks, jei mane 
sučiups, - atsakė Denis. - Ir kiekvieną sykį kvapas imdavo atro- 
dyti šiek tiek labiau pakenčiamas. 

Benas nusijuokė ir linktelėjo, Denis žėrinčiomis akimis paž- 
velgė į jį. Paskui jis nukreipė žvilgsnį į Naomę. 

- Beje, smarvė iš tiesų buvo siaubinga, - sutiko jis. - Pamenu, 
kai buvau mažas, dvokė stipriai, bet ne šitiek. Galbūt vaikas dar 
nesupranta, koks blogas yra kvapas. Ar kažkas panašaus. 

- Tikriausiai taip ir yra, - pritarė Naomė. 

Friskė, įbedusi nosį į priešakines letenas, gulėjo ant karališ- 
kų servetėlių krūvos ir jiems bekalbant sekiojo akimis čia vieną, 
čia kitą. Ji ne itin suprato, apie ką kalbama, bet jeigu būtų sup- 
ratusi ir jei mokėtų šnekėti, ji būtų pasakiusi Deniui, jog jo blo- 
go kvapo suvokimas nuo vaikystės nepasikeitė. Taigi jie jautė 

išsigaravusio “drakono smėlio“ tvaiko likučius. Friskei šis kva- 
pas atrodė žymiai stipresnis nei MERGINAI ir AUKŠTAM 
VAIKINUI. Denio kvapas vis dar liko ten, daugiausia purslų bei 
lašų pavidalu, tose vietose, kur jis lietė rankomis apvalias sie- 
nas, mat apatiniąją vamzdžio dalį dengė purvinas drungnas van- 
duo, nuplaunantis visus kvapus. Čia buvo tas pats elektros ats- 
palvio skaisčiai žydras kvapas. Kitas - niūrus žalias odos kvapas 
- gąsdino Friskę. Ji žinojo, jog kai kurie kvapai gali nužudyti, ir 
žinojo, jog neseniai šis kvapas ir buvo būtent toks. Tačiau da- 
bar jo galia mažėjo, be to, Denio kvapas suko į šalį nuo tos vie- 
tos, kur buvo pati stipriausia nuodų koncentracija. Artėjant prie 
grotelių, pro kurias Denis išlindo iš kanalizacijos, ji pradėjo ne- 
bejausti žaliojo kvapo - Friskė dar niekad gyvenime nesijautė to- 
kia laiminga pametusi kvapą. 

- Ar jūs nieko nesutikote? Visiškai nieko? - susijaudinęs pak- 
lausė Denis. 

- Nieko, - atsakė Benas. - Aš truputėlį išbėgdavau į priekį ir 
apsižvalgydavau. Keletą kartų mačiau sargybinius, bet mes vi- 
suomet turėjome pakankamai laiko pasislėpti, kol mūsų nepas- 
tebėjo. Aš, tiesą sakant, manau, kad mes galėjome eiti nesislaps- 
tydami ir prasilenkti su dvidešimčia sargybinių, o pastebėję mus 
būtų tik porą trejetą kartų. Dauguma jų buvo girti. 

Naomė linktelėjo. 

- Sargybiniai, - pasakė ji. - Girti. Ir ne šiauriniame pasienyje, 
kokioje nors menkoje, niekieno negirdėtoje baronijoje, o girti 
pilyje. Pačioje pilyje! 

Denis prisiminė apsisnargliavusį, klausos neturintį daininin- 
ką ir niūriai linktelėjo. 

- Manau, jog mums reikėtų džiaugtis. Jeigu sargybiniai tar- 
nybą atliktų taip, kaip Rolando laikais, mes jau seniai sėdėtume 
Adatoje drauge su Piteriu. Bet man kažkodėl visai nedžiugu. 

- Štai ką aš tau pasakysiu, - negarsiai ištarė Benas, - Tomo 
vietoje aš drebėte drebėčiau kas kartą, vos tik pažvelgęs į šiau- 
rę, jei kariai, kuriuos šiąnakt matėme - tai visa jo apsauga. 

Po šių žodžių Naomės veidas apsiniaukė. 

- Meldžiu dievų, kad šito neprireiktų, - pasakė ji. 

Benas linktelėjo. 

Denis ištiesė ranką ir paglostė Friskės galvą. 

- Juk tu nuo pat Peinos namų visą kelią atsekei man iš pas- 
kos? Tai bent sumanus šunelis! 

Friskė ėmė džiaugsmingai bilsnoti uodega. 

Naomė pasakė: 

- Aš mielai pasiklausyčiau istorijos apie karalių, kuris vaikš- 
to miegodamas, jei tu, Deni, dar sykį ją papasakotum. 

Taigi Denis papasakojo savo istoriją, beveik lygiai taip pat, 
kaip papasakojo Peinai, ir kaip aš pasakojau jums, o jie klausėsi 

nustėrę tarsi vaikai, besiklausantys pasakos apie senelės kyku 
apsigobusį vilką. 

Kai jis baigė, buvo septinta valanda ryto. Už pilies sienų De- 
lainą nušvietė blausi šviesa - toji tirštos pūgos šviesa tokia pat 
niūri buvo ir septintą ryto, ir vidurdienį, nes Delaine siautėjo 
pati didžiausia tos žiemos - o gal ir pati siautulingiausia visų lai- 
kų - pūga. Virš pilies stogų tarsi ištisa dvasių gentis stūgavo vė- 
jas. Netgi čia, apačioje, pabėgėliai girdėjo jo staugimą. Friskė, 
pakėlusi galvą, neramiai suinkštė. 

- Ką dabar darysime? - paklausė Denis. 

Benas, kuris vis skaitė ir skaitė trumpą Piterio raštelį, ištarė: 

- Iki vakaro nieko. Pilis jau bunda, ir mums nėra jokių gali- 
mybių išeiti iš čia nepastebėtiems. Mes pamiegosime, "———— 
me jėgas. O vakare, prieš vidurnaktį... 

Benas kalbėjo trumpai. Naomė nusišypsojo; Denio akys Šiškė 
lizgo iš susijaudinimo. 

- Taip! - pasakė Denis. - Prisiekiu dievais! Tu tiesiog genijus, 
Benai! 

- Na, šitaip aš nepasakyčiau, - įsiterpė Naomė, tačiau jos 
lūpos išsišiepė iki ausų. Ji išsitiesė, apkabino Beną ir skambiai 
jį pabučiavo. 

Benas paraudo kaip burokas (jis atrodė taip, tarytum jo 
“smegenys tuoj ims kunkuliuoti", kaip sakydavo Delaine tais se- 
nais laikais), - bet kita vertus, privalau jums pasakyti, jog jis bu- 
vo ir patenkintas. 

- O Friskė ar padės mums? - atsitokėjęs paklausė Benas. 

Išgirdusi savo vardą, Friskė pakėlė galvą. 

- Zinoma, padės. Bet mums prireiks... 

Jie dar kurį laiką aptarinėjo šį naują planą, o paskui Benas 
taip plačiai nusižiovavo, jog apatinioji jo veido pusė, rodos, vi- 
sai išnyko. Naomė irgi atrodė pavargusi. Kaip jūs prisimenate, 
jie nemigo jau ištisas dvidešimt keturias valandas ir dar nuke- 
liavo netrumpą kelią. 

- Viskas, užteks, - pasakė Benas. - Metas miegoti. 

- Valio! - ištarė Naomė, pradėjusi taisytis servetėlių patalą ša- 
lia Friskės. - Mano kojos tarsi vatinės... 

Denis delikačiai kostelėjo. 

- Kas dar? - paklausė Benas. 

- Aš nesitikiu, kad jūs turite... bet galbūt... vis dėlto turite ką 
nors valgomo, ką? 

Naomė nekantriai pratarė: 

- Aišku, turime! Nejau manai... - Paskui ji prisiminė, kad De- 
nis išėjo iš Peinos namų prieš šešias dienas, o nuo to laiko 

slapstėsi. Jis atrodė išblyškęs ir išbadėjęs, veidas sulysęs, atsiki- 
šusiais skruostikauliais. - Deni, atleisk, mes tikri pusgalviai! 
Kada tu paskutinį kartą valgei? 

Denis šiek tiek pagalvojo. 

- Tiksliai neprisimenu, - pasakė jis. - Bet paskutinį kartą prie 
stalo pietavau prieš savaitę. 

- Kodėl gi tu iškart nepasakei, žioply nelaimingas! - riktelė- 
jo Benas. 

- Turbūt todėl, kad, pamatęs jus, labai susijaudinau, - nusi- 
šypsojęs atsakė Denis. Žiūrėdamas, kaip jie atriša savo maišus 
ir traukia maisto atsargų likučius, Denis pajuto suurzgiant savo 
pilvą. Jo burna prisipildė seilių. Paskui staiga jam šmėstelėjo 
viena mintis. 

- O ar jūs neturite ropių? 

Naomė susirūpinusi pažvelgė į jį. 

- Ropių? Aš neturiu. O tu, Benai? 

„Ne. 

Denio veidą nušvietė švelni, pati laimingiausia šypsena. 

- Nuostabu, - pasakė jis. | 

Pūga buvo išties siaubinga, Delaine ją prisimena iki šių die- 
nų. Kai tiršta, stūgaujanti tamsa apgaubė pagrindinį pilies bokš- 
tą, žemę dengė penkių pėdų šviežio sniego sluoksnis. Penkios 
pėdos sniego per vieną dieną - tai baisiai daug, tačiau vėjas su- 
pustė pusnis, kurios buvo žymiai žymiai aukštesnės. Tuo metu, 
kai sutemo, siautėjo nebe audra, o tikras uraganas. Palei pilies 
pastatų sienas pūpsojo dvidešimt penkių pėdų pusnys, sniegas 
dengė ne tik pirmojo ir antrojo, bet netgi trečiojo aukšto lan- 
gus. 

Jūs galite pagalvoti, jog sniegas tik pagelbės Piteriui įgyven- 
dinti pabėgimo planą; taip ir būtų buvę, jei Adata nebūtų sto- 
vėjusi vieniša aikštės viduryje. Bet ji kaip tik šitaip ir stovėjo, o 
vėjo jėga čia buvo pati stipriausia. Netgi stiprus vyras neįstengtų 
išstovėti tokiame vėjyje: jis taip ir nusiristų kūlversčia, kol tėkš- 
tųsi į pačią pirmąją akmeninę sieną tolimajame aikštės krašte. 
Vėjas siautėjo lyg gigantiška šluota. Krentant sniegui, vėjas išs- 
tumdavo jį iš aikštės. Pavakare prie pilies sienų išaugo milžiniš- 
kos pusnys, o dauguma skersgatvių į vakarus nuo šiurpiojo 
bokšto buvo užpilti sniegu, tačiau pati aikštė išliko švarut šva- 
rutėlė. Čia nebuvo nieko daugiau, vien tik sušalę akmenys, lau- 
kiantys, kada ant jų subraškės Piterio kauleliai, jei virvė nutrūks. 

O dabar aš privalau jums pasakyti, kad Piterio virvė buvo 
pasmerkta nutrūkti. Kai jis ją tikrino, virvė išlaikė jo svorį... ta- 

čiau buvo dar vienas faktorius, susijęs su paslaptingąja “įtempi- 
mo riba", ir Piteris apie jį nieko nežinojo. Net Jozefas apie jį ne- 
žinojo. Nors jaučių varovai žinojo, ir jei Piteris būtų jų paklau- 
sęs, jie atskleistų jam vieną seną tiesą, žinomą jūreiviams, med- 
kirčiams, siuvėjoms ir visiems kitiems, besinaudojantiems siū- 
lais bei virvėmis: kuo ilgesnė virvė, tuo greičiau ji nutrūksta. 

Trumpas bandomasis virvagalis išlaikė Piterį. 

Virvė, kuriai jis ketino patikėti savo gyvybę - labai plona virvė 
- buvo beveik dviejų šimtų šešiasdešimties pėdų ilgio. 

Kaip jau sakiau, ji buvo pasmerkta nutrūkti, o akmenys 
bokšto papėdėje laukė, kada jis ant jų nukris, susilaužys kaulus 
ir Žus. 

Tą ilgą dieną, dūkstant pūgai, įvyko daugybė katastrofų bei 
nelaimių, o taipogi nemaža herojiškų poelgių; kai kuriuos iš jų 
vainikavo sėkmė, tuo tarpu kiti buvo pasmerkti žlugti. Kai ku- 
riuos vidinių baronijų fermerių namus sugriovė uraganas, tary- 
tum vilkas iš senos pasakos “Trys paršiukai", alkanu savo kvė- 
pavimu nupūtęs tinginių paršelių namelius. Kai kuriems, liku- 
siems be namų, pavyko susirišus virvėmis nuklampoti per bal- 
tą dykumą iki pilies; o kiti, nuklydę nuo pagrindinio Delaino 
kelio, pasiklydo baltajame rūke ir sušalusius, vilkų apgraužtus 
jų kūnus surado tik pavasarį. 

Tačiau tą vakarą, apie septintą valandą, sniegas galų gale 
ėmė kristi ne taip tankiai, vėjas aprimo. Jaudulys baigėsi, ir vi- 
si pilies gyventojai anksti nuėjo gulti. Daugiau nebebuvo ką 
veikti. Zidiniai užgesinti, vaikai šiltai apkloti, išgerti paskutinieji 
puodukai žolelių arbatos, sukalbėtos visos maldos. 

Vienas po kito geso žiburiai. Šauklys rėkė garsiai, kiek tik ga- 
lėdamas, tačiau ir aštuntą, ir devintą valandą jo balsą užgožė vė- 
jas, ir tik dešimtą jį vėl galėjai išgirsti, bet tuo metu dauguma 
žmonių jau miegojo. 

Tomas taip pat miegojo, tačiau miegojo neramiai. Šalimais 
nebuvo Denio, kuris galėtų pasilikti drauge ir padėtų jam sut- 
rumpinti šią naktį. Denis vis dar sirgo ir neišėjo iš namų. Tomas 
keletą sykių pagalvojo apie tai, kad reikėtų pasiųsti pažą pasi- 
domėti jo sveikata (ar net pačiam nueiti: jis jautė Deniui dide- 
lį prieraišumą), tačiau kas kartą jam kas nors sukliudydavo: tai 
reikėdavo pasirašinėti popierius... tai klausyti peticijų... ir, žino- 
ma, trukdė vyno buteliukai, kuriuos reikėjo išgerti. Tomas vy- 
lėsi, kad ateis Flegas ir duos jam migdomųjų miltelių... tačiau 
po nesėkmingojo žygio į šiaurę burtininkas.pasidarė kažkoks 
keistas ir svetimas. | 

Atrodė, tarsi Flegas žinotų, jog kažkas ne taip, bet negalėtų 
tiksliai pasakyti, kas būtent. Tomas vylėsi, kad Flegas pasirodys, 
bet pasikviesti jo nesiryžo. 

Vėjo staugimas kaip visuomet Tomui priminė tą naktį, kai 
numirė jo tėvas, ir jis bijojo, kad bus sunku užmigti... o užmi- 
gus prasidės siaubingi košmarai, sapnai, kuriuose tėvas rėks, 
šnekės ir galų gale dings liepsnose. Todėl Tomas elgėsi taip, 
kaip jau buvo įpratęs: jis ištisą dieną nepaleido iš rankų vyno 
taurės, ir jei aš jums pasakyčiau, kiek šis berniukas iki atsigul- 
damas miegoti ištuštino vyno butelių, jūs turbūt manimi nepa- 
tikėtumėte - todėl aš nė nesakysiu. Bet daug. 

Tomas liūdnai gulėjo ant savosios kanapos apgailestauda- 
mas, kad Denio nėra įprastinėje jo vietoje ant krosnies, ir gal- 
vojo: “Galva plyšta, skauda pilvą... Įdomu, ar karaliaus vardas 
gali visa tai kompensuoti?" Galbūt ir jums pasirodė įdomu, ta- 
čiau, dar nespėjęs apsvarstyti šios temos, Tomas užsnūdo sun- 
kiu miegu. | 

Miegojo beveik valandą... paskui atsikėlė ir nuėjo. Jis išėjo 
pro duris ir, vilkėdamas baltais naktiniais marškiniais tarsi vai- 
duoklis, nukiūtino per sales. Tą naktį viena susivėlinusi kamba- 
rinė, apsikrovusi skalbiniais, matė jį; jis buvo toks panašus į se- 
nąjį karalių Rolandą, jog mergina metė savo skalbinius ir bep- 
rotiškai klykdama pabėgo. 

Paslaptingame sapne tūnanti Tomo sąmonė girdėjo tuos 
klyksmus, tačiau palaikė juos tėvo balsu. 

Jis ėjo toliau, pasuko į retai telankomą koridorių. Šiek tiek 
padelsęs, spustelėjo slaptąjį akmenį. Įėjęs į šlaptingąją praeigą, 
Tomas uždarė duris ir nužingsniavo iki koridoriaus galo. Atvė- 
ręs po stiklinėmis Ninerio akimis esančius skydelius, jis, nors ir 
miegodamas, priplojo veidą prie plyšelių, tarytum žvelgdamas 
į mirusiojo tėvo svetainę. Čia mes kuriam laikui paliksime ne- 
laimingą, vyno garų debesies apsuptą berniuką, kurio skruos- 
tais iš miegančių akių ritosi atgailos ašaros. 

Kartais šis netikrasis karalius būdavo žiaurus, visuomet bu- 
vo liūdnas ir beveik visados jis buvo silpnas berniukas... bet net- 
gi dabar turiu jums prisipažinti netikintis, kad jis kada nors bū- 
tų buvęs iš tiesų blogas berniukas. Jeigu jūs nekenčiate jo už 
tai, ką jis darė - ir už tai, ką jis leido daryti kitiems, - aš jus sup- 
rasiu; bet jeigu jūs tuo pat metu nejaučiate jam nė kruopelytės 
gailesčio, aš būsiu nustebintas. 

Tą reikšmingąją naktį, penkiolika minučių po vienuolikos, 
audra išleido paskutinį savo atodūsį. Siaubingo stiprumo šalto 
vėjo gūsis praūžė pro pilį. Jo greitis buvo didesnis nei šimtas 

mylių per valandą. Tarytum mostelėjęs gigantiška ranka, jis išd- 
raskė retėjančius debesis; ištryško blyški mėnulio šviesa. 

Trečiojoje Rytinėje alėjoje dunksojo kresnas akmeninis 
bokštas, vadinamas Didžiųjų Dievų šventykla; jis stovėjo čia nuo 
neatmenamų laikų. Daugelis žmonių joje melsdavosi, bet dabar 
ji buvo tuščia. Ir labai gerai, kad tuščia. Bokštas nebuvo labai 
aukštas - nėra ko nė lyginti su Adata, - tačiau vis dėlto jis stūk- 
sojo viršum kaimyninių Trečiosios Rytinės alėjos namų, ir išti- 
są dieną jam grėsė siautulingos audros jėgų vykdoma egzeku- 
cija. Paskutinysis gūsis tapo lemtingas. Viršutiniosios trisdešimt 
pėdų gryno akmens tiesiog nulėkė žemyn, tarsi vėjo nupūsta 
žvirblių baidyklės skrybėlė. Viena nuolaužų dalis nusirito į gat- 
vę, kita - tėškėsi į artimiausius namus. Pasigirdo siaubingas dun- 
desys. 

Dauguma jaudulio išvargintų pilies gyventojų neišgirdo Di- 
džiųjų Dievų šventyklos griuvimo (nors iš ryto apsnigti griuvė- 
siai juos gerokai nustebino). Dauguma jų kažką burbtelėjo per 
miegus, apsivertė ant kito šono ir miegojo toliau. 

Kai kurie sargybiniai - tie, kurie dar nebuvo tiek nusigėrę, 
jog į nieką nebekreipė dėmesio - taigi kai kurie, aišku, išgirdo 
trenksmą ir nubėgo pasižiūrėti, kas nutiko. Visiems kitiems, išs- 
kyrus šiuos kelis, bokšto griuvimas liko nepastebėtas... tačiau 
buvo dar kai kas, kas girdėjo šį driokstelėjimą, ir dabar jūs juos 
visus jau puikiai pažįstate. 

Benas, Denis ir Naomė, besiruošiantys bandymui išgelbėti 
savo teisėtą karalių, išgirdo šį garsą servetėlių sandėlyje ir išgąs- 
tingai susižvalgė išsiplėtusiomis akimis. 

- Nekreipkite dėmesio, - po akimirkos ištarė Benas. - Neži- 
nau, kas ten nutiko, bet nesvarbu. Tęskime darbą. 

Bezonas ir jaunesnieji sargai buvo girti ir negirdėjo griūvant 
Didžiųjų Dievų šventyklos, tačiau Piteris girdėjo. Jis sėdėjo mie- 
gamajame ant grindų, kruopščiai leisdamas pro pirštus savo nu- 
sivytąją virvę ir atidžiai ieškodamas silpnų vietų. Kai jo ausis pa- 
siekė sniego prislopintas krintančių akmenų bildesys, jis pakėlė 
galvą ir skubiai nubėgo prie lango. Piteris nieko nepamatė; ne- 
žinia, kas ten sugriuvo, bet katastrofa įvyko tolokai nuo Adatos. 
Siek tiek pasvarstęs, jis sugrįžo prie savosios virvės. Artėjo vi- 
durnaktis, ir jis padarė tą pačią išvadą, kaip ir jo bičiulis Benas: 
nereikia kreipti dėmesio. Burtas jau mestas. Dabar jis privalo ei- 
ti tik į prieki. 

Tirštoje slaptosios praeigos tamsoje lindintis Tomas išgirdo 
griūvančio bokšto sukeltą griausmą ir nubudo. Jis išgirdo prislo- 
pintą šunų lojimą apačioje ir persigandęs suvokė, kur atsidūręs. 

Griūvantis bokštas pažadino dar kai ką, miegojusi ne itin 
kietai bei sapnavusį neramius sapnus. Jis nubudo, nors tūnojo 
pačioje pilies gelmėje. 

- Katastrofa! - riktelėjo viena papūgos galva. 

- Ugnis, potvynis ir pabėgimas! - suklykė kita. 

Flegas nubudo. Aš jums jau sakiau, kad blogis kartais būna 
nepaaiškinamai aklas, ir tai tiesa. Kartais blogis užsnūsta be jo- 
kios priežasties ir miega. | 

Bet dabar Flegas nubudo. 

Iš kelionės į šiaurę Flegas grįžo peršalęs, šiek tiek karščiuo- 
damas ir sunerimęs. 

Kažkas ne taip, kažkas ne taip. Atrodė, jog patys pilies akme- 
nys šnibžda jam šiuos žodžius... Bet tegu jį galas, jei jis žinojo, 
ką tie žodžiai reiškia. Jis gerai žinojo tik vieną dalyką, jog tasai 
“kažkas ne taip" turi aštrius dantis. Jis tarsi šeškas šmirinėjo jo 
galvoje, vis kur nors įkąsdamas. Flegas tiksliai žinojo, kada šis 
žvėriūkštis pradėjo bėgioti ir kandžiotis: kai jis grįžo iš sužiugu- 
sios maištininkų paieškos ekspedicijos. Nes jie... nes jie... 

Nes maištininkai turėjo būti ten! 

Jų ten nebuvo, o Flegas negalėjo pakęsti, kai jį mulkino. Dar 
nemaloniau jautėsi suvokdamas, jog galėjo padaryti klaidą. Jei- 
gu jis suklydo, nustatydamas maištininkų buvimo vietą, tuomet 
jis tikriausiai pridarė ir kitų klaidų. Kokių? Jis nežinojo. Bet sap- 
navo blogus sapnus. Šis mažas piktas žvėriūkštis bėgiojo jo gal- 
voje, nervino jį, priversdavo jį užmiršti kai kuriuos dalykus, kad 
kažkas galėtų kažką vykdyti jam už nugaros. Žvėrelis blaškėsi, 
graužė, trikdė jo miegą. Flegas turėjo vaistų, išgydančių persi- 
šaldymą, tačiau nė vieni vaistai neįstengė padėti atsikratyti to vis 
augančio, jo sąmonėje lindinčio šeško. 

Ir vis dėlto, kas čia galėtų būti ne taip?! 

Jis nuolatos klausinėjo savęs to paties, ir tikrai atrodė - bent 
jau iš pirmo žvilgsnio, - kad nieko negali būti. Jau daugelį am- 
žių jo viduje viešpataujantis senas juodas chaosas nekentė De- 
laine gyvavusios tvarkos, šviesos bei meilės, ir jis pasidarbavo iš 
peties, kad visa tai sugriautų sutrupintų taip, kaip paskutinysis 
ledinis gūsis sutrupino Didžiųjų Dievų šventyklą. Visados kas 
nors sukliudydavo jo planams - kokia nors Geroji Kaila, kokia 
nors Saša, kas nors, kur nors. Bet dabar, kur bepažvelgdamas, 
jis nematė galimybės sukliudyti. Tomas buvo visiškai nuo jo 
priklausomas; jeigu Flegas lieptų jam nužengti nuo pačios aukš- 
čiausios pilies kuoro, tasai kvailelis tik paklaustų, kelintą valan- 
dą privaląs taip pasielgti. Fermeriai dejavo, slegiami žudikiškos 
mokesčių naštos, kurią Tomas jiems užkrovė, primygtinai pra- 
šomas Flego. 

Jozefas sakė Piteriui, jog žmonėms, lygiai kaip ir lynams bei 
virvėms, galioja įtempimo ribos dėsnis. Jis kalbėjo tiesą - Delai- 

no pirkliai ir fermeriai jau beveik pasiekė savąją ribą. Virvė, ku- 
ria piliečiai tempė milžiniškus mokesčių akmenis, buvo tiesiog 
ištikimybė - ištikimybė šaliai, karaliui, valdžiai. Flegas žinojo, jog 
jeigu jis užkabins pernelyg didelius mokesčių akmenis, visos 
virvės nutrūks, ir kvailas jautis - tokiu jis laikė Delaino liaudį - 
pabėgs ir nudundės tolyn, viską griaudamos savo kelyje. Pirma- 
sis jautis jau nutraukė vadžias ir apsistojo šiaurėje. Dabar jie va- 
dina save tremtiniais, bet Flegas žinojo, jog neilgai trukus jie 
pasivadins sukilėliais. Peina pašalintas. Piteris uždarytas Ada- 
toje. 

Kas gi gali būti ne taip? 

Nieko! Velniai griebtų, nieko! 

Tačiau šeškas ir toliau šmirinėjo, kandžiojosi, muistėsi ir bė- 
giojo. Per pastarąsias tris ar keturias savaites Flegas daugelį sy- 
kių nubusdavo apsipylęs šaltu prakaitu, ir ne dėl karštligės prie- 
puolio; jį pažadindavo kažkoks baisus sapnas. Kokia buvo šio 
sapno esmė? Jis nė sykio negalėjo prisiminti. Jis tik žinojo, kad 
dėlto nubusdavo kaire ranka užsispaudęs kairiąją akį, tarytum 
ten būtų žaizda - ir kad akį iš tiesų maudė, nors jis neįstengė įž- 
velgti nė vieno įbrėžimo. 

Tą naktį Flegas nubudo sapnui dar nespėjus išblėsti iš jo at- 
minties, nes jį pažadino, kai sapnas dar nebuvo pasibaigęs. O 
jo nubudimo priežastimi, be abejo, tapo Didžiųjų Dievų šven- 
tyklos griuvimas. 

- Uf! - riktelėjo Flegas, atsitiesdamas krėsle. Jo akys išsiplė- 
tė, o ant išbalusių skruostų blizgėjo prakaitas. 

- Katastrofa! - riktelėjo viena papūgos galva. 

- Ugnis, potvynis, pabėgimas! - sukliko kita. 

“Pabėgimas, - pagalvojo Flegas. - Taip, štai kas visą laiką 
sukosi mano galvoje, štai kas mane graužė". 

Jis pažvelgė į savo rankas ir pamatė, jog šios dreba. Dėl to 
jis tiesiog įtūžo ir pašoko nuo krėslo. 

- Jisai ketina bėgti, - burbtelėjo Flegas, ranka persibraukda- 
mas plaukus. - Jis nori pamėginti pabėgti. Bet kaip? Kaip? Kas 
jam padeda? Prisiekiu, jie sumokės savo galvomis... jų nenukirs 
vienu kirvio smūgiu, ne! jos bus nupjaustinėjamos po colį... po 
pusę colio... po ketvirtį colio... jie išprotės nuo skausmo, kai iki 
mirties dar bus toli gražu... 

- Pamišėlis! - suspiegė viena galva. - Agonija! - atsiliepdama 
klyktelėjo kita. 

- Nutilkite, galų gale, ir leiskite man pagalvoti! - užriaumo- 
jo Flegas. Jis čiupo nuo artimiausio stalelio tamsiai rudo skys- 

čio sklidiną ąsotį ir tėškė jį į papūgos narvelį. Ąsotis sudužo ir 
subyrėjo; plykstelėjo šalta ryški liepsnelė. Abi paukščio galvos 
paniškai riktelėjo, ir papūga nukrito nuo savo kartelės ant nar- 
vo dugno; ten ji išgulėjo iki ryto. 

Flegas ėmė įnirtingai žingsniuoti po kambarį. Jo burna bu- 
vo prašiepta, rankos be paliovos judėjo, o pirštai grūmėsi vie- 
nas su kitu. Jo batai iš apkepusia salietra padengtų akmeninių 
laboratorijos grindų skėlė žalsvas kibirkštis, kurios dvelkė pava- 
sario audra. 

Kaip? Kada? Kas padėjo? 

Jis neįstengė prisiminti. Sapnas blėso. 'Bet.. 

- Aš privalau žinoti! - šnibždėjo jis. - Aš privalau! Ž 

Todėl, kad visa tai įvyks greitai; tą jis aiškiai jautė. Labai, 1a- 
bai greitai. 

.Flegas surado raktų ryšulį ir atrakino apatinįjį stalo stalčių. 
Jis išėmė iš ten dailiai išdrožinėtą geležinio medžio dėžutę, ją 
atidarė ir ištraukė odinį maišelį. Atrišęs raištelį, ištraukė akmens 
nuolaužą, kuri, rodos, švytėjo sava vidine šviesa. Akmuo buvo 
pieno spalvos, panašus į apsiblaususias seno Žmogaus akis. Ir 
dar jis priminė muilo akmens gabalą, bet iš tiesų šis akmuo bu- 
vo magiškasis Flego kristalas. 

Jis apėjo kambarius, užgesino lempas, užpūtė žvakes. Netru- 
kus jo būstą apgaubė visiška tamsa. Tamsa nesutrukdė Flegui 
tiksliai ir vikriai sugrįžti prie savo stalo, lengvai apeinant daik- 
tus, į kuriuos jūs arba aš nusimuštume kojas arba užgriūtume 
ant jų. Karaliaus burtininkui tamsa nekėlė jokių problemų; tam- 
sa jam patiko, jis matė tamsoje kaip katė. 

Flegas atsisėdo ir palietė akmenį. Iš abiejų pusių uždėjo ant 
jo delnus, pajusdamas nelygius kampus bei briaunas. 

- Parodyk man, - burbtelėjo jis. - Toks yra mano įsakymas. 

Iš pradžių nieko neįvyko. Paskui pamažu kristalas sušvito iš 
vidaus. Atsiradusi šviesa buvo silpna, išsisklaidžiusi ir blyški. 
Flegas dar kartą palietė kristalą, šįsyk pirštų galiukais. Šis ėmė 
kaisti. 

- Parodyk man Piterį. Toks mano įsakymas. Parodyk išperą, 
išdrįsusią stoti man skersai kelio, ir parodyk, ką jis ketina da- 
ryti. 

Šviesa vis ryškėjo... ryškėjo... ryškėjo. Flegas pasilenkė prie 
kristalo; jo akys Žybčiojo, o siauros piktos lūpos išsiviepė, ati- 
dengdamos dantis. Šiuo momentu Piteris, Benas, Denis ir Nao- 
mė būtų atpažinę savo sapną - pažintų jie ir nušvietusią burti- 
ninko veidą šviesą, kurią skleidė ne žvakė. 

Pieno atspalvis dingo, kristalas švytėjo vis ryškiau. Dabar Fle- 
gas galėjo pažvelgti į jo vidurį. Burtininko akys išsiplėtė... pas- 
kui sutrikusios užsimerkė. 

Jis pamatė Sašą, paskutiniaisiais nėštumo mėnesiais, sėdin- 
čią prie mažo berniuko lovelės. Mažasis berniukas laikė rankose 
grifelinę lentelę. Ant jos buvo užrašyti žodžiai: DIEVAS ir ŠUO. 

Flegas nekantriai pavedžiojo rankomis virš kristalo, kuris da- 
bar skleidė šilumos bangas. 

- Parodyk man tai, ką aš noriu žinoti! Toks mano įsakymas! 

Kristalas vėl tapo perregimas. Jame pasirodė Piteris, Žai- 
džiantis su. mirusios motinos lėlių nameliu, įsivaizduojantis, kad 
nameliui ir jame gyvenančiai šeimai gresia indėnų antpuolis... 
arba drakonų užpuolimas... ar dar kažkas panašaus. Kampe sto- 
vėjo senasis karalius; jis stebėjo sūnų ir pats troško pažaisti 
drauge su juo.. 

- Se tau, kad nori! - riktelėjo Flegas, vėl vedžiodamas ranko- 
mis virš kristalo. - Kodėl tu rodai man senas beprasmiškas pa- 
sakas? Aš noriu žinoti, kaip jis ketina paBLs ir kada! Dabar 
parodyk man! Aš taip liepiu! 

Kristalas vis labiau kaito. Flegas žinojo, jog jeigu jis artimiau- 
siu momentu neleis kristalui užgesti, šis visam laikui subyrės į 
gabalėlius, o surasti magiškąjį kristalą ne taip paprasta - šito jam 
teko ieškoti ištisus trisdešimt metų. Bet jis nepasiduos, net jei 
kristalas subyrės į milijoną gabaliukų. 

- Aš įsakau! - pakartojo jis, ir pieno spalva dingo trečią kar- 
tą. Flegas pasilenkė prie kristalo, nors nuo karščio ašarojo jo 
akys. Jis prisimerkė... o paskui, nekreipdamas dėmesio į karš- 
tį, priblokštas ir įtūžęs išpūtė akis. 

Jis išvydo Piterį. Piteris lėtai leidosi Adatos siena. Be jokios 
abejonės, veikė kažkokie tobuli kerai, nes nesimatė jokios vir- 
vės, nors Piteris ir kaitaliojo iškeltas rankas... 

O gal... ji buvo? 

Flegas pamosavo ranka prieš akis, minutėlei išvaikydamas 
kaitrą. Virvė? Tikrai nėra. Bet kažkas yra... tarytum voratinklis... 
pajėgiantis išlaikyti jo svorį. 

- Piteri, - sušvogždė Flegas; išgirdusi jo balsą, mažutėlė figū- 
ra atsigrįžo. 

Flegas pūstelėjo į kristalą, ir ryški, „mirguliuojanti š šviesa uŽ- 
geso. Flegas sėdėdamas tamsoje prieš akis dar matė jos palik- 
tą atšvaitą. 

Piteris. Bėga. Kada? Sprendžiant pagal atvaizdą kristale, bu- 
vo naktis, Flegas matė sūkuriuojančius dygius sniego srautus, 
gaubiančius apvalia siena besileidžiančią figūrėlę. Ar jis bėgs 
šiąnakt, kiek vėliau? Rytoj naktį? Vieną kurią iš kitos savaitės 
naktų? Arba... 

Flegas atsistūmė nuo stalo ir svyrinėdamas atsistojo. Degan- 
čiomis akimis jis apsidairė savo tamsiuose priplėkusiuose pože- 
mio apartamentuose. 

„..arba jau pabėgo? 

- Gana, - sušniokštė jis. - Vardan visų buvusių ir būsimų die- 
vų, gana. 

Jis nužirgliojo per tamsų kambarį ir sugriebė ant sienos ka- 
bojusį didžiulį ginklą. Šį gremėzdišką įnagį Flegas laikė lengvai, 
įgudusia ranka. Įgudusia? Na, žinoma, įgudusia! Jis daugelį sy- 
kių mojavo šiuo ginklu, kai gyveno čia ir vykdė savo pareigą, 
pasivadinęs Bilu Hinču, pačiu baisiausiu budeliu, kurį kada 
nors regėjo Delainas. Šie siaubingi ašmenys perkirto šimtus 
kaklų. Viršum dvigubai užgrūdintos Andujos plieno geležtės 
puikavosi paties Elego patobulinimas - spygliuotas geležinis ru- 
tulys. Kiekvienas spyglys buvo išteptas nuodais. 

- GANA! - vėl suriko Flegas, pašėlęs iš pykčio, nevilties ir 
siaubo. Netgi narvelyje drybsanti papūga, atsiliepdama į šį riks- 
mą, sudejavo iš aptemusios sąmonės gelmių. 

Flegas nutraukė nuo kablio apsiaustą, užsimetė jį ant pečių 
ir prie kaklo užsisegė sagtelę - sidabrinį skarabėją. 

Kantrybės taurė perpildyta. Šį sykį jo planui niekas nesuk- 
liudys, tik jau ne kažkoks nenaudėlis berniūkštis. Rolandas ne- 
gyvas, Peina neteko posto, kilmingieji išguiti į miškus. Nėra 
nieko, kas imtų raudoti dėl žuvusio princo... ypač tokio, kuris 
nužudė savo tėvą. 

“Jeigu tu dar nepasprukai, mielasis prince, tau niekados ne- 
pavyks šito padaryti - o nuojauta kužda man, kad tu vis dar nar: 
velyje. Tačiau viena tavo dalis šiąnakt iš ten IŠEIS, pažadu tau 
- tą dalį aš pats ištempsiu už plaukų". 

Ir, žygiuodamas koridoriumi Kalėjimo vartų link, Flegas nu- 
sikvatojo... nuo to juoko net akmeninė statula galėjo pradėti 
sapnuoti baisius sapnus. 

Nuojauta Flego neapgavo. Piteris baigė tikrinti iš siūlelių nu- 
sinertąją virvę, tačiau vis dar sėdėjo kameroje laukdamas, kol 
šauklys paskelbs vidurnaktį. Tuo metu pro vartus išlėkė Flegas 
ir per aikštę patraukė prie Adatos. Didžiųjų Dievų šventykla su- 
griuvo po vienuolikos penkiolika, be penkiolikos dvylika kris- 
talas parodė Flegui tai, ką jis geidė sužinoti (turbūt jūs man pri- 
tarsite, kad kristalas mėgino dar dviem kitais būdais parodyti 
jam tiesą), o kai Flegas žingsniavo per aikštę, iki dvylikos dar 
buvo likusios dešimt minučių. 

Kalėjimo vartai dunksojo į šiaurės rytus nuo Adatos. Iš piet- 
vakarių pusės buvo nedidelis praėjimas į pilį, vadinamas Prekei- 
vių vartais. Tarp Kalėjimo bei Prekeivių vartų galima buvo nu- 
vesti tiesią įstrižaine. Na, o pačiame šios linijos centre, supran- 
tama, stūksojo Adata. 

Beveik tuo pat metu, kai pro Kalėjimo vartus įžirgliojo Fle- 
gas, pro Prekeivių vartus aikštėn įžengė Benas, Naomė, Denis 
ir Friskė. Nieko nė nenutuokdami jie judėjo tiesiog vieni į kitus. 
Juos skyrė Adata, tačiau vėjas nurimo, ir Beno komanda turė- 
jo išgirsti į akmeninį grindinį kaukšinčių Flego batų dunksėji- 
mą, o Flegas privalėjo išgirsti silpną neištepto rato girgždėjimą. 
Tačiau visi jie, netgi Friskė (kuri vėl dirbo savo įprastinį kinko- 
mo šuns darbą), buvo pasinėrę į savas mintis. 

Benas ir jo bendrakeleiviai pirmieji pasiekė Adatą. 

- O dabar... - buvo bepradedąs Benas, bet tuo momentu ma- 
žiau nei už keturiasdešimties žingsnių nuo jų, kitapus apvalaus 
bokšto, Flegas pradėjo būgnyti į trimis sklendėmis užšautas sar- 
gų duris. 

- Atidarykite! - rėkė Flegas. - Karaliaus vardu, atidarykite! 

- Ką... - pradėjo Denis, tačiau Naomė tuoj pat ranka užspau- 
dė jam burną ir išsigandusiomis akimis pažvelgė į Beną. 

Šis balsas šaltu aprimusiu oru nuskardėjo iki Piterio. Jis 
skambėjo negarsiai, bet visiškai aiškiai. 

- Karaliaus vardu, atidarykite! 

“Tu norėjai pasakyti, pragaro vardu, atidarykite", - pagalvojo 
Piteris. 

Drąsus berniukas tapo narsiu vyru, tačiau, nuaidėjus šiam 
kimiam balsui, jis prisiminė siaurą, numirėliškai blyškų veidą, 
nuolatos slepiamas gobtuvo paraudusias akis, ir jo viduje pad- 
velkė šalčiu, sumaudė pilvą. Vaikino burna perdžiūvo, liežuvis 
prilipo prie gomurio, o plaukai atsistojo piestu. Jei kas nors ka- 
da nors jums pasakys, jog būti narsiu reiškia nieko nebijoti, Ži- 
nokite, jog taip nėra. Tuo momentu Piteris jautė tokią baimę, 
kokios nepatyrė niekad gyvenime. | 

“Ten Flegas, jis atėjo manęs". | 

Piteris atsistojo ir kažkuriuo momentu galvojo nugriūsiąs, 
mat jam sulinko keliai. Ten, apačioje, daužė duris jo likimas, 
reikalaudamas, kad jį įleistų. 

- Atidarykite! Kelkitės, prasmirdę girti apskretėliai! Bezonai, 
kalės vaike! 

“Neskubėk, - tarė sau Piteris. - Skubėdamas tu padarysi klai- 
dą ir pagelbėsi jam. Kol kas dar niekas nenuėjo jo įleisti. Bezo- 
nas girtas - jau per vakarienę jis buvo įkaušęs, o atsigulė tikriau- 
siai jau netekęs nuovokos. Rakto Flegas neturi, kitaip negaištų 
laiko, daužydamas duris. Tad ką gi... viskas iš eilės. Kaip ir pla- 
navai. Jam reikia įeiti, o paskui užkopti laipteliais - visais trimis 
šimtais. Tu dar gali jį pralenkti". | 

Jis nuėjo į miegamąjį ir ištraukė grubų geležinį ramstį, lai- 
kiusį gremėzdišką lovos karkasą. Lova sugriuvo. Piteris sugrie- 
bė vieną metalinį strypą ir nusinešė jį į kitą kambarį. Jis buvo 
kruopščiai išmatavęs šį strypą ir žinojo, kad jis ilgesnis už lan- 
gą, ir nors jo išorė buvo aprūdijusi, Piteris manė, kad viduje st- 
rypas dar tvirtas. “Gerai, jei išlaikys, - pagalvojo jis. - Būtų išties 
liūdna, jei mano virvė išlaikytų, o inkaras sulūžtų". 

Piteris žvilgtelėjo pro langą. Dabar jis nieko nematė, tačiau 
prieš pat triukšmingą Flego pasirodymą vaikinas pastebėjo per 
aikštę Adatos pusėn judančias tris figūras. Vadinasi, Denis atsi- 
vedė draugų. Ar vienas iš jų buvo Benas Stadas? Piteris vylėsi, 
bet nedrįso patikėti. O kas trečiasis? Ir kam vežimas? 

- Ak jūs, šunys! Atidarykite duris! Atidarykite, karaliaus var- 
du. Atidarykite, FLEGO vardu! Atidarykite duris! Atidarykite... 

Vidurnakčio tyloje toli apačioje Piteris išgirdo atstumiamų 
geležinių rankos storio sklendžių girgždėjimą. Jis nusprendė, 
jog durys atidarytos, nors nieko neišgirdo. Tyla... 

... O paskui gargaliuojantis prislopintas klyksmas. 

Nelaimingas jaunesnysis prižiūrėtojas, pagaliau atsiliepęs į 
Flego stūgavimą, gyveno ne ilgiau nei keturias sekundes po tre- 
čiosios durų sklendės atidarymo. Priešais jį, tarsi košmare, 
šmėstelėjo baltas veidas raudonomis liepsnojančiomis akimis ir 
juodas apsiaustas, plaikstomas vėjo tarsi varno sparnai. Jis rik- 
telėjo. Paskui orą perskrodė sausas švilpesys. Jaunesnysis sar- 
gas, vis dar pusgirtis, pakėlė akis kaip tik tuo momentu, kai ko- 
vinis Flego kirvis perskėlė jo galvą per pusę: 

- Kitą kartą, kai kas nors belsis karaliaus vardu, judinkitės 
mikliau, tuomet rytais neteks rankioti šiukšlių! - užriaumojo 
Flegas, paskui, beprotiškai nusikvatojęs, nustūmė kūną į šalį ir 
nudūmė koridoriumi prie laiptų. Kol kas viskas sekėsi kuo pui- 
kiausiai. Jis pajuto pavojų ir nubudo laiku. Jis žinojo, jog laiku. 

Jis tai jautė. 

Atidares dešiniąsias duris, burtininkas įžengė į pagrindinį 
koridorių, besitęsiantį nuo teismo salės, kurioje Andersas Pei- 
na kažkada vykdydavo teisingumą. Koridoriaus gale prasidėjo 
laiptai. Jis nusišiepė siaubinga ryklio šypsena ir pažvelgė aukš- 
tyn. 

- Aš einu, Piteri! - džiaugsmingai riktelėjo raganius. Jo balsas 
aidu atsitrenkė į sienas ir spirale kilo vis aukštyn ir aukštyn, kol 
pasiekė Piterį, besirengiantį pririšti ploną virvę prie išlaužto lo- 
vos ramsčio. - Aš einu, brangusis Piteri, įvykdyti to, ką reikėjo 
įvykdyti jau labai seniai! 

Flego šypsnys dar praplatėjo, ir dabar jis išties tapo panašus 
į velnią - į demoną, ką tik išlindusį iš žemės gelmių pro kokį 
nors rūkstantį tarpeklį. Jis iškėlė budelio kirvį; nužudytojo sar- 
g0 kraujo lašai varvėjo jam ant veido ir ritosi skruostais tarsi 
ašaros. 

- Aš ateinu, brangusis Piteri, nukirsti tau galvos! - riktelėjo 
Flegas ir pradėjo kopti laiptais. 

Vienas. Du. Šeši. Dešimt. 

Drebančios Piterio rankos kažką padarė ne taip. Mazgas, ku- 
rį anksčiau užmezginėjo tūkstantį sykių, dabar kažkodėl išsilei- 
do, ir jam teko pradėti iš naujo. 

“Neleisk jam tavęs įbauginti". 

Tikras idiotizmas. Taip, tikra tiesa, jis bijojo: bijojo siaubin- 
gai. Tomas būtų sukrėstas, jei sužinotų, kad Piteris visuomet bi- 
jojo Flego, tiesiog Piteriui geriau sekdavosi šį jausmą nuslėpti. 

“Jeigu jis ketina tave užmušti, priversk-JĮ taip padaryti! Ne- 
daryk šito už jį!" 

Si mintis išniro tarsi iš sąmonės gelmių... tačiau nuskambėjo 
kaip jo motinos balsas. Piterio rankos truputį aprimo, ir jis vėl 
ėmė rišti virvės galą prie ramsčio. 

- Aš tūkstantį metų vežiosiuosi tavo galvą prie balno! - rėkė 
Flegas. Kopdamas vis aukščiau ir aukščiau, viena laiptų vija po 
kitos. - O, koks nuostabus iš tavęs bus papuošalas! 

Dvidešimt. Trisdešimt. Keturiasdešimt. 

„Jo batų kulnai iš akmenų skėlė žalias kibirkštis. Akys žybčio- 
jo. Sypsenoje slypėjo nuodai. 

- AŠ ATEINU, PITERI! 

Septyniasdešimt - dar liko užkopti du šimtus trisdešimt laip- 
telių. 

Jeigu jūs vidury nakties nubusite nepažįstamoje vietoje, sūp- 
rasite, jog likti vienam tamsoje yra gan baisu; o dabar pamėgin- 
kite įsivaizduoti, kad jūs nubudote slaptame koridoriuje, žvelg- 
dami pro slaptas angeles į tą patį kambarį, kuriame nužudė jū- 
sų tėvą! | 

Tomas sukliko. Niekas jo neišgirdo (nebent šunys apačioje, 
bet aš tuo abejoju - jie buvo seni, apkurtę ir patys kėlė perne- 
lyg didelį triukšmą). 

O dabar vertėtų pasakyti, jog Delaine apie lunatikus gyvavo 
senas prietaras - O ir mūsų pasaulyje dažnai taip manoma. Prie- 
taras bylojo, jog lunatikas, nespėjęs sugrįžti į savo lovą ir nubu- 
dęs, išsikrausto iš proto. 

Tomas galėjo apie tai girdėti. O jei girdėjo, tuomet jis galė- 
jo paliudyti, jog taip nėra. Jis labai išsigando, jis suriko, bet iki 
beprotybės dar buvo labai toli. 

Iš tiesų, pirmasis jo išgąstis gan greit išnyko - kur kas grei- 
čiau, negu kai kurie iš jūsų galėjo pagalvoti - ir jis vėl dirstelė- 
jo pro stebėjimo angeles. Kai kam jo elgesys gali pasirodyti 
keistas, bet jūs turėtumėte prisiminti, jog prieš tą laisvąją nak- 
tį, kai, išėjus Piteriui, pas Rolandą atsliūkino vyno taure nešinas 
Flegas, Tomas keletą sykių maloniai praleido laiką slaptojoje 
praeigoje. Šios malonios minutės turėjo karstelėjusį kaltės 
prieskonį, tačiau tuo pat metu jis jautė artumą tėvui, patyrė 
keistą nostalgiją. 

Tomas matė, jog kambarys praktiškai nepasikeitė. Iškamšų 
galvos tebekabojo čia, kaip ir anksčiau, - briedis Bonsis, lūšis 
Krakeris, baltoji šiaurės meška Snaperis. Ir, žinoma, drakonas 
Nineris, pro kurio akis jis dabar žiūrėjo, viršum kurio kabojo 
Rolando lankas ir strėlė Priešų Kapotoja. 

Bonsis... Krakeris... Snaperis... Nineris. 

“Aš prisimenu jų visų vardus, - šiek tiek nustebęs pagalvojo 
Tomas. - Ir tave prisimenu, tėve. Kaip aš norėčiau, kad tu dabar 
būtum gyvas, o Piteris - laisvas, netgi tuomet, jei niekas nepri- 
simintų manęs egzistuojant. Tada aš bent jau galėčiau naktimis 
miegoti". 

Kai kuriuos baldus nuo dulkių saugojo baltos drobulės, ta- 
čiau didžiuma daiktų liko neuždengti. Židinys buvo tamsus ir 
šaltas, bet šalia jo gulėjo malkos. Vis labiau stebėdamasis, To- 
mas pamatė, kad netgi senasis tėvo chalatas tebebuvo ten, sa- 
vo įprastinėje vietoje, prie vonios durų. Židinys buvo šaltas, bet 
reikėjo tik įžiebti degtuką, prikišti jį prie pakuros, ir ši atgytų, 
imtų ūžti ir skleisti šilumą; kambariui stigo tik jo tėvo, kad jis 
padarytų tą patį. 

Staiga Tomas pajuto keistą, beveik antgamtišką troškimą: jis 
įsigeidė įeiti į šį kambarį. Jis norėjo įkurti ugnį. Jis norėjo ap- 
sivilkti tėvo chalatą. Jis užsimanė išgerti taurelę midaus iš tėvo 
atsargų. Jam norėjosi jo išgerti, net jei jis prarūgo ir apkarto. Jis 
suvokė... jis pagalvojo, jog galėtų ten užmigti. 

Silpna, pavargusi šypsena nušvietė jaunuolio veidą, jis nusp- 
rendė taip ir pasielgti. Jo net nebaugino tėvo šmėkla. Jis netgi 
vylėsi ją pamatyti. Jeigu taip nutiks, jis turi ką papasakoti tėvui. 

Tomas gali jam pasakyti, jog labai gailisi. 

girgždėjo budelio kirvis, nuo jo ašmenų nuvarvėję paskutinie- 
ji kraujo lašai išsitaškė ant sienų. - ATEINU! AS ATEINU TAVO- 
SIOS GALVOS! 

Aukštyn ratu, aukštyn ratu, vis aukščiau ir aukščiau. Tai buvo 
velnias, kurio sąmonę užvaldė vien tik žmogžudystė. 

Šimtas. Šimtas dvidešimt penki. 

- Greičiau, - sušvogždė Benas Stadas Deniui ir Naomei. Vėl 
pradėjo šalti, tačiau visi trys žliaugė prakaitu. Dėl to iš dalies 
buvo kalta įtampa - jie sunkiai dirbo. Tačiau labiausiai jie pra- 
kaitavo iš baimės. Jie girdėjo Flego stūgavimą. Netgi narsi Fris- 
kės širdis jautė baimę. Ji mažumėlę pasitraukė atatupsta ir inkš- 
dama atsitūpė ant užpakalinių letenų. 

- AS ATEINU PAS TAVE, ŠUNYTI! 

Jau arčiau - balsas nebe taip aidėjo. 

- EINU ATLIKTI TO, KĄ JAU SENIAI PRIVALĖJAU PADARYTI! 
Dvigubi ašmenys švilpė ir žvangėjo. 

Šį sykį mazgas laikė. | 

“Tepadeda man dievai", - pagalvojo Piteris ir dar sykį atsigrį- 
žo spigaus stiprėjančio Flego balso pusėn. “Tepadeda dabar 
man dievai". | 

Piteris iškišo pro langą koją. Dabar jis sėdėjo raitas ant pa- 
langės kaip Peono balne. Viena jo koja stovėjo ant kameros 
grindų, o kita tabalavo aukštybėse. Jam ant kelių gulėjo susukta 
virvė ir geležinis lovos ramstis. Piteris švystelėjo virvę ir stebė- 
jo, kaip ji krinta. Pusiaukelėje ji užsikabino ir susipainiojo, ir 
jam teko sugaišti dar šiek tiek laiko ir tarsi žvejui purtyti virvę, 
kol ši atsinarpliojo ir pakibo laisvai. 

Paskui, sukalbėjęs paskutinę maldą, jis sugriebė metalinį 
strypą ir įstatė jį skersai lango. Nuo gelžgalio vidurio karojo vir- 
vė. Piteris permetė per palange antrąją koją, pasuko viršutiniąją 
liemens dalį, kad galėtų laikytis už strypo. Dabar ant palangės 
buvo tik jo sėdynė. Jis pasisuko, kad šaltas išorinis palangės 

kraštas liestų jo pilvą. Kojos kybojo ore. Strypas tvirtai laikėsi 
skersai lango. 
Piteris atkabino nuo jo kairiąją ranką ir įsitvėrė į ploną serve- 
tėlių virvę. Akimirksniui jis sustingo, stengdamasis įveikti baimę. 
Paskui jisai užsimerkė ir paleido dešiniąją ranką. Dabar vi- 
są jo svorį laikė virvė. Burtas mestas. Taigi dabar jo gyvenimas 
priklausė nuo servetėlių. Piteris pradėjo leistis. 

- AŠ ATEINU... -— 
Du šimtai. į 
- „„„TAVOSIOS GALVOS... 

Du šimtai penkiasdešimt. 

- „MANO BRANGUSIS PRINCE! 
Du šimtai septyniasdešimt penki. 

Benas, Denis ir Naomė matė tamsų Piterio siluetą apvalios 
Adatos sienos fone aukštai virš galvų - kur kas aukščiau, nei 
drįstų užsiropšti pats drąsiausias akrobatas. 

- Greičiau, - sušnypštė, beveik sudejavo Benas. - Vardan jū- 
sų pačių gyvenimo... vardan jo gyvybės! 

Jie ėmė dar greičiau tuštinti vežimėlį, bet, tiesą sakant, vis- 
kas, ką jie galėjo, buvo jau beveik padaryta. 

Flegas kabarojosi laiptais; jo gobtuvas nukrito nuo galvos, 
apie vaškinę kaktą plaikstėsi tamsūs tiesūs plaukai. 
Jau beveik užkopė - beveik užkopė. 

Pūtė nestiprus, bet labai šaltas vėjas. Jis lyžčiojo atvirus Pi- 
terio skruostus, nepridengtas jo rankas, ir šios stingo. Jis leidosi 
labai pamažu, be galo apdairiai. Jis žinojo, jog liovęsis kontro- 
liuoti leidimąsi nukris. Jam prieš akis be paliovos slydo į viršų 
kalkių skiediniu sutvirtinti didžiuliai akmeniniai blokai - netru- 
kus jam ėmė atrodyti, kad jis stovi vietoje, o juda patsai bokš- 
tas. Jo kvėpavimas tapo nelygus. Veidą plakė šaltas sniegas. O 
virvė tokia plona - jeigu jo rankos dar labiau sustings, jis apsk- 
ritai jos nebejaus. 

Kiek jis jau nusileido? 

Žemyn pažvelgti nedrįso. 

Jam virš galvos atskirose dailiai tarsi moters kasa supintos 
virvės sruogose ėmė trūkinėti siūlai. Piteris šito nežinojo, ir tūr- 
būt dar geriau, kad nežinojo. Įtempimo riba buvo beveik pa- 
siekta. 

- Greičiau, karaliau Piteri! - šnibždėjo Denis. Jie trise jau iš- 
tuštino vežimėlį, dabar jiems beliko tik stebėti. Piteris nusilei- 
do maždaug per pusę aukščio. 

- Jis taip aukštai, - sudejavo Naomė. - Jeigu jis nukris... 

- Jei nukris - užsimuš, - bespalviu balsu pasakė Benas, tarsi 
padėdamas tašką, ir daugiau niekas neištarė nė žodžio. 

Flegas užlipo ant paskutiniojo laiptelio ir nudūmė korido- 
riumi; jo krūtinė kilnojosi, jis godžiai gaudė orą. Jo veidu žliau- 
gė prakaitas, o plati šypsena buvo siaubinga. 

Raganius nuleido savo gigantišką kirvį ir atitraukė pirmąją iš 
trijų Piterio kalėjimo kameros durų sklendžių. Paskui atitraukė 
antrąją... ir sustojo. Juk pasielgtų ne itin išmintingai, jei tiesiog 
šitaip įvirstų vidun, o ne, visai neišmintingai. Galbūt kaip tik da- 
bar paukštelis mėgina išskristi iš narvelio, betgi jis gali stovėti 
ir už durų, pasiruošęs ištaškyti Flegui smegenis tuo pat metu, 
kai jis įlėks pro duris. 

Atidaręs stebėjimo angą duryse ir pamatęs skersai lango įsp- 
raustą Piterio lovos ramstį bei prie jo pririštą virvę, jis viską sup- 
rato ir sustūgo iš įtūžio. 

- Ne viskas taip paprasta, mano mažas paukšteli! - riaumojo 
Flegas. - Pažiūrėsim, kaip tu skrisi, kai perpjausiu virvę! 

Flegas lupte išlupo trečiąją sklendę ir, aukštai virš galvos iš- 
kėlęs kirvį, įsiveržė į Piterio kambarį. Tačiau pakako vieno pa- 
viršutiniško žvilgsnio pro langą, ir jo veide vėl nušvito pašaipus 
šypsnys. Jis visgi nusprendė neperkirsti virvės. 

Piteris leidosi vis žemiau ir žemiau. Jo rankų raumenys jau 
drebėjo nuo persitempimo. Burna perdžiūvo, jis dar niekad 
taip stipriai nenorėjo gerti kaip dabar. Jam atrodė, jog jis jau 
nežmoniškai seniai kybo ant šios virvės, jo sąmonėn brovėsi 
keistas įsitikinimas - jog niekados negaus atsigerti vandens, ku- 
rio dabar taip norėjo. Juk pagaliau jam jau lemta mirti, bet mir- 
tis atrodė ne pats baisiausias dalykas. Jis numirs iškankintas 
troškulio. Siuo momentu būtent šis faktas jam atrodė šiurpiausias. 

Piteris vis dar nedrįso pažvelgti žemyn, tačiau pajuto keistą 
norą žvilgtelėti į viršų - tokį stiprų, kaip ir neįveikiamas jo bro- 
lio troškimas įeiti į tėvo kambarį. Jis pakluso šiam potraukiui - 
ir maždaug už dviejų šimtų pėdų virš savęs pamatė blyškų, 
žmogžudišką išsiviepusį Elego veidą. 

- Sveikas, mano mažasis paukšteli, - linksmai riktelėjo Flegas. 
- Aš turiu kirvį, tačiau sveikas protas man patarė juo nesinaudo- 
ti. Aš padėjau jį į šalį, matai? - Ir raganius iškišo pro langą nie- 
kuo neginkluotas rankas. 

Piterio rankų vos neapleido jėgos - toks stiprus buvo neken- 
čiamos Flego fizionomijos poveikis. Tačiau jis susikaupė, kad iš- 
silaikytų. Plonos virvės jis jau nebejautė - tačiau žinojo, kad vis 
dar už jos laikosi, nes matė, kaip ji slysta jam pro kumščius, ta- 
čiau tai buvo viskas. Karštas kvapas gargaliuodamas išsivertė 
jam iš gerklės. | 

Dabar jis pasižiūrėjo žemyn... ir pamatė tris baltas atkragintų 
veidų dėmes. Sios apvalios dėmelės buvo labai mažutės - iki ap- 
šalusių grindinio akmenų liko ne dvidešimt pėdų ir netgi ne ke- 
turiasdešimt, jis vis dar kybojo šimto pėdų aukštyje, tai yra maž- 
daug ties ketvirtuoju mūsiškų pastatų aukštu. 

Jis pamėgino pajudėti, ir suprato negalįs: jeigu pajudės - 
nukris. Taip jis ir kybojo prie bokšto sienos. Šaltas dygus snie- 
gas čaižė jam veidą, o iš kalėjimo viršuje aidėjo Flego juokas. 

- Kodėl gi jis nejuda? - aiktelėjo Naomė, pirštinėta ranka tvir- 
tai įsikirtusi į Beno petį. Sitaip kybodamas ir lėtai sukdamasis 
jis atrodė siaubingai panašus į pakaruoklį. - Kas jam nutiko? 

Viršuje, viršum jo, sausas Flego juokas staiga nutilo. | 

- Kas ten? - subliuvo jis. Jo balsas sudundėjo lyg griaustinis, 
tarsi pats likimas. - Atsakykite, jei norite išsaugoti savo galvas! 
Kas ten? 

Friskė suinkštė ir prisispaudė prie Naomės. 

- O, dievai, štai ir sulaukėme, - ištarė Denis. - Ką mes dabar 
darysime, Benai? 

- Lauksime, - niūriai atsiliepė Benas. - O jeigu burtininkas 
nusileis žemyn - kausimės. Palauksime, kas bus toliau. Mes... 

Tačiau ilgai laukti jiems neteko, nors per keletą artimiausių 
sekundžių daug kas išsisprendė - ne viskas, bet labai daug kas. 

Flegas pamatė Piterio virvės plonumą, jos baltumą ir akimo- 
ju suprato viską nuo pradžios iki pabaigos, prisimindamas ir 
servetėles, ir lėlių namelį. Piteris visą šį laiką pačioje jo pano- 

sėje ruošė pabėgimą, o jis vos jo nepaleido. Bet... bet jis dar kai 
ką pamatė: maždaug už penkiolikos pėdų ant įsitempusios vir- 
vės, ten, kur sruogos nebeišlaikė, styrojo nutrūkę siūlai. 

Flegas galėjo pakreipti geležinį strypą, ant kurio gulėjo jo 
ranka, ir Piteris nulėktų žemyn, o paskui jį atšvilptų inkaras ir 
galbūt, jam jau nukritus ant žemės, perskeltų galvą. Galėjo jis 
mostelėti savo kirviu ir perkirsti netvirtą virvę. 

Tačiau jis nusprendė leisti įvykiams tekėti sava vaga, ir, pras- 
linkus sekundei po to, kai jis išgirdo balsus, įvykiai nutekėjo sa- 
va vaga. | 

Virvės įtempimo riba buvo pasiekta. Ji nutrūko skambiai, 
tarsi patempta kanklių styga. 

- Lik sveikas, paukšteli, - džiaugsmingai riktelėjo Flegas, stip- 
riai persisvėręs pro langą, kad galėtų stebėti krentantį Piterį. Jis 
kvatojo. - Lik svei.. 

Staiga jo balsas užsikirto, o akys išsiplėtė taip pat, kaip ir 
tuomet, kai žvelgdamas į kristalą jis išvydo Adatos siena besilei- 
džiančią mažytę figūrėlę. Jis plačiai išsiviepė ir įtūžęs sustūgo. 
Šis kraupus riksmas pažadino daugiau Delaino gyventojų nei 
griūvantis bokštas. 

Piteris išgirdo skambų garsą ir suprato, kad virvė nutrūko. 

Šaltas vėjas švilpė pro jo veidą. Jis stengėsi pasirengti nuk- 
ritimui žinodamas, jog žemę pasieks po sekundės. Pats baisiau- 
sias dalykas - skausmas, jei jis numirs ne iš karto. 

Kaip tik tuo momentu Piteris šlumštelėjo į didžiulę, gilią ka- 
rališkų servetėlių šūsnį, kurią Friskė vogtu vežimėliu atitempė 
per aikštę iš pilies - karališkųjų servetėlių, kurias taip karštligiš- 
kai iškrovinėjo Benas, Denis ir Naomė. Sios krūvos, panašios į 
išbalintą šieno kaugę, dydis taip ir liks nežinomas, nes Beno, 
Denio ir Naomės nuomonės apie tai buvo skirtingos. Galbūt 
tiksliausias bus tiesiai į krūvos vidurį nukritusio Piterio vertini- 
mas - jis manė, jog šioji netvarkinga, stebuklinga gelbėjimo ser- 
vetėlių kaugė turėjo siekti mažų mažiausiai dvidešimt pėdų, ir, 
ko gero, jis teisus. 

Kaip jau sakiau, Piteris nukrito tiesiai į vidurį. Paskui apsi- 
vertė ant nugaros ir sustingo. Benas girdėjo tūžmingą Flego 
riaumojimą ir pagalvojo: “Nėra tau ko šėlti, aplinkybės kuo pa- 
lankiausiai susiklosto tavo naudai, raganiau. Kad ir kaip mes 
stengėmės, jis vis vien numirė". 

Paskui Piteris pakilo ir atsisėdo. Jis atrodė apstulbęs, bet net 
labai gyvas. Nekreipdamas dėmesio į Flegą, tarytum užmiršęs, 
kad bet kurią akimirką prie jų gali pribėgti sargybiniai, Benas 
Stadas džiaugsmingai sukliko. Tai buvo pergalės riksmas. Jis su- 
griebė į glėbį Naomę ir pabučiavo ją. 

- Vali-o-o! - akinančiai šypsodamasis sušuko Denis. - Valio ka- 
raliui! 

Aukštai viršuje nuaidėjo šaižus Flego klyksmas - aukos ap- 
gauto maitvanagio kleketavimas. Džiaugsmo šūksniai, bučiniai 
ir rėkavimas “valio" kaipmat liovėsi. 

- Jūs užmokėsite savo galvomis! - staugė Flegas. Jis buvo lyg 
pamišęs nuo įtūžio. - Jūs užmokėsite savo galvomis, jūs visi! 
Sargybiniai, čionai, prie Adatos! Karaliaus žudikas pabėgo! Prie 
Adatos! Užmuškite princą žmogžudį! Sunaikinkite gaują! Visus 
užmuškite! | 

Ir pilies languose aplink aikštę vienas po kito įsižiebė žibu- 
riai... o iš abiejų pusių pasigirdo bėgančių kojų trepsėjimas bei 
iš makštų traukiamų kalavijų žvangesys. | 

- Užmuškite princą! --baisiu balsu iš bokšto viršūnės kriokė 
Flegas. - Sunaikinkite gaują! VISUS JUOS UŽMUŠKITE! 

Piteris pamėgino atsistoti, susipainiojo ir vėl nugriuvo. Viena 
jo sąmonės dalis klykė, jog jis privalo atsistoti, privalo paspruk- 
ti, arba jie jį užmuš... o kita dalis tikino, kad jis jau nebegyvas 
arba smarkiai sužeistas, o visa, kas vyksta - tai jo gęstančios vaiz- 
duotės vaisius. Jam atrodė, kad jis nusileido servetėlių patalan, 
tų pačių servetėlių, kurios viešpatavo jo galvoje pastaruosius 
penkerius metus... o argi visa tai gali būti ne sapnas? 

Stiprūs Beno pirštai įsikibo į jo ranką, ir jis suprato, jog vis- 
kas vyksta iš tikrųjų, viskas realu. 

- Piteri, ar tau nieko nenutiko? Tu tikrai nesusižeidei? 

- Nė vieno įbrėžimo, - atsakė Piteris. - Mums reikia bėgti iš čia. 

- Mano karaliau! - sušuko Denis ir parpuolė ant kelių prie- 
šais apstulbusį Piterį, šypsodamasis ta pačia švytinčia, kvailoka 
šypsena. - Pasižadų amžinai būti ištikimas! Aš prisiekiu. 

- Paskui prisieksi! - riktelėjo Piteris, nusijuokdamas prieš sa- 
vo paties valią. Taip pat, kaip Benas ką tik pakėlė jį, taip ir Pi- 
teris dabar pakėlė Denį. - Bėgam iš čia! 

- Pro kuriuos vartus? - paklausė Benas. Jis - kaip ir Piteris - 
žinojo, jog Flegas jau tikriausiai leidžiasi žemyn. - Pagal garsą at- 
rodo, kad jie artinasi iš visų pusių. 

Šnekant atvirai, Benas bet kurią kryptį laikė tinkama kauty- 
nėms, kurios neišvengiamai kils, o mūšio rezultatas - jų visų 
mirtis. Tačiau, nors ir apstulbintas, Piteris puikiai žinojo, kur 
eiti. 

- Prie Vakarinių vartų, - ištarė jis, - greičiau! Bėgte! 

Visa ketveriukė nubėgo, ir Friskė jiems iš paskos. 

Iki Vakarinių vartų dar buvo likę penkiasdešimt jardų, kai Pi- 
teris ir jo bičiuliai susidūrė su septynių apsimiegojusių, ne ką 
tesuvokiančių sargybinių grupe. Daugelis jų slėpėsi nuo pūgos 
pilyje, vienoje šiltoje apatinėje virtuvėje, siurbčiodami midų ir 
aikčiodami, jog turės ką papasakoti savo anūkams. Tačiau jie 
dar nežinojo antrosios savo istorijos dalies, kurią pasakos anū- 
kams... Jiems vadovavo dvidešimtmetis jaunuolis, teturėjęs tik 
“vištvanagio" laipsnį (manau, jog mūsuose jis prilygtų kapralui). 
Tačiau jis negėrė ir liko visiškai žvalus. Ir dar jis buvo kupinas 
ryžto vykdyti savo pareigą. 

- Sustokite, karaliaus vardu! - riktelėjo jis, kai Piterio grupė 
prisiartino prie šiek tiek didesnio jo būrio. Jis stengėsi suko- 
manduoti griausmingu balsu, tačiau pasakotojas turi išlikti vi- 
siškai tikslus, tad privalau jums pasakyti, jog “vištvanagio" bal- 
sas buvo panašesnis į inkštimą, o ne į griaustinį. 

Piteris, be abejo, buvo beginklis, tačiau Benas ir Naomė tu- 
rėjo trumpus kardus, o Denis - savąjį surūdijusį kinžalą. Visi trys 
akimoju išsirikiavo petys į petį priešais Piterį. Beno ir Naomės 
rankos nusileido ant ginklų, o Denis jau išsitraukė savo kinžalą. 

- Sustokite! - sududeno Piteris; jo balsas išties nugriaudėjo 
lyg griaustinis. - Neišsiiminėkite ginklų! 

„Benas nustebęs - netgi nustėręs - pažvelgė į Piterį. 

Piteris žengė į priekį. Jo akyse atsispindėjo mėnulio šviesa, 
lengvas, dygus vėjelis kedeno barzdą. Jis vilkėjo šiurkščiais ka- 
linio drabužiais, tačiau jo veidas buvo valdingas ir įsakmus. 

- Jūs pasakėte: “Sustokite, karaliaus vardu", - ištarė Piteris. 
Jis šaltakraujiškai artinosi prie persigandusio “vištvanagio", kol 
juos teskyrė šešetas pėdų. Sargybinis žengtelėjo atatupstas, nors 
laikė nuogą kalaviją, o Piterio rankos buvo tuščios. - O aš sakau 
tau, “vištvanagi": aš esu karalius. 

Sargybinis apsilaižė lūpas. Jis atsigrįžo į savo žmones. 

- Bet... - pradėjo jis. - Jūs... | 

- Koks tavo vardas? - ramiai paklausė Piteris. 

“Vištvanagis" išsižiojo. Jis galėjo akimirksniu perverti Piterį 
kiaurai, tačiau jis tik gaudė burna orą, lyg į krantą ištraukta 
žuvis. 

- Tavo vardas, “vištvanagi"!? 

- Pone... tai yra kaliny... jūs... aš... - jaunasis kareivis dar sy- 
kį sumikčiojo ir bejėgiškai pasakė: - Mano vardas Galenas. 

- O kaip tu manai, kas esu aš? 

- Taigi, - suurzgė kitas karys. - Mes pažįstame tave, žmog- 
žudy. | 

- Aš nežudžiau savo tėvo, - ramiai atsakė Piteris. - Jį nužudė 
karaliaus burtininkas. Dabar jis mus vejasi, aš jums patariu - Ia- 

bai rimtai patariu - saugokitės jo. Greitai jis liausis kenkęs De- 
lainui, aš prisiekiu jums savo tėvo vardu. Tačiau dabar jūs pri- 
valote mane praleisti. 

Įsivyravo ilga tyla. Galenas vėl pakėlė kalaviją, tarsi norėda- 
mas persmeigti Piterį. Nesujudėjo nė vienas Piterio raumuo. 
Dievai išsaugojo jam gyvybę: jis buvo jiems skolingas nuo pat 
to momento, kai atėjo į šį pasaulį iš savo motinos įsčių nuogu- 
tėliu klykiančiu kūdikėliu; šioji skola slegia visų mirtingųjų pe- 
čius. Jei dabar jis privalo šią skolą grąžinti, tebūnie... tačiau jis 
buvo teisėtas karalius, o ne maištininkas, ne uzurpatorius, jis 
nespruks, nepasitrauks į šalį ir neleis savo draugams sužaloti 
šio vaikino. 

Kardas susiūbavo, bet paskui Galenas jį nuleido, ir ginklo 
smaigalys palietė grindinio akmenis. 

- Praleiskite juos, - burbtelėjo jis. - Gal jis nužudė, 0 gal ir ne 
- aš Žinau tik viena, kad čia yra purvini karališki reikalai, ir ne- 
kišiu į juos nosies, kad nenuskęsčiau šitoje karalių ir princų pel- 
kėje. o 

- Išmintingą tu turėjai motiną, “vištvanagi", - niūriai pasakė 
Benas Stadas. | 

- Taip, tegu eina, - netikėtai prabilo kitas balsas, - aš nekel- 
siu prieš jį savo kalavijo - vien žvilgtelėjus į jį, man ranka nu- 
džius. 

- Jūs neliksite užmiršti, - pasakė Piteris. Jis atšsigrįžo į savo 
draugus. - Dabar eikite paskui mane, - pridūrė jis, - paskubėki- 
me. Aš žinau, ko man reikia, ir žinau, iš kur tai paimti. 

Tą akimirką bokšto papėdėje pasirodė Flegas, ir naktį persk- 
rodė toks tulžingas įsiūčio klyksmas, jog jaunieji kariai krūpte- 
lėjo. Jie ėmė trauktis, apsigręžė ir pasileido į visas keturias 
puses. 

- Pirmyn, - pasakė Piteris. - Paskui mane. Prie Vakarinių 
vartų! 

Flegas dar niekada taip nebėgo. Jis jautė artėjantį visų jo pla- 
nų žlugimą pačiu paskutiniuoju momentu. Šito neturi nutikti! 
Ir jis ne blogiau už Piterį žinojo, kur ši istorija turi baigtis. 

Jis, nė neatsigręždamas, prabėgo pro baimingai susigūžusius 
sargybinius. Jie lengviau atsikvėpė nusprendę, jog jis tikriausiai 
jų nepastebėjo... Bet Flegas pastebėjo. Jis matė juos visus ir 
kiekvieną įsiminė: po Piterio mirties jų galvos puoš pilies sienas 
metus ir vieną dieną, pagalvojo jis. Na, o tas išsigimėlis vyriau- 
siasis patrulis pirmiausia numirs tūkstančiu mirčių kankinimo 
kambaryje. | 

Jis įbėgo po Vakarinių vartų arka ir pagrindine Vakarų Ga- 
lerija nurūko į pačią pilį. Apsimiegoję žmonės, išlindę laukan 
tiesiog naktiniais drabužiais, norėdami pasižiūrėti, dėl ko kilo 
triukšmas, vos tik pamatę numirėliškai blyškų veidą, puldavo į 
šalį, atkišdami jo pusėn sukryžiuotą smilių ir didijį pirštą, kad 
nuvytų blogį... kadangi dabar Elegas atrodė esąs tas, kas jis ir 
buvo iš tiesų: demonas. Jis peršoko per pirmųjų pasiektų laiptų 
turėklus (kai jo kojos pasiekė žemę, iš po apkaustų pažiro ža- 
lios kibirkštys, primenančios lūšies akis). Raganius nubėgo 
toliau. 

Į Rolando apartamentus. 

- Medalionas, - bėgdamas sušvokštė Piteris Deniui. - Ar tu 
dar turi medalioną, kurį aš numečiau žemyn? 

Denis susigriebė už kaklo, užčiuopė auksinę širdelę - ant jos 
galiuko buvo sudžiūvusio Piterio kraujo - ir linktelėjo. 

- Duok jį man. 

Denis nesustodamas padavė medalioną. Piteris neužsikabi- 
no grandinėlės ant kaklo, o paliko ją kyboti iš sagniaužto kumš- 
čio; jiems bebėgant, širdelė sūpavosi ir sukaliojosi, žėrėdama 
auksiniais atšvaitais sieninių žibintų šviesoje. 

- Nedaug beliko, bičiuliai, - šniokštuodamas pratarė Piteris. 

Jie pasuko už kampo. Priešakyje Piteris išvydo savo tėvo 
apartamentų duris. Kaip tik čia jis paskutinįsyk matė Rolandą. 
Rolandas buvo karalius, atsakingas už tūkstančių žmonių gyvy- 
bes ir jų gerovę; bet tuo pat metu jis buvo ir senyvas žmogus, 
besidžiaugiantis šildančia vyno taure bei keletu minučių, kurias 
praleisdavo šnekučiuodamasis su sūnumi. Kaip tik čia visam 
tam atėjo galas. 

Kažkada, neatmenamais laikais, strėle, vadinama Priešų Ka- 
potoja, jo tėvas užmušė drakoną. 

“Dabar, - galvojo Piteris, kai jo smilkiniuose tvinkčiojo krau- 
jas, o širdis daužėsi krūtinėje iš visų jėgų, - dabar aš privalau pa- 
sistengti nukauti kitą drakoną - dar didesnį - ta pačia tėvo 
strėle". | 

Tomas įkūrė ugnį, apsivilko tėvo chalatą ir pristūmė prie Ži- 
dinio tėvo krėslą. Jis jautė netrukus užmigsiąs sveiku miegu ir 
džiaugėsi dėl to. Tačiau šitaip besėdint ir beknapsint nosimi, 
besidairant į ant sienų kabančius trofėjus, kurių akyse paslap- 
tingai mirgėjo liepsnos atšvaitai, jam toptelėjo galvon, jog jis 

nori dar dviejų dalykų, beveik šventų daiktų, kurių jis niekad 
neišdrįstų paliesti, tėvui esant gyvam. Tačiau Rolandas buvo mi- 
ręs, taigi Tomas pasiėmė dar vieną kėdę, atsistojo ant jos ir nu- 
siėmė nuo sienos tėvo lanką bei didžiulę tėvo strėlę Priešų Ka- 
potoją, kabojusius Nineriui virš galvos. Akimirksnį jis žvelgė tie- 
siog į gelsvai gintarines drakono akis. Jis daugel sykių žiūrėjo 
pro šias akis, tačiau dabar, spoksodamas į jas, nematė nieko 
daugiau, vien tik išblyškusį savo atvaizdą, kuris buvo panašus į 
kalinio, žvelgiančio iš savojo kalėjimo, veidą. 

Nors visi kambario daiktai dvelkė nebyliu šalčiu (ugnis sušil- 
dys aplinką, bent jau aplink židinį, bet tik po tam tikro laiko), 
tačiau Tomui pasirodė, kad strėlė skleidžia šilumą. Jis miglotai 
prisiminė vieną seną pasaką, girdėtą tolimoje vaikystėje. Ji by- 
lojo, jog ginklas, kuriuo sykį nužudytas drakonas, visiems lai- 
kams išsaugo drakono šilumą. “Pasirodo, šioji pasaka - tikra tei- 
sybė", - snūduriuodamas pagalvojo Tomas. Tačiau strėlės šilu- 
ma nė kiek nebaugino, atrodė, jog ji netgi ramina. Tomas atsi- 
sėdo, ne itin tvirtai viena ranka spausdamas lanką, o kita - strė- 
lę, šildančią saują keista migdančia šiluma; jis nė neitarė, jog 
čionai, ieškodamas būtent šio ginklo, ateina jo brolis ir jog Fle- 
gas - jo gimimo kaltininkas ir Vyriausiasis jo gyvenimo prižiūrė- 
tojas - lipa Piteriui ant kulnų. 


159 


Tomui nė nešovė galvon mintis, ką jis darytų, jei tėvo apar- 
tamentų durys būtų užrakintos; Piteris apie tai taip pat nepagal- 
votų, nes senais laikais jų niekuomet nerakindavo; pasirodė, 
jog ir dabar jos nebuvo užrakintos. 

Piteriui tereikėjo pakelti velkę. Jis įlėkė į kambarį, o paskui 
jį - visi kiti. Kurtinančiai skalijančios Friskės gaurai stovėjo pies- 
tu. Patikėkite, Friskė geriausiai iš visų suvokė tikrąją padėtį. 
Kažkas juos persekiojo, kažkas, tvoskiantis juodu kvapu, prime- 
nančiu nuodinguosius garus, kurie kartais tapdavo Rytinės Ba- 
ronijos rudakasių mirties priežastimi, jei jų štrekai prasiskverb- 
davo į žemę pernelyg giliai. Jei reikėtų, Friskė stotų į kovą su 
šio kvapo savininku; ji buvo pasirengusi ne tik susigrumti, bet 
ir numirti. Tačiau jeigu Friskė mokėtų kalbėti, ji pasakytų, jog 
juos persekiojantis juodas kvapas - ne žmogaus: juos persekiojo 
siaubūnas, kažkoks kraupus Niekas. 

- Piteri, ką... - pradėjo Benas, bet Piteris nekreipė į jį dėme- 
sio. Jis žinojo, ko jam reikia. Jis pavargusiomis virpančiomis ko- 
jomis perbėgo kambarį, žvelgdamas virš Ninerio galvos, ir siek- 
telėjo lanko bei strėlės, visuomet kabėjusių viršum drakono gal- 
vos. Jo ranka sudrebėjo. 

Ten nebuvo nei vieno, nei kito. 

Denis, įbėgęs paskutinis, uždarė duris ir užstūmė sklendę. 
Duris sudrebino galingas smūgis iš išorės. Nuo šio smūgio suu- 
žė masyvios, geležimi sutvirtintos sunkios medžio plokštės. 

Piteris žvilgtelėjo per petį, jo akys išsiplėtė. Denis ir Naomė 
šiek tiek atsitraukė. Friskė urgzdama stovėjo priešais savo šei- 
mininkę. Pilkšvai žalios jos akys buvo plačiai atmerktos. 

- Įleiskite mane! - riaumojo Elegas. - Įleiskite mane pro 
duris! 

- Piteri! - riktelėjo Benas, išsitraukdamas savo kardą. 

- Pasitraukite! - atsakydamas sušuko Piteris. - Pasitraukite, jei 
branginate savo gyvybe! Visi pasitraukite! 

Jie atsitraukė atgal kaip tik tuo momentu, kai Flego kumštis, 
sutviskęs žydra liepsna, vėl driokstelėjo į duris. Velkės, sklen- 
dės, geležiniai apkaustai - viskas supleškėjo vienu metu, nuai- 
dėjus patrankos šūvio stiprumo garsui. Siauri žydros ugnies 
spinduliukai skverbėsi pro lentų plyšius. Paskui masyvios len- 
tos sprogo, virsdamos medinių nuolaužų krūva. Jos, skambiai 
pliaukštelėjusios, įvirto į kambarį. 

Už durų stovėjo Flegas. Jo gobtuvas nukrito ant nugaros, o 
veidas tapo baltas it vaškinis. Burna prašiepta; ištemptos lūpos 
panašios į dvi juosteles. Akys žėri šėtoniška ugnimi. 

Rankoje raganius spaudė sunkųjį budelio kirvį. 

Akimirką padelsęs, jis įėjo į vidų. Pažvelgė į kairę ir pamatė 
Denį. Dirstelėjęs į dešinę, išvydo Beną, Naomę ir šalia jų urz- 
giančią, ant užpakalinių letenų tupinčią Friskę. Jo akys juos pa- 
sižymėjo... įtraukė į sąrašą, kad atsiskaitytų vėliau, ir... daugiau 
nekreipė į juos dėmesio. Jis peržengė durų nuolaužas ir dabar 
spoksojo tik į Piterį. 

- Tu nukritai, bet nenumirei, - pasakė jis. - Tu galėjai pagal- 
voti, kad dievai tavęs pasigailėjo. Bet aš tau sakau: tai manieji 
dievai išsaugojo tave man. Dabar maldauk savo dievo, kad šir- 
dis susprogtų tau krūtinėje, krisk ant kelių ir melskis, nes tavo 
mirtis bus žymiai baisesnė už viską, ką tik tu sugebi įsivaizduoti. 

Piteris stovėjo nejudėdamas tarp Flego ir savo tėvo krėslo, 
kur sėdėjo kol kas dar niekieno nepastebėtas Tomas. Piteris be 
baimės sutiko pragaro ugnimi liepsnojančias Flego akis. Vienu 
momentu atrodė, jog Flegas neišlaikys šio tvirto žvilgsnio, ta- 
čiau paskui nežmoniškas šypsnys dar paplatėjo. 

- Tu ir tavo draugai, mano prince, sukėlėte man nemažų rū- 
pesčių, - sušnypštė Flegas. - Nemažų rūpesčių. Man jau seniai 
reikėjo nutraukti tavo niekingą gyvenimą. Tačiau dabar visi 
nemalonumai baigsis. 

- Aš tave pažįstu, - atsakė Piteris. Nors jis buvo beginklis, jo 
balsas skambėjo tvirtai ir be baimės. - Manau, jog mano tėvas 

taip pat tave pažinojo, nors jis buvo silpnas Žmogus. Dabar aš 
prisiimu karaliaus vardą ir įsakau tau, demone! 

Piteris išsitiesė visu ūgiu. Jo akyse atsispindėjo židinio ugnis, 
ir jos žėrėjo. Tuo momentu Piteris buvo tikrasis Delaino ka- 
ralius. | 

- Nešdinkis iš čia. Palik Delainą visiems laikams. Tu išvarytas. 
NEŠDINKIS! 

Paskutinysis žodis nuskambėjo taip griausmingai, jog prano- 
ko paties Piterio balso galimybes. Jo balse girdėjosi daugelis ki- 
tų balsų - visų karalių bei karalienių, kurie kada nors valdė De- 
lainą, pradedant tais laikais, kai pilis tebuvo saujelė iš molio 
drėbtų trobelių, o žmonės tamsiais žiemos vakarais baimingai 
glaudėsi vienas prie kito, būrėsi apie savo židinius, kai Didžiuo- 
siuose to meto miškuose stūgavo vilkai, niurnėjo ir spygavo tro- 
liai. 
Vėl pasirodė, jog Flegas krūptels... netgi susigūš. Tačiau jis 
žengė į priekį - pamažu, labai pamažu. Kairiojoje rankoje siū- 
bavo milžiniškas kirvis. 

- Galėsi įsakinėti aname pasaulyje, - sušnypštė jis. - Pabėgda- 
mas tu man tik pagelbėjai. Jeigu aš būčiau apie tai pagalvojęs 
- o anksčiau ar vėliau man tektų pagalvoti, - aš pats suorgani- 
zuočiau netikrą tavo pabėgimą! Ak, Piteri, tavo galva nusiris į Ži- 
dinį, ir tu pajusi, kaip dega tavo plaukai, smegenims dar nespė- 
jus suvokti, jog tu miręs. Tu sudegsi taip pat, kaip sudegė tavo 
tėvas... o man už tai aikštėje įteiks medalį! Argi tu nenužudei sa- 
vo tėvo, siekdamas karūnos? 

- Tu jį nužudei, - pasakė Piteris. 

Flegas nusijuokė. 

- Aš? Aš! Sėdėdamas Adatoje, tu kuoktelėjai, mano berniuk, 
- užjaučiančiu balsu ištarė Flegas. Jo akys žybtelėjo. - Tačiau tar- 
kime - tik akimirksniui - tarkime, jog aš. Kas tuo patikės? 

Medaliono grandinėlė vis dar tebebuvo apvyniota apie deši- 
niąją Piterio ranką. Dabar jis ištiesė šią ranką į priekį; ant jos ky- 
bantis medalionas ėmė kerinčiai sūpuotis, ant sienų šokčiojo 
rausvi jo atšvaitai. Pamačius jį, Flego akys išsiplėtė, ir Piteris pa- 
galvojo: “Jis jį pažįsta! Prisiekiu visais dievais, jis jį pažįsta!" 

- Tu nužudei mano tėvą, ir šis kartas nebuvo pirmasis, kai tu 
panašiu būdu tvarkai savo reikalus. Jau pamiršai? Atsakymą ma- 
tau tavo akyse. Kai tamsiaisiais Alano Antrojo laikais tavo kely- 
je stovėjo Levenas Valera, jo žmoną rado nunuodytą. Aplinky- 
bės buvo tokios, jog Valerą nė nedvejodami pripažino kaltu... 
lygiai taip pat, kaip ir manoji kaltė atrodė neabejotina. 

- Iš kur tu jį gavai, mažasis niekšeli? - sušnibždėjo Flegas, o 
Naomė apstulbusi išsižiojo. 

- Taip, tu pamiršai, - pakartojo Piteris. - Manau, jog anksčiau 
ar vėliau tu ir į tave panašūs tipai ima kartoti savo triukus, nes 

tokie kaip tu žino tik keletą primityvių gudrybių. Po tam tikro 
laiko kas nors būtinai atskleidžia jūsų darbelius. Ir aš manau, 
jog būtent šitaip mes visuomet išsigelbėjame. 

Medalionas tebesisūpavo židinio šviesoje. 

- Kam dabar rūpi? - paklausė Piteris. - Kas patikės? Daugelis. 
Net jei jie niekuo nepatikės, jų širdys jiems pasakys, koks tu se- 
nas, siaubūne. 

- Atiduok jį man! 

- Tu nužudei Eleanorą, Valerą ir nužudei mano tėvą. 

- Taip, aš atnešiau jam vyno, - žaižaruodamas akimis atrėžė 
Flegas, - aš kvatojausi, kai degė jo palaikai, dar labiau kvatojau- 
si, kai tave laipteliais nutempė į Adatos bokšto viršūnę. Tačiau 
tie, kurie girdi mane šiame kambaryje, netrukus mirs, ir niekas 
nematė, kaip aš atnešiau čionai vyno! Juk matė tik tave? 

Ir staiga už Piterio nugaros pasigirdo dar vienas balsas. Jis 
nebuvo stiprus; jis buvo toks tylus, jog vos galėjai išgirsti, ir dar 
virpėjo. Tačiau jis sukrėtė juos visus, netgi Flegą, jie tiesiog sus- 
tingo iš nuostabos. 

- Kai kas matė, - iš tamsios tėvo krėslo gilumos ištarė Piterio 
brolis Tomas. - Aš mačiau tave, raganiau. 

Piteris pažvelgė į šalį ir pasisuko, ištiesta ranka vis dar spaus- 
damas pakibusį medalioną. 

“Tomas!" - norėjo pasakyti jis, tačiau neįstengė išlementi nė 
žodžio - taip jį pribloškė ir išgąsdino pasikeitusi brolio išorė; jis 
buvo pastorėjęs ir kažkaip pasenęs. Jis visuomet atrodė labiau 
nei Piteris panašus į Rolandą, tačiau dabar panašumas tapo toks 
didžiulis, jog galėjai jį palaikyti antgamtišku. 

“Tomas!" - vėl mėgino ištarti jis, bet staiga suprato, kodėl 
lankas ir strėlė nebekybojo Nineriui virš galvos. Lanką laikė To- 
mas, o strėlė buvo uždėta ant templės. | 

Tuo pat momentu Flegas sustūgo, iškėlė virš galvos didžiu- 
lį budelio kirvį ir puolė į priekį. 


141 


Jis staugė ne iš įniršio, o iš baimės. Baltas Flego veidas per- 
sikreipė, plaukai stovėjo piestu, lūpos drebėjo. Panašumas Pi- 
terį pritrenkė, tačiau jis pažino savo brolį; na, o Flegą visiškai 
sutrikdė mirguliuojanti liepsna bei gilūs šešėliai, krintantys nuo 
krėslo ranktūrių, tarp kurių sėdėjo Tomas. 

Jis užmiršo Piterį. Jo ataka nukrypo tik į figūrą krėsle. Juk sy- 
kį jis jau nunuodijo senį, o tasai vis vien čia, apsivilkęs midumi 

prasmirdusį savo chalatą, laiko rankose lanką ir strėlę, spokso 
į Flegą nepaklusniu, kaltinančiu žvilgsniu. 

- Smėkla! - suklykė Flegas. - Smėkla ar pragaro demonas - 
man tas pats! Sykį jau užmušiau! Užmušiu dar kartą! Ai-i-i-2-2-a!.. 

Tomas visuomet buvo puikus šaulys. Nors jis retai vykdavo 
medžioklėn, bet dažnai lankydavosi šaudykloje, kol Piteris sė- 
dėjo kalėjime. Ir dar, nesvarbu, ar jis buvo blaivus, ar girtas, ta- 
čiau turėjo taiklias tėvo akis. Jis pats turėjo šaunų kukmedžio 
lanką, tačiau dar niekada nelaikė rankose tokio kaip šis, leng- 
vo ir lankstaus; Tomas pajuto svaiginančią šios į ietį panašios 
strėlės jėgą. Aštuoneto pėdų lankas buvo didžiulis, bet grakštus 
ginklas. Tomui stigo erdvės, kad sėdėdamas iki galo įtemptų 
templę, tačiau ją įtempti pavyko be jokių pastangų. 

Priešų Kapotoja turbūt buvo pati didžiausia iš visų kada nors 
pagamintų strėlių. Jos kotas buvo padarytas iš sandalmedžio, 
trys plunksnos išpeštos iš Andujos sakalo sparno, o antgalis nu- 
kaltas iš žėrinčiojo plieno. Tomui betempiant lanką, strėlė da- 
rėsi vis karštesnė; jis jautė, jog jos karštis degina jam veidą tarsi 
atviro židinio ugnis. 

- Tu man visą laiką melavai, burtininke, - tyliai ištarė Tomas 
ir paleido templę. 

Strėlė išlėkė iš lanko, skrisdama per kambarį, ji pataikė tie- 
siai į Laveno Valeros medaliono vidurį, nes jis vis dar kybojo ant 
sustingusios Piterio rankos. Auksinė grandinėlė švelniai skimb- 
telėjo ir nutrūko. 

Jau esu jums sakęs, jog po tos nakties, kai Flegas ir jo vado- 
vaujamas būrys po nesėkmingų tremtinių paieškų sustojo per- 
nakvoti šiaurės miškuose, Flegą dažnai kankindavo sapnas, ku- 
rio jis neįstengdavo prisiminti. Jis visuomet nubusdavo, užsis- 
paudęs ranka kairiąją akį, tarsi ten žiojėtų žaizda. Nubudus dar 
keletą minučių mausdavo akį, nors jokių matomų sužeidimų jis 
nerasdavo. 

Taigi dabar Rolando strėlė bei ant jos smaigalio užkibęs Va- 
leros medalionas perlėkė Rolando kambarį ir įsmigo kaip tik į 
tą akį. 

Flegas sukliko. Jam iš rankos iškrito dviašmenis kirvis, kuris 
praliejo nemaža kraujo; bekrentant kirvio kotas sulūžo visiems 
laikams. Flegas pasitraukė atgal, viena akimi žvelgdamas į To- 
mą. Kitos akies vietoje žvilgėjo auksinė širdelė, o ant jos smai- 
galio juodavo sukepęs Piterio kraujas. Iš visų širdelės pusių lau- 
kan sunkėsi kažkoks juodas, dvokiantis skystis - aiškiai ne žmo- 
giškas kraujas. 

Flegas dar kartą riktelėjo, parklupo ant kelių... 

... ir staiga dingo. 

Piterio akys išsiplėtė. Benas Stadas riktelėjo. Dar akimirką 
Flego drabužiai išsaugojo jo kūno formą; dar akimirką strėlė bei 

persmeigroji širdelė kabojo tuštumoje. Paskui drabužiai nukrito 
beforme šūsnimi, o strėlė dzingtelėjo į akmenines grindis. Iš 
plieninio jos antgalio rūko dūmelis. Rūko lygiai taip pat kaip 
tuomet. kai prieš daugelį metų Rolandas ištraukė strėlę iš dra- 
kono gerklės. Medalionas dar kurį laiką švytėjo tamsiai raudo- 
na šviesa, o paskui jo kontūrai visam laikui įsispaudė ant židi- 
nio, kur jis nukrito, išnykus raganiui. 

Piteris atsigrįžo į brolį. 

Antgamtiška Tomo ramybė kažkur dingo. Daugiau jis nebep- 
riminė Rolando; jis atrodė esąs tik išsigandęs ir baisiai pavargęs 
berniukas. 

- Piteri, aš tau nusikaltau, - ištarė jis ir pravirko. - Nusikaltau 
kur kas labiau, nei tu įstengei įsivaizduoti. Tu tikriausiai dabar 
mane nužudysi, ir aš to nusipelniau - taip, žinau, kad nusipel- 
niau, - tačiau prieš tai dar pasakysiu tau vieną dalyką: aš už vis- 
ką užmokėjau. Taip, užmokėjau. Visą laiką vis mokėjau ir mo- 
kėjau. O dabar nužudyk mane, jei nori. | 

Tomas atmetė galvą ir užsimerkė. Visi kiti sulaikė kvapą. 

Piteris atsargiai pakėlė brolį iš tėvo krėslo ir apkabino jį. 

Piteris spaudė glėbyje savo brolį, kol šiam liovėsi tekėti aša- 
rų srautas, ir šnekėjo jaunėliui, jog myli jį ir mylės visuomet; 
paskui jiedu abu pravirko, stovėdami po drakono galva, o jiems 
po kojų gulėjo tėvo lankas; kažkuriuo momentu visi nepastebi- 
mai ištykino iš kambario, palikdami brolius vienus. 

Ar nuo to laiko jie visi laimingai gyveno? 

Ne, kad ir ką porintų pasakos, nė vienam iš jų taip nenuti- 
ko. Jie, kaip ir jūs, sulaukė ir gerų dienų, tačiau, kaip jau žino- 
te, patyrė nemaža sunkių momentų. Pasiekė jie savų pergalių, 
taip pat kaip jūs, bet ne sykį jiems teko ir pralaimėti, o apie tai 
jūs jau irgi žinote. Buvo akimirkų, kai jie gėdijosi patys savęs Ži- 
nodami, jog elgiasi ne per geriausiai, o kartais jie suvokdavo da- 
rą būtent tai, ką nurodė pats Dievas. Aš tenoriu pasakyti, jog gy- 
veno jie, kas kaip galėjo; kažkas iš jų gyveno ilgiau už kitus, ta- 
čiau visi jie nugyveno savo dienas gražiai ir garbingai; aš myliu 
juos visus ir nesigėdiju šito savo jausmo. 

Tomas ir Piteris drauge nuėjo pas naująjį Delaino aukščiau- 
siąjį teisėją, ir Piteris vėl buvo nugabentas į savąjį kalėjimą. 
Antrasis jo, kaip karališkojo kalėjimo kalinio, terminas buvo kur 
kas trumpesnis už pirmąjį - tik dvi valandos. Tomui pakako 
penkiolikos minučių, kol papasakojo visą istoriją, o aukščiau- 
siajam teisėjui, mažam baukščiam žmogeliui, kuris buvo paskir- 
tas su Flego palaiminimu, prireikė dar valandos ir keturiasde- 

šimt penkių minučių, kol įsitikino, kad baisiojo burtininko iš 
tiesų nebėra. 

Tuomet visi kaltinimai buvo paneigti. 

Tą vakarą jie visi - Piteris, Tomas, Benas, Naomė, Denis ir 
netgi Friskė - susitiko senuose Piterio apartamentuose. Piteris 
visiems įpylė vyno, net Friskei šliūkštelėjo į mažą dubenėlį. Tik 
Tomas atsisakė svaiginančiojo gėrimo. 

Piteris norėjo, kad Tomas liktų su juo, tačiau Tomas tvirti- 
no - mano manymu, visai pagrįstai, - jog jam pasilikus, piliečiai 
sudraskytų jį į skutelius už visa tai, ką jis pridirbo. 

- Tu tebuvai dar vaikas, - pasakė Piteris, - tave valdė galingas 
padaras, kuris tave įbaugino. 

Tomas, liūdnai šypsodamasis, atsakė: 

- Tavo žodžiuose yra dalis tiesos, bet žmonės šito neprisi- 
mins, Pitai. Jie prisimins tiktai Tomį Mokesčių Nešėją ir ateis at- 
siskaityti su manimi. Manau, jog jie mane iš po žemių iškastų. 
Flego nėra, 0 aš čia pat. Mano galva ne itin išmintinga, tačiau 
aš nusprendžiau dar kurį laiką išsaugoti ją ant pečių. - Jis 
patylėjo, laukdamas prieštaravimų, o paskui tęsė: - Bus geriau, 
jei aš išeisiu. Mano pavydas ir pyktis buvo tarytum karštligė. Da- 
bar jų neliko, tačiau keletą metų pagyvenus tavo valdymo šešė- 
lyje, liga gali pasikartoti. Kaip matai, dabar aš šiek tiek geriau 
tave pažįstu. Taip, šiek tiek. Ne, aš privalau išeiti, Piteri, ir šian- 
dien pat. Kuo greičiau, tuo geriau. 

- Bet... kur tu eisi? 

- Ieškosiu, - paprastai atsakė Tomas. - Manau, jog į pietus. 
Galbūt mudu su tavimi dar susitiksime, o gal ir ne. Vyksiu į pie- 
tus ir ieškosiu... Mano sąžinę slegia daugybė nuodėmių, kurias 
reikia išpirkti. 

- Ko tu ieškosi? - paklausė Benas. 

- Ieškosiu Flego, - atsakė Tomas. - Jis kažkur ten. Šiame pa- 
saulyje arba kokiame nors kitame, bet kažkur ten. Aš žinau - 
jaučiu ore sklandantį nuodų kvapą. Jis paskutiniąją sekundę 
nuo mūsų paspruko. Jūs visi tai žinote ne blogiau už mane. Aš 
surasiu jį ir užmušiu. Aš atkeršysiu jam už tėvą ir nusiplausiu di- 
džiulę savo nuodėme. O pirmiausia aš eisiu į pietus, nes jaučiu, 
jog jis ten. 

- Bet kas eis su tavimi? - prabilo Piteris. - Aš negaliu - čia per- 
nelyg daug darbų. Bet aš nenoriu išleisti tavęs vieno! - Jis atrodė 
labai susirūpinęs, ir jeigu jūs būtumėte matę tų laikų geografi- 
nius žemėlapius, suprastumėte jo rūpestį, nes pietūs juose bū- 
davo pažymėti didžiule balta dėme. 

Visus juos nustebindamas, prašneko Denis: 

- Aš eisiu, jūsų didenybe. 

Broliai apstulbę pažvelgė į jį. Benas ir Naomė taip pat atsi- 
grįžo į Denį, ir Eriskė pakėlė galvą nuo savo vyno dubenėlio, 

kuri lakė noriai ir linksmai (jai patiko vėsaus purpurinio atspal- 
vio kvapas; skonis buvo ne toks puikus, bet irgi neblogas). 

Denis nuraudo, bet neatsisėdo. 

- Jūs visuomet buvote geras šeimininkas, Tomai, ir - prašau 
atleisti, karaliau Piteri - kažkas man kužda, kad jūs vis dar tebe- 
sate mano šeimininkas. O kadangi aš buvau kaip tik tasai žmo- 
gus, kuris surado nelemtąją pelę, dėl kurios jūs, mano karaliau, 
patekote Adaton... 

- Niekai! - pertraukė Piteris. - Viskas jau užmiršta. 

- Tačiau aš nieko neužmiršau, - atkakliai tęsė Denis. - Jūs ga- 
lite pasakyti, jog aš buvau pernelyg jaunas ir nežinojau, ką da- 
rąs, bet tikriausiai aš pats privalau mokėti už savo klaidas. 

Jis nedrąsiai pažvelgė į Tomą. 

- Aš eisiu su jumis, pone Tomai, jei jūs neprieštarausite; bū- 
siu šalia jūsų kelionių metu. 

Tomas, vos nepravirkęs, prašneko: 

- Aš tik džiaugsiuos, jei tu liksi su manimi, gerasis senas bi- 
čiuli Deni. Tik tikiuosi, jog tu gamini valgį geriau negu aš. 

Jie išėjo tą pačią naktį, slepiami tamsos - dvi pėsčiomis 
žingsniuojančios figūros, nešinos sunkiais atsargų maišais. Jie 
tik vieną kartą atsigrįžo ir pamojavo. 

Trys pasiliekantieji pamojo jiems atsakydami. Piteris taip liū- 
dėjo, tarsi jo širdis būtų perplyšus per pusę; jis manė, jog taip 
iš tiesų gali atsitikti. 

“Aš niekados daugiau jo nebematysiu", - pagalvojo Piteris. 

Na ką gi, galbūt jie susitiko, o gal ir ne, bet aš, kaip supran- 
tate, manau, jog visgi susitiko. Dabar man belieka jums pasaky- 
ti, jog Benas ir Naomė galų gale susituokė, jog Piteris valdė il- 
gai ir sėkmingai, o Tomas su Deniu po ilgų nepaprastų nuoty- 
kių vėl susitiko su Flegu ir stojo su juo į kovą. 

Tačiau jau vėlyvas metas, ir visa tai - kita istorija, kurią pa- 
pasakosiu jums kada nors kitą kartą. 


-- 

